Ngongo: Bible for 1 Corinthians, 1 Thessalonians, 1 Timothy, 2 Corinthians, 2 Thessalonians, 2 Timothy, Acts, Colossians, Ephesians, Galatians, Hebrews, James, John, Luke, Mark, Matthew, Philippians, Romans, Titus

Formatted for Translators

©2022 Wycliffe Associates

Released under a Creative Commons Attribution-ShareAlike 4.0 International License.

Bible Text: The English Unlocked Literal Bible (ULB)

©2017 Wycliffe Associates

Available at <https://bibleineverylanguage.org/translations>

The English Unlocked Literal Bible is based on the unfoldingWord® Literal Text, CC BY-SA 4.0. The original work of the unfoldingWord® Literal Text is available at [https://unfoldingword.bible/ult/](https://nam12.safelinks.protection.outlook.com/?url=https%3A%2F%2Funfoldingword.bible%2Fult%2F&data=02%7C01%7Cmarv_lucas%40wycliffeassociates.org%7Cab3b29dbe7fc44554aeb08d8080e8e70%7C7baa11086adb4be299cf00a4872ab1cf%7C0%7C0%7C637268205914531190&sdata=SW2KxVr%2BcxHGAgMpv602NzoYenorfHi9bOs2SNzVpR4%3D&reserved=0).

The ULB is licensed under the Creative Commons Attribution-ShareAlike 4.0 International License.

Notes: English ULB Translation Notes

©2017 Wycliffe Associates

Available at <https://bibleineverylanguage.org/translations>

The English ULB Translation Notes is based on the unfoldingWord translationNotes, under CC BY-SA 4.0. The original unfoldingWord work is available at <https://unfoldingword.bible/utn>.

The ULB Notes is licensed under the Creative Commons Attribution-ShareAlike 4.0 International License.

To view a copy of the CC BY-SA 4.0 license visit <http://creativecommons.org/licenses/by-sa/4.0/>

Below is a human-readable summary of (and not a substitute for) the license.

**You are free to:**

* **Share**— copy and redistribute the material in any medium or format.
* **Adapt**— remix, transform, and build upon the material for any purpose, even commercially.

The licensor cannot revoke these freedoms as long as you follow the license terms.

**Under the following conditions:**

* **Attribution**— You must attribute the work as follows: “Original work available at <https://BibleInEveryLanguage.org>.” Attribution statements in derivative works should not in any way suggest that we endorse you or your use of this work.
* **ShareAlike**— If you remix, transform, or build upon the material, you must distribute your contributions under the same license as the original.
* **No additional restrictions**— You may not apply legal terms or technological measures that legally restrict others from doing anything the license permits.

**Notices:**

You do not have to comply with the license for elements of the material in the public domain or where your use is permitted by an applicable exception or limitation.

No warranties are given. The license may not give you all of the permissions necessary for your intended use. For example, other rights such as publicity, privacy, or moral rights may limit how you use the material.



TOC \o "1-2" \h \z \uRight-click to update field (doing so will insert table of contents).

Page left intentionally blank

## Matthew

Chapter 1
1Gigi gigaana gigisini gi Mfumu Yesu, mwana-Davili, mu gigaana gi Abalayama wubudu Yisagi, 2Yisagi gabudu Yagobo, nde lugabudu Yudu we bapanga baana. 3Yudu gabudu Tamaala Falese we Zaala; Tamaala gabudu Esidolomi wubudu Alama;4Alama gabudu Amindaba, gidaana Nasono, wubudu Salomono, 5gidaana Bwaza wu La-haba, gidaana Obede wu Luti wubudu Yese, 6gidaana mfumu Davili; wubudu Salomono, mugesa Uliyi.7Salomono gabudu Lobowama gidaana Abia, wubudu Asa, 8gidaana Yozafata, wubudu Yolama, gidaana Oziasa.9Oziasa gabudu Yotama, gidaana Agaza wu-budu Yezekiasa, 10gidaana Manase, wubudu Amono, gidaana Yoziasa wubudu Yekoniasa 11we bapanga baana mu daanga lu gihigi bu Babiloni.12Gungoya gihigi Yekonia gabudu Salatiyele gidaana Zolobabele, 13wubudu Abiyudi gi-daana Eliykimi wubudu Azolo gidaana Sadogo, 14gidaana Akimi wubudu Eliyudu wubudu Eleyazala, 15gidaana Madana wubudu Yago-bo wubudu Yozefi mudima Madiyi 16mwimu muyabudugu Mfumu Yesu Klisto.17Duugu Abalayam tii luyabudugu Davili mi-zili mi baada babudugu guma-mina. 16Duu-gu Davili tii lubagie gihigi gu Babiloni mizili guma-mina, duugu lunu tii luyabudugu Mfu-mu Yesu mizili guma-mina.18Gubudugu gu Yesu gugelabubu: Maana Madiyi gamono Yozefi wumufulu waala; gagele lowo yana guwingini mu waala, lugamonogeene zumu lu Muhunga-Nzaama. 19Mudimaana lugawugu, gagene gumuwe-sele mu lupumu, baada bakono guybeene.20Lununga Yozefi mapaana mana, wanzio wu Nzaama lugamudugeene gu ndosi ni Yozefi mwana-Davili, guwugu boomo lowo mu guse-ne mugesaaga Madiyi, zumu lunde lumadugu mu Muhunga-Nzaama. 21Mwana-bagala wu-gini budu, wini muwa kuumu Yesu, nde wini hulusu gigaana giana mu masumu.22Mapaana mana mabwi mutulu gugugusu mana madodo Nzaama gugele mubigili ni: 23Dala mwana-mukaada wukono guyaba ba-gala gini mene zumu, gini budu mwana bagala, bini muwa kuumu Yesu, mbangudulu ni Nzaama mu kebe ga bisi.24Yozefi lugawusugu, lugayawingisi Madiyi mu nzwana labeene bumuleele wanzio wu Nzaama. 25asi lowo bagoso toso tii gubudu-gu mwana. Gamuwe kuumu Yesu.

Chapter 2
1Yesu gabudugu gu Bedelemi mu gisi gu Yudeye, mu daanga lu mfumu Elodi; 2baada ba nduungu baduugu gu ndama este lubayi gu Yelusalemi mu gwasaameene mfumu wu bayudu wunu wu budugu; baya laba moodo. 3Lubawufulu ni gagele gunu? Asi mfumu Elo-di we baada ba Yelusalemi babosogo bamono gisagasaga.4Lugademene bamfumu babanganga-Nzaa-ma babosogo ande balongo-misigi, gazolo gu-yabene gu mabudugu mfuma-bayudu, Mesi-yi. 5Bamuleele ni gu Bedelemi, mu gisi gi ba-yudu. Nga busonogo mubigili ni: 6Nze Bede-lemi, mu gisi gi bayudu, gumusomo wigi mfu-nu yivulu mutulu mu kebe ganze mwini budu-gu mfumu wunu wini gebaaga bana ba mee-me ba Isaleele.7Elodi lugademene baada bana mu lugala gabaleele ni nwamusaga, 8ni nutumumono nwandese meeme se ngamusameene.9Mu nzili lubabisa mono moodo wubayalaba, tii yagele mwana, moodo luwunimigi; 10ba-mono kiesi givulu tsili.11Lubamumono, bamusaameene ande gumuwa magaba ma bibende bitala bi wolo ande maasa mansungu ande bidi. 12Bayama ndosi ni bakono gufudugu mu nzila Elodi, lu-basobo nzili yimbaana.13Gungoya biwi, wanzio lugayayabagasa Yo-zefi gu ndosi ni dusu mwana ande maana, ndanwe gu Ngipiti tii lu ngini nuleele mu gwa-fudugu, mutulu Elodi gayasaga guzwa mwana wuwu. 14Lubagie pibe-pibi. 15Balemene tii gunu gufi Elodi mutul masonogo mubili magu-gu ni: Yiduusu mwanameeme gu Ngipiti.16Elodi lugamono ni baada banduungu ba-mudoneene, lugazwese baana bandene babo-sogo tii mvulu yolo duugu ya Bedelemi tii mu mabulu ma bela-bele.17Ndelunu magosonogo mubigili Yelemiyi lumagugu ni: 18Bawugu bidili ande milolo ande mabogodo ya bulu lu Lama, Lagedi wudila baana baana, wunanga gumuboneene.19Lufi Elodi, Yozefi lugamono wanzio gu ndosi ni: 20Fudugaana, Elodi wufi. 21Lubafudugu.22Lufi Elodi, mwaana Akelawusu wumutsidi, Yozefi gawumuga boomo, lubayamuyabasa gu ndosi ni ndanwe gu Ngalili 34nwa lemene ya bulu bu Nazaledi bunu mabasonogo ni: Bini mudemene mwisi Nazaledi, nga magugu

Chapter 3
1Ndelunu lubulusu Yowani mubodogo-baada, wuyalonga mu tsege yi zele-zele ni : 2Bolo-monaana midimi, gimfumu gi Nzaama gima-dulu bela-bele. 3Yowani wunu wudodo mubi-gili Yisaya ni: Ndaga yini duugaaga mu tsege yi zele-zele ni bolomonaana midimi, yidigaana nzili yi Mfumu, sungigaana dumanzili mande.4Yowani gavada mulele wu mavini ma pundu we mugaba wu pela-mbisi. Gadiaya baposo we bwigi. 5Baada ba Yelusalemi we ba gisi gi Yudeye gigiosogo we baada ba ndaama-Yodani bawiya gugele nde; 6baya funguna masumu mabiwi we gubodamana mu nzele wu Yodani.7Asi lugamona bafalisi we baasaduse bavulu biya bodamana, nde ni bambisi baba nugele we mini nga biwudu, na wutunulese ni nudini kobo yi Nzaama? 8Salaana mapaana maya-lese ni nubolomono midimi mibini, 9asi gu-dodo lowo ni Abalayama gidaabisi. Dalaana midoyo mimi Nzaama wufana gumigidila baana bande.10Luulu Nzaama wusene gipanga gagiese midi mikono gubudaga mbenge yipimi, bamisi gu mbaa. 11Meeme iyanubodogo mu maja mutulu nubolomono midimi, asi lwini ya wunu wumandigi meeme mu ngolo, nde gini nubo-dogaaga mu Muhunga-Nzaama; meeme nku-du lowo yimafana gugudululu misingi ma ma-sabadi mande. 13Nge gagele we muyungulu gu miogo, gini yungulu bimi bagamadwa, bi-pimi wumasa mu nzo, bipwisi wumatabana gu mbaa yikono guzimigaga.Lunu ludugu Yesu gu Ngalili lugayi gugele Yowani ni gamobodogo mu nzela-Yodani, 14Yowani bu gananga gwana ni meeme yikaya gugele nze wumbodo, asi lowo ni nze. 15Yesu ni gugele ndebunu, mutulu luzolo lu Nzaama lugugu.16Gungoya mbodigi, Yesu lugadugu mu mwe-se. Ndaga luyiwugagana gu tala, tala luyizibigi, gamono Muhunga-Nzaama ngagwi ni mbe-mbi yata mudwe wunde ni: 17Wunu mwana-meeme wuyizologa.

Chapter 4
1Yesu gagini gudia mafugu maguumana, 2gungoyo, lugawugu nzala. 3Sadana lugaya-mulebe ni gumundaga ni wigi Mwana-Nzaa-ma, gidili midoyo mimi madia wudi; 4Yesu ni basonogo ni moonamuudu lowo wugele ni mu madia peele, asi wigi se mu Ndaga-Nzaama yiyosogo.5Sadana lugamudwala ya to nzo-Nzaama yi bulu bu Yelusalemi nde ni: 6Gumundaga ni wigi Mwana-Nzaama lelemege yaya, ginaga baso-nogo ni gini gudumusu bawanzio bande bagusene ya mioogo, mili minze mikono gubudili sasa.7Yesu ni basonogo ni lowo wini mege si bitsi Mfumaaga Nzaama. 8Sadana lugabisa mu-dwala ya to musele wuleye tsili, gamulese bi-mfumu bi gisi gigi bibiosogo ande mugieme wu biwi, 9nde ni: Mfugamaneene, nsameene yiguwe bimi bibi bibiosogo.10Yesu ni: Sadana, doogo yaya! Ga basonogo ni wini sameene peele Mfumaaga Nzaama, wuwini saleneege. 11Sadana lugamudini; bawanzio lubaya gulumugu, lubabulusu gumusaleene.12Yesu lugawugu ni Yowani bamu geme, luga doogo yana, gagie gu Ngalili. 13Luga doogo ya Nazaleti gaya lemene ya Kapelenawumi mu kuuga-nzele, gu ndaama-Zabiloni ande Nefta-liyi.14mutulu magasonogo mubigili Yisaya ni: 15Bisi Zabiloni ande bisi Neftaliyi gu ndaama-nzele wu Yodani ande bamimpani ba Ngalili bubini mono mwindi; 16biwi bagalga mu pibi yi lufa, Mwindi buwini leeme mu kebe gabiwi.17Ndelunu Yesu luga bulusu gulongo ni bolo-monaana midimi, gimfumu gi Nzaama gima besagana.18Mu gudigi, luga mono Simoni wunu wugidigi Piele ande paangana Andele baloba bambisi, nde ni 19nundebe meeme, nga yinu gidili balobo-baada. 20Mbal'moso luba mulebe, luba sala sisi bugondi.21Luga duulu gandanda, luga mono baana ba Zebede boolo, Jagi ande Yowani bawulula bu-gondi ande gidaabiwi mu bwada, 22luga demene baana ni yanwa ndaba; mbal'moso luba sisi gidaabiwi, luba mulebe.23Yesu gaya longa Ndaga-Nzaama mu man-zo-Nzaama ma bayudu mu ndaama-Ngalili yi-yosogo, 24gaya zunusa maakasa mi gifa ande gifa, ande gudusu mihungu mifa, ande gume-nese mapasi ma baada mamosogo. 25Lugu-gu lunde lumwamaga mu ndaama-Siriyi yiyo-sogo, baada bavulu baya mulaba baduuga gu Ngalili ande gu Dekapolo ande gu Yelusalemi ande gu Yudeye ande gu ndaama-nzele wu Yodani.

Chapter 5
1Yesu lugamono ni baada bamahinagana, lu- gayabwanzana ya to musele ande balongogo baana, wulonga ni: 2Kiesi gugele bansukami mu gimpeve 3mutulu gimfumu gi tala gigele gi biwi; 4kiesi gugele bana bagele mu kiene mutulu bubini mono kiesi;5kiesi gugele bana bagele pwede mutulu bini baga maana magabagenese Nzaama! 6 Kiesi gugele bana bagele nzala ande pwisi yi guzi-ngi nga buzologa Nzaama mutulu bubini yugudu! 7Kiesi gugele bana bawuguga kiene yi bagwene mutulu bubini bawugeene se kiene! 8Kiesi gugele bana bagele midimi mipimi, bubini mumono Nzaama!9Kiese gugele bana badululuga bagwene midimi mutulu bini bademene baana ba Nzaama. 10Kiesi gugele bana babamwesga pasi gisini luzolo guzingi buzologa Nzaama, ndebunu gimfumu gi Nzaama gigele gi biwi.11Galaana mu kiesi ni batunu dugu, batunu mwese pasi, btunu doneene mapaana magi-sagasaga gisini meeme. 12Galaana mu kiesi mutulu lufudu lubini lwini gala lulunene gu tala; ndebunu se bubaniogolo mibigili mini midedegeene tomo.13Bini nwigi mungu ande mooso mu gisi gigi. Ni mungu wumabebe, wugalaaga se mfunu, bawudiagaga mu maana, bawuniadaga. 14Mwindi bawusaaga ya tala mese mutulu wulemaaga mu kebe ga nzo, lo ni bawusaaga gu tsina gantini.15Weselaana ni mwindabini wumonoso baada babosogo kiesi, wumonoso bisala bibini bipimi, baada babososogo balumusu Gidaabini Nzaama gu tala. 16Bulu lugele ya to musele luswamaaga.17Meeme lo yiwiyeene gudogolo misigi mi Mose ni lowo malongi mande, asi buiyami-gugusu. 18Iyanulele gu musomo ni si gama gamoso lowo gini dogo mu Misigi i tala ande maana lowo bimawalaga, ni gisi lowo yana gimatsugu.19Wunu wini gamusigi gamoso gatsisi, wini longo baada mu gusala gubiyi nga nde, gini gidigi mutsisi mu gimfumu gi tala; asi wunu wini laba msigi mini, ande gulongo baada mu gumilaba, gini gidigi muudu munene mu gi-mfumu gi tala. 20Gumusomo iyanuleele abu-bu: Ni lowo numadigi balongoga misigi ande bafalisi mu gusala luzolo lu Nzaama, lo nwini wingini mu gimfumu gi tala.21Nuyaba ni lowo guzwa muudu, ni lowo bubini nusaamasa gugele leta. 22Meeme iyanuleele ni wunu wini wugeene mugwene kobo bubini musaamasa gugele leta. Wunu wini lugu mugwene ni muudu-pamba ni lowo zobo, bini musamasa gugele bambudu ba lubundu; gini wingini gu mbaa yi Sadana.23Mu gwaleede magaba wibigi ni wugele ande paana ande mugwene, 24dululu tomo magaba, fudugu nwa wugagana ande muudu wunu, gungoyo waleede magaba.25Ni ande muudu wutugufunu gugele Leta, pimi mu nzili munu yagwene, wumboneene, numenese paana yini gibinaboolo, ni lowo bu bagubulu, 26lubagusaamasa wa fudu nzimi yivulu, waya wingini bologo.27Nuyaba ni gusala ginduumu lowo 28asi meeme iyanuleele ni muudu wumamineene mukaada made, gamasalande ginduumu mu mudimi.29Ni muudu wumazolo guwesele mugese, pimi gamuwe mugaana wu guzwa wala 30ni bunu lowo nde wutumudumu mu gwasala ginduumu.31Nuyaba ni gubebese lusilu ande Nzaama lowo 32asi meeme iyanuleele ni wunu wuma laala Nzaama pmba-pamba asi mu kuuma-tala, asi mukuma-maana, asi mu kuuma-Yelusalemi, mutulu tala yigele gidi gi Nzaama gi gimfumu, maana gihene ginde giganiadga, Yelusalemi bulu lunde lu gimfumu.33Gulaala se lowo mu mudwe wunze, mutulu nze lowo wini gugu guyodoso ni lowo gugidil mpmbi bamfufu ba mudwe wunze. 34Ndaga-bini yigele yimoso ni E, E, ni lowo, lowo; yigu-bwese ya tala yigi yi bupala, yi Sadana. 35Nu-yaba banulongo ni muudu wutugudubulu disi, nze se mudubulu wana,36wunu wutugusogolo dini, musogolo wana, 37asi meeme iyanuleele ni gufudulu gubiyi lowo: wunu wutugubulu mu dama lugimaaya, muwe se dama lugidaada gagubulu;38ni muudu wutugufunu mutulu gaguwoolo gikudu, muweseleene se gazaga 39ni muudu wutuguwa gimi gi bugogo ni mudwaleene gandanda, nze digigisi gihene gini mudwa-leene guleye.40Asi meeme iyanuleele ni gufuduleene muudu gubiyi lowo. 41Ni muudu wutugulo-mo gimi ni lowo mu gumulefese muwe, gumu-nsungu lowo. 42Banulongo ni wini zolaaga kaga mugwenaaga, asi mumengaaga lowo.43Asi meeme iyanuleele ni zolaana bamenge babini, nusagamana bana bayanulageene gubiyi, 44nubaseleene mapimi, nubasaa- meene bana bayanumwese pasi. 45Bunu nga nugidigi baana ba Daada Nzaama wunu wu-desga mooso ande gunogoso mvulu mutula baada babosogo bamidimi mipimi ande bami-dimi mifa.46Ni nuyazolo baada bapimi peele ni lowo bapanga babini peele, kinumagidi yana bimadigi bamimpani? 47Bafudusu-paga basalga se ndebunu! 48Galaana bana bama-digi mu gusala mapimi nga Gidaabini gu tala, gagele wunu wumadigi mu mapimi.

Chapter 6
1Gebaana mu gusala mapimi, gululeese lowo gugele baada nga busalga bapala; 2mu gu-leede magaba, salaana mu gubadamana, ni googo lugidaada luleeda, lugimaaya lukono guyabeene.3Gululese mu bala-bala ni lowo mu manzo ma Nzaama ma bayudu lowo, ni lowo Nzaama wu tala wumonoga mu giswama lowo gini nuwa matabisi. 4Iyaanuleele gumusomo ni baada basalga bunu babege tama lufudu lubiwi.5Mu gusaama gudigidaaga bisaama bileye lowo nga bamimpani, biwi banunguga ni Nzaama wugumunuga bisaama bibiwi; 6baniminiga ma manzo ma Nzaama ande mu bala-bala mutulu baada babamono. 7Mu gu- saama, wingini mu nzwaaga, ndawe gu sugu lwaga, ganga mbele, saama; Nzaama wunu wumonoga mu giswama wugumona, ndebunu bugini gufudu.8Gugala nga bamimpani lowo, Gidaabini Nzaama wuyaba nzala ande pwisabini. 9Dalaana bu numafedi gusaama: 10Gidaa-bisi wugele gu tala, kuumanze yigele yi musa-ntu,11gimfumu ginze giyi, luzolo lunze lusalama-na yata maana nga bugele gunu gu tala. 12Duwe madia maloolo, 13duweseleene gubiyi gubisi nga bu duweselga bisi gubiyi gu dusal-ga baada bambaana; 13dugebe mu gukono gubwa mu masumu,14asi duguulu gu miogo mi mupala Sadana; mutulu gimfumu ande ngolo ande lugugu lu mvulande mvulu bigele binze. Amen 15Ni nu-wesela gubiyi guyanusala baada bambaana16bini se Nzaama bugini nuweseleene, ni bunu lowo bini se Nzaama lowo gini nuwe-seleene. 17Ni wuyagini madia mutulu gusaa-ma, guleese mbunzu yikiene gugele baada lowo, 18asi yiwululu, yigwidi maasa man-sungu;19baada bakono guyabeene ni nze wugini madia mutulu gusaama; Nzaama peele gayabeene, ndebunu bugini gufudu. 20Guswege bimvama bibini yata maana lowo, yagele tadi-tadi ande batsenene ande bibi; asi swegaana gu tala gubikono gubebaaga, bibi se gubwasa. 21Gihene gigele gimvama giaga ndegini se gini gala mudimaaga.22Disi lugele mwindi wu luudu; ni lugele lupimi luudu lulwosogo se lugele pimi, luboda mono pimi. 23Asi ni lugele lukaasa, luudu se lugala lukaasa, lu bodamono pibi. Ni mwindi wu luudu lunze wugele pibi, ki mpili yini gala mu kebe ganze? 24Lowo si muudu wumafana gusaleene bmfumu boolo. Gini zolo wumoso, gini menge wunu wumbaana. Gini gmagana ande wumoso, wunu wumbaana bugini mu-nanga. Gusaleene lowo Nzaama ande nzimi mu mbal-moso.25Iyanulele ni gumono pasi lowo mutula gudia ande gunwa ande guvada. 26Gidaabini Nzaama wuyaba nzala ande pwisabini.27Gubogodo lowo ni ki dudiaya, ki dunwaya, ki duvaada? kibidigi moonabini? 28Dalaana banono, basalaaga, baswegaaga asi badiaya, 29bididi mu tesge biyela, bivada; asi bisalaa-ga. Salomoni nkutu lowo gasala vada nga biwi.30Bunu ni Nzaama wuvadasa bididi kibini mukono gugele nze muudu? 31Nze wumadigi mfunu gu misi mi Nzaama e bididi?32Na wumafana gubwese mafugu ma luzingi lunde mu gisi gigi mu mabogodo mande? 33Mabogodo mgele mutulu bamimpani; bini sagaana tomo gimfumu gi Nzaama, bimi bi-biosogo bini ya magoyo. 34Weselaana mabo-godo mutulu mapana ma migiese magele ma migiese. Hoso bufugu bugele ande mapaana mamiwi.

Chapter 7
1Nukono gusaamasa, bini se bakono gunu-saamasa. 2Bini nusaamasa gudigi bana ba-nusaamasga bini; bini numege mu gimegeene gini ginumegega bini baada.3Abunu wuyamono gididi mu disi lumugwe-ne, gigele mu disi lu nzege lo wuyagimono? 4Ni lowo abunu wumudogola ni nzege wigi ande mudi mu kebe ga disi lwaga? 5 Wugele mupala; mugudogolo gididi gini dogolo tomo mudi wugele mu kebe ga disi lwaga.6Madia mapimi guwa geele bambwa lowo, si misaanga ande bimi bi matswi gumege lowo mu gudiaga yagele bangulu ni lowo bamama-na biniada, batugulunzu.7Lomo bubini guwa, saga buwini mono, bedege bubini guzibili. 8Wunu wumalomo, bamuwaaga, wunu mumasaga, wumonoga, wunu wumabedege, bamuzibiliga. 9Na mu-kebe gabini ni mwana wutumuloomo mbisi nde wutumuwa musobo? 10ni wutumuloomo bugu, nde wutumuwa mudoyo?11Ni bini baada bafa nuwaya baana babini bimi bi pimi, abunu Gidaabini wugele gu tala gakono gwa baana baana bimi bipimi? 12Ma-pimi mawumazolo ni baguseleene nze se ma-sele gugele bagwene nga busonogo Mose ande mibigili.13Winginaana ya mbele yitsisi yidwalga gu moono wu mvulande mvulu, baada ndama badigiga yana, 14asi yiyinene lowo mutulu yidwalga gu mbaa; baada bavulu badigiga munu.15Gebaana gugele mibigili mi bupala, bava-dga pela-lumeeme, gisi bagele batama. 16Nwini bayabaaga mu bisala bibiwi. 17Mudi wupimi wubuduga mbenge yipimi, wufa wu-buduga mbenge yifa. 17Mupelengi wubudu-ga malele?18Baviniga malele masukadi mu mulele wu ngene? 19Lowo ni baada babosogo bana batemenega ni Mfumu, Mfumu bini wingini mu gimfumu gi tala; 20asi bana balabga lu-zolo lu Daada Nzaama gu tala.21Mudi wuwosogo wukono gubudaaga mbenge yipimi bubini wugiese nde guwufufu mbaa. 22Bavulu nu bufugu bunu mbini ndeele ni Mfumu bisi ga budulonga ande guyidi mihungu mifa mu kumanze! 23Asi meeme ngini baleele ni dogaana yaya, meeme inuyabaga bini nugele baada ba masumu.24Ndelunu hoso muudu wumawugu ndaga yiyi ni wutuyiseleene, gamafanagana ande muudu wudungu nzo yana yata mudoyo; 25luyi mvulu ande muhungu wungolo, nzo yinde lowo yibwi mutulu yigele yata mudoyo.26Asi wunu wumawugu, lowo gatuyiseleene, gamafanagana ande muudu wunu wudungu nwana ya zele; 27luyi mvulu ande muhungu wungolo, nzo yini luyibubugu yiyosogo.28Yesu lugamenese gulongo, baada baboso-go bamono guwibigeene malongi mande, lo magele nga ma balongoga-misigi; 29mande magele ande gimfumu.

Chapter 8
1Daanga luyagulumugu Yesu musele baada bavulu bayamulaba, 2mukaasa wumoso wu lebele lugayamuloomo ni gamuzunusu. 3Yesu lugamugeme mu gogo mbal'moso lu-gazunu.4Gamuleele ni gwadeleene muudu lowo, asi nda walulese ande gulede magaba gugele nganga-Nzaama nga bu sonogo Mose.5Luwingini Yesu ya Kapernaumi, mfumu wu-moso wu basuda lugaya muleele ni Mfumu, 6muuda-gisala wumeeme gu nzo wufi gigada, wuyama. 7Yesu ni bungaya muzunusu.8Mfumu wunu ni lowo Mfumu nze bu guduu-lu gunzo-meeme lowo 9 dodo kaga ndaga yimoso nde gazunu. Meeme yigele ande ba-mfumu bayiwugunuge, yigele se ande basuda bavulu ba yidwalasga, ni yimadodo yawiyi, wumaya, ndaweene, wumagwe; sala bubu, wumasala. 10Yesu lugawugu muudu wunu gamono guwibigeene; lugadodo ni lowo yima-sala mono geele lugwigili lugifa gigi mu kebe ga Isaleele.11Asi iyanuleele ni baada bavulu bini duugaa-ga gu este ande gu weste, bini yadia mu gim-fumu gi Nzaama ande Abalayam ande Yisagi ande Yagobo. 12si bana bafiline gimfumu gi Nzaama bini badusu yanzie, bini gwengesaa-ga mini ande gudili gunu gugele pibi. 13Gun-goyo Yesu lugaleele mfumu wunu nindawee-ne, mana mawumagwigili nze masalamana ndebunu, mbal'moso muudu wunu lugazunu.14Luduulu Yesu gu nzo-Piele, gayabaga maa-na-mugesa-Piele nde bawa, wuyama. 15Lugamugeme mu gogo, lugamunimisi; mbal'moso bawa luluwi, lugabulusu gumusa-leene.16Mu gingwese lubaya dwaleene Yesu baada ba mihungu mifa ni gabazunusu. 17Lugayidi mihungu mini, lugabazunusu mutulu magaso-nogo mubigili Yesaya magugu, ni wuseene minianga ande makaasa mabisi.18Yesu lugaleele gibwili gi baada bagelande ni bwilaana gu simi lu nzele. 19Mulongo-misigi wumoso lugamuleele ni Mfumu meeme yigulaba nze bihene bibiosogo biwena. 20Yesu ni migenge migele ande mazwingi, banono ande mayamba asi Mwana-muudu gihene gusa mudwe lowo gwana.21Muudambaana wumulaba ni Mfumu ngwe-sele tomo ngazigi Dawa, bunu ngagulaba. 22Asi Yesu ni wesele bana bafi bazigagana bi-abi.23Lugawingini mu bwada ande balongogo baana. 24Bunu muhungu wumoso wungolo wuyaabulu mu bwada, maja mwingina, Yesu gu dolo. 25Balongogo babosogo mu boomo, lubawusulu Yesu ni Mfumu ga buduyafa.26Yesu ni boomo bu kiwi? bini baada ba lu-gwigili lutsisi! Luganimigi, lugangeneene muhungu ande maja; gumu lugiyi pwede. 27Baada bana bamono lubawigeene ni kiwi muudu wuwu, ande maja ande muhungu bimuwugune?28Gu simi lunzele mu gisi gi Gadaala, bamono baada boolo ba mihungu mifa miduguga gu maluumu; asi muudu wumoso gabesaganaa-ga gunu miya digi gunu mu kobo. 29Midoda ni ki paana nze mwana-Nzaama ande bisi? Ni wumazolo dudumusu mu gibwili gi bangulu.30Gugele ande bangulu bayadiaya buna ga-ndanda 31Yesu lugadumusu mihungu mini mu kebe ga bangulu; 32bangulu lubaya bwa mu nzele, lubafi.33Baada badisa bangulu lubadwala paana gu bulu, baada babosogo lubaya dala paana yini yidigi; 34ndelunu lubamuboneene mu gusisi maana mabiwi.

Chapter 9
1Yesu lugabwili mu bwada, gagie gu bulu bwana. Gunu lubayamudaleene gigada yata toso. 2Lugamono lugwigili lu baada bana bayamudwala nde ni mwana, masumu maaga mamawa.3Asi balongoga-misi bagele yana ni wuma-dugu Nzaama. 4Yesu ni mutulaki manungu mafa gigi mu midimi mibini? 5Na wumafana guleele muudu ni nimigi ndagwaga masumu maaga mamawa? 6Mugunulese ni Mwana-muudu gagele ande ngolo yigumenese ma-sumu mu gisi gimutsini, lugaleele mukaasa ni nimigi, sene toso yaga ndawe gwaaga.7Nde se luganimigi, lugagie gu nzwana. 8Baada babosogo bamono paana yini, bawu-gu boomo, lubabulusu gulumusu Nzaama. 9Mu nzili Yesu lugamono Madai mu nzo yiga-fudusa paga, lugamudemene ni yawandaba, nde se luganimigi, lugamulebe.10Lugadiaya mu nzo ande balongogo baana ande bafudusu-paga ande baada bagisaga-saga, 11bafalisi lubamono bunu lubawufulu balongogo ni mutulakiwi mfumabini gayadia ande baada bafa?12Yesu ni bakaasa basagaga munganga, 13asi lowo ni banga-ngolo. Nda nwalongogo paana yiyi: "Meeme yiwiyeene baada ba masu-mu, asi lowo ni baada bapimi."14Balongogo ba Yowani lubaya wufulu Yesu ni mutulakwi balongogo banze baginaaga madia mutula bisaama nga bisi ande bafalisi? 15Yesu ni bambayi ba mudimi wuyakwela bagalaaga mu kiene lubagelande; kaga lugini kono nde, ni wumafudugu gu tala.16Lowo basaaga gidene gikulu mu mulele wufini ni lowo wumaboda pagaga; lowo se basaaga mono mafini mu mabungu ni lowo mambini makulu, ni lowo mamabudigi, mono se mamabebe.17Mono mafini mamafana mu mabungu ni lowo mu mambini mafini.18Ludoda Yesu, mfumu wumoso lugaya mubwileene ya mili ni mwana-meeme wu wumafa kaga ndeluulu; yatwene wamusa miogo gawusugu. 19Lubagie, Yesu ande balongogo baana.20Lubaduulu Yesu lugadodo ni:"Mwana lowo gufa, wuyama; baada lubabulusu gumuseye; nde ni duugaana yanzie, 21mu kebe gabiwi gugele ande babuluga-mizigi. 22Lugageme mwana mu googo, mwana luganimigi.23Mu nzila-nzo mfumu wunu, mukaada wu-moso wuduuga mvulu guma-yolo lugagene gulamana mulele wu Yesu ni gazunu; nde-bunu se lugalamana, mbal-moso lugazunu. 24Yesu ni mwana-mukaada, lugwigili lwaga luguzunusu. Paana luyiyalagana mu ndama yini yiyosogo.25Lugadogo yana baada bafi-misi boolo lubaya mulaba ni Mfumu duwugeene kiene, nze mwana-Davili. 26Yesu ni: Yinugidi kiwi?27Biwi ni duzunusu. 28Nde ni bukuga? Biwi ni E.29Lugalamana misi mibiwi lubamono. 30Nde ni gwadeleene muudu lowo bu mazi-bigi misi mibini. 31Lugugu lunde lulumwa-maga ndama yini yiyosogo mu bawena biwi.32Kaga mu nzili mu bawena lubaya mudwa-leene muudu wugele nde mihungu mifa, nde se gingudu, gadodaaga. 33Yesu lugayidi muhungu wufa, gingudu lugiwagala. 34Baada ni lowo dumasala mono geele gipa gigi mu gisi gi Isaleele. Asi bafalisi ni gayasala mu ngolo yi mfuma-mihungu mifa.35Yesu gayalonga mu manzo ma Nzaama ma bayudu ande guzunuu bakaasa ande gusalasa baada mu mapasi magifa ande gifa; 36gaya-diga mu mabulu mamanene ande matsisi.37Lugayamona baada mu mapasi, mudimi wunde wumona kiene ni baada bawono luudu ngagwi ni mameeme mamakoo mudisi. 38Lugaleele balongogo baana ni gisala gigele givulu asi baada bagisala bagele ndaama. Lomaana munga-gisala ganubwese baada.

Chapter 10
1Yesu lugagoso balongogo baana, gabawe ngolo yigwayidi mihungu mifa ande guzunusu makaasa mamosogo ande gusaameene mapa-si mamosogo.2Makuumu ma batumu guma-boolo ba Yesu amaama: Simoni wugadeemena Piele ande Andele; Jagi mwana-Zebede ande pangana Yowani; 3Fidipo, Batelemi, Domasi, Madai wufudusa-paga, Jagi wu Lufe, 4Simoni munga-gingolongolo ande Yudu Iskaliodo wunu wini dege Yesu.5Gabadumusu ni beene gugele baana ba Isa-leele peele bazunusu bakaasa, bayidi mihungu mifa, 6 nubalongo ni Gimfumu gi Nzaama gi-besagana; gugele bamimpani guwingini lowo, gu Samaliyi guwingini lowo. 7Lowo numafu-du si gimi gimoso; gwalomo si gima se lowo.8Gudwala nzimi lowo, masabadi moolo lowo, duzaga dwoolo lowo, gamudi gu miogo lowo, si gamupa lowo. 9Ni numaduulu ya bulu lu baada, nuwufulu ni muudu wumafana gunu-yamba wigi 10galaana mu nzo yinde tii gunu gunwini dogo. Nwini wa banga-nzo yini mbo-do lu nwini wingini.11Nwini basileene dulu-dulu mu gugudogo gu bini; 12ni lo batunu yamba, nusabedege mili nudigi gabini nga bayabeene gubiyi. 13Iyanuleele gumusomo ni mu bufugu bu nsugu gubiyi gu baada ba Sodomo ande Gomore bwini monogo butsisi.14Yabaana ni iyanudumusu nga mameeme mu kebe ga batama; galaana nduungu nga bmbulugu, galaana pwede nga mayembi. 15Baada bubini nufunaaga, gebaana.16Bubini nubulaaga fimbu, bubini nufunaaga gugele bamfumu gisini meeme, 17asi bini nwini lesaaga gimbangi gipimi gugele baada bana ande gugele bamimpani. 18Ni batunu gama geele gugele leta, gubogodo lowo, mapaana manwini saamaaga Muhunga-Nzaama wini nulesaaga mu daanga lunu.19Panga ande panga, daadabaada ande baana, maayabaada ande bini funaganaaga and guzwesaganaaga bi-abi. 20Gumusomo iyanuleele ni bubini numenge gisini meeme, asi wunu wini ganga mudimi tii gunsugu, bugini hulugu.21Paana yiyi yigwiyi gu Mwana-muudu yini gugu bini lowo yana gumenese mabulu ma-manene mamosogo ma Isaleele. 22 Lowo gugele ande mulongogo wumadigi Longi wana, lowo muda-gisala gamadigi mfumaana. 23Gumafana kaga mulongogo bamuseene nga Longi, muda-gisala nga mfumaana. Ni meeme bamandugu ni Belzebul, asi bini baada ba nzo yimeeme! Gubawugu boomo lowo.24Lo gugele ande gimi gibadamana ni gikono gumonogo, gikono guyabagana. 25Mapaana mayiyanuleele mu pibi numadodo mu moso, mabatunuleele mu tswi numalongo mu kebe ga tala.26Guwugu baada bazwaga luudu boomo lo-wo dinaana wunu wuzwaga luudu ande moono gu zwingi lu mbawa. 27Badegaaga banono boolo mu nzimi yitsisi? Bamfufu ba mudwe nkudu Mzaama wunu wukono gubila-ganaaga si gimi gimoso wubayaba babosogo, nono gabwaga mu tsini ni nde lowo gamazolo.28Nze wumadigi banono bavulu mu mfunu gu misi mi minde. 29 Wunu wini nanga mee-me ya misi mi baada, meem ngini munanga ya misi mi Nzaama gu tala. 30Wunu wini ku-munu meeme ya misi mi baada, meeme ngini mugumunu ya misi mi Nzaama. 31Nuyabee-ne ni meeme lowo iyadwala dulu-dulu, asi iya- dwala mbeese, iyagabala daadabaada ande baana, maayabaada ande mwanaana wu mu-kaada, bugo wumukaada ande mugesa-mwa-naana.32Baada bubini mengagana bi-abi mu kebe ga nzo. 33Muudu wunu wazolo gidaana ni lowo maana ni lowo mwanaana gundigi mee-me,34ni lowo wunu wumakono gusene kulunsi lwaana gandaba meeme, lo gamafana gugala muuda-meeme. 35Wunu wumazolo guswege moono wana, bugini wubilisi 36asi wunu wini wubilisi gisini meeme, bugini bisa wubaga.37Muudu wunu wutunuyamba bini, gama-ngiamba meeme, 38wunu wumangiamba meeme gamayamba wunu wutumusu meeme. 39Wunu wumayamba mubigili wumoso mu mpili yimafana, gini baga matabisi ma gimubi-gili;40wunu wumayamba muudu mupimi mu mpili yimafana gini baga matabisi mini baga muudu mupimi. 41Gumusomo iyanuleele ni wunu wini wa wumoso mu bambeele baba gobo lu maja bu bagele balongogo ba meeme42lowo gini bilisi matabisi mande.

Chapter 11
1Lumenese Yesu gulongo balongogo baana misigi, lugayalongo mu mabulu. 2Yowani lugawugu paana yinde mu bologo, lugadu-musu balongogo baana ni bamuwufulu ni: 3Klisto wubazila gwigi nde e wumbaana?4Yesu ni: Nwamuleele manumamono ande manumawugu. 5Bifa-misi bamono, bifa-matswi bawugu, bigada binimigi, babele lebele bazunu, baada bangafa, bawusugu mu lufa, Musomo wu Pimi wuwingini mu kebe ga bansukami. 6Kiesi gugele muudu wunu wini kono gumede!7Lufudugu balongogo ba Yowani, Yesu luga-wufulu baada bagele yana ni: Kinuyadaala mu nsege? gididi gini ginigagana mu muhungu e muudu wunu wuvada milele mitala? 8Nuya-beene ni bavadga bunu bigi mu manzo ma bamfumu banene bagisi gigi.9Kiwi nuyadala? mubigili? E, wumadigi mubi-gili. 10Ginaga basonogo ni: Iyagudumusu tumu wumeeme, mu guyidigi nzili yinze.11Iyanuleele gumusomo ni lowo si muudu wumoso wumadigi Yowani Mubodogo mu bunene tii loolabubu. Mu gimfumu gi Nzaama wumadigi bunene wunu wudigi gukieyege. 12Duugu lunu tii loolo gimfumu gi Nzaama bagele mu guginwaneene, banga-ngolo bini wingini.13Mibigili ande misigi midodo mapaana mama tii mu daanga lu Yowani. 14Mu guba-gisi nde wuwu Eliyi wugele mu gwiyi. 15Wu-genzene matswi maguwugeene gawugu.16Ande banawa gufanigisi baada ba daanga luulu? Ande baana babambeele bamabwan-zana ya mbese baleela baana bambaana ni: 17Bisi dunubuleene mizigi, lowo gabini numa-gini, dutunubigeene migungu mi kiene lowo gabini numanienge.18Yowani bugayi lowo gadiaya mampa, lowo ganwaya, baada ni: Gigi ande muhungu wufa! 19Mwana-muudu wuyi wunwaga, wudiaga, baada ni: Dalaana wuna gisala giana gunwa ande gudia ande bafudusu-paga ande baada bamasumu. Asi nduungu yi Nzaama yimonoga mu bisala binde.20Yesu lugabulusu guwele mavili magadigi, magasele bipa ni: Kiene gugele nze Chorazini ande nze Bethsaida! Ni bipa bina binumono bini bisalamanaaga ya Sidoni ni lowo ya Tyr, nga matanga masalamana tama, nga baada balugwidi budo bumbawa, nga baada babolo-mono midimi tama. 22Asi iyanuleele ni mu bufugu bunu nwini saama gudigi baada bana.23Nze Kapernawumi, wuyalusa ya tala? Bubini gugulumunu tii gu tsina bafa. Ni bipa bisala-mana yana bigalaaga ya Sodomo, nga vili lunu lwigi tii loolabubu. 24Ndelunu iyaguleele ni mu bufugu bunu wini saama gudigi vili lunu.25Yesu lugabadaga ni: O Nzaama, Mfumu wu tala ande maana, madono bu wumamonogoso gugele bambeele mapaana mawuswegeene baada babanene balongogo guvulu! 26Dawa, wumasala pimi tsili! 27Lowo si muudu wumuyaba Mwana, Nzaama peele, lowo si muudu wumuyaba Dawa, Mwana peele ande bana bagazologa Mwana ni bamuyabeene.28Bini baada numawono ande bugogo, yanwiyi gugele meeme abini babosogo, 29meeme yinusaamana, nuhendege; 30mutulu fandu luyinuwaya meeme lwigi hendele; nga nuhululugu.

Chapter 12
1Yesu gadiga mu nguna-ble mu bufugu bu sabbat, balongogo baana bavina mbenge badiaya. 2Bafalisi ni: Dala balongogo baaga basala gubiyi mu bufugu bugitsini.3Asi Yesu ni: Nudangaaga magasele Davili we bambayi baana lugawugu nzala? 4Gawingini mu nzo-Nzaama, lugaseene magaba mabawa-aga Nzaama ande mabanganga-Nzaama, lugadi ande bambayi baana?5Nudangaaga ni banganga-Nzaama basalga gubiyi mu kebe ganzo-Nzaama mu bufugu bu sabbat asi bamonaaga gubiyi gunu. 6Asi meeme iyanuleele ni paana yiyi yimadigi nzo-Nzaama mu bunene.7Ni nuyabaga ni Mwana-muudu gigi mfuma sabbat, 8gazologa kiene gudigi magaba, nga lowo nuzwaga baada bamakono gugidi gimi.9Lugadogo yana gawingini mu nzo-Nzaama. 10Mugele ande mukaasa wumoso wubeela googo. Biwi ni: Gwigi pimi mu guzunusu mukaasa mu bufugu bu sabbat? Gisi basaga gumufuunu.11Nde ni: Naa mu kebe gabini ni mwana lumeeme lunde lumabwa mu zwingi mu bufugu bu sabbat galuwesele gwana nde-munu? 12Kiwi bimadigi mfunu mwana lumeeme e muudu? Gwigi pimi mu gusala mapaana mapimi mu bufugu bu sabbat.13Lugaleele mukaasa ni: Dandalala googo. Lugadandalala, lugazunu. 14Bafalisi lubadu-ugu yanzie, basaga gumuzwa.15Gisi Yesu bugayabeene, lugadoogo yana. Baada bavulu bayamulaba, wena bazunusu. 16Nde ni: Gwalese si muudu lowo, 17mutulu magasonogo mubigili Yisaya magugu.18Dalaana muuda-meeme wu gisala wu mudimi, gini lelaaga baada babosogo mayi-zologa meeme, yimusi muhunga-meeme.19Lowo gini saaga miaga, lowo gini badaga-aga, baada lowo bini muwugaaga mu manzili, 20lowo gini bogolo gamudi gagondamana, lowo gini zimi mwindi wuyakono guleeme pimi, gini laba gisala ginde tii gunu gugini gugusu luzolo lu Nzaama. 21Baada babosogo bubini musileene mudimi.22Lubaya mudwaleene gingudu gimoso gifi misi, lugagizunusu. 23Baada babosogo ni: Wuwu kala Mwana Davili?24Bafalisi ni: Gigi ande muhungu wufa, gayasala mu ngolo yi Sadana. 25Gisi Yesu wubayabeene, gabaleele ni: Gisi ni gimaga-baga, bugifaga; bulu nilowo nzo ni yimaga-baga nilowo yimabubugu yisalga yuumu.26Sadana wumafana gulugabala galuyidi ndege? 27Ni meeme iyasala mu ngolo yi Sadana, asi baana babini bayasala mukingolo? Ndebunu bubini nusaamasaaga.28Asi ni meeme iyasala mu ngolo yi Muhunga Nzaama, guyalesege ni gimfumu gi Nzaama giyi gugele bini. 29Ni lowo abunu muudu gini yawibi munzo-munga-ngolo ni lowo yana ga-tumuganga misingi? 30Mumenge wu meeme lowo gigi mbayaama. Gapasa gagosaaga baada.31Iyanuleele ni: Wunu wini dugu Nzaama, ni lowo hoso masumu mana mini sala muudu, bubini mueseleene, asi wunu wini dugu Muhunga-Nzaama lowo bini muweseleene. 32Wunu wini sawala Mwana-Nzaama bubini muweseleene, asi wunu wini sawala Muhu-nga-Nzaama masumu mande lowo mini wa.33Mudu wupimi bawuyabaga gu mbenge yiwi yipimi, mudi wufa se bawuyabaga gu mbenge yiwi yifa. 34 Gigana gi biwudu gigi, abunu bini numafana gudodo mapaana mapimi, ni midimi mibini migi mifa, ginaga goono ludu-suga mapaana migi mu kebe ga mudimi? 35Muudu mupimi gasenega mapaana mapi-mi mu kebe gamudimaana, muudu mufa se gasenega mapaana mafa mu kebe gamudi-maana.36Iyanuleele ni: Mu bufugu bunsugu baada babosogo bubini saama mu mapaana mamo-sogo mabadoda. 37Muudu-muudu gini bingi mumagadoda, ni gubele se mumagadoda.38Balongo-misigi ande bafalisi baloomo Yesu gabaseleene gipa gimoso. 39Nde ni: Baada bafa bakono guwuguneege Nzaama bamalo-omo gipa, asi ga lowo ni gimbaana, kaga gini gimono Yono. 40Nde gasele mafugu madede mu zumu lumbisa-mwese, meeme se ngini gala mafugu madede gutsina maana.41Bisi Ninive bubini wusugu bufugu bunu, bini belese baada baba mutulu biwi bu babo-lomono midimi mu malongi ma Yono, asi biwi bigi yaya ande wunu wumadigi Yono.42Mfumu wu mukaada wuduugu gu gisi gileye gayasaga nduungu gugele Salomono, bugini babelese, asi biwi bigi yaya ande wunu wumadigi Salomono.43Muhungu wufa ni wumaduugu mugele muudu, wena sagaaga gwafudugu gu wugele tomo, 44ni wumayamono nzo yini bwasa, yingagoomo pima-pimi, wena senaaga mihungu mimbaana mingolo nsambwadi; 45ni mimawingini, gubiyi gu muudu wunu gudigiga gunu gutomo. Ndebunu se bwini gala baada baba bafa.46Ludoda Yesu mu kebe ga nzo, muudu wumoso lugaya mululeele ni: 47Maaga ande bapanga baaga baguzila yanzie.48Asi nde ni: Maanameeme ande bapanga bameeme banawa? 49Lugalese luleme gugele balongogo baana ni: Dalaana maana-meeme ande bapanga bameeme. 50Muudu wunu wuyasala luzolo lu Nzaama wigi gu tala ndewunu maanameeme, ndewunu panga-meeme wu bagala ande wumukaada.

Chapter 13
1Bufugu ndebunu Yesu lugaduugu yanzie, gayabwanzana ya simi lunzele mu bwaada, 2baada bavulu lubaya bwanzana se.3Gabaleele mapaana mavulu mu matigi ni: Muudu wumoso wuyamwanga mbenge yaana, yimoso yibwi mu nzili, yimoso mu midoyo, 4yimbaana mu bingangi, yimbaana mu maana mapimi. 5Yibwi mu nzili, banono lubayidi; yibwi mu midoyo luyimene makidi mu gukono gu maana; 6lude moso luyiwumu mu gukono gu migasi.7Yibwi yata nganga luyimene, luyifi; yibwi ya maana mapimi luyibudu mbenge: 8lumbe-nge lumoso lubudu mbenge kama, lumoso maguumasaamana, lumbaana maguuma-dede. 9Wugenzene matswi maguwugeene gawugu.10Balongogo ni: Mutulaki wuyabaleele mu matigi? 11Nde ni: Bini peele bawe ndungu yi guyaba biswama bi tala, lowo ni biwi. 12Nde-bunu bubini bwese wunu wubege geele, bini wolo wunu wumakono.13Ndelunu iyabaleele mu matigi mutulu bakono gumono, bakono guwugu. 14Nga busonogo mubigili Yisaya ni: Bunwini monaa-ga mu misi, asi gumono lowo, bunwini wugaaga mu matswi, asi gubagisi lowo.15Midimi mi baada bana miyi bwidi, baganga misi ande matswi mabiwi, lowo bayawugu, lowo bayamono, lowo bayabagisi, lowo baya sobo bifu bibiwi, lowo bayazolo ni yibazunusu.16Asi kiesi gugele bini mutulu numona mu misi mibini, nuwuga mu matswi mabini. 17Iyanuleele gumundaga ni mibigili ande baada bapimi bavulu basege gumono ande guwugu bimi bibi asi lowo bagugu.18Wana mbangudulu yi tigi yiyi yi mugwini: 19Ni muudu wumawugu ndaga-Nzaama, asi lowo gatuyibagisi, mupala wutwayidogolo mu mudimande, gamafana muudu wugwini mbe-nge mu nzili.20Wunu wugwini mu midoyo gwigi wunu wumawugu mu kiesi; 21asi migasi lowo gwana, mu mapasi ma gisi gigi, wumabwa mu masumu.22Wunu wugwini yata nganga gamafana wunu wumawugu, asi minianga ande biesi bigisi gigi bitumudwala gisagasaga, wumabwa 23Wunu wugwini ya maana mapimi gwigi wunu wumawugu, wumabagisi, wumabudu mbenge kama, maguumasaamana, maguu-madede.24Tigi yimbaana ni: Muudu wumoso wuya mwanga mbenge yi loso; 25asi mu pibi mumenge lugayamwanga yinde yi mukunji. 26Lulumene, lugayafudugu.27Baada-bagisala baana ni: Mfumu, nze gawugwini loso, ebwe si duyamono ande mukunji? Nde ni: Mumenge wunu. 28Biwi ni: Duwunsumunu?29Nde ni: Lowo, ni lowo numabisi loso. 30Weselaana loso luyele gihene gimoso ande mukunji; bufugu bwini yele loso, bagongo-mbenge bini dogolo tomo loso, gungoyo dumafufu mukunji.31Tigi yimbaana ayiyi: Gimfumu gi Nzaama gigi nga lumbenge lutsisi lubamagwini, wuma-gidigi mudi wunene, 32wuyayabwa banono, badunga mayama mabiwi mu taanga.33Lugabisada tigi yimbaana ni: Gimfumu gi Nzaama gigi nga ndama-mugiele wubamasa mu maja ande magobo madede mamfufu yi mampa, mampa mamawubu, mamafunu.34Gabaleela kaga mu matigi 35mu gugugu-su magasonogo mubigili Yisaya ni: Ngini zibili gono lumeeme, ngini pasa mapaana maswa-ma duugu lubulusu gisi gigi.36Lubawingini mu nzo balongogo ni: Duban-ganeene tigi yi mugwini mukunji. 37Nde ni: Mugwini loso gwigi meeme, Mwana-muudu; 38ngunu gwigi baada bagisi gigi, mbenge yipimi, baana ba gimfumu gi Nzaama, mukunji gwigi mupala. 39Mumenge gwigi Sadana, bagongo-mbenge gwigi bawanzio mu bufugu bunsugu.40Nga bu bafufuga mukunji, bubini lumu gu mbawa baada bana basalga gubiyi ande ba-bwisiga bagwene mu masumu; 41mu bufu-gu bunu bawanzio bubini ya bansumunu; 42gwini gala ande bidili ande gugwengese mini. 43Baada bapimi bini gala mu mugieme wu gidaabiwi, bini semaaga nga daanga gu tala. Wana pimi mu matswi mabini.44Gimfumu gi Nzaama gigi se nga gimi gitala gibaswege mu ngunu, wunu wutwuagimono, wumabisa giswege wana; mu kiesi gini wuma-yadege bimi biana bibiosogo ni gasuumu gwana ngunu yini. 45Gigi se nga mudege wuyasaga misanga mitala, 46lugamamono wumadigi tala, wumayadege bimi bibiosogo bi nzo gasuumu musanga wunu.47Gigi se nga bugondi bumayulu bambisi bagifa ande gifa. 48Balobo-bambisi lubasola bayaseene bambisi bapimi, bana bapamba-pamba batabana.49Bwini gala mu bufugu bunsugu, bawanzio bini ya gabala baada bapimi ande baada bafa; 50bana bafa bini baluumu gu mbawa gunu gwini gala bidili ande gugwengese mini.51Nubagisa mapaana mama? Biwi ni: E. 52Nde ni: Mulongo-misigi wumawugu malo-ngi ma gimfumu gi Nzaama gigi nga munga-nzo wuyasolo bimi bifini ande bikulu mu nzwa-na. 53Yesu lugamenese gudodo lugadogo yana.54Lugafudugu gu bulu lubiwi, galonga mu kebe ganzo-Nzaama yi bayudu, baada baboso-go bamono guwibigeene ni: Ndungu yiyi yigu-nu? 55Wuwu lowo ni mwana Yozefi ande Madiyi, yayabi Jagi ande Yozefi ande Simoni ande Yudeye? 56Bapanga baana lowo bigi mu kebe gabisi? Mapaana mama ande bipa bibi bigunu?57Lowo basala mugumunu, asi nde ni: Mubigili bagumunuga gumbaana, ya bulu bwana lowo. 58Yana gasele bipa ndaama, mutulu gukono gu lugwigili lubisi bulu bwana.

Chapter 14
1Lunu wugele mfumu wu Ngalili, Elodi; lugawugu musomo wu Yesu, lugaleele baada baana bagisala ni: 2Wunu Yowani Mubodogo baada wumawusugu mu lufa wuyasala bipa bini!3Elodi nde wugemese Yowani, gamusi mu bologo, gasaga gumuzwa 4asi gawuga baada boomo mutulu baada babosogo basena Yowa-ni nga mubigili. 5Yowani gawele Elodi ni gu-gidili Elodiada mugeesaaaga lowo, gigi muge-esa yayaaga Filipo.6Asi mu bufugu bu fedi lubudugu Elodi, mwana Elodiada wu mukaada magini mande mawe Elodi kiesi givulu ya misi mibaada, lugamuwufulu ni: 7Yigugumu kiwi? Si gidini gigimfumu buyiguwaya.8Maana lugamuleele ni: Muloomo mudwe wu Yowani yatala longo. 9Lugamuloomo, mfumu kiene luyimugeme, ginaga wusi nsilulu ya misi mibaada, lugamuwe.10Lugadumusu muudu mugwagiese Yowani mudwe mu bologo, 11gayawa mwana mu-kaada wunu. 12Balongogo ba Yowani lubaya leele Yesu budigi paana yini.13Yesu lugawugu bunu, lugawingini mu bwaada, gayalemene ndege; asi baada lubawugu, lubamulebe mu kuga maja. 14Gabawugeene kiene yivulu, lugabulusu gubazunusu.15Balongogo lubamono ni pibi yibwaya, lubayaleele Yesu mu gufudulu baada mubulu mabela-bele bamanaya suumu bimi bigudia ginaga bagele mu tsege yizele.16Nde ni: Bugubafudulu lowo, nubadisi bini beene. 17Biwi ni: Lowo duguga, yaya twigi ande mampa madaana peele nde bambisi ba mwese boolo. 18Nde ni: Yanwadwaala.19Lugabwisi mu tsini yatala bididi. 20Luga-doono Nzaama, gamanagiese mampa, gawe balongogo mu gubagabeene; lubayugudu. 20Gungoyo balongogo badolo bisenge bini bibwaya mambugu guuma-moolo. 21Badisi baada gidese gi mili midaana mi babagala; bakaada ande baana lowo babadanga.22Lugawingisi balongogo baana mu bwaada ni benaaga gu simi, nde gasalafudulu baada mu mabulu mabiwi; 23Lubwaya pibi lugaya-saama ndege yato musele. 24Bwaada bugele gandanda ande mbungu, muhungu wungolo wuyabulu bwaada.25Mu kebe gapibi, Yesu gagele wena gugele bwaada yatala maja, 26balongogo mu boomo lubawabaga ni: Dalaana mufu! 27Yesu ni: Guwugu boomo lowo, wuwu meeme!28Piele ni: Mfumu ni gwigi nze, temene meeme ngwiyi gunu! 29Yesu ni: Yawiyi! Piele lugaduugu mu bwaada lugabulusu gwene yatala maja. 30Asi lugamono ngolo yi muhungu, lugawugu boomo, gabulusu guniomo, nde ni: Mfumu, pulusu!31Yesu lugadandalala googo, lugamugeme; nde ni: Lugwigili lunze lwigi gandaama! Ma-mede makiwi? 32Gibi aboolo lubawingini mu bwaada, muhungu luwuwalaga. 33Balongo-go lubafugamana ya mili mi Yesu ni: Nze wigi gumundaga Mwana-Nzaama!34Lubaduulu ya simi lu nzele, gu ndaama Genesareth, baada lubamuyabeene, lubadwa-la paana ni Yesu wudulu. 35Bavulu bawiya ande bakaasa babiwi 36bamubonone ni balamana pudu songo yi mulele wunde, bana bamulamana, bubazuna.

Chapter 15
1Balongo-misigi ande bafalisi baduugu gu Yelusalemi lubaya wufulu Yesu ni: 2Mutula-kiwi balongogo banze buwulaaga miogo mu gudia nga bwigi misigi mi bakaaga babisi? 3Yesu ni: Mutulakiwi bini nukono gulabaga misigi mi Nzaama?4Nzaama gadodo ni: "Muzidisi gidaaga ande maaga", wunu se mumapiaga gidaana ande maana, bamuzwe. 5Asi bini nulongoga ni: Mwana ni wuleele gdaana ni lowo maana ni: "Meeme yimafana peele gugusalasa mu guguwa magaba mayifana guwa Nzaama"; 6asi lowo ni muguguwa luzidi ya misi mi baada. Ndebunu bunuyazwa misigi mi Nzaama, nuyalaba mibini beene baada!7Bapala baba! Mubigili Yisaya bugabigili gwana ni: 8Baada baba bapaga lugugu lugono, asi mu midimi lowo gabiwi. 9Bisaa-ma bibiwi bibupala, mfunu lowo gabiwi, malongi mabiwi migi magimuudu gi biwi beene.10Yesu lugademene baada bagele yana gabaleele babosogo ni: 11Bimi biwinginiga mu gono lu muudu bimusumunaaga, asi bini biduugug mo gono bimusumunuga.12Balongogo baana ni: Wuyaba ni mapaana mana mamawa bafalisi nsono? 13Yesu ni: Mudi wunu wumakono gugwini Dawa gu tala bubini wunsumunu. 14Nubawesele bafi-misi badwalagana bi-abi mu nzili; numono gelee gifa-misi gimadwala gifa-misi gigwene mu nzili? Nsugabiwi bayabwa mu zwingi gibia-boolo!15Piele ni: Dubanganeene paana yiyi. 16Yesu ni: Bini se gisi nduungu lowo gabini? 17Nuya-baaga ni bimi biwinginiga mu zumu lu muudu bubiduuguga gabiwi mu luudu?18Asi bini biduuguga mu gono, biduuguga mu mudimi ndebini bimusumunuga. 19Mutu-lu mu mudimi muduuguga manungu mafa, gwibi, guzwa baada, misingi, ginduumu, guda gimbangi gi bupala ande mapaana mambaa-na mafa. 20Dalaana mapaana masumunuga muudu, asi lowo ni bimi bi gudia, lowo ni gukono guguwululu miogo mu gudia.21Yesu lugadogo yana gagie gu ndaama Tyr ande Sidoni. Mukaada wumoso mwisi Kanana lugayamubwileene ni: 22Longi, Mwana-Davili, ngugeene kiene, mwanameeme wu mukaada bugayafa, muhungu wufa wumuyangigisa. 23Asi Yesu lowo gamufuduleene si ndaga. Balongogo ni muyidi, bugaya duyangigisi.24Yesu ni: Meeme iwiyeene peele mameeme mabili mu kebe gabaana ba Isaleele; 25asi mukaada wunu lugayafugamana ni: Longi, ngugeene kiene! 26Yesu ni: "Lowo gwigi pimi mu gubebese madia ma baana gugele bam-bwa."27Mukaada wunu ni: "Gwigi ndebunu Longi, asi bambwa se gabadiaga bisenge bini bibwaga gu tsina mese mabamfumu babiwi". 28Yesu ni: "Ho! nze mukaada wuwu! Lugwigili lunze lwigi lulunene! Nzaama bugasala hoso yini yiwumazolo. Mbal'moso mwana lugazunu.29Lugadogo yana Yesu gagie gu simi lunzele wu Ngalili, lugayabwanzana yato musele. Gunu baada bavulu lubamulebe, bamudwa-leene bakaasa ba gifa ande gifa: bigada, bingudu, bifa-misi, bifa- matswi ande bambaana. Yesu lugabazunusu: bifa-misi bamona, bifa-matswi bawuga, bigada biniada, bingudu bidoda. 31Ndeyana lubabulusu gulumusu Nzaama wu Yisaleele.32Yesu lugademene balongogo baana gabaleele ni: Baada baba basele mafugu madede yaya, bugubafudulu nzala lowo mu mu nzili. 33Biwi ni: Gunu dumona madia magubadisi biwi babosogo baba yaya twigi mu kebe gatsege? 34Lugabawufulu ni: Mampa makwe nwigi amiwi? Biwi ni: Nsam-bwadi ande ndaama-bambisi ba mwese. 35Nde ni yanwadwala. Lugabwisi baada mu tsini.36Lugadono Nzaama, lugamana giese, lugawe balongogo mu gumana gaaba; 37lubadi, lubayugudu babosogo. 38Gungoyo balongogo bayulusu bisenge bini bibwaya mambugu nsambwadi. Badisi baada mili mina mi babagala, gukono gudaanga bakaada ande baana. 39Lugafudulu baada, lugawingini mu bwaada gagie gu ndaama Magadana.

Chapter 16
1Bafalisi ande basaduseye lubaya loomo Yesu gipa gimaduugu gu tala gisi bamudaya mwede. 2Asi nde ni: "Lubengega daanga mu gingwese nudodoga ni mooso wini gala wungolo mutulu tala yibenge."3Mu gipwili nudodoga ni: "Mvulu buyinoga lolo mutulu tala yiyodo". Bini nuyaba bidimi bi mooso ande bi mvulu, asi nuyabaaga bidimi bi daanga luulu? 4Baada bafa, bamidwe bwidi gumisi mi Nzaama balooma gidimi, asi galowo ni gimbaana, kaga gini gi Yono. Lugagie gwa-na, gasala basisi ndeyana.5Lubaduulu ya simi, balongogo lubawibigi ni mampa masala; 6Yesu lugabaleele ni: "Gebaana mu mugiele wubafalisi ande basaduseye!" 7Lubabulusu gungwinagana bi-abi ni gamadodabunu mutulu dumayalala mampa. 8Gisi Yesu wubayabeene, nde ni: "Lowo ni mutulu mampa, lugwigili lubini lwigi gandaama!"9Lowo gabini yana gubagisi? Lowo nuyawibigi mampa madana ande mampa nsambwadi manugabeene baada? 10Bagele bakwe-bakwe? Mambugu makwe-makwe nuyulusu?11Abunu numakono gubagisi ni lowo yinuleela mutula mampa? 12Ndelunu lubabagisi ni gisi gabaleela mutula malongi mabafalisi ande basaduseye, asi lowo ni mutula mugiele wu mampa.13Yesu lugagie gu ndaama gisi gi Kaisala wu Filipo; lugawufulu balongogo baana ni: Baada kiwi badodoga mutula Mwana-muudu? 14Biwi ni: Bamoso badodoga ni wigi Yowani Mubodogo, bambaana ni wigi Yelemiyi, ni lowo mubigili wumoso, bambaana se ni wigi Eliyi. 15Nde ni: Asi bini nudodoga ni ngwigi nawa? 16Simoni Piele ni: "Wigi Mesiyi, Mwana-Nzaama wumoono."17Yesu ni: "Mono kiesi Simoni mwana Yowani, lowo ni muudu wutuguleelabunu, asi Gidaana-meeme gu tala wutuguleele. 18Meeme iya-guleelabubu: Wigi Piele, ngwini duungu nzo-Nzaama yimeeme yatala nze, mudoyo. Si lufa lowo lwini yibubulu.19Ngini guwa mafungulu ma gimfumu gi tala: gini giwini ganga nze yaya, bugini gangamana se gu tala, giwini gudululu yaya, bugini gudu-lugu se guna. 20Lugaleele balongogo baana ni gumege guleele muudu lowo ni meeme ngwigi Mesiyi.21Duugu daanga lunu Yesu lugabulusu guleele balongo baana pwasa ni Mwana-muudu gumasala bitsi gagemege, gamono pasi gumiogo mi bambudu babanganga-Nzaama ande balongo-misigi ande bambudu bambaana, bamuzwe; asi gungoya mafugu madede gawusugu mu lufa. 22Piele ni: Lowo gwini salamana bunu, Mfumu! Nzaama bugini gugebe. 23Asi Yesu ni: "Sadana, dogo yaya! Wuyanungu ma gimuudu, asi lowo migi manungu ma Nzaama, wuyazola gukanga nzili24Lugaleele balongogo baana ni: "Wunu wumazolo gundaba meeme, gakono guludala, asi gasene kulunsi lwana. 25Wunu wubilisa moono wana mutulu meeme bugini bisa wubaga, asi wunu wini wugebe ndege, bugini wubilisi. 26Naa wini zolo gubilisi moonaana mutulu biesi bigisi gigi? Gini wusuumu mu tala kwe?27Ndebunu bunwini mono Mwana-muudu wiya gulumugu mu mugieme wu gidaana ande bawanzio; gini saamasa muudu-muudu nga bugasala yaya yatala maana. 28Gumu-ndaga baada bambaana bini gala bamoono, lwini salamana mapaana mama; lwini ya Mwana-muudu mu gimfumu.

Chapter 17
1Gungoya mafugu masamana Yesu lugadwala Piele ande Yowani ande Jagi gu to musele. 2Gunu mbunzu luyigidigi guseeme ande milele mpembi nga mooso.3Lubamono Mose ande Eliyi bamogande. 4Piele ni: Mfumu, ni wumazolo tuungu bidaama bidede dulemene yaya, gimoso ginze, gimoso gi Mose, gimbaana gi Eliyi.5Dudu luluyabafugu; ndaga yiduugu gu tala ni: Wunu Mwanameeme wuyizolo, mudima-meeme, numuwugeene! 6Lubawugabunu, lubabwi ande boomo mambunzu mu maana. 7Asi Yesu lugaya banimisi ni: Guwugu boomo lowo! 8Lubahedege, bamono Yesu peele.9Mugwagulumugu musele, Yesu ni; Gwadeleene muudu lowo tii gwini wusugu Mwana-muudu mu lufa. 10Biwi ni: Mutulaki balongo-misigi badodoga ni: Tomo Eliyi wini ya?11Gwigi ndebunu ni tomo Eliyi wini yasala mapaana mamosogo. 12Asi Eliyi wuyi tama, lowo gabini gumuyabeene, numumwese pasi; ndebunu bubini yangigisi se Mwana-muudu. 13Lunu balongogo lubabagisi ni gadodone Yowani Mubodogo.14Lubaduulu ande baada, muudu wumoso lugayabwa ya mili mi Yesu ni: 15Mfumu, ngugeene kiene, mwanameeme wu bagala gabwaga gifili, 16yileele balongogo baaga, lowo bayagugu gumuzunusu; gabwaga daanga lumoso ya mbaa, ni lowo mu maja.17Yesu ni: Baada bamidimi bwidi, tii kidaanga meeme ngini galaaga ande bini ku gunuzunu-saaga? 18Yesu lugangeneene muhungu wufa, mbal'moso mwana lugazunu.19Balongogo lubawufulu Yesu mu nduungu ni: Mutulakiwi bisi dukono guyidi muhungu wuna? 20Nde ni: Lugwigili lubini lwigi ndama, ni lowo numafana guleele musele ni doogo yana, ndawe guna, wumadogo, wumagwe. 21Mu bisaama peele ande gugini gudia muhungu wugifa gina wumafana guduugu.22Mu nzila Ngalili, Yesu gabaleele ni: Mwana- muudu bamudimina gu miogo mi baada, 23bamuzwe, asi gini wusugu mu bufugu budede. Babosogo kiene luyibageme.24Ya Kapelenawumi, bafudusu paga lubawu-fulu Piele ni: Mfumabini gafudaaga paga? 25Nde ni: Bugafuduga. Mu kebe ganzo Yesu ni: Piele bana bamafedi gufudu paga, banga-gisi e banzenzi?26Piele ni: Banzenzi. Yesu ni: 27Dukono gubawa pasi, ndawa lobo, mbisi wutomo wuwugama, mudele mu gono gigi ande nzimi, sene, fudu paga yinze ande yimeeme.

Chapter 18
1Balongogo lubabesagana yagele Yesu ni: Mbudu nawa mu kebe gabisi? 2Lugademene mwana wumoso. Nde ni: Gumusomo ni lowo nubolomono midimi mibini, lowo numagidigi nga baana babambeele baba, lowo nwini wingini mu gimfumu Nzaama.4Wunu wumayamba mwana-mbeele mu kuu-mameeme, gamangiamba meeme; 5wunu wutulugumunu nga mwana-mbeele, ndewunu mbudu mu gimfumu gi Nzaama. 6Asi wunu wumawa mwana-mbeele nsono, pimi bamuganga mudoyo mu kodo, bamuluumu mu nzele.7Kiene gugele baada mutulu mapaana mansono mababwisiga mu masumu! 8Ni disi lugudwala mu gusala masumu, ludogolo, saa-laalwi lumoso lupimi; ni guulu se gifa gimoso; pimi wusaalalwi lumoso lunu lupimi, ni lowo wini gwe gumbawa yikono guzimigaaga.9Ni googo se gifa gimoso ni lowo wini wingini mu zwingi lumbawa yikono nsugu.10Gebaana baana babambeele bakumunuga meeme, bawanzio babiwi bagalga mu kuga-Nzaama; 11ginaga Mwana-muudu gayahulu-su bana babili nzili.12Ni mu kebe gabini wumoso gigi aande mameemee kama, wumabilisi mwana- lumee-me lumoso, lowo gini sisi mana mamoso ma-guumava ande va, gasa lunu lumoso? 13Ni lumamonogo, lowo gala mu kiesi ni magugu kama? 14Bwindebunu bwigi luzolo lu Nzaa-ma ni si muudu wumoso gakono gubili mu gimfumu gi tala.15Ni mbayaga wumabwa mu paana, mudemene muludigeene, ni wutuguwugeene gugele pimi; 16ni bunu lowo demene baada bambaana boolo, nuyidigi;17ni lowo gamazolo gunuwugeene, mudwala gumisi mi Dibundu, ni bunu se lowo, muwese-le.18Gumusomo gimi gigiosogo ginwini ganga yatala-maana, bugini gangamana gu tala, gin-wini zibili yaya, bugini zibigi gu tala. 19Ni baa-da boolo mu kebe gabini bamaloomo gimi gu-gele Dawa gu tala mu kuumameeme bugini bawa; 20mutulu ni baada boolo bagosagana mu gunsaama meeme, ngwigi mu kebe gabi-wi.21Piele ni: Mfumu ni muudu wunsele gubiyi, yimuweseleene mbala kwe, nsambwadi? 22Yesu ni: Lowo ni nsambwadi, asi maguumu nsambwadi ande nsambwadi.23Gimfumu gi Nzaama gigi nga mfumu wu-moso wuzola guloomo nzimaana gugele baada baana ba gisala. 24Lugabulusu gudaanga, lubaya mudwaleene muudu wugele ande mfugu yi mamili guumu; 25Gisi lowo gagele ande nzimi, mfumu ni: Numu-geme, nudege ande mugesaana, ande baana, ande bimi biana bibiosogo, mfugu ngayiwi.26Lugabwi mu maana wudila ni: Mfumu ngugeene kiene, bungini fudu yiyosogo; 27mfumu lugamuwesele ni geene.28Lugagie, gayamono mbayaana wugele ande mfugu yinde yi kama moso, lugamuge-me ya mu kobo ni pe nzimaama. 29Mbayaana lugabwi mu maana ni ngwesele bungini guwa.30Asi nde lowo gazolo bunu, lugayamusa mu bologo tii gugafudu nzimi yini; 31bambayi baana bamumono, lubaya deleene mfuma-biwi.32Mfumu ni: Nze wigi muudu mufa, meeme yiguweseleene mfugu yiyosogo, 33nze waaga gusala bunu lowo, kiene lowo gwaga?34Mfumu lugawugu kobo mudumusu mu-gwasala bisala bibwidi tii gugini fudu mfugu yini. 35Yesu ni: Gwini gala se ndebunu gugele Dawa gu tala ni muudu gazolaaga guwugeene bagwene kiene.

Chapter 19
1Yesu lugamenese gudodo, lugasisi Ngalili, gagie gu Yudeye gu ndama-nzele wu Yodani; 2gugaya zunusu bakaasa bayaamulaba.3Bafalisi mu gumumege bamuwufulu ni: Muudu wumafana guwesele mugese? 4Nde ni lowo nudanga ni mu luyanaga Nzaama gayidigi bagala ande mukaada5gabaleele ni: Ndebunu bagala gini sisi gidaana ande maana, gini gosagana ande mugesaana, 6bini gidigi muudu wumoso? Gumege lowo gugabala gigamagoso Nzaama.7Biwi ni: Mutulakiwi Mose gaduwe nzili mu guwesele mugese gumuwa mugaana? 8Nde ni: Mutula mudwe bwidi wubini. 9Asi meeme iyanuleele ni muudu wumasele mugesaana ni lowo gamasala ginduumu, wumadwala muge-sambaana, gamasala ginduumu.10Balongogo ni: Ni ndebunu pimi mu gukono gudwala mugese. 11Nde ni: Lowo ni baada babosogo bamabagisi tigi yini asi gwigi ande bangayi. 12Ginaga gugele ande bana baba-mana dongono duugu lubabudugu, bamoso bibeene mutula gimfumu gi Nzaama, bamoso mutula misigi mi gisi gigi. Wunu wumazolo gulaba malongi mama gamalebe.13Lubaya mudwaleene baana mu gubasa miogo, asi balongogo ni gibi; 14Yesu ni: Wese-laana baana biyi gugele meeme, 15ginaga gimfumu gi Nzaama gimafanagana ande baada bigi nga baana babambeele. Lugabasi miogo yata midwe, lugadogo yana.16 Muudu wumoso lugaya muwufulu ni: Longi, ki bipimi kida mu guwingini gu tala? 17Yesu ni: Mutulakiwi wumadodo ni bipimi? Wumoso peele wigi mupimi. Ni wumazolo moono wunu labaaga misigi. Nde ni: Kimiwi?18Yesu ni: Guzwa muudu lowo, guwibi lowo, guda gimbangi gi bupala lowo, lumusu gidaa-ga ande maaga; 19zolo pangaaga nga nzege beene.20Mwana-bagala ni: Bu ndabga misigi mini mimiosogo; kiwi bimakono? 21Yesu ni: Nda wadege bimi biaga bibiosogo, nzimi gabeene bansukami, bunu wandaba. 22Lugawugu bunu, lugawono luudu.23Yesu ni: Gumusomo, gwini gala pasi yivulu mvama mu guwingini mu gimfumu gi Nzaa-ma. 24Lugabisa dodo ni: Lowo gwini pasi pundu mu guwingini ya ndono yi ndongo, asi gwigi pasi yivulu mvama mu guwingini mu gimfumu gi Nzaama.25Balongogo bamono guwibigeene ni: Naa si wini hulugu? 26Yesu ni: Gwigi pasi gugele baada, asi gugele Nzaama lowo gwigi pasi. 27Piele ni: Bisi dusisi bimi bibisi bibiosogo mugwagulaba nze; kiwi twini baga?28Gumusomo iyanuleele ni: Lwini yala Mwana-muudu mu gimfumu gi yolo, bini guuma-boolo nuyandaba meeme, bunwini yala, nwini saamasaaga bigaana guuma-bioolo bi baana ba Isaleele.29Babosogo bana basisi bidaabiwi ande bamaya babiwi, bapanga babiwi ande bimi bibiwi bibiosogo, bini baga bimi kama ande kama yi bimi; bini baga moono wu mvulande mvulu. 30Asi bana bigi batomo lolo, bini gala bansugu; bansugu lolo, bini gala batomo mu bufugu bunu.

Chapter 20
1Gimfumu gi Nzaama gigi nga mfumu wumoso wuyasaga baada mu gusala ngunu; 2lubawugagana tala yi bufugu bumutsini, lubabulusu gusala.3Lugamono baada bambaana, 4lugabadu-musu se ni bunga nufudu, lubagie.5Lugabisa mono bambaana, lugabadumusu se. 6Lugabisa mono bambaana balemene nde ni: kinumalemeneene abu? Biwi ni: Gisala lowo gabisi. 7Lugabadumusu se ndegunu.8Mu gingwese lugaleele gapidi gaana mu gubafudu duugu bana bansugu tii bana batomo. 9Gabafuda babosogo tala yimoso; 10bana batomo banunga ni babaga nzimi gudigi bambaana.11Lubabulusu gunienge ni: 12Abunu bisi dudedegeene mu gipwili duyabaga tala yimoso ande bana bamaya mangoyo, lowo bamalama?13Mfumu ni: Duwugagana tala yinde yini; 14Sene ndeyini ndagwaga.15Gwigi mudimameeme mu gusala bunu bu yimazolo; 16ndebunu bigi bansugu bini gidigi batomo, batomo bini gidigi bansugu.17Luwena Yesu gu Yelusalemi, gadwala balongogo baana mu lugala, gabaleele ni: 18Guduyagwe, Mwana-muudu bubena mudege gugele bamfumu babanganga-Nzaama ande balongo-misigi bamuzwe. 19Bini mudimini gugele bamimpani bamana mubulu fimbu, bamuseye, bamusi yata kulunsi; mu bufugu budede bugini wusugu mu lufa.20Maana baana ba Zebedeye ande baana baana lubaya pusu yagele Yesu ni: 21Basi mu gisala baana baba boolo, wumoso mu googo lugimaya, wumbaana mu googo lu gidada mu gimfumu gi Nzaama.22Yesu ni: Lowo numayaba ginumaloolo; bini bunwini gugu gunwa gobo lungini nwa mee-me? Biwi ni: E, butwini gugu. 23Nde ni: E, bunwini gugu, asi gunusa mu gogo lugi-maya ande lugidada lowo gwigi paana yimeeme, yigi paana yi Dawa. 24Balongogo bana guu-mu luba bolomogeene bana boolo kobo.25Yesu lugabademene babosogo ni: 26Nuya-ba ni bamfumu ba gisi bayalga baada mu gingolongolo, baada banene babalesga se gimfumu gibiwi. 27Asi lowo gwini gala bunu my kebe gabini, wunu wumazolo gugala mbudu galugulumunu, wumazolo gugala wutomo, galugulumunu se. 28Ndebunu Mwana-muudu lowo gawiyeene gumusaleene, asi gawiyeene gusaleene baada babosogo.29Lubadoga ya Yeliko, baada bavulu bayaa-laba Yesu. 30Bifa-misi bioolo mu nzili lubiwu-gu, lubiwabaga ni: Mfumu, Mwana-Davili, duwugeene kiene! 31Baada lubabayama. Biwi lubabisa wabaga ngolo tsili ni: Mfumu, Mwana-Davili, duwugeene kiene!32Luganimigi, gabawufulu ni: Numazolo kiwi? 33Biwi ni: Dubisa mono. 34Gabawugeene kiene, lugabalamana mu misi; mbal'moso lubamono, lubabulusu gwamulaba.

Chapter 21
21Lubaduulu bela-belande Yelusalemi, mugwamono Bethfage, ya musele wu baolive, Yesu lugadumusu balongogo boolo ni ndanwe ya bulu buna yagilungunu, 2bunumona pundu wu mugese ande mwanaana mu misingi, 3ni baada banuwufulu, nudodo ni: "Mfumu gigabiwi mfunu", nwatwaleene.4Gisi gugele mutulu magasonogo mubigili magugu ni: 5"Nuleele baada ba Siono ni: "Dalaana Mfumabini wiya yatala pundu wu mugese, ande yatala mwana pundu, gayaya mu dulu-duluu."6Lubagie bamono se ndebunu bugabaleele; 7lubayi, basi milele mibiwi yatala, Yesu luga-bwanzana. 8Baada bavulu lubamana danda milele mibiwi mu nzili, bamoso lubamana giese bididi bamana sa mu nzili.9Baada bayabiga mu nzili ni: "Kiesi gugele Mwana-Davili! Nzaama gasagamana wunu wumaya mu kuuma-Mfumu! Lugugu gutala gugele Nzaama! 10Lugawingini ya Yelusalemi bulu lulwosogo lulunigagana; baada bawufula: Naa wunu? 11Bamoso ni: Wunu Yesu, mwisi Nazaleti gu Ngalili.12Yesu lugawingini mu nzo-Nzaama, gayidi baada badega ande basuuma; lugamana pasa bidi bi bana badega mayembi ande basoba nzimi. 13Nde ni: Basonogo ni: Nzaama gaya-dodo ni nzo yimeeme bini yidemenaaga nzo yi bisaama; asi bini nuyigidili yibibi! 14Bifa-misi ande bigada lubiyawingini, Yesu lugabizunusu.15Asi bamfumu babanganga-Nzaama ande balongo-misigi bawugu kobo mutulu mapaa-na mapimi magasele Yesu ande migungu mibiga baana mu nzo-Nzaama ni: Hosanna gugele Mwana-Davili! 16Lubamu-wufulu ni: Wuwuga bubaya bigi? Nde ni: E. Nudangaaga mabasonogo ni: Bini gulumusaaga baana ba bambeele ande bana bayanwa mabele? 17Lu-gabasisi ndeyana, gaya yama gu Betaniyi.18Mu gwafudugu mu gipwili, lugawugu nzala, gamono mudi wu malele; lugabesagana, malele gubwasa. 19Nde ni: nze mulele wuwu, lowo wini bisabudu malele! Mbal'moso mudi luwuwumu.20Balongogo bamono paana yiguwibigeene, lubawufulu Yesu ni: Abunu mudi wuwu wuma-wumu kaga mu mbal'moso? 21Nde ni: Iyanu-leele gumundaga ni nwigi ande lugwigili luko-no mamede, numafana guleele musele wuna ni dogo yana, ndawabwa mu nzele, wumado-go, wumagwe; lowo nwini salaaga ni gipa gina peele. 22Ni nugwigila, bunwini bagaaga bibio-sogo binwini loomaaga mu kebe ga bisaama.23Yesu lugawingini mu nzo-Nzaama, wulon-ga; bambudu babayudu ande bamfumu baba-nganga-Nzaama lubamuwufulu ni dulese naa guwe luve lugusala mapaana mama? Mu ngolo yina wuyasala? 24Nde ni meeme se iyanuwufulu gimi gimoso peele, gungoyo nga yinulese.25Nundese naa wumudumusu Yowani Mubodogo mu gubodogo baada? Nzaama e baada? Lubabulusu gudoyagana bi-abi: Ni dumadodo ni Nzaama, gaduwufula ni asi mutulakiwi nukono gumugwigili Yowani? 26Ni dumadodo ni baada, dudinaana baada boomo, mutulu babosogo bamusenega Yowani nga mubigili. 27Lubamuleele ni: Lowo duyaba. Nde ni: Meeme se lowo ngiaaba.28Yesu ni: Kinuyaaba mu paana yiyi? Daada wumoso gagele nde baana babagala boolo, lugaleele wutomo ni: Loolo, ndawasala mu nguunu; 29mwana ni: Lowo gwama ngwena; asi gungoyo lugagie. 30Lugadumu wunu wuyoolo; nde ni: E, bungwena; asi lowo gagie.31Kimwana wusele luzolo lugidaana? Biwi ni: Wutomo. Yesu ni gifa gimoso bafudusu-paga ande bakaada babanduumu, biwi bini wingini tomo mu gimfumu gi Nzaama, bini mangoyo; 32mutulu Yowani buganulongo mapaana mama, asi lowo numugwigili, lowo se nusobo si midimi mibini. Bafudusu-paga ande bakaa-da babanduumu buba mugumunu.33Wigilaana tigi yimbaana: Gugele ande muudu wumoso wuselese ngunu yana yi misungu, lugasimisi zwingi lugubwedene mono, lugaganga lupangu, lugadungusu nzo yinene. Lugademene baada gabasileene ngu-nu yini, nde lugaduugu. 34Lugayafudugu, lugadumusu baada baana bagisala gugele baana bagasileene ngunu mu guloomo gobo lunde.35Asi baada bana lubamana bulu baada ba gisala, bazwe boolo wumoso gu midoyo. 36Lugabisa dumusu baada gudigi bana bato-mo mu guvulu, babasele se gifa gimoso. 37Gu nsugu lugadumusu mwanaana ni luba-mumono bubamuzidisi.38Lubamumono biwi ni: Dalaana gigidi ginde! 39Dumuzwana, ngunu ngayisala ande bisi. Lubamuduusu mu lupangu, lubamuze, baya mutabana yanzie.40Yesu ni: Lwini ya munga-nguunu, kiwi gini bagidi baada baba? 41Biwi ni: Bugini bazwa; nguunu gini lefese baada bambaana, bini muwaaga gobo lunde.42Gungoyo ni: Nudaanga geele mabasonogo ni: Mudoyo wutabana baduungu-nzo luwugi-digi gunzu lugeme nzo? Gwigi paana yimadigi pimi mu kebe gabisi, yimaduugu gugele Nzaa-ma!43Lugabwese ni: Gumundaga iyanuleele ni bubini nuwolo gimfumu gi Nzaama, bini wa baada bana bini budu mbenge. 44Wunu wini bwa yatala mudoyo wunu bugini bogogo, wunu wuwini bwileene, bugini nugumugu.45Bamfumu babanganga-Nzaama ande bafa-lisi bawugu matigi mana, basaga gugama Yesu, asi badina baada boomo ginaga bamu-sena nga mubigili.

Chapter 22
1Yesu lugabisa dodo mu matigi ni: 2Gimfu-mu gi Nzaama gigi nga mfumu wumoso wu-selese fedi lumakwele ma mwaanana wu bagala. 3Lugadumusu baada baana bagisala mu gwademene baada mu gwadia, asi muudu wumoso lowo gayi.4Lugabisa dumusu baada bagisala bambaana ni: Nubaleele ni yilamasa bangombi bameeme ba maasa, biyi badia!5Asi lowo si muudu wumoso wuyi, bamana gwe mu mapaana mabiwi: bamoso gu man-guunu, bambaana gu zaana; 6bamoso luba-mana zwa baada bagisala. 7Mfumu lugawu-gu kobo gadumusu basuda mu guzwa baada bana ande gusa vili lubiwi mbawa.8Gungoyo lugadumusu baada bagisala mu manzili mamosogo ma vili, bademene baada babosogo banumona badia gabiwi gu fedi, 9mutulu bagagene bananga gabiwi. 10Luba-gie, bayi ande baada ba gifande-gifa; nzo luyi-yulu fa.11Mfumu lugawingini mu gudala baada, gayamono muudu wumoso wukono mulele wu fedi; 12nde ni: Abunu nze wumawingini yaya gukono mulele wu fedi? Lowo gamuwe si mvudu yimoso.13Mfumu lugademene baada bagisala ni numuganga misingi gu mili ande miogo, numuduusu yaya, numulumu gunzo yipibi gadilaaga, gagwengesaaga mini.15Bafalisi lubayasala gimvugu mu guda Yesu mwede; 16lubadumusu ndaama-balongogo babiwi ande baada ba Elodi. Biwi ni: Longi, nze wulongoga gumundaga, wusolaaga baada, wudalaaga mambunzu, wulaba luzolo lu Nzaa-ma. Bamuwufulu ni: 17Misigi mibisi minan-gaga e mizologa mu gufudu paga yibisi Lomo?18Gisi Yesu bugayabeene mwede wubamudaya, nde ni: Bapala baba! 19Nunde-se nzimi yibafuduga paga, lubamulese.20Yesu ni: Mbunzu yiyi mu gubende gigi yina-wa? Biwi ni: Yi Kaisala. 21Nde ni: Yi Kaisala, wana Kaisala, yi Nzaama, wana Nzaama. 22Lubawugu bunu, lubamusisi ndeyana, lubagie gabiwi.23Bufugu beene, basaduseye (banangaga guwusugu mu lufa) lubayawufulu Yesu ni: Longi, mu misigi misigi mibisi ni bagala wumafa wuma-sisi mugese 24asi lowo gamabudande si mwana, makwinaana gatsidi mukaada wunu gabudeene yayaana baana.25Gisi gugele ande baana babagala nsam-bwadi mu kebe gabisi badwala mukaada wumoso, 26wutomo wumafa, lowo gamasisi mwana, 27wuyolo wumafa, wudede gifa gimoso tii wunsambwadi. 28Mukaada se wumayafa, mu bufugu bunsugu, mugese wunu gini gala wunawa?29Bunuyaludoneene, nuyabaaga si mabaso-nogo, si luzolo lu Nzaama. 30Mu bufugu bu nsugu mawala lowo mini bisa gala; baada bini zingaaga nga bawanzio gu tala.31Lowo nusala daanga mabasonogo mutula bufugu bu nsugu, magadodo Nzaama ni: Meeme ngwigi Nzaama wu Abalayama, Nzaa-ma wu Yisagi, Nzaama wu Yagobo? 32Luga-bwese ni: Nzaama gigi wu baada bamoono, asi lowo ni wu baada bangafa. 33Baada babo-sogo bamono guwibigeene malongi mana.34Bafalisi lubawugu ni Yesu wuganga basa-duseye gono, 35lubayasala gimvugu mugwa mumege. 36Ni: Longi, mu misigi mibisi mi-miosogo, kiwi wumadigi bunene?37 Yesu ni: Muzolo Nzaamaaga mu mudimaa-ga wuwosogo, mu moonaaga wuwosogo, mu nduungaaga yiyosogo. 38Ndewunu musigi wumadigi misigi mimiosogo mu mfunu ande mu bunene.39Lugabwese wumbaana ni wuwu wumafana-gana ande wutomo. Muzolo mugwene nga nzege beene. 40Misigi mi Mose mimiosogo ande mibigili migi mu kebe gamisigi mimi miolo.41Yesu lugawufulu bafalisi mu kebe ga gimvugu gibiwi ni: Mesiyi gigi mudigili wunaa? 42Biwi ni: Wu Davili.43Yesu ni: Abunu Davili ni gigi kagaana, gamudemene mu Muhunga-Nzaama ni: "Mfumu"? Lugadodo ni: 44"Mfumu Nzaama gamaleele Mfumaama ni: Yabwanzana ya goo-go lumeeme lugibagala, wuniada bamenge baaga."45Ni Davili wutumudemene Mfumu, abunu Mesiyi gamafana gugala mudigilaana? 46Lu-bawugubunu, lowo si muudu wubisa mege mugu muwufulu si gimi gimbaana.

Chapter 23
1Yesu galeela baada ande balongogo baana ni: 2Balongoga-misigi ande bafalisi babwa-nzana ya gidi gisisi Mose. 3Bini gulaba bifu bibiwi lowo, mutulu biwi balabaaga mapaana mabalongoga bagwene.4Biwi basenaaga bugogo, bawaga kaga bagwene, bazolaaga ni babalese ndeme. 5Basalga mamosogo ni bamonogo gu misi mi baada, bavadga milele miminene ande misaa-nga mileye ande malende gu masini.6Bazolga gugala ya bidi bitomo mu mambe-se ande mu manzo ma Nzaama, 7bazolga baada babawaaga mbod, babademenaaga ni Longi, Longi, mu mambese.8Asi bini guzolo lowo ni banudemene ni: Longi, mutulu Longi wubini kaga wumoso, bini nugele bapanga. Gudemene lowo muuda-gisi gigi ni Dawa, Gidaabini kaga wumoso wuu wugle gu tala. 10Longi wubini kaga Klisto.11Wumadigi bunene mu kebe gabini gagele muda-gisala. 12Wunu wini luzangana bubini mugulumunu, wini lugulumunu bubini muza-ngana.13Kiene gugele bini bapal baba nulongoga misigi ande bini bafalisi, bini nugangaga baada nzili yi gimfumu gi Nzaama, lowo gabini nwini wingini. 14Kiene gugele bini bapal baba nuwologa bakaada bafileene badimi manzo ande bimi bibiwi, 15Kiene gugele bini bapal baba, nwenega guleye mu nzila-maja ande mu nzila-maana asi nugilaaga baada balongogo ba Yesu, kaga muudu wumoso peele, ndese numudumusga gu mbaa yi Sadana nga bini beene.16Kiene gugele bini badwalasa-baada nufi misi! Nugidili ni muudu wumazenge Nzaama ya ta nzimi ni gugele gubiyi, asi ni yata mese manzo-Nzaama ni gimi lowo. 17Biyungu bibi, bifa-misi! Kiwi bimadigi mfunu nzo-Nzaama e nzimi?18Ni muudu wumazenge Nzaama ya ta mese ma gimenge bini ni gimi lowo, asi ni ya ta magaba migi ya mese, bini ni gibi; 19kiwi bi-madigi mfunu mese mawululuga masumu e magaba?20Wunu wusiliga yata mese gasiliga yata mese ande yata bimi bigi yana; wunu wusiliga yata nzimi gasiliga yata nzimi ande23Kiene gugele bini balongo-misigi ande ba-falisi, nwigi bapala! Nuledega gidini gi guumu gi magaba makaya mabasaga mu madia ma-gidigi mapimi, asi bini beene nusalaaga baada mapimi, nubawuguneege kiene, nusalaaga magazologa Nzaama, kaga mabini beene. 24Nuyunguluga mono manunwaga mutulu gamwingi gabwi, asi numina pundu.25Bini bafalisi ande balongo-misigi, nwigi bapala! Nuwululuga magobo ande malongo yanzie, gisi mu kebe mayulu jili lubimi binuwi-biga. 26Wululaana tomo mu kebe, yanje mangoyo.27Kiene gugele bini bafalisi ande balongo-misigi, nwigi bapala! nwigi nga maluumu mampembi yanzie, asi mu kebe buyulu bigwili ande bimi binsunga-bolo. 28Gu misi mi baada nuyamonogo baada bapimi, gisi lowo midimi mibini miyulu bupala ande mapaana mafa magifa ande gifa.29Kiene gugele bini! nudunguga maluumu ma mibigili, 30nudodoga ni nugalaaga mu daanga luzwaya badada babini mibigili lowo nukagidabunu; 31gisi lowo nuyalufunu ni nwigi baana ba baada bazwaya mibigili.32Labaana mabasala badada babini. 33Bini biwudu bibi, nuyanungu gudini gwene gu mbawa?34Dalaana mibigili ande balongo-misigi ande baada banduungu bayitunudumusu; bunwini bazwa, bamoso yata kulunsi, nwini bulaaga bambaana mafimbu mu manzo-Nzaama ma-bini, nwini bawaga pasi mu mabulu mabini mamanene. 35Asi matsili mabiwi mini yabwa yamidwe mibini duugu matsili ma Abele tii ma Zagadiyi mwana-Balasi, bakono gusala gabiwi si gubiyi gumoso, wunuwe yata mese ga gi-menge. 36Gumundaga mapaana mama mini yabwa mu daanga lubini.37Yelusalemi, Yelusalemi, nze wuzwaga mibi-gili ande gu midoyo baada bayigudumusuga. Yizola guswege baada banze nga nsusu wuya-swege baana gutsina mavagavaga, asi nze lowo wuzola bunu. 38Dala bufugu bwigi bwini saala nzo yinze yibeene nga muwanga. 39Lo-wo nwini bisamono meeme tii bufugu bunwini dodo ni: Nzaama sagamana wunu wiya mu kuuma-Mfumu!

Chapter 24Luduuga Yesu mu nzo-Nzaama, balongogo lubamulese manzo;
2nde ni: Gumundaga iyanuleele ni gwini saala si modoyo yata wu-gwene lowo ya bulu bubu; bumini bubugu mamosogo.3Yesu lugayabwanzana yato musele wu ba olive balongogo lubamuwufulu mu nduungu ni: Duleese daanga ande bidimi bi bufugu bunsugu. 4Nde ni: Gebaana muudu gunudo-neene lowo, 5mutulu bavulu bini wiyaaga wuwu ni Klisto meeme, wumbaana ni meeme.6Nwini wugaaga biduumu gisagasaga mu bisi bivulu, nzala ande gubolomogo gu maana bubini gala, 7asi lowo ni bufugu bunsugu bunu, lunu kaga luyanaga lu mapasi. 8Nuka-gala midimi mu tala.9Bubini nuzwaga ande gunuyangigisi, bubini numenge mu kuumameeme; 10bavulu bini faaga, bubini degaganaaga, bubini mengaga-naaga. 11Mibigili mibupala mivulu mini ya duugu mu gudoneene baada.12Gubiyi bugwini hinagana, baada lowo bini zologanaaga. 13Wunu wini ganga mudimi bugini hulugu. 14Ndaga-Nzaama yini yabaga-na mu gisi gimutsini; lunu si bufugu bunsugu nga bugugu.15Gebaana lunwini mono nga busonogo mubigili Daniele, muudu wuwaga baada boomo ya gihene gikono masumu! 16bini gala gu Yudeye badini gu misele, 17wini gala gu mangunu gakono gwafudugu gu bulu mu gusene mvele, 18wini gala yata-yanga lunzo gakono gwadulugu.19Kiene gugele bakaada bini gala ande mazumu ande bana bini nwisaaga baana mu bufugu bunu! 20Saamaana ni gukono gubwa mubufugu bu Sabbat ni lowo mu daanga lu pioyo. 21Gwini gala pasi yimadigagana, mba-la yitomo ande yinsugu ndeyini mu gisi gigi; 22ni Nzaama gakono gugulumunaaga mafu-gu maana, nga si muudu wumoso lowo gaka-hulugu, asi mutula baada bapimi bugini ma-gulumunu.23Ni muudu wumaduugu ni: Klisto awu yaya, ni lowo awuna guna, gumugumunu lowo; 24mutulu mibigili mivulu ande ba Mesiyi babupala bavulu bini wiyi, bena sala bipa binene mugubwisi baada, bini bwaaga bamo-so baklisto basoolo Nzaama. 25Yitunulugisi.26Ni batunuleele ni: Gagele mu nsege ni lowo mu nzo, gwene lowo, gugumunu se lowo. 27Gwiyi gu Mwana-muudu gwini gala nga misieme mi nzese, mienega saama ande saama. 28Gihene gifaga mbisa-musidi banono badiaga madongo biyayulaaga nde yana.29Lwini wa pasi yini, gisi ginibwa pibi, daanga ande ngoono lowo bini duugu, miodo bumini ya bwa, bimi bingolo bigi gu tala bubini niga-gana.30Gidimi gi Mwana-muudu bugini monogo gutala, gini yagulumugu mu madudu mu ngolo ande mugieme wunene; 31gini dumu-su bawanzio mu gisi gigiosogo basigi demene baada bapimi babosogo.32Dalaana lwiyiga mvula-tomo, midi miwulu-mugu kaya, mimenega kaya; 33ndebunu se bwini gala gwiyi gu Mwana-muudu ni numa-mono mapaana mama, nuyabeene ni daanga lugugu.34Gumusomo mapaana mama mini bwa mu daanga lubini. 35Tala ande maana bubini digi, asi mapaana ndaga-meeme lowo yini digi.36Daanga ande bufugu bunu Nzaama peele wuyaba, gugele Mwana, gugele bawanzio batala, gugele muudu, bayabaga.37Gwini gala nga mu daanga lu Nowo, 38baada basala mawala mabiwi, badiaya ande gunwa pima-pimi si mamede lowo tii mu daanga luwingini Nowo mu maswa; lubafi babosogo. 39Ndebunu se mu daanga lu Mwana-muudu.40Zibilaana misi mutulu bufugu bwini wiyi Mfuma-bini nuyabaga. 41Gwini gala ni baada boolo bigi mu ngunu, wumoso wumafulumu-gu, wumbaana wumasaala; 42ni bakaada boolo badwaya ya gidingi, wumoso wumafulu-mugu, wumbaana wumasaala.43Ni munga-nzo gayabaaga daanga lwiya mwibi, nga lowo gamafana gwamuwibi, 44bini se nuyilamana mutulu nuyabaga daanga lwini ya Mwana-muudu.45Ni mfuma-gisala wusi muudu wudisiga ba-mbaana, 46wutwamubaga wubadisa mu daanga lupimi, 47gumusomo gini mubwese gisala gimbaana yatala-baada babosogo.48Ni gwigi muuda-gisala mufa, wunwaga moono mavulu ande gudia gwana, gisala gunwanasa baada bambaana bagisala, 49lwini ya mubaga mfuma-gisala, 50bugini mudogolo mu gisala, 51gini yadilaaga ande gugwengese mini.

Chapter 25
1Gimfumu gi Nzaama gimafanagana ande musomo wu baana ba bakaada guumu bazila mudimi mu wala. 2Badaana bagele bandu-ngu, badaana biyungu. 3Lubaseene mindi mibiwi, badaana bandungu lubayulusu maasa mu mindi mibiwi, lubaswege se ndama yi maasa, 4bana biyungu lowo baswege maasa.5Mudimi logawiya makidi, lubayama; 6asi mu kebe ga pibi mudimi lugayi, lubabademe-ne ni winginana mu nzo yi fedi, mudimi wu-duulu.7Babosogo lubalemese mindi. 8Biyungu ni pado nudubwese bisi maasa, mindi mibisi mi-zimigi. 9Asi banga-nduungu ni maasa lowo magugu bisi ande bini, ndanwasuumu mabini gu wenzi.10Lubagie mu gwasuumu, mudimi lu gawi-ngini, lubaganga nzo yi fedi. 11lubayaduulu ni Mfumu, Mfumu, duzibili. 12Mfumu ni dogana yana, gumusomo yinuyabaga. 13Zibilaana misi bufugu ande daanga lwiniya Mwana-muudu nuyabaga.14Gwini gala nga mfuma-gisala wumasillene baada baana gisala nde wumgwe gumbaana. 15Wutomo wutumuseleene nzimi bibende bi-daana, wuyolo bioolo, wungadede gibende gimoso; muudu-muudu yangolo yaana. 16Mbal'moso wunu wuseene bidaana, lugaya seleene, lu gabege bidaana bimbana ya tala;17Wunu se wuseene biolo, gabege bimbaana biolo. 18Asi wunu wuseene gimoso, lugayazigi mu maana.19Luyafudugu mfuma-biwi, lugabalomo. 20Wunu wuseene bidaana, ni Mfumu dala bibende bimbaana bidaana abibi, 21Mfumu ni wumasala pimi, wugele muuda-gisala mupimi mu bimi bitsisi, ngini gubwese bimi bivulu; mono kiesi ande mfumaaga.22Wunu se wuseene bibende biolo, lugaleede bibende biolo bimbaana. 23Mfumaana ni wu-gele muudu mupimi, ngini gubwese bimi bivulu, mono kiesi ande mfumaaga.24Wunu wuseenee gibende gimoso, wuyazigi ni Mfumu me ngiaba ni nze wugele bifu bifa, wuwologo bimi bimagwini baada, 25dala nzimaaga ayi bu iyayizigi; yiwugu boomo.26Mfumaana ni nze wugele muudu mufa, wugele se mumoolo; 27buwuyabeene nde-bunu mutulaki wukono gwatsileene mu banki, nzimi yaama nga yibudu matabisi ya tala?28Numuwolo gibende gini gimoso, wana wunu wumabaga guumu. 29Mutulu bini wa wunu wubege geele, gini gala ande bimi bi-vulu; bini wolo gugele wunu wumakono, gini sala miogo peele. 30Wunu wumakono mfu-nu, mugamaana, numulumu yanzie gugele pibi ande mbawa ande bidili, gagwengesaaga mini.31Lwini yafudugu Mwana-muudu mu mugie-me ande bawanzio, gini gala ya gidi gi gimfu-mu; 32gini gabala baada ba gisi gigiosogo bugabalaga mudisi-bambisi bakoomo ande mameeme; bakoomo gibwili gi biwi, mamee-me se gibwili gi miwi. 33bakoomo gini basa mu gogo lu gimaya, mameeme mu gogo lugi-daada.34Mfumu gini baleele bana bini gala mu googo lu gidada ni yanwiyi bini bagasamana Dawa, yalaana mu gimfumu gibini mutulu luyigele nzala, bunundisi; luyiwugu pwisa-maja, bunu nwisi; 35luyigele mbeela ande mu bologo, bunuyatala; luyidiga mu nzili, bunu-ngiamba; 36luyigele buguulu, bunumvadasa milele.37Baada bapimi bini muufulu ni Mfumu ki daanga duguwe madia ande maja? 38Ki daanga duyagudala wubela ande mu bologo? Ki daanga duguyamba ande guwuvadasa milele? 39Mfumu ni lunusala mapaana ma-pimi gugele bambele baba, nusala gugele meeme mutulu bagele bapanga ba meeme. 40Gini leele bana bini gala mu googo lugima-ya ni dogaana yaya bini baada bafa, bagaho-ngo Nzaama,41ndanweene gu mbaa yi Sadana yikono guzimigaaga; 42mutulu meeme luyigele nzala, lowo nundisi, luyiwugu pwisa-maja, lowo nunwisi; 43luyigele mbeela, lowo nuyatala; luyigele mu bologo, lowo nuyatala; luyigele ndiga nzili, lowo nungiamba; luyikono milele, lowo numvadasa.44Bini muwufulu ni Mfumu ki daanga dugu-mono nzala ande pwisa-maja, lo dugudisi, lo dugunwisi? Ki daanga dugumono wubela ande mu bologo, lo duyagudala? 45Gini ba-fuduleene ni gumusomo mapimi mamosogo mana manukona gusala mugele bambele baba, lowo nukona gusala gugele biwi asi gugele meeme. 46Bini gwene gu mbawa yikono guzimigaga. asi baada bapimi bini baga moono wu mvulande-mvulu.

Chapter 26
1Lumenese Yesu gudodo, galeele balongogo baana ni nuyaba ni fedi lu Pagi lubesagana 2gumasala mafugu moolo, Mwana-muudu bu mudega, bamuzwaya yatala kulunsi.3Bamfumu babanganga-Nzaama ande bam-budu babulu lubaya wanagana gu nzo yi Kaifi , mfuma-banganga-Nzaama 4basaga mpili yi gugama Yesu, baada bakono guyabeene 5gu-kono gugala mu bufugu bu fedi ni lowo baada bini dodo guvulu.6Yesu gagele wudiaya mu nzo-Simoni wubele lebele ya Bedani; mukaada wumoso lugaya mudiageene maasa mansungu matala yivulu yata-mudwe. 7Balongogo ni mutulakiwi ga-mabebeseene maasa mana? 8Dukamadege mu tala yivulu, nga dumasalasa bansukami! 9Yesu ni bini pasi nuyamono yikiwi?10Mukaada wuwu lowo gamasala gubiyi! Ga-masala nkudu pimi, bini nwigi daanga lulwo-sogo ande bansukami, asi meme galowo yige-le hoso daanga ande bini. 11Mukaada wuwu gamasala pimi.12Gumusomo bihen bibiosogo bibini longaga Musomo wu Pimi mu gisi gi mutsini, bubini dangaaga kuma-mukaada wuwu. 13Yudu Isi-kaliodo lugaya saga bamfumu babanganga-Nzaama, gabawufulu ni kinupaya ni yitunu degene Yesu?14Bamuwe nzimi bibende magumu madede; 15lugasaga mpili yigumudimini. 16Mu bufu-gu butomo bu mampa makono mweme, balongogo ni Mfumu gunu dusala fedi lu Pagi?17Yesu lugabadumusu gu bulu lulunene 18gugele muudu wumoso ni Mfumu gama-dodo abubu: Daanga lumeeme lubesagana, ngwiyadi fedi lu Pagi gu nzwaga meeme ande balongogo bameeme.20Lubagie, bale se ndebunu bugabaleele. Lubadiaya mu gingwese, Yesu i wumoso mu kbe gabini bu gatega. 21Lubawugu kiene, biwi ni Mfumu nawunu? bawufula wumoso wumoso ni: Mfumu meeme? 22Nde ni wunu wusaya googo nzili moso ande meeme mu longo; ndewunu wutega.23Mwana-muudu bu gena nga bubasonogo asi pasi gugele wunu wumudega; pimi gakono gwana gubudugu. 24Yudu ni: Mfumu meeme? 25 Yesu ni nzege wumadodo.26Yesu lugaseene lumpa, lugasameene, lugamana giese, lugabagabeene ni diana, lulu lugele luudu lumeeme.27Lugaseene gobo, lugasameene, lugabawe ni nwana bini babosogo, maama matsili ma-meeme maguwugagana gufini mamadiagaga 28mutulu guwululu masumu ma baada babo-sogo, 29Gumusomo meeeme lowo ngini bisa-nwa vini tii lungini nwa vini lufini ande bini mu Gimfumu gi Dawa.30Lubamenese gubigi, lubabanaga gu musele. 31Yesu ni pibi yilolo yigala yi gunubwisi bini mu masumu mutulu basonogo ni ngini bulu mudisi-bambisi, mameeme bumini pasagana. 32Lungini wusugu mu lufa nwini ymbaga yidedegeene gu Ngalili.33Asi Piele ni lowo yigala nzili yi gumbwisi meeme mu musumu dodo ni babamoso. 34Yesu ni gumusomo kaga ni pibi ndeyiyi nsusu gagala loyana gugogolo nze wunanga meeme mbala dede. 35Piele ni si gufa meeme ifaya ande nze; babosogo se lubalangasa nde-bunu.36 Yesu lugayasaama gu Ngetesemane ande Piele ande baana boolo ba Zebedai. 37gawu-ga boomo ande kiene lugabalelee ni 38bini salaana yaya nusaamaga, meeme se yimasaa-ma gandanda, mudima-meeme wuyamono pasi yi lufa.39Lugapusu ndebuna, lugabulusu gusaama mbunzu mu maana ni Dawa, ni wumazolo digisi gobo lulu, kono gulunwa; asi kaalaba luzolo lumeeme, laba lunu lunze. 40Lugaya-fudugu, gayabaga balongogo bayama. Nde ni Piele lowo numasala si daanga mu gusaama ande meeme. 41Gebaana, saamaana ni lowo nubwaya mu masumu. Muhungu wugele ngolo asi luudu ngolo lowo galwiyi.42Lugabisa saama mbala yiyoolo ni Dawa, digisi gobo lulu ni wumazolo, asi sala luzolo lunze, lowo ni lumeeme. 43Gabisa yababaga gu dolo. 44Lugabisa basisi, lugaya bisa saama mbala yidede gadodo gifa gimoso.45Lugabesagana ande biwi gabaleele ni nwigi kaga gu dolo? Hululugana, dalaana daanga lumagugu. 46Wunu wuyatege wumabesaga-na, Mwana-muudu lubaya mudimini gu miogo mi baada ba masumu. Bini nimigaana.47Lugaya dodabunu, mbal'mso Yudu lugadulu ande gibwili ginene gi baada badumusu bamfumu babanganga-Nzaama ande bambudu babulu ande midi gu miogo ande mambeese. 48Yudu gabaleele ni nwini gama wunu wungini wa besi.49Mbal'moso nde ni mbodo Longi, lugamuwe besi; lubabesagana lubamugeme. 50Yesu ni mbayi, sala giwumaya sala. Lubageme Yesu.51Asi muudu wumoso wugele ande Yesu lu-gagiese tswi lu muuda-gisala wumoso wu banganga-Nzaama. 52Yesu ni fudulu mbesa-aga mu giswama; yabeene ni wunu wunwana-ga gu mbese gafaga se gu mbese. 53Ni mee-me ndomaaga Dawa gibwigi gi basuda mu kebe ga bawanzio, lulu nga lowo luguduulu? 54Abunu maguga mana mabasonogo?55Yesu galeele baada ni numaya ande midi ande mambeese nga bini numaya gama mwibi; Meemee ga yigaala ande bini hoso bufugu mu nzo-Nzaama, lo nusala kama. 56Mama gugu ndebunu masonogo mibigili. Balongogo babosogo lubamudini.57Lubamudwala gu nzo-Kaifi, mfuma-banga-nga-Nzaama gugele balongoga-misigi ande bambudu babulu. 58Piele se bugawingini wulaba budiga mapaana.59Basaga gimbangi gi bupala mutulu guzwa Yesu, 60asi lowo basala mono si gimi. 61Baada boolo badodo ni muudu wunu gado-do ni nde gini bubulu nzo-Nzaama, gungoya mafugu madede wutuyinimisi.62Mfuma-banganga-Nzaama lugamuwufulu ni kiwuyadodo? baada baba bayagufunu. Ndaga logwaga? 63Asi Yesu lo gasi si ndaga. Nde ni duleele ni gumusomo nze wugele Klis-to, mwana-Nzaama. 64Yesu ni nzege wuma-dodabunu. Bu nwini mono Mwana-muudu wu-bwanzana ya gogo lugidada mu Gimfumu gi Nzaama wiyagulumugu mu madudu.65Mfuma-banganga-Nzaama lugapaga milele ni wumadugu Nzaama; ki se nuyasaga? 66Ki numamono? Biwi ni: "Gafi kaga".67Lubabulusu gumulogoleene made ande gumubulu mambada ande makofi; 68bamu-loma ni gabigili ni nawa wutumubulu.69Mukaada wumoso wumono Piele yanzie ni nze se bu wugele ande Yesu, mwisi Ngalili. 70Asi Piele ni lowo gwama, loyimayaba kiwi wuyadodo.71Yanzie mukaada wumbana lugamono nde ni muudu wuwu bu galgele se ande Yesu mwisi Nazaleti, ndagande se yifanagana ande yinde. 72Piele lugabisa nanga gwana ni yimu-yabaga gwama muudu wunu.73Bana bagele yanzie lubabesagana yagele Piele lubamuleele ni gumusomo nze wugele wumoso mu kebe ga baada bana; ndaganze yigufuna. 74Piele lugalala Nzaama ni meeme yimuyabaga muudu wunu. 75Tama lowo nsusu lugagogolo. Piele lugawibigi bumuleele Yesu ni wini nanga meeme mbal dede, yana nsusu loo yana gugogolo. Lugadugu wena dili.

Chapter 27
1Mu gipwili bambudu babanganga-Nzaama lubawanagana ande bambudu ba bulu mutu-lu bazwe Yesu. 2Bamuganga misingi lubamu-dwala gugele, Pilada, mfuma-maana.3Yudu lugamono bunu ni maana nzimabini lugaya lusa swe mu kodo lugafi mutulu bana-nga guwolo nzimi; 4gasayitabana mu nzo-Nzaama. 5Lubayidolo, biwi ni dukono guyifu-dulu mu kesi, nzimi yiyi yisumugu;6lubayayisuumeene maana maguzigaaga banzenzi 7gugele mubuumu-manzungu ma-dumu. 8Duugu lunu gihene gini giyi kuumu "Yongo lu matsili".9Ndebunu magasonogo mubigili Yelemi ni basene nzimi bibende magumadede basu-meene yongo lumagugu, tala-nzimi yinungu bana ba Isaledi, 10nzimi yini bawe mubuu-mu-manzungu ande mabungu.11Mfuma-maana lugasaamasa Yesu, gamu-wufulu ni nze wugele mfuma-bayudu? 12Nde ni nzege wumadodabunu. 13Mfuma-maana ni baada bayagufunu; kiwi wuyadodo? mvudu lowo gwaga? 14Yesu wulemene pwede; mfumu wunu gamono paana yi guwi-bigeene.15Gifu gibiwi gigele ni mu hoso fedi lu Pagi badusa muuda-bologo wumoso; 16ndelunu gugele ande muudu wumoso kumumaana Balabasi.17Ndelunu Pilada gabawufulu naa nu mazolo mu kebe ga baad baba boolo Yesu ande Balabasi yinuduseene mu bologo? 18Ginaga bamufuneene buhala; 19Lugabwanzana ya gidi gi gusaamasa baada, mugesaana lugaya-muleele ni guwingini mu paana yi muudu wuwu lowo, meeme lowo yimayama pimi gu dolo, yimamono pasi yivulu mutulande.20Bambudu ba banganga-Nzaama ande bambudu ba bulu bagele baleele baada ni lomaana banuduseene Balabasi, bazwe Yesu. 21Ndelunu Pilada lubawufulu Pilada, biwi ni Balabasi. 22Yesu yimugidi kiwi? Babosogo ni muzwe yata kulunsi.23Nde ni kiwi gamagidi? Biwi lubabadaga tsili ni muzwe yta kulunsi. 24Nde bugamono bunu lugaloomo maja lugwululu gu miogo, ni mee-me yimadugu gwama mu paana yi muudu wuwu. Dalaana muudabini, matunudala.25Biwi ni matsili mande madudiagageene bisi ande baana babisi. 26Lugabaduseene Bala-basi. Lubamana bulu Yesu fimbu, lugabawe mu gwamuzwa yata kulunsi.27Basuda lubawingisi Yesu mu nzo yi gizusi, guyulu baada; 28lubamusudulu milele, bamu-si loomo. 29Bamuvadasa pu yinganga yata mudwe, bamuwe gamudi gu miogo; lubafuga-mana bamuseya ni mbodo mfuma-bayudu.30Bamulogolone made, bamubulu fimbu. 31Gungoyo lubamusudulu mvele lubaya mu-zwa yata kulunsi.32Mu nzili bamono mwisi Sirene wumoso, kuumaana Simoni, lubamwe kulunsi mu ngolo, ni gamuseneene; 33lubaduulu ya bademe-nega ni Gologota, gihene gi gigwili gi mudwe, 34lubawe Yesu maja ma ngene, lugalolo, lu-gananga gunwa.35Lubamusi yata kulunsi, lubagabagana mi-lele minde mu gusoolo; 36ndebunu ndaga-mibigili yigugu ni bagabagana milele mimee-me, basoolo mvele wumeeme. 36Lubabwa-nzana bamudala. 37Basonogo yata mudwe ni wuwu mfumu wu bayudu.38Bibi boolo bagele yata makulunsi ande Yesu, nde yakebe. 39Badiga-nzili bamuduga, baniegesa midwe, 40ni gama nze wini bubulu nzo-Nzaama, wini wini yiduungu mu mafugu madede, luhulusu si nzeege! Ni wugele Mwa-na-Nzaama, dulugu ya kulunsi!41Balongoga-misigi ande bamfumu banga-nga-Nzaama ande bambudu ba bulu bagele se mu gumuseye ni: 42gama gagele Mfuma-ba-yudu, gahulusa bagwene, galuhuluseede ndege! Gadulugu ya kulunsi bunu nga dumu-gwigili!43gadoda ni gagele mwana-Nzaama, Nzaama gamuhuluseede. 44Bibi bana boolo bu mudu-ga se ndebunu.45Duugu daanga lu samana mu gipwili tii mu daanga luva mu kebe gamoso, pibi luyibwi gisi gimutsini. 46Yesu lugawabaga mu daanga lu-va ni Eli, Eli lama sabachthani, guya leesege ni Nzaama, mutula kiwi wuma ngwesele? 47Baada bana bamu wugu badoda ni gaya demene Eli.48Muudu wumoso luga seene tini gamu dwaleene loomo lumaja gu nsonga-lubanzi ni ganwi; 49baada bambaana ni muwesele dumu dele ni Eli bugiya musalasa. 50Yesu luga bisa wabaga, luga wesele moono.51Mulele wu nzo-Nzaama luwu pagaga biyese biolo duugu guto tii gubaana, maana luma ni-gagana, midoyo lumi mana budigi; 52maluu-mu luma zibigi, baada bapimi bavulu bana bafi luba mana wusugu mu lufa. 53Luwusugu Yesu mu lufa baada bavulu bamonagana ande bana baduugu mu lufa ya kebe ga bulu.54Muudu wunu wubasi mu gudala maluumu, bu gamono bimi bini gagele mu boomo buvu-lu tsili, luga guumunu ni gu musomo muudu wunu gagele Mwana-Nzaama, ande baada bana ba gagele abi se. 55Gugele yana ande bakaada bavulu badala gandanda, 56mu kebe gabiwi Madiyi, maana Jagi ande Yozefi ande Madiyi wu bulu lu Magadala ande maa-na baana ba Zebede.57Mu gingwese mvama wumoso mwisi Alimate lugayaloomo nzili gugele Pilada ni gazigi Yesu ya maluumu mande. 58Pilada lugagumunu, gagele mulongogo wu Yesu.59Lugamuzigi ande milele mi mpembi, 60mu kebe ga mudoyo, lugasi gifigi gi mudo-yo. 61Madiyi mwisi Magadala ande Madiyi wunu wumbaana bagele ndeyana badala.62Bufugu bulebe bugele bayilamana mutulu fedi, bambudu ba banganga-Nzaama ande bafilisi lubaya mono Pilada ni Mfumu, 63mu-pal wunu gadoda ni bugini wusugu mu lufa mu bufugu budede, 64pimi dusi baada bada-laaga maluumu ni loo balongogo baana bubini yadogolo mvumu lunu bupal bubwini digagana ni gagele wumoono.65Pilaada ni baada bigi, nda nwadala. 66Luba gie, bamono ni wigi, lubasala fudulu mudoyo.

Chapter 28
1Bufugu butomo bulebe Sabbata mu gipwili Madiyi ande Madiyi wu bulu lu Magadala, luba gie gu maluumu, 2baya baga mudoyo badogolo, wanzio wu Nzaama wubwanzana. Maana buma nigagana bufugu beene.3Gamonoga nga misieme mi mvulu, milele minde mpembi nga mvulu yi midoyo. 4Baada badala maluumu bagele nga bifa-ngaama gisini boomo.5Wanzio galeele bakaada bana ni: Guwogu boomo lowo, 6Yesu wunusaga, wuwusugu mu lufa, nga bugadodo; yanwadala gihene gigele.7Ndanwabaleele balongo ni wuwusugu mu lufa; wuyanuzili gu Ngalili. Nwena wanagana ndegunu. 8Bakaada bagele tomo mu boomo, gungoyo lubasangaga; bamonabuna 9Yesu wutubadugeene ni: Mbodabini! Lubafuga-mana ya mili minde. 10Nde ni: Guwugu boo-mo lowo; dwalaana paana gu bulu. Twayamo-naganaana gu Ngalili.11Biwi yana mu nzili, basuda bana badala maluumu, bamoso lubadwala paana gugele bamfumu babanganga-Nzaama, 12asi biwi mu kebe ga gimvugu gibasele lubabawe kaga nzimi yivulu ni: 13Gwada bunu lowo, dodana ni luduyama, balongogo baana lubayamuwibi.14Ni mfuma-maana wumawugu, butwa nun-waneene; 15basuda lubasene nzimi, lubalebe ndaga yini; asi paana yini yiyalagana mu kebe gabayudu tii lolabubu.16Balongogo lubagie gu Ngalili tii ya musele wubalese Yesu, lubamumono, lubafugamana, 17asi bamoso bagele mu mamede.18Yesu lugaya besaganabiwi, gabaleelabubu: "Gimfumu gigiosogo agi gu miogo mimeeme gugele gu tala, gugele yata maana. 19Nda-nwa gidili baada babosogo mu gisi balongogo bameeme, nubabodogo mu kuuma-Dawa, mu kuuma-Mwana ande mu kuuma-Muhunga-Nzaama.20Nubalongo mapaana mamosogo mayinulo-ngo; ngwigi ande bini tii mu bufugu bunsugu.

## Mark

Chapter 1
1Lulu lugele luyandaga lu Musomo wu Pimi wu Yesu-Klistu, Mwana-Nzaama 2Nga bu basonogo mu mugana wu Mbigudi Yisaya: Nzaama ni:" Wuwu ntumu wuyitunudumusu mu guyidigi nzili". 3Muudu wumoso wuyabadaga mu nsege yi bwasa: Yidigaana nzili yi Mfumu, sungigaana dumanzili dunde.4Yowani galonga mu tsege ni baada babodamana, babolomono midimi, bananga masumu. 5Baada babosogo batsi yi Yudu we ba Yelusalemi bawena mu gufungunu masumu we gubodamana mu nzele wu Yodani. 6Yowani gavaada mulele we mugaba wu pela-mbisi mu lugede, gadiaya baposo we bwigi.7Galonga ni wunu wini ya gu ngoy'ame umandigi me mu ngolo, lo yimafana gujibili misingi masabadi mande. 8Me iya nubodogo mu maja, nde gina ya nubodogo mu Muhungu9Lugadulu Yesu gu Nazaleti, gabodamana mu nzele Yodani. 10Lugadugu mu mwese gawugu ndaga ni nze wugele mwan'ame wu luzolo, 11Ndaga yigele nga yembi.12Gungoyo muhungu lu wumudwala nsege yi bwasa lugamegamana guge Sadana; 13Gasele mafugu magumu mana, gagala we bambisi ba musidi; bawanzio bawiya mu gumusalene.14Luwingini Yowani mu bologo, Yesu lugagie gu Ngalili; gaya longa ndaga-Nzaama ni: 15Baada babolomono midimi, gimfumu gi Nzaama gidulu bel'a bele, nugumunu Musomo wu Pimi.16Lugamono Simoni we Andele baloba bambisi we bugoni, 17Yesu lugabademene nundebe yinugidili balobo ba baada. 18Mbala moso lubasisi bugoni, lubamulebe. look19Daanga lu gawena lugamono Yagob mwana Zebedai we Yowani mbel'a Yagob. bagele mu bwada bayidiga bugoni.20Yesu lugabademene, lubasisi gidabi we bada ba gisala mu bwada, lubalebe Yesu.21Yesu we balongogo bande lubagie gu Capernaum. Mu bufugu bu guhululugu Yesu lugawingini mu nzo-Nzaama yi bayudu, lugabulusu gulongo. 22Baada bamona guwibigene bu galonga nde, mutul lo galonga nga balongo ba misigi; si galonga we giyege.23Mudu moso wugele we muhungu wufa gayawingini mu gimvugu gi baada lugabulusu guwabaga. 24Yesu wu Nazaleti: Nze ki pana we bisi? Wumaya mu guduzwa bisi? Yiguyaba pimi, nze ugele musantu wumadumusu Nzaama. 25Yesu lugangenene muhungu wufa ni lemene pwede, dugu mu ludu lu mudu wu. 26Muhungu luwunigisi ludu ngolo tsili, luwudugu mu ndaga yi kalakala.27Baada babosogo lu bamono guwibi-gene tsili; lubabulusu guwufulagana ni kipana yini mudu wu galede malongi mafini nga gwi ni gage mfumu. Wuyida mihungu mifa, mise mimuwugene. 28Lulu pana yinde yimayalagana tini mu Ngalili lulwosogo.29Lugadugu gu nzo-Nzaama, gagie we Jagi we Yowani gu nzo Simoni we Andele. 30Mana-mugesa Simoni gagele wuyama wa bawa; lubalele Yesu.31Lugapusu bela-bele lugamunimisi we gumusa gogo, nde lugabulusu gu muselene.32Mu masisigi lu bamudwalene bakasa ba mihungu mifa.33Baada babosogo lu bayi ya mbela-nzo.34Gazunusu baada bavulu bampili we mpili.35Mu gipwili Yesu lugaya lugelene mu nsege mu gusama.36Simoni we baana bamoso lubaya musaga.37Lubamumono, baada babosogo bagusaga.38Lugabelele ni twenana mu mabulu ma bela-bele, giyiwiyene nde gini.39Gadigi Ngalili muwosogo mu gwalongo.40Bufugu bumoso mukaasa wu lebele lu gayafumaneene Yesu, lugamubonene ni wumazolo wafana gumbigisi meme? 41Yesu lugamuwugeene kiene, lugamugeme mu gogo, lugamulele ni : eYimazolo, guzunu. 42Mbal'moso lebele luluwi, muudu lugazunu.43Lugamudumusu mu ngolo ni ge tini gu bulu.44Gamuleele ni gwadeleene muudu lo, nda walulese gugele nganga-Nzaama, wulede magaba bugele misigi mu Mose.45Si nde bunu muudu wunu gayadaya biheni bibiosogo bu gazunu nde. Yesu lo gazolo gubisa monogo ya bulu, gasaala mu tsege.

Chapter 2
1Gungoy'a mafugu Yesu lugayafugu ya Capernaum, baada lubawugu ni gagele mu nzo, 2baada bavulu lubayayulu ya mbele, gabalonga ndag'a-Nzaama.3Baada lubayi we gipoyi gi gigada, bagele bana;4Lo bagugu gumono, baada bagele bavulu; lui ndelunu lumono gipwidili mu yanga lu badubulu, lubawingisi mukaasa.5Yesu lugamono lugwigili lu biwi, lugaleele gidana ni masumu manze mamawa.6Gugele we basonogo babwanza badoda 7ni muudu wu bunu gadodo abuna? Gayasawala Nzaama; na umafana gudogolo masumu ma baada ni gumakono Nzaama?8Yesu lugamono manunga mabi lugabawufulu ni kimanungu magele mu midimi mi bini?9Nuwufana gulele gigada ni masumu manze mamawa, nimigi, sene tanzi yaga ndawene.10Nuyabaga ni mwan'a Nzaama gagele luve lu ve lugudogolo masumu ma baada?11Iyagulese, nimigi, sene tanzi yaga, ndagwaga.12Mbal' moso luganimigi, lugasene tanzi, lugadigi ya kebe ga baada, baada bomono guwibigene, balumusu Nzaama.13Yesu lugaduugu ya simi lu nzele, lugabulusu gulongo.14Yesu gagele mu gudigi, lumumono Yesu, mu gihene gigafudusuga paga, lugamudeme, nde se lugamulebe.15Yesu gawingini mu nzo'Levi wudiaya we balongogo baana, we bafudusu-paga, we baada bambana bagisaga-saga. 16Basonogo we bafadisi lubamono bunu lubaya bawufulu ni mutul'aki nuyadia we baada baana?17Yesu lugabawugu lu gabalele ni munganga gasaga bakaasa, si bakaasa basagaga munganga; melo yiwini baada ba pimi, yiwiyene baada babili nzili.18Balongogo ba Yowani we bafadisi bu bananga gudia mutula bisama; lubayi guge Yesu ni mutul'aki balongogo banze baqkono gu guginaga madia mu gusama? 19Yesu ni bambayi ba mudimi baginiga madia mu daanga lugele mudimi?20Bufugu bwini kono mudimi bwi ndebu bu bini gudia. 21Basaga gidene gi mulele gifini mu mulele wu kulu, ni mulele wumabisa pagaga.22Basaaga vini lufini mu mabungu makulu, ni lowo vini we bungu bima beebe.23Mu bufugu bugele bu saba, Yesu we balongogo baana badiga mu ngunu yimoso bayavina mbenge yi ble, 24bafadisi ni mutulaki baya sala abunu mu bufugu bu saba?25Yesu ni nudaangaga magasele Davidi lugawugu nzala?26Bunu gawingi mu nzo-Nzaama mu daanga lu Abiatadi, mfum'a banganga-Nzaama, lubadi mampa madiaga banganga-Nzaama nde we bagele we nde ?27Yesu ni saba lusalamana mutul'a muudu, si lo ni muudu mutul'a saba;28muudu gagele mfumu wu saba.

Chapter 3
1Yesu lugabisa wingini mu nzo-Nzaama yi bayudu, gamono muudu wubele gogo.2Baada badala Yesu ni bugazunusa muudu mu bufugu bu saba mutul bamufunu.3Yesu lugamuleele ni nimigi ya kebe.4Lugabawufulu ni mu bufugu bu saba, nufana sala pana yipimi ni lo yifa, gubigisi ni guzwa muudu? Balemene pwede.5Lugadigisi misi, gamono midimi mibiwi mifa, lugalele mukaasa ni dandalala gogo; lugadandalala gogo luluzunu.6Bafadisi lubawanagana we baada ba Elodi ni bamuzwe.7Yesu lugagie gu nzele we balongogo baana. Baada bavulu badugu gu Ngalili, gu Yudu, 8gu Idume, gu Sidoni, gu ndama-Tidi, gu Yelusalemi, tii gu ndama-Yodani; lubawugu magasala nde lubayi guge nde.9Yesu lugadumusu balongogo ni bamudwalene gabwada mutulu baada bakono gwamuyangigisi.10Gazunusa baada bavulu, nde bakaasa bavulu lubaya mubwiline ya mili.11Mihungu mifa lumimumono, lumiya fugamana ya misi minde, miwabaga ni nze wugele mwana-Nzaama. 12Lugabaleele ni gumega lo gudelene muudu.13Lugabanaga gu musele, lugademene baana bagazolo nde, lubamulebe.14Gasolo baada guma-bolo, bagalaaga we nde, gabadumaaga mu gwalongo15we ngolo yi guyidi mihungu mifa.16Dalana balongogo guma-bolo: Simoni,17Jagi, Boanerge, Andele, Fidipo,18Batelemi, Madai, Domasi, Jagi wu Alfe,Tade, Simoni wu Kanana, Yudu Iskaliotiwunu wudege Yesu. Lubagie gu nzo1920baada bagele bavulu si bugudia lo 21Gidana we maana Yesu, lubawugu, lubaya mulaba mu gumusene, biwi ni: nze wugele zobo. 22Basonogo badugu gu Yelusalemi badodo ni gagele we Belzebul sa gayayidi mihungu mifa.23Yesu lugabademene, lugabalele mu matigi ni: Abunu Sadana gamafana guyidi Sadana?24Gifumu ni gimagabalagana gifudugaga, 25nzo se gifa gimoso26Ni Sadana wunwana we baada bana ni lo baada bande bi abi, ngolo yinde bu yina wa.27Lo gugele we muudu wufana guwingini mu nzo ni gawibi ni lo gamaganga munga-nzo misingi.28Iya nulele gu musomo ni masumu ma baada bumini wa;29gubebese misigi mi Nzaama bugwini wa sdi wunu wini bebese Muhunga-Nzaama lo bini muweselene; 30masumu mande magele makono nsugu.31Lulu Yesu ni gagele we muhungu wufa; mana we bapanga baana lu baya mulaba yanzie;32lu bamudumusu muudu mu gudemene; nde ni maname na? bapanga bame bana? dalana mu kuga bini;33Maname we bapanga bame gugele wunu wuyalaba luzolo lu Nzaama.34Nde ni man'ame we gidan'ame, we bapanga bameme gugele baba gele mu kug'a meme,35wunu wulabaga luzolo lu Nzaama.

Chapter 4
1Yesu lugabisa bulusu gulongo ya nsimi lu nzele, gabwanzana mu bwada; baada bavulu bayabwanzana ya simi, 2gabalonga mu matigi.3Galongo ni muudu wumoso wugwini mbenge;4Yimoso mu nzili, banono lubayidi; 5yimoso mu midoyo, maana lo magele, luyiwumu,6mu gukono gu maana we migese. 7Yimoso mu kebe ganganga, lo yibudu;8yimoso mu maana mapimi, luyiyele, luyibudu mbenge magumu madede, magumu ma samana we kama yimoso.9Lugadodo ni wugele we matswi maguwugene, gawugu.10Balongogo we baada bagele we nde lubamuwufulu mu tulu matigi11Nde ni giswegama gi gimfumu gi Nzaama gigele mu kebe ga bini12bana bagele yanzie gubalele mu matigi mutulu bamona si bakono gumono, bawugabakono gubagisi si gimi ni lo bamabolomono midimi, masumu mabi mamawa.13Lugabisa balele ni lo nuyabagisi tigi yiyi?Abunu si nwini bagisi matigi mamosogo?14Mugwini gagwiniga ndaga.15Bamoso bagele mu nzili, bamawugu ndaga yi Nzaama, mbal moso Sadana wumaya yidogolo.16Bamoso bamawugu ndaga-Nzaama tomo we kiesi;17Bamoso babwilene mbenge mu kebe ga nganga, bana bayawugu ndaga-Nzaama; si minianga we biesi bitshi we gimvama bimaya gwedese ndaga-Nzaama we gukonoso mbenge.18Bamoso bamabwilene mbenge mu mana mapimi19nde bana bawuguga ndaga-Nzaama babuduga mbenge magumu madede, magumu masamana, we kama yimoso20Lugabisa balele ni basaaga mwindi gu tsina mese ni lo gu tsina toso? Lo ni mu guwusa ya tala mudi wu mwindi?21Lo gugele we gimi giswama ni gokonogo mu wangala;22muudu wugele we matswi ma guwugu gawugu.23Lugabisa balele ni gebana mu guwugu gu bini.24Bini nwini megamana mu gimegene, bu bini nubwese.25Bini bwese wunu wugenzene; wunu wumakono, bini muwolo si gandama gagagel'agi.26Lugabisa dodo ni gifa gimoso gimfumu gi Nzaama gigele nga muudu wumamwanga mbenge mu maana;27gayama ni lo wudala, pibi we moso mbenge yimena, yiyela;28Maana miyi beene ma menesa bididi we mbenge;29ni mbenge yimabenge ni lo yimayele bamabulusu guvini.30We ki dumafana gumege gimfumu gi Nzaama ni lo tigi?31Giyafanagana we lumbenge lu ..., ni batulu gwini lugalaga lutsisi tsili,32ni ba lugwini, luyelega nga mimboyi mimiosogo, lusaga tanga yiyinene.33Gabalonga mu matigi mana makono pasi muguwugu.34Lo galonga gukono tigi; si ni bagele bibene bu gabangana mamosogo.35Bufugu beene mu masisigi Yesu ni dubwilana ya simi lu nzele.36Lugafudulu baada, badwala mu bwada bugagele nde; gugele se we mabwada mbaana gihene gini.37Gudigi gipubulu giginene, maja mawingina mu bwada.38Gagele wuyama yata kuse, lubamuwusulu, lubamuleele ni longo lo wuyamono ni budu ya fa?39Lugawusugu, lugangenene muhungu we nzele ni galana pwede. Muhungu luwuwi, gumu lugusala pwede tsili.40Lugabawufulu ni mutul'aki nuyawugu bomo, lo nugele we lugwigili?41Lubawugu bomo buvulu badodagana ni ki muudu wuwu si muhungu we nzele munu gumuwugene?

Chapter 5
1Lubaduulu ya simi lu nzele mu tsi yi Gadala.2Yesu wuduuga mu bwada, muudu wumoso se wutumudugeene gu gilungunu, gaduugu gu malumu; gagele we muhungu wufa.3Muudu beene gayaama gu malumu si muudu wugubisa muganga misingi lo gagele.4Daanga luvulu gagala we milungu gu mili we misingi, si bu gamigiesa, lo si muudu wumoso wungolo wumuguga.5Gagala hoso daanga gu malumu we gu misele wululwalasa mu midoyo.6Lugamono Yesu, lugasene tini, lugaya fugumana mu ndaga yingolo ni ki bigele nze we me,7Yesu mwana-Nzaama Pungu?Yituguboneene mu kum'a Nzaama, gungiangigisi lowo.8Ndebunu Yesu gamulele ni duugu muge muudu wu, muhungu wufa!9Lugamuwufulu kum'ag na? nde ni Gibugu ginene, dugele bavulu.10Lugamuboneene guvulu ni gududumusa guleye lowo.11Gu misele gugele we gibwili gi bangulu badiaya,12Mihungu mifa migele mu gumusameene ni dudumusu mu bangulu bana mutul duwingini mu kebe gabiwi;13Lugamidumusu, mihungu mifa lumiduugu, miyawingini mu kebe ga bangulu; gugel gibwili gidese gi mili miolo (2 000) giyabwa mu nzele.14Bana babadisa lubadini gabiwi bena mwanga paana mu mabulu we mu mavulu. Baada lubaya daala maana masalamana. 15Bayi guge Yesu, lubamono muudu wu mihungu mifa, wubwanzana, wuvada milele nga muud'a muudu; bamono guwibigene.16Baada bamono mapana maana masalamana guge muud'a mihungu mifa we guge bangulu, lubade pana;17Baboneene Yesu ni badogo mu maana maana.18Lugawingina mu bwaada, muud'a muhungu wufa lugalomo nzili mugwene we nde.19Yesu lugananga, lugamulese ni ndawe gu nzwaga wada mamosogo mamasalamana.20Lugaduulu gu bulu lugadodo mamosogo maga muselene Yesu. Baada lubamono guwibigene.21Yesu lugawingini mu bwaada, lugagie mu simi; baada bavulu bawiya guge nde.22Mfumu wumosi wu nzo-Nzaama yi bayuda lugawingini mu nzo yi Yairusu; Lugabwilene Yesu ya mili. 23Nde ni mwana'ame wu mukaada wudulu gu nsugu, twene wumusi gogo, gazunu.24Yesu luganimigi, lugagie, baada bavulu bamulebe.25Gisi gugele we mukaada wuduga menge wusele mvulu guma-yolo mu makaasa.26Ganiogamana ngolo, gamenese bimi mu gudege, si logasa'zunu.27Lugawugu Yesu wudiga, lugayi gu ngoy'a Yesu lugageme nsong'a mulele.28Galudodeene ni yimagama nsong'amuleele wunde bu nzuna. 29Daanga nde lunu menge lumatswigigi; gawugu ludu hendele.30Mbal'moso Yesu lugawugu gimi gimadungu ludu lunde; 31lugawufulu balongogo ni na wugama nsong'a mulele wu meme? 32Bi ni yaya baada bagele bavulu na wufana gugama mulle wunze?33Mukaada lugadegede we bomo daanga lugayabene mapaana mana... lugaya fugamana guge Yesu, lugamulese mapaana mana mabwi.34Yesu lugamulese ni ndawe lugwigili lwaga lutuguzunusu.35Daanga lugele Yesu wudoda, baada bamoso baduugu gu nzo Yewisi lubalese Yewisi ni mwan'a nze wufi; ki mfunu mu guyangasa longo?36Yesu lugalele mfumu wu nzo-Nzaama ni guwugu bomo lo sa mudimi.37Lo yimazolo si muudu mu ngwan'daba, kaga Piele, Jagi we Yowani, pang'a Jagi.38Lubaduulu ya nzo yi mfumu wu nzp-Nzaama, Yesu lugamono baada bavulu badila, bamoso babadaga tsili39Lugawingini, lagabaleele ni ki nuya dilene we gusa lubu? mwana lo gwana gufa, si wuyama.40Lubamuseye. Lugadusu gidana we maana we bana bagele yana; lugawingini tii yagele mwana.41Lugamugeme mu gogo, lugamuleele ni Talithakoumi, mbangudulu mwana mukaada, nimigi. 42Mbal'moso luganimigi, gabulusu gudigi. gagele we mitsia midigi gum-a miolo. Lubamono guwibigeene. 43Gabaleele ni gumege gudeleene muudu lo pana yiyi; muwaana madia.

Chapter 6
1Yesu lugadogo yana, lugagie gu bulu bwana. Balongogo baana lubalebe.2Mu bufugu bu Saba, lugabulusu golongo mu nzo-Nzaama. Baada bavulu bamuwuga bagele munu bamono guwibigene, badoda ni gunu biwamudugu bimi bibi we nduungu we bipa?3Lo ge ni musala-mabayi, mwan'a Madiyi, pang'a Jagi we Joses we Jude we Simoni? Bapanga baana lo bagele we bisi yaya? Lubananga gumugwili.4Yesu lugabalele ni muudu bamugumunaaga gu bulu bwana.5Si Yesu lugabelele ni muudu bamugumunaaga gu bulu bwana. Lo gasele si gipa gimoso, gasi bakaasa miogo, lugabazunusu.6Yesu gamono guwibigeene, lugayaalonga mu mabulu mabela-bela.7Lugademene balongogo baana, lugabadumusu bolo-bolo, gabawe ngolo yata mihungu mifa.8Gabalele ni gusene si gimi gimoso lo mutula nzili, kaga gamudi, lumpa lo, mupa lo, nzimi se lo. 9Vadana sabadi we gikudu gimoso pele.10Gabalele ni mu manzo mabatunu yamba, lemenana, ma batununanga, bedegaana mili nudigi.11Ni batununanga, dudana mili, nudigi.12Lubagie, benalongo gubolomono midimi13Bayida mihungu mifa we gusa bakaasa masa, babazunusa.14Luwugu mfumu Elodi, kum'a Yesu yiluma tsili ni Yawani Mbodigi wufudumugu, sa gasala bipa mu kum'ande.15Bamoso ni Elia, bamoso ni mbigudi.16Si luwugu Elodi, nde ni Yowani wuyigiese mudwe wufudumugu.17Gisi ndege Elodi wugemese Yowani, wumusi mu bologo mutul'a mugesana Elodia, wugele wu pangana Filipe. Yowani lu gamenene ni lo guge pimi mu gudwala muges'a pangaga.18Yowani lugamungene ni lo guge pimi mu gudwala mugees'a pangaga. 19Elodia lugamuwugeene kobo, gasaga gamuzwe si lo gaguga.20Elodi gawuga Yowani bomo, bu gagele muudu wu Nzaama, bu gamugeba.21Elodi gaselese fedi lu gubudugu gu nde;22Mwan'a muges'ana gagini pimi tsili, Elodi lugamuwufulu ni ki wumazolo ni yiguwe?23Lugalala Nzaama ni yiguwaya gigiosogo gi wuloma si gidini gi maana ma gimfumu gimeme.24Mwana lugawufulu maana ni ndomo ki?Maana ni lomo mudwe wu Yowani.25Lugaya fudugu tini guge mfumu ni wuyapa mudwe wu Yowani yat'a longo.26Mfumu lugawugu kiene, bu galala Nzaama ya misi mi baada bu gunanga lo.27Lugalomo mudwe wu Yowani guge suda wumoso;28Suda lugayadwala mudwe wunu, mwana'mukaada lugawe maana.29Balongogo ba Yowani lubawugu, lubaya sene mvumu lu bayasa mu gumalumu.30Balongogo lubawanagana wen Yesu, basileene Yesu muzimi.31Yesu ni twenana mu tsege, nuhululugu bitsi. Baada bagele bavulu bu gudia lowo.32Bawingini mu bwada, lubagie mu tsege.33Baada bavulu babamono we gubayabeene, mu mabulu manene mamosogo bayabalaba gu mili bena bazili gu bamagana.34Yesu lugadugu mu bwada, gamono pasi mutulu baada bagele nga bana ba mameme mama kono mudwalasa; lugabulusu gubalongo.35Pibi yizola gubwa, balongogo ni Mfumu yaya dugele mu tsege, 36bafudulu baada bamana sumu madia mu mabulu ma bela-bele, pibi se yibwaya.37Yesu nu nubadisi bini beene; si lubamuleele ni nzimi yigele yitsisi, twaya sumu madia matala kwe? bunu twabadisi?38Gawufulu balongogo ni nugele we mampa makwe? bambisi bakwe? Biwi ni:Mampa madana we bambisi bolo.39Lugaleele balongogo ni baada babwanzana mu bibugu yat'a bididi. 40babwanzana mu bibugu bi baada kama (100) we baada magumu madana (50).41Lugasene mampa maana madana we bambisi bolo, gadono Nzaama, lugawe balongogo baana ni bagabeene baada.42Baada babosogo badi, bu babayugudu,43bayulusu bidungu guma-biolo we bidini bi mampa we bisenge bi bambisi.44Badi baada mili midana (5 000).45Mbal'moso gadumusu balongo mu gwen'aga ya simi lu nzele, gu ndam'a Bethsaida, nde gasal'a fudulu baada;46lugabafudulu, gayasama gu musele.47Mu masisigi, bwaada bugele ya keme ga nzele, Yesu gasala ya simi.48Bamono pasi mu gusabala bwaada, muhungu wugele wubadwala mu lugala lumbana, ya gwatsia bwisi, Yesu lugawiya gugele biwi yat'a nzele, ngande wubadigi.49Lubamumono, banunga ni muhungu wufa, lubawabaga;50babosogo bu bamumono, bawuga boomo, Yesu wuwu meeme, guwugu boomo lowo.51Lugawingini mu bwaada, muhungu luwuwi; babosogo bamono guwibigeene;52nde bunu se lo babagisi gipa gi mampa mutul bagele midimi bwidi.53Lu babwili ya simi lu nzele, bagie gu Genezareti.54Ya simi, baada lubayabene ni wuna Yesu,55bawiya tini mugudwala bakaasa.56Mu mabulu mamosogo mabadula mansisi we mamanene basamene bakaasa mu gimvuga, balamana kag nsongo yi mulele wunde lubazuna.

Chapter 7
1Bafadisi we ndam'a basonogo baduugu gu Yelusalemi lubaya ziungu Yesu.2Bamono balongogo bande bamoso badiaya miogo mikono guwululu; 3mutulu bafadisi we bayudu babosogo badiaga ni lo bamawululu miogo pima-pimi;4ni bamadugu gu zaana tomo bu bawebelga; bagele se we misigi mimbana nga guwululu magobo we mabungu.5We bafadisi we basonogo lu bawufulu Yesu ni mutul'a ki balongogogo bakono gulabaga misigi mi bambudu, badiaga miogo mijili?6Yesu ni: Bapal' ba, Yisaya ga boda bigili mu tul'abini ni baada banzidisaga kaga gu gono, mu mudimi lowo; 7nulabga mapana ma baada, ma Nzaama lo ga bini.8Lugabisa balele ni nulabaga misigi mi Nzaama kaga mapana ma baada.9Mose gadodo ni zidisi mag we gid'aga ni lo batuguzwa si nugidaga si gimi.10Nudogolo misigi mi Nzaama nusi misigi mi bini beene.11Si nudodoga ni muudu ni lo gamazidisi gid'ana ni lo mana bamuzwe;12Ni wudodo abunu, numulelega ni gakono gusalasa gid'ana we mana13Nde bunu nugidili ndaga-Nzaama gimi gi pamba, nuyasalene mapana ma bini beene.14Lugabisa bademene gabalele ni: Wana! 15Lo gugele we gimi yanje gisumunuga muudu si gugele gini giduguga gisumunuga.16Wugele we matswi maguwugene gawugu.17Lugawini mu nzo, balongogo bande lubamuwufulu mutula tigi yini; 18nde ni bini se lo nuyayabene tigi yiyi? ndungu lo gabini? 19Gimi gibebesga muudu gini gimaduugu mu kebe; gini giwinginiga ni gimaduugu gienega gu tsege.20Lugabisa dodo ni gini giduguga mu kebe ga muudu nde gini gisumunuga; 21mutulu gimaduugu mu mudimi.22Bimi biduguga mu mudimi abibi: mafamanungu mafa, ginduumu, gwibi, lulende, lese, bifu bifa we bimbana se...23Bimi bibiosogo biduguga mu kebe biwi bibebesga muudu.24Yesu lugadogo yana gagie gu Tyr we gu Sidon ni gabadamana;25si mukaada wumoso wubela mwana lugaya mubwilene ya mili ni nzunuseene mwana wuwu;26Mukaada gagele mugrec, gamulomo ni gamudusu mwana muhungu wufa;27Yesu ni madia ma baana lo bawaga bambwa.28Mukaada lugagumunu ni: E ndebunu Mfumu, bambwa badiaga bisenge gu tsina mese.29Yesu ni ndawene, mwana bu gazuna.30Lugafudugu gayabaga mwana wuzunu.31Yesu lugafudugu gu Tyr mu nzila Sidon we Decapole, 32baya mudwalene mwana wumoso gifa-matswi, nde se baba.33Yesu lugamudwala mu lugala, lugamusi ndeme mu matswi, lugamugeme mu ludimi; 34Lugadele gu tala, lugahumunu ni: Ephphatha mbangudulu ni 'zibigi'.35Mbal'moso matswi mande lumazibigi, ndaga se luyiduugu.36Yesu lugabalele ni gwadelene muudu lo, si nde bunu paana luyimwangagana.37Baada babosogo bamona guwibigene we bifa-matswi biwuga we ba baba badoda.

Chapter 8
1Mu mafugu maana baada bagele bavulu, madia lo magele, 2Yesu lugademene balongogo baana, gabaleele ni iyawugene baada baba kiene, mafugu madede lo gudia. 3Ni yitubawesele bafudugu gu manzo mabi, bu bini wono.4Balongogo ni yaya dugele mu nsege abunu dubadisa?5Yesu ni nugele we mampa makwe?Bi ni nsambwadi.6Yesu lugasene mampa, lugamagiese-bidini bidini, lugalede mersi guge Nzaama, lugawe balongogo babosogo.7Bagele we ndam'a bambisi, Yesu lugadono Nzaama, lugabalede guge balongogo.8Lubadi, lubayugudu, balongogo badolo bidini bi mampa bini bisala.9Gugele baada mili mina (4 000). Yesu lugabalele ni fudugana mu mabulu mabini10Lugawini mu bwada, lugagie gu bulu bu Dalmanuta11Bafadisi basaya miaga bi-abi mu gumega Yesu; bamulomo gidimi gu ngolo yinde.12Yesu lugamono kiene ni lo si bufugu bumoso Nzaama gini sa si gidimi mosi.13Lugabasisi, lugagie mu simi lu nzele.14Balongogo lubasisi madia mu bwadabagele we lumpa lumoso pele.15Yesu ni gebaana guge baada ba Ilodi basi mieme mifa mu mampa16Balongogo lubadodagana ni mutulu dumakono mampa?17Gisi lo Yesu wuyabene manungu ma bi, lugabawufulu ni mutul'aki nuyadodagana bini we bini? Lo numaya we mampa? Lo yana gubaga ndungu? misi lo guzibigi?18Misi migi si numonaaga, matswi migi, si nuwugaaga.19Bufugu bu yiselene mampa madana mu gudisi baada mili midana (5 000); biduungu bikwe nuyulusu we mampa mana masala?20Guma-molo. Si luyigiese mampa mu gudisi baada mili mina? Bi ni nsambwadi 21Lo nuya yabene?22Bagie gu Bethsaida lubayamudwalene gifa-misi ni gamugageme23Gamugeme mu gogo, lugamusi made mu misi, gamufulu ni ki wuyamono?gamusi se miogo ya mudwe.24Iyamono baada nga midi si midiga. 25Lugabisa nusa miogo mu misi, lugadele gamono pima-pimi.26Yesu gamulele ni gufudugu se gu bulu lo, nda gu nzwaga.27Yesu we balongogo lu bagie mu mabulu ma ndam'a Cesare lu Filipo, mu nzili gabawufula ni na batemenaga?28Bi ni Yowani Mbodigi; bamoso ni Elia, bambana ni mbigudi wumoso.29Nde si bini? Piele ni wugele Klisto.30Yesu ni gumege gudelene muudu lo.31Lugabulusu gubadelene ni gumasala bitsi Mwana-muudu daanga lunde gumono pasi ludulu. Bamfumu ba banganga-Nzaama we basonogo bu bamuzwaya; si gungoy'a mafugu madede bu gini fudumugu.32Gabalesa mapana maama pwasa . Piele lu gamudwala mu lugala ni gudodo bunu lo.33Si Yesu lugadele balongogo baana, lugangeneene Piele ni ganga gono Sadana, lo wuya yabene mapana ma Nzaama.34Lugademeene baada we balongogo baana, gabaleele ni wunu wumazolo gundaba meme, gawesele mapana mana, gaseene kulusu lwaana, gandaba.35Guya lesege ni wunu wumazola guhulusu mono waana, bu gini lubilisi; si wunu wini bilisi moyo waana gisini meeme, we ndaga-Nzaama, bu gini hulugu.36Mfunu ki muudu mu gubaga gisi gigiosogo, si gabilisi mono waana?37Ki bimadigi mono?38Ndebunu muudu wunu wini ngwigi meeme nsono we mapana mameeme, gini hulusu mono waana.

Chapter 9
1Gungoy'a mafugu masamana Yesu lugadwala Piele we Jagi we Yowani gu to musele. Gunu gabelele ni gu musomo mu kebi ga baada bagele yaya bamoso bini gala lo yana gufa lu bini mono gimfumu gi Nzaama. 2Gunu mbunzu we milele mi Yesu migidi mpembi yingolo misema ngolo tsili; 3gudigi misieme mimiosogo mu gisi.4Gasolola we Eliya we Mose.5Piele ni Mfumu dudungana manzo ma tenta madede, dulemenaana yaya; yimoso yi Elia, yimoso yi Mose, yimbana yinze. 6Lo gagayabene magadoda mutulu gagele mu bomo.7Dudu lumoso luya mufugu; ndaga se luyidugu munu ni wunu gagele mwan'a meeme wu luzolo, numuwugeene.8Ndelunu balongogo lubadele mu kug'abi bamono kaga Yesu we biwi.9Mu gugulumuga musele, Yesu gabaleele ni gumege gwa deleene muudu lowo maana mabamono tii lwini fudumugu Mwana-muudu.10Lubageme paana yini si lo babagisi gufumugu mu bafa ki.11Balongogo lu bamuwufulu ni mutul'aki basonogo badodoga ni tomo Elia giyi?12Yesu ni tomo Elia wini ya gini yafudulu bimi bibiosogo. Mutula ki basonogo ni Mwana-muudu gamafedi gumono pasi yivulu we gumusawala?13Si me iyanuleele ni Elia wuyi, nga busonogo.14Lubabesagana we balongogo, bamono baada bavulu we basonogo badodogana;15lubamono Yesu, badungumugu, luba se tina mu guwa mbodo. 16Gabawufulu ni mutul'aki nuya dodogana?17Wumoso mu kebe ga biwi lugamufuduleene ni Mfumu me imaya we mwan'ameme wugele we muhungu wufa, gawagalaga. 18Hoso gihene muhungu wufa wuya mubwisi ngolo, wuduga mafulu, wubwaya bwidi mu maana, wugelegega mini; bolongogo baaga lo bagugu mu bisaama bibiwi.19Gigana gikono lugwigili, ngini galaaga we bini tii ki daanga we gunu salasaga? Yanwa twaleene.20Lubaya mudwaleene. Mwana we gumono Yesu, muhungu wufa luwumubwisi ngolo mu maana, wuduga mafulu lugabwi bwidi mu luudu.21Yesu luga wufulu gidana ki daanga gabele? Duugu gimbele giana.22Guvulu muhungu wufa wumu bwisiga mu maja we gu mbaa ni gafi, si ni wumazolo, duselese, duwugeene kiene.23Yesu ni: Ni wumafana gimi gi pasi lo gigele guge muudu wunu wumagwigili. 24Mbal'moso gidan'a mwana wubawabaga ni yimagwigili, ya selese meeme mu mudimi wu bwidi wuwu25Yesu lugamono baada bvulu, lugangeneene muhungu wufa nde ni muhungu wufa duugu mu mwana, gwafudugu se lowo.26Gaduugu we milolo luudu lubwi bwidi.Mwana gafi ngambu, bamoso ni wufi. 27Yesu lugamugeme mu gogo, luganimigi.28Luyawingini Yesu mu nzo, balongogo baana lubamuwufulu mu lugala ni mutul'aki dumakono gugugeene guyidi mihungu mifa? 29Gabaleele ni gimi gina gimAfana gudugu kaga mu bisaama.30Lubadogo yana bagie gu simi lu nzele wu Ngalili; Yesu bu gaswama.31Galonga balongogo ni Mwana-muudu ba mudega guge baada ba masumu, bu bamuzwa, gungoy'a mafugu madede bu gini fudumugu.32Balongogo lo ba bagisa tigi yina, bawuga bomo mu gumuwufulu.33Ya Capernaum Yesu gabawufulu ni ki nusiline miaga mu nzili?34Lo badodo gimi; gisi lowo badoda mutulu gunwanene gimbudu. 35Nde lunu lugademene balongogo guma-bolo gabaleele ni wunu wumazolo gugala wutomo gafedi guseleene bambaana babososogo.36Yesu lugalese mwana-mbele ni wunu wumayamba mwana-mbele mu kum'ame, 37gamangiamba meeme.38Yowani ni Mfumu gudugie dumono we muudu wena duusu mihunga mifa mu kum'anze, ludumungeneene, mutul lo gagulaaba nze.39Yesu ni gumuganga nzili lo...40Wunu wukono guduzolaga no gagele mbayi wu bisi.41Wunu wini guwa gobo lu maja mu kum'ameeme, mutul wugele wumeeme, gu musomo lu gini kono lufudu.42Ni muudu wumawa mwana-mbele nsono, pimi gumuganga mudoyo mu kodo we mutabana mu nzele.43Ni gogo lumoso lugudwala mu mambi, pimi mu lugulugiese,44si lo ni wene gu mbaa yikono guzimigaaga.45Ni guulu lumoso lugudwala mu mambi, lugiese; pimi wugele we gulu lumoso lugifu si lo ni we mili miolo 46wen'ami gu mbaa yikono guzimigaaga.47Ni disi lunze lugudwala mu gubwa, ludogolo, pimi wuwingini mu gimfumu gi Nzaama we disi lumoso ni lo wukonoso mutula misi miolo, wene gu mbaa; 48gunu mbaa yizimigaaga.49Muudu muwosogo......50Muungu wugele gimi gipimi si ni wubebe wugalaga se mfunu;sagana gugala pimi we baada babosogo.

Chapter 10
1Yesu lugaduugu gunu, lugagie gu ndam'a Yudu, gibugu gi baada lugimulebe bugele gifu giana lubulusu gulongo se.2Bafadisi lubamulebe mu gumumege, lubamuwulu ni bagala wumafana guwesele mugese? 3Yesu ni ki musigi Mose ganuwe?4Bi ni Mose gaduwe nzili mu guzwa waala numafedi gusonogo mugaana mu gulese ni waala lumafa.5Yesu ni mutul'a midimi mibini mibwidi sa Moise ganuwe ndolo6Mu luyandaga lu tsi Nzaama gasele bagala we mukaada;7bagala gini sisi gidana we mana gini gosagana we mukaada;8bini gidigi muudu wumoso;9Muudu lo gamafana gugabala gigamagoso Nzaama.10Lubadulu mu nzo, balongogo lubabisa muwufulu.11Yesu ni wunu wini wesele mugese wumadwala wumbana gama sala masumu gini sala masumu; 12gifa gimoso ni mukaada se wumadwala bagala wumbana gamasa ginduumu.13Lubayamudwalene baana mu gubasa miogo, balongogo lubabadusu; 14Yesu lugamon'abunu lo gagele kiesi, lugadodo weselana baana biyi guge meme mutul gimfumu gi Nzaama gimafanagana we baana.15Yesu ni iyanulele gu musomo, wunu wikono gukala mu mudimi nga wu baana babandele lo gini mono gimfumu gi Nzaama.16Lugasi baana miogo ya midwe.17Yesu lugawena, muudu wumoso lugaya mubwilene ya mili ni Longo ki yimafedi gusala mu guwingini mu gimfumu gi tala?18Yesu ni ki wumatemene ni mfumu wu pimi? Mfumu wupimi kaga Nzaama;19Yabeene misigi mimi: Lo wini zwa, gusala ginduumu lo, guwibi lo, guda bupal lo, guda gimbangi gi bupal lo mutul'a mugwene, zidisi gid'aga we maaga.20Muudu wunu lugadodo ni mfumu misigi mimiosogo bu ndabaga duugu gimbele.21Yesu lugamudele, gamulese ni gimi gi moso gitugukono, ndawadege gimvama ginze gigiosogo, nzimi gabeene bansukami nga wumono gimfumu gi tala. Lulu ndebe meme.22Lugawono luudu, gafudugu mu kiene.23Yesu lugabolomogo, lugalese balongogo ni gwini gala pasi bamvama mu gumono gimfumu gi Nzaama.24Balongogo bamono guwibigene.Lugabalese ni baana bame, gwini gala pasi bamvama mu guwingini gu tala.25lo gugele pasi pundu mu guwingini mu ndono yi ndongo.26Balongogo lubawibigene, lubadodono ni na wini hulugu?27Yesu lugabadele, lugadodo ni gugele pasi guge muudu, guge Nzaama pasi lo.28Piele lugamulele ni bisi duyagulaba.29Yesu ni iyanulele gu m usomo logugele we wumoso wusisi nzo yana mutul'a meme ni lo bapanga baana, ni lo maana ni gidaana, ni lo baana bana ni lo tsi yana mu gwa ndaba meme ni lo gamabaga kama we kama.30Sana manungu nga nuwingini mu gimfumu gitala31Bavulu mu baada batomo bini gala bansugu we bavulu bini gala batomo.32Lubagele mu nzil'a Yelusalemi, Yesu lugadigi gu gilungunu, balongogo bagele mu bomo.33Yesu lugasene balongogo gum'a bolo, lugabulusu maana mini mu bwileene.34Yesu lugadodo ni lutunu gwenaga gu Yelusalemi, mwan'a muudu bu bini mugama, bini muniogolo, bini mubulu, bini mulogoleene made, bini muzwa, si gungoy'a mafugu madede bu gini fudumugu.35Baana ba Zebedai we Jagi we Yowani lubapusu gugele Yesu , lubamulele ni Mfumu, dusalasa mu yini yiduguleesa.36Yesu ni ki numazolo inugideene?37Wini dusa wumoso gu gogo lunze lugidaada, wumbana gu gogo lugimaya ya gidi ginze gi gimfumu.38.Yesu ni nuyabaga gimi gi nuya lomo; bu nwini gugu gunwa gobo yi ngina nwa meme we mbodogo yi ngini sene meme?39E dumagumunu; Yesu ni ndebunu bu nwini nwa gobo lu ngini nwa meme, bu nwini bodamana mbodogo yi ngini bodamana meme.40Gugala gu gogo lugidaada ni lo gu gimaya lo gumatala meme.41Balongogo gumu lu badombogeene Jagi we Yowani.42Yesu lugabademene, lugabalelee ni nuyaba muudu wu basaga mfumu bu baniogologa.43Lo gugele bunu mu kebe gabini. Wunu wumazolo gugala mfumu mu kebe bini gagidigi muud'a gisala.44Wunu wumazolo gugala wutomo gagidigi muhigi wu baada babosogo.45Mwana-muudu logawiyene gumusalene si gusalasa baada.46Lubadulu gu Yedigo, Yesu we balongogo baana. 47Lubadogo yana, baada bavulu bawiya we Bartime mwan'a Time, gifa-misi, we gilom'a lomo.48Lugademene ni Yesu mwan'a Davidi ngugeene kiene.49Yesu luganimigi, lugadodo ni numudemene;50gifa-misi lutabana gazaga, lugayi gugele Yesu.51Yesu ni ki wumazolo? Nde ni yimazolo mono.52Yesu ni nimigi, lugwigili lwaga lutuguzunusu.

Chapter 11
1Lubadulu bela-bele we Yelusalemi, we Betfaze we Bethani, gu mbim'a midi mi olive, yesu lugadumusu balongogo bolo2ni ndanwe gu bulu buge gu gilungunu bu numona mwan'a pundu wu baganga musingi wu bakono nabada gele. Numujibili, nwamudwala yaya.3Ni batunuwufulu ni nuyadwala gunu? dodani ni Mfumu wumadumu, gagele we mfun'ande.4Lubagie, lubamuzibili. 5Baada bagele yana lubawufulu ni mutulaki nayamuzibili?6Lubadodo bu gabalese mfumu.7Lubamudwala, lubasi milele yatal'apundu, Yesu luganabada, lugagie.8Baada bavulu lubadanda milele mu nzili we bifufu.9Baada bana bagele gu gilungunu baya biga Hozana mwan'a Davidi, hozana, mu ndiga yingolo.10Nde awunu wuyaya mu kum'a mfumu; hozana ndag'a tala.11Yesu lugawingini mu nzo-Nzaama yi Yelusalemi, lugasele mamosogo, lugagie gu Betania we balongogo baana 12.12Bufugu bulebe, lugadogo ya Betania, gawugu nzala.13Lugamono mudi wu mbenge, lugapusu mu guguulu mbenge, mudi kaypele, mbenge gule mu gisi.14Yesu ni abunu mudi wu wumakono mbenge?15Lubadulu gu Yelusalemi, lugawini mu nzo-Nzaama yi bayudu, lubulusu baada badega we gusumu mu kebe.Lugamana bwisi mamese we bidi bigudegene.16Lo gasisi si gimi mu nzo-Nzaama.17Yesu lugabulusu gungana ni nzo yime yigele yi bisaama mutul'a baada bobosogo, bini nuyigidili nzo yi bibi.18Bamfumu babanganga-Nzaama we basonogo lubawugu Yesu, basaga mpili yi gumugama; bamuwuga bomomutulu baada bavulu balaba Yesu.19Mu masisigi Yesu lugadugu gu bulu.20Mu gipwili, Yesu wudiga we balongogo, bamono mudi wunu wuwumu; 21Piele lugademene Yesu ni Mfumu, mudi wuwulaga wuwumu.22Yesu ni sana manungu guge Nzaama.23Iyanulele gu musomo ni muudu wumalele musele wu ni dogo yana ndabwi mu mwese mamede lo si wumagwigili, mana magamadodo bu mini gugu.24Yesu ni mamosogo ma nwini lomo mu bisaama, gwigilana ni nubege, bu nwini mo no ni mamagugu.25Ni wumanimigi mu gusaama, ni wugele we pana we mugwene, mulomo pardon Nzaama nga gaguweselene nze msumu. 26Ni lo nuyaweselene bapanga ba bini, Nzaama se lo gini nuweselene.27Daanga lubafudugu gu Yelusalemi, Yesu mu gudigi mu nzo-Nzaama, bamfumu ba banganga-Nzaama we basonogo we bambudu balubundu,28lubamuwufulu ni nawutugulese mu gusala mapana we luve lu na?29Yesu ni iyanuwufulu abu: Nundese mu luve lu na bini se nuyasala mapana maama mese nga yinulese muudu wupe luve.30Mbodogo yi Yowani yi Nzaama e yi baada?31Lubabulusu gudendagana bi-abi, ni budu madodo ni guge Nzaama, gadodo ni mutul'aki nukono gu mugwigili? ni guge baada, 32Ni dumafudulu ni baada... badina baada bomo mutul bayaba ni Yowani gagele mbigudi wu musomo 33Ndelunu lu bafudulu ni lo duyaba. Yesu ni mese lo yinulesa guduugu luve luyiselenege mapana mana.

Chapter 12
1Yesu lugabisa balele mu matigi ni muudu wumoso lugagwini vinu mu yongo, lugaganga lupangu, lugasimi zuingi, lugasi baada mu nzo yileye yigaduungu mu gudalaaga yongo; lugabasilene gisala nde lugagie gumbana2Mu daanga lu guvini lugadumusu muuda-gisala wumoso mu gwasene gobo lu nde.3Si lubamugeme, bamana mubulu, bamusisi miogo.4Gadumusu muuda-mbaana wu gisala; ba mubulu mu mudwe, lubamana mudugu;5Lugadumusu wudede wu bazwe; gabisa dumusu baada bavulu; lubabazwe, bamoso lubamana babulu.6Gagele we mwanana wu luzolo; lugamudumusu guge bi ni bubini muzidisi ni mwan'ameme.7Bi ni: Dalaana gigidi ginde, dumuzwana, yongo nga lusaala lu bisi.8Lubamuzwe, lubamutabana yanzie yongo.9Lulu mungaa-yongo ki gagida? Gini mana zwa baada ba gisala babosogo, gawe baada bambaana yongo lunu.10Lo nudanga ndaga yiyi ni mudoyo wutbana baduungu-nzo wugidigi gunzu lu geme nzo?11Lugel'abunu mu luzolo lu Nzaama, gugele mapimi ma Nzaama guge bisi?12Basaga gumugama si badina baada. Bu bayabene tigi yini Yesu gadelene biwi; lubadogo yana, lubagie gabiwi.13Bamudumusu ndam'a bafadisi we ba ilodi mu gumugama mu mandaga maana.14Bayamulele ni Mfumu: Duyabene ni nze wudodoga gumundaga, lo wugalga kiena-kiene, lo wudalga mambunzu, wulongoga ndaga-Nzaama mu masongo. Paga dufuda guge Kaisala to lowo? 15Yesu ni mutul'aki nuyamegeene? Yanwatwaleene nzimi me yiyimono.16Lubamuwe, nde ni mbunzu yiyi yi nawe bisono bibi? Biwi ni: bi Kaisala.17Nde ni yi Kaisala gugele Kaisala, yi Nzaama gugele Nzaama.18Basaduse bakono gugwigilaka mu lufudumugu lubayi guge Yesu ni:19Mose gadulonga ni mukaada ni wumafileene mudima si lo gamabud'ande mwanabi gamutsidi mutulu gabud'ande.20Gugele we bana-babagala nsambwadi, wutomo wumadwala mugese, gubud'ande lowo wumafa, 21gifa gimoso se guge wuyolo we wudede;22lowo si wumosi mu kebe ga biwi nsambwadi wusisi mwana, mukaada se lugafi. 23Mugese gini gala wuna gungoy'a lufudumugu?24Yesu ni lo nubilanga ndaga-Nzaama we ngolo yinde? 25mutulu mu lufudumugu mawala lo mini bisa gala, we bakaada we babagala bini gala nga ba wanzio.26Mutul'a lufudumugu, lo nudanga magadodo Nzaama mu mugan'a Mose mu mana madelene mudi wulema mbaa ni me yigele Nzaama wu Abalahami, Nzaama wu Yisagi, Nzaama wu Yakobi?27Lo gagele Nzaama wu baada bafi si wu baada bamono; nugele mu gifu.28Musonogo wumoso wunu wuwugu ni Yesu galede mvudu yipimi guge basaduse, lugaya besagana, lugamuwufulu ni ki musigi wumadigi misigi mimiosogo? 29Yesu ni: Isaledi wigili, Mfumu Nzaama gagele wumoso peele, wumbana lo gagele. 30Wutomo awu: Wini zolaga Mfumu Nzaama mu mudim'aga wuwosogo, mu manungu m'aga mamosogo, mu moon'aga wuwosogo.31Wuyolo awu: Muzolo mugwene nga nzege bene. Musigi wumbana wumadigi misigi mimi lo wugele.32Musaduse lugamulele ni: Mfumu, wumadodod gu musomo ni Nzaama gagele wumoso peele, wumbana nga nde lo gagele.33Gumuzolo nde mu mudimi wuwosogo, mu manungu mamosogo, mu moono wuwosogo, mu ngolo yiyosogo we guzolo mugwene nga nzege beene gumadigi magobo mamosogo. 34Yesu lugamono ni gafudulu mvudu yi ndungu lugamuleele ni gimfumu gi Nzaama lo gigele guley'ande nze. Muud'ambana lo gabis'a muwufulu si pana.35Yesu lugalebe gulongo mu nzo-Nzaama, gadodo ni abunu basonogo bayadodo ni Klistu gagele mwana-Davidi? 36Davidi ndege beenebugayulu muhung'a Nzaama gadodo ni Mfumu gadodo guge Mfumu ni: Bwanzana ti gunu guyiniadasa bambeni ba'ga 37Davidi ndege gayamudemene mfumu, abunu gagele mwan'ande? Baada bavulu bamuwigila mu kiesi.38Gabalonga ni: Gebaana guge basonogo bavadaga bamvele baleye,39basagaga bihene bitomo mu nzo-Nzaama we mu mambese, babawaga mbodo munu, 40bawologa manzo ma bakaada ba mifidi, balulesga mu bisaama bileye. Bu bini samasama ngolo tsili.41Yesu lugabwanzana gungoy'a gidini gi mudi wudala buleeda baada magaba; bamvama baleeda magaba mavulu.42Guyi we mukaada wu mufidi wumoso lugasi nzimi yi bibende biolo.43Yesu lugademene balongogo baana, lugabaleele ni: Iyanuleele gu musomo ni mukaada wu wu mufidi gamaleede gudgi gibegene ginde gigiosogo gudigi baada babosogo;44mutulu bamasa ndaama si nde gamasa gibegene ginde gigiosogo gi nzo yinde.

Chapter 13
1Yesu lugaduugu mu nzo-Nzaama, molongogo wumoso lugamulele ni: Longo, dala, kimidoyo mimi? ki manzo maama?2Yesu ni: wumamono manzo maama? Lo gwini sala si mudoyo wumoso bu mini bubugu.3Gabwanzana ya to musele ya simi lu nzo-Nzaama. Piele we Jagi we Yowani we Andele lubawufulu mu lugala ni:4Dulele ki daanga mapaana mana mini salamana we ki gidimi twini mono mu guyababeene ni magugu?5Yesu ni: Gebaana, muudu gakono gunudoneene. 6Mutul baada bavlu bini ya mu kum'ameme ni Me; bini bwisi baada bavulu.7Lu nwini wugu biduumu we lubu lu biduumu, gubwa gisagasaga lo; lo se gwini ni nsugu. 8Bisi biolo we bimfumu biolo bini gala mu gunwanagana, maana bu mini nigagana, lama bu lwini ya; lwini gala kaga luyandaga lu pasi.9Gebaana bini beene, bu bini nusamasa guge leta, bu bini nubulu fimbu mu nzo-Nzaama, gisini meme; gugele nga gimbangi. 10Tomo ndaga-Nzaama bayilongo mu bisi bibiosogo.11Ni batunu gama, gubogodo lo, nwini dodo mana mabini nulese; mutulu lo ni bini nwini dodo, si muhung'a Nzaama. 12Panga bu gini gemese pangana, dada mutul'a mwana, baana se gifa gimoso mu tul'a badada we bamaya babiwi, bu bini bazwese.13Baada bavulu bini numenge, gisini meme, si wunu ganga mudimi, bu gini hulugu.14Nwini mono baada15Wunu wugele yata'yanga, gakono gudulugu, gakono sene gimi mu nzwana;16wunu wini gala gu mangunu gakono gwafudugu mu gusene mvele.17Kiene guge bakaada bini gala we mazumu, we bana bini nwisaga baana mu mafugu mana!18Samana ni mapana maama makono gusalamana mu gisiwi,19mutulu pasi yini gala mu daanga lunu, lo yimasalamana geele.20Ni Nzaama gakono gufiodonaga mafugu ma pasi, nga si muudu lo gaka hulugu, si gafiodono mutul'a baada bande bagasolo.21Ni muudu wumadodo ni Yesu gagel'aya, ni lo gagele guna, gumugumunu lowo.22Guini gala we ba Mesia ba bupal we batumu ba bupal bini gidaga bidimi bi gubwisi baada. 23Gebaana, me yinulwengisi.24Mu mafugu maana, gungoy'a pasi, daanga lo lwini monogo, ngono lo gini sege.25Miodo bu mini ya bwa mu tsini. 26Nwini mono mwan'a muudu wiya gulumugu mu madudu we mugieme we ngolo.27Gini dumusu bawanzio, bini goso baada bande bagasolo mu gisi gimutsini tii gu nsug'a tala.28Labana ni mbenge yimabenge mu mudi, kaya yimamene, yana gisiwi gi maya. 29Gifa gimoso ni numamono mapana maama, nuyabeene ni mwan'a muudu wudulu bela-bele we mbele.30Iyanuleele gu musomo ni mbana yiyi lo yini digi ni mapana maama lo magugu.31Tala we maana bu mini, si ndag'a meme lo yini digi.32Yini yimadeleene daanga, lo si muudu wumoso wuyaba, lo si bawanzio gu tala, lo si Mwana, Daada peele.33Gebaana, samana, zibilaana misi, nuyabaga bufugu bwini bwa pana yini;34gwini gala nga muudu wumasilene baada gi sala nzo, nde wumagwe gumbaana.35Zibilaana misi, nuyabaga bufugu bwini ya fudugu mung'a gisala, ni mu moso e ni mu pibi, ni mu gipwili e ni mu masisigi. 36Gebaana gakono gwanubaga gu dolo.37Mapana mayiyanuleele lo ni bini peele, si baada babosogo; geabaana.

Chapter 14
1Gu ngoy'a mafugu molo gugele ni fedi lu Pagi lusalamana, bamfumu ba banganga-Nzaama we basonogo basaga gugama Yesu ni bazwe; 2si lo bazola ni gugele mu bufugu bunu, badina baada bomo.3Gu Betani, Yesu gagele mu nzo yi Simoni wunu wubela lebedi, bamono mukaada wumoso wuya wingini bi badiaya; gagele we masa ma nsungu matal yivulu lugadiagene Yesu yata mudwe. 4Baada bamoso lo bagele kiesi, ni mutula ki gamabisi masa manaa?5Bawugeene mukaada wunu kobo bi ni duka madege mu tala yivulu, nzimi dugabeene bansukami!6Si Yesu ni numuwesele, pi pasi yi ki? Gamasala pimi mu gele meme.7Bansukami ga bigi we bini daanga lulwosogo, nufana gubasalasa hoso daanga; lo ge meme.8Gamasala yini yimafana gugele ndegamadiageene luudu lu meme lu malumu.9Gumusomo pana yimasala mukaada wuwu yini dulu bihene bibiosogo bi bini longaaga ndaga-Nzaama mu gisi gigiosogo.10Yudu Iskalioti wumoso mu guma-bolo gasege gudege Yesu lu gaya wugagana we banganga-Nzaama;11Bagele kiesi, lu bawugagana tal'a nzimi; lulu Yudu gasaga mpila yi gumugemese.12Bufugu bu fedi lu mampa makono mweme wungene lulubesagana balongogo basaga kihene gu gwa dia we Yesu;13ndelunu Yesu lugadumu balongogo bolo ni ndanwe gu bulu lunene bu nwa mono muudu wumoso we bungu yata mudwe, numulebe.14Yagawingini nde numulele mung'a nzo ni dulese gihene gi giya dia Longi fedi lu Pagi we balongogo baana.15Bu ganulese sugu lulunene lu lutala lunga yilamana, 16Bamono bwi ndebunu bu gabaleele Yesu, bu babayidigi se.17Gandulu mu masisigi we balongogo baana guma-bolo.18Lubadiaya ya mese Yesu gabaleele ni gu mosomo wumoso mu kebe gabini bu bugatega meme.19Kiene luyibageme babosogo, bamuwufula wumoso-wumoso ni meme?20Nde ni wumoso mu kebe ga bini, wunu wasa gogo mu longo we meme.21Mwana-muudu gaya gwene labene bisonamana muge nde; si pasi gugele wunu wumudega. Pimi gugele muudu wunu ni lo gwana gabudugu.22Lubadiaya Yesu lugasene lumpa, lugadono Nzaama, lugamana lugiese, lugamanawa balongogo baana ni lulu lugele luudu lumeeme. 23Lugaseene se gobo, lugadono Nzaama, lugabawe.24Lubanwi, nde ni maama matsili mameeme, matsili ma guwugagana we baada babosogo. 25Iyanulele gu musomo ni lo ngini bisa nwa vinu tii bufugu bu ngina nwa vinu lu fini gu tala.26Lubamenese gubigi, bagie gu to musele wu ba olive.27Yesu ni bini nuwugusu nsono mutul basonogo ni ngini bulu mudisi mameeme, mameme bu mini pasagana.28Lu ngini fudumugu, ngini dedegeene gu Ngalili.29Piele ni lubini wugusu babosogo nsono, me lo bini ngugusu nsono.30Yesu ni nze Piele wa nanga meme mbala dede, yana gwagala nsusu wuyolo lo yaana gugogolo;31Si Piele lugabulu tulu ni si gufa bungini fa we nze, babosogo se lubalebe ndaga yini.32Ludaduulu mu ngunu yi Getsemane, Yesu lugabaleele ni nusala yaya, me nga saama.33Gagele we Piele, we Jagi we Yowani; gawuga bomo.34Gabaleele ni mudimi lo iya guwugu pimi, zibilaana misi.35Lugapusu bitsi, lugabulusu gusaama ni Mfumu digisi gobo luulu ni wumazolo;36Gasaama ni Abba, Dawa, ni wumazolo digisi gobo luulu, sala luzolo lunze lo ni lu meme.37Gaya baga balongogo bayama, lugawufulu Piele ni nze wuyama? lo wumasala si daanga lumoso?38Zibilaana misi, nusaama, mapana maama madigi gamiwi.39Lugabisa saama gandanda.40Lugayafudugu, bi kaga gu dolo, lo budodo si gimi.41Mu mbal yidede, gabaleele ni yamaana luulu daanga lumagugu mwana-muudu lubadimini guge baada ba masumu.42Nimigaana, twenaana, dalaana muudu wu ya tege wumaduulu.43Lugadoda bunu Yudu lugaduulu we baada baana, we mambese, we midi; bayi we banganga-Nzaama, we bosonogo, we bambudu ba lubundu.44Gidimi gi gabawe gigele beze mu gumuyabeene we gumugama.45Lugaduulu yana, lugamuwe beze ni Rabbi.46Nde lunu lubamugeme.47Muudu wumoso wutswili tswi lu muud'a gisala wu mfum'abanganga-Nzaama. 48Yesu lo gazolo bunu, lugafudulu tswi lunu, gabaleele ni numaya we mambese we midi nga gwi ni meme yigele mwibi. 49Me yigala aya we bini mugulongo ndag'a Nzaama hoso daanga, lo nusala kama. Gimi lo ndaga-Nzaama yimagugu.50Babosogo lu bamudini.51Lubageme mwana-bagala wumoso wumulaba we luputu lu toso;52Lugadini buguulu.53Badwala Yesu gugele bamfumu ba banganga-Nzaama we basonogo we bambudu ba lubundu.54Piele lugamuleber tii mu kebe ga nzo yi mfum'a banganga-Nzaama, gabwanza we baada bagisala wuwoda mbaa.55Bamfumu babanganga-Nzaama basaga pana yi gumuzwelene, si lo basa yimono;56Bavulu baleda bimbangi bi bupal si lo bigugagana.57Baada bamoso lubawugu kobo lubamudonene mapana ni:58Ngina bubu nzo-Nzaama yiyi, ngini bisa yiduungu mu mafugu madede.59Si ndebune lo bawisagana.60. Mfum'a banganga-Nzaama lugabisa wufulu Yesu ni lo wufudulu si ndaga? ki bayagufunene?61Yesu lo gafudulu si gimi. Mfum'a banganga-Nzaama lugabisa muwufulu ni wugele Klistu, mwana-Nzaama wu lusagumunu?62Yesu ni: E. Bunwini mono mwana-muudu mu madudu mumbim'a Nzaama; gini yafudugu mu madudu.63Mfumu wu banganga-Nzaama lugamana paaga milele miana ni ki se dusegene bambangi?64Nuwugu masawala, ki numamono?65Babosogo ni bugayafa kaga.66Lugele Piele gu bana-lupangu, muuda-gisala mu mukaada wumoso wu mfum'abanganga-Nzaama lugayi;67lugamono Piele wuwoda Piele mbaa, wutu mudala, wutumuleele ni nze se buwugele we Yesu;68Lugananga ni yimuyabaga gwama, loyiyaba ki wuyadodo; lugayagala ya mbele nsusu lugagogolo.69Muuda-gisala wu mukaada wumono Piele galele baada ni wu se bu gagele mu kebe ga baada baana; lugananga gwana.70Gungoyo baada lubabisa lele Piele ni nze bu wugele mu gibugu gi baada bana, wugele mungalili.71Nde lunu Piele lugalusu gulala Nzaama: Gu musomo me iyabaga gwama muudu wunu.72Nsusu wumagogolo mbala yi yolo, Piele wumawibigi bu mulele Mfumu bu bu wini nanga me mbala dede yana nsusu lo yana gugogolo; Piele lugabulusu gudili we kiene.

Chapter 15
1Mu gipwili bamfumu ba banganga-Nzaama we bambudu ba lubundu we basonogo lubawanagana. Gungoyo lubadwala Yesu guge Pilada, bamuganga misingi.2Pilada lugamuwufulu: Wugele mfum'a bayudu? Yesu ni: "Nze wumadodo."3Bamfumu babanganga-Nzaama bamufunu mapaana mavulu.4Pilada lu gabisa muwufulu: Lo wuyafudulu si gimi? Dala, mapana makwe baya gufunene?5Yesu lo gafudulu si gimi, Pilada gamono guwibigeene.6Mu hoso fedi badusa mud'abologo wumoso wunu wuloma baada.7Gugele we mud'abologo kumaana Barabas we bambayi baana bazwe muudu.8Bunu baada bavulu bayaloma Pilada nga bugele gifu gibi.9Pilada lugabalele: Numazolo yinudusene mfumu wu bayudu?10Bu gayabeene ni bamufunu mutul'a musogo.11Si bamfumu ba banganga-Nzaama lu bapusu baada ni Pilada gabaduseene Balabasi.12Pilada ni: Kidi ki guge wunu wu bayademene mfum-abayudu?13Muzwe.14Pilada ni ki gamagidi? lubabisa baadaga: "Musi ya kulusu".15Pilada mu gubawa kiesi lugabaweseleene Balabasi. Gungoyo lugabulusu Yesu fimbu ni bamuzwe.16Basuda lubadwala Yesu mu kebe ganzo, lubademene basuda babi babosogo.17Lubavadasa yesu gazaga gamoso gabenge, lubamusi pu yinganga yat'a mudwe.18Gungoyo bamuwaya mbodo; mbod mfum'abayudu!19Lubamubula fimbu mu mudwe, bamulogodeene made, bafugama ya mili minde. 20Lubamuseya-seya, lubamudogolo gazaga gabenge, lubamufudelene milele miana, lubamudwala ya nzie mu gumuzwa ya kulusu.21Lubawe Simoni wu Sirene gidan'Alexandre we Rufus mu gusene kulusu mu gingolo-ngolo, gadugu gu manguunu.22Lubadwala Yesu gu gihene gibademenega: "Golgotha" mbangudulu gihene gi gigwili gi mudwe.23Lubamuwe vinu lubagoso we mweme wu myrrhe si lo ganwi.24Lubamusi ya kulusu, lubagabagana milele minde.25Gugele mu daanga lu va mu gipwili.26Gibwili gi banganga-Nzaama we basonogo bamuseya ni nze wuwusuluga bagwene. 27Bisono bilesa mapana mabamuzwelene: Mfum'abayudu. 28Bagomo ya kulusu bibi bolo we Yesu, wumoso gu gogo lugimaya, wumoso gu gogo lugidada; nde bunu mabasonogo lumaguugu.29Baada badiga nzili bay'a muduga we guniegese mudwe, badodo ni: Nze wu bubuluga nzo we guyidungu mu mafugu madede30........31Bamfumu babanganga-Nzaama bamuseya, badoda ni gabigisa bagwene, lo gamafana gulubigisi ndege?32Wesele Klistu, mfum'a Isaledi gagulumugu lulu ya kulusu dumumono, dugwigili.33Mu midi pibi luyibwi mu tsi yiyosogo mu daanga lu dede lu gingwese.34Mu daanga lu dede lu gingwese Yesu lugawaba mu ndaga yingolo: Eloi, Eloi, lama sabachthani? mbangudulu ni: Nzaam'ame, Nzaam'ame, mutul'aki umangwesele?35Bamoso bagele yana bawugu guwabaga gu Yesu badodo ni dalana wudemene Elia.36Muudu wumoso mu kebe gabiwi lugagie tini gayulusu vini lungene mu ginuga niganwisi Yesu, lugamusi gugono, gasene gu nsong'a mudi. 37Si Yesu lugawabaga ngolo tsili, lugafi.38Mulele wu nzo-Nzaama luwupagaga bidini biolo duugu gu tala tii gu baana.39Muudu wudala bologo gamono ni Yesu wumasele mono;40Bakaada baba Madiyi wu Magadala, Madiyi, maan'a Jagi we Salome, bageele badala gandanda.41Bakaada bana ba musalasa we gumulaba lu gagele gu Ngalili.42Mu gingwese bagele muguyilamana gu mutula fedi lusaba,43(conseiller)....... wumoso kum'ana Yozefi, mwisi Adimate, lugayalomo luudu lu Yesu mutula gwazigi; 44Pilada, lugawufulu muudu wudala bologo ni wufi? nde E.45Pilada lugawugu muud'ana lugaleede ludu lu Yesu gugele Yozefi mugwa zigi ya malumu mande magasumu.46Ya mbele basi mudoyo wuwunene.47Madiyi wu Mgadala we Madiyi maan,a Yose bagele badala gu bamuziga.

Chapter 16
1Ludigi bufugu bu saba Madiyi wu Magadala we Madiyi maana Jagi we Salome lubasumu maasa mansungu basa ya malumu ma Yesu.2Bufugu butomo bagie gu malumu3Lubasololo bi-a-bi: Na wadudogoleene mudoyo wunene ya mbel'a malamu? 4Lubazangana misi bamono ni mudoyo wunene badogolo.5Lubawingini gu malumu bamono muudu we milele mimpembi wubwanzana, bi lubawugu bomo.6Lugabalele ni guwugu bomo lowo, nuyasaga Yesu wubasi ya kulusu, wufudumugu; dalana ya gagele.7Nwabaleele balongogo we Piele ni wudedegene gu Ngalili, nwamubaga gu Ngalili nga bu gadodo.8Bawugu bomo lubadini, lo baleele si muudu.9Yesu gafudumugu mu gipwili, gamonogo tomo guge Madiyi wugaduusu mihungu mifa nsambwadi.10Lugadwala paana guge balongogo baana bagele mu kiene badila.11Lubawugu ni Yesu wufudumugu, wumumono, si lo bamugwigili.12Gungoyo lugadugeene balongogo bolo mu nzil'a bulu.13Lubayafudugu mu gudeleene bana bakono gugwigili.14Gungoyo lugayadugene bana badiaya, bagele gum'a moso; lugabawele mutul'a midimi mibi mibbwidi we gukoono lugwigili.15Ndawene mu tsi yiyosogo nulonmgo ndaga-Nzaama.16Wunu wini gwigili, wini bodamana, bu gini hulugu; wunu wini nanga bu bini musamasa.17Dalaana bipa bini mono bana bini gwigili: bini yidaga mihungu mifa, bini dodaga mandaga mafini;18bini gamaga bangongono, lo bini fa ni banwa ndigili, bini saaga bakaasa miogo; bakaasa bazuna.19Mfumu lugamenese gubaleele, lugabanaga gu tala, wubwanzana ya gogo lugidada lu Nzaama.20Lubagie mu gulongo mu tsi yiyosogo. Mfumu gasalaga we biwi, gagumunaga ndaga-Nzaama mu bipa bini biya balaba.

## Luke

Chapter 1
1Baada bavulu bamege gusonogo mapaana mana madigi mukebe gabisi. 2Bamasonogo ndebunu buduwugu gugele bana bamamono gu misi duugu mu daanga lunu, bana baya-mwanga ndaga-Nzaama. 3Ndelunu meeme se iyamamono ni yigusonogeene nze mwana-meeme wu luzolo, Theophile, 4mutulu wuya-beene pima-pimi mapaana mayimagodololo meeme bumadigi duugu mu luyanaga.5Mu daanga lugele Elodi mfumu wu Yudeye, gugele ande nganga-Nzaama wumoso, kuu-maana Zakaliyi, mugesaana Elisabeth, 6mu gigaana gi Aloni, mbuda-banganga-Nzaama bagele banunu, 7asi mwana lowo gabiwi, asi bamonoga baada bapimi gu misi mi Nzaama.8Ngabugele gifu gibanganga-Nzaama, 9lu-basoolo Zakaliyi mu gufufu bidi mu bufugu bunu mu kebe ganzo-Nzaama, 10baada bamoso bagele basaama yanzie.11Wanzio wu Nzaama lugaya muduugeene mu googo lugidada ya mese ma gimeenge ni: 12Guwugu boomo lowo, yitwagudwaleene paana yipimi, muge-saaga Elisabeth gagubu-dune mwana-bagala, wini muwa kuumu Yowani. 13Ginaga gagele wudegeda mu boomo.14Gini guwa kiesi givulu, mutulu gini gala muuda-gisala gi Nzaama munene, baada babosogo bini mono kiesi mugende, 15gini budugu wungayulu ande Muhunga-Nzaama; lowo gini sala nwa mono makobo.16Gini ya nga tumu wu Nzaama nga bugele mubigili Eliyi, gini yagoso baana ande badaa-da babiwi, 17gini yafudulu baada ba midwe bwidi mu nzili yipimi, gini yagidili baada ba Nzaama.18Asi Zakaliyi ni abunu paana yini yimafana gusalamana mutulu meeme ande mugesa-meeme dununu? 19Wanzio ni buwini mono, meeme ngwigi wanzio Gabriel, kalga gu misi mi Nzaama. 20Mu miaga miwamasa, wufaya bungudu, lowo wubisa dodo tii lwini gugu paana yiyi.21Baada bagele yanzie bamono guwibigeene ni Zakaliyi wumalama mu kebe ganzo-Nzaa-ma; 22gayaduugu luhugu, guwagala lowo, gabaleela mu bidimi. Lubayabeene ni wuwa-nagana ande wanzio. 23Gisala lugiwi lugafu-dugu gunzwana.24Elisabeth lugade zumu, gaswama bangono basamana munzo; gadoda ni: 25Nzaama wu-ngungeene kiene, wumatogolo nsono mu misi mi baada.26Mu ngona-samana, Nzaama lugadumusu wanzio Gabriel gu Nazaleti mu maana ma Ngalili, gugele mwana mukaada wumoso wukono guyaba bagala, kumaana Madiyi, 27gagele ande muudu wumufula wala mu gigaana gi Davili, kuumaana Yozefi. 28Gamu-we mbodo ni: Mbodo, nze wugamawugeene Nzaama kiene. 29Madiyi galumono gisaga-saga ni: Kimbodo yinawa?30Wanzio gamuleele ni: Guwugu boomo lowo, Nzaama wuguwugeene kiene wudaya zumu, 31wubuda mwana bagala, wini muwa kuumu Yesu, gini gala wuwumunene, bini mudeme-naaga Mwana-Nzaama wu tala; 32gini tsidi ya gidi gigimfumu gi Davili; 33gini yalaaga munzo-Yagobo mvulande mvulu, gimfumu ginde lugini sala wa.34Madiyi ni: Abunu paana yini yimafana gusalamana ni meeme lowo ngiaba bagala? 35Wanzio ni: Muhunga-Nzaama wigi ande nze, mungolo yi Nzaama gwasalamana. Mwa-na wunu gini gala Mwana-Nzaama.36Daala pangaaga Elisabeth, wude zumu lu-ginunu, loolo bangono basamana. 37Gugele Nzaama lowo gwigi ande gimi gipasi. 38Ma-diyi ni: Meeme ngwigi muudaana wu gisala wu mukaada; gusalamana ndebunu! Wanzio luga-musisi.39Mbal'moso Madiyi lugagie tini gu misele gu vili lumoso lu Yudu, 40tii munzo-Zakaliyi, lu-gawe Elisabeth mbodo. 41Elisabeth lugawu-gu mbodo yini, mbal'moso mwana luganiga-gana mu zumu, lugayulu Muhunga-Nzaama.42Gabadaga ni: Sagamaga mu kebe gabakaa-da babosogo, mbenge yi zumu lunze yisaga-maga. 43Abunu nze maana Mfuma-meeme wumafana gwatala meeme? 44Ndelunu luyi- mawugu mbodo yinze mwana sagamaniga-gana mu kiesi mu kebe gazumu lumeeme. 45Kiesi gugele wunu wumawugu mapaana ma Nzaama mabatumuleele, wumagwigili. Bumini salamana.46Madiyi ni: Moonameeme wulumusu Nzaa-ma, 47muhunga-meeme wumono kiesi gi Nzaama, Mfumameeme,48mutulu gamadala muudaana-gisala wu mukaada mu disi lupimi. Duugu loolo, baada babosogo mu gisi bini temenenaaga makiese, 49magamasala Nzaama wu tala mamadigi bunene. Kuumaana yigele yi musantu,50Kiene yinde yenega yatala baada bana bamudiniga boomo. 51Gaseleene ngolo yi googo lwana, gamanapasa banga-lusigisi.52Gamanabwisi bamfumu balumona banga-ngolo, ganabasa bana balugumuna. 53Gama-disi bana bagele nzala, lubayugudu; gamana bwisi bamvama.54Gayasalasa Isaleele, muudaana wu gisala, gamuwugeene kiene, 55nga bugaleele baka-aga babisi duugu Abalayama tii badigili baana babosogo.56Madiyi gagele bangoono badede gunzo-Elisabeth 57tii gunu gubudugu mwana. 58Bapanga ande bambayi baana lubawugu bamono kiesi givulu mu paana yipimi yimuseleene Nzaama.59Mu bufugu bunana lubayi mugwayadigi mwana, bamudemena Zakaliyi, 60asi muge-saana ni kuumaana "Yowani"; 61biwi ni mu gigaana ginze Yowani nawa?62Lubawufula gidaana kuumu mu bidimi. 63Zakaliyi lugaloomo lubayi, lugasonogo ni: "kuumaana Yowani". Bamono guwibigeene.64Mbal'moso lugabulusu gudodo, lugalumu-su Nzaama. 65Baada babosogo bandaama yini ande mu mabulu ma Yudeye bagele mu boomo, lubawuga paana yini. 66Baswega mu midimi ni nawa gini gala mwana wunu wu-masa Nzaama googo?67Zakaliyi wuyulu Muhuna-Nzaama lugabigili ni: 68Gasagamaga Mfumu Nzaama wu Isa-leele wumayadala baada baana ande guba-guulu.69Wutududumusu Muhulusu munga-ngolo munzo-muudaana-gisala Davili, 70Nga budo-do mibigili mikulu ni: 71Muhulusu gadulugu-la gumioogo mi bamenge!72Ndelunu gayalese kiene yinde duugu bakaaga babisi, gayawibigi guwisagana gwana ande biwi. 73Labeene lusilu lugasi ande kagaabisi Abalayama, 74ni bugini duguulu gumioogo mi bamenge babisi, dumuseleene gukono boomo, 75mutulu dugidigi baada bapimi daanga lulwosogo gu misi minde.76Nze mwanameeme wini gala mubigili wu Nzaama wu taala, wini digaaga ya misi mi Nzaama mu guyidigi nzili yinde 77mu gulese baada ni gayaya mu gubahulusu ande guwu-lulu masumu mabiwi.78Nzaama wubisi gigi munga-kiene ande munga-luzolo, gini dudumusu mooso wunu wini dulesaaga nzili yigulaba 79nga bwigi daanga gu tala mugudusu muwangala baada bagele misi pibi ande mu pibi yi lufa; badogolo boomo mu midimi, badigi mu dulu-dulu.80Mwana gagele wugula mu luudu, Muhu-nga-Nzaama se wugele wuyela. Gagala ndege mu tsege tii gugaya monogo ya misi mi baada ba Isaleele.

Chapter 2
1Mu daanga lunu Kaisala gadusu musigi ni muudu muwosogo galusonogoso. 2Wugele mfumu gu Siriyi Quirinius; 3Muudu-muudu genalusonogoso gu bulu lwana lugisini.4Yozefi ande Madiyi bagie gu Bedelemi, bulu lu mfumu Davili gu ndaama Yudu, baduugu gu Nazaledi gu ndaama Ngalili; bagele mu gigana gi mfumu Davili, 5mugesaana gagele ande zumu.6Lubagele gunu mwana wutomo wu bagala lu gabudugu; 7Madiyi lugamudimi milele, luga-musi mu gimi gibadisine mameme mu guko-no gu gihene mu nzo yi banzenzi.8Gugele se ande baada bana bansasga mameeme mu nsege 9lubamono mugiema-Nzaama, lubawugu boomo buvulu.10Asi wanzio wu Nzaama lugabaleele ni: Gu-wugu boomo lowo, ngwigi ande paana yi pimi yiwaya muudu muwosogo kiesi. 11Mwana wu bagala wumoso wubudugu gu bulu lu mfumu Davili, gagele Klisto, Mfumu wini hulusu baa-da. 12Dalaana gidimi mu gumuyabeene: Nwini mono mwana mu kebe gadindi luba-koomo bamudimi milele.13Mbal moso gibwili gi bawanzio lugiyi mu gulumusu Nzaama badoda ni: 14Lugugu gugele nzaama gu tala, dulu-dulu mu tsini gugele baada bagagumunuga.15Bawanzio lubafudugu, badisi-mameme lu badodo ni twenana gu Bedelemi twadala paana yi yimabwa, yitudulese Nzaama. 16Lubagie tini, bamono Yozefi ande Madiyi ande mwana mu dindi mu diaya mameme.17Lubamono mwana lubade paana yini yiba-leele wanzio mutula mwana wunu, 18Baada babosogo bawugu paana yini bamono guwi-bigeene. 19Madiyi gaswega mapana mana mamosogo gu mudimi. 20Badisi-bambisi lubafudugu, balumusu Nzaama mu mana mamosogo mabamono we mabawugu.21Luduulu bufugu buguwugu mwana, bamuwe kumu Yesu, kumu yisala dodo wanzio.22Lugugu mafugu maguwululu midimi, luba- badwala mwana gu nzo-Nzaama gu Yelusale-mi, labene misigi mi Mose, Yozefi ande Madiyi lubalese gugele Nzaama; 23nga bu basonogo mu Mugaana-Nzaama ni mwana-bagala mu-wosogo gagele wu Nzaama, 24ndebunu se balede bambembi bolo ande mayembi moolo nga magaba.25Gugele ande muudu wumoso gu Yelusa-lemi kumana Simioni, gagele wu lugwigili ande wungafana gu misi mi Nzaama, gazila nzaama gadogolo kiene mu Isalele, gagele wungayulu ande Muhunga-Nzaama. 26Bu-gayabeene ni nde mugufa tomo gini mono Klisto.27Muhunga-Nzaama luwumupusu gu nzo-Nzaama mu gugugusu Ndaga-Nzaama; 28Lugamuseene ya miogo, lugamusagamana 29Gadodo ni Nzaama, mapaana mawukenese mamagugu, wesele muudaaga wu gisala gafi mu dulu-dulu.30Misi mimeeme mimamono Muhulusi 31wuwusolo mutula baada babosogo 32Gagele mooso wu baada babosogo ande lugugu lubaana baaga ba Isaleele.33Gidaana ande maana bamona kiesi mu mapaana madoda baada mutula nde. 34Simioni lugabasagamana lugaleele maana Madiyi ni dala mwana wini bwisi ande guni-misi baada bavulu mu Isaleele, gagele gidimi gi Ndaaga-nde yini nangaka baada. 35Nde-bunu manungu ma baada bumini monogo; nzege buwini lwala mu mudimi nga mbeese.36Gugele ande mukaada wumoso wubigila, kumana Ana, wufileene mudimi, mwana Fanwele, gagele mitsia nsambwadi mu wala; 37Lo gakonosa mu gusama mu nzo-Nzaama, gaselene Nzaama pibi ande moso ande gugini gudia mutulu bisaama. 38Daanga ndelunu Ana se lugayaduulu mu gusaama ande gumo-go ande Yesu mutulu Nzaama gahulusu Yelu-salemi.39Lubasele mamosogo mana malomoga misigi, Yozefi ande Madiyi lubafudugu gu Nazaleti mu mana ma Ngalili. 40Mwana gagula ande ndungu ande ngolo. Nzaama gagele wumusagamana.41Gidaana ande maana bawena gu Yelusa-lemi hoso mvulu mu daanga lu fedi lu pagi; 42lugagagusu mitsia guma-miolo lubagie gu Yeluslemi nga bugele gifu gibiwi. 43Gisi mu gwa fudugu, mwana wusala gidaana ande maana lo bayayabeene, 44banunga ni gagele ande baada bambana mu nzili yi bawena.45Bamusege bufugu bu mutsini lowo gasala monogo; lubafudugu gu Yelusalemi. 46Baya-mumono mu bufugu bu dede mu kebe ga nzo-Nzaama ande balongi ba bayudu bamoga. 47Baada babosogo bana bamuwigila bamona guwibigene mu mamvudu mande.48Gidaana ande maana bamono guwibigene guvulu; maana ni mwana mu tulaki wutuduwa pasi yiyosogo yiyi? Dugusege daanga luleye; 49nde ni ki nuyatsegeene? Nuyabaga ni mee-me yimafedi gugala mu kebe ga nzo yi Dawa? 50Lowo bayabeene ki gabaleele. Gungoyo lugafudugu gu Nazaledi mu lemvu lulwosogo.51Maana gaswega bimi bini bibiosogo gu mudimi. 52Yesu gagula ande ndungu ande luzidi ande kiene yi baada. Nzaama ande baada babosogo bubamuzola.

Chapter 3
1Mu mvulu yi guuma-daana yi gimfumu gi Kayisala Tibele, yana Poso Pilada mfumu wu Yudeye, Elodo mfumu wu Ngalili, yayaana Fidipo, mfumu wu Yitulu ande Trachonite, Lisaniasa, mfumu wu Alabileene. 2Ana ande Kayifi bamfumu-babanganga-Nzaama; Nzaama lugaleele Yowani mwana Zagaliyi mu nsege.3Gayalonga mu mabulu ma ndaama-nzele wu Yodani ni baada babolomono midimi, baboda-mana, bawesele masumu;4nga busonogo mubigili Yesaya ni: Yini ndaga yini badagaaga mu kebe ga nsege ni: Yidigaa-na nzili yi Mfumu, sungigaana dumanzili dun-de.5Muwana buwini ziama, misele mimiosogo bumini silimigi, makonda-kondo bumini sungamana, mzwingi bumini zigamana. 6Nzaama bugini hulusu baada babosogo.7Galeela bana bawiya mu gubodamana ni: Dalaana bini bambisi baba, na wunuleele ni nwadini kobo yi Nzaama?8Salaana mapaana mana mayalese ni gumu-ndaga nubolomono midimi mibini, asi nukono gunungeene Abalayama kagabini; loolo Nzaa-ma wumafana gugidili midoyo mimi bana ba Abalayama.9Nzaama wusene gipanga gagiese midi gu migasi; mudi wunu wuyakono gubudu mbenge yipimi, gayugiese, gawusi gu mbaa.10Baada ni: Dugidi kiwi? 11Yesu ni: Wunu wugenzene bikudu biolo, gimoso gawe wunu wumakono gikudu, wunu se wigi ande madia gagabeene wunu wigi nzala.12Bafudusu-paga se lubayi mu gubodamana; biwi ni: Longi, dugidi kiwi? 13Yowani ni: Guloomo muudu nzimi lowo yatala yini yi banudumu.14Basuda se lubamuwufulu ni: Asi bisi? Nde ni: Guwolo muudu nzimi mu gingolongolo lowo, gumudoneene paana lowo mutula nzimi; bini nudele yini yibanufuduga.15Ginaga baada bazila guyabeene ni Yowani gagele Klisto, 16nde lugabaleele ni; Meeme iyanubodogo mu maja, wunu wumandigi mee-me mu ngolo wiya, gini nubodogo mu Muhu-nga-Nzaama ande mbaa. Meeme nkudu lowo yimafana gugudulululu masabadi mande.17Wusene muyungulu gayungulu mbengaa-na yigamadwa, gaswege mbenge, bipwisi gasi gu mbaa yikono guzimigigaaga.18Ndebunu Yowani gabasiamasa mu malongi mande. 19Asi Elodi mu gubuyi gugasala, Yowani lugamuyama; mutulu bugadigisi: gawolo yayana Fidipo mugese kuumu Elodiasa. 20Lugasi Yowani mu bologo.21Yesu bugaya bodamana nga baada babo-sogo; lugasaama Nzaama tala luyizibigi, ndaga luyiduugu tii yata mudwe wu Yesu nga yembi ni: 22Nze wigi Mwana-meeme wuyizolo; ngwigi kiesi mugele nze.23Yesu gabulusu gisala ande mitsa gidese gi maguumadede, nga banunga baada ni gagele mwana Yozefi, mwana Eliyi, 24 mwana Mata-ta, wubudu Leviyi, mwana Melegi, mwana Yanayi, mwana Yozefi,mwana wubudu Matatiasa, mwana wubudu Amoso, wubudu Nawumu, mwana wubudu Esiliyi, mwana wubudu Nagaya, 26mwana wubudu Maada, mwana wubudu Matatiasa, wubudu Semeye, mwana wubudu Yozege, mwana wubudu Yodo,27mwana wubudu Yowanana, mwana wubudu Leese, mwana wubudu Zolobabeele, mwana wubudu Saladiele, mwana wubudu Neliyi, 28wubudu Melege, mwana wubudu Adiyi, mwana wubudu Kosama, mwana wubudu Elemadama, mwana wubudu Ele, 29mwana wubudu Yesu, mwana wubudu Eliyezele, mwana wubudu Yolimi, mwana wubudu Matata, mwana wubudu Levi,30mwana wubudu Simiono, mwana wubudu Yudu, mwana wubudu Yozefi, mwana wubudu Yonama, mwana wubudu Eliyagimi, 31mwana wubudu Meleye, wubudu Mene, wubudu Matata, mwana Nadana, mwana wubudu Davili, 32mwana Yisaya, mwana Yobede, mwana Bowaza, mwana Solomono, mwana Nasono33mwana Aminadaba, mwana Adimini, mwana Adini, mwana Hezelono, mwana Peleze, mwana Yudu, 34mwana Yogobo, mwana Yisagi, mwana Abalayama, mwana Deele, mwana Nawolo, 35mwana Selugu, mwana Lagawu, mwana Pelege, mwana Yebele, mwana Saala,36mwana Gayanama, mwana Alafasada, mwana Seme, mwana Nowo, mwana Lamege, 37mwana Madusala, mwana Enogo, mwana Yalede, mwana Maleyele, mwana Gayanama, 38mwana Enoso, mwana Sedi, mwana Adama, mwana-Nzaama.

Chapter 4
1Yesu lugaduugu gu nzele wu Yodani, gagele wuyulu Muhunga-Nzaama, Muhungu wunu luwumudwala mu nsege yi zele ande zele. 2Gagele nzala mafugu maguumana; gungoyo nzala luyimu-geme. Gwindegunu guyamumege Sadana.3Gamuleele ni: "Ni wigi mwana-Nzaama gidili mudoyo wuwu lumpa wudi." 4Yesu ni: " Baso-nogo ni: "Moonamuudu lowo wigi peele mutu-lu madia."5Sadana lugamudwala yato musele, gamule-se bimfumu bigisi gigi ande bimvama bibio-sogo, 6gamuleele ni bibiosogo biwumamono bigi bimeeme; 7ni wumafugamana ya misi mimeeme, buyiguwaya bibiosogo.8Yesu ni: "Basonogo ni: "Wini saama Nzaama peele ande gumusaleene."9Sadana lugabisa dwala Yesu yato musele gu Yelusalemi, gamuleele ni: 10"Lele yaya, gina-ga basonogo ni bawanzio bubini yaguyamba, 11mutulu wukono gubudili saasa".12Yesu ni: "Basonogo ni: "Gumumege lowo Mfumaaga Nzaama." 13Lugawugu ndebunu Sadana lugamudini.14Yesu lugafudugu gu Ngalili, gabulusu gwa-longo mu manzo-ma-Nzaama; 15baada ba-bosogo bagele bamulumusa.16Lugafudugu gu Nazaleti bulu lugansasaga, gawingini mu nzo-Nzaama nga bugele gifu giana. 17Lubawe mugaana wu mubigili Yisaya, gayazibili yabasonogo ni:18"Ngolo yi Nzaama yigi we meeme, wukidili muudu wunu wumwanga Musomo Wupimi gugele bansukami. Gatumusu mugwa gudulu-lu baada bigi mu misingi, mu gumonoso bafi-misi, mu guhululusu bana babamwesega pasi, 19mu gulese baada daanga lwini monogoso Nzaama kiene yana."20Lugafudulu mugaana gugele muuda-gisala, lugabwanzana. Gabaleele ni: "Mapaana ma-ma mamagugu loolo mutulu bini nuyangugu meeme; 21baada babosogo bamudala bamu-mono gisaga-saga mu mapaana mapimi ma-gadoda, bamona guwibigeene. 22Biwi ni: Wuwu lowo ni mwana-Yozefi?23Gabaleele ni: Gumusomo bunwa teleene tigi yiyi ni: "Munganga, luzunusu nzege." Bu-nwabisa ndeele ni: "Mubigili bamuguumunaa-ga ya bulu lwana." 24Bunwa bisa ndeele ni: "Duseleene bisi se yaya mawusele gu Kapele-nawumu."25Iyanuleele gumundaga ni mu daanga lu mubigili Eliyi gugele ande bakaada bavulu bafileene badimi mu Isaleele, luwingini laama, Nzaama lowo gadumusu mubigili si nzo yi mufili wumoso, 26kaga gu mufili wugele ya bulu bu Salepta gu ndaama-Sidoni. 27Babele lebele se bagele bavulu mu daanga lu mubigili Elize, lowo si wumoso wuzunu, Namani peele mwisi Siriyi wuzunu.28Baada babosogo bagele mu kobo lubawu-gu bunu. 29Lubanimigi babosogo, bamudwa-la guto musele ni bamuzwa gu midoyo; 30asi gagele gisi wuwelemege mu kebe gabiwi, lu-gabili gwana.31Gagie gu Kapelenawumu gu ndaama Nga-lili, gayalongo mi bufugu bu sabbat. 32Baada bamona guwibigeene malongi mande magele ande gimfumu.33Gugele ande muudu wu muhungu wufa mu kebe ga nzo-Nzaama, muudu wunu lugaba-daga ngolo ni: 34"Ah! Yesu, mwisi Nazaleti, kiwi paana nze we bisi? Wumazolo guduzwa? Nze wigi musantu wumadumusu Nzaama!35Yesu ni: "Muhungu wufa, ganga goono lwaga, duugu mugele muudu wuwu! Mbal'moso muhungu luwubwisi muudu wunu mu maana, luwuduugu. 36Baada bamono guwibigeene ni: Ki ndaga yini? Kigifa gi muudu wuwu? Ande mihungu mifa mimuwugune? 37Gayadodo ande gimfumu? Musomo wunde luwuyalagana ndaama yini yiyosogo.38Lugagie gunzo-Simoni, maana-mugesa Simoni gagele wubela bawa lungolo, lubaloo-mo Yesu ni gamuzunusu. 39Lugaleele bawa mu ndaga yi ngolo ni: Bawa duugu! Mbal'mo-so bawa luluwi, mukaada wunu luganimigi, gabulusu gulumusu Yesu.40Mu gingwese, baya mudwaleene bakaasa bavulu ba gifande-gifa; gabazunusa, banga-mihungu mifa bazuna; mihungu mibadaga ni: 41"Nze wigi Mwana-Nzaama!" Asi Yesu wumi-ganga goono, mutulu bumiyabeene ni gigi Mesiyi.42Lutsie bwisi, Yesu lugadoogo ya bulu, luga-gie ndebuna ndege beene; asi baada bena musaga, lubayamono, lowo bazola ni gabasisi; 43nde ni ngwigi ande baada bambaana bagu-longo ndaga-Nzaama mu mabulu mambaana mamanene mayatumu Nzaama. 44Gayalonga mu manzo-ma-Nzaama ma gisi gigiosogo.

Chapter 5
1Baada bagale bazila Yesu mu gubalongo ya smi lu muyulu wu Genezelete; 2 Yesu lagamono mabwaada moolo mu kugu, lugawingini mu bwaada bu Simoni, gagele ande balobo bambaana bawulula bugondi; 3lugabulusu gulongo wungabwazana.4Lugamenese gulongo, lugaleele Simoni ni: Pusaana yana, nulumu bugondi bubini yakebe gamwese; 5Piele ni: Longi, dulobo pimi yimutsini si gimi lowo, asi mu ndaganze, buduyaluumu. 6Lubaluumu, bugondi bubwi bugogo bunioma, bambisi bagele bavulu tsili, 7lubademene banga-bwaada buyolo mu gwabasalasa.8Simoni Piele lugamono bunu lugafugamana ni: Mfumu, doogo yaya, meeme ngwigi muuda-masumu; 9babosogo bagele mu boomo tsili mutulu bambisi bubahinagana. 10Asi Yesu ni: Guwugu boomo lowo, ndebuna buwini yalobaaga baada. 11Piele ande Jagi nde Yowani lubasisi mabwada ande bambisi ya nsege, lubalebe Yesu.12Ya vili lumoso, mukaasa wu lebele wumoso lugabwa ya mili mi Yesu ni: Mfumu, ni wumazolo, nzunusu. 13Yesu ni: E yimazolo, lugamalamana, mbal'moso lugazunu.14Gamudumusu gugele nganga-Nzaama galeede magaba nga bubalongo Mose.15Lugugu lunde luwena gisi gimutsini, baada bavulu bawiya mu bibwili mu gumuwugu ande guzunu mu bikaasa bibi. 16Nde gayasaama mu tsege yi zele-zele.17Bufugu bumoso Yesu gagele wulonga, bafalisi ande balongo-misigi baduugu gu mabulu ma gisi gi Ngalili, gisi gi Yudeye ande gu Yelusalemi bagele ndeyana; bipa bi Nzaama bisalamana, baada bazuna.18Lubayadwala gigada gimoso, asi buguwi-ngini mu nzo lowo, baada bubahinagana, 19baada bana bana lubawingisi gipoyi yatala yanga mu ndono yimoso tii yagele Yesu.20Lugamono bunu, Yesu ni: Mbayi, masumu manze mamawa. 21Bafalisi and balongo-misigi ni: Muudu wuwu gigi nawa mugume-nese masumu ma muudu, gamadugu Nzaama22Yesu bugayabeene mamnungu mabiwi lugabawufulu ni: Gwigi gimi gitsisi mu gudodo ni: masumu maaga mamawa? Sene tanzi yaaga ndawe? 23Asi nuyabeene ni Mwana-muudu gigi ande ngolo yiyosogo mu gisi gigi mu gumense masumu ma muudu ande gumudumu ni nimigi, ndagwaga. 24Nuda-laagabunu: Mukaasa, nimigi, sene tanzi yaga, ndawe.25Mbal'moso luganimigi, gasene tanzi yana, lugagie gwana. 26Babosogo bamono guwibi-geene , lubabulusu gulumusu Nzaama badoda ni: Madumamono lolo mamahinagana bunene27Luduugu Yesu, gamono mufudusu-paga kuumana Levi, wufudusa paga, nde ni: Yandebe. 28Mbal'moso luganimigi, gasisi bimi bibiosogo, lugamulebe.29Lugasele fedi munzwana, gademene bambayi baana ande baada bambaana bavulu 30asi bafalisi ande balongo-misigi lubawufulu balongogo ba Yesu ni: Mutulakiwi nuyadia ande gunwa gihene gimoso ande baada bamasumu? 31Yesu ni: Baada bigi ngolo basaga munganga; asi bakaasa bena sagaaga munganga. 32Meeme lowo yiwiyeene baada bapimi, asi baada bamasumu.33Biwi ni: Balongogo ba Yowani baginiga madia hoso daanga bagalg basaama, asi banze lowo gabiwi. 34Nde ni: Numono geele mudimi ndeyana, bambayi baana bamagini gudia? 35Lwini kono mudimi, ndelunu lubini gini madia ande gusaama.36Yesu lugabadeleene tigi ni: Gidene gi mulele wufini basaaga mu mulele wukulu, ni lowo gido gi mulele wunu giya giginene tsili, mulele wukulu buwupagaga tsili.37Ndebunu se basaaga mono mafini mu mambini, ni lowo mabungu makulu, ni lowo mono mamabulu mambini ni lowo mabungu, mamadiagaga; 38asi bamasaaga mu mabungu ni lowo mambini mafini. 39Muudu ni wunwi mono makulu gazolaaga gunwa mono mafini; gamonoga ni makulu mamadigi pimi.

Chapter 6
1Bufugu bugele bu Sabbat, Yesu gayadigi mu ngunu yi ble yomoso. Asi balongogo baana bayavina mbenge yi ble, bayinugumuna gu miogo, bayidiaya. 2Bafalisi babamono ni: Mutulakiwi bini nuyasalabunu mapaana ma gitsini mu bufugu bubu?3Yesu ni: Nudangaaga magasele Davili lugawugu nzala? 4Gasene mampa magitsini maledega banganga-Nzaama magaba mu kebe ga nzo-Nzaama, lugadi ande baada bagagelabiwi. 5Gabisa baleele ni: Mwana-muudu gigi se mfumu wu bufugu bu sabbat.6Bufugu bumbaana bu sabbat Yesu gagele wulonga mu nzo-Nzaama yi bayudu, muudu wumoso wusiyagana gogo lugidaada lugaya-wingini; 7bafalisi ande balongo-misigi bagele bamuzooma ni bamugeme, badala ni bu gamuzunusa e lowo. 8Bugayabeene manungu mabiwi, lugademene mukaasa wunu ni: Nimigi, duugu yana yakebe ga baada. Lugagie.9Yesu ni: Nundeele ni bufugu bu sabbat bwgi bu gusala mapimi e gubiyi, bu guzwa e guhulusu baada. 10Lugadigisi misi, lugaleele muudu wunu ni: Dandalala gogo, lugadandalala, lugazunu. 11Babosogo bagele mu kobo basaga bamugidi kiwi, Yesu.12Yesu gayasaama Nzaama pibi yimutsini guto musele; 13bufugu bulebe, lugasoolo balongogo guuma-boolo bagademene ni: Batumu.14Gugele: Simoni wugagidili Piele ande makwinaana Andele, Jagi ande makwinaana Yowani ande Filipo ande Batelemiyi; 15Madai ande Toma ande Jagi mwana Lufe ande Simoni muuda-gingolongolo. 16Yudu, mwana Jagi ande Yudu Isikaliodo wudege Yesu.17Yesu lugayagulumugu musele tii ya gibedi gugele balongogo baana bavulu ande bakaasa ba gifande-gifa bavulu bawiyine guzunu, 18ande banga-mihungu mifa. 19Babosogo basaga gumulamana ginaga ande ngolo yimoso yiduuga mu luudu lunde yibazunusa.20Lugadele balongogo baana, gabaleele ni: Kiese gugele bini bansukami, mutulu gimfumu gi Nzaama gigi gibini! 21Kiesi gugele bana bigi nzala luulu, mutulu bunwini yugudu! Kiesi gugle bini nuyadili luulu, mutulu bunwini sangaga!22Galaana mu kiesi ni batunudugu, batunu mwese pasi, batunumenge mutula kuuma-Mwana-muudu! 23Galaana mu kiesi mutulu bwindebunu se bubamwese mibigili mikulu pasi gugele bakaaga babini; asi matabisi mabini mini gala mavulu gu tala.24Asi kiene gugele bini bamvama mutulu mutulu numono geele pimi yibini! 25Kiene gugele bini nuyugudu geele mutulu nwini wugu nzala! Kiene gugele bini nuyaseye luulu, mutulu nwini gala mu kiene yi bidili mu daanga lunu.26Kiene ni baada babosogo badodone mapimi mabini, ginaga bakaaga babini badoda se ndebunu mutulu mibigili mibupala.27Asi bini nuyangugu wana: Zolaana bamenge babini, nubasalaaga mapimi. 28Nusagama bana bayanuhongo, nusaameene bana bayanumwese pasi.29Ni muudu wutugubulu mbada mudama, muwe se lunu lumbaana gagubulu, ni muudu wutugulugulu gikudu, muwe se gazaga. 30Gumunsungu lowo wunu wutuguloomo, wunu wutugulugulu hoso gimi gini, gumulaba lowo.31Salaana mapimi manumazolo ni banusele bini se. 32Nukazolo peele bana banuzologa bini, mutulu bamimpani se bazologa ndebunu; asi mfunu kiwi yana? 33Nukagabeene peele bana banugabaganagabiwi; 34nukasalaaga peele mapimi gugele bana banusaga mapimi; mutulu baada ba masumu basalga se ndebunu.35Asi zolaana bamenge babini, nubasele mapimi, nukanungeene ni banufuduleene; nwini baga matabisi mamadigi guvulu gu tala. 36Galaana banga-kiene nga bwigi Gidaabini gugele baada ba masumu.37Nukono gusaamasa baada bambaana, bini se bakono gunusaamasa; nukono gubelese baada bambaana, bini se bakono gunubelese. Nuweseleene bagwene masumu mabiwi, bini se Nzaama bugini nuweseleene.38Gabaana, Nzaama bugini nugabeene; gini yulusu maposi maposi mabini nga bunu yulusuga bini mabagwene. Nkudu bugini digigisi manusalga bini. Gini numege mu gimegeene ginumegega bini baada.39Gabadeleene tigi yimbaana ni: Gifa-misi gimafana gudwala gifa-misi gigwene mu nzili? Gabini yabwa mu zwingi? 40Mulongogo lowo gamadigi longi waana; asi ni wumalongogo pima-pimi wumafana gumudigi.41Mutulakiwi wuyamono gididi mu disi lu mugwene, asi lowo wuyamono mudi wigi mu disi lwaga? 42Abunu wumafana guleele mugwene ni dala gididi mu disi lunze, ni lowo wuyamono mudi wugele mu disi lunzege? Wigi mupala, dogolo tomo mudi wigi mu disi lwaga, gungoyo ngawadogolo gididi mu disi lumugwene.43Mudi wupimi bawuyabaga gu mbenge yiwi, wufa se gifa gimoso; wungene wubudaaga mbenge yiye. 44Mukefe wubudaaga malele, mugaasa wubudaaga magoono.45Muudu mupimi gasalga mapaana mapimi maduuguga mu mudimaana, muudu mufa se gasalga mapaana mafa maduuguga mu mudi-maana; mutulu gono lumuudu ludusuga maana magele mu kebe gamudimi.46Mutulakiwi nuyatemene ni: Mfumu, Mfumu, asi lowo nuyasala mayiyanuleele? 47Nuzili yinulese muudu wumaya gugele meeme wuwuga ndaga-Nzaama wuyiselene ande kiwi gamafanagana. 48Gigi nga muudu wumadungu nzo yatala mudoyo, luyulu maja, nzo lowo yibwi.49Asi wunu wumawugu, asi lowo gatuyise-leene, gamafanagana ande muudu wumaduu-ngu nzwana yatala zele, luyulu maja, nzo yini luyibubugu gubiyi tsili.

Chapter 7
1Yesu lugamenese gudodo lugaya wingini gu Kapelenawumu.2Mfuma-basuda wumoso mwisi Lomo, lugadumusu bambudu babayudu mu gwaalaba Yesu 3gaazunusu muudaana wugisala wugazola guvulu, gagele mugufa. 4Lubayamuboneene ni ndawamuzunusu, 5mfumaana gigi muudu mupimi tsili, wuzologa gisi gibisi, nde wududungeene nzo-Nzaama yiyi.6Yesu luganimigi wena, mu nzili gamono bambayi bamfumu wunu ni: Gamadodo ni: 7Nze kadulu gu nzo-meeme lowo yimafana guguyamba nze, sa yimakono gwiyi mege beene, dodo, ndaganze, mukaasa bu gazuna. 8Ngwigi ande basuda ande muuda-gisala bayidumuga munu gungugeene; ni yimadodo: Sala bubu, wumasala! Yawiyi,wumaya! Ndawe, wumagwe!9Yesu lugawugu ndaga yini, gamono guwibi-geene ni: Lowo yana yimasala mono geele lugwigili lugifa gigi mu kebe ga Isaleele. 10Lubafudugu gu nzo, baada bana bayabaga mukaasa wuzunu.11Yesu lugagie gu vili lumoso ande balongo-go baana ande gibwili gi baada bavulu baya mulaba. 12lubaduulu ya nsonga-bulu bamo-no baada bavulu badwala mvumu yi mwana-bagala wumoso, gu maluumu, maana wufi-leene mudimi. 13Lugamono maaana kiene luyimugeme; gamuleele ni: Gudili lowo. 14Lu-gabesagana, lugageme mugoombi, lugade-mene mvumu ni: Mwana, wusugu! 15Mwana lugawusugu, lugabwanzana, lugabulusu gudo-do, Yesu lugamudimini gugele maana.16Baada babosogo bamono guwibigeene, lubabulusu gulumusu Nzaama ni dumabaga mubigili wumunene mu gisi gibisi. 17Musomo wu Yesu luwuyalagana gisi gi Yudeye gigiosogo ande mu bisi bibela-bele.18Yowani lugawugu bunu, 19lugadumusu balongogo baana boolo mu gwawufulu Yesu ni gwigi nde wuduyazili e wumbaana wiya? 20Lubagie, lubamuwufulu ndebunu.21Lunu Yesu gagele wuzunusa bakaasa ba gifande-gifa, wuyida mihungu mifa. 22Gabaleele ni: Ndanwamuleele manuma-mono: bafi-misi bamona, bafi-matswi bawuga, bamvumu bawusuga mu lufa, bigada binimi-ga, babele lebele bazuna, baansukami bawuga ndaga-Nzaama. 23Kiese gugele wunu wini kono gubwisi lugwigili lwana mugele meeme.24Lufudugu baada ba Yowani Yesu gasala wufulu baada bagele yana: Bini gugele Yowani mu tsege, nuyadala kiwi? Gamudi ganigisa muhungu? Biwi ni: Lowo. 25Asi kiwi? Muudu wuvada milele mitala? Bavadga milele migifa gini bigi mu manzo ma bamfumu banene ba gisi gigi. 26Mubigili? Ndege ni E, wumadigi mubigili.27Yowani gigi wunu wubasonogo ni: Dalaana wuyitunudumusu mu gwayidigi nzili. 28Yesu ni: Lowo si wumoso wumadigi Yowani mu bunene mu gisi gigi; mu gimfumu gi Nzaama wunu wumadigi gukieyege wutumudigi nde mu bunene.29Bafudusu-paga ande baada bambaaana bawugu ndaga yini bu bamugumunu Nzaama bawiya mugubodamana. 30Asi balongo-misigi ande bafalisi lowo bagumunu bunu, lowo bazola gubodamana gugele Yowani.31Kiwi bimafanagana ande baada baloolo? 32Gumafanagana ande baana babambeele bamaya wanagana gihene gimoso, bana bawufula bambaana ni mutulakiwi bisi dunubulune mizigi, bini lowo nuyagini, dunubigine migungu mikiene, bini lowo nuyadili?33Yowani Mubodogo lowo gadiaga mampa, ganwaga si gimi, bini ni: Gigi ande muhunga wufa (mufu), 34Mwana-muudu wudiaya, wunwaya, bini ni: Wuzolo gudia ande gunwa gihene gimoso ande bafudusu-paga ande baada bamasumu. 35Asi nduungu yi Nzaama yimonoga gugele baada bana bamuguumu-nuga.36Yesu gagele wudiaya mu nzo-mufalisi wumoso wumudemene, mukaada wumoso wusala masumu lugayawingini, 37ganimi-geene Yesu gungoyo, wudila, lugamuboloso mili ande nsanga, lugamugunzunu ande bamfufu baana lugamuwe besi; 38gungoyo lugamugwidi maasa mansungu gagelamiwi mbwada fa.39Munga-nzo yini wununga gu mudimi ni: Muudu wuwu ni gagalaaga mubigili bu gakayaba ni mukaada wuwu gigi muuda-masumu. 40Yesu ni: Simoni, nde ni: Longi, dodo.41Yesu ni: Baada boolo bagele ande mfugu yi muudu wumoso wulefesa nzimi; wumoso ma-guuma-daana, wumbaana kama daana; asi lowo si wumoso wugele ande nzimi yigufudu. 42Munga-nzimi lugabawugeene kiene, luga-baweseleene. Kinde wumafana gudigi guzolo mulefese wunu? 43Simoni ni: Yimanungu ni wunu munga-nzimi yivulu. Yesu ni: Ndebunu tsili.44Yesu lugabolomogo gugele mukaada wunu, galeele Simoni ni: Mudele mukaada wuwu, duugu lugawingini wungwaya besi, wungululu mili ande nsanga yaana, wukun-zunu ande bamfufu baana, 46asi nze munga-nzo lowo wumapa maja maguwululu mili, lowo wumapa besi.46Nze lowo wumatiageene maasa yata mu-dwe, asi nde wumatiageene masa yata mili. 47Ndelunu iyaguleele ni masumu mande mavulu magasele, mu gumono luzolo luulu, lugamelese, mamawa gamiwi. Asi wunu wuba-maweseleene ndaama, gigi ande luzolo ndaa-ma.48Lugaleele mukaada wunu ni: Masumu manze mamawa. 49Baada bagele ya mese bamono paana yiguwibigeene ni kimuudu wuwu, wuyamenese si masumu ma baada? 50Asi lugaleele mukaada ni: Ndawe pimi, lugwigili lwaga lutuguhulusu.

Chapter 8
1Gungoyo Yesu gayalonga mu mabulu mama- nene ande matsisi; 2gawena ande balongogo guuma-boolo ande bakaada bagadusu mihu-ngu mifa ande bagazunusu; mu kebe gabiwi ande Madiyi wu bulu bu Magadala 3wuga-duusu mihungu mifa nsambwadi ande mugesa Chuza gapidi ga Elodi ande Suzana ande baada bambaana.4Baada bagele bayulu badugu ndama ande ndama, lugade tigi ni: Muudu wumoso wum-wanga mbenge mu maana, 5yimoso yibwi mu kebe ganzili, banono lubayidi, yimoso baada lubayiniada; 6yimoso yatala midoyo, buyime-ne, asi lude mooso luyiwumu mu gukono gu puyi;7yimoso luyimene nzili moso ande nganga, nganga luyimana yidimi, 8yimbaana ya mana mapimi luyibudu mbenge kama. Lugabadaga ni: Wunu wugenzene matswi maguwugeene gawugu!9Balongogo ni: Dubanganeene tigi yiyi. 10Nde ni: Bini peele numafedi guyabeene biswama bi gimfumu gi Nzaama, bambaana gubaleele ndebuna mu matigi mutulu bakono gumono bibaya mono, bakono gubagisi biba-ya wugu.11Guyalesege ni: Mbenge yigi ndaga-Nzaama, 12yibwi mu nzili yigi bana bayayiwugu asi Sadana wiya yidogolo mu midimi mibiwi ni lowo baada bamahulugu. 13Mu midoyo gwigi bana bamawugu mu kiese gigiosogo, asi mu gukono migasi, gungoya madaanga, bama-bwa, lugwigili lubiwi lwigi ndaama.14Yibwi mu ngaanga gwigi baada bana bama-wugu, asi bamabwa mutula biesi bigisi gigi ande gimvama ande mapasi ande minianga, ginaga lugwigili lubiwi lundene. 15Mu maana mapimi gwigi bana bamawugu, bamagama mu midimi, bamaganga mudimi, bamabudu mbenge.16Basaaga mwindi gutsinaa toso, ni lowo gu-tsini gantini, bawusaaga yatala mese, baada bamonaaga kiesi mu kebe ganzo. 17Ginaga lowo gwigi ande gimi giswama ni gikono guya-bagana mu gisi gigi. 18Gebaana mu guwugu gubini, mutulu bini wa wunu wubege geele, bini wolo wunu wumakono; bini muwolo si gimi gigayanungu gubaga.19Maana Yesu ande bapanga baana bazola gumumono, asi gugele pasi, baada bavulu tsili 20Lubaya mulaba ni bagusaga guna maaga ande bapanga baaga. Nde ni: 21Maanamee-me ande baapanga bameeme gwigi bana bawuguga ndaga-Nzaama, bayiselene.22Bufugu bumoso Yesu ande balongogo bawena gu simi lunzele, Yesu wuyaama. 23Ya Kebe ganzele muhungu wungolo wubula bwada, maja mawingina; bagele mugufa.24Lubamuwufulu ni: Mfumu, buduyafa. Nde lugangeneene muhungu, luwubululugu, maja se lumalemene, guumu luguyi pwede. 25Nde ni: Lugwigili lubini alunu? Mu boomo bunu ande guwibigeene bi-abiwi ni: Kinde wuwu, ande muhungu ande maja mamuwugune?26Lubabwili gu gisi gi bangelaseni ya simi lu Ngalili, 27muudu wumoso munga-mihungu mifa mivulu wugalga buguulu, gayamaga gu maluumu lugaya duugeene Yesu.28Lugamono Yesu, lugaya mubwileene ya mili, gabadaga ni: 29Nze Yesu, Mwana-Nzaama wu tala, kipaana nze ande meeme? Yituguboneene, gungiangigisi lowo.30Yesu ni: Kuumaaga nawa? Nde ni: Gibwili gi baada; ginaga mihungu mifa mivulu migele mu kebe gande; 31mimuboneene ni: Gudu-luumu gu zwingi lu mbawa lowo.32Gugele ande gibwili gi bangulu bavulu bayadiaya gu baana-musele, mihungu lumiloomo Yesu ni gamidumusu munu, 33lugamidumusu, lumiya wingini; bangulu lubaya bwa mu nzele, lubafi.34Baada badisa bangulu lubamono bunu lubadwala paana mu mabulu mamosogo; baada lubamana yadala. 35Bayabaga muudu wunu wubwanzana mukuga Yesu, wuvada pimi, bamono guwibigeene.36Baada bana bamono budigi pna yini luba-bulusu guda, 37bana bawugu lubaboneene Yesu mu gusisi gisi gibiwi; bagele mu boomo. Yesu lugafudugu gwana gu simi.38Muudu wunu galoomo Yesu ni gamulebe, asi nde ni lowo, fudugu gu nzwaga, ndawada butuguhulusu Nzaama. 39Lugayada gu bulu lubiwi ande bihene bibiosogo magamono mu gele Yesu.40Lugayafudugu gayabaga baada bavulu bamuzila, 41wumoso lugaya muduugeene, kuumana Yayilusu, gagele mfuma nzo-Nzaa-ma yi bayudu lugamubwileene yata mili ni: 42Ngwigi ande mwana wu mukaada wumoso peele wu mvulu guuma-yoolo, gigi mu gufa.43Luwena Yesu baada bagele bamuyulu, gisi mukaada wumoso wuduuga matsili mvulu guuma-yoolo, 44lugalamana nsonga-mulele wu Yesu, mbal'moso matsili lumatswigigi.45Yesu ni: Naa wumandamana abuna? Piele ande baada bamoso ni: Longi, yaya baada bigi bavulu, nze ni: Naa wumandamana? 46Nde gwigi muudu, mutulu yimawugu ngolo yima-duugu mu luudu lumeeme.47Mu boomo bunu, mukaada gamono ni bangiabeene, lugayabwa ya mili mi Yesu, lulu 48Yesu ni: Mwana, lugwigili lwaga lutuguhu-lusu; ndawe pimi.49Muudu wumoso lugayleele mfuma-nzo-Nzaama, ni muwesele Longi, mwanaaga wufi. 50Yesu ni: Guwugu boomo lowo, sa peele mudimi, mwanaaga bu gahuluga.51Luyadulu Yesu, gawingisi peele mu nzo Piele ande Jagi ande Yowani ande gidaana-mwana ande maana-mwana. 52Baada bagele badila, banienga. 53Asi Yesu ni: Gudili lowo, mwana lowo gufa, wuyaama. Lubageme gu-museye.54Lugamugeme mu googo, gamudemene mu ngolo: Mwana, wusugu! 55Lugawusugu, Yesu ni: Muwaana madia. 56Gidaana ande maana bamono guwibigeene, asi gabeleele ni: Gude-leene muudu lowo paana yiyi.

Chapter 9
1Yesu lugagoso balongogo baana, lu gabawe luve lugudusu mihungu mifa ande guzunusu makaasa; 2gabadumusu mu gwalongo Muso-mo wu Pimi wu Gimfumu gi Nzaama ande guzunusu bakaasa.3Gabaleele ni muudu lo gusene si gimi gimo-so si mupa, si madia, si nzimi, sene peele mvele wumoso; 4mu nzo yi bini nuyamba, lemenana nde munu tii mu bufugu bu nwini dogo5Ya bulu lubini nunanga, nusala bedege mili nudigi gabini. 6Bawena bulu lumoso-lumoso bena longo Ndaga-Nzaama ande guzunusu bakaasa7Elodi lugawugu mapaana mana lo gamono ki gagidi, bamoso badoda ni wunu Yowani wu gagiese nde mudwe wumawusugu mu lufa 8bamoso ni babigili bakulu bamawusugu 9Asi nde ni Yowani me yimuzwe, wunu ki nde? gasaga gumumono.10Luyafudugu balongogo, lubasileene Yesu muzimi, gungoyo lubagie gu Bethsaida. 11Baada lubawugu, lubamulebe gwindegunu gabalonga Gimfumu gi Nzaama ande guzunu-su bakaasa.12Lubwaya gingwese balongogo lubaleele Yesu Mfumu fudulu baada baba babosogo mu mabulu ma bela-bele basaga madia. 13Yesu ni bini beene nubadisi. Biwi ni yaya dugenzene peele mampa madaana ande bambisi boolo. 14Gugele baada gidese gi mamili madaana. Yesu ni bambwanzana mu mandongo ma baada maguuma-daana (50).15Lubabwanzana ndebunu babosogo. 16Yesu lugaseene mampa ande bambisi bana lugadele gu tala, lugamasagamana. Gungoyo lugamana gele, lugawe balongogo ni bamana gabeene baada babosogo. 17Lubadi, lubayu-gudu babosogo; balongogo bamana dolo bidini bini bibwaya mambugu guuma-moolo.18Bufugu bumoso bagele basaama biwi beene balongogo ande Yesu, Yesu ni baada batemenega meeme nawa? 19Biwi ni Yowani mubodogo, bamoso ni Eli, bamoso ni wumoso mu kebe ga mibigili mikulu wumawusugu mu lufa.20Nde ni asi bini nununguga ni yigele nawa?Piele ni Klisto wu Nzaama. 21Yesu ni gumege guleele muudu lowo. 22Lugabwese ni mwa-na-muudu gamafedi gumono pasi yivulu, ba-mbudu babanganga-Nzaama ande bambu-du bamoso babayudu ande balongoga misigi bubini munanga, bini muzwa, asi gungoya mafugu madede bugini wusugu mu lufa.23Gabaleele babosogo abu: Ni muudu wumazolo gwiyi gugele meeme gawesele mapaana maana, gaseene kulunsi lwana ngandaba; 24wunu wumazola guhulusu moono wana bugini wubilisi, asi wunu wini wubilisi mutula meeme bugini hulugu. 25Mfunu kiwi muudu mu gubilisi moonande mutulu biesi bi gisi gigi gungoyo ndege gabe-be?26nde bunu wunu wini ngugu meeme ande ndaga-meeme nsono, Mwana-muudu se gini muwugu nsono bufugu bugini yafudugu mu mugieme wu Dawa ande bawanzio. 27Iya-nuleele gumusomo nibaada bamosobagele yaya bubini mono gimfumu gi Nzaama, bini gala lo yana gufa.28Gungoya mafugu naana Yesu lugaya saama guto musele ande Piele ande Yowani ande Jagi 29Mu kebe ga bisaama mbunzu ande milele minde lumigidigi mpembi tsili biseema guvu-lu.30Gamoga ande baada boolo gugele Eli ande Mose 31mu gwene gunde mu mugieme gu Yelusalemi.32Gudolo balongogo bana bamono mugieme wu Yesu ande baada bana bolo. 33Mu guga-balagana gubiwi ande Yesu Piele ni Mfumu pimi dudungana manzo madede yaya: yimoso yi nze, yimoso yi Mose, yimoso yi Eli, duleme-ne gabisi yaya.34Lugadoda bunu bamono mbal'moso ma-dudu lumaya fugu Yesu; balongogo bagele mu bomo lubawusugu. 35Ndaga luyidugu mu kebe ga madudu ni wunu mwana wuyisoolo, numuwugeene. 36Lunu Yesu gagele ndege, balongogo bagele mu boomo lubawugu ndaga yini, balemene pwede.37Bwisi lubutse, lubagulumugu musele; baa-da bavulu bayi gugele Yesu. 38Muudu wumo-so mu kebe gabaada bana lugawabaga ni Lo-ngi, ni buwumazolo, dala mwana-meeme wu bagala ndewu peele; 39hoso daanga muhu-ngu wufa wumubwisiga ngolo, wuwabaga, wudusa mafulu; 40Yilomo balongogo banze, lo bayagugu.41Yesu ni baada midimi mibwidi, tii ki daanga ngini galaaga ande bini mu gunusalasaaga? Yawamudwala yaya. 42Lugayamudwala, mu-hungu wufa luwumubwisi ngolo tsili mu maa-na asi Yesu lugawunwanasa, lugazunusu mwana, lugamuleede gugele gidaana.43Baada babosogo lubamono guwibigene mu gumono ngolo yi Nzaama. Hoso muudu bu gazolo mana masalamana yana. 44Yesu ni bini balongogo wigilana pimi gimi gigi: Mwa-na-muudu bubini mudege gugele bamenge; asi balongogo lowo babagisa kiwi gayaba-leele. 45Bawuga boomo mu gumuwufulu.46Gisi banunga ni wugele mbudu mu kebe ga biwi; 47Yesu bu gayabene manungu mabiwi, luganimisi mwana-mbele wumoso, lugadodo ni 48wunu wumagumunu mwana-mbeele mu kum'ameeme, gamakumunu meeme; wunu wumakumunu meeme, gamagumunu wunu wutumusu meeme; mutulu mbeele mu kebe gabini babosogo nde wunu wugele mbudu.49Yowani ni Mfumu dumono muudu wuoso wudusa mihungu mifa mu kuumanze, ludutu-mungenene; 50Yesu ni gumungenene lowo, mumengabini lowo gigi mbayabini.51Yesu lugadumusu baada mu gwayidigi gihene gi guyama ya bulu bumoso mu maana ma Samaliyi; gisi bugayabeene ni daanga lunde lugugamaga lubesagana, gamono ni geene gu Yelusalemi. 52Asi lowo bamuyamba mutulu gawena gu Yelusalemi. 53Yowani ande Jagi lubawugu kobo, bazolo ni Yesu gazwe gu mbaa bulu lunu.54Yesu lugananga mutulu gawiyene guhulu-su baada, 55asi lowo ni mu gubazwa; ki ma-nungu mana? 56Lubadogo yana, lubagie gu bulu lumbana.57Mu nzili bamono muudu wuzola gulaba Yesu bihene bibiosogo. 58Yesu ni migenge migi ande mazwingi, banono ande mayama, asi Mwana-muudu nzo lowo gwana.59Lugaleele wumbana ni yawandaba. Nde ni Mfumu ngwesele tomo ngazigi gidaana meeme; 60Yesu ni wesele bafi bazigi bafi babiwi, asi nze ndawalongo Ndaga-Nzaama.61Wumbana se ni meeme buyigulaba, asi tomo ngawa bapanga bameeme mbodo yinsugu. 62Yesu ni muudu wuyasala ngunu gadalaaga gungoyo, ni lowo, logamafana mu Gimfumu gi Nzaama.

Chapter 10
1Yesu lugadumusu balongogo maguumu nsambwadi a boolo mu mabulu magakagwe nde mamanene ane matsisi, gabagabala boolo-boolo nde ni: 2Yongo lwigi lunene, baada bagisala batsisi; numleele munga-gisala ganubwese baada bambaana.3Ndanwe, itunudumusu nga mameeme gugono lu batama. 4Guwa muudu mbodo lowo, guvada masabadi lowo, gusene ngodo lowo, si gamupa lowo.5Ni numawingini mu nzo yi baada, tomo nu-baleele ni: Mbodabini! 6Ni muudu mupimi wigi mu kebe ganzo yini mbodo yibini yigala ande nde, ni gubwasa, mbodabini yinufudu-geene. 7Galaana mu nzo yibatunuyamba tii gunwini dogo; gwenaaga gisagasaga lowo. Muuda-gisala gadiaga mu gisala giana.8Gudia ande gunwa ande guyaama gubini kaga mu nzo yini. 9Ni numawingini ya bulu, batunuyamba, diana bimi bibatunuwa. Nuzu-nusu bakaasa, nubaleele ni : Gimfumu gi Nzaama giyi bela-bele ande bini.10Asi ni batununanga ya bulu lunu, ndaana mu bala-bala, gunzunaana mili mibini, nubale-se gubiyi gubiwi 11nubaleele ni nuyabeene ni gimfumu gi Nzaama gimasala bela-bele. 12Iyanuleele ni bufugu bunu gubiyi gubiwi gwini digi gunu gusala baada ba Sodomo.13Kiene gugele nze Korazini! ande gugele nze Bethsaida! ni baada ba Tyr ande Sidono bamo-nonaaga tomo biwi bipa binumono bini, nga duugu tama babolomono midimi mibiwi, nga bavada mangodo ande gulusidi budo. 14Nde-bunu mu bufugu bu nsugu nwini saama gudi-gi biwi. 15Asi nze Kapelenawumu, wugele ya to musele, buwini gulumugu tii gu tsina-bafa.16Wunu wutunuwugu, gamangugu meeme, wunu wutunanga, gamananga meeme, wunu wumananga meeme, gamananga wunu wutumusu meeme.17Bayafudugu mu kiesi babosogo ni: Mfumu, ande mihungu mifa miduwugune. 18Yesu ni: Buyimona Sadana wiya gulumugu nga misie-me mi mvulu. 19Dalaana, yinuwe ngolo yi guniada bangongono ande bakudu ande ngolo yi mumenge yiyosogo; guwugu boomo lowo. 20Asi nukono gumono kiesi mutulu mihungu mifa mitunuwugeene, nusangaga mutulu makuumu mabini mamawingini mu mugaana wu moono.21Yesu lugamono kiesi mu kimpeve, gadodo ni: Dawa,yitugulumusu bu wumazibili baana misi, miwumakono guzibili gugele bambudu bandungu ande bambaga. Dawa, sene lugugu lwaga.22Dawa wupe bimi bibiosogo, asi lowo gugele ande muudu wuyaba ni Nzaama naa, Mwana- peele wuyaba, Mwana se bamuyabaga, kaga Nzaama.23Lugabolomogo gugele balongogo, gaba-leele mu ndungu ni: Kiesi mubimi binuma-mono! 24Mutulu bamfumu ba gisi bavulu ande mibigili mivulu lowo misala mono biba-saga, lowo se basala wugu.25Mulonga-misigi wumoso wuyamege Yesu lugamuwufulu ni: Longi, kidi kiwi muguwingini mu gimfumu gi Nzaama? 26Yesu kiwi baso-nogo mu mugaana-misigi? Kiwi wudangaga? 27Nde ni: Wini zolaaaga Nzaamaaga mu mudimaaga wuwosogo, mu manungu maaga mamosogo, mu moonaaga wuwosogo, mu ngolo yaaga yiyosogo; wini zolaaga se pan-gaaga nga nzege beene. 28Yesu ni: Wumado-do pimi; sala ndebunu.29Asi mu gulubingisi nde ni: Pangaama naa? 30Yesu ni: Bufugu bumoso mu nzila-Yelusa-lemi, bibi lubamana bulu muudu wumoso wuwena gu Yeliko, bamupaga milele, bamu-wolo bimi bibiosogo, gusala bitsi ni gafi.31Nganga-Nzaama wumoso lugayadigeene nde munu, lugamumono, lugademe gwana; 32Mulevi wumoso lugademe gwana se.33Musamaliyi wumoso lugayamumono, kiene luyimugeme, 34lugamuwululu, gamusi mwe-me, lugamuseene yata pundu gayamusisi gu lupidadi; 35galeele munganga ni sala munsa-sa, ni nzimi yimalobo, bungini yagubwese lungini yafudugu.36 Yesu ni: Naa pangaana mu kebe ga baada baba badede? 37Nde ni: Wunu wumuwu-geene kiene. Yesu ni: Ndawasala ndebunu nze se.38Mu nzili Yesu ande balongogo baana lubawingini ya bulu bumoso; mukaada wumoso kuumaana Malata lugabayamba. lugabulusu gulaama, 39pangaana Madiyi lugayabwanzana ya mili mi Yesu wulaba ndaga-Nzaama.40Malata lugaamono ni gisala gimahingana mu ginkugu, lugalomo Yesu ni Madiyi gamu-salasa. 41Asi Yesu ni Malata, pangaaga Madiyi gamasoolo nzili yipimi yini yimakono si muudu wumoso ni gamulugulayi. 42Nze ka-mono pasi yivulu.

Chapter 11
1Bufugu bumoso Yesu gagele wusaama; lugamenese, mulongogo waana wumoso ni: Mfumu, duloongo bisi gusaama nga buloongo Yowani balongogo baana.2Nde ni: Lunuyasaama, nudodo bubu: Dawa! kuumanze yi musantu iyabagana; gimfumu ginze giyi.3Duwe madia mamafana mu bufugu buloolo; 4Duweseleene gubiyi gubisi, nga buduwe-selga bisi bana badusalga gubiyi; dugebe dukono gubwa mu manzili mafa.5Lugabisabaleele ni: Mukebe gabini ni wumoso gigi ande mbayi, wutumuduugene mu kebe gapibi ni: 6Nsegene madia, ngwigi ande munzenzi gunzo; wuwu ni: 7Bisi twigi gu toso, buguzibili nzo lowo, iyanuleele ni: 8Si lowo gamanimigi mu gimbayi mu gumusalasa, bugini nimigi mu gumuwa bigagelabiwi mutula kiene.9Meeme iyanuleele ni: Lomaana, bubini nuwa, bedegaana ya mbele, bubini nuzibili, sagaana, bunwini mono. 10Mutulu wunu wumaloomo, bubini muwa, wunu wumabe-dege, bubini muzibili, wunu wumasaga, bugini mono.11Nawa mukene gabini wini wa mwanaana mudoyo ni wutumuloomo bugu, ni lowo giyala ni wutumuloomo muswini? 12Ni lowo wutumuwa kudu ni wutumuloomo kie? 13Asi bini baada bamasumu ni nuwaya baana babini bimi bipimi, abunu Gidaabini gutala gikono guwa bana bayamuloomo Muhunga-Nzaama?14Yesu lugayidi muhungu wufa mukebe ga muudu wugele gingudu; lugawagala, baada babosogo bamono guwibigeene. 15Asi baada bamoso ni: Gigi ande mufu, sa gayaduusu mihungu mifa.16Baada bambaana ni gasele gipa gimaduu-gu gu tala mu gumugumunu. 17Gisi Yesu wuyabeene manungu mabiwi, lugabaleele ni: Baada ba gisi gimoso ni banwana bi-abi, gisi gini ginsuguga mu gugabalagana; manzo bu mabubuguga.18Ni Sadana wunwana ande baada baana, abunu gayidi mihungu mifa mindege, 19bini ni meeme ngwigi ande Belzebul (mufu), abunu si balongogo bameene bayasala bipa? 20Ni meeme iyasala mu ngolo yi Nzaama, gimi ndegini giyalese ni Gimfumu gi Nzaama gigi mu kebe gabini.21Ni muudu wumadigi ngolo, gigi ande mada maana wugeba nzwana pima-pimi, nzo yini yigi pimi; 22asi wunu wutumudigi mu ngolo ni wutwamuwingineene, wutumuwolo bimi bibiosogo, gamana bigaaba gugele baada. 23Ni muudu lowo gigi giamba ande meeme, lowo gigi wumeeme, wunu wukono gugo-saaga gigi gapasa.24Muhungu wufa ni wumaduugu mugele muudu, wusagaga gufudugu guwuduugu; 25ni wumayabaga nzo yini bwasa, bayigomo, 26wena saga mihungu mimbaana nsambwa-di, lumiya wingini, muudu wunu gagidiga muhigabiwi; masumu magala mavulu gudigi mana matomo.27Yesu gagele wulonga, asi mukaada wumoso lugabadaga mu kebe gabaada bagele yana ni: Kiesi gugele mukaada wunu wugunwisi, kiesi se gugele mabele mana. 28Yesu ni: Bunu lowo, kiesi gugele baada bayawugu ndaga-Nzaama ande guyilaba!29Ginaga baada bawiya bavulu tsili nde ni: Baada baba bigi bafa, bayazolo bamono gipa; gisi lowo gugala gipa gimbaana nga gini gisele Yono ya misi mibisi Ninive. 30 Ndebunu se Mwana-muudu gini mono gugele baada baba.31Mu bufugu bu nsugu, mfumu wu mukaada wini duugu gu ndaama Saba, gini ya saga nduungu gugele Salomono, dalaana yaya wumadigi Salomono.32Bufugu bunu bisi Ninive bubini nimigeene baada baba bubini mubelese, mutulu biwi bolomono midimi mu malongi ma Yono; yaya wigi wunu wumadigi Yono.33Mwindi lowo bawusaaga gu tsina gantini, asi bawusaaga yatala mese, wulema nzo yimutsini. 34Misi migi mwindi wu luudu lwaga, ni migi mimoono, luudu se lwigi pimi, asi ni migi mikaasa, luudu se lwigi lukaasa, lwigi mu pibi. 35Gebe mwindi wunze wukono gugidigi pibi. 36Ni luudu lwaga lulwosogo lwigi mu mooso, pibi lowo yini gubwisi, nga mwindi wuyaleme.37Yesu gagele wulonga, mufalisi wumoso lugaya mudemene ni gadia gunzwana, 38asi gamono guwibigeene ni lowo gawululu miogo.39Asi Mfumu ni: Bini bafalisi nuwululuga magoobo ande maloongo yanzie peele, gisi mu kebe nuyulu bupala ande mapaana mafa. 40Bazobo baba! Nzaama wunu wusele nzie, lowo gasele kebe? 41Nugabeene bansukami bini bigi mu kebe ga magoobo ande maloo-ngo mabini, masumu mabini bumini wa.42Kiene gugele bini bafalisi! Nuwaga Nzaama gidini gu guumu gi bididi ande gi mimboyi, asi numuzolaaga gabini Nzaama;43Kiene gugele bini! Nuzologa bidi bigilungu-nu mu mambese ande mu manzo ma Nzaama, banuwaga mbodo yi luzidi. 44Kiene gugele bini! Nwigi nga maluumu mabaniadaga, ma-kono guyabaganaaga!45Mulongo-misigi wumoso ni: Longi, mu gudodo bunu wutududugu ande bisi se! 46Yesu ni: Kiene se gugele bini balongo-misigi! Nuwaga bagwene bimi bibugogo, bini beene nusenaaga si gandaama.47Kiene gugele bini! Nuduunguga maluumu ma mibigili mini mizwaaya bakaaga babini! 48Nuya monogoso gubiyi gu bakaaga babini bazwaaya mibigili.49Ndelunu Nzaama ni: Ngini badumusu mibigili ande batumu, bubini manabazwa bamoso, bambaana bini bamwesaaga pasi; 50mutulu baada baba bini fudu matsili ma mibigili mimiosogo duugu luyanaga lu gisi, 51duugu matsili ma Abele tii ma Zakaliyi, wubazwe guugu nzo-Nzaama, guugu mese ma gimenge.52Kiene gugele bini balongo-misigi! Nudogolo fungulu luguwingini ya mbele yi nduungu; asi bini beene se nuwinginaaga; baada bambaana buguwingini lowo.53Lugaduugu mu nzo yini, bafalisi ande balongo-misigi bumulaba mu kobo, 54baya-muwufula mapaana mavulu ni bamusuumu ndaga.

Chapter 12
1Bufugu bumoso Yesu ande balongogo baana bawanagana ande baada bavulu tsili, bamoso baniadagana mu gukono gu gihene. Yesu ni bini balongogo gebana mu mampa mamako-no mweme, bafalisi bageke bapala.2Gabisa baleele ni lo gugele ande giswama yatala maana gikono gumonogaga yanzie. 3Paana yinumadodo gu sugu buyini duugu ya nzie.4Gabisa balele ni guwugu muudu boomo lowo mutul nde gazwaga peele luudu; 5asi gugele ande wunu wuzwaga ande luudu ande moono, nudini nde wunu boomo.6Ni baada badega banono mu tala yitsisi, ni bamfufu ba mudwe babadaanga, Nzaama wuyaba mfunu yi bimi ande guvulu gubiwi, asi nze muudu? 7Yabeene ni nze wumadigi bimi bibiosogo mu mfunu.8Muudu wunu wini gumunu Mwana-muudu ya misi mi baada, meeme se bungini muguu-munu ya misi mi bawanzio ba Nzaama; 9asi wunu wini nanga meeme ya misi mi baada, meeme se bungini munanga ya misi mi bawa-nzio ba Nzaama. 10Muudu wunu wini dodo gubiyi mu kuuma-Mwana-Nzaama, bubini muweseleene, asi wunu wini sawala Muhun-ga-Nzaama, lowo bini muweseleene.11Ni batugufunu gugele leta lo gumono pasi mu gusaama, lowo ni nze wini saama; 12Muhunga-Nzaama wini guwa mawini saama.13Muudu wumoso lugamulomo ni muleele panga-meeme dugaba bimi bibisi; 14asi Yesu ni meeme lo yigele zusi ni lowo mugabasa bimi bi baada, 15gebaana mu bimvama bi gisi gigi.16Lugabadeleene tigi yiyi: Muudu wumoso wubege bimi bivulu mu ngunu, nde ni kidi kiwi lulu? 17Yidungu manzo mamanene, ngiulusu bimi bibi; 18bunu ndeele mudimameeme ni 19bimi bibi bimagugu mutula mitsia mivulu, lulu hululugu gwaga, dia, nwa, mono kiesi.20Asi Nzaama ni nze giyungu gigi, mu pibi yilolo buwuyafa; bimi na wusileene? 21Gifa gimoso nga muudu wunu wukono gunungu-neege Nzaama mu bisala binde.22Lugabisaleele balongogo baana ni gubogo-do lowo mutula gudia ande guvada. 23Luzingi lubini lumadigi madia ande milele.24Dalaana banono, bagwinaaga, asi badiaga, Nzaama wubadisa; muudu wutubadigi mu mfunu. 25Nawa mu mabogodo mande wuma-fana gubwese mafungu ma luzingi lwana? 26Asi mabogodo makiwi?27Ni Nzaama wuvadasa bididi bikono gusa-laaga mu tsege, gudigi mfumu Salomono, 28kiwi bini mukono mu gunuvadasa bini?29Gusaga madia ande gunwa lowo, gubogo-do lowo nga bamimpani; 30ndege Nzaama wuyaba puisa-bini.31Sagaana tomo gimfumu gi tala, bimi bini bibiosogo nwini bibaga mangoyo. 32Degaa-na bimvama bibini, nzimi nugabeene bansu-kami.33Swegaana gu tala bimvama bibini, gunu bibebaaga, babiwibaaga. 34Yana yagele gim-vama giaga ndeyana se yini gala mudimaaga.35Vadaana migaba mibini mu lugede, leme-saana mindi mibini; 36galaana nga baada bayazili mfuma-gisala wubiwi wugie gu fedi, bunu bamuzibili mbele.37Kiesi gugele baada bana bini donaaga mu daanga lugini duulu mfumabiwi si mu kebe gapibi. Gumusomo iyanuleele ni bini dia mu kiesi mese mamoso ande nde. 38 Nuyabaga bufugu ande daanga lugini yafudugu nde; galaana mba nga yilamana.39Gifa gimoso munganzo gagebe nzo yana pibi ande moso mutulu gayabaga daanga lwi-ni ya wingini mwibi. 40Nde bunu se bufugu bwini yafudugu Mwana-muudu lowo bumaya-bagana. Galaana banga yilamana.41Piele ni tigi yini yimadala bisi peele e ande baada babamoso? 42Yesu ni muda-gisala wupimi gugele nawa? Gugele wunu wugebega nzimi pimi ande gudisi baada hoso daanga. 43Kiesi gugele muudu wugifa gigi. 44Mfuma-ana gini mubwese gisala gimbana ya to baada babosogo.45Asi ni muuda-gisala wumamono ni mfuma-ana lowo gayadulusileene, wumabulusu gwa bulu baada bagisala bambaana babakaada ande babagala, gudigisi gudia ande guwudu mono, 46lwini duulu mfumaana gini muwa duumbu.47Muudu wunu wuyaba luzolo lu mfumaana asi lowo gatulusaleene, bini mubulu ngolo. 48Asi wunu wukono guluyabeene, ni wuma-sala gubiyi, gini bulugu bitsi. Bini lomo bimi bivulu gugele wunu wubawe bivulu, bini laba tsili wunu wubawe gisala givulu.49Meeme iyalemese mbawa mu keebe ga baada ba gisi, asi ni yileme geele, mfuna-meeme kiwi? 50Lulu, meeme iyazili mboda-mana, asi kiwi yimalameene?51Bini nuyanungu ni meeme iyadwala dulu-duluwu? lowo iyagabala baada. 52Duugu loolo, baada bagele badaana mu kebe ga nzo bayagabalagana bana badede, bana boolo. 53Daadabaada gayagabalagana ande mwana wu bagala, maayabaada gayagabalagana ande mwana wu mukaada; bugo wu mukaada gayagabalagana ande mugesa-mwanaana; babosogo bu bamengagana.54Ni dudu lumoso lumamonogo ndama-wes-te bini ni mvulu buyinogo, ni muhungu gu ndama-side bini ni moso wugala wungolo, 55ndebunu se mvulu bu yinogoga; moso se gifa gimoso. 56Abunu bini bapala numonoga mapaana mana?57Asi nubagisaga, nugiesaaga mana magele mapimi mutula bini beene? 58Ni muudu wu-tugufunu gugele Leta, nuyagwene nzili moso, pimi nze muboneene, nuyidigi paana yini yiwi mu kebe gabini boolo; ni lowo wena fudu nzimi yivulu, bubena gubulu, wafudu se nzimi yivulu. 59Wini wingini se mu bologo ni lowo wumamenese nzimi.

Chapter 131Baada lubayadeleene Yesu ni Pilada wuzwe bisi Ngalili bawaya Nzaama magaba.
2Nde ni nuyanungu ni baada bana bafi, bambaana ba-tubadigi mu pimi? 3Lowo, ni lowo numabolo-mono midimi mibini, nwinifa se nga biwi.4Baada guma-nana bana babwileene gibege gu Silowo, nuyanungu ni bamadigi gubiyi? 5Lowo, bini se ni lowo numabolomono midimi, nwinifa se babosogo nga biwi.6Yesu lugabeleene tigi yiyi: Muudu wumoso gazolo ni gavini mbenge mu mudi waana wugagwini, asi lowo wubudu mbenge. 7Lu- galeele muuda-gisala ni dala mudi wuwu, lowo wuyabudu mbenge lolo mvulu dede, wugiese; lowo wusala si gimi mu maana.8Muuda-gisala ni: Mfumu wuwesele tomo yiwudisi bididi mvulu yiyi, daanga lumoso bu wini budu, 9ni lowo bu twini wugiese mu mvulu yini ya.10Mu bufugu bu sabbat Yesu gagele wulonga mu nzo-Nzaama; 11mukaasa wumoso wu mukaada wubela mugaga mvulu guuma-naa-na gagele ndemunu;12Yesu lugamudemene ni makaasa manze mamawa lugamusi googo, luganimigi; 13mbal'moso lugabulusu gulumusu Nzaama. 14Mfuma-nzo-Nzaama yini ni gibi, lugaleele baada ni mafugu maguzunusu baada magele masaamana, mu bufugu bu sabbat lowo.15Yesu ni: Bini bapala baba, mu bufugu bubu nudisaaga bapundu we bangombi babini we gubanwisi? 16Asi mukaada wuwu mudigili wu Abalayama wubele mvulu guuma-naana, gu miogo mi Sadana; gakono guzunu loolo?17Bamenge ba Yesu babosogo lubafi gu nso-no, asi baada babosogo bagele mu kiesi.18We kiwi gufanagasa gimfumu gi Nzaama? 19Gimafanagana we lumbenge lutsisi lu ba-magwini, lulumamene lumagidigi mudi wuwu-nene wuyayabwa banono baduunga mayama mabiwi, nga lumbenge lu kefe ni lowo luba.20Nga kiwi bimbaana? 21Nga ndaama-mu-giele wu mampa, ni batuwugoso we mfufu mampa mawubuga.22Luwena Yesu gu Yelusalemi, gayalonga mu mabulu mamosogo matsisi we mamanene mu nzili mu gadiga; 23muudu wumoso ni: Mfumu banawa bini hulugu? 24Nde ni: Nze sa ngolo yaaga ni wuwingini ya mbele yi tsisi, mutulu bavulu bini mege guwingini, asi lowo bini gugu.25Lwini nimigi munga-nzo lugini ganga nzo we fungulu, baada bavulu bini bedegaaga ni Mfumu, Mfumu duzilbili; asi meeme ngini ba-leele ni: Gunu nugalga? 26Biwi ni bisi ga bu-dudi we nze, budunwi we nze, nze bu wulongo ya bulu bubisi. 27Gini bisa nuleele, gunu nu-galga? yinuyabaga. Dogaana yaya bini nusalga masumu!28Ndebunu nwini dilaaaga we gungwengese mini lunwini mono Abalayam we Yisagi we Yagobo we mibigili mu gimfumu gi Nzaama; bini yanzie. 29Bunwini mono bini duugu gu sude, gu nodo, gu este gu weste bini wingini. 30Bana balusaaga ya gidi gitomo, bini fudugu gungoyo, bagele gungoyo bini gala baada ba-tomo.31Bafalisi lubayaleele Yesu ni doogo yaya, nda gumbaana Elodi bugayaguzwa. 32Nde ni nwamuleele ni ngwigi ndeyaya mafugu made-de, nzunusa bakaasa, tusa mihungu mifa tii gu ngwini menese gisala. 33Buyiya sala duugu lolo tii gunu. Mubigili lowo gamafana gufa ya bulu bumbaana, kaga ya Yelusalemi.34Yelusalemi, Yelusalemi, wuzwaga mibigili mi Nzaama we baada bagudumusuga Nzaa-ma, wubazwaga gu midoyo! Mbal kwe meeme yimasaga gugoso baada banze nga nsusu wu-yagoso baana baana gu tsina mavaga-vaga, asi lowo numuzolo! 35Baada bubini gudini. Lowo nwini bisa mono meeme tii gunu gugu bufugu bunu bu nwini dodo ni: Nzaama gasa-gamana wunu wumaya mu kuuma-Mfumu!

Chapter 14
1Mu bufugu bu sabada, Yesu gagele wudiaya mu nzo mfuma-bafalisi wumoso, 2lugamono mukaasa wumoso, 3lugawufulu balongo-misi ni dumafana guzunusu mukaasa mu bufugu bubu?4Lowo bamuwe mvudu. Lugamulamana, lu-gazunu. 5Nde ni mu kebe ga bini ni mwana-muudu wumoso ni lowo ngombi wumabwa mu zwingi mu bufugu bu sabada, bugini mu-dusu e lowo? 6Lowo bamono mvudu yigumu-wa.7Yesu lugabadeleene tigi yiyi mutulu bavulu bayabwanzana gisagaga mu mambese. 8Nde ni muudu ni wutugudemene ya fedi, gwagala ya gihene gitomo lowo, daanga lumoso mun-ga-fedi gasileene muuda-mbaana gihene gi-hene gini. 9Lugaya gunimisi wagala mu nso-no.10Pimi mugwagala ya gidi ginsugu, lugiya munga-fedi wutwagusa gu gilungunu; gwina kiesi gugele nze. 11Ndebunu wunu wini luza-ngana, bubini mugulumunu; wini lugulumunu, bubini muzangana.12Lugabisa dodo ni pimi lowo mu gudemene baada ba banene ni lowo bambayi baaga, ni lowo bapanga baaga, ni lowo gigana giaga mu fedi, mutulu ni biwi se batugudemene, bini gu-disi nga buwubadisi nze; asi ni wumademe-ne baana bamakono gimvama, lowo bini gugu guwudisi; ndebunu Nzaama gini gufudu gu tala.13Muudu wumoso ni kiesi gugele wunu wini dia mu gimfumu gi Nzaama. 14Yesu lugamu-deleenee tigi yiyi: Muudu wumoso lugadisi baada bavulu bagademene.15Lugadumusu muudu mu gwabalaba ni daanga lugugu; 16si muudu wumoso lowo gayi; muudu-muudu we nzilaana yimbaana. 17 Wumoso ni meeme yimadala nguunu yiba mategeene.18Wumbaana ni meeme yimagwe we bango-mbi bafini bayimasuumu. 19Wumbaana ni meeme yimadugu mu gusala wala, lowo ngwi-ya. 19Munga-fedi lugawugu kobo, gadumusu muuda-gisala mu mabalabala 20gademene baada babosogo badia gabiwi, gugele bigada, gugele bansukami.21Lugayafudugu ni mfumu bihene bimbaan bigi. 22Mfumaana ni bisa fudugu ndawe tii mu mabulu mabela-bele demene baada babo-sogo;23mutulu bihene bikono gugala bibwasa; nzo yiyulu. 24Lowo si muudu wuyidemene wini dia we meeme.25Yesu lugabolomogo gugele gibwidi gi baa-da bavulu 26ni wunu wumazolo gwandaba meeme gabilagana maana, gidaana, bapanga baana, mugesaana, galubilagana ndege bee-ne. 27Gaseene kulunsi lwana, ni bunu lowo, lowo gamafana gugala mulongogo wu mee-me.28Ni muudu gamazolo guduungu nzo yileye, tomo gayidigi nzimi we bimi bigisala bibioso-go; 29ni lowo gamamenese guduungu, 30baada bubini museyaaga.31Gifa gimoso ni we mfuma-gisi wumazolo gunwasa mfumu wumbaana, tomo gagodolo ni basuda bande bagele ngolo, 32ni lowo ga-loomo dulu-dulu, bawisagana. 33Ndebunu se ni muudu lowo gamawesele mapaana maana mamosogo, lowo gamafana gugala mulongo-go wumeeme.34Muungu wigi pimi, asi ni wumanzulugu, guwuseleene bunu? 35Wigilaana pimi ni nwigi we matswi.

Chapter 15
1Bafudusu-paga we baada bambaana bama-sumu lubaya wigili Yesu. 2Bafalisi we balo-ngoga-misi lubabulusu gumusubu ni muudu wuwu gayambaga baada ba masumu, gadiaga we biwi.3Yesu lugabadeleene tigi ni: 4Naa mukebe gabini wigi we mameeme kama, ni lumoso lumakono, gakono gwalusaga gwana, gasisi mana mamoso maguumu va we uva tii gulu-monoga? 5Yana gamono kiesi, gafudugu gu bulu.6Gademene bambayi baana ni dugalaana mu kiesi mutulu lumeeme lunu lubili, lumamono-go. 7Iya-nuleele ni gwini gala se ndebunu gu tala ni muudu wumoso wu masumu wumahu-lugu, asi lowo ni bana bamoso maguumu va we uva bamakono mfunu.8Ni lowo mukaada wugele we nzimi bibende guumu, asi gimoso lugibili. Lowo gini lemese mwindi gagisege tii gugimonoga? 9 Lugagi-mona gademene bambayi baana ni dumono kiesi, nzimi yimeeme yibili yimonogo? 10Nde-bunu gwini gala kiesi gu tala Nzaama we ba-wanzio ni muuda-masumu wumoso wuma-hulugu.11Yesu lugabisa dodo ni: Muudu wumoso wugele we baana boolo ba bagala, 12wunu wumbeele ni Dawa, pe gobo lumeeme lu nzi-mi, nga bolomono googo. Lugabagabeene gibia boolo.13Tama lowo gugagie wumabebese nzimi yiyosogo; 14lugabulusu gumono pasi we laama luwingini mu gisi gini.15Lugabulusu gwadisi bangulu ba muudu wumoso, mu gusaga madia, lo gamamona, 16lugabulusu gwadia mbenge yi bangulu.17Mu pasi yini lugabulusu gunungu bu diaga baada ba gisala ba gidaana, nde ni yifuduga gu nzo-bisi; 18ngini boneene dawa ni yisele ngweseleene mayimasala gu misi mi Nzaama we minze. 19Gubisansene lowo nga mwanaa-ga, nseene nga muuda-gisala.20Lugafudugu gugele gidaana; mu nzili, gi-daana lugamumono gandanda wiya, lugaya muyamba tini. 21Asi nde ni: Dawa, yisele masumu gu misi mi Nzaama we minze, gubisa nseene nga mwanaaga lowo.22Gidaana ni bini baada ba gisala, numuwe-bese mwanaameeme wuwu, numuvadasa mvele mupimi we masabadi we lupede; 23nuzwe mwana-ngombi mupimi wu maasa, 24dusalaaana fedi mutulu mwanameeme wubili wumamonogo. Lubasele fedi.25Mwana wunu wumbudu gu mayongo luga-wugu misigi we magini gu bulu; 26lugawufulu muuda-gisala ni kiei bini? 27Nde ni pangaaga wuyafudugu, gidaabini wumuseleene fedi.28Lugawugu kobo ni meeme lowo ngwingina; gidaana lugabulusu gumuboneene. 29Nde ni mutulakiwi wukono gusalabunu mugele mee-me yigele yaya daanga luleye we bambayi ba meeme? 30Mwanaaga wumaya bebese gi-mvama ginze mu gele bakaada ba banduumu, wutumusaleene fedi!31Gidaana ni nze wigi yaya we meeme we bimi bibiosogo, bimeeme ga bigi binze. 32Asi dugele kiesi mu gufudugu gu makwinaaga wufi wumawusugu mu lufa, bugabili luulu wu-mamonogo.

Chapter 16
1Yesu gadeleene balongogo baana tigi ni: Mvama wumoso gagele we gapidi gaana, bayamulese ni bugamuwibiga. 2Lugamudene gamuwufulu ni kiwi bini biyawugu mu kuuma-nze? Lowo wubisa sala we meeme.3Gapidi wunu ni: Kidi kiwi luulu? mu gisala bamatogolo, manguunu kugaaga, mu guloo-mo, nsono peele. 4Luulu yisele bubu: Baada bavulu lubawugu ni lowo yiyabisa sala, bubini temenaaga mu manzo mabiwi.5Lugademene baada boolo bagele we mam-fugu ma mvama wunu, lugawufulu wutomo ni mfuganze tala kwe? 6Nde ni matono ma ma-asa kama, nde ni bwanzana, sonogo maguu-madaana. 7Wuyolo ni meeme masagi ma ble kama yimoso, nde ni sonogo maguumanaana.8Mfuma-gisala lugasigisi gapidi gaana gabu-pala mu mana magasala mutulu baada ba gisi gigi bamadigi baada bamono mwindi mu nduungu. 9Meeme iyanuleele ni nzimi nuyi-seleene pimi mu kebe ga bambayi, lu nwini yikono Nzaama gini nuyamba gu tala.10Muudu wigi mupimi mu mapaana matsisi, gagele se mupimi mu mapaana manene. 11Ni lowo wigi mupimi mu mapaana ma bupala ma gisi gigi, naa wini guwa mapaana mapimi? 12 Ni lowo wumaseleene pimi mapaana ma muudambaana, naa wini guwa manzege?13Muudu wumoso gasalaaga we bamfunu boolo: gamafana guzolo gusaleene wumoso, wumbaana wutumunanga. Lowo wini gugu gusaleene we Nzaama we gimvama gi gisi gigi.14Bafalisi bamuwuga luba bulusu gumuseye. 15Yesu ni bini nuzologa gululeese ya misi mi baada ni nwigi bapimi, gisi lowo Nzaama wu-nuyaba ni nugele baada bafa. Nusalaga masu-mu gu misi mi Nzaama mu guluzangana gunu16Misigi we mibigili misele gisala gi miwi tii mu daanga lu Yowani mubodogo-baada; asi luulu luyi Ndanga-Nzaama, hoso muudu ga-yasa ngolo yana mu guwingini mu gimfumu gi Nzaama. 17Maana we tala, bimafana gu wa-laga gudigi gisenge gi musigi.18Wunu wumawesele mugese wumadwaala wumbaana, gamasala ginduumu; wunu se wi-ni yadwala mukaada wunu gamasala ginduu-mu.19Gugele we mvama wumoso wugele mu luzingu lupimi tsili, gavada milele mitala; 20gugele we nsukami wumoso ya mbela-nzo-nde kuumaana Lazala; 21gadiaya gu tsina-mese mande we bambwa bamulegeda bido.22Lufi Lazala, bawanzio bamudwala yagele Abalayama, lufi mvama bamuzigi pimi tsili. 23Gu tsina-bafa, gamona pasi yivulu, lugaza-ngana misi gamono Abalayama we Lazala gu tala; 24lugawabaga ni Dada Abalayama, ngugeene kiene, mudumusu Lazala ganogo-seene dumaja ya nsonga-luleme, yaya ludimi luwumu.25Abalayama ni: Mwana, wibigi bimvama binze yata maana, Lazala gagele mu pasi, gugu wuyahululugu, nze wuyamono pasi.26Gwise bugu wanagana lowo, gwigi ande gibege ginene ya kebe gabisi we bini. 27Mvaama ni yitu guboneene, mudumusu si Lazala gu nzo-bisi galeele bapaanga baama baba bagala badaana ni:28Bakono gwiyi guugu, gabaleese mapaana maama.29Abalayama ni Mose we misigi bigi ndegu-nu, babawugeene. 30Nde ni lowo gumafana-bunu, dada Abalayam, pimi muudu wufi gaba-leele, nga basobo midimi. 31Abalayama ga-mufuduleene abubu: Ni lowo bamawugeene Mose we misigi si muudu wumawusugu mu lufa, lowo gabiwi bini sobo.

Chapter 17
1Yesu galeele balongogobana ni: Gwigi pasi ni baada bakono gusala masumu; asi pasi yivulu gugele wunu wini bwisi mwana-mbeele mu masumu. 2Pimi muudu wugifa gini gumu-gaanga mudoyo mukodo, gumuluumu mu nzele.3Gebaana mu kebe gabini, ni pangaaga wu-masala gubiyi, muyama; ni wumasobo, muwe-seleene. 4Ni wutugusala gubiyi mbala nsam-bwadi, muweseleene mbala yini yiyosogo ni wiya guloomo dologolo.5Balongogo ni: "Mfumu, dubwese lugwigili;" 6Yesu ni: "Lugwigili lubini ni lugalaaga nga lumbenge lu mudi, numafana guleele mudi ni doogo yaya, mudi wumadoogo wumaya mene mu nzele."7Ni mukebe gabini gwigi ande mfuma-gisala wumono muudaana wu gisala wiyaduugu gu musidi, 8bugini mudemene ni yatslileene madia e gini muzili gawebele, gasobo milele gamusileene madia?9Gini weseleene muudaana wu gisala gasele gisala giana; 10ndebunu bini nwigi baada ba gisala, salaana gisala gibini.11Ludiga Yesu ya kebe ga mabulu ma Sama-liyi ande Ngalili wena gu Yelusalemi, 12babee-le makaasa ma lebele guumu lubayamuduu-geene ya bulu lumoso, banimigi ndebuna guleye, biwi ni: 13Yesu, Longi, duwugeene kiene!14Lugabamono, nde ni: Ndanwalulese gugele banganga-Nzaama; 15mu nzili bayalumomo ni bazunu; 16wumoso gagele musamaliyi, lugafudugu mu guwa Yesu madono; lugafu-gamana.17Yesu ni: Asi bamoso abana? 18Lowo bama-zunu biwi babosogo guumu, wuwu munzenzi, abana uva abana? 19Gamuleele ni: Nimigi, ndawe, lugwigili lwaga lutuguhulusu.20Bafalisi bawufulu Yesu ni: Kidaanga gimfu-mu gi Nzaama giniya? Nde ni: Lowo gigi nga nsaga. 21Lowo gwini gala ni: Gigi ayaya, gigi aguna; dalaana gigi mu kebe ga gabini.22Lugaleele balongogo baana ni: Gwini gala ande daanga lunwini saga gumono Mwana-muudu si bufugu bumoso peele, asi lowo nwini sala mumono. 23Bini nuleele ni: Gigi ayaya, gigi aguna. Bupala gwene lowo. 24Gwi-ni gala nga misieme mi mvulu mutala miene-ga saama ande saama.25Tomo gwini gala pasi yivulu mu gisi, baada bubini mutabana mu daanga lunu; 26bugele mu daanga lu Nowo, baada badiaya gabiwi, banwaya gabiwi, badwalagana, badwalasa baana babiwi, 27luyanogo mvulu, bafi babo-sogo; Nowo lugawingini mu maswa.28Gwini gala se nga mu daanga luduugu Loti, baada ba Sodomo bagele badiaya, banwaya, badwalagana, badwalasa baana babiwi, basala manguunu ande bisalasala bibiwi, 29asi luya-dulugu mbaa yitala, babosogo lubafi.30Bufugu bunu wunu wini gala yalala yanga lunzo lowo gini bisawingini mu gwasene gimi, 31wunu wigi mu nguunu, lowo gini yafudugu gu bulu.32Wibigaana paana yi mugesa Loti. 33Wunu wini saga guhulusu moonaana bugini wubilisi, asi wunu wini bilisi moonaana bugini wubisa wubaga.34Bufugu bunu, mu baada boolo bini mu nguunu, bini sene wumoso, wumbaana wumasaala; 35bini yaama toso moso, bini sene wumoso, wumbaana wumasaala; 36mu bakaada boolo bini dwaga ya gidingi, bini sene wumoso, wumbaaana wumasaala. 37Balongogo ni: Mfumu, mapaana mana midi digi gunu? Nde ni: Yana yini gala mvumu, ndeyana yini yayulu banono.

Chapter 18
1Yesu lugabadeleene tigi yiyi mutulu basaa-maaga hoso daanga 2Gugele ande zusi wumoso ya kebe ga bulu lumoso lowo gadina si muudu wumoso boomo, si Nzaama se lowo. 3Gugele ande mukaada wumoso wiya muyan-gigisi ni gamugieseene paana, gamubingisi; 4asi nde lowo gamudala si gudala.3Gugele ande mukaada wumoso wuya mu-loomo ni gamugiesene paana, gamubingisi; 4asi nde lowo gamudala si gudala; bufugu bumoso lugamugumunu. 5Zusi wuwu ni si buyikono gudinaaga Nzaama boomo, mu-kaada wuwu wumangwonoso, menese paana yinde loolo.6Yesu ni: Wana bupala bu zusi wuwu. 7Nzaama lowo gini salasa baada bana bagele ande mfunu mu gubasalasa, badiliga pimi ande mooso? bugini lama mu gubasalasa? 8Galowo. Bufugu bwini wiyi Mwana-muudu bugini yamono lugwigili mu gisi gigi?9Lugabisa badeleene tigi yiyi mutula baada balulesga ni bagele baada bapimi gu misi mi Nzaama: Gugele ande baada boolo bayasaa-ma mu nzo-Nzaama 10bagele mufalisi wumoso ande mufudusu paga wumoso.11Mufalisi ni Nzaama mersi maaga, meeme lo yigele nga baada-ba-masumu baba: bibi, ban-duumu, nga mufudusu-paga wuwu mu kuga-meeme, 12meeme kiniga gudia mutul'a nze.13meeme yiguwaaga gidini giguumu gi bimi bimeme; mufudusu-paga luganimigi mbunzu mu tsini, wubula tulu ni Nzaama, ngungene kiene meeme muuda-masumu. 14Yesu ni Nzaama gagumunu mufudusu-paga asi lowo ni mufalisi. Muudu wunu wuyabanasa, bubini mugumunu, asi wunu wuya lugulumunu, bubini mubanasa.15Lubaya mudwaleene bana babambele ni gabasi miogo 16 asi balongogo ni gibi. Yesu nukono gubaganga nzili, weselana baana biyi gugele meeme; gimfumu gi Nzaama gimafa-nagana ande baana babambele; wunu wuma-zolo guwingini mu gimfumu gi Nzaama gagi-digi nga mwana-mbeele. 17Mfumu wu muyu-du wumoso ni Longi mupimi, kidi kiwi mu gu-baga moono wukno nsugu?18Yesu ni ki wumatemeneene ni Longi mupi-mi? 19Yatala maana muudu mupimi lowo ga-gele, Nzaama peele gu tala. 20Yabeene misi-gi mimi: guzwa muudu lowo, guwibi lowo, gu-deeleene mugwene gimpangi gi bupala lowo, gusala ginduumu lowo, zidisi gidaaga ande maaga. 21Nde ni ndabga misigi mimi mimio-sogo dugu gimbeele giama. Yesu ni gimi gi-moso gitugukono: ndawadege bimi biaga bibiosogo, nzimi gabeene bansukami, bunu wandaba.22Muudu wuwu lugawono luudu, ginaga ga-gele mvama wumunene. 23Yesu ni gugele pasi yivulu bamvama mu guwingini mu gim-fumu gi Nzaama.24Yesu ni gugele pasi bamvama mu guwingini mu gimfumu gi Nzaama. 25Lowo gugele pasi pundu mu guwingini mu ndono yi ndongo asi gumadigi tsili pasi mva-ma mu guwingini mu gimfumu gi Nzaama.26Baada bagele yana ni asi nawa wumafana guhulugu? 27Yesu ni gimi gigele pasi gugele muudu, lowo gigele pasi gugele Nzaama.28Piele ni Mfumu bisi dusisi manzo mabisi ande bimi bibisi duyagulaba nze. 29 Yesu ni gumusomo iyanuleele: lo gugele amnde wunu wusisi nzwana, gidaana ande bapanga baana ande bimi biana mu gwandaba meeme ni ga-kono gubaga gimi; 30gini baga bimi gudigi bi daanga luulu, gini baga moono wukono nsu-gu.31Lugadwala balongogo baana gandanda gabaleele ni mapaana masonogo mibigili lumaguga gu Yelusalemi 32Mwana-muudu bamudimina gugele bamimpani, bubamu-seya, bamulogoleene made, bubamubulu, bu bamuzwa; 33asi gungoya mafugu madede bu gawusugu mu lufa.34Asi ndebunu lowo si muudu wubagisa magabaleela.35Lugabesagana ande Yeliko gifa-misi gimoso lugiwugu lubu, lugiwufulu ni ki paana gunu? 36Baada ni wunu Yesu wu Nazaleti wuyadigi, nde gagele mu kug'a nzili; 37lugabadaga ni Yesu, mwana-Davili ngugeene kiene.38Baada lubamuyama ni ganga gono lwaga; nde lugabisa badaga ni Yesu, mwana-Davili ngugeene kiene. 39Yesu luganimgi mu kug'a nde ni wumazola yigugidi kiwi?40Nde ni yimazolo yibisa mono 41Yesu ni: Lugwigili lwaga lutuguzunusu. Mbal'moso lugamono.42Lugabulusu gwalaba Yesu. 43Baada babo-sogo se lubabulusu gulumusu Nzaama.

Chapter 19
1Muudu wumoso mwisi Yeliko kuumana Zakayi, 2mfumu wu bafadusu-paga, gasaga gumono Yesu;3asi gamono pasi mutulu gagele wugidini; 4lugayanabada mu mudi mu nzili yidiga Yesu.5Luyaduulu Yesu gihene gini, gabulu misi abuna muge nde, lugamudemene ni: Yadu-lugu, loolo iyayama mu nzwaga. 6Zakayi lugayadulugu tini mu kiesi gigiosogo. 7Baa-da ni gibi, dalaana wumadia gu nzo yi munga-masumu.8Asi Zakayi ni: Mfumu, ngwaya bansukami ndama bimi bimeeme, ni yiwolo gimi gi muudu mu gingolongolo, iyamufuduleene mbala yina; 9Yesu ni: Nzo yiyi yimahulugu loolo; mutulu mungayi gigi se mwana Abalayama. 10Ginaga Mwana-muudu gayasaga ande guhulusu bana babili nzili.11Bagele bawigila, ginaga baduulu bela-bele ande Yelusalemi, banunga ni gimfumu gi Nzaama giguga mu daanga ndelunu, Yesu lugabadeleene tigi ni: 12Muudu wumoso wu munene lugagie gu gisi gimoso gileye ni gayala gimfumu bunu giyafudugu.13Tomo gademene baada baana bagisala guumu, gabawe muudu-muudu nzimi basala bomono googo. 14Asi musi giana, baada lobamuzola; lubaya baduugeene ni: Lowo dumazolo ni nde gaduyala. 15Lugaya fudugu lugademeene baada baana bagisala bamuwe nzimaana.16Wutomo ni: Mfumu dala nzimaaga yima-budu mbala guumu yatala yini yiwupe. 17Nde ni: Gwigi pimi, yala mavili guumu.18Wuyolo ni: Mfumu, nzimaaga yibudu mbala daana yatala yini yiwupe. 19Nde ni: Gwigi pimi, yala mavili madaana.20Wungadede ni: Mfumu, dala nzimaaga yiyiswege ya mulele; 21ngiaba ni nze wigi muuda-gingolongolo, wusenega bimi bikene, wuviniga bimi bikene, yiwuga gwama boomo.22Nde ni: Nze wigi muuda-gisala mufa, ni buyabeene ndebunu, kiwukono gusileene nzimaama mu banki, 23nga yibudu yimbaana ya tala?24Lugaleele baada bagele yana ni: Numuwolo nzimi yina, nuwe wunu wumaga guumu. 25Biwi ni: Nde gigi ande guumu.26Iyanuleele ni: Bini bwese unu wugenzene geele; bini wolo wunu wumakono. 27Gun-goyo nwagama bamenge bameeme bananga meeme muguyaala, nubazwe ya misi mimee-me.28Lugamenesabunu,Yesu lugagie gu Yelusalemi.29Lugabesagana ande mabulu ma moolo: Bethphage ande Bethanie gu ndaama-musele wu baolive, lugadumusu balongogo boolo gu bulu bugele ya simi, nde ni: 30Ndanweene bunumona mwana-pundu wumoso wubama-ganga musingi, lowo yana gusala munabada, numugudululu nwiyande; 31ni batunuwufulu, dodana ni: Mfumu gigi mfunande.32Ndebunu bugabadumu Yesu, lubagie bamono mwana pundu, 33lubamugudulula, baada lubabawufulu, biwi ni: 34Mfumu gigi mfunande. 35Lubaya mudwaleene, lubasi milele yatala, 36luganabada, lugabulusu gwene.37Lugabesagana ande Yelusalemi, mu gugulumugu musele wu baolive, balongogo baana bavulu tsili kiesi lugibageme, mutulu bipa bibamono lubabulusu gulumusu Nzaama babadaga ni: 38Kiesi gugele wunu wiya mu kuuma-Mfumu! Dulu-dulu gu tala! Lugugu gugele Nzaama!39Bafalisi bagele yana ni: Longi, ngeneene balongogo baaga baganga magono. 40Yesu ni: Iyanuleele ni bamaganga magono, midoyo mimi bumini badaga!41Lugabesagana ande vili, lugadili ni: 42Si nze peele ni wuyabaaga mapaana mayaya-gudwaleene dulu-dulu! Asi daala luulu baguswegeene.43Bufugu bwigi bamenge baaga bini ya guziede, bini guzwa baada babosogo ande bimi, bini gububulu manzo mamosogo, 44lowo bini sisi si gamudoyo gamoso mu muningi mutulu wubili daanga luyagudala Nzaama.45Lugawingini mu nzo-Nzaama, gabulusu guyidi baada badega bimi; gabaleele ni: 46Basonogo ni: Nzo yimeeme yini galaaga nzo yi bisaama, asi bini nuyigidili yi bibi.47Galonga mafugu mamosogo mukebe ganzo-Nzaama, bafalisi ande balongo-misigi ande bamfumu babanganga-Nzaama ande bamfumu babayudu babosogo basaga gumugama; 48asi lowo baguga, ginaga badina baada boomo mutulu bubagumuna mapaana mande maguwibigeene.

Chapter 20
1Bufugu bumoso Yesu wulonga baada mu kebe ga nzo-Nzaama, balongo misigi ande bafalisi ande bamfumu babanganga-Nzaama ande bambudu ba bulu lubayawingini 2 ni:Duleele na wutuguwa luve lugolongo mapaa-na mama?3Yesu ni meeme se iyanuwufulu abubu: 4Nundele naa wumuwe Yowani gisala gi gubodogo baada?5Lubadalagana ni dumadodo ni Nzaama, gaduwufulu ni mutulakiwi nukono gumugumunu? ni baada, baduzwa gu midoyo, ginaga bayaba ni gagele mubigili.7Biwi ni: Duyabaga. 8Yesu ni: Meeme se lowo yinuleela naa wupe luve lu gulongo.9Lugabadeleene tigi yiyi: Muudu wumoso lugagwini mbenge yana, lugasileene baada gisala, nde lugagie gumbaana. 10Luyele bimi, lugadumusu muuda-gisala wumoso mu gwasene gobo lunde lubimi; lubamana mubu-lu, bamufudulu miogo peele;11Lugadumusu wumbaana, bamana mubulu, ande gumudugu, bamufudulu se miogo peele. 12Lugabisa dumusu wudede, lubamana mu lwalasa, lubamuyidi.13Munga-yongo ni: Kidi kiwi? Tumusa mwa-naame wu luzolo, daanga lumoso batumu-wugeene. 14Lubamono biwi ni: Dalaana gigi-di ginde, dumuzwaana, yongo lusaala lubisi.15Lubamuduusu mu yongo, lubamuzwe. Yesu ni: Munga-yongo gini gidi kiwi? 16Bugini ya bazwa, yongo gawe baada bambaana. Luba-wugu bunu biwi ni lowo gwini gala bunu.17Yesu lugabadele ni: Nubangana paana yiyi: Mudoyo wutabana baada badunga nzo wugi-digi mugama-nzo (gunzu lugeme nzo). 18Wu-nu wini bwa yatala bugini bogogo, wunu wini gala ya masini bugini fa.19Ndelunu bamfumu babanganga-Nzaama ande balongo misi basaga mpili yi gugama Yesu, asi badina baada boomo, ginaga bu bayabeene ni tigi yini gadeleene biwi. 20Ba-saga bana balulesga ni bapimi gu misi mi baada, bamuda mwede bamugeme, bamu-dwala gugele bamfumu ba Leta.21Bamuwufulu ni: Mfumu, nze wulongoga gumusomo, wugabalaaga baada, wudalaaga mambunzu, 22duleele dufudu paga gugele Kayisala e lowo?23 Bu gayabeene nduungabiwi, lugabaloomo nzimi yibagelayiwi. 24Nde ni mu gibende gigi, mbunzu ande bisono binawa nuyamono? Biwi ni: Bi Kayisala.25Nde ni: Bi Kayisala, wana Kayisala, bi Nzaa-ma wana Nzaama. 26Balemene pwede, loba-mono gigudodo mu mvudu yini yiguwibigeene ya kebe ga baada.27Basaduseye bamoso badodoga ni lufudumugu lo lwigi lubayawufulu Yesu ni: 28Longi, Mose gadulongo ni mukaada wuma-fileene mudimi, logamabudu si mwana, panga-mudimi gamutsidi babudande.29Gisi gugele ande mukaada wudwala mudi-mi wutomo, mudimi lugafi, 30wumbaana lugamutsidi, lugafi gusisi si mwana lowo; 31ndebunu bamidimi nsambwadi bafi, gusisi si mwana wumoso lowo. 32Mukaada se lugafi 33Mu bufugu bu nsugu naa wini gala mudimi wu mukaada wunu?34Yesu ni: Lolo babagala ande bakaada badwalagana; 35asi mu daanga lwini ya mawala lowo mini bisagala. 36Mutulu baada bini wingini mu gimfumu gi tala bini gala nga bawanzio, lowo bini bisafa.37Mose bu galese pimi ni baada lowo bisa fa, ndebunu gademene Nzaama ya mudi wulema mbaa ni: Nzaama wu abalayama, Nzaama wu Yisagi, Nzaama wu Yagobo. 38Ginaga Nzaa-ma lowo gigi Nzaama wu baada bafi, asi wu baada bamoono, ndebunu baada bande bigi bamoono.39Balongo-misigi ni: Longi, wumadodo pimi. 40Lowo bamono kiwi bimbaana bamuwufula.41Yesu ni: Abunu badodogo ni: Yesu mwana Davili? 42Ni mu Migungu ndege Davili gado-do ni: Mfumu galeele Mfumame ni: Bwanzana ya gogo lumeeme lu gidaada, 43tii gunu gungini niada bamenge banze. 44Ni Davili wumudemena Mfumu, abunu gigi mwanaana?45Gisi baada babosogo bu bamuwuga wu-leela balongogo baana ni: 46Gebaana gugele balongo misigi, bazolo bamvele baleye, bidi bitomo mu mambese ande mu manzo-ma-Nzaama ande gubawa mbodo; 47bawologa manzo ma bakaada bafileene badimi, badigi-diga bisaama. Bini basaamasa guvulu.

Chapter 21
1Yesu lugadele baada baleeda magaba mu kugande, gamono mukaada wufileene mudimi gasi magaba bibende biolo. 2Nde ni: "Iyanu-leele gumundaga ni mukaada wuwu wumufu-lumbele gamaleede magaba gudigi baada babosogo 3mutulu gamaleede nzimi yiyosogo yigagelayi mu nzwana, 4asi bini bamoso numaleede yini yimakono mfumu gugele bini.5Baada bambana badodone nzo-Nzaama ni yigi yipimi ande midoyo mipimi ande bimi bipimi bibawaga Nzaama magaba. 6Asi Yesu ni bufugu bwigi bwini bubugu nzo yiyi, lowo nwini bisa mono si gamudoyo gamoso.7Lubamuwufulu ni: Mfumu, ki danga mapana mana mini bwa? Ki gidimi gini monogo? Nde ni: Gebaana, bakono gunudoneene. Baada bavulu bini wiyaga mu kumameeme ni: 8Meeme ngwigi Mesiyi! Daanga lumagugu! Asi gubalaba lowo. 9Lwini bwaga biduumu ande gisagaga mu gisi, guwugu boomo lowo; lowo ni bufugu bunsugu bunu.10Lubwese ni: Gwini gala ande biduumu mu kebe ga bisi biolo, bada bazwesagana, maana manigagana ngolo tsili mu bihene bivulu, 11laama ande makaasa ma gifande-gifa mini ya, ande bidimi bigisobagani bini monogo gu tala, bini ledaga bomo.12Bubini nugamaga, bini nusaamasaaga mu manzo-ma-Nzaama ande gugele leta, bini nuwingisaaga mu bologo, bini numwesaaga pasi gugele bamfumu bagisi mukumameeme. 13Gwini gala daanga lubini lupimi lugute-leene meeme gimbangi.14Guwugu boomo lowo, gumono pasi lowo, meege beene bungini nuwa mapaana ma-nwini saamaga, 15mamvudu mabini mini gala maguwibigeene, manduungu, makono gu-dodo geele si muudu wumoso mu gisi gigi.16Bagidaabini, bamaya babini, bapanga babini bamaya wumoso, badaada wumoso, bagigaana gimoso, bambayi babini bubini nufuunaaga; 17bubini zwaaga bavulu mu kebe gabini. 18Baada babosogo bubini nume-nge mutula meeme asi lowo gwini bili si vini lumoso lubamfufu mu midwe mibini. 19Gan-gaana midimi, ndebunu bunwini hulusu mioono mibini.20Lunwini mono ni Yelusalemi basuda batu-luziede, baada badina guleye, bagele mu kebe ga gisi gibayudu badina guto'misele, 21bage-le mu mabulu bu guwingini gu bulu lulunene lowo, 22lunwini yabene ni Yelusalemi bulu-yafa; bufugu bunsugu bumaduulu.23Kiene gugele bakaada ba mazumu ande bana bini nwisaaga baana mabele mu daanga lunu, mutulu gwini monogo kobo yi Nzaama mu kebe ga baada. 24Bini bazwaaga gu ma-mbeese, bini dwalaaga bamoso mu mabologo mu bisi bimbaana; bamipani bini niadaaga Yelusalemi gu mili tii gunu gwini gugu daanga lubasileene Nzaama.25Gwini monogo ande bidimi gu tala, mu kebe ga daanga ande mu kebe ga ngono ande mu miodo. 26Baada bini gala mu boomo mu bisi bibiosogo mutulu lubu lwini gala luvulu mu nzele wunene ande bipumbu; bini faaga gu boomo.27Ndelunu Mwana-muudu gini monogo mu madudu mu mugieme ande gimfumu gigio-sogo. 28Lunwini mapaana mana mamabu-lusu, nimigaana, hedelaana midwe , guhulugu gubini gumabesagana.29Yesu lugabadeleene se tigi yiyi: 30"Dalaana mudi wu bafigi, ni kaya yimasawugeene, nuyabaga ni mvulu luyinogo, 31ndebunu se ni numamono bidimi bini, nuyabeene ni Gimfu-mu gi Nzaama gimabesagana".32Iyanuleele gumusomo ni baada babosogo lowo bini gala ni bafi lwini bwa mapaana maama. 33Tala ande mana bubini walaga asi mapaana mameeme lowo mini sala walaga.34Gebaana! Nukono gululeede mu biesi bi gisi gigi ande mu guwudu mono, nukono gunienge mutulu minianga mi gisi gigi, 35ni lowo bufugu bu nsugu bunu nubwileene mu gitungumugili nga mwede, ginaga bunu bwileene baada bagisi gimutsini.Nukono guyama dolo, nusaamaaga daanga lulwosogo, mutulu nukono gubwa lwini yaduugu Mwana-muudu.37Mu mooso Yesu galonga mu nzo-Nzaama, asi mu gingwese gayasaama guto'musele wu ba olive. 38Baada babosogo bawiya agipwila-gipwili mu gulaba malongo mande.

Chapter 22
1Lubesagana fedi lu Pagi, lubafufuga mampa makono mugiele, bamfumu ba banganga-Nzaama ande balongo-misigi basaga mpili yi guzwa Yesu, 2asi badina baada boomo.3Luwingini Sadana mu mudimi wu mulo-ngogo wumoso kumaana Yudu Iskaliodo, 4wuwu lugaya wugagana ande biwi mu gubadegeene Yesu.5Bamono kiesi givulu, lubamugenese nzimi; nde lugagumunu. 6Lunu lugabulusu gusaga mu gubadimineene Yesu ni baada bakono guyabeene.7Lugugu bufugu bu fedi, mu daanga lubawaaga Nzaama magaba ma mameeme, Yesu lugadumusu Piele ande Yowani mu gwayidigi gihene gibena dia fedi, gabadumu ni: 8"Ndanwa yidigi gihene". 9Biwi ni: "Mfumu, wumazolo gunu?"10Nde ni: "Wigilaana, ni numaduulu ya bulu bubunene, bunwa mono muudu wuduugu gu mwese ande bungu yata'mudwe; numulebe tii ya nzo yigayawingini. 11Nga numuleele munga-nzo ni Mfumu gamawufulu ni gihene ginde gi fedi ande balongogo baana agini?12Bu ganuleese sugu lumoso lunene mu nzo yitala ande bimi bibiosogo bifana. Ndegunu gunwa yidigi madia. 13Lubagie, bamono se ndebunu bugabaleele; lubalama madia ma fedi.14Lugugu daanga, Yesu gagele ya mese ande balongogo baana. 15Gabaleele abubu: "Ki kiesi meeme yimona mu gudia abubu ande bini mu fedi lulu lu Pagi gukono yana gumono pasi!" 16Iyanuleele ni lowo ngini bisa dia abubu ni Gimfumu gi Nzaama lowo gimagugu.17Lugaseene gobo, gadono Nzaama, luga-baleele ni: "Gabaganaana mono maama, 18iyanuleele ni meeme lowo ngini bisa manwa tii gunu gwini ya Gimfumu gi Nzaama".19Lugaseene se lumpa, gadono Nzaama, lugamana lugele, gabawe ni: "Diana, luulu lwigi luudu lumeeme, nusala salaaga abubu mu gusala nungaaga meeme". 22Gungoya gudia, lugabawe gobo, gabaleele ni: "Gobo luulu lwigi guwugagana gufini gu Nzaama, mu matsili mameeme mamadiagaga mutula bini.21Asi dalaana: Muudu wutega gigi yaya ya mese ande meeme. 22Eyi, Mwana-muudu bugafaya nga buzoleene Nzaama, asi pasi gugele wunu wumudega. 23Lubabulusu gudoyagana biwi ande biwi ni: "Na wunu wumafana gusala abunu?"24Bagele badodogana ngolo tsili ni nawa wunu wumadigi mfunu mu kebe gabiwi babosogo? Yesu ni: 25"Bamfumu ba bisi bibiosogo ni wumadodo, babosogo bamula-baaga, babademenega "Baada bapimi".26Asi lowo gwigi bunu mutulu bini. Wunu wumazolo ni gagele mfunu yivulu, gaseleene bagwene, nga mwana-mbeele; wuduma bagwene, wusala se nzege beene. 27Nawa wumadigi mfunu wunu wigi ya mese, e wunu wuya wuyagaba madia? Ga wunu wigi ya mese? Meeme ngwigi mu kebe gabini nga wunu wuyagaba madia!28Bini nwigi daanga luleye ande meeme, mu mamosogo mayimanwana amiyi, bunuma-mono magasala Nzaama, ndebunu se meeme iyanusala bini; 29bunwini dia ande gunwa ya mese mameeme mu Gimfumu gi Nzaama; 30nwini saamasaga baada babasogo ba Isaleele yata'bidi bi Gimfumu gimeeme, bigana bibiosogo guu ma-biolo (12).31Simoni, Simoni! Wigili: "Sadana wuloomo luve lugunubwisi; 32asi meeme yigusaamene ngolo ni wukono gubwa, mutulu nze se wunimisi lugwigili lubapanga baaga".33Piele ni: "Mfumu, meeme ngwingina bologo ande nze, mfaya se ande nze!" 34Yesu ni: "Piele nsusu gagala lowo yana gugogolo loolo, nze bu wunanga mbala dede ni wungiabaga".35Yesu ni: "Luyinudumu gukono si gimi gimoso gu miogo: si gamupa, si sabadi, ande gimi ginukono gunugie?" Biwi ni: "Lo si gimi gimoso". 36Nde ni: "Luulu hoso muueu wigi ande mupa wana gasene, wigi ande mbeese yana gasene; wumakono mbese, gadege mvele wana, gasuumu mbeese.37Mutulu iyanuleele ni mabasonogo mutula meeme lumaguga: "Bamusi ya kebe ga baada bafa". 38Balongogo ni: "Mfumu, dala mam-beese moolo amaama mamagugu.39Yesu nga bugele gifu giana, lugagie gu to'musele wu ba olive. Balongogo baana lubamulebe. 40Lugaduulu, gabaleele ni: "Saamana mutulu nukono gubwa mu masu-mu".41Lugabasisi, gapusu gandanda, gidese gi mili maguumu madede (30m), lugafugamana, gasaama ni: 42"Dawa, ni wumazolo, digisi pasi yiyi, sala luzolo lunze, lowo ni lumeeme".43Wanzio wuduugu gu tala lugaya muwa ngolo. 44Boomo lubuhinagana, Yesu lugabisa saama ngolo tsili, mooso luwuzulumuga mu luudu lunde nga matsili mayanogo mu maana.45Luganimigi, gayafudugu yagele balongogo, gaya babaga bayama, bawono ande kiene. gabaleele ni: 46"Ki numayameene? Nimigaana, saamaana, mutulu nukono gubwa mu masumu".47Gagele wudoda, baada bavulu lubaya duugu. Yudu, wumoso mu kebe ga balongogo wuyabadwala; lugabesagana ande Yesu lugamuvileene. 48Yesu ni: "Yudu, wumadege Mwana-muudu mu gumuvileene?"49Balongogo ba Yesu lubamono ndebunu, lubawufulu Yesu ni: "Mfumu dumafana gunwana gu mambeese?" 50Wumoso mu kebe gabiwi lugagiese muuda-gisala wu mfuma-banganga-Nzaama tswi. 51Yesu ni bunu lowo, lugafudulu tswi lu muudu wunu.52Yesu lugaleele bamfumu ba banganga-Nzaama ande bamfumu ba baada badalga nzo-Nzaama ande bambudu bana bayi mu gumugama ni: "Nufedi gwiyi ande mambeese ande mambede gagwi ni ngwigi mwibi? 53Mafugu mamosogo ga yigalga ande bini mu nzo-Nzaama, lowo nusala nsaga mu gukama; asi daanga lugugu gugele bini ande gugele mfuma-bisala bipibi".54Lubageme Yesu, bamudwala gu nzo-mfum-banganga-Nzaama. Piele gagele wudala ndebuna gandanda. 55Lubagungugu mbawa, Piele se bugagele mu gibwili wuwoda mbawa mu kebe ga lupangu.56Muuda-gisala wumoso wu mukaada gagele wugodolosa Piele mu kuga-mbawa, nde ni: "Muudu wuwu se bugagelande!" 57Asi Piele lugananga ni: "Meeme yimuyabaga gwama". 58Gungoya-daanga bitsi muudu wumbaana lugamono Piele nde ni: "Nze se bu wigi wumoso mu kebe ga baada bana! Piele ni: "Meeme lowo gwama".59Gungoya mwa-daanga muudu wumbaana se wumabisa dodo mu ngolo ni: "Gumundaga muudu wuwu bubagelande, gigi mwisi Ngalili. 60Asi Piele ni: "Lowo iyayabeene ni wuyadodo kiwi?" Lugadoda nde mbal'moso nsusu luga-gogolo.61Mfumu Yesu lugabolomono misi gadele Piele, Piele lugawibigi bumuleele Yesu ni: 62"Wini nanga meeme mbala dede, nsusu lowo yana gugogolo". Piele lugaduugu, lugaya dili yanzie.Baada bageba Yesu bagele bamuseya ande gumubulu, bamuganga mulele gu misi biwi ni: 64"Dodeede na wutugubulu?" 65Bu bamudu-ga se misingi.66Lutsie bwisi, lubagosagana bambudu ba bigaana bi bayudu ande bamfumu ba ba-nganga-Nzaama ande balongo-misigi. 67Lubayadwala Yesu mu kebe ga Gimvugu gi biwi giginene bamuwufulu ni: "Nze wigi Mesiyi? Duleele". 68Nde ni: Lowo gabini nwa guumunu ni yitunuleele, lowo se nwafudulu ni yitunuwufulu gimi.69Duugu luulu Mwana-muudu gagala ya googo lugidaada lu Nzaama-Pungu, munga-ngolo". 70Babosogo lubabadaga ni: "Nze wigi mwana-Nzaama?" Nde ni: "Bini bene numa-dodabunu". 71Biwi ni bisi bene dutuluwu-geene; ki gimbangi gimbaana duyasaga?

Chapter 231-
2Baada babosogo lubanimigi, badwala Yesu gugele Pilada; babulusu gumufunu ni dutwamubaga wuleela baada ni gigi Mesiyi, gigi mfumu bakono gufudu paga, gayawingisi baada mumilenge.3Pilada lugawufulu ni: "Nze wigi mfuma-bayudu?" Nde ni: "Nzege wumadodabunu". Lugabolomogo gugele bamfumu ba banga-nga-Nzaama ande bayudu gabaleele ni: 4"Meeme lowo iyamono si pana yifa mugele muudu wuwu, yidumuzweleene". Babosogo lubabadaga tsili mu ngolo ni: 5"Gayapusu baada mu gusala gisaga-saga mu malongi mande; gabulusu gu Ngalili, wumadigi mu gisi gi bayudu gigiosogo, luulu umayaduulu tii yaya".6Pilada lugawugu bunu lugawufulu ni muudu wuwu gigi mwisi Ngalili. 7Lugawugu ni ga-duugu mu maana mayala Elodi, lugamudu-musu gugele nde, ginaga mafugu mana gagele ya Yelusalemi.8Elodi gamono kiesi givulu mutulu Yesu; ginaga bugawugu magagidande, gasaga ndege beene gamono gipa. 9Gamuwufulu mapana mavulu asi Yesu lowo gamuwe si mvudu yimoso. 10Bamfumu ba banganga-Nzaama ande balongoga misigi bagele bamu-funa mu mapaana mabupala.11Elodi ande basuda baana bagele bamuse-ya, bamubeya. Lugamufudulu gugele Pilada. Elodi ande Pilada bagele bamengagana; 12asi bufugu bunu lubagidigi bambayi.13Pilada lugagoso bamfumu ba banganga-Nzaama ande bamfumu bambudu ande baada babosogo, gabaleele ni: 14"Bini nuyatwaleene muudu wuwu, numufuunu ni gayabwisi baada gisagasaga; asi meeme yimusaamasa ya misi mibini, lowo yimamono si gubiyi gumoso gugamasala nde.15Elodi se lowo gatumumono gubiyi, sa gatumufudulu guugu. Ndelunu bu gumuzwa lowo. 16Dumubula mafimbu, dumuwesele. 17Mu hoso fedi lu Pagi, Pilada gagele ande gifu gigudusaaga muudu wumoso mu bologo.18Babosogo lubabadaga mu ngolo ni: "Muz-we muudu wunu, duweseleene Balabasa! 19Gisi lowo wuwu gawingineene bologo mutulu gawingisi gisagasaga ya bulu lubiwi ande muudu wugazwe.20Pilada gazola guwesele Yesu, asi baada babosogo ni: 21"Musi yata kulunsi, musi yata kulunsi". 22Lugabisa baleele mbala yidede ni meeme lowo iyamono gubiyi gugamasala, iyamubulusu fimbu, imuwesele.23Biwi ni lowo, musi kaga yata kulunsi. 24Lugawugu kobo, lugabaduseene muudu wubaloma, 25gabawe Yesu ni basele luzolo lubiwi.26Mu nzili yibadwala Yesu, lubamono Simoni mwisi Cyrene wuduugu gu manguunu, basuda lubamuwe kulunsi yi Yesu ni gamusenese gungoyo.27Gibwili gi baada bavulu bayalaba Yesu, bakaada bavulu bayadila, asi nde ni: 28"Bamama baba, nukono gundili meeme, nuludili bini beene ande baana babini".29Mutulu tama lowo bubadoda ni: "Kiesi gugele bana bakono gubudu gele ande bayakono gunwisi baana! 30Baada bini lelaaga misele ni: "Nudubwileene, miwanda miduswege". 31Ni mudi wutse batuwugi-dabubu, asi wuwumu?"32Bayadwala se baada boolo, bibi muguba-zwa ande Yesu.33Lubaduulu ya gihene gibademenega "Gigwili gi mudwe" lubasi Yesu yata kulunsi ande bibi bana boolo, wumoso gu googo lugimaya, wumbaana gu gu googo lugidada, Yesu ya kebe. Yesu ni: "Dawa, baweseleene, lowo bayayabeene gimasala". 34Lubamana giese milele minde bamana gabagana mu gusoolo.35Bambudu ba bayudu bagele bamuseya, badoda ni: "Gahulusu bagwene, galuseede ndege beene ni gigi Mesiyi, wusoolo Nzaama!"36Basuda se bagele bamuseya, lubagie bela-bele bamusi mulele wumaja mangene gu gono; biwi ni: 37"Luhulusu nzege beene ni wigi mfuma-buyudu!" 38Yata mudwe basonogo ni: "Wuwu mfuma-bayudu".39Mwibi wumoso lugaduga Yesu ni: "Nze lowo wigi Mesiyi? Ni gwigi nze, luhulusu, duhulusu se bisi. 40Wunu wumbana ni nze boomo lowo gwaga? Lowo wuyamudini Nzaama? 41Dala duumbu lunze ande lumee-me ga gisini gubiyi gubisi, asi nde kene, gamagidi kiwi?"42Lugabwese ni: "Gungialala meeme lowo bufugu buwini yafudugu mu guyala baada." Yesu ni: 43"Iyaguleele gumusomo ni kaga loolabubu duyagala nze ande meeme gu paladisu".44Daanga lugele yata'mudwe (12h00/midi) lubwi pibi gisi gimutsini tii gungoya madaanga madede. 45Mulele wu nzo-Nzaama luwupa-gaga ya keba-kebe biyese biolo.46Yesu lugawabaga mu ngolo ni: "Dawa, moono wumeeme yituwufudulu gu miogo minze". 47Gungoyo lugafi. Mfuma-basuda, mwisi Rome, lugamono bunu, lugalumusu Nzaama ni: "Gumundaga muudu wuwu lowo gasele si gubiyi gumoso!"48Baada babosogo bayalaba Yesu, bambayi baana ande bakaada bagele mu gumono gandanda mamosogo madiga duugu gu Ngalili. 49Bana bagele yana bafuduga babosogo babena bulu tulu mu kiene.50Muudu wumoso Yozefi muyudu mwisi Arimathe, bugagele mu gimvugu ginene gi ba yudu, asi logagumunu muzumu to ndaga yi bayudu bana bamoso, 51nde gasaya mudimi mu gimfumu gi Nzaama.52Lugayaloomo Pilada nzili mu guzigi Yesu. Lugamudogolo yata'kulunsi, gamudimi milele, 53gayamusa mu maluumu mabasimi mu mudoyo, mabakono guzigi geele si muudu.54Gugele mu bufugu bu gitana, sabbata lugele mu gwiyi. 55Bakaada bayalaba Yesu duugu gu Ngalili ande Yozefi lubaya dala luudu lu Yesu mu maluumu; lubamana yasaga maasa mansungu. 56Mu bufugu bu sabbata bagele mu guhululugu nga bwigi misigi.

Chapter 24
1Ande gapibi mu gipwili, bakaada lubagie gu maluumu ande maasa mansungu, 2bamono ni mudoyo wumbela-maluumu bawupuudu mu lugala. 3Lubawingini lowo bamono luudu lu Yesu.4Lowo bayabeene lugele gunu, bagele mu boomo lubamono baada boolo bayabaduu-geene milele mibiwi misema, lubasudigi ma-mbunzu mabiwi. 5Babawufulu ni: "Mutula kiwi nuyasaga muuda-moono mu kebe gaba-mvuumu?"6Lowo gigi yaya, wuwusugu mu lufa, wibigaana maganuleele gu Ngalili ni: "Mwana-muudu bini mudimini gu miogo mi baada ba masumu bini muzwa yata'kulunsi, 7gungoya mafugu madede bugini wusugu mu lufa".8Lubawibigi ndaga yini yi Yesu, lubafudugu gu bulu, bayadeleene balongogo bana bamo-so gumoso ande bana bambaana. 9Gugela-bunu: Madiyi mwisi Magadala, Jani ande Madiyi maana Jagi. 10Bakaada bambaana babagelabiwi bade se gifa ndegini gugele batumu.11Asi lowo basala bagumunu, bamono ni lowo gumafana gusalamana bunu. Ndelunu Piele lugasene tini tii gu maluumu; luganiege gamono kaga milele mibadimi Yesu. 12Gamo-no guwibigeene tsili pana yini, lugafudugu.13Mu nzila-bulu bumoso kuumu Emmaus, bugele bela-bele ande Yelusalemi balongogo boolo bayadoda 14pana yini yibwi bufugu bunu.15Bagele benasa miaga, Yesu lugabaduu-geene, gawena nzili moso ande biwi 16asi lowo bamuyaaba.17Lugabawufulu ni: "Kiwi nuyaya dodo?" Biwi bagidigi kiena-kiene; wumoso mu kebe gabiwi, kuumana Cleopas lugamuleele ni: "18Nze wigi munzenzi? paana yimabwa guugu yiyinene, lowo gwaga guyiyabeene?"19Nde ni: "Ki paana?" Biwi ni: "Yimabwileene Yesu mwisi Nazaleti! gagele mubigili wungolo; gasele mapaana mamanene gu misi mi Nzaa-ma ande mi baada babosogo. 20Bamfumu babisi ba banganga-Nzaama ande bagisi ba-mudege, bamuzwe yata'kulunsi.21Mapaana mana madigi, lolo bufugu budede; gugele ni muudu wunu gaguulu baana ba Isaleele gu miogo mi bamenge.22Asi mu kebe gabisi bakaada bagie gu ma-luumu agipwili-agipwili, bayadudeleene ni gwigi gumundaga, 23lowo batumono, bawa-nzio batubaleele ni wuwusugu mu lufa. 24Bambayi babisi bamoso babagala bagie, bayadudeleene se ndebunu; lowo batumu-mono.25Nde ni: "Bini biyungu bibi nukono lugwigili, tii ki daanga nwini yabene mapaana mabaso-nogo 26mutula meeme duugu mu migaana mi Mose tii mu migaana mimiosogo mi Babi-gili ni 27meeme bubini tege, bini nzwa, bungi-ni wusugu mu lufa?"28Lubabesagana ande bulu lubawena, Yesu gasele nga nde wudigagana, biwi ni 29gudi-gagana lowo, yiyi pibi, twene gunzo bisi.30Lubayidigi madia, nde lugamana giese lumpa, lugadono Nzaama, lugabawe. 31Mbal'moso misi mibiwi lumizibigi, lubamuyabeene; asi nde lugawalaga. 32Biwi ni: "Kiwi buna ngagwi ni mbawa mu kebe ga-bisi lugatudoleelaaga nde mu nzili!"33Lubawusugu mu gipwili, lubafudugu gu Yelusalemi, bayabaga balongogo bana guu-ma-moso bagungamana gihene gimoso badoda ni: 34"Gumundaga Yesu wuwusugu mu lufa, Simoni bugamumono!" 35Biwi se lubabulusu gubadeleeene bubagelande mu nzili ande bugabawe lumpa.36Bagele badoda mbal'moso Yesu lugaya badugeene, gabawe mbodo ni: "Mbodabini!" 37biwi bagele mu boomo banunga ni mufu.38Asi nde ni: "Nukono guwugu boomo, wuwu meeme, mamede makiwi? 39Dalaana miogo ande mili mi meeme! Mufu wigi ande miswini ande bigwili? 40Nundamana mu miogo ande mu mili.41Ginaga bagele bameda mu gugwigili, kiesi bugihinagana ande guwibigene, lugabawufulu ni bigi ande ndama-madia; 42lubamuwe gidi-ni gi mbisa-mwese wubafufu; 43lugadi.44Lugababaleele ni: "Luyigelande bini buyinu-leele mana mamafedi gubwa mutula meeme nga bu basonogo mu migaana mi Mose ande mi Babigili ande mu Migungu. Mapaana mana mamosogo mamafedi gusalamana ndebunu."45Luga bazibili nduungu mutulu bayabeene mapaana mabasonogo mu migaana, gabalee-le ni: "Dalaana mabasonogo: "Mesiyi gamafedi gumono pasi, asi gungoyo gawusugu mu lufa mu bufugu budede; 46kuuma-nde bayilongo mu bisi bibiosogo, duugu ya Yelusalemi. 47Baada babolomono idimi, basobo bifu bibi-wi, bawesele mugeleene wufa; masumu ma-biwi bubini baweseleene.48Bini nwigi bambangi numona mamosogo mayadigi. Mege ngini nudumusu gini gigene Dawa. 49Bini nulemene yaya ya kebe ga bulu luulu tii gunu gunwini baga ngolo yini duugu gu tala.50Luga baduusu ya bulu, gaba dwala bela-bele ande Bethanie, luga basagamana. 51Ndeyana luba gabalagana, nde luga nabada gu tala.52Biwi lubafudugu gu Yelusalemi mu kiesi givulu tsili; 53bagala hoso daanga mu kebe ga nzo-Nzaama basaama, balumusa Nzaama.

## John

Chapter 1
1Mu luyanaga lugisi gugele Ndaga ande Nzaama, Ndaga yigele Nzaama. 2Ndaga yigele ande Nzaama. 3Lowo si gimi gimoso gisalamana gukono Ndaga.4Moono wugele mu kebe ga Ndaga, moono wunu wugele mooso mu keb ga baada. 5Mooso wunu wudwaga mu kebe ga pibi, asi pibi lowo yiwugumunu.6Nzaama gadumusu muudu wumoso kuumu Yowani 7mugwada gimbangi gi mooso mutu-lu baada bamugumunu mu ndagande. 8Nde lowo gagele mooso asi mbangi wu mooso.9Mooso wunu wigi wu mundaga, ndewunu wuyi ya mu tsini mu guzibili baada misi.10Luwugele mu gisi gigi, lo bawuyabeene, asi wiwusele gisi gigi. 11Wuyi mu kebe gaban-gawi, asi lowo bawugumunu.12Asi baana babosogo bawugumunu, wuba-gidili baana ba Nzaama mu kuumande, 13ba- budugu mu luzolo lu Nzaama, lowo ni mu matsili, lowo ni mu luzolo lu gimuudu.14Ndaga yigidigi muudu wunu wugala ande baada mu kiene yi biwi ande mu gumusomo; budumono mugieme wunde nga mugieme wu Mwana-Nzaama wumoso peele wugigande. 15Yowani bu gamudeleene gimbangi, gabad-ga ni: Nde wunu wuyinuleela ni: Wunu wiya mangoyo, bu gadedegene geele, wumandigi meeme mu mamosogo.16Mu kebe gande dubege mapimi mamosogo ande kiene yinde. 17Ndebunu misigi mileede Mose, mundaga ande kiene Yesu wuyabidwa-la. 18Lowo yana si muudu wusala mono Nzaa-ma, asi Mwanaana wumoso wigi mu kebe gande wuyadumonogoso.19Dalaana gimbangi gi Yowani ludumusu bayudu banganga-Nzaama ande baada ba Levi mu guyabeene ni nde gigi nawa: 20Nde ni lowo yigele Mesiyi. 21Biwi ni wigi nawa si? Eliyi? Nde ni lowo gwama. Mubigili? Nde ni lowo.22Biwi ni twena leele bana badudumu ni wigi nawa? 23Nde ni ngwigi ndaga yini yiyabadaga mu kebe ga tsege nga bu sonogo mubigili Yi-saya ni: Yidigaana manzili ma Mfumu, sungi-gaana dumanzili dunde.24Batumu bana ni mutulaki wuyabodogo ni lowo wigi mubigili Yisaya, lowo wigi Klisto? 25Gisi bagele bafalisi.26Yowani ni: Meeme iyanubodogo mu maja, asi gwigi mu kebe gabini ande wunu wuma-ndigi meeme; 27meeme nkudu bugugudululu masabadi mande lowo, numuyabaga, bugiya. 28Mapaana maama madigi ya Betani gu nda-ma nzele wu Yodani gubodoga Yowani baada.29Bufugu bulebe Yesu lugayi gugele Yowani, wa Yowani: Nde wuwu wuyideleene meeme gimbangi ni: 30Dalaana Mwana lumeeme wudogolaaga masumu ma baada; wumandigi meeme mu mamosogo. 31Yimuyabaga asi meeme yibodoga mu maja mutulu guyaba-gasa baana ba Isaleele bamuyabeene.32Yowani lugade gimbangi gigi ni: Yimono Muhunga-Nzaama wuyagulumugu ya mudwe wunde nga yembi. 33Meeme lowo yimuya-beene, asi nde wutumu mu gwabodogo baada mu maja, nde wundele ni wunu wuwini Muhu-nga-Nzaama wutwa mugulumugeene, nde wunu wini bodogogaaga mu Muhunga-Nzaa-ma. 34Ndelunu luyimono, luyide gimbangi ni gigi Mwana-Nzaama.35Bufugu bulebe Yowani gagele ande balo-ngogo baana boolo, 36lugamono Yesu wudi-ga nde ni: Dalaana Mwana lumeeme wu Nzaa-ma.37Balongogo bana boolo lubawugu bunu lubalebe Yesu. 38Nde ni kiwi nuyandabeene? Biwi ni: Longi, wugalga gunu? 39Nde ni: Yan-wadala. Lubamono, balemene bufugu bunu mu kugande.40Mu kebe ga balongogo bana boolo bawugu Yowani, balebe Yesu wumoso gugele Andele, makwina-Piele wunu wumuleele ni bisi dumo-no Mesiyi (Klisto), 41wunu wumudwala gugele Yesu. 42Yesu ni: Nze wigi Simoni, luulu wu-magidigi Cephas = Piele.43Bufugu bulebe Yesu lugamono Fidipo mu nzila-Ngalili, lugamudemene ni: Yawandaba. 44Gagele mwisi Bethsaida, bulu lumoso ande Piele ande Andele. 45Nde lugamono Natha-nael, gamuleele ni: Bisi dumono Yesu-Klisto mwana-Yozefi mwisi Nazaledi wunu wusonogo Mose, wudodeene mibigili.46Nathanael ni: Gimi gipimi gimafana gu-duugu gu Nazaledi? 47Yesu lugamumono wiya nde ni: Dalaana muyudu mupimi, gubiyi lowo gwana. 48Nde ni: Abunu wumangia-beene? Yesu ni: Meeme yigumono duugu luwugele gu tsina mudi, yana Fidipo lowo gugudemene.49Nathanael ni: Longi, nze wigi Mwana-Nzaama, mfuma-bayudu. 50Yesu ni: Wuma-gumunu mutulu bu yituguleele; zili buwa mono mamahinagana. 51Gamuleele ni: Gu musomo bunwa mono bwazibigi tala, bawa-nzio ba Nzaama babanaga, bagulumuga yata Mwana-Muudu.

Chapter 2
1Gungoya mafugu madede Yesu ande balo-ngogo baana ande maana bagie gu fedi 2gu bulu lu Cana gu ndaama Ngalili.3Mono lumawi, maana lugamuleele ni mono mawi; nde ni: 4nze mukaada, ki paana nze ande meeme? Daanga lumeeme lowo yana gugugu? 5Maana lugaleele baada-bagisala ni labaana bu ganuleele nde.6Yana gugele ande mabungu masamana mabawulula bayudu masumu; 7Yesu ni: Yulusaana fa maja mu mabungu maama, 8nudwala gugele gapidi ga fedi. Lubadwala.9Gapidi lugalolo, gawugu ni maja magidi mono, asi lowo gayabeene gumaduugu, lugademene munga-fedi ni: 10Mu fedi tomo badusuga mono mapimi, gungoyo mamakono pimi mamayaduugu, asi nze abunu wudede-gese makono pimi?11Gini gigele gipa gitomo gisele Yesu ya bulu lu Cana; mugiemee wunde luwumonogo, balongogo lubamugumunu.12Lugagie gu Kapelenawumu ande maana ande balongogogo baana ande bapanga baana.13Lubesagana fedi lu Pagi, lubagie gu Yelu-salemi. 14Gunu Yesu gayamono baada badega bangombi ande mameeme ande mayembi mu kebe ga nzo-Nzaama, bamoso basengegesa nzimi.15Lugasene fimbu gamana bapasa, lugaba-dusu, gamana bundulu mamese. 16Nde ni duusaana mayembi mabini, nzo yi Dawa nuyi-gidili zaana?17Balongogo lubawibigi mabasonogo mu mugana-Nzaama ni: Nzaama, luzolo lumeeme mutula nzo yinze lulema nga mbawa. 18 Ba-yudu ni kigipa wumazolo gudulese? 19Yesu ni bubulaana nzo yiyi, buyibisa yidungu mu ma-fugu madede.20Bayudu ni mu gudungu nzo yiyi gusele mvulu maguumana, asi nze ni wuyinimisi mu mfugu madede? 21Gisi gadoda mutulu luudu lunde. 22Ndelunu lugawusugu mu lufa balo-ngogo lubawibigi mapaana mana mabasono-go ande magadodo nde, lubamugumunu.23Lugagele mu fedi ya Yelusalemi, baada bavulu bamugumunu mutulu bipa bagasala; 24asi nde lowo gabasileene mudimi mutulu bu gabayabeene babosogo; 25lowo gazolo ni bamudeleene gimbangi si gimoso bugaya-beene midimi mibiwi.

Chapter 3
1Mbudu wumoso mu kebe ga bayudu kuuma-ana Nicodeme, gagele mufalisi, lugaya wufulu Yesu mu pibi ni: 2Longi nze wigi wunu wudu-musu Nzaama; mawusala nze wumbaana lowo gamafana gusala.3Yesu ni: Gumusomo, ni muudu lowo gama-bisa budugu, lowo gini mono gimfumu gi Nzaama. 4Nde ni: Muudu gafudugaaga mu zumu lumaana, asi bunu gamafana gubisa budugu?5Yesu ni: Gumusomo ni muudu lowo gamabo-damana mu maja ande mu Muhungu,lowo gamafedi gumono gimfumu gi Nzaama. 6Mapaana ma muswini magele mamuswini, ma gimpeve ma gimpeve.7Guwibigeene lowo mutulu yituguleelabunu. 8Muhungu wenega guwumazolo, wusaya lubu; asi guwumaduugu, nze wuyabaaga, gumagana nze wubaaga. Ndebunu se bwigi muudu wumadudugu mu Muhungu.9Nde ni: Abunu bunu? 10Yesu ni: Nze gawigi longi wu misigi, wuyabaga bimi bibi? 11Gu-musomo iyaguleele ni dudodoga mapaana maduyaba ande madumonoga, asi bini nugu-munaaga gimbangi gi bisi.12Ni lowo nuyagumunu maana magisi gigi, abunu nwini gumunu maana matala, lungini nudeleene? 13Lowo yana si muudu wuba-naga gu tala, Mwana-muudu peele wigi gu tala wuyagulumugu.14Ndebunu busi Mose ngongono wu gibende mu kebe ga nsege, ndebunu se Mwana-muudu galumu 15mutulu wunu wini mugu-munu gabege moono wu mvulu ande mvulu.16Nzaama bugabodazolo baada, lugadumusu Mwanaana wumoso wugigande, mutulu muu-du wunu wutumugumunu, gakono gufa, asi gabege moono wu mvulu ande mvulu. 17 Nzaama lowo gadumusu mwanaana ni gasaamasa baada asi mutulu bamugumunu, nga bahulugu. 18Wunu wumasa mudimi mugende, lowo bini musaamasa, asi wunu wutumunanga, bamusaamasa tama.19Gusaamasa gunu gwigi mooso wuyi mu kebe ga baada, asi baada lowo batuwuzolo, mutulu biwi bazolo bisala bi pibi; 20bazolaaga ni bisala bibiwi bimonogo mu mooso, bigi bifa. 21Baada basalga mu mooso, basalaga bisala bipimi, bini bimonoga baada, bigi bisala bi Nzaama.22Yesu ande balongogo baana baya bodogo baada mu maana ma Yudeye; 23Yowani se gagele wubodoga baada ya Enono, mu kuga Salimi, gunu baada bavulu bawiya mu gubo-damana; 24yana lowo tomo guwingini bologo.25Balongogo ba Yowani bagele basaya miaga ande muudu wumoso wunanga mapaana ma guwululu masumu. 26Lubayaleele Yowani ni: Longi, dumamono muudu wunu wuwuledeene nze gimbangi luwubodoga nze mu nzele wu Yodani; wubodoga, baada bavulu bena gugele nde.27Muudu lowo gamafana gusala hoso paana yini, ni Nzaama lowo gatumudumu. 28Bini beene nuteleene gimbangi luyidodo ni: Mee-me lowo ngwigi Klisto, asi bu batumu, sa yide-degene.29Munga-mugese gwigi mudimi; asi mbaya-mudimi wigi yana wumuwuga, gigi mu kiesi givulu mu ndaga-mbayana; kiesi gimeeme se gigi gipimi. 30Pimi meeme kulumugu, nde gabanaga.31Wumadugu gu tala gigi wu tala, wugisi gimaana, gigi wugisi gimaana, gadodoga nga muudu wu maana. 32Wumadugu gu tala ga-dodoga mapaana ma tala, magamono, maga-wugu, gigi ya tala baada babosogo. 33Wunu wumagumunu gimbangi ginde, gagumunu ni Nzaama wigi.34Wunu wudumusu Nzaama, gadodoga ma-paana mamosogo mamudumu Nzaama, gaga-laaga si yimoso; 35Mamosogo Nzaama wu-muwe nga bugamuzolo. 36Wunu wumasa mudimi mugele Mwana, gabege moono wu mvulu ande, asi wunu wutumunanga lowo gini baga moono wu mvulu ande mvulu; gini mono kobo yi Nzaama mu bufugu bunu.

Chapter 4
1Yesu bugayaba ni bafalisi bayabeene ni ga-yabodogo baada gudigi Yowani, 2gisi lowo gabodoga ndege, gugala balongogo baana, 3ndelunu gadogo ya Yudeye, lugafudugu gu Ngalili.4Gugele ni gadigi ya Samaliyi, 5lugaduulu ya Sychar, bulu bumoso bugele mu kuga yongo lu Yozefi lusalamuwa gidaana Yagobo,6yana yagele zwingi lu maja lu Yagobo. Yesu gagele wubwanzana mu kuugu ande guwono gu nzili. 7Mukaada wumoso mwisi Samaliyi lugaya deye maja. Yesu ni: Pe maja nwi. 8Ginaga balongogo bayasumu madia gu bulu.9Mukaada wunu ni: Abunu wumandomo maja bisi ande bini gaduwugaganaaga bayudu ande bisi Samaliyi? 10Yesu ni: Nze wukando-mo meeme maja ni wuyabaaga magaba ma Nzaama ande wunu wuyagulomo maja; Gaka guwa maja mamoono.11Mukaada wunu ni: Mfumu nze si gimi gigudeyeene maja lowo gwaga, zwingi se lwigi luleye, gunu makaguduugu maja? 12Nze wumadigi Yagobo wudusileene bisi zwingi lulu, lugadeya ndege beene, ande baana baana ande gudisi bambisi baana?13Yesu hoso muudu wumanwa maja maama bugini bisa wugu pwisi, 14asi wunu wini nwa mameeme, lowo gini bisa wugu pwisi; mutulu mangini muwa meeme mini nogaaga mvulu ande mvulu.15Mukaada wunu ni: Mfumu, ngwe maja mana, menese pwisi, kono gwadeyaaga se maja yaya. 16Yesu ni: Nda mudemene mudimaaga.17Nde ni: Mudimi lowo gwama. Yesu ni: Gumundaga, mudimi lowo gwaga. 18Mutulu wudwala badimi badaana, wunu wulolo, lowo gigi mudimaaga.19Mukaada wunu ni: Mfumu, iyamono ni nze wigi mubigili. 20Bakaaga babisi bayasaama ya musele wuwu, nze ni pimi gwasaama gu Yelusalemi.21Yesu ni: Mukaada wuwu, gwigili; gwini gala ande daanga lunwini yasaamaaga gumbaana, lowo ni Yelusalemi, lowo se ni ya musele wunu 22Nuyasaama wunumakono guyabeene, bisi dusaamaga wunu wuduyaba; mutulu guhulu-gu gwigi mu kebe bayudu.23Daanga lugugu lugusaama Nzaama Dawa gumusomo, baada bini musaamaaga mu mu-hungu ande gu musomo, 24mutulu nde gigi muhungu, bagazologa Dawa biwi ndebana.25Mukaada wunu ni: Ngiaba ni Mesiyi wuba-demenega Klisto bugini ya, ni wumaya twini yabeene mapaana mamosogo, bugini dulese. 26Yesu ni: Gwigi meeme wuwu.27Luyadulu balongogo, bamono guwibigeene mu guwugu mapaana mabadoda; asi lowo si muudu wumoso wusala wufulu ni ki paana mu kebe ga mukaada ande Yesu?28Mukaada lugaduugu gu bulu, gayademene baada babosogo ni: 29yanwadala muudu wu-moso wumandele mapaana mayisele meeme mamosogo, lowo gugala Klisto? 30Baada ba-bosogo lubayi.31Lunu balongogo bamuleela mu gwadia 32Nde ni meeme iyadia bimi binukono gu-yaba bini; 33Biwi ni gwigi ande muudu wutu-muwa madia?34Yesu ni madia mameeme magele gugusu luzolo lu Nzaama, wunu wutumusu ande gusala gisala ginde. 35Nudodaaga bini ni daanga luguvini mbenge lugugu? Zibilaana misi, dalaana mbenge yibenge mu mayongo. 36Wunu wuyavini mbenge pimi gabege lufudu lwana, gaswege moono mvula nde mvulu mutulu gamono kiesi ande wunu wugwini.37Ande tigi badaaga ni: Muudu wumoso wugwiniga, wumbaana wumayavini. 38Yinudumu mu gwavini mbenge yinukono gugwini, bini nuwingini mu gisala gibaada bambaana.39Bisi bulu bu Samaliyi bavulu bagumunu Yesu mu ndaga-mukaada wunu yigadodo ni: Wumadele mapaana mayisele meeme mamo-sogo. 40Lubamulomo mu gagala ande biwi; gasele mafugu moolo.41Baada bavulu tsili bagumunu ndagande; 42baleela mukaada wunu ni: Lowo mutulu ndaganze dutumugunu; asi mutulu bisi beene dumamono mu misi mibisi, dumawugu mu matswi ma bisi ni gumundaga gigi Muhulusi gu baada babosogo.43Lugafudugu gu Ngalili; 44nga bugadodo ndege ni mubigili bamugumunaaga ya bulu lwana. 45Gunu bamuyamba pimi tsili ginaga bu bamono bipa bigasele mu fedi gu Yelusa-lemi.46Lugafudugu gu Cana gugele ande mwana mfuma-basuda wumoso wubeela; 47lugawu-gu ni Yesu wuduulu mu maana ma Ngalili, lugaya musaga ni gazunusu mwanaana wu bagala wugele mu gufa.48Yesu ni: Nuyagwigili kaga mutula bipa binu-yamono; ni bunu lowo nga lowo gabini. 49Mfuma-basuda ni: Mfumu, twene wazunu-su mwana ni lowo bugafi. 50Yesu ni: Ndawe, mwana wuzunu. Lugafudugu ande lugwigili mundaga-Yesu.51Mu nzili lugamono baada baana bagisala biya ni: Mfumu, mwana wuzunu. 52Nde ni: Mu ki daanga? Biwi ni duugu yono mu mooso (13h00).53Gidaana lugawibigi ni gwigi mu daanga beene ndelunu lumuleele Yesu ni mwanaaga wuzunu; lugamugumunu ande baada ba nzo yana babosogo. 54Gini gigele gipa giyoolo gisele Yesu gu Ngalili lugaduugu gu Yudeye.

Chapter 5
1Yesu gagie gu Yelusalemi, gu fedi lubayudu. 2Gunu bakaasa bavulu bayi ande makaasa magifa ande gifa, bagele bamana yama gu tsina-mbalanzi mu kuga muyulu wu Bethesda. Bagele bifa-misi, bigada ande bakaasa bamba-ana. 4Ginaga gugala hoso daanga ni wanzio wumayagulumugu, wunu wumabwa wutomo mu maja, wumazunu.5Gugele ande muudu wumoso wubeele mvulu maguuma-dede ande nana. 6Lumumono Yesu,lugamuwufulu ni: Wumazolo wuzunu?7Nde ni: Mfumu, muudu wugunduumu mu maja gubwasa, hoso daanga muuda-mbaana wubwaga. 8Yesu ni: Nimigi, sene tanzi yaaga, ndagwaga.9Mbal'moso lugazunu, lugasene tanzi, lugagie gwana.10Bayudu ni loolo Sabbat, abunu wumasene tanzi? 11Nde ni wunu wumanzunusu wuma-ndeele ni sene tanzi yaaga, ndaweene.12Biwi ni: Naa wutuguleele abunu? 13Nde lowo gamuyabeene, ginaga Yesu bugabili ya-na.14Luyamumono Yesu mu nzo-Nzaama gamu-leele ni luwumazunu, gubisaa sala masumu lowo nilowo wini bisa beele guvulu. 15Nde lugayaleele bayudu ni muudu beene gisi Yesu.16Lwindelunu bayudu bayasaaga Yesu, mutu-lu gasala mu bufugu bu Sabbat. 17Asi nde ni Dawa wusala tii loolabubu, meeme se yigele mu gusala. 18Bayudu basaga gumuzwa lowo ni mutulu bisala mu bufugu bunu asi mutulu galugidili Mwana-Nzaama; gigi Nzaama.19Yesu lugabisa sene ndaga ni: Gumusomo iyanuleele ni Mwana gamafana gusala maga-makono gumudumu Gidaana; gasalga maga-monogo gugele nde. 20Mutulu Dawa wuzolo Mwanaana, nde wumulesga mamosogo ma-gasalga; bunwini mono mamahinagana, lunu nga numono guwibigeene.21Nga bugawusulga Nzaama baada bana bafi, mwana se gawaga wunu wugamazolo moono. 22Nzaama gasaamasaaga muudu, gisala gini wuwe Mwanaana mutulu baada babosogo babalumusu gibiyi aboolo: Dawa ande Mwana; 23wunu wumananga gulumu-su Mwana, gamananga se gulumusu Dada wunu wumudumusu.24Gumusomo iyanuleele ni wunu wumawugu ndaga-meeme, gamagumunu wunu wutumu-su mu gwaleede moono wu mvulu ande mvu-lu; wunu lowo bini musaamasa, gini baga mo-ono wu mvulu ande mvulu.25Gumusomo daanga lugugu baada bana bafi bubawuga ndaga-Mwana-Nzaama; bana bini yiwugu lowo bini fa.26Nzaama bugigi mu kebe gande ande moo-no wugawe se Mwanaana, 27wumuwe gimfu-mu gi gusaamasa baada, mutulu gigi Mwana-muudu.28Gumono guwibigeene lowo mutulu daanga lwini wugu baada bana bigi gu maluumu lubi-ni wugu ndagande, bubini wusugu mu lufa. 29Bana basala mapimi bini baga moono wu mvulu ande mvulu, asi bana basala gubiyi bu-bini basaamasa.30Lowo yimafana gusala mayimazolo mege, yisalaaga luzolo lu wunu wutumusu; gusaa-masa gumeeme gwigi gu musomo. 31Ni yi-malede gimbangi gi mege, gigi gifa; 32asi ni muudu wumbaana wundedeene gimbangi gigala gipimi.33Bunudumusu Yowani gugele meeme, bu ganudeleene gimbangi. 34Meeme lowo ni muudu wiya teleneege gimbangi, asi iyanu-leele mutulu nuhulugu. 35Yowani gagele mwindi wuleema mu kebe gabini, asi numu-moneene kiesi kaga mu daanga lutsisi.36Ngwigi ande gimbangi gimoso gimadigi gi Yowani; mutulu bisala bipe Dawa mu gusala bilesa ni nde wutumu; 37Gimbangi gimeeme, ndege beene Dawa wundedeene. Bini lowo numawugu geele ndaga-Nzaama, si mbunza-nde lowo yana guyimono. 38Mu kebe gabini ndaga yinde lowo gayi yigi mutulu numugu-munaaga wunu wugadumusu.39Nulabaaga Mugaana-Nzaama pima-pimi, nununguga ni wi wuledega moono wu mvulu ande mvulu; winde wunu wudaaga gimbangi gimeeme; 40asi lowo nwiyasagaaga moono gugele meeme.41Lugugu lumeeme lowo lwigi gugele bini. 42Asi meeme ngiaba ni bini numuzolaaga gabini Nzaama.43Meeme iyi mu kuuma-Nzaama Dada, asi lowo numakuumunu ni muudu wumaya mu kuumaana, bunwini mu gumunu e lowo? 44Abunu numafana gumugumunu ni nusa-gaga lugugu lubini mu kebe gabini, luledega Nzaama lowo gabini?45Gunungu lowo ni meeme ngini nufunu ya misi mi Dawa, asi Mose wunusileene manu-ngu. 46Ni nugumuna Mose, bunukakumunu meeme se, mutulu nde bugasonogo mutula meeme. 47Ni nugumunaaga magasonogo nde, abunu nwini gumunu ndaga yimeeme?

Chapter 6
1Yesu lugabwili gu simi lu nzele wu Tiberiade; 2Baada bavulu bayaya mulaba mugudala bi-pa bigayasala. 3Gayabwanzana yato musele ande balongogo baana.4Gisi fedi lu Pagi lugele lubesagana. 5Yesu lugazangana misi, gamono gibwili gi baada bavulu tsili biya, lugawufulu Fidipo mu gume-ge, buyabeene kiwi gagida, 6nde ni: Gunu dusuuma madia mabaada baba babosogo?7Fidipo ni: Baada bamahinagana, madia ma kama yolo lowo maguga; 8Mulongogo mu kuuma Andele, makwina-Simoni Piele ni: 9Yaya ande mwana bagala wigi ande bambisi boolo ande mampa madaana; lowo se magu-ga.10Yesu ni: Nubaleele babwanazana mu bididi. Lugadono Nzaama, lugamana bagabeene muudu-muudu ya nzala yana. 11Lubayugu-du, Yesu ni: 12numana dolo bisenge bini bibwaya, bikono gubebe. Bagele baada gidese gi mili midaana.13Bayulusu mambugu ma bisenge guuma-moolo. Baada lubamono gipa gini ni: 14Nde wuwu tsili mubigili wunu wumafedi gwiyi mu gisi. 15Asi Yesu lugabeene ni bayanungu ni bamuyadigi gimfumu, lugadogo yana, gafudu-gu guto musele.16Mu gingwese balongogo lubawingini mu bwaada ni beene gu Kapelenawumi ya simi lunzele. 17muhungu wungolo luwubulu mu bwaada, maja mawingina. 18Gugele gapibi gabwaya, asi Yesu lowo yana gwababaga.19Balugu kayi gidese gi mili maguu-moolo ni lowo maguumadede, badelabuna Yesu we-na yata maja, 20lugabesagana ande bwaada, lubawugu boomo. Nde ni: Nukawugu boomo, wuwu meeme! 21Bu bakamuseene mu bwaa-da nde ni lowo; tama lowo bwaada lubuganga ya simi.22Baada bana basaala gu simi bamono gisa-gasaga ni balongogo bawingini mu bwaada biwi beene, Yesu lowo gawingini, bwaada se bugele bumoso peele ya mbungu. 23Bwisi butsie, baada bambaana baduuga gu simi lu Tiberiade gunu gubadisi Yesu,24baada lubamono ni Yesu ande balongogo baana lowo bigi yana, lubaseene mabwaada, bayamusaga tii gu Kapelenawumu. 25Luba-mumono ya simi lunzele biwi ni: Longi, kidaa-nga wuyi guugu?26Yesu ni: Lowo nuyansegeene mutulu bipa binumono, asi mutulu madia mayinudisi, 27 salaana mutulu moono wu mvulu ande mvulu, nukono gusala mutulu madia mana mabebega; Mwana-muudu gini nuwa madia ma moono mamuwe Nzaama wumusi gidimi.28Biwi ni: Dugidi kiwi mu gusala gisala gi Nzaama? 29Nde ni: Gisala gi Nzaama gigi ni nugumunu wunu wugadumusu nde.30Biwi ni: Kigipa wumasala gidumono bisi ni Nzaama wigi, gidugumuneene bisi? 31Baka-ga babisi bubadi mu nsege mampa maduugu gu tala! Bamademene mana.32Yesu ni: Gumusomo iyanuleele ni: Mose lowo ganuwe mampa ma tala, mampa ma tala wunuwaya Dawa, 33mampa ma tala malede-ga moono. 34Biwi ni: Mfumu, duwaaga hoso daanga mampa mana.35Yesu ni: Mampa ma moono gwigi meeme, yinuleele ni wunu wumakumunu meeme, lowo gini bisa wugu nzala ni lowo pwisa-maja. 36Mana mapaaga Dawa, bini numamona mu kebe gameeme, asi lowo nuyagumunu. 37Wunu winiya gugele meeme lowo ngini musa yanzie.38Meeme yiwiyeene yaya mu gusala luzolo lu wunu wutumusu, lowo mu gasala luzolo lwa-ma, luzolo lunu lwigi lugukono gubilisi si muu-du wumoso, 39asi muguhulusu muudu mu-wosogo mu bufugu bunsugu. 40Gugele ni muudu muwosogo wumagumunu Mwana gahulugu.41Bayudu bangunagana ni: Wuwu lowo ni Ye-su mwana-Yozefi ande Madiyi baduyaba bisi? 42Asi bunu gayadodo ni gaduugu gu tala?43Yesu ni: Nukangunagana binabini. 44Ni Nzaama wunu wutumusu lowo gamatumusu muudu wugamabende ndege, lowo ngini mu-hulusu mu bufugu bunu. 45Basonogo ni: Bubini balongo malongo ma Nzaama, wunu wini wugu Nzaama ande malongi mande giyi gugele meeme.46Lowo yana si luudu wusala mono Nzaama, wunu peele wugadumusu wumumono; 47Iyanuleele gumusomo ni: Wunu wumakuu-munu meeme gigi ande moono wu mvulande mvulu.48Meeme ngwigi mampa mamoono. 49Bakaga babini badi mana mu nsege, bafi.50Dalaana mampa mamoono maduugu gu tala, wunu wutumadia, lowo gini fa. 51Mee-me ngwigi mampa mamoono maduugu gu tala; mamoa mangini lede meeme, gwigi mu-swini wumeeme wungini lede muguhulusu baada babosogo.52Bayudu basaya miaga ni: Abunu gini dudisi muswinande? 53Nde ni: Wana, gumundaga ni lowo numadia muswina-Mwana-muudu, ni lowo numanwa matsili mande, lowo nwini ba-ga moono mu kebe gabini.54Wunu mamadia muswinameeme, wuma-nwa matsili mameeme, gigi ande moono wu mvulande mvulu; bungini muhulusu mu bu-fugu bunsugu. 55Muswinameeme wigi ma-dia, matsili mameeme maja magunwa. 56Wu-nu wini wudia ande guwunwa gigi mu kebe gameeme, meeme ngwigi mu kebe gande.57Nga butumusu Dawa wunu wigi wumoono, meeme se ngwigi wumoono, ndebunu se wu-nu wumadia gigi wumoono. 58Meeme ngwigi mampa mana maduugu gu tala; lowo ni nga madi bakaga babini, lubafi. Mameeme male-dega moono wu mvulande mvulu. 59Mapaa-na mama Yesu gamalongo mu kebe ganzo-Nzaama yi bayudu ya Kapelenawumi.60Balongogo ba Yesu bavulu bagele mu gumusubu ni ki malongi mama? 61Gisi nde wubayabeene, lugabawufulu ni: Nuyawugu boomo?62Kiwi bini gala ni numamono Mwana-muudu wena gu tala gu gaduugu? 63Muswini wule-daaga moono, Muhungu wuledega moono. Mapaana mayitunuleele migi muhungu ande moono.64Balongogo bamoso lowo bamugumuna, Yesu ginaga bugayaba bana bakono gumu-guna ande muudu wini mudege. 65Lugabisa baleele ni: yinuleele ni muudu lowo gamafana gwiyi gugele meeme ni Dawa lowo gatumu-dumusu.66Duugu lunu bavulu mu kebe ga balongogo lowo babisa gwene ande Yesu. 67Nde ni: Asi bini bamoso guuma-boolo bu nuyagwene se? 68Simoni Piele ni: Mfumu, duwene gugele naa? Bisi dugumunu mapaana manze maya-duwa moono wu mvulande mvulu. 69Duyaba ni nze wigi Musantu wudumusu Nzaama.70Yesu ni: Bini lowo ni meeme yinusolo? Asi mu kebe gabini wumoso gigi Sadana! 71Ginaga bu gayabeene ni Yudu mwana Simoni Isikaliodo bugini mudege.

Chapter 7
1Yesu lugayadiga gu Ngalili, lowo gazola Yudeye mutulu bayudu bazola gumuzwa. .2Gisi fedi lugudungu bidaama lugele lubesa-gana.3Bapanga baana ni dogo yaya nda wasala bipa gu Yudeye, balongogo baaga ande baada bagumono. 4Basalaaga bipa bikono baada gumono.5Ginaga bapanga baana lowo bamugumuna, 6Nde ni: Daanga lumeeme lowo yna gugugu. 7Baada bayamenge meeme mutulu yiyalese gubiyi gubiwi; lowo ni banumenga bini.8Bini nwene gu fedi lunu, meme lowo ngwena. 9Lugasala gwana gu Ngalili.10Lubagie biwi, nde lugasala laba, gagele wuswama; ginaga basaga gumugama. 11Bayudu bayamusaga ni gigi gunu?12Badodagana bi-abi bamoso ni: Gigi muudu mupimi, bamoso ni lowo: Gigi muudu mufa, gayadinisi baada. 13Badoda mu guswama, badina bamfumu babayudu boomo.14Mu kebe ga fedi Yesu lugaya wingini mu nzo-Nzaama, gabulusu gulongo. 15Bayudu bamono guwibigeene ni muudu gayabaga gu-danga, abunu gayalongo abubu? 16Nde ni: Malongi mameeme lowo migi mamege, asi migi mawunu wutumusu.17Muudu wunu wumazolo gusala luzolo lwana, gayasaga lugugu lwana; 18ai wunu wusaga lugugu luwunu wumudumusu, gigi muudu mupimi.19Lowo nwigi ande misigi mi Mose? Asi numilabaga. Nuyazolo kaga nunzwe meeme; gisini kiwi? 20Baada bagele munu ni: Nze wigi ande muhungu wufa; naa wuya guzwa?21Yesu ni: Meeme yimasala gipa gimoso, bini nuyamono guwibigeene; 22Mose ganusilee-ne musigi duugu bakaga babini ni mwana-bagala numuwugu, nusalaga bunu mu bu-fugu bu sabbat.23Lunusalaga bunu musigi wu Mose wufaga, asi meeme ni yimazunusu muudu, yimaseene mulongo? 24Nukono gusaamasaaga mu gi-muudu, asi nusaamasaaga mu nzili yipimi.25Baada bamoso ni: Lowo nde wuwu wubaya-saga gugama? 26Dalaana wulonga mu nzo-Nzaama, si muudu wuyamuleele paana gu-bwas! Bamfumu se bamugumuna? 27Wuwu gadumuyaba; asi Klisto naa wini yaba gugini duugu nde?28Yesu lugabaga ni: Bini nungiaba, nuyaba ngwigi mwisi kiwi! asi wunu wutumusu numu-yabaaga. 29Asi meeme wugadumusu yimu-yaba.30Yimuyaba mutulu yiduugu gugele nde, nde wutumusu. Basaga gumugama asi muudu wumoso lowo gagugu mutulu daanga lunde lugele lowo yana gugugu. 31Baada bavulu bamugumuna ni: Lwini ya Klisto, gini salaaga bipa gudigi biyasala wuwu? 32Bafalisi ande bamfumu babanganga-Nzaama lubabawugu, ludumusu bapudisi mugwabagama.33Yesu ni: Mafugu mameeme mamasala ma-gudaanga; mfuduga guyiduugu. 34 Bunwini nsaga, asi lowo nwini mono; lowo se nwini duulu yangini gala meeme.35Bayudu lubabulusu gudoyagana ni: Gini gwe gunu? Kala galaba bana bamana dini gu gisi gi bagreki? gini ya longaaga ba greki? 36Kigamazolo gudodo mu ndaga yiyi ni: Bunwini nsaga, asi lowo nwini mono; lowo se nwini gugu gwiyi gungini gala meeme?37Mu bufugu bunene bunsugu bu fedi, Yesu lugabadaga mu kebe ga baada ni: Wunu wu-mawugu pwisa-maja, ganwa gugele meeme. 38Wunu wumakumunu gini baga banzele ba maja nga bu basonogo.39Gadodone Muhungu wini baga bana bini mugumunu, ginaga wugele lowo yana gwiyi tii gugini fudugu nde mu mugieme.40Baada badoda ni: Gigi tsili mubigili, 41ba-moso ni: Gigi Klisto; bambaana ni: Gu Ngalili gumafana guduugu Klisto? 42Lowo basono-go ni Klisto gini duugu gu Bedelemi, mu nzo-Davili, mu gigaana gi Abalayama?43Baada lubamana gabalagana gisini nde; 44bamoso basaga gumugama, asi lowo baguga.45Bapudisi lubafudugu gugele bamfumu ba banganga-Nzaama ande bafalisi; bawa ni: Awunu? 46Biwi ni: Lowo dumasala mono geele muudu wugifa gina!47Bafalisi ni gibi: Bini se wunudoneene? Numugumunu? 48Baada bana bakono guyaba misigi, babapiaga!50Nicodeme wunu wuyamono Yesu mu pibi ni: 51Mu misigi mibisi lowo bawaga muudu duumbu ni lowo yana gumusaamasa. 52Biwi ni: Nze se wigi mwisi Ngalili? Daleede, gu Nga-lili lowo gusala duugu mubigili.53Muudu-muudu lugafudugu gu nzwana.

Chapter 8
1 Yesu gagie gu musele wu baolive, 2asi mu gipwili lugabulusu gulongo mu nzo-Nzaama; baada bavulu bamana bwanzana. 3Balongo misigi ande bafalisi luba yamudwaaleene mukaada wuba-geme mu ginduumu.4Lubamusi ya kebe ni: Longi mukaada wuwu dumugama wusala ginduumu; Mose gadulo-ngo ni mukaada wufa gigi dumuzwe gu mido-yo; gisi bubaya mumege. 5Asi nze wumadodo kiwi? 6Luganiege, wusonoga mu maana ande luleme.7Bagele kaga bamuwufula, lugabadeele nde ni: Mu kebe gabini wunu wumakono masumu gamulumu mudoyo wutomo. 8Lugabisa fu-dugu mu gusonogo.9Gadalabuna gihene gibwasa, mukaada pee-le. 10Nde ni: Wumamono? Abana? Lowo si wumoso wutugubelese. 11Mukaada wunu ni: E, Mfumu, si wumoso lowo. Yesu ni: Lowo yigubelese, asi gwafudugeene nzili yiyi lowo.12Yesu ni: Meeme ngigi mooso mu kebe gabaada, wunu wundaba meeme lowo gini digaaga mu pibi, asi gini zingaaga mu mooso. 13Bafalisi ni: Wuyaludeleene gimbangi nzege beene, gigi gifa.14Yesu ni: Gimbangi gimeeme lowo gigi gifa, mutulu lowo ngwigi mege, twigi ande wunu wutumusu, bini numuyabaga guyiduugu ande guyiyagwe meeme. 15Gusaamasa gubini gwigi gu muswini, asi meeme nsaamasaaga mudu. 16Ni yimasaasa, gwigi gumundaga mutulu lowo ngwigi mege; asi ngwigi ande Dawa wunu wutumu.17Basonogo ni: Gimbangi gi bada boolo gigi gipimi. 18Ni meeme yimada gimbangi giama, Dawa wunu wutumu munu gutodeene se.19Biwi ni: Gidaaga gunu gigi? Nde ni: Numu-yabaga, lowo se nungiaba meeme, ni lowo bunu kamuyaba. 20Mapaana mama gamolo-ngo mu kebe ga nzo-Nzaama yabaleda maga-ba; asi lowo bamugeme, mutulu daanga lunde lowo lugugu.21Yesu ni: Meeme bungwena, bini bunwini nsaga, nwini fa mumasumu mabini, asi lowo nwini duulu ya ngwena meeme. 22Biwi ni: Galuzwaya ndege, wa bugaya dodo: Lowo nwini duulu yangwena meeme.23Gabisa baleele ni: Bini nwigi baada bagisi gigi, meeme ngwigi wu gisi gitala, sa yitunu-leele ni: Nwini fileene masumu mabini; ni lowo numakuumunu meeme.25Biwi ni: Nze wigi naa? Nde ni: Yinuleelega duugu tama. 26Mapaana mabini migi mavulu magunuleele ande magu nusaamasa; asi wu-nu wutumusu gadaga gumundaga, magan-deele nde mana mayileelega baada. 27Asi lowo bayabeene ni gadodone Gidaana.28Yesu ni: Nwini ngiabeene lunwini mono Mwana-muudu wubanaga mu mugieme, 29ni mayisalga lowo ni mamege, asi magazologa Dawa, mana magandongoga nde. 30Ndelunu baada bavulu bagumuna.31Lugaleele bayudu bana bamugumunu ni: 32Ni nwigi numalaba ndagameeme, lowo nwini gala bahigi, ndaga yiyi yigi yimundaga buyini nudusu mu gihigi. 33Biwi ni: Bisi lowo duma-sala gala geele bahigi; abunu wuyaduleela-bunu?34Yesu ni: Gumusomo ni wuyasala masumu, wigi muhiga-masumu; 35muhigi gagalaaga mwana-munga-nzo; 36asi ni wumalaba ndaga yiyi, Mwana bugini gudogolo mu gihigi.37Meeme ngiaba ni bini nwigi gigaana gi Abalayama, asi nuyasaga gunzwa, mutulu lulabaaga mayidodoga meeme. 38Gisi lowo mapaana mama maduguga gugele ndege Dawa; asi mabini maduguga gugele gidaabini.39Biwi ni: Gidaabisi ga Abalayama. 40 Nde ni: Gidaani ni gagalaaga Abalayama, nga lowo nuyasaga gunzwa, nga nuyasala mapaana nga nde. 41manuyasala bini migi mayanudumu gidaabini; biwi ni: Lowo twigi bana bamaga-nga, gidaabisi Nzaama.42Yesu ni: Gidaabini ni gugalaaga Nzaama nga bunuyanzolo meeme wugadumusu, mu-tulu mayisalga meeme migi magandelega nde. 43Kinuyakono gubagiseene ndaga yi-meeme? Ga mutulu lowo nuyazolo guyiwugu. 44Ginaga gidaabini Sadana, nusalga luzolo lunde. Gigi mupala, gigi muzwe-baada, gigi mfuma-bupala mutulu magasala migi yata bupala, ginaga gayabaga mundaga dugu gu gisini giana.45Meeme iyanudodo gumundaga, lowo nuya-kuumunu; 46naa mu kebe gabini wumafana gundeele ni wusele masumu? 47Wunu wigi mu Nzaama wulaba mapaana mameeme, asi bini bamoso lowo gabini nwigi mu Nzaama.48Bayudu ni: Wumamono! Duguleele ni: Wigi musamaliyi, wugele ande muhungu wufa! 49Yesu ni: Muhungu wufa lowo gwama, asi iyawa Dawa lugugu, bini nde nuyansawala meeme.50Meeme lowo iyasaga lugugu lumege, asi gwigi ande wunu wulusaga ande gusaamasa. 51Gumusomo ni muudu wumalaba ndaga-meeme, lowo gini fa.52Biwi ni: Duguleele ni wigi ande muhungu wufa, nze ni lowo. Dala mawuyadodo nze: 53Abalayama ande mibigili mifi tama. Nawu-madigi mugwene Abalayama e nze? Nze wuya-lusa ya gihene ginawa?54Yesu ni: Meeme ni iyasaga lugugu lumege beene, lwigi lubwasa, asi Dawa wunuya dodo ni gigi Nzaamabini, nde wuyapa lugugu lunu. 55Bini numuyabaga; asi meeme yimuyaba mutulu niyimadodo ni yimuyabaga, ngwigi mupala nga bini nukono gumuyaba. 56Abala-yama, gidaabini gagele kiesi lugamono bufu-gu bumeeme.57Bayudu ni: Nze wigi yana mbele, lowo gu-magugusu mvulu maguumu madaana, abunu wumadodo ni wumumono Abalayama? 58 Yesu ni: Gumusomo, Abalayama lowo yana gubudugu, meeme ngwigi. 59Lubawugu bu-nu, lubadolo midoyo ni bamuluumu; asi luga-badamana, lugaduugu mu nzo-Nzaama.

Chapter 9
1Mu gwadigi, Yesu lugamono gifa-misi; 2Wa balongogo baana ni: Longi, muudu wuwu gabudugu gifa-misi gisini gubiyi gu gidaana e gundege?3Yesu ni: Lowo ni ndege ni lowo gidaana, asi mutulu gulese ngolo yi Nzaama. 4Pimi mee-me ndese gisala gi Nzaama wunu wutumusu; ndelulu lugele mooso mu kebe ga baada; 5lwini bwa pibi bugusala lowo.6Lugadodo bunu, lugasene maana magamu- gwidi mu misi ande made; 7gungoyo lugamu-dumu mu gwawululu misi mu maja Silowe, guyalesege ni gudumu. Lugagie, gasele ndebunu, gayafudugu wumona pimi.8Bana bamuyaba ni: Wuna nga muudu wuyalooma bimi ande nzimi? 9Bamoso ni: E, gande, bambaana ni: Lowo ni nde. Asi wumu-fana. Ndege ni: Wuwu meeme.10Lubamuwufulu bu gamono; 11nde ni Yesu wumakwidi todo, luyimawululu misi mu maja ma Silowe, ndelulu luyimamono. 12Biwi ni: Awunu nde? Nde ni: Lowo ngiaba.13Lubamugeme, bamudwala gugele bafalisi; biwi se lubamuwufulu bu gamono. 14Gisi gamono mu bufugu bu Sabbat. 15Lugaba-leele bugamono.16Bafalisi lubabwi gisagasaga ni: Muudu wuwu lowo gigi wu Nzaama, wusala mu bufu-gu bu Sabbat; 17lubagabalagana bamoso ni abunu si gayasala bipa bi abu? 18Lubafun-gusu gifa-misi, nde ni gigi mubigili. Bayudu basaya miaga ni lowo gafi misi tii guyi gidaana ande maana.19Lubawufulu gidaana ande maana ni wuwu mwana-bini wubudugu gifa-misi? Abunu ga-mamono? 20Biwi ni: Gwigi nde, 21asi nu-muwufulu ndege gigi mbudu. Bisi lowo duya-yabeene.22Gidaana ande maana badina bayudu boo-mo ni lowo batubayidi mu nzo-Nzaama yibiwi 23ni badodaaga ni Yesu wumuzunusu.24Lubabisa leele gifa-misi ni lumusu Nzaama; wuna dumuyaba gigi muuda-masumu. Asi nde ni: 25Si gagele muuda-masumu, meeme wu-nzunusu.26Lubabisa muwufulu bu gamono, asi nde ni: 27Yinuleele geele, lowo numangugeene, todo kiwi bimbaana? Numazolo nugidigi balongogo baana? 28Lubamana mudugu ni asi mulo-ngogaana ganze. 29Mfumabisi Mose wumo-ga ande Nzaama; wuwu lowo dumuyaba.30Nde ni: Iyanumono gisagasa, ni numuya-baga; Nzaama gagawugaaga bisaama bi muu-da-masumu, 31ni wuwuga bisaama binde, ga gigi muudaana.32Lowo yana muudu gamasala donoso gifa-misi, 33ni gakono gudugaaga gugele Nzaa-ma, lowo gakasalabubu. 34Biwi ni: Dogo ya-ya, wumazolo wudulongo bisi, nze wubudugu yatala masumu?35Lugawugu Yesu ni bamuyidi, bufugu bu bawanagana gamuwufulu ni: 36Wumugu-munu Mwana-Nzaama? Nde ni: Gigi nawa, Mfumu nga yimugumunu? 37 Wumumono, mugumunu, nde wuwu wuyaguleele. 38Luga-fugamana ni: Mfumu yimagumunu.39Yesu ni: Meeme yiyi mu gusaamasa baada mutulu bifa-misi bamono, bamonoga bafi-misi. 40Bafalisi bagele yana ni: Bisi se bifa-misi? 41Nde ni: Bifa-misi masumu lowo ga-biwi, asi bini numonoga, ndelunu nwigi mu kebe ga masumu.

Chapter 10
1Gumusomo iyanuleele ni muudu gawingi-naaga ya mbele yi dindi, ni mugibege gagele mwibi, gawologa baada bimi. 2Asi wunu wu-nginiga ya mbela-lupangu, gagele munga-gi-sala.3Wunu wuzibigiliga mbele, mameeme maya-ba ndaga yinde, gamademenega mu makuu-mu; nde wumadusuga yanzie. 4Ni wutuma-dusu, gagalga ya gilungunu miwi yangoyo miya mulaba, ginaga mayaba ndaga-nde.5Malabaaga munzenzi, mini mudini guleye, mayabaaga ndaga yi ginzenzi. 6. Lowo baya-beene tigi yide Yesu.7Lugabisa baleele ni: Gumusomo Meeme yi-gele mbele yi lupangu; 8bana babosogo ba-dedegene bagele bibi we bawolo-bimi bi baa-da mu ngolo, asi mameeme lowo masala ba-wugeene.9Meme yigele mbele yi lupngu, wunu wuma-wingini yagele meeme, bugini wingini we gu-duugu, bugini hulugu, bugini baga se bididi bi gudisi mameeme maana. 10Mwibi giyiga ka-ga mutulu guwibi, gubebese we guzwa; asi meeme yiwiyeene guhulusu baada; babege se bimi bivulu.11Meeme yigele muboolo-mameeme mupimi, wunu wuledega moono wunde mutulu ma-meeme maana. 12Wunu wumakono gubaga mameeme, lo gagele muboolo-mameeme, ni wumamono tama, 13bugadina, gasisi tama ga-mana zwa we gupasa mameeme.14Meeme yigele muboolo-mameeme mupimi, ngiba mameeme maama, miwi se mangiaba. 15Nga bugangiaba Dawa, meeme se bungia-ba Dawa, yiledega moono wumeeme mutulu mameeme maama. 16Ngwigi we mameeme mambaana mamakono mu lupangu, mayaba ndaga-meeme, pimi yimawingisi magidigi ma gibwili gigi, mabege muboolo wumoso.17Ndebunu Dawa ganzologa mutulu ndedega moono wumeeme, bungini bisa wubaga. 18Lowo si muudu wumafana gundugulu, yiwuledega mege beene, yimafana guwulede we guwuwolo, nga bupe Gidaama gimfumu.19Bayudu lubabisa gabalagana lubawugu mapana maana. 20Bamoso ni gagele we mihungu mifa, bambaana ni wubele lese; mfunu kiwi mu gumuwugu? 21Bambaana ni lowo ni mihungu mifa, abunu si gaya mono-goso bafi-misi? Muhungu wufa wuzibilga misi?22Mu daanga lu... baya sala fedi lu gusagamana baana gu Yelusalemi. 23Yesu gayadiga mu kebe ganzo-Nzaama yi Salomoni. 24Bayudu bagele bamuziede, biwi ni: Ki daa-nga wini duwa mvudu yiyi ni wugele Klisto? boda duleele.25Yinuleelaa, asi lowo nuyagumumunu, bipa biyiyasala mu kuuma-Dawa numona; 26asi lowo kga nuyakumunu mutulu lowo nugele mameeme mameeme.27Mameeme mameeme mayaba ndaga-mee-me; meeme yimayaba, bu mandabaga. 28Yimawaga moono wu mvulande mvulu, lowo mini fa, lowo si muudu wini lugulu gu miogo mimeeme.29Dawa wupe biwi wumadigi baada baboso-go mu ngolo. lowo si wumoso wumafana gu-balugulu gu miogo mi Dawa. 30Meeme we Dawa dugele muudu wumoso. 31Bayudu lu- babisasene midoyo ni bazwe.32Yesu ni yinilesa mapaana mapimi mavulu mayaduugu gugele Dawa; nundese ki paana nuyanzweleene gu midoyo? 33Biwi ni lowo ni mutula paana yipimi asi mutulu nze wuyasa-wala Nzaama, wuyalusa ya gihene gi Nzaama, asi nze wugele muudu.34Yesu ni lowo basonogo mu misigi mibini ni bini nwigi ba-nzaama? 35ni bana bawuguga ndaga-Nzaama batubademene ba nzaama, musigi lowo wumafa, 36asi wunu wugadu-musu nde yaya mu gisi, bini ni masawala, bu yimadodo ni yigele Mwana-Nzaama?37Ni lowo yiyasala magatumu Nzaama, nuko-no gukumunu. 38Asi ni meeme yiyasala ma-paana ma Nzaama, gwigilaana; nganubeene ni Dawa gigi muge meeme, meeme ngwigi muge Dawa. 39Lubasaga ni babisa mugama, lugabili.40Gabisa yamonogo mu mbima-nzele wu Yo-dani, gihene gimubodogo Yowani. 41Baada bavulu bawiya gugele Yesu ni Yowani lowo ga-sele si gipa gimoso, asi mamosogo magalonga nde mutula muudu wunu magele mamusomo. 42Yana baada bavulu bagwigili mugele Yesu.

Chapter 11
1Gugele we mukaasa wumoso ya Betani, bulu bu Madiyi we Malata , kumaana Lazala. 2Ma-diyi wunu wudiageene Yesu maasa yata mili wumugunzunu we bamfufu baana; Lazala, pa-ngaana.3Bapanga baana lubadumusu Yesu muudu mugwa mulaba ni mbayaana Lazala wubeela. 4Luwugu Yesu, gadodo ni lowo magele ma-kaasa ma lufa, asi magele magulese mugie-ma-Nzaama, ndebunu Mwana-Nzaama gasene mugieme.5Yesu gabazola babosogo yanzo-biwi, duugu Malata, Madiyi we Lazala. 6Lugawugu gubee-le gu Lazala gabisa sala mafugu moolo ya bulu lugagele. 7Gungoyo lugaleele balongogo baana ni dufudugaana gu Yudeye.8Balongogo ni Longi, bayudu bu bakaguzwa gu midoyo, wubisa fudugu gugele biwi? 9Yesu ni bufugu bumoso lowo bwigi we ma-daanaga guma-moolo mu moso? Muudu ga-budilaaga sasa mu moso; mutulu wumona.10asi wuyaya digi mu pibi ndewunu wabudili sasa mutulu lo gayamono. 11Lugamenese gudodo bunu, nde ni mbaya-bisi Lazala wuya-ma dolo, bungwenaa muwusulu.12Balongogo ni Mfumu, ni dolo bugazuna. 13Yesu gadodeene lufa lu lazala, asi biwi ba-nunga ni dolo-dolo. 14Yesu lugabaleele pwa-sa ni Lazala wufi.15Yigele kiesi buyikono meeme, bini mu gugwigili, twenaana ndegunu. 16Domasi, mwana mayasa ni twenaana bisi babosogo.17Luyadulu Yesu, mvumu yigele mafugu mana mu kebe ga maluumu. 18Betani lugele bela-bele we Yeusalemi. 19Bayudu bavulu ba-ya siamasa Madiyi we Malata. 20Malata luga-wugu ni Yesu wuduulu, lugayamuyamba, asi Madiyi gagele wubwanzana mu nzo.21Madiyi mugele Yesu ni Mfumu, ni wugalaga yaya nga panga-meeme lo gakafa? 22si nde-bunu meeme iyabeene ni mamosogo mawu-looma nze, Nzaama bu gaguwaya. 23Yesu ni pangaaga bu gawusuga.24Malata ni iyabeene ni gini gala we moono mu bufugu bu nsugu. 25Yesu ni meeme yigele moono we lufudumugu. Wunu wuma-kumunu si wufi, gini gala we moono; 26wunu wugele wmoono, wumakumunu meeme lowo gini fa. Wumagumunu bunu?27Nde E yimagumunu Mfumu, yimagwigili ni nze wugele Klisto, Mwana-Nzaama wunu wu-mafedi gwiyi mu gisi gigi. 28Lugadodo bunu, lugafudugu, lugayaleele Madiyi mu tswi ni Yesu wudulu, wugudemena. 29Madiyi luga-wugu bunu mbal'moso luganimigi gaya muya-mba tini.30Yesu gagele lowo yana guwingini ya bulu; gagele gunu guyamuyamba Malata. 31Bayu-du bana bagele mu nzo ande Madiyi, bana baya badala, lubamono wumadugu tini, luba-mulebe ni wumadili gu maluumu. 32Luga-duulu yagele Yesu, lugamubwileene ya mili ni: Mfumu ni wugalaaga, pangameeme lowo nga lowo gamafa.33Yesu lugamono bunu kiene luyimugeme yivulu tsili, mudimi luwuyi gisagasaga; 34nde ni gunu numusi? Baada ni, Mfumu, yawa dala. 35Yesu lugadili.36Bayudu ni dalaana bu gamuzolo nde. 37Bambaana ni gande wuzibili misi mi gifa-misi, lowo gamafana gumuwusulu?38Yesu mu kiene yivulu lugagie gu maluumu. 39Nde ni dogolaana mudoyo wuwu ya mbele; Malata ni Mfumu wusele mafugu mana mu maluumu, luulu wubwi nsungu. 40Yesu ni lowo yimaleele nze, ni wumasa lugwigili bu wumona mugiema-Nzaama.41Lubadogolo mudoyo, Ysu lugadele gu tala, nde ni: Dawa yituguwa madono bu wumangu-ngeene. 42Meeeme ngiaba ni nze bu wungu-guga hoso daanga, asi yimadodabunu mutulu baada bagele yaya bagumunu ni nze wutumu-su meeme.43Gungoyo lugabadaga ni Lazala duugu! 44Mufi lugaduugu, mili we miogo bamunga-nga misingi, mbunzu bamulala mulele. Yesu ni numugudululu, geene gwana.45Bayudu bavulu bayadala Madiyi we bamo-no paana yini, lubagumunu Yesu; 46bamoso lubayaleele bafalisi magasele Yesu.47Bamfumu ba banganga-Nzaama we bafalisi lubaya wanagana ni dugidi kiwi mutula muu-du wuwu? 48ni lowo baada babosogo bu ba-mugumuna; gayasala bipa bivulu. Nwini mono bisi Lomo bamaya zwa gisi gi bisi.49Kaifi, mfuma-banganga-Nzaama ni lowo nuyaba si gimi gimoso. 50Gumafana muudu wumoso gafileene baada babosogo, asi lowo ni gisi gi mutsini gifi.51Gisi lowo gadodo mu gimuudu gindege, bu gagele mfuma-banganga-Nzaama mu daanga lunu bu gabigili ni Yesu wumafedi gufileene baada babosogo; 52we gugoso baana ba Nzaama bamana dini mu bisi bimbaana. 53Duugu lunu lubagiese mbada ni Yesu gafi.54Ndelunu Yesu lugalulese gu misi mi bayu-du; asi gagie gu ndama gisi gi zele-zele ya bulu lumoso kuumu Efalayimi we balongogo baana. 55Lubesagana fedi lu Pagi, baada lu babulusu gwene gu Yelusalemi mu guluwululu56Bagele basaga Yesu, bagele mu nzo-Nzaa-ma ni: Nuyanungu kiwi? Lowo giya gu fedi? 57Gisi bamfumu ba banganga-Nzaama bado-do ni wunu wini mumono, gadodo bamugeme

Chapter 12
1Gusala mafugu masamana mu gusala fedi lu Pagi, Yesu lugagie gu Betani gugala Lazala wugawusula mu lufa. 2Malata lugabadisi mu gingwese ande Lazala ya mese. 3Madiyi luga-gwidi Yesu maasa mansungu ma tala yivulu, ma midi mi naadi mu mili; gamagunzunu we bamfufu bande. Nzo yiyosogo yigele nsunga-maasa maana.4Yudu Yisigaliodo, wunu wudege Yesu ni mu-tulakiwi mukaada wuwu gamabebese maasa mabunu, dukamadege mu tala yivulu: "kama dede", nzimi dukagebene bansukami? 6Lowo ni gadodabunu mu gusalasa bansukami, asi bu gagele mwibi, gasena nzimi yi kesi.7Yesu ni numuwesele Madiyi gaswege maasa mutulu gusa mu mvuma-meeme. 8Bansu-kami bini galaaga w bini mafugu mamosogo, asi meeme lowo ngini galaaga we bini tii gunu.9Luwugu bayudu pana, lubagie gu Betani ni bamumono, bamufulu se paana yigawusulu Lazala mu lufa. 10Bamfumu ba banganga-Nzaama basaga se guzwa lazala 11mutulu baada bavulu babadina, balaba Yesu.12Bufugu bulebe, baada bavulu bayi gu fedi lu Pagi, lubawugu ni Yesu wiya gu Yelusalemi, 13lubamana sene malwanga gu miogo, luba-mana zaala milele mu nzili babiga ni Hozana! Gsagamaga wunu wumaya mu kuuma-Nzaa-ma, mfumu wu Isaleele!14Yesu ganabada yata mwana-pundu, nda bu basonogo ni: 15Nze bulu bu Sioni, guwugu boomo lowo, dala mfumaaga wiya yata pundu.16Balongogo baana ginaga lowo babagisa, bayawibigi lubamono mugieme wu Yesu mu mana mabasonogo mutulande.17Bana bamono bu gawusulu Lazala mu lufa, bagele bena deleene baada bambaana, 18gimi ndegini baada bavulu bayi mutulu paana yini yibawugu. 19Bafalisi ni dalaana, kiwi dubisagidi, luulu baada babosogo bamu-laba nde?20Mu kebe ga baada bana baya saama, guge-le we gigana gi bagreki. 21Lubaleele Fidipo mwisi Bethsaida gu Ngalili ni dumazolo gumo-no Yesu; 22nde lugaleele Andele, bagie gibi aboolo gugele Yesu.23Nde ni daanga lu mugieme wu Mwana-muudu lumagugu. 24Iyanuleele gumusomo ni lumbenge lu loso lumabwa mu maana, lu-galga lumoso ni lowo lumafa; asi ni lumafa lubuduga mbenge yivulu.25Wunu wumazolo moono wana, bugini wu-bilisi, asi wunu wini nanga moonaana mu gisi gigi, gini baga moono wu mvulande mvulu. 26Wunu wuyanseleene meeme, gandebe bi-hene bibiosogo; Dawa bugini muwa mugieme.27Moono wumeeme wuyi gisagasa; todo ki-wi? ...Dawa, pulusu mu daanga luulu; asi ga gisini nde gigi yiwiyene. 28Dawa, lumusu kuu-maaga! Ande ndaga yidugu gu tala ni yigulu-musu; bungini bisa guwulumusu. 29Bagele yana ni bunu mawugu? Nzese wunu, bambaa-na ni wunu wanzio wutumuleele paana.30Yesu ni ndaga yini lowo yitodeene meeme asi bini. 31Daanga lugugieseene Nzaama baada duumbu lumagugu we luguyidi mfuma-maana.32Lugini nzangana meeme Nzaama gu tala, ngini demene baaada babosogo bagele mu kuga-meeme. 33Gadodabunu mu gulese lufa lunde.34Baada bagele yana ni dudangaga mu miga-na ni Klisto gini yalaaga mvulande mvulu, asi bunu nze wuyadodo ni Nzaama gini zangana Mwana-muudu gu tala? Mwana-muudu beene nawa? 35Yesu ni moso wu wigi mu kebe gabi-ni wumasala bitsi wumazimigi, digaana nde-luulu lugele moso, mu pibi lo nwini bisa mo-naaga gu gwenese. 36Yesu ni ndeluulu, lu-gele moso, nuwugumunu; mangoyo lugaya swama.37Asi bunu bu bamono bipa bagasala nde, lowo gabiwi bamugwigila, 38nga budodo mubigili Yisaya ni: Mfumu, na wugumunu malongi ma bisi? Gugele nawa guyamonogo gogo lu Mfumu?39Bugumugunu lowo mutulu Yisaya bugabisa dodo ni: 40Misi mibiwi mifi, bakono gumono, midimi se miyi bwidi, bakono gubagisi, bako-no gubolomono midimi, bakono guhulugu.41Yisaya gadodabunu lugamono mugieme wu Nzaama. 42Bamfumu ba bayudu bamoso bu bamugumunu asi badina bafalisi ni lowo batubadusu mu lubundu. 43Biwi bazola lu-gugu lubiwi, lu Nzaama lowo.44Yesu ni wunu wumakumunu meeme gama-gumunu wunu wutumusu meeme, 45wunu wumamono meeme, gamamono wunu wutumusu meeme.46Meeme ngwigi moso mu kebe ga baada, wunu wumakumunu lowo gagala mu pibi, 47Wunu wumawugu ndaga-meeme ni wutuyi-tabana, lowo meeme ngini musaamasa, mee-me lowo gwama yiwiyeene gusaamasa baada asi mu gubahulusu.48Wunu wumanangaa meeme we malongi mameeme, ndaga-meeme yini mugieseene mbada mu bufugu bunu. 49Meeme lowo yi-longo mapaana mamege beene asi ma wunu wutumusu. 50Meeme ngiaba ni mapaana mande maledega moono wu mvulande mvulu; ndelunu meeme yinuleelega ndebunu buga-ndelega Dawa.

Chapter 13
1Bufugu bu fedi lu Pagi bugele lo yana gu-duulu, Ysu bu gayabeene ni daanga lunde lugusisi gisi gigi lubesagana, 2bu gayabeene ni Sadana wuwingini mu mudima-Yudu Iska-liodo mu gumudege lubadiaya mu gimgwese ande balongogo baana.3Yesu bugayabeene ni Gidaana wumuwe bi-biosogo bi gisi gigi, 4 luganimigi mu kuga-mese, gasudulu milele, lugasene wunu wugele mu lugede; 5lugabulusu guwululu mili mi balongogo baana ande gubagunzunu.6Lugaduulu yagele Piele, Piele ni Mfumu nze wungululu meeme mili? 7Yesu ni lowo wuya-bagisi mayiyagidi meeme, wini bagisi man-goyo. 8Piele ni lo wungulula mili. Yesu ni: ni lowo yituguwululu, lowo wugele wumeeme. 9Piele ni ngululu si ande mili ande miogo ande mudwe.10Yesu ni wunu wumawebele gagele mfunu mu guwululu mili peele; nugele pimi asi lowo ni bini babosogo. 11Gadodabunu ni lowo bini babosogo mutul bu gayabeene wunu wumu-dega.12Lugamenese gubawululu, lugawufulu ni nuyabene mutulaki yitunugidabunu? 13Nu-temenega Longi, Mfumu, e gugele ndebunu. 14Meeme mfumu, longi itunuwululu, bini se nuwululagana bini abini. 15Meeme itunulese mbana.16Gumusomo iynuleele ni muda-gisala gagalaaga mbudu gu misi mfumaana; tumu se gagalaaga mbudu gu misi mi wunu wumudumusu. 17Ni nuyaba mapaana maama numaseleene mu kiesi. 18 Lowo iyanuleele ni bini babosogo mutulu iyabene bana ba yisoolo, mutulu mana mabasonogo magugu ni wunu wudiaga madida mameeme madia mameeme wumbolomogeene.19Mapaana maama iyanuleele mutulu numa-yabeene yana makono gugugu. 20Wunu wu-mayamba wuyimadumusu meeme, gamangia-mba meeme; wunu wumangiamba meeme, gamayamba wunu wutumusu meeme.21Mudimi wu Yesu wugele wuyi gisagasa, lugabaleele ni 22muudu wumoso mu kebe gabini bu gayatege meeme. Babosogo bada-lagana ni naa wunu?23Wumoso wunu wuzola Yesu gagele wumu-yameene yata mili, 24Simoni Piele lugamule-bele ni muwufuleede nze; gaduleele naa wunu. 25Nde se lugamuwufulu.26Yesu ni wunu wungwaya gidini lumpa gimawudu; 27lugaseene lugawe Yudu Isikaliodo, mbal'moso Sadana lugamuwingini. Yesu ni gidisileene yini yimazolo gugidi.28Si muudu wumoso ya badiaya lowo gaba-gisa mapaana maana magamuleela. 29Bamo-so banunga ni gamuleele mapaana ma nzimi yigaswegega, gasumeene bimi bi fedi, ni lowo gagabeene bansukmi. 30Yudu lugaseene lumpa, mbala'moso lugaduugu mu pibi yini.31Luduugu Yudu, Yesu ni lugugu lu Mwana-muudu lulumonogo ande lu Nzaama mu kebe ga mwanaana. 32Nzaama bugini mulumusu. 33Baana, iyanuleele nga buyileele bayudu, lowo iyalama mu kbe gabini; gu iyagwene meeme, bini lowo nwini gugu mu gwene.34Iyanusileene musigi wufini awuwu: Zolaga-naana bini ande bini, nga buyinuzolo meeme. 35Ndebunu baada bagisi bini yabeene ni nugele balongogo bameeme.36Piele ni Mfumu, wuyagwe gunu? Me buyi-gulaba. 37Gungoyo ni mutulaki yikono gugu-laba? Meeme ngini leede moono wu meeme mutulanze. 38Yesu ni nze wini leede moona-nze mutulu meeme? Gumusomo, iyaguleele ni nze wananga meeme mbal dede, nsusu lowo yana gugogolo.

Chapter 14
1Nukono gugala midimi gisagasaga, numu-guumunu Dawa, nukuumunu meeme; 2bihe-ne bigi bivulu mu nzo-Dawa, ni bunu lowo, nga lowo yitunugenese. Luulu lungwena yimanuyidigeene bihene. 3Ngini yanusene lungini yafudugu twagalaana gihene gimoso.4Nuyaba gu yiyagwe meeme, nzili se nuyiya-ba. 5Toma ni: Mfumu duleese guwuyagwe, bisi bunu duyaba nzili? 6Yesu ni: Meeme ngwigi, nzili, ngwigi mundaga, ngwigi moono; muudu lowo gamafana gwe gugele Dawa ni lowo gamadigi yagele meeme. 7Ni nungia-baaga meeme, nga numayabeene Dawa; nu-mumono, numuyabeene.8Filipo ni: Mfumu, duleese Dawa dumuya-beene; 9Yesu ni tama yingwigi mu kebe ga-bini, numuyabaga Dawa? Wunu wumamono meeme, gamamono Dawa.10Fidipo, kumunu meeme, Dawa ande mee-me twigi muudu wumoso, 11bisala biyisalga meeme nde wubisalga; mapaana mayidodoga migi mande, lowo ni mameeme. Kumunu.12Wunu wumakumunu gini salaaga mapaana manene mutulu meeme iyafudugu gugele Dawa. 13Mamosogo manwini muloomaaga mu kuumameeme, bungini nuwaaga, mutulu Dawa galumu mugele Mwanaana. 14Hoso gimi ginwini loomo, bungini nuwa.15Ni nunzologa, gebaana misigi mimeeme. 16Ngwena nuloomeene musalasa wumbaana gugele Dawa, nwini mumono bini peele numu-yaba; baada ba gisi gigi bamuyabaga, lowo se bini mumono. 17Gini galaaga ande bini mvu-lande mvulu.18Lowo ngini nusisi nga baana bansiono; 19ngini galaaga ande bini daanga lulwosogo; mutulu nwigi bamoono nga meeme. 20Bun-wini yabeene mu bufugu bunu ni Dawa ande meeme twigi muudu wumoso, bini se nwini gala muudu wumoso ande bisi.21Wunu wumanzolo, gagebe misigi mimee-me; ndewunu wungini zolaaga, ndewunu Dawa wugini zolaaga. 22Yudu wumbaana, lowo ni Isikaliodo ni: Mfumu, abunu wini monogo gugele bisi peele, bamoso lowo?23Yesu ni: Wunu wumanzolo, gini gebaaga misigi mimeeme, ndebunu Dawa bugini muzolaaga, twini galaaga ande nde. 24Asi wunu wumananga meeme, lowo gigi ande misigi mimeeme; ndaga yinuwuguga lowo ni yimeeme, yigi yinde Dawa wunu wutumusu.25Mapaana mama meeme yitunuleele lun-gwigi mu kebe gabini; 26lwini ya wunu wini nudumusu Dawa mu kuumameeme, gini nulo-ngo mapaana mamosogo, gini nuwibigaaga mamosogo mayitunulongo meeme. 27yitunu-sileene dulu-dulu; lowo ni buleedega baada bagisi gigi. Nukono gusa midimi gisagasaga, nukono gudilaaga.28Nuwugu mamosogo mayinuleele. Meeme luyiyagwene gugele Dawa, bini galaana mu kiesi. 29Lulumakono yana gugugu mapaana mama, asi lumini gugu nugwigili. 30Lowo ngini bisa nuleele, daanga lwiya mfuma-baada bagisi gigi lumagugu. 31Nimigaana, dudogo yaya mutulu baada ba gisi gigi bayabeene ni meeme yimuzologa Dawa, yisalga magatumu-ga nde.

Chapter 15
1Meeme ngwigi muuda-gisala mupimi wu-gwiniga midi, Dawa gigi munga-ngunu. 2Lu- daanga lu mudi lulwosogo lugangamana ande meeme, lukono gubudaga mbenge, buga lu-giesega, lunu lubuduga mbenge, buga luwu-luluga mutulu lubisa budu mbenge yivulu.3Malongi mameeme manuwululu; 4Ganga-manaana ande meeme, nga bwigi mudi ande taanga yana; sa yibuduga mbenge. Wunu wigi ngege lowo gamafana gududu mbenge.5Meeme ngwigi gisini gi mudi, wunu wuma-gangamana ande meeme, ndwunu wubuduga mbenge; wunu wumakono gugangamana ande gabudaaga mbenge; 6ndebunu ludaa-nga lunu lukono gubudaga, bu balugiesega balusaga gu mbawa, muudu wunu wukono gubudaga mbenge bini mulumu gu mbawa. 7Ni nwigi mugele meeme, nugeba ndaga-meeme, gimi gigiosogo gi nwini loomo, bunwini gibaga.8Ni nuyabudu mbenge yivulu, lugugu lu Da-wa bu lwini monogo, ndebunu bini nwini gidi-gi balongogo bameeme. 9Ndebunu bunzolo Dawa, meeme se yinuzolo bini. Duzolaganaa-na.10Ni duzolagana bini ande meeme bungwigi meeme ande Dawa, nugeba misigi mimeeme, bukebega meeme misigi minde, bungini nuzolaaga. 11Mapaana mama yitunuleele mutulu dumono kiesi bini ande meeme.12Wana musigi wuwu: Zolaganaana bini ande bini. 13Muudu wumalede moonaana mutulu bambayi baana wumadigi mapaana mamoso-go mu gisi.14Nwigi bambayi bameeme, ni nusala ma-paana mayiyanudumu. 15Lowo se nwigi baa-da bagisala mutulu nuyabeene mamosogo matumu Dawa; muuda-gisala gayabaaga ma-paana ma mfumaana.16Lowo ni bini nunsolo meeme, asi meeme yinusolo bini, yinuwe gisala gi gwabudu mbe-nge yini yilamga. 17Iyanuloomo ni nuzolaga-na bini ande bini.18Ni baada banumenga, nuyabeene ni tomo bamenge meeme. 19Ni nugalaaga baada ba gisi gigi, lowo bakanumenge, asi bunwigi ba-meeme, bayisolo, sa bayanumenge.20Wibigaana luyinuleele ni: Muuda-gisala ga-digaaga mfumaana; ni meeme bamamonoso pasi, bini se bunwini pasi, ni bageba mapaana mameeme, mabini se bubini magebaaga. 21Bini nusalaga bunu, mutulu bamuyabaga wunu wutumusu meeme. 22Ni meeme kono gwiyaga, nga lowo bakasaama, asi ngaluulu, munu guyaba masumu mabiwi, bubini saama.23Wunu wumamenge meeme, gamamenge Dawa. 24Ni bakono gumonaaga bipa biyimasala mu kebe gabiwi bimakono gusala muudambaana mu gisi gigi, nga pimi, asi biwi bamono mu misi mibiwi, bamenge ande meeme ande Dawa. 25Asi, gumasalama bunu mutulu mabasonogo mu misigi ni: Bamenge gukono gisini, magugu.26Lwini ya wunu wini yabwisaga midimi, wun-gini dumusu mu kuuma-Dawa, Muhungu wu mundaga, wini duugu gugele Dawa, buwini todeene meeme; 27bini se bunwini todeene mutulu nwigi ande meeme duugu luyibulusu gisala gigi.

Chapter 16
1Mapaana mama yitunuleele mutulu nukono gubwisi lugwigili lubini; 2bubini nuyidaaga mu manzo-Nzaama mabiwi, bubini nuzwaaga mu manungu mabiwi ni bayasaleene Nzaama.3Bini salaagabunu mutulu baduyabaga Dawa ande meeme. 4Yikono nuleeleene tomo mu-tulu yigelabini gimvugu mu daanga lunu, asi lulu mutulu nusawibigaaga ni buyinuleele.5Lulu iyafudugu guyidugu, asi lowo si muudu wuyangufulu ni: Wuyagwe gunu? 6Luyitunu-leelabunu, nuyi kiena-kiene. 7Ni lowo yima-gwe, gigigi gimeeme lowo gini ya; pimi mee-me ngwene, nde giyi.8Lugini ya nde, gini lese baada babosogo gu-biyi gubiwi mu gusaamasa baada ande mu duumbu lubini baga ande mapaana mapimi. 9Gini balese masumu mabiwi mutulu lowo bakumunu meeme, 10mapaana mapimi mu-tulu gwene gu meeme, lowo ngini bisa mono-go; 11mu duumbu lu baada, mfuma-bupala wuyala geele gisi, nde se bugini baga duumbu12Mapaana magunuleele migi mavulu asi lowo nuguga guganga mudimi mutulu lwiya Muhungu wu mundaga, gini nulese mundaga wuwosogo. 13Lowo gini dodaaga mu kuuma-ndege, asi gini nulesaaga magawugu ande mana miniya. 14Gini nulesaaga mugieme wu meeme mutulu meeme ngini muwaaga magi-ni nulesaaga.15Mamosogo migi ma Dawa, migi mameeme; ndelunu magini nulesaaga meeme ngini mu-waaga. 16Gumasala bitsi, lowo nwini bisamo-no, gumasala bitsi bu nwini mono mutulu iyagwe gugele Dawa.17Balongogo badoda bi-abi ni: Ki guyalesege gudodo gunde ni: Gumasala bitsi lowo nwini mono, bunwini mono, iyagwe gugele Dawa? 18Bisi lowo duyayabeene.19Yesu ni: Meeme yinuyabeene ni lowo nuya-bigisi buyitunuleele... 20Bunwini dili, bunwini nienge, asi kiene yibi yini gidigi kiesi. Lunwini dilaaga bada ba gisi bini gala mu kiesi. 21Nu-yaba ni lubuduga mukaada, gamonoga pasi mu misongo, asi ni wumabudu mwana, lowo gabisa nungaaga busoso bunu; gamonoga kiesi gi mwana wumabudugu.22Bini se nwigi mu kiene, asi bunwini mono kiesi gini gikono guwalagaga. 23Bufugu bnu lowo nwini bisa ngufulu si gimi gimoso; iyanu-leele gumundaga ni gigiosogo ginwini loomo Dawa mu kuumameeme bugini nuwa. 24Lo-wo numasala loomo geele si gimi; numuloo-mo, nga numono kiesi.25Yinuleela mu matigi, asi lwigi lungini kono gubisa nuleele ma matigi; ngini nuleelaaga pwasa mutula Dawa.26Mu daanga lunu nwini loomaga mu kuuma-meeme, asi lowo ngini nuleelaaga ni: Iyanu-sameene gugele Dawa; 27mutulu ndege Da-wa wunuzolo, bini se numuzolo; 28nukumu-nu meeme ni yiduugu gugele Dawa, nde wutu-musu mu gisi gigi; luulu iyafudugu gugele nde.29Balongogo ni: Luulu dumayabeene gudodo gunze, lowo se gwigi mu matigi, dumayabee-ne ni mapaana mamosogo nze wumayaba; 30dumamono ni wuduugu gugele Nzaama, luulu dutugugumunu. 31Yesu ni: Luulu numakumunu?32Daanga lumagugu, lubanupasa gisagasa, lununsisa mege beene; asi lowo ngwigi mege, Dawa gigi ande meeme. 33Itunuleelabunu mutulu nugele gimvugu ande meeme, nugele midimi dulu-dulu. Galaana ande gibagala! Gubiyi gu gisi gigi meeme yigubelese!

Chapter 17
1Lugamenese Yesu gudoda lugadele gu tala, nde ni Dawa, daanga lu mugieme wu mwa-naaga lumagugu; 2nga buwumuwe gimfumu gi guyala baada ande gubawa moono wu mvulande mvulu.3Moono wu mvulande mvulu wugele gugele nze; 4Meeme yiguwe mugieme mu gisi nga bu wutumusu, 5luulu, Dawa, pe meeme se mugieme nga wunu wuyigelawi gunu mu luayanaga lu gisi gigi.6Gisala giwutumusu yisele, baada bawupe baguyabeene, bayaba ndaganze. 7Bayabeene ni nze wutumusu mu kebe gabiwi; 8bagwigili mapaana manze, bagwigili ni nze wutumusu yaya.9Iyabasaameene biwi, lowo mutulu baada ba gisi gigi, asi bana ba wupe batuguyabeene. 10Bayaba ni mapaana mamosogo maduguga guge nze. 11Bayaba ni meeme lowo yimasala muudu wu gisi gigi, iyayafudugu gugele nze. Dawa, gebe baada ba wupe, mu kuumaaga yi musantu; bagele nga bisi, nze buwugele muge meeme, meeme munze.12Lowo yimasala bilisi si muudu wumoso mu gisi gigi, 13luiyayafudugu gugele nze, wesele ni basala mu kiese givulu. 14Ndaganze yibasi-leene, bamengege se mu gisi gigi.15Iyaguloomo wubagebe mu gubiyi gu gisi gigi, 16mutulu lowo bamasaala se baada ba gisi gigi. 17Bawululu nzege mu ndaganze yikono bupala.18Meeme yibadumusu mu gisi gigiosogo nga buwutumusu meeme. 19Meeme iyaluwululu mu ndaganze, nze se wubawululu biwi.20Iyasaameene se bana bini gwigili mutulu biwi se bagele muudu wumoso 21nga dugele nze ande meeme, dugele muudu wumoso.22Yibawe mamosogo mawupe nze, bunu biwi bagele se muudu wumoso nga nze ande meeme, bagele mu kebe ga bisi; 23bunu baa-da ba gisi gigi nga bayabeene ni nze wutumu-su meeme, wubazolo nga buwunzolo meeme.24Dawa, yimazolo ni bana ba wupe dugelabi gihene gimoso, bamono mugiemanze nga bu wunzolo yana gisi lowo gusalamana.25Dawa mupimi, nze gisi lo guyabeene, asi meeme yilongo kuumanze, iyabagana; gisi giyabeene ni nze wutumusu meeme; 26luzolo lunu luwusi mugele meeme, iyaguloomo ni lugele se mu kebe ga biwi.

Chapter 18
1Lugamenese gudodo Yesu ande balongogo bana lubagie gu simi lu maja ma Cedolomi gihene gi bawena daanga lulwosogo; 2Yudu se bugayabeene gihene beene. 3Lugadwala basuda ande mada ande bibunu bimbaa gwin-degunu.4Yesu bugayabeene gu gilungunu mapaana mamosogo mamuwiyine, lugabadugeene ni nuyasaga nawa? 5Biwi ni Yesu mwisi Nazaledi. Nde ni meeme awu. Yudu se ndeyana.6Lubawugabunu, lubafudugu lungongoyo, lubabwi mu maana. 7Lugabisa bawufulu: Nuyasaga naa? Biwi ni Yesu mwisi Nazaledi.8Yesu ni yinuleele ni meeme awuwu, ni nde-bunu weselaana baba bamoso beene gabiwi. 9Gadodabunu mutulu magadodo ni lowo yimasala bilisi si muudu wumoso magugu.19Simoni Piele lugaduusu mbeese, lugatswili muuda-gisala wumoso wu nganga-Nzaama tswi, kuumaana Malugusu. 11Yesu ni bunu lowo, fudulu mbeesaaga mu giswama; meeme kono gunwa gobo lupe Dawa?12Lubamugeme, lubamuganga misingi. 13Bamudwala tomo gugele mfuma-banganga -Nzaama Ana mu daanga lunu, gisi bugo bu Kaifi. 14Kaifi wuwu galeele bayudu ni pimi muudu wumoso gafi mutula baada bavulu.15Simoni Piele gagele wulaba Yesu ande mulongogo wumoso wuyabagana ande mfu-ma-banganga-Nzaama, nde lugawingini, 16lugalomeene Piele nzili, lubamuwingisi.17Mukaada wunu wusala ya mbele lugawufu-lu Piele ni nze lowo wugele mulongogo wu muudu wuwu? Nde ni meeme lowo gwama imuyaba. 18Guumu gugele pioyo, baada ba gisala bagele bawoda mbawa, Piele wunimigi mu kuuga-mbawa.19Nganga-Nzaama lugawufulu Yesu malongi ande balongogo bande. 20Yesu meeme yilo-nga hoso daanga mu manzo ma Nzaama, mu kebe ga bayudu; lowo ni mu guswama. 21Asi kiwi wuyangufulu? Wufulu bayilonga, dala ababa bana bangugu, ki yidodo?22Muudu wumoso lugamubulu mbada, ni nze luzidi lowo gugele mfuma-banganga-Nzaama? 23Yesu ni ndese ki gubiyi yimadodo? ni lowo kiwi wumbuleene? 24Lubamunganga misi-ngi, bamudwala gugele Kaifi, mfuma-banga-nga-Nzaama.25Simoni Piele nde yana wuwoda mbawa. Lubamuwufulu ni nze lowo wugele mu kebe ga baada baba? Lugananga ni lowo gwama. 26Panga-muudu wugiese Piele tswi ni me buyigumono mu kebe ga yongo lu Sedolomi? 27Nde ni lowo ni meeme; mbal'moso nsusu lugagogolo.28Mu gipwili lubadwala Yesu gugele Kaifi. 29Pilada lugaduugu yanzie, gabawufulu ni kiwi gamagidi muudu wuwu? 30Wa biwi: Ni gakono gusalaaga gubuyi nga ludutumuga-ma?31Pilada ni senaana muudabini, nwamusaa-masa bini beene bugele misigi mibini. Biwi ni: Bisi lowo dumafana guzwa muudu. 32Gugela-bunu mu gugugusu ndaga-Yesu yigadadodo mu gufa gunde.33Lubisa wingini Pilada, gawufufulu Yesu ni nze wugele mfuma-bayudu? 34Yesu ni nzege wumadodabunu e baada bambaana batugu-leele? 35Pilada ni meeme yigele muyudu? baada ba gigana giaga ande bangang-Nzaama batuguleede gugele meeme; kiwi wumagidi?36Yesu ni gimfumu gimeeme lowo gigele gi gisi gigi, ni lowo nga luyimagamaga, nga baada ba gisala ba meeme bu bakanwaneene. 37Pilada ni nze wugele mfumu? Nde nzege wumadodo ni yigele mfumu; yiwiyeene gulede gimbangi gi musomo.38Pilada gamuwufulu ni gumusomo kiwi? 39Lugabisa duugu gabawufulu ni nawa numazolo yinuduseene mu bologo mu kebe ga baada baba boolo Yesu ande Balabasi? mutulu meeme loyiyamono gubiyi gu muudu wuwu. 40Biwi ni Balabasi! Yesu lowo, gafi kaga; asi Balabasi mwibi, gazwaga baada.

Chapter 19
1Pilada lugamana bulusu Yesu fimbu, 2basu-da lubamuvadasa pu yinganga ande mvele wu tala. 3Lubabesagana yagele nde bamuwaya mbodo ni: Mbodo mfuma-bayudu, bamubula mambada.4Pilada lugabisaduugu yanzie ni dalaana muudaabini mutulu meeme lowo iyamono si gubiyi gunde. 5Yesu ndebunu ande pu yinga-nga ande mvele wunu wu tala, Pilada ni: Muuda-bini awuwu. 6Bamfumu babanganga- Nzaama ande bambudu ba bulu ni: Muzwe ya kulunsi, muzwe ya kulunsi; Pilada numuzwe bini beene, meeme lo iyamono si gubiyi gu-nde.7Bayudu ni misigi mibisi gafi kaga mutulu wulusi ya gihene gi Nzaama ni gigi Mwana-Nzaama. 8Pilada lugawugabunu, boomo buvulu lubumugeme. 9Lufudugu mu nzo yibamusaamasa, lugamuwufulu ni nze mwisi kiwi? Asi Yesu si ndaga lowo gamusi.10Pilada ni lowo wuyapa si mvudu yimoso? Yabeene ni meeme yimafana guguzwese ni lowo guguwesele wene. 11Yesu ni lowo wigi ande ngolo yini, ni lowo yiduugu gu tala. Wunu wumatege meeme gamasala gubiyi gumadigagana.12Pilada gasaga bu gawesele Yesu, asi bayu-du ni: Ni wutumuwesele, lowo wugele mbaya Kaisala mutulu muudu wutuluwa gimfumu gazolaaga Kaisala. 13Pilada lugadusu Yesu yanzie; lugaya fudugu ya gidi ya gihene giba-demena ni Gabbatha giyazolo gudodo ni Gibasiangana.14Lubayilamana mutulu fedi, mu gipwili, Pila-da ni dalaana mfumabini. 15Banganga-Nzaa-ma ni lowo gigi mfumabisi; mfumabisi Kaisala. Bayudu ni Mudogolo, muzwe ya kulunsi! 16Lugabadimineene ni bamuzwa ya kulunsi; lubagie ande.17Yesu lugasene kulunsi lwana tii ya Golgo-tha, gihene gi mudwe wu gigwili, 18gunu ba-musi ya kebe ga bibi bolo.19Pilada gasonogo mu mandaga madede: giyudu, gigreki ande gilatin yata mudwe wu Yesu ni: Mwisi Nazaledi, Mfuma-bayudu. 20Bayudu bavulu badaanga bisono bini mutulu gugele bela-bela ande Yelusalemi.21Bamfuma-banganga-Nzaama ni Pilada gusonogo lowo ni Mfuma-bayudu, ndege wulusi gimfumu, 22asi Pilada ni: Mana mayi-masonogo, yisonogo.23Gungoyo basuda lubagabagana milele mi Yesu mu magogo mana, 24asi mvele bamusi mugusolo ya kebe ni nawa wumusola gwana.25Maana Yesu ande pangana Madiyi mugesa-Clopas ande Madiyi mwisi Magadala bagele mu kuga kulunsi. 26Yesu lugamono maana ande mulongogo wu gazola nde ni: Mwana, dala maaga, 27mukaada dala mwanaaga. Duugu lunu mwana lugayagala ande maana.28Yesu bugayabeene ni mapaana mamosogo mamagugu nga bubasonogo, lugawabaga ni iyawugu pwisa maja. 29Lubaya mudwaleene maja mangene guto mudi tii mu kuga gono. 30Luganwi, lugadodoni: Mamosogo mama-gugu. Lugabogolo kodo, lugafi.31Bayudu mu bomo bu fedi lu Pagi ni ma-mvumu makono gusaala mu tala, lubaloomo Pilada mu gubabogolo mili, babadogolo; 32asi bayabaga Yesu wufi, 33lubabogolo bana bolo.34Basuda lubamono ni Yesu wufi, wumoso lugamugwini yongo mu lubanzi, matsili ande maja lumadiagaga. 35Wunu wumumono lu-gade gimbangi ni gumundaga wufi mutulu nugwigili.36Gusalamana ndebunu bu basonogo ni lowo si gigwili ginde gimoso gini bogogo. 37Babi-sa sonogo ni bubini mono wunu wubadubulu.38Gungoyo mulongogo wumoso wu Yesu wu-dina bayudu boomo, kuumana Yozefi mwisi Alimadeye lugayaloomo Pilada ni gazigi mvu-uma-Yesu; Pilada lugagumunu. Gamuzigi mu mbima kulunsi, gisi yagele ande maluumu mafini nde yana mu kebe ga mudoyo. 39Nico-deme, mbudu wunu wuyaduugeene Yesu mu pibi lugayi ande maasa mansungu mavulu, lubazigeene Yesu.40Bamulala milele mi mpembi, bamugwidi maasa nga bugele gifu gibayudu. 41Gisi gihe-ne gini gigele gikono guzigi geele muudu. 42Bazigi Yesu nde yana bela-bele.

Chapter 20
1Mu bufugu bu lumingi Madiyi mwisi Maga-dala, gadugu agipwili tii gu maluumu, gaya baga mudoyo badogolo ya mbele; 2lugaya-demene Piele ande mulongogo wuzola Yesu ni mudoyo badogolo ya mbela-maluumu ma Yesu.3Babosogo lubagie ndegunu. 4Bawena tini, asi wubadigi tini wunu wumoso, gadulu muu- da-tomo; 5logawingini, asi luganiege gamo-no milele mu maana.6Simoni Piele lugayawingini lugamono milele mini mu maana 7ande mulele wubamuganga gu mudwe mu kugu wungadimi.8Mulongogo wunu wumoso, lugawingini, lugamono, lugamunu si. 9Babosogo lowo gabiwi babagisa ni Yesu bugini wusugu mu lufa nga bubasonogo. 10Lubafudugu.11Madiyi gagele yanzie wudili, gadele abuna ba wanzio bolo bavada mpembi babwanzana yabasi Yesu wunu gu mudwe-toso, wunu gu mili. 12Bawanzio ni kiwudili nze mukaada wuwu? Nde ni badogolo mvumu yi Mfumame yigele yaya ni bayisi gunu.14Lugabolomogo, gamono Yesu wunimigi, asi lowo gamuyabeene. 15Yesu ni kiwuyadili nze mukaada wuwu? Nde ni Mfumu ni nze wutu-mudogolo, ndeele.16Yesu ni Madiyi! Lugabolomogo ni Longi! 17Yesu ni gukama lowo, lowo yana yimaba-naga gugele Dawa, gidaabini, Nzaamaama, Nzaamabini. 18Madiyi ludwala paana gugele balongogo ni wumono Mfumu, bugamamogo ande.19Bufugu bunu mu gingwese, balongogo ba-gele baluganga nzo, mu boomo bu bayudu, Yesu lugayabaduugeene ni mbodabini! Dalaa-na miogo ande lubanzi lumeeme. 20Bagele mu kiesi mutula Yesu.21Lugabisa baleele ni mbodabini! Bugatumu meeme Dawa, ndebunu se meeme iyanudu-mu. 22Gungoyo lugabafegele ni maana Mu-hunga-Nzaama. 23Banwini weseleene masu-mu bu mini wa, banwini kono guweseleene lowo mini wa.24Domasi lowo gagele yana. 25Lubayamu-deleene nde ni meeme mu gugumunu mona miogo ande lubanzi lunde, gungoyo yisaya lu-leme lumeeme mu bido binde; ni buno lowo bupala.26Gungoya mafugu nana, Yesu lugabisa ya monogo mugele balongogo, Domasi se buga-gele, Yesu ni mbodabini! 27Lugaleele Domasi ni dala miogo ande lubanzi lumeeme, yawin-gisi luleme lwaga; kagala mudimi bwidi mu gugumunu.28Domasi ni Mfumaama! Nzaamaama! 29Yesu ni mutulu wumamono, sa wumagu-munu. Kiesi gugele bana bamagumunu gu-kono gumono!30Yesu gasele bipa bimbaana bivulu tsili ya misi mi balongogo asi lowo babisonogo bibio-sogo mu mugaana wuwu. 31Mapaana maa-ma bamasonogo mutulu nugwigili ni Yesu gigi Mwana-Nzaama, Klisto; mu kuumande nubege moono wu mvulande mvulu.

Chapter 21
1Yesu gayamonogo gugele balongogo baana gu muyulu wu Tiberiade, 2Simono Piele, Do-masi wu mayasa, Natanaele, mwisi Kana mu maana ma Ngalili, baana ba Zebede baba ba-gala ande bagele gihene gimoso. 3Simoni Piele ni meeme yimalobo, bamoso ni bisi se bu twena. Balobo pimi yimutsini asi lowo bageme si gimi.4Ya simi, Yesu lugabawufulu ni nugeme ba-mbisi? asi biwi lo bamuyabene, lubafudulu ni lowo. 5Yesu ni lumaana bugondi mu gogo lu gidaada; lubaluumu, bageme bambisi bavulu tsili, lowo baguga guzangana bugondi mu gu- dusu ya nsege. 6Mulongogo wugazola Yesu lugaleele Piele ni wuna Yesu; Piele lugavada mulele ande mugaba, lugabwi mu mwese.7Balongogo bambaana baluga kayi, lubaya-zangana bugondi bugele bogogo buvulu. 8Lubaduusu bwada ya simi, 9bayabaga mbaa ande bambisi ya tala ande mampa mumbimi.10Simoni Piele lugawingini mu bwada, mugu-gogo bugondi, gamono bambisi babanene bayulu fa; 11bambisi bagele bifa magumu madana ande madede, si bugondi lowo bupa-gaga.12Yesu ni yanwadia, biwi ni nze nawa? mutulu bubayabeene ni wunu kaga Yesu. 13Yesu lu-gapusu bela-bele, lugabawe mampa we ba-mbisi. 14Gugele mbala yidede mu gumonogo gugele balongogo baana.15Yesu ni Piele nze wunzologa meeme gudigi baba bamoso? Nde ni E. Yesu ni gebe mameeme mameeme. Lugabisa muwufulu ndebunu, nde ni E. Mumbala yidede Yesu ni Piele mwana Simoni, nze wunzologa meeme? Piele ni Mfumu nze wuyaba ni bu yiguzologa; 16Yesu ni: "Gebe mameeme ma meeme."17Iyaguleele gumusomo ni mu gimbeele, wuvada mugaba nzege, wuwena guwumazolo; 18asi luwini nunu, wini guvadasaaga mugaba muuda-mbaana, bini gudwalaaga guwuma-kono gugana.19Gadodabunu mu gulese bwini gala lufa lu Piele mu mugieme wu Nzaama; gungoyo gamuleele ni yawandaba.20Piele lugabolomogo, gamono mulongo wunu wuzola Yesu wiya, wunu wumubwileene ya ta mili mu daanga lubadiaya, wumufulu ni Mfumu nawa wini gudege? 21Piele ni Mfumu, kiwi bini muwiyeene wuwu?22Lo matugudala nze, ni meeme yimazolo ni gagele wumoono tii lungini yafudugu meeme, nze gunu kiwi? Asi nze yawandaba. 23Paana yini luyiyalagana mugele balongogo babosogo ni Yesu gamadodo ni mulongogo wunu lowo gini fa; asi lowo gwana gadodo bunu.24Mapaana maama ndege mulongogo wuwu wumasonogo; magele gumusomo. 25Maga-sele Yesu magele mavulu, ni mu gumasonogo mamosogo gihene lowo gikamonogo mu gisi gimutsini.

## Acts

Chapter 1
1Tiyofili, mu mugaana wutomo yisonogo bisala bi Yesu ande malongi mande tii mu bufugu bugagie gu tala. 2Gasisi musigi wumoso gugele batumu ande bana bagayaduugune gungoya pasi yi lufa mu mafugu maguumu mana. 3Gabalonga Gimfumu gi Nzaama.4Gabaleele ni gusala doogo lowo ya Yelusalemi, galaana nde yaya tii gwini gugu lese lunusileene Dawa; 5yinuleela ni Yowani gabodoga mu maja asi bini nwini bodamana mu Muhunga-Nzaama.6Lubawanagana, bamuwufulu ni Mfumu, lui ndelunu luwini yidigi gimfumu gi Yisaleele? 7nde ni lowo yitunudala bini paana yini, yigi yi ndege Nzaama. Bini nwini daaga gimbangi gimeeme duugu ya Yelusalemi 8tii mu gisi gi bayudu gigiosogo ande gu Samaliyi tii gu nsuga-gisi gigiosogo.9Lugadodo bunu, lugabanaga gu tala, baada boolo bavada milele mimpembi lubaya museene mu madudu; biwi ni 10mutulakiwi nuyadala gu tala? 11Bunumamono gweene gu muudu wuwu, ndebunu se buginiya fudugu.12Lubadoogo gu misele, bayafudugu gu Yelusalemi, bagala gimvugu mu gusaama mu kebe ga sugu lugele gu tala-nzo. 13Bagele Piele, Yowani, Andele ande Jagi, Fidipo ande Toma, Batelemi ande Jagi mwana Lufe, Simoni munga-maana ande Yudu mwana Jagi. 14Bawanagana mu bisaama hoso daanga ande bakaada ande Madiyi maana-Yesu ande bapaanga baana.15Piele ni ngabudodo Mfumu Yesu ni Davili 16mutula Yudu wunu wumudege,17wugele mu kebe gabisi, wufi tomo nde, wubwi mudwe, 18gasuumu nguunu mu nzima-masumu maana, mila minde ande bimi bi zumu bibiosogo lubipasagana. 19Paana luyipasagana Yelusalemi lulwosogo, gihene gini bagidemena Nguunu yi matsili,20basonogo mu Mugungu ni muudu wumbaana wini mutsidi, asi lowo gini gala yana, gigi gihene gi kiene, kuumagiwi Hakeldema.21Ndelunu, mu gumutsidi muudu wuwu gugele wunu wumagala mu kebe gabisi ludumagala ande Mfumu Yesu; 22duugu mbodigi yi Yowani tii lugadusisi gungoya lufa mwana. 23Lubabaduusu baada boolo gu gilungunu, Matiasi ande Barsabasa.24Lubasaama Nzaama, basoolo Matiasi, 25mu gulaba gisala ya gihene gugele Yudu. 26Lubagugu batumu guuma-boolo.

Chapter 2
1Mu bufugu bu fedi lu Pantekoti bagele babosogo mu kebe ganzo 2mbalmoso bamono ngagwi ni muhungu wungolo wuduugu gu tala wuya wingini 3ande mbaa, muudu-muudu wudoda mu ndaga yifini yi ginzenzi. 4Baada babosogo bagele bayulu Muhunga-Nzaama.5Daanga lunu gugele ya Yelusalemi ande bayudu ande bigaana bi baada baduugu busa ande busa mu gwasaama mu fedi lunu. 6Babawuga muudu-muudu mu ndagaana yi bulu. 7Biwi ni baaba lowo bigi bisi Ngalili?8Abunu si bisi duyabawugu muudu-muudu mu kebe gabisi mu ndaga yaana yi bulu? 9Gugele bisi Mediyi, bisi Elami, bisi Mezopotamiyi, 10bisi Pafiliyi, bisi Kapadoso, bisi Ngipiti, bisi Lomo, bisi Sileene, 11bisi Libiyi, bisi Kelete, bisi Alabi ande bayudu.12Biwi ni kipaana yiyi? 13Baada bambaana ni bamawudu mono14Asi Piele ni wigilaana, lowo ni mono bamawudu, 15asi nga budodo mubigili Joel,16ni Nzaama gadodo ni 17mu mafugu mansugu ngini diaga muhunga-meeme yatala baada babosogo. Baana babini babagala ande babakaada bubini bigilaaga, bubini monaaga mapaana mu gimona-misi, babini bubini yamaaga mandosi.18Gifa gimoso se baada bameeme ba gisala baba bagala ande baba bakaada bubini bigilaaga. 19Ngini leese bidimi biginzenzi gu tala ande yatala maana ande matsili ande mbaa.20Daanaga lwini bwa pibi, ngoono gini gidigi matsili, bufugu bunu lowo yaana bwini gugu. 21Wunu wini saama kuuma-Mfumu Nzaama, bugini hulugu.22Bini baana ba Yisaleele nuyaba ni Nzaama wuduusu mu lufa muudu wunu wunuzwe yata kulunsi, 23numono bima bigasala Nzaama mu nzilande, 24Nzaama wumudogolo mu mapasi ma lufa, maana lowo magugu gumuswege.25Ndelunu Davili gadodo ni iyamono Mfumu ya googo lugidaada gimeeme mutulu kono gudegede. 26Ngwigi mu kiesi, iyamusileene mudimi.27Nze lowo winu ngwesele gutsinabafa, ni moono wumundaga wupimi wuduugu nsungu. 28Nze wundese manzili mamoono wigi ande meeme.29Bapaanga baama, Davili buga baleele bugayabeene ni Nzaama bugini tsidisi mwana-gigaana ginde wumoso ya gidi ginde gi gimfumu, 30gadodo ni mvuumu yinde lowo yini duugu nsuungu. 31Iyanuleele mu mudimi wuwosogo ni nde bugafi, bugazigamana, maluumu mandé migi tii loolo.32Yesu wunuw Nzaama wumudwala gu tala , bisi twigi bambangi baana. 33Ndebunu Nzaama wumudogolo ya googo lwana lugibagala, wumwanga Muhungande, bisi duwumona, duwuwuga.34Davili lowo gabanaga gutala, asi bugadodo ni Mfumu galeele Mfumu ni bwanzana ya googo lumeeme lugibagala, 35tii gunu gungini guniadasa bambeni baaga. 36Lunu baana ba Yisaleele babosogo lubayabeene pima-pimi ni Yesu wunu wunuzwe yata kulunsi Nzaama wumusi Mfumu ande Klisto.37Lubawugu bunu, bawugu midimi pasi, bawufulu Piele ande bana bamoso ni dugidi kiwi luulu? Piele ni bolomonaana midimi mibini, nubodamana mu kuuma-Yesu; 38mutulu masumu muudu ande muudu mavungungu 39nubege Muhungu wu Velele nga buganugenese bini ande baana babini babosogo ande baada bigi guleye.40Piele gabaleele ande mapaana mambaana gamana basiamasa ni badini baada bafa. 41Duugu lunu, lubamana bodamana, bagala gihene gimoso ande batumu, balaba malongi bagaaba mampa ande gusaama mu gimvugu. 42Baada gidese gi mili midede babodamana mu bufugu bunu.43Baada bawuga boomo lubamona bipa bisala batumu, 44bamana yadege bimi bibiwi, bagabagana nzimi, 45nga bugele pwisi yi muuda ande muudu.46Bana bagwigili bagala gimvugu gimoso, bagabagana mampa, badiaya gimvugu mu manzo, mu kiesi ande gulugulumunu, 47basaama Nzaama mu nungu lumoso mu kebe ganzo-Nzaama, ndebunu Nzaama gabwesa baada hoso bufugu mu kebe babiwi bana bahulugu.

Chapter 3

1Bufugu bumoso mu daanga lu bisaama bimooso, mu 15h00, Piele ande Yowani bagele bena gu nzo-Nzaama, 2 bamono gigada gimoso gilooma nzimi ya mbela-nzo-Nzaama, yibademena ni Yi Salomono; 3lugibamono, lugibaloomo nzimi.4Piele ni dudele bisi, meeme lowo ngwigi ande nzimi, 5woolo se lowo gwama. 6Asi mu kuuma-Yesu mwisi Nazaleti iyaguwa gini gingwigagiwi, nimigi!7Piele lugagigeme mu googo lugidaada, luginimigi; 8mbalmoso lugibulusu guniada, gulelemege gilumusa Nzaama; giwingini mu nzo-Nzaama ande Piele ande Yowani.9Giwingini mu nzo-Nzaama gilumusa Nzaama. 10Baada babosogo bamono guwibigeene luba mumono wuniada, wulumusa Nzaama,11bawiya tini gu mbela-nzo-Nzaama. 12Piele lugabamono, nde ni bini baana ba Yisaleele, kiwi nuyawibigeene abubu?13Lowo ni bisi dumalabubu, mu ngolabisi, asi Nzaama wu kaagabisi Abalayama ande Yisagi ande Yagobo wumalumusu muudaana wu gisala Yesu wunu wudimini gugele Pilada wunu wununanga. 14Muudu mupimi wumakono masumu, numunanga, nuzolo gizwa-baada;15nuzwe Mfuma-moono wuduusu Nzaama mu lufa, bisi twigi bambangi. 16Luulu muudu wuwu wunuyamono, wunutabana, gama nimigi mu lugwigili lukuumaande, Yesu.17Bapaanga, lunumamono bubu, meeme iyabeene ni tomo lowo nuyabeene manusala bini ande bamfumu babini. 18Babigili basonogo ni Klisto gafedi gumono pasi.19Luulu bolomonaana midimi mibini mutulu masumu mabini mavungugu, nubege ngolo yi Mfumu Yesu 20ndebunu Nzaama gini nudumusu Mfumu Yesu nga buganugenese.<<<<<<< HEAD21Nzaama wunugenese gunudumusu muudu wunu wini duugu gu tala mu gwagugusu mapaana mamosogo nga budodo babigili. 22 Mose gadodo ni mu kebe gabini Nzaama gini duusu mubigili wumoso wunwini wugeene. 23Wunu wini kono gumuwugeene gini fa gimakulu.=======1Nzaama wunugenese gunudumusu muudu wunu wini duugu gu tala mu gwagugusu mapaana mamosogo nga budodo babigili. 2 Mose gadodo ni mu kebe gabini Nzaama gini duusu mubigili wumoso wunwini wugeene. 3Wunu wini kono gumuwugeene gini fa gimakulu.>>>>>>> db00441f5b90bc2c0a970ab00da5b3bd2c78aff424Babigili badodo duugu Samwele tii bana bambaana mapaana maama. 25Bini nwigi baana ba mibigili nga bugaleele Abalayama ni bigaana bi baada babosogo bini sagamaga mu zumu lunze. 26Gungoyo Nzaama ganu dumusu muudaana wu gisala ni muwesele masumu bini ande baada babosogo.

Chapter 4
1Lugele Piele ande Yowani badoda, banganga-Nzaama ande bamfumu ba bigaana ande basudusu lubaya baduugeene mu kobo 2mutulu baya babaga balonga buwusugu Yesu mu lufa. 3Lubaba geme, baba wingisi mu bologo duugu mu gingwese tii gutsie bwisi. 4Asi baada gidese gi mili midaana bagwigili mana mabawugu.5Lutsie bwisi bamfumu ba banganga-Nzaama ande bambudu ba bigaana ande balongo-misigi ande basadusu lubaya wanagana ya Yelusalemi 6ande Ana, mfuma-banganga-Nzaama ande Kayifa ande Yowani ande Alegizandele ande gigaana giana gigiosogo. 7Lubasi Piele ande Yowani ya kebe baba wufula ni mu luve lunawa bamazunusu mukaasa wunu?8Piele wuyulu Muhunga-Nzaama ni bini bambudu ba bigaana ande ba dibundu nudodeede ya misi mi baada ni mu luve lunawa dumasala bubu. 9Nuya dusaamasa mutulu paana yipimi yimasalamana, 10nuyabeene ni yimasalamana mu kuuma-Yesu mwisi Nazaleti, wunuzwe yata kulunsi, Nzaama wumunimisi mu lufa.11Yesu Klisto gigi mudoyo wunutabana bini baduungu manzo, wunuzwe yata kulunsi, wugidigi guunzu lugeme. nzo. 12Lowo gwigi ande kuumu yileedega moono mu kebe ga baada, kaga yinde peele.13Lubamono gibagala gigele Piele ande Yowani, bamono guwibigeene ni biwi lowo bayaba gudaanga ande gusonogo biwi bagala ande Yesu 14lubamono wugele gigada wunimigi mu kebe ga baada, lubalemene pwede.15Asi luba baduusu yanzie, bawufulagana biwi ande biwi ni 16dugidi kiwi, paana yiyabagana bulu lulwosogo? yikono guyalagana tsili abunu; buguyiswege lowo. 17Dubaleelaana ni bakono gubisa deleene si muudu. 18Lubademene Piele ande Yowani ba baleele ni gubisa longo lowo mu kuuma-Yesu.19Asi biwi ni nugiese bini beene dunu wugeene bini e duwugeene Nzaama? 20mutulu madumamono, madumawugu bu gumaswege lowo.21Luba bayangigisi, luba bawesele mutulu lowo bamono gubiyi gugubagemeene, 22ginaga baada babosogo lubamono gigada ginimigi, luba lumusa Nzaama.23Ndelunu Piele ande Yowani lubaya deleene bapaanga babiwi mabamono. 24 Lubawugu bunu babosogo lubalumusu Nzaama mu ndaga yingolo ni Mfumu, nze wusele tala, maana ande bimi bibiosogo 25wudodo mu nzila-gidaabisi Davili mu Muhungande Velele ni mutulakwi bampani babeele lese? mutulakwi baada baya nuungu mapaana ma pamba-pamba?26Bamfumu ba gisi babolomogeene Mfumu Nzaama ande Klisto?27Elodi ande Pilada bawugagana, bamenge Yesu muudaaga wu gisala, wuwusi miogo. 28Bayasala mu ngolanze mapaana mawugene nzege, mawusele gu miogo miaga duugu tama.29Luulu, Mfumu wigili mapasi ma baada baaga ba gisala, baselese pima-pimi gisala giaga gi gumwangasa ndagaaga, 30lese bipa binze bibinene, bakaasa bazunu mu kuuma-muudaaga wu gisala wumundaga, Yesu. 31Luba menese gusaama, gihene gini giba gele luginigagana, baada babosogo Muhungu luwubayulu; bagele ngolo mu gumwangasa ndaga-Nzaama.32Baada bana bagwigila bawiya bavulu, bagala babosogo mudimi wumoso, bagosa bimi bibiwi gihene gimoso, lowo si muudu wulugabala. 33Batumu baleeda gimbangi gi guwusugu gu Mfumu Yesu mu lufa mu ngola-Nzaama yiyosogo, ndelunu Nzaama bawaaya lusagamana luvulu.34Baada babosogo badega maana mabiwi ande manzo mabiwi ande bimi bibiwi, nzimi bayadwaala gugele batumu; 35ndelunu bagabagana nzili nga bugele pwisi yi muudu ande muudu.36Gifa gimoso muudu wumoso kuumaana Yozefi, mwisi Chypre, 37luga dege nguunu yaana, nzimi gaya wa batumu.

Chapter 5
1Muudu wumoso kuumaana Anania gadege nguunabiwi ande mugesaana Safila, 2luba swege nzimi yimoso, ndaama yimbaana luba yadwala gugele batumu.3Asi Piele ni mutulakiwi Sadana gatu gu doneene ni wugabala ndama nzimi, wuya doneene Muhunga-Nzaama? 4Lunukono gudege nguunu yini, lowo yigele yinze? Lowo wumadoneene muudu, asi Nzaama. 5Lugawugu ndebunu, lugabwi, lugafi. Baana babagala lubaya muzigi. 6Baada bawugu paana yini bawugu boomo buvulu. Mugesaana lugayatsidi gungoya madaanga madede, Lowo gayabeene mana madigi.7Piele ni ndeele nudege nguunu yibini mu tala kwe? Nde ni ndeyini. 8Piele ni mutulakiwi nuwugagana mugwadoneene Muhunga-Nzaama ?9Dala baada bayazigi mudimaaga ahaha ya mbel, bubena guzigi. 10Mbalmoso lugabwi, lugafi. Baya muzigi mukuga-mudimaana. 11Paana yini yileede boomo buvulu mu Dibundu lulwosogo.12Batumu basala bipa bivulu. Baklisto babosogo bagala gimvugu gutsina mbalanzi yo Salomono. 13Lowo si muudu wubesagana yagele biwi, asi ndebunu baada babazola guvulu;14ndelunu Nzaama gababwesa babagala ande bakaada, 15bayadwala bakaada bamoso ya matoso mu mabala-bala, ni givili-vili gi Piele gitubalamana, bazuna. 16Baada baduuga gu ndaama-Yelusalemi bawiya ande bakaasa, bamoso banga-mihungu mifa; babosogo bazuna.17Asi mfuma-banganga-Nzaama ande basusaduseye basaya buhala mu gisala gini, 18lubaya bagama, babasi mu bologo.2119Mu kebe gapibi wanzio du Nzaama lubayadwala baduusu 20gabaleele ni ndanwa longo Paana yi Pimi mu kebe ga nzo-Nzaama.Lubagie, lubabulusu gulongo. Luyi mfuma-banganga-Nzaama gu kungi ande baada baana, 22lugadumusu basuda ni babaseene mu bologo. 23Gubagie, bayabaga bologo lunga ganga, asi lowo babamono mu kebe.24Luwugu mfuma-banganga-Nzaama ande mfuma-basuda paana yini, bamono gisaga-saga. 25Muudu wumoso lugaya baleele ni baada banusi mu bologo abana balonga mu nzo-Nzaama.26mfuma-banganga-Nzaama ande mfuma-basuda lubagie mu bugiege, ginaga badina baada boomo ni lowo batuba luumu midoyo lubaya badwala mu kebe ga kungi. 27Mfuma-banganga-Nzaama gabaleele ni dunu ngeneene mu gulongo mu kuuma-muudu wunu, 28asi bini nubebese Yelusalemi mu malongi mabini.29Piele ande bana bamoso ni dumafedi guwugeene Nzaama asi lowo ni baada. 30Nzaama wu baada babisi wunu wuduusu Yesu mu lufa, wunu wunuzwe yatala mudi. 31Nzaama wumunisi ya googo lunde lugi bagala, wumusi mfumu ande muhulusi wu baada bana bamu silinige mudimi; mu kebe ga Yisaleele ande mu gudogolo masumu ma baada. 32Bisi twigi bambangi bande mu Muhunga-Nzaama.33Lubawugu ndebunu, lubawugu kobo yivulu ni bazwe batumu, asi mufalisi wumoso mu kebe gabiwi kuumaana Gamaliele lugaba leele ni 34gebaana gugele baada baba, nuba duusu tomo; gigi mulongogo wu luzidi ya misi mi baada babosogo.35Nde ni dalaana mapaana madigi tomo, muudu wumoso kuumaana Tedasi, galusaaya muudu wumfunu, 36baada bavulu baba mulaba, asi numuzwe, Yudu se gifa gimoso, numuzwe. Baada baba baya laba Tedasi ande Yudu bamana pasagana. 37Nuba wesele baada baba, ni mapaana mabaya sala migi ma baada, bumini nsugu,38asi ni migi ma Nzaama, bumini labaaga; bunu ngagwi ni bini nuya nwanasa Nzaama. 39Biwi se lubamuwugeene.40Lubamana babulu fimbu, lubaba wesele. 41Bagie mu kiesi givulu mutulu pasi yibamono mu kuuma-Yesu 42ndelunu baya longa hoso bufugu mu nzo-Nzaama ande mu manzo ma baada ni Yesu gigi Klisto.

Chapter 6
11Baklisto bawiya bavulu mu daanga lunu,2bunu bayudu bana badoda ndaga yi gigreki banienga ni bana badodoga ndaga yi giarameye bayagaba gu ginduungu madia gugele bakaada bafileene badimi. 3Ndelunu batumu lubagoso baada babosogo babaleele ni 4biwi bu gugoso bisala bioolo lowo ande gulongo Ndaga-Nzaama ande gugaba madia;5Lubasoolo baada bapimi nsambwadi bigi ande Muhunga-Nzaama mutulu bagabaaga madia. 6Lubaya badwala gugele batumu, babasi miogo.7Duugu lunu gisala giwena pimi tsili, baada bawiya kaga bavulu, paana yiyalagana tini mu kebe ga Yelusalemi. Banganga-Nzaama bavulu bayiguumunu.8Etieni wuyulu Muhunga-Nzaama gasala bipa bivulu. 9Asi baada bakono guzolo guwugu paana yini, baduusu gu Silisi ande gu bulu lu Alegizandele luba mubolomogeene,1110bamudoneene mapaana gugele bamfumu ni 11gayadugu Mose ande guzwa misigi minde.12Lubaseene bambangi bande bupal badoda ni 13dutumuwugu wudoda ni Yesu buga zwaya gihene gigi gi bisaama, 14bugasoba misigi midulongo Mose. 15Babosogo bagele mu kungi bamono ni mbunzu yi Etieni yibolomogo ngagwi ni mbunzu yi wanzio.

Chapter 7
1Mfuma-banganga-Nzaama lugawufulu Etieni ni migi gumundaga mapaana maama? 2Nde ni wigilaana bini bapaanga ande badaada kaagabisi Abalayama lumudemene Nzaama gamuleele ni dogo gu Mezopotami, gisi gi gidaaga ande gigigaana giaaga, 3ndawene gu gisi giyiguleesa meeme.4Yaana lowo gumagwe gu Alani, gadogo gu Kaladeye. Gungoya-lufa lu gidaana, Nzaama lugaya mudwala mu gisi gigi ginwigi bini loolo. 5Lowo valise si gidini gi maana, Asi gamuwe lusili ni ngini guwa gisi gigi, lunu gagele si mwana lowo gwana.6Luba wugagana mu guyaadigi mwana wu bagala, Yisagi lu gabudugu. 7Luga muyadigi mu bufugu bu nana; nde lugabudu Yagobo gidaana bana guuma-boolo ba Yisaleele. 8Gamuleele ni gigaana ginze gini gwe gihigi mvulu kama yina gu gisi gi ginzenzi.9Baana bana bawugeene makwinabiwi Yozefi musogi, bamudege mu gihigi gu Ngipiti. 10Asi mu guzolo gu Nzaama, luga musaga mana; Falawu mfuma-Ngipiti gamuwe gimfumu mu kebe ga gisi ginde. Nzaama lugamuwe manungu ande mudimi wupimi.11Luwingini nzala gu Kanana ande gu Ngipiti, 12Yagobo lugawugu ni badega madia gu Ngipiti, luga dumusu baana baana ni basuumu. 13Mu mbala yiyoolo Yozefi luga luleese gugele bapanga baana ande gugele Falawu.14Yozefi lagademene gidaana ande gigaana giana gigiosogo, bayi tu Ngipiti baada maguumu nsambwadi ande badana (75). Lugabaleese gugele Falao. 15Ndelunu Yagobo lugagie gu Ngipiti, gafi ndegunu ande baana baana; 16bayazigi mamvuumu mabiwi gu Sikeme, ya maluumu masala suumu Abalayama gugele baana ba Amolo.17Baana ba Yisaleele babuduga bavulu, lubayulusu gisi, 18nga bugenese Nzaama kaaga Abalayama; Falawu wumbaana lugatsidi, lugabulusu gubamwese pasi, 19wuzwaya baana babagala babaseene, ginaga gamu yabaga Yozefi.20Mose lugabudugu, gagele mwana-bagala mupimi gu misi mi Nzaama, gasele bangoono badede peele mu nzo-gidaana, lubaya mutabana mu nzele; 21gunu mwana-Falao lugaya mudolo ande gumunsasa nga mwanaana.22Mose gagulande ngolo ande nduungu mu gudodo ande Mu bisala binde bigalongogo gu ngaana-Falawu. 23Lugagugusu mvulu maguumu mana, bufugu bumoso lugaya dala bapaanga baana, 24gayabaga mwana-mwisi Ngipiti wumoso muniogola mwana muhigi wumoso, mugumunwaneene, lugazwe mwisi bulu; ganunga ni 25buba muguumuna ni bu gayabasalasa mu luzolo lu Nzaama, gisi lowo gabiwi.26Bufugu bulebe, gayabaga baana ba Yisaleele boolo banwana biwi ande biwi,. 27luga bagabala, wumoso ni naa wutugusa mfuma-bisi 28wumazolo wuduzwe nga buzwe mwisi-Ngipiti yoono?29Lugawugu ndebunu, lugadini gu Madiani, gunu gaya bien baana boolo ba babagala. 30Gungoya mvulu maguumu mana wanzio lugaya duugeene Mose mu kebe ga mbaa yileema mu mudi wutse ya musele du Sinayi,31si kaya gutswimi lowo. 32Ndaga luyiduugu mu mudi ni sudulu masabadi maaga, wigi ya gihene gi velele, peele ngwigi Nzaama wu badaada baaga, Nzaama wu Abalayama ande Yisagi ande Yagobo.33Gagele wudegeda, bu gudala lowo. 34Mose wubasawala ni naa wutugusa mfuma-basuda, Nzaama wutumuleele ni yiwugu bidili bi baana ba Yisaleele, nze iya gudumusu gu Ngipiti wabaguulu mu gihigi. Lugawanagana ande wanzio mu kebe ga mbaa yini yilema, lugagidigi tumu wu Nzaama.35Nzaama gamugidili mfumu wuyaguulu baada. 36Lugabuduusu gu Ngipiti gababwilisi nzele wunene wu maja mabenge, gasele bipa bivulu; mu nzili basele mvulu maguumu mana mu kebe ga gisi giwumu. 37Mose gabaleele ni Nzaama gini duusu mu kebe gabini mubigili wumoso nga meeme;3839asi bubamunanga, manungu mabiwi mafudugu gu Ngipiti. 40Lubaleele Aloni ni duyidigeene bidegi dubisaama, Mose ni kipaana yitu mubwileene guto musele.41Lubaleede magaba ma gidegi gi mwana-ngombi, bagele mu kiesi givulu. 42Asi Nzaama lugabawe mugaga, nga busonogo babigili ni bunupaya magaba ma bambisi banugiese mimini mvulu maguumu mana ?43Lowo nudwala magaba tu ganzo gabini ga nzaama wu Mologo ande wu Lefana. Ngini nudwala gihigi tu gisi gileye, gu Babilono.44Bakaaga babisi baswega nzo yi tente, bu badigayiwi, 45bana se bubayisisa tii gunu, nga budodo Nzaama gugele Mose mu daanga lugele Yoswa mfumu tii mu daanga lu Davili. 46Lugaloomo Nzaama ni gamudungeene nzo mu kiene yigamuwugeene,47asi Nzaama ni lowo ni nze, gwigi Salomono wini yiduungu. 48Nzaama gagalaaga mu manzo maduungu baada gu mioogo mibiwi nga budodo mubigili ni 49Tala yigi gidi gi meeme, maana gidini gi mudi giyi dululuga mili mi meeme; kinzo numafana gutungeene meeme Nzaama ? Gunu ngini hululugaaga? 50Lowo gwigi ni meeme yisele bimi bibiosogo?51Bini baada nwigi mudwe bwidi nga bampani, nuyasala nga bakaaga babini; 52naa nukono gumonoso pasi mu kebe ga babigili ? Nunanga Ndaga-Nzaama, nuzwe wunu wuya nuleele Ndaga-Nzaama, numu dege. 53Misigi mi Nzaama numilabaaga.54Lubawugu bunu luba muwugeene kobo yivulu, babulusu gugwengese mini. 55Asi nde ni iyamono mugieme wu Nzaama, Mwana-muudu se awuna wunimigi ya googo lu kobo gidaada lu Nzaama-Pungu. 56Lubabisa wugu yivulu, bamusi milolo, baganga matswi mabiwi.57Babosogo lubaya mubwileene, bamuduusu yanzie yi bulu, babulusu gumuluumu midoyo ni gafi; 58milele mibiwi lubawe mwana-bagala wumoso kuumaana Sawudi ni gagenzene.59Lubamuluuma midoyo Etieni gagele wusaama ni Mfumu Yesu, 60seene moono wumeeme, asi gubawa pasi lowo baada baba mu gubiyi gubamatsala meeme. Gafi wungaa fugamana, misi tu tala.

Chapter 8
1Sawudi se bu gaguumunu ni Etieni gafi. Baada ba luzolo lupimi lubamuzigi. 2Duugu lunu, lugabulusu guwa baklisto pasi, 3gawena nzo ande nzo duugu ya Yelusalemi mu gwaa gama baklisto ande gubasa mu bologo.4Baada bavulu bamana dini mu mabulu mambaana mu gwalongo Ndaga-Nzaama. 5Fidipo lugaya longo gu bulu bu Samaliyi, gunu gasele bipa bivulu mu kuuma-Yesu.6Baada lubamono ndebunu, bavulu baya mulaba, ganzunusa banga-mihungu mifa, bigada binimiga, 7mihungu mifa migele miwabaga ngolo tsili lumiya duuga. 8Gugele kiesi givulu tsili ya kebe ga bulu lunu.119Muudu wumoso kuumaana Simoni bamu yabeene ni gigi muudu wu mfunu yivulu, badoda ni gigi muuda-Nzaama; 10gisi gagele nganga, mulogo. Duugu bambudu tii bambelebamudemena Mbudu. 11Gabadoneene daanga luleye,12asi lubawugu malongi ma Fidipo, luba mono bipa binde lubabodamana babosogo ande biwi ande muudu wunu. Nde gamono guwibigeene bipa bi Fidipo. 13 Duugu lunu gaya mulaba yangoyo, lugaguumunu Mfumu Nzaama ande Mfumu Yesu.14Batumu bagele gu Yelusalemi lubawugu ni vu Samaliyi baada babolomono midimi, luba dumusu Piele ande Yowani. 15Basaya baada miogo, bayamba Muhunga-Nzaama ginaga wugele lowo yana gudulugu gunu, 16baboda mana peele mu kuuma-Yesu. 17Ndelunu Piele ande Yowani lu babasi miogo lubayamba Muhunga-Nzaama.18 Simoni lubamono ndebunu gazolo ni gawe Piele ande Yowani nzimi 19bamu degeene Muhunga-Nzaama gasaaga baada miogo.20Asi Piele ni fa gwaaga ande nzimaaga, 21nze lowo wigi wu Nzaama, lowo wumafana si bitsi. 22Lugabisa muleele ni bolomono mudimaaga, wesele bisala-sala biaga, daanga lumoso Nzaama wutu guwugeene kiene. 23mutulu wigi ande gubiyi guvulu mu kebe ga mudimanze.24Simoni ni nunsaameene mutulu mana mawumadodo makono gubisa gala mu kebe ga meeme.25Lubamenese baya longa nzile-nzili mu mabulu ma Samaliyi tii lubaya fudugu gu Yelusalemi.26Wanzio lugaya leele Fidipo ni ndawe mu nzili yikono gudigaaga baada gu ndaama-Gaza mu gwamono Yelusalemi, 27gwigi ande muudu wumoso mwisi Etiopi, bamudongono, 28gigi gapidi ga bisala bi mfumu wu mukaada. Gayasaama Nzaama tu Yelusalemi.29Muhunga-Nzaama luwumudwala bela-bele ande pusu-pusu yi muudu wunu. 30Luga besagana gamuwugu wudaanga mugaana, nde ni ki wumabagisi mu mugaana wunu? Nde ni abunu mbagisa ni muudu lowo gama ndese? 31Lugamudemene ni yawabwanzana mu kuga-meeme yata pusu-pusu.32Mapaana magadaanga mu Muganaa-Nzaama amaama: Gigi nga lumeeme lubaya zwa, nga mwana-lumeeme wubaya hele mavini, lufi luhugu. 33Bu bamusawala, bu bamunanga, bu bananga gusaamasa paana yinde, nawa wini dodo mapaana ma gigaana ginde lugafi nde?34Fidipo ni gini ya dodeene nawa, ndege beene e muuda mbana? 35Fidipo gabulusu mvudu yinde mu mapaana magadaanga mu Mugaana wu Yesaaya, gungoyo lugamulongo Musomo wu Yesu.36Lubawena mu nzili, tongo ni kiwi bimakono mu gumbodogo mu maja maama? 37Luga ganga pusu-pusu, 38Fidipo luga mubodogo.39Lubaduugu mu mwese, Muhunga-Nzaama luwuwaalasa Fidipo, baya longa Ndaga-Nzaama nzile-nzili mu mabulu duugu ya ... tii ya bulu bu Kayisaala. 40Tongo gagie mu kiesi gigiosogo, lowo gabisa mumono Fidipo.

Chapter 9
1Poolo gagele kaga mu gumwese baklisto pasi ande gubazwa. 2Lugaya loomo nzili gugele mfuma-banganga-Nzaama ni gagama bisi Damasa,3Asi mu nzili lugabwi mu tsini, gamono misieme mingolo, lumi muzwe misi. Gawugu ndaga mu tala ni 4Poolo, mutula kiwi wuya paaga pasi yiyi? Nde ni nze nawa Mfumu ?5Ndaga ni meeme Yesu wuwu yawaaga pasi. 6Asi, nimigi, wingini ya bulu bu Damasa, 7bu wena yabeene gisala gi waya salaaga. Luga nimigi, lowo gabisa mono si gimi mu misi;8 bagagela biwi ba mudwala gu miogo; gunu gasele mafugu madede gudia lowo, gunwa lowo. 9Bubawugu ndaga yini, asi lowo bamono si muudu.10Nzaama lugaya duugeene muklisto wumoso tu Damasa kuumaana Ananiasa, gamuleele ni 11nda wamusaga mwisi Dalasa wumoso mu nzo-Yudu,kuumaana Sawudi, Gigi mu gusaama; 12gamono mu gimona-misi Ananiasa wumusaya miogo.13Asi Ananiasa ni Mfumu, nguguga baada bavulu ni muudu wunu yawaaga baklisto pasi gu Yelusalemi. 14Bamfumu ba banganga-Nzaama bamuwe nzili ni gagele baada baya duumunu kuuma-nze. Yesu ni muudu wunu meeme yitumusoolo mu gudwala Musomo wu peele mu bisi bimbaana ande gugele bamfumu babiwi. 15Lugagie, gamusi miogo, nde ni paanga Poolo, Yesu wunu wuwu mono mu nzili wumatumu mutulu wubisa mono. 16Mbal'moso gamono mu misi minde bimi biduugu nga magala ma bambisi;17luga bodamana, luga bulusu gulumusu Nzaama. 18Gagele mafugu mavulu ya Damasa wena longo Ndaga-Nzaama mu manzo ma Nzaama ni Yesu gigi Mwana-Nzaama. 19Baada bagalonga bamuwuga boomo20lugalonga ni Yesu gigi Klisto. 21Badoda ni lowo ni nde wuwu wuya gama baada 22ande bakaada ande babagala wubasaya mu bologo ?23Basaga gumugama bamuzwe. 24Asi luga yabeene, baklisto ba Damasa luba muduusu mu gibege gi lupangu mu kebe ga giduungu, 25ginaga mambele magele bamaganga.26Lugaduulu ya Yelusalemi, gasaga gugosagana ande baklisto 27asi bamuwuga boomo.28Muudu wumoso kuumaana Balanabasa lugamudwala gugele batumu, gabaleele ni muudu wuwu gaya longo pima-pimi Ndaga-Nzaama, gawanagana ande Yesu mu nzili, gabaleese bu baduugu ya Yelusalemi ande bu baya wingini. 29Si ndebunu bu badodagana ande bayudu badoda gigreki, Basaga kaga gumuzwa. 30Baklisto luba wugu, luba mudinisi gu Dalasa mu nzila-bulu bu Kayisaala.31Dibundu lulu saala pwede mu mavulu ma Yudeye ande ma Samaliyi ande ma Ngalili. Baada bawiya bavulu, baledagana gibagala mu boomo bu Nzaama ande mu ngolo yi Muhunga-Nzaama. 32Piele lugaya digi gagie gu Lire, gunu gaya baga gigada gimoso kuumu Eneye,33lowo ginimiga mvulu naana, kaga ya toso. 34Piele ni Eneye, nimigi, sene toso yaaga, Yesu wutu guzuunusu. 35Bisi Lide ande bisi Salono lubamono ndebunu, luba bolomono midimi.36Ya bulu lumoso kuumu Yopeye, gugele ande mukaada wumoso kuumaana Tabitha yimbaana Dorcas, mbangudulu ni mbambi, gagele bifu bipimi, gasalasa bakaada bafileene badimi; 37lugafi mu makaasa, lubamuwebese, bayamusa gu sugu lugele gu tala.38Lubawugu ni Piele Gigi gu Lide, ginaga lwigi bela-bele ande Yopeye, lubaya mudemene. Lugaduulu, luba mudwala gu sugu lunu. 39Bakaada bana babosogo badila lubamana zangana milele migansuma nde, migabawaaya.40Luwingini Piele, lugaduusu baada babosogo, luga fugamana, luga saama. Gungoyo luga bolomogo gugele mukaasa, gadodo ni Tabitha, nimigi. Luga zibili misi, gamono Piele, luga bwanzana. 41Piele luga munimisi, lugademene baklisto ande mifulumbele; baya mono mukaada wudala. 42Baada bavulu luba gwigili mu Yesu, Piele gagele ya Yopeye daanga luleye, gagala gu nzo-Simoni wunu wuyidiga bimi bi mapele ma bambisi. 43Paana yini luyi yalagana bulu bumutsini.

Chapter 10
1Ya bulu bu Kayisaala gugele ande muudu wumoso wusaama givulu ande nzo yaana yiyosogo, kuumaana Koloneye, gadala mbele yiba demena ni yi bisi Itali 2gawaaya baada nzimi yivulu.3Mu daanga lu 15 gamono mu gimona-misi wanzio gaya muleele ni 4Koloneye, bibi kiwi? Nde gawugu boomo buvulu, wudegeda; asi wanzio ni Nzaama wuwugu bisaama binze, wumoono se magaba manze. 5Dumusu muudu gademene Simoni wuba demenega ni Piele gigi mu nzo-Simoni gu Yopeye, 6bela-bele ande nzele.7Lufudugu wanzio, mu daanga lu ... , Koloneye lugademene baada bagisala baana boolo ande suda wumoso wusaama Nzaama 8luga badeleene paana yiga mono, gungoyo lugaba dumusu gu Yopeye.9Bwisi butsie mu daanga lu midi (12h00) Piele gagele wusaama gu sugu, biwi mu nzili, lugawugu nzala ni gadi, 10gamono mu gimona-misi tala yima zibigi, 11gimi yimoso nga mulele giya gulumugu ya kebe ande bambisi ba musidi ande banono ba tala 12bawugeme babosogo mu mansongo ami mana.13Gawugu ndaga ni Piele, nimigi, zwa, wudi; 14nde ni lowo Mfumu, meeme lowo ndiaga gimi ginga sumugu. 15Mu mbala yi yoolo, gifa gimoso. Mu mbala yi dede gawugu ni Piele, gudodo lowo ni gimi gi Nzaama gigi gi masumu. 16Mulele wunu wufuduga gu tala.17Piele galu mona gisaga-saga. Ndelunu baada badede bagele bademena Simoni ya mbela-nzo. 18Luga nunga magamono baada baga dumu Koloneye bagele ya mbele bawufula19mu ndaga yingolo ni Simoni-Piele wigi? Gawugu Muhunga-Nzaama wumuleesa ni baada bayi, 20nimigi, ndawe ande biwi, guwugu boomo lowo, gwigi meeme yitu badumusu. 21Piele ni nuyansegeene kiwi?22Biwi ni wutudumusu Koloneye wunu wudalga mbele, gigi muuda-bisaama. muudu mupimi, baada babosogo gamudungeene mudimi; gaya gudemene wene gu nzwaana, wanzio wutwa muleele abunu, wawugu paana yigi gunawa mutula nze. 23Piele luga bawingisi mu nzo; bwisi butsie lubagie ande nzili midi ande bapaanga ba bambaana ba Yopeye.24Bufugu bulebe luba duulu ya bulu bu Kayisaala, Koloneye luga demene bambayi baana ba mudimi ande ba gisala.25Koloneye luga yamubwileene ya mili, luga musaameene. 26Piele luga munimisi, ni meeme ngwigi se muudu nga nze.27Luba bulusu masolo, Piele gamono baada bayulu mu nzo, nde ni nuyaba ni gwigi gitsini muyudu mu gubwanzana ni lowo mu gudwala munzenzi? 28Asi Nzaama gama ndeele ni gudemene lowo si muudu wumoso ni muuda-masumu. 29Ndelunu lowo yima sa miagamu ndaga-nze. Wuma temeneene kiwi?30Koloneye ni gumadigi mafugu mana, mu daanga ndeluulu lu 15h yigele mu gusaama, yimono muudu wumoso wuvaada milele mi mpembi, nde ni 31Koloneye, Nzaama wuwugu bisaama binze, wumono magaba manze mawuwaaga bansukami. 32Mude mene Simoni-Piele gu Yopeye, gigi mu nzo-Simoni wunu wuyidigiga bimi bi mapele ma bambisi. 33Gwigi pimi nze buwumaya, duluwugeene bisi beene ya misi mi Nzaama maga duleela mu gono lunze.34Piele ni gumundaga Nzaama gagabalaaga baada, 35asi mu bigaana bibiosogo gamonoga muudu mupimi wunu wuya musaama, wunu wuya muwugu boomo, wunu wuya sala luzolo lunde, wuya sala mapimi.36Nuyaba bini berne ndaga gudumusu Nzaama gugele baana ba Yisaleele, Musomo wu Pimi, wu dulu-duluu mu kuuma-Yesu Klisto ni gigi Mfumu wu baada babosogo. 37Nu yaba mapaana madigi mu gisi gi Yudeye, duugu gu Ngalili magalongo Yowani mutula gubodamana, 38mutula Yesu mwisi Nazaleti, buga musi Nzaama miogo mu Muhungu ande mu ngolo yiga muwe. Gasala mapaana mapimi ande guzunusu baada babosogo bagawaaya Sadana pasi mutulu Nzaama gagala ande nde.39Bisi twigi bambangi bana bamono bimi bi gasele nde gu Yelusalemi, Yesu wunu wubazwe yata kulunsi, 40wunu wuga nimisi Nzaama mu lufa mu bufugu budede....asi ni babosogo, 41kaga bambangi baga soolo geele ndege beene ande bisi bana dudi ande dunwi gihene gimoso ande nde gungoya-lufa lunde.42Gadulomo ni dusala longaaga baada, dudaaga gimbangi gi musoolo Nzaama ni gigi wunu si i saamasa baada bamoono ande bangafa. 43Wunu wudeleene babigili gimbangi ni hoso muudu wini musileene mudimi masumu maana mamosogo bumini wa mu kuumande.44Lugagele Piele mu gudodo Muhunga-Nzaama luwuya dulugeene baada babosogo bana bamu wigila. 45Baklisto bana bayi ande Piele bamono guwibigeene ni Muhungu wuya gulumugeene ande bana bakono gumu guumunu, bamimpani.46Bawuga bamimpani se balumusa Nzaama mu mandaga ma ginzenzi. 47Asi Piele ni dumafana gunangasa mbodigi yi maja gugele baada bana babodamana mu Muhunga-Nzaama? 48Lugaleede nzili ni babodamana mu kuuma-Yesu Klisto; bamu loomo ni galemene kaaga-mafugu ande biwi.

Chapter 11
1Batumu ande bapaanga bagele mu gisi gi Yudeye lubawugu ni bamimpani se babege Muhunga-Nzaama 2luduulu Piele ya Yelusalemi, lubabulusu gumuwele 3ni nze wuyadia ande bamimpani4asi nde ni wigila, luyigele mu gusaama ya Yopeye yimono gimona-misi, 5ngagwi ni mulele wunene wiyaagulumugu mu tala, bawu geme mansongo ami mana, 6ya kebe ande bambisi ba musidi ba gifa ande gifa ande banono ba tala.7Ndaga luyindeele ni nzwe, ndi 8asi meeme ni lowo yimasala dia geele gimi gimasumugu mu gono lumeeme. 9Luyibisa ndeele ni gimi gimadodo Nzaama ni gigi gipimi gigalaaga gimi gi masumu. 10Yindeele mbal'dede, luyi fudugu gu tala.11Muhunga-Nzaama luwutumu ni ngweene ande baada baduugu gu gisi gi Kayisaala, bagele bagele basaamana. 12Lubagie tii mu nzo-Koloneye. 13Gunu gadudeleene bu gamono wanzio wumuleele ni gadumusu baada mu gwalaba Simoni-Piele gu Yopeye 14gaguleele bu wumahulugu nze ande nzo yaaga yiyosogo.15Luyibulusu gubaleele, Muhunga-Nzaama luwuya gulumugu nga mu bufugu bunu yatala baada babosogo. 16Meeme luyiwibigi Ndaga-Nzaama ni Yowani gabodoga mu maja asi bini nwini bodamana mu Muhungu.17Ni Nzaama wuduwe Muhungaana, bisi dusi lugwigili mugele mwanaana, meeme ngwigi nawa mu guganga baada bambaana nzili? 18Luba wugu bunu, luba lemene pwede, gungoyo luba buulusu gulumusu Nzaama ni Nzaama wuma bolomono se midimi mi bamimpani.19Baada bana badini guyangigisi mu bisi bimbaana nga gu Fenisi ande gu Chypre ande gu Antioso, duugu lufi Etieni ya Yelusalemi bayaa longa peele bayudu. 20Asi baada bana baduugu gu Chypre ande Sileene bayaa longa ba greki gu Antioso, 21baada bavulu ba bolomono midimi.22Paana luyiduulu ya Yelusalemi, Luba dumusu Balanabasa gu Antioche, 23luga duulu yana, bamono kiesi givulu. 24Gagele muudu wuyulu Muhunga-Nzaama; baada bavulu luba gwigili Paana yi Yesu.25Lugaya saga Sawudi gu Talasa. 26Luga mu mono, lugaya mudwala gu Antioche, gunu mvulu yimutsini. Ndegunu baada babawe kuumu yi Baklisto mu mbala tomo lubalonga Ndaga-Nzaama.27Gugele ande babigili baduugu gu Yelusalemi bena gu Antioso 28mu kebe gabiwi wumoso kuumaana Agabusu, luga dodo ni nzala yigi mu gwiyi mu gisi yimutsini. Gugele mu daanga lu mfumu Kolodi.29Baklisto bamono ni badumusu bapaanga babiwi madia mu gisi gi Yudeye, 30ndelunu luba dumusu Balanabasa ande Sawudi gugele bambudu ba Dibundu baba dumusu nzimi.

Chapter 12
1Mu daanga lunu mfumu Elodi gagele wuyangigisa baklisto. 2Luga zwe Jagi paanga Yowani gu mbeese.3Gamu geme Piele mu mafugu ma fedi lu mampa makoono mugiele. Bayudu bagele mu kiesi luba mono bunu. 4Luga musi mu bologo, gadumusa basuda bibugu bina-bina mu gu mudalaaga, gagana gumuduusu ya misi mi baada bamu zwe mu bufugu bu fedi lunu lugele lu Pagi.5Asi baklisto bagele munu gumu nsaameene ngolo tsili. 6Gagele bamuganga misingi miolo, wuyaama ya kebe ga basuda boolo.7Wanzio lugaya mudugeene, luga muwusulu, gamuleele ni 8vaada masabadi maaga ndebe meeme.9Piele luga duugu, gamono nga gu ndosi. 10Luba digi basuda babosogo tii ya mbele, mbele luyi zibigi yibeene, Piele ande wanzio luba duugu.11Lubili wanzio, Piele luga sala yabeene ni gugele wanzio wu Nzaama wuya mudogolo gu miogo mi Elodi ande mi bayudu. 12Luga mono bunu, lugagie gu nzo-Madiyi, maana-Yowani wuba demena ni Madigo, gunu baklisto bavulu bagele basaama.13Luga bedege ya mbele, muuda-gisala wumoso wu mukaada, kuumaana Lodo, luga yazibili, gamono Piele, luga yawingini tini ni wunu Piele. 14Biwi ni wigi mu bela-lese, nde ni gumundaga gwigi Piele, 15asi biwi ni wunu wanzio waana.16Gagele kaga wubedega ya mbele, luba muzibili 17bamono guwibigeene, nde ni lemenaana pwede. Luga bulusu guba deleene bu gamono. Nde ni nwa mudeleene se Jagi paana yiyi ande bapaanga bambaana. Luga sala basisi.18Gagie gu gisi gi Kayisaala, Musomo wu Nzaama wuyalagana gisi gimutsini. 19Bufugu bugele ndebunu Elodi gagele wubwanzana ya gidi, wuvaada milele mi gimfumu, mu kobo yivulu20gisini gipa gini; luga zwese basuda bana. 21Yata-gidi wanzio luga yamuzwa22gisini lugugu lu Nzaama lumu waaya nde baada 23ni gigi Nzaama, lowo gigi muudu; misobo lumi mudi.24Asi Ndaga-Nzaama yigele yiyalagana. 25Lumenese Balanabasa ande Sawudi gisala tu Yelusalemi, luba fudugu gabiwi ande Yowani wuba demena ni Madigo.

Chapter 13
1Gugele mu dibundu lu Antioso ande babigili ande balongoga-misigi bana, gugele Balanabasa ande Simioni wubademena ni Ndombi ande Lugusu, mwisi Sileene mbaya-mfumu Elodi ande Sawudi. 2Bagele bagini madia, basaama, luya baleele Muhunga-Nzaama ni nubasi mu lugala baada baba Balanabasa ande Sawudi basaleene Mfumu Nzaama. 3Gungoya guba saameene ande gubasa miogo,4Luba badumusu tu Selewusu, bagie mu maswa tii gu Chypre. 5Bayaa longa Ndaga-Nzaama mu manzo ma Nzaama ma bayudu andi Yowani wuba demena ni Madigo.6Gunu baya mono nganga wumoso wusala bakiti kuumaana Baala Yesu 7gagele mbaya-mfumu Selegiwusu Poolo wuludemena mubigili 8gazola guwigili Ndaga-Nzaama.9Asi Muhungu wunu wudwalasa Sawudi wunu wugidigi Poolo luwu mudeele mu misi, wumu leele ni 10nze mupal wuwu, mwana-Sadana, kidaanga wini wesele gubebese gisala gi Nzaama ?11Lowo wubisa mono, wugidiga muuda-gisala wu Nzaama, luga geme gusaga muudu gamu dwalaaga mu googo. 12Mfumu wunu luga mono ndebunu, luga gwigili mu Yesu, luga nanga malongi ma mbayaana.13Yowani luga fudugu gu Yelusalemi. 14Asi Poolo ande bambayi baana luba gie gu Antioche mu nzila-maja, badigi ya Paphos ande ya Pamphilie. 15Mu bufugu bu Sabbata luba daanga Ndaga-Nzaama mu mugaana du misigi ande wu babigili, mu kebe ga nzo-Nzaama yi bayudu16munga-nzo-Nzaama luga dodo ni bini baada ba Yisaleele ni nwigi ande paana yigu dodo, dodana. 17Poolo ni Nzaama wubisi wudwalasa bakaaga babisi mvulu maguumu mana mu gisi gibwasa, 18wubagidili bavulu mu gisi gi Ngipiti gu gaba duusu,19wuzwe mizili mi baada nsambwadi (7) gu Kanana, wuduwe gisi gigi, nga mbingi yibisi. 20Mapaana maama masele mvulu kama yimoso ande maguumu madaana. Gungoyo Nzaama lugaleede bambaga tii mu daanga lu mubigili Samwele.21Luba mu loomo mfumu, Nzaama luga bawe Sawulu, mwana-Kisi, gasele mvulu maguumu mana, gungoyo luga mudogolo, gatsidisi Davili, mwana-Yese. 22Nzaama ni nde wini sala mapaana mayizologa meeme.23Mu zumu lunde mwini duugu Yesu, wini ya hulusu baada ba Yisaleele nga bugenese Nzaama. 24Mapaana mana mabulusu Yesu lowo tomo gubudugu. Yowani galonga baada babolomono midimi, babodamana. 25Luga menese gisala giana gadodo ni bini nunu nguga ni meeme ngwigi nawa? Lowo gwama ngwigi wunu wunuya zili bini. Asi wigilaana, ande muudu winiya gungoya-meeme, nkutu meeme lowo yimafana mugu gudululu misingi mi masabadi mande.26Bini gigaana gi Abalayama ande baada bana bayaa saama Nzaama mu kebe gabini, Nzaama wudu dumusu Paana yiyi. 27Nde bunu bisi Yelusalemi ande bamfumu babiwi numuyabaaga Yesu, mapaana mabayaa daanga hoso bufugu bama yabaaga,28asi bagugusu mabasonogo babigili, bazwe Yesu gukono gisini, baloomo Pilada mu gumuzwa. 29Bamuzwe yata-kulunsi, baya muzigi.30Asi Nzaama wumunisi mu lufa. 31Gayaa monoga mafugu mavulu gugele bana baga gelabiwi duugu gu Ngalili tii gu Yelusalemi.32Bisi baba twigi bambangi bande duyaya mudwaleene paana yiyi 33yima gugusu Nzaama gugele baana baana, nga bunu buba sonogo mu Migungu mi yoolo ni wigi mwana-Yese, loomo ngwigi Gidaaga. 34Gamu nimisimu lufa mutulu gakono gubolo, ndelunu gabisa dodo ni35guzolo lowo ni muudaaga gabolo gu maluumu. 36Davili luga sala mapaana mazola Nzaama bugafi, buba muzigi, buga bolo, 37asi wunu wuga nimisi Nzaama mu lufa, luudu lunde lowo lubolo.38Bini bapaanga, nuyabeene ni mapaana maama migi gugele nde peele. 39Wunu wutu mugwigili masumu mande magunzunugu, asi lowo ni mu misigi mi Mose.40Gebaana ni mabasonogo babigili makono gunu bwileene. 41Bini baada nusaaga lulene, ngini nuleese gimi gi guwibigeene, ginwini kono guguumunu ni muudu wutu nudeleene.42Poolo ande Balanabasa lubagie gabiwi ...luba baboneene ni babisa longo mu bufugu bumbaana bu sabbata lwini ya 43biwi se luba basiamasa ande gubaleele masagama na ma Nzaama.44Bufugu bunu lubugugu, baada bavulu bayi bana bagwigili ndaga yini, asi bayudu luba bawugeene musogi, badoneene Poolo mapaana, bamuduga. 45Asi nde ande Balanabasa badoda pima-pimi ni ndaga yiyi yi moono yika dulugu tomo gugele bini,46asi bunu yinanga, duya yidwala gabisi gu mbaana. 47Nga busala dudumu Mfumu Yesu ni nze yigusi nga mooso wuyaala baada bambaana mutulu wudwala musomo wuwu tii gu nsuga-gisi.48Baada bana bakono mu gigaana gi bayudu lubawugu ndebunu, bamono kiesi givulu tsili, baada bavulu bagwigili musomo wunu, bahulugu. 49Ndelunu Ndaga-Nzaama luyi yalagana ndaama yini yiyosogo.50Asi bayudu luba sindigi baada babosogo bakaada ande babagala bagele nga bambudu babulu mu gunanga ndaga yini. 51Luba bulusu guyangigisi Poolo ande Balanabasa, ba bayidi mu maana mabiwi; lubagie gabiwi gu Yikono. 52Baklisto ba Antioche bagele mu kiesi gi bayulu Muhunga-Nzaama.

Chapter 14
1Ya Yikono, Poolo ande Balanabasa baya saama mu kebe ga bayudu ande bagreki, bavulu babolomono midimi. 2Asi bayudu luba nanga ndaga yini, babulusu gusa gisa-saga mu kebe ga baada bana bagwigili, bakono mu gigaana gibiwi.3Si ndebunu Nzaama gaba waaya ngolo yigu longo pima-pimi, basala bipa bivulu bi gifa ande gifa. 4Baada luba mana gabalagana, bamoso balaba bayudu, bambaana balaba ba bigili.5Luba gosagana babosogo basaga guzwa Poolo ande Balanabasa, 6luba yabeene, luba dini mu mabulu ma Lystre ande ma Derbes ande ma Lyaconie; 7gunu bayaa longa Ndaga-Nzaama.8Ya Lystre, Poolo gaya baga gigada gimoso gikona gunimigi duugu lugi budugu, 9gugele gilaba malongi ma Poolo. 10Poolo lugagileele ni nimigi, luginimigi ande milolo mi kiesi, lugi niada.11Baada luba mono gimi gisele Poolo, lubasi milolo. Banganga-Nzaama babiwi ande baada babosogo bazola gubasa magaba, 12asi biwi ni lowo, luba demena Poolo ande Balanabasa banzaama, bamana bapaaga milele mibiwi, baba leele ni bisi se twigi baada nga bini, 13dutwaya nudwaleene Paana yi Pimi mutulu nubolomono midimi, nuwesele bimi bi pamba- pamba14nudeleene kaga Mfumu Nzaama 15wusele tala ande maana ande banzele ande bimi bibiosogo. 16Mu daanga lutomo Nzaama gawesela hoso baada basele luzolo lubiwi.17Si buga basala mapimi, buga bawaaya mvulu ande bimenene ande madia ande kiesi, 18lowo gabiwi gawesela gubawa magaba.19Bayudu baduugu gu Antioche ande gu Yikono lubaya gosagana ande bana bagele yana, luba mana luumu Poolo midoyo, bamu duusu yanzie banunga ni wufi. 20Asi baklisto lubayi, luba fudugande gu bulu, gagele wu moono. Bwisi butsie, lugagie gu Derbes ande Balanabasa.21Luba longo ya bulu lunu, bagidili baklisto bavulu, gungoyo luba fudugu tu Lystre ande gu Yikono ande Antioche. 22Bagele mu gwa siamasa baklisto, benaa baleele ni baganga mudimi, gimfumu gi Nzaama bagi winiga mu gingolo-ngolo.23Luba saameene bambudu ba mabundu, luba basi miogo, gukono gudia si gimi, 24luba badimi i gu miogo mi Nzaama. 25Gungoyo lubayaa longa mu mabulu mama Pisidie ande Pamphilie ande Perge ande Attalie. 26Guga badumusu Nzaama gu Antioche,27bagele daanga luleye. 28Luba deeleene baklisto babosogo mapaana masele Nzaama gu baduugu.

Chapter 15
1Baada baduugu mu gisi gi Yudeye, balonga ni bagala wuba kono guyadigi lowo gi i hulugu labene misigi mi Mose. 2Bagele basaya miaga mivulu mu kebe ande Poolo ande Balanabasa, ndelunu lubagie gu Yelusalemi Poolo ande Balanabasa mu gudwala Paana yini.3Badigi ya Phénicie ande ya Samaliyi, bagele benaa deeleene bapaanga bu bolomono bama kono mu gigaana gi bayudu midimi. 4Gu Yelusalemi baya deeleene batumu ande bambudu ba Dibundu maga baseleene Nzaama.5Baada baduugu mu kebe ga bafalisi babolomono midimi, basaya miaga mutula paana yi guyadigi babagala, badoda ni baada bana baba yadigi geele. 6Ndelunu Piele ni bini bapaanga, nuyaba ni duugu tala Nzaama wunu soolo bini,7wunu deleene gimbangi giga nuwe Muhungaana, 8lowo gagabalaaga ni baba bayudu, baba bamimpani, 9wunu goso mu lugwigili, wunu wululu midimi bini babosogo.10Kinuya duweleene bugogo bubwosogo bubu? 11Asi duya mono ni bisi babosogo twini hulugu mu kiene yi Mfumu Yesu gifa gimoso ande bisi se.12Poolo ande Balanabasa luba dodo, baada babosogo luba lemene pwede, bawigila bipa bisele Nzaama.13Gungoyo Jagi ni wigilaana, bini bapaanga 14Simoni gatu duleele bu nungu Nzaama mu daanga lutomo mu gusoolo baada ba makono mu gigaana gi bayudu mu guba gidili baada baana.15Mapaana mana mama gugagana loolo nga bu sonogo babigili 16ni bungini bisaya duungu nzo yi tente, bungini bisa yimenese. 17Ndebunu baada bubini musaga Mfumu Nzaama ande baana musilinige mudimi; 18yini yigi Ndaga-Nzaama duugu tama.19Dukono gupidigisi bana badalga Nzaama, 20asi duba leese mu guwesele bakidi ande ginduumu ande gukono gudia bambisi ba musidi bama duugu mu magaba ma ba nzaama ba gidegi maba makono gugiese mimini ande mu gukono gunwa matsili ma biwi. 21Duugu tama misigi mi Mose bami longoga mu mabulu mamosogo mu kebe ga manzo ma Nzaama hoso bufugu bu sabbata.2322Batumu ande bambudu ba dibundu luba soolo Silasa ande Yudu wuba demena ni Balasabasa ni beene gu Antioso ande Poolo ande Balanabasa 2324 Duwugu ni gwigi ande baada baduugu gugu baya nuyangigisi mu malongi mabiwi magisaga-saga gunu. 25Ndelunu dutu nudumusu Poolo ande Balanabasa ande baada ba dumasoolo 26baguumunu gufa mutula Mfuma-bisi Yesu.27Yudu ande Silasa bini nuleele se ndebunu. 28Ndebunu dunuleelegamu gukono guseene bugogo buvulu bu pamba-pamba, 29asi gukono gusala ginduumu ande gukono gudia miswini mi bawaaga bidegi magaba ande gukono gunwa matsili. Ni Numa ndebunu bunwini gala pimi. Nusaala pimi gwigi bisi batumu ande bambudu ba dibundu duma sonogo.30Luba duulu ya Antioche, luba bawe mugaana, 31luba wudaanga bagele mu kiese givulu mu lusiamasa luba wugu mu kebe. 32Yudu ande Silasa biwi se buba bigila, ba siamasa bapaanga hoso daanga mu mapaana gifa ande gifa.33Gungoya mafugu luba fudugu gu baduugu...... 34Silasa gazolo ni gasaala yana 35asi Poolo ande Balanabasa basaala ya Antioche, bayaa longa Ndaga-Nzaama.36Gungoya mafugu Poolo ni Balanabasa, twadala bapaanga badu longo Musomo wu Nzaama mu mabulu madu yaadiga. 37Balanabasa gazolo ni beene ande Yowani wuba demena ni Madigo, 38asi Poolo luga nanga mutulu gasala basisi ya Pamphilie, lowo gazolo gubasalasa.39Miaga lumi wingini, luba gabalagana, Balanabasa lugagie gu Chypre ande Madigo, 40Poolo ande Silasa, bapaanga lubaba dumusu gu 41Syrie ande gu Cilicie Mu luzolo lu Nzaama baasiamasa mabundu.

Chapter 16
1Luduulu Poolo ya Derbes ande ya Lustre gamono Timote, maana gigi muklisto wu muyudu, gidaana gigi mugreki 2baada bamu deleene gimbangi gipimi. 3Ndelunu Poolo luga museene, gamu yadigi.4Lubayaa diga mu mabulu, bayaa siamisa baklisto ni balebe mapaana masonogo batumu ande bambudu ba dibundu lu Yelusalemi. 5Baada bawiya bavulu tsili hoso bufugu mu dibundu.6Lubwili Poolo ande bambayi baana tu ndaama-Phrygie ande Ngalati, Muhunga-Nzaama nlowo wuzolo ni balongo Mu mabulu mana, 7gifa gimoso se ya Bithynie ande ya Mysie, 8lubagie gu Trowasa.9Mu pibi Poolo gamono mu gimona-misi mwisi Macédoine wumoso wumu demene ni yawiyi gu bulu lubisi, wudu salasa. 10Mbal' moso ludu dodo ni tweene gwigi Nzaama wutu dudumusu gunu mu gwaa longo Ndaga yinde.11Duya digi ya Samothrace, bufugu bulebe luduya duulu ya Néapolis; 12luduya duugu ya Filipi, bulu buma digi mfunu mu gisi gi Macédoine, bugele gu miogo mi bisi Lomo, gunu dusele kaaga-mafugu. 13Mu bufugu bu sabbata, ludugie gu nzele ni budu mona gihene gisaamaga bayudu, gunu duya mono bakaada bagosagana,14wumoso kuumaana Lydie, badega milele mi lugie, gasaama Nzaama, gagele wuwigila mapaana malonga Poolo. 15Luga bodamana ande nzwaana yiyosogo, luga loomo Poolo mu gwaa lemene ndaama-mafugu gu nzwaana; nde se ludugie.16Mu nzili duya waneene mukaada wumoso wumona mapaana mu muhungu wuga, gabaga nzimi yivulu mu gisala gini wuwaya bamfumu baana. 17Gadoda mugele bisi ni baada baaba bigi baada ba gisala gi Nzaama wu tala, baya longo Ndaga-Nzaama yileedega moono. 18Poolo luga mono ni gudigi mafugu mavulu, luga wugu kobo, luga leele muhungu wunu ni mu kuuma-Yesu Klisto, duugu. Mbal' moso luwu duugu.19Bamfumu baana luba wugu kobo mutulu gisala gibiwi gimafa, 20luba bageme, baba dwala gugele bamfumu ba leta 21ni baada baaba bigi bayudu, baya longo mapaana mafa, baya sa gisaga-saga ya bulu lubisi ; dukono gulaba misigi mi gimfumu gi Lomo.22Baada babosogo luba wugu kobo. 23Ba zusi luba sudulu milele mibiwi, baleede nzili mu gubulu Poolo ande Silasa mafimbu. 24Gungoyo, luba bawingisi mu bologo, miogo mu misingi.25Ya kebe ga pibi bagele basaama, babiga migungu mi Nzaama, bana bamoso mu bologo baba wigila. 26Mbal'moso muhungu wumoso wungolo luwu wingini mu kebe ga bologo, nzo luyi nigagana, mambele luma zibigi, misingi mi bamana ganga baada babosogo lumi mana tswigigi.27Gapidi ga bologo luga wusugu gamono mambele ma bologo bwasa ganungu ni baada badini, luga seene mbeese ni galuzwe. 28Asi Poolo ni luga muyama ni guluzwa lowo, bisi babosogo twigi nde yaya.29Gapidi luga loomo mwindi, gagele mu boomo wudegeda, luga baduusu ya mubwileene ya mili n..... 30bamfumu, Kidi kiwi meeme mu gu hulugu? 31Biwi ni gwigili mu Mfumu Yesu, buwini hulugu nze ande nzo yaaga.32Baba longo Ndaga-Nzaama, luga badwala gu nzwana. 33Ndelunu mu pibi luga bulusu guba wululu bido, luga bodamana ande nzwana yiyosogo. 34Gungoyo luga bawe madia, bagele nzo yiyosogo mu kiesi givulu mutulu bagwigil mu Nzaama.35Bwisi butsie, bazusi luba dumusu ndaga ni baba wesele baada bana beene gabiwi, 36gapidi ga bologo lugaya leele batumu ni bama tumusu mu gwaa nuduusu, ngweene gabini. Duugaana ndeluulu ndanwe pimi.37Poolo ni bisi twigi bisi Lomo, lowo dumz gidi si gubiyi gumoso, biwi batu dubulu ya misi mi baada, batu duwingisi mu bologo, 38lowo duya duugu mu guswama, biwi beene biyi badu duusu. 39Bazusi luba wugu ni bigi bisi Lomo, bawugu boomo, lubaya baduusu, gungoyo luba balomo mu bugiege ni badoogo mu maana mabiwi.40Luba doogo yana, bagie gu nzo yi Lydie gibiaboolo. Luba mono bapaanga luba bulusu guba deleene ande guba siamisi tii luba gie gabiwi.

Chapter 17

11Luba digi mabulu moolo maama Amphipolis ande Appolinie, luba gie gu Tessalonigi gunu gusaama bayudu. 2Nga bugele gifu gi Poolo, gasele yana mafugu madede (3) badodone mabasonogo mu Mugaana wu Nzaama.3Gagele wudaanga, wubangana mabasonogo, 4baada bavulu bagwigila gugele bakaada, gugele babagala, mu kebe gabiwi ande bayudu ande ba greki, bamoso luba bambangana ande Poolo ande Silasa.5Asi bayudu baba wugeene musogi, luba balebe gu nzo-Yasono guba gele ni baba dwala gugele bazusi. 6Luba bili gabiwi, ndelunu luba geme munga-nzo. ande bapaanga bagele yana. 7Baya bafuunu ni bayaa sa gisaga-saga mu kebe gabisi dukono gulaba misigi mi Kayisaala, gu bama duugu bayaa bebese gisi; luulu bayi yaya badoda ni gwigi ande mfumu wumbaana kuumaana Yesu.8Baada babosogo ande bazusi luba wugu ndebunu, lubabwi gisaga-saga, 9babafudusu nzimi, luba bawesele.10Pibi ndeyini bapaanga luba badumusu gu Bien, gunu bayamba Ndaga-Nzaama pimi mu kebe nga nzo-Nzaama yi bayudu 11gudigi bisi Tessalonigi; balaba hoso bufugu mapaana mabasonogo ni migi ndemana maba wugu biwi. 12Baada bavulu bana bakono mu gi gaana gi bayudu ande bakaada banene ande bamfumu bamana gwigili.13Asi bayudu ba Tessalonigi luba wugu ni Poolo wuya longo gu Bérée, luba wingisi gisaga-saga. 14Mbal'moso bapaanga luba dinisi Poolo gu nzele, asi Silasa ande Timote bu basaala. 15Bana badwala Poolo baya musisi ya Athènes, nde ni Silasa ande Timote .... bambaga yaya.16Mudimi wu Poolo wugele mu kobo mutulu bidegi biyuulu bunu bunu. 17Luga bulusu gudodagana ande bayudu mu kebe ga nzo-Nzaama ande baada bana basaama ande bana bagayaa baga yana hoso bufugu.18Gadodagana se ande baada bana balonga mu ndaga yi Épicurien ande mu gi Stoicien . Bambaana ni ki mapaana nze wuya dodo?19...Bisi yaya mono ni migi mafini, wuya longo ni Yesu wunimigi mu lufa, baada bubini nimigi mu lufa. 20Mbangudulu kiwi malongi mana? Dubanganeene. Baya muwufulu mu gimvugu gi Aéropage. 21Gisi... badigisa ande bisi bulu ande bagele yana, daanga lubiwi mu mapaana mamonoga ni migi mafini.22Ndelunu Poolo luga nimigi mu kebe ga Aéropage gadodo ni bini bisi Athènes, meeme yimono ni nwigi ngolo mu ginzaama, 23yi mono ni ya kebe ga bulu lubini gidini gimoso ginu sonogo ni "Gugele Nzaama wunu kono guyaba" wuyiya nulongo meeme, ndewunu wunu saamaaga asi numu yabaaga.24Nzaama wusele tala ande maana ande bimi bibiosogo, gagalaaga mu manzo maduungu baada gu miogo mibiwi, 25miogo se mimu waaga gimi ngagwi ni nde miogo lowo gwana, nde wuwaaga baada muhungu mu mboomo ande moono ande bimi bibiosogo.26Mu muudu wumoso wusele baada babo sogo mu gisi bigi yataa maana, wuba sileene hoso baada ande nsugu yibiwi mu maana ande madaanga mabiwi ma bisala nga gisiwi ande mvulu ande mooso. 27Ndelunu pimi mu gumu saga ande gumu mono, lowo gigi gu leye ande bisi.28Ni nde lowo, nga bisi lowo twigi mu gisi gigi, dudiga, duhumuna mutulu nde wuduzolo, nga busonogo muudu wumoso ni 29bisi twigi badigili baana baana.30Nzaama galabaaga daanga lu buyungu bu muudu, asi gaziliga muudu gabolomono mudimi, ndelunu wusi bufugu ande muudu wunu wini saamasa baada babosogo. 31Wu mudeleene gimbangi giga mudumusu mu lufa.32Bisi Athènes luba wugu paana yi gunimiga mu lufa, lubabwi mu guseye Poolo, biwi ni lowo twini bisa guwugu bufugu bumbaana. 33Asi bamoso bu bamu gwigili, nga Denys, wumoso mu kebe ga gimvugu gi Aéropage 34ande mukaada wumoso kuumaana Damaris ande baada bambaana bayaa mulaba, luba mana pasagana.

Chapter 18
1Poolo luga doogo gu Athènes, gagie gu Kolinti gu gaya mono Aquila, muyudu wumusi... 2baduugu gu Italie, baya dini musigi wusi mfumu Claude ni basisi Lomo. 3Lubayi gugele Poolo, bayidigande gimvugu manzo ma tente.4Poolo gadoda hoso lumingi mu nzo-Nzaama, galonga bayudu ande bagreki ni babolomono midimi. 5Luduugu Silasa ande Timote gu Macédoine, Poolo gadeleene bayudu gimbangi ni Yesu gigi Klisto nga bubadumu Muhunga-Nzaama. 6Bayudu bagele mugu mudugu, bananga gumu wugu, asi nde luga dudu mili miana mu maana...lugagie gwana. Gasala baleele ni meeme lowo gwama ngwigi ande paana, matu nudala Bini beene. Luulu yimagwe gwama gugele bamimpani.7Lugaya digeene gu nzo yi Titiyusu Yustusu, muudu wuwuga Nzaama boomo, yigele bela-bele ande nzo-Nzaama. 8Munga-nzo ande baada baana babosogo luuba gwigili mu Yesu, kuumaana Kilisipusu. Bisi bulu lu Kolinti bavulu babolomono midimi, lubabodamana.9Mu pibii, Nzaama lugaya monogeene Poolo mu gimona-misi, gamu leele ni guwugu boomo lowo, dodo, guswege lowo 10mutulu ya bulu bubu baada bameeme bigi bavulu; meeme ngwigi ande nze, lowo si muudu wumoso wagu sala gubiyi. 11Poolo galongo Ndaga-Nzaama yana mvulu moso ande ndaama.12Luga gidigi Galiono mfuma-maana ma Akayi, bayudu luba bolomogeene Poolo, baya mufuunu 13ni muudu wuwu wuya wingisi gisaga-saga mu misigi mi Mose.14Poolo gazola gudodo asi Galiono ni bini bayudu yidigaana bini beene pana yiyi. 15Ni yigalaaga yi gusaamasa baada ni lowo yi guzwa muudu, meeme buyi kayigiese, asi yigi yi misigi ande yi makuumu mabini ande mandaga mabini, nugiese bini beene.16Luga baduusu. 17Luba geme Sosthene munga-nzo, bamana mubulu ndeyana, asi Galiono lowo gawingini.18Poolo ande Priscille ande Akila gungoya-mafugu luba doogo yana bagie gu Syrie. Bamu giese Poolo bamfufu ya Senkreye nga ... mwisi Nazaleti, gungoyo lubagie. 19Ya Efese, Poolo luga sala sisi Priscille ande Akila mutulu gazolo ni gasala mogo ndege beene ande bayudu mu kebe ga nzo-Nzaama.20Luba loomo ni Poolo galemene kaaga-mafugu yana, nde luga nanga. 21Asi luga déjà gabaleele ni bungini yafudugu ni Nzaama wuma zolo, lugagie.22Luga duulu ya bulu bu Kayisaala, gagie tomo gu Yelusalemi mugwa wa dibundu mbodo, gungoyo luga gie gu Antioche. 23Luga doogo yana, gawena mu mabulu ma ndaama Ngalili ande Phrygie gayaa siamisa baklisto.24Muyudu wumoso wudoda pimi ande gusonogo pimi, kuumaana Apolloso, mwisi Alexandrie, lugayi ya Efese, 25gagele ande malongi ma Mfumu Yesu ande nduungu, balonga pimi tsili asi lowo gayabeene mbodigi yi Yowani. 26Luga bulusu gulongo mu nzo-Nzaama, Akila ande Priscille bagele bamu laba. Luga menese, luba mudemene, babulusu gumu leese pima-pimi ande gumu banganeene nzili-nzili.27Gazolo ni geene gu Akayi, ndelunu ba paanga luba sonogeene baklisto ba Akayi ni bamu yamba pimi. Luga duulu, gamonogo ni gigi muudu wumfunu gugele bana bagwigili, gaba salasa guvulu mu luzolo lu Daada Nzaama. 28Gaba lesa pimi ni Yesu gigi Klisto, gananga ya misi mi baada manungu ma bayudu, labeene maba sonogo mu migaana.

Chapter 19
1Luya duulu Apoloso ya Kolinti, Poolo gagele wumana digi mu mabulu ma misele gaduulu tii ya Efese, gu gaya mono baklisto bambaana. 2Luga bawufulu ni nubege Muhungu wu Nzaama? Biwi ni lowo duyaaba kuumu yini.3Nde ni asi kimbodigi nuseene? Biwi ni yi Yowani. 4Nde ni Yowani gabodoga mu maja mutulu nubolomono midimi, nuguumunu Yesu, wunu wini ya gungoya nde.5Luba wugu bunu, luba bodamana. 6Luga basi miogo, Muhungu luwuya bagulumugeene badoda mandaga ma ginzenzi, babigila. 7Ba gele baada gidese gi guuma-boolo.8Poolo luga yawingini mu nzo-Nzaama ga doda pimi ande gibagala, gaba longo Gimfumu gi Nzaama, gasele bangoono badede. 9Asi bayudu bamoso lowo bamuzolo, bagele midwe bwidi, bamu sawala ande gumu dugu. Poolo luga basisi ndeyana, gadwala ba klisto gu mbaana, gaya balonga mu kebe ga nzo yi Tiranusu. 10Gasele mvulu yoolo mu mutulu baada babosogo bana baduugu gu ndaama yi Asie, bayudu ande baada ba bi gaana bimbaana bawugu Ndaga-Nzaama.11Nzaama gaselese Poolo bipa bivulu ande bi ngolo 12bakaasa bazuna, bangaa mihungu mifa luba lamana milele minde, mihungu mifa miduuga.13Asi gugele ande baana ba Mfuma-ba nganga-Nzaama kuumaana Seva, 14basala ande kuuma-Yesu mu guduusu mihungu mifa, badoda ni duugaana mu kuuma-Yesu wunu wuga longoga Poolo, asi lowo bigi baklisto.15Muhungu wufa wumoso luwu baleele ni meeme lowo yimuyaba Yesu, lowo yimuyaba Poolo, yinuyabaga bini, nwigi banawa? 16Lu wubabwisi, wumana babulu; biwi luba dini buguulu, bamana lwala. 17Paana yini luyi yabagana gugele baada babosogo ande bayudu ande baada ba bigaana bimbaana bagele ya Efese. Baada bagele bagele mu boomo, luba bulusu gulumusu kuuma-Yesu.18Baklisto bavulu bawiya, bafunguna masumu mabiwi, mabasele. 19Bana bagele ande bakidi, biyaa dwala ande migaana mi magie, bamisaya gu mbawa ya misi mi baada babosogo, mimoso mi tala yivulu. 20Ndelunu Ndaga-Nzaama yimwangagana tini ande ngolo.21Poolo luga menese gisala ya Efese, gazolo ni gaduulu gu Yelusalemi, gadigi mu nzili yi Macédoine ande Akayi, gungoyo geene gu Lomo. 22Luga dumusu baklisto boolo gu Yelusalemi, gugele Timote ande Eraste bana banusalasa, nde gasaala ndaama-mafugu yana ndeege.23Mu daanga lunu gugele ande baada bayidiga bidegi ni banzaama, babidega tala yivulu. 24Lubaya wingini ya Efese ni dalaana baada baba bayaya longo ni lowo gwigi ande nzaama wubasele gu miogo mi baada. 25Lowo nuyamono ni Diana, nzaama wu bisi Efese, gigi wu Asie ande wu gisi yimutsini?26Baada luba wugu ndebunu, luba bulusu gusa milolo bulu lumutsini. 27Wubulusu nungu lunu kuumaana Demetriyus.28Gisaga-saga lugi wingini ya kebe ga bulu, baada baya biga ni Diana du Efese gigi wumu nene. 29Luba geme Gayusu ande Aristarque baya dungu gu Macédoine.30Poolo gazolo ni gawingini mu mapaana mana asi baklisto ni lowo matugudala. 31Ndelunu bamfumu ba basuda bana bagele bambayi baana lubaya muleele ni guwingini mu paana yini lowo. 32 Baada baya dodo gisaga-saga, bamoso lowo gabiwi bayaba ni gugele kiwi.33Lugie Alexandre ande bayudu mu lugala, luga baganga magono ni wigilaana 34asi luba muyabeene ni gigi muyudu, luba bisa milolo gidese gi madaanga moolo ni Diana wu bisi Efese gigi wumunene.35Mfumu wu basuda wuyala ya bulu lunu luga baganga magono, gadodo ni bini bisi Efese, naa wukono guyaba ni nzo-Nzaama yi Diana, wuya bwa gu tala yigi yaya? 36Lowo si muudu, lemenaana pwede, nuwesele buzobo. 37Nuya dwala baada banufuunu bamakono gabiwi gubebese nzo-Nzaama, bamakono gudugana, ni Demetriyus ande baada baana baya fuunu muudu, yaya gagwigi ande bazusi ande manzo ma gusaamasa baada, nuba wesele beene gabiwi !38Lowo nuya mono ni mapaana mama lowo migi gigielele? 39Twini dodo kiwi? 40Ni paana yigi, pimi yiwi mu kebe ga gimvugu gima yabagana. 41Luga menese gudodo, luga bafudulu.

Chapter 20
1Luwi gisaga-saga, Poolo luga demene baklisto, luga basiamisi, gabawe mbodo yinsugu, lugagie gu Macédoine. 2Mu nzili yi gisi gi Grèce , gayaa siamisa baklisto. 3Gu ngoya bangoono badede, bayudu luba bisa mubolomogeene luga gana ni geene gu Syrie.4Lugawugu bunu, gazolo ni gafudugu gu Macédoine. Gagie ande Sopater, mwana- Pyrrhus, mwisi Bérée ande Aristarque ande wumbaana kuumaana Wuyoolo, bisi Tessalonigi ande Gayusu, mwisi Derbe ande Timote ande Tychique ande Trophime, bisi Asie; baya muleede babosogo. 5Baya duzili gu Troas. 6Duya wanagana gungoya-mafugu masamana ya Troas. Ludu menese fedi lu mampa makono mugiele ya Fidipi, dusele yana mafugu nsambwadi.7Mu bufugu bu lumingi, ludu gabagana lumpa, Poolo luga leele baklisto ni twini gwenaana migiese, ndelunu gadodo tii ya kebe ga pibi, 8bamana lemese mindi mivulu mu nzo yitala yidu gele.9Mwana-bagala wumoso kuumaana Eutyche, gagele wuyama ya neele lu nzo yitala, lugaya bwa mu twini, luga fi ginaga Poolo gadodo daanga luleye. 10Asi luya dulugu Poolo, luga muyamba ya tulu, gamu seene gu miogo, ga dodo ni nukono gumono pasi, gigi wumoono.11Luga fudugu gu tala, gagiese lumpa, luga di. Luga menese gudodo ya gwatsia bwisi, luga gie gwana. 12Baada bagie ande mwana wunu babosogo bagele mu kiesi givulu tsili.13Ludu wingini mu bwada, Poolo gazoloso gwene gu mili, duya mubaga ya Assoso ya gagene gwa duzili. 14Ludu wanagana, dugie ande gu Mitylene mu bwada.15Bufugu bumoso budigi ludu yaduulu ya gisaanga gi Kioso, bufugu bulebe dugele ya gisaanga gi Samoso, bufugu budede dugele ya Mileti. 16Poolo gazolo ni dugele ya Yelusalemi mu bufugu bu fedi lu Pentekoti, ndelunu gazolo ni mu gukono gudigisi daanga tu Asie, twene mu nzili yi Efese ni Nzaama wu mazolo.17Ya Mileti luga dumusu baada gu Efese bademene bambudu ba Dibundu. 18Luba wanagana gabaleele ni bini munu guyabeene ni luyi duulu meeme mu maana ma Asie, abunu yigalaaga bini. 19Ngwigi mu gisala gi Nzaama ande luulu, mu gulu gulumunu ande nsanga mu misi gisini minianga minsegeene bayudu mu mamfuunu mabiwi mabaya saya. 20Luyi sala nuswegeene si paana yimoso, abunu iya longa mu hoso nzo ande mu gimvugu. 21Nuyaba buyi nulugisa mu gu bolomono midimi ande bayudu ande baada bambaana mu gusileene Mfumu Yesu mudimi ande Daada Nzaama.22Guduya gwe gu Yelusalemi Muhungu wu ndeela ni miogo mi meeme migala mu misingi, gunu pasi yinzila ande misingi. 23 Mu mabulu mamosogo mayi diga, buyi wuga ndaga yini. Lowo ngiaba kiwi bini mbwileene gunu. 24Asi lowo iya mono mfunu yimoono wu meeme, gimi gima digi mfunu gwigi gumenese bisala gipe Mfumu Yesuw yigi duulusu tii ya nsugu. Gisala gi gulongo baada Ndaga-Nzaama ni Nzaama wuwu geene baada kiene.25Lungwena luulu, lowo ngini bisa monogo gu misi mibini. 26Ngiaba ni lowo yisala nuswegeene si gimi gimoso gima deleene Gimfumu gi Nzaama, 27ni muudu wuma sala lubebese matu mudala ndege beene, asi lowo ni meeme.28Gebaana mioono mibini ande mi baada batu nuwa Nzaama mu gudwalasa; 29mu mafugu mini ya baada bavulu bini ya duugu mu gisi ni bigi baada ba Nzaama gisi bigi bango bamana vaada pela-lumeeme. Gebaana Dibundu lunuwe Muhunga-Nzaama mu matsili ma Mwanaana. 30Gebaana se mu bihene ...mutulu .....31Gebaana, nuyaba ni meeme yinu lugisa pibi ande mooso, daanga lumoso ndila, yisele mu kebe gabini mvulu dede. 32Luulu, iya nu dimini gu miogo mi Nzaama ganu gebe, ganu dwalasa mu ngolo yaana bugigi munga-luzolo ande munga-kiene nga bunu bu gagenese magaba gugele bana bamusilineege mudimi.33Lowo yisala zoloso si nzimi ni lowo wolo ni lowo milele mi muudu. 34Nuyaba ni yisala gu miogo miama mu gu gugusu pwisi yimeeme ande pwisi yi baada bagele ande meeme. 35Bu yinu longa mu gusala bisala mutulu gusalasa bana bamakono bimi nga bu duleele ndege Mfumu Yesu ni gwigi kiesi yivulu mu gu gabeene mugwene, asi lowo ni mu guseene.36Luga menese gudodo, luga fugamana, wusaama. 37Babosogo bagele badila, bamana mubumu mu gumuwa baiser lunsugu 38ginaga gaba leele ni lowo bini bisa monagana. Lubaya muleede gu mbuungu.

Chapter 21
1Ludu doogo yana, dugie mu nzili yi Koso, bufugu bulebe luduya duugu ya Lodo ande ya Padala. 2Yana ludu wingini mu maswaa tii ya Fenisi.3Ludu digi gisaanga gi Chypre, duya ganga ya Tyr. 4Yana dusele mafugu nsambwadi mu kebe ga baklisto, bawaaya Poolo manungu ni gakono gwene gu Yelusalemi.5Luba menese guduusu bimi mu maswa, ludu doogo yana ande bagese ande baana ande biwi beene baklisto baya duleede tii ya tsina mbuungu yadu fugamana mu gusaama yata' zele ande guleedagana mbodo yinsugu. 6Luba fudugu gabiwi, Bisi ludu wingini mu maswaa.7Duya duugu ya Pitolemasa ya dusele bufugu bumutsini ande baklisto, 8bufugu bulebe ludu vie gu bulu lu Kayisaala tii mu nzo yi Fidipo, wunu wulonga Ndaga-Nzaama, gagele mu kebe ga baada bana nsambwadi...budu gala we nde. 9Gisi baana bande ba bakaada bana (4) bakono guyaba babagala buba bigila.10Mafugu madu sele yana gisi mubigili wumoso kuumaana Agabusu, gaduugu gu Yudeye, 11wuya seene mugaba wu Poolo wulu ganga miogo ande mili wudoda ni Muhunga-Nzaama wumadoda ni ndebunu bwini ganga bayudu ba Yelusalemi bamimpani miogo.12Ludu wugu bunu ande bisi ande baklisto bagele yana ludu leele Poolo ni guduulu gu Yelusalemi lowo, 13asi nde ni nuya saleene abunu kiwi, bunu yandilisi ande gundwalasa mudimi? Meeme iyilamana mu gunkanga misingi ande mu gumono lufa gu misi ya Yelusalemi mutula kuumu yi Mfumu Yesu. 14Poolo lowo gwana gazolo gudu wugeene, ludu wesele, ni Nzaama gasele luzolo lwana.15Gungoya mafugu, ludu faire gabisi gu Yelusalemi 16ande baklisto bamoso bisi bulu lu Kayisaala bana bayi ande mwisi Chypre wumoso, kuumaana Minasono, gigi muklisto wutama gazola ni gagalaaga ande bisi.17Ya Yelusalemi baklisto badu yamba mu kiesi. 18Bwisi butsie Poolo luga gie gu nzo yi Jagi, gu gaya baga bambudu ba Dibundu babosogo. 19Luga bawe mbodo, luga bazimi seene mapaana masele Nzaama mu kebe ga bamimpani mu gisala ginde.20Luba wugu bunu, luba bulusu gulumusu Nzaama, bamuleela nde ni wuma mono ni baada bakwe bama guumunu Ndaga-Nzaama mu kebe ga bayudu. Babosogo baba ganga misingi, 21gisi lowo nze bagu dumusu mu guba longo ni bakono gulabaaga misigi mi Mose ande mi bakaaga babiwi mu guyadi gaaga baana babiwi baba bagala.22Dugidi kiwi? Bubini wugu kaga ni nze wuduulu yaya. 23Bisi duma mono abubu, wudu wugeene. Twigi yaya ande babagala bana basi lusili gugele Nzaama. 24Ndaweene ande biwi nuwebele, wuba fudeene nzimi ba bagiese bamfufu. Baada babosogo luba gu mono, bamono ni nze se bu wulabaga misigi mi Mose. Mapaana mamosogo ma bawuguga mu kuumanze migi ma bupala.25Bisi dulugisi baklisto bana baduugu mu kebe ga bamimpani mu gukono gusala ginduumu ande mu gukono gudia miswini mi bambisi baba mawa bidegi magaba ande mu gukono gunwa matsili ande baba makono gugiese mimini. 26Nde se luga sele ndebunu; bwisi butsie, luga gie gu nzo-Nzaama, luga si bufugu bu guwebele mu gufungunu masumu ande guleese magaba ma hoso muudu. Gudigi mafugu nsambwadi bayudu ba Asie, luba mono Poolo mu nzo-Nzaama, luba pusu baada mu gusa gisaga-saga ande mu gugama Poolo, bagele basaya milolo ni dalaana muudu wunu wuyaya longo baada mu gukono gulabaaga misigi mi Mose.78978930Baada babosogo bawiya tini ni bageme Poolo bamuduusu ya bulu, bamana ganga mambele mamosogo ginaga basaga gu mu zwa; 31paana luyi yalagana tii gunu guwugu mfuma-basuda ni Yelusalemi lumwosogo lubwi gisaga-saga.32Mbal'moso luga seene basuda, luba mu mono, luba wesele gumu bulu. 33Gagele bamu ganga misingi miolo, nde luga bawufulu ni gigi nawa? Gama gidi kiwi?34Baleeda mamvudu ma gisaga-saga, ma gisobagani. 35Gapidi luga mono ni gisaga-saga giya givulu, luga leele basuda mu gumu dogolo yana bamudwala gu Camp lubiwi. 36asi mu nzili baada bawena ande milolo ni numu zwe, ndelunu basuda luba muzangana.37Nze lowo wigi mwisi Ngipiti wunu wu pidigisi geele baada, wunu wudwala baada bazwaga bagwene mili mina (4.000) mu tsege yibwasa? 38Poolo ni meeme ngwigi muyudu, mwisi Talasa, mu gisi gi Cilicie.39Yitu guloomo ni wuma zolo ndeele baada baba gimi gimoso. 40Nde ni dodo. Poolo luga nimigi yata'gigaala gi nzo yi basuda, luba lemene pwede, lugadodo mu ndaga yi gi-arameye ni

Chapter 22
1Wigilaana bini bapaanga ande badaada, meeme ngwigi muyudu, yibudugu ya Talasa mu gisi gi Cilicie, asi yima nsasaga ande gudaanga ya bulu luulu gu miogo mi Gamaliele, 2yima longogo pima-pimi misigi mi bakaaga babisi. Ngwigi kiesi mutula Mfumu Nzaama ngabini.3Luba muwugu wuma dodo mu ndagabiwi, luba lemene pwede. 4Yimwesa baklisto pasi, yigama ande bakaada ande babagala yiba luma mu bologo. 5Luyiseene migaana mi gweneene gu Damasa mu gwa gama bana balaba ndaga yi Yesu ande gubaganga misingi, ngwiyi ande biwi ya Yelusalemi, baba wa duumbu.6Mbal'moso luyi bwi, yiwugu ndaga mu tala yima ngufulu ni Sawulu, Sawulu, mutulakiwi wuya peleene pasi abubu? 7Meeme ni nze naa wunu, Mfumu? 8Nde ni meeme Yesu, mwisi Nazaleti.9Bana bagele yana lowo ba bawuga, asi ba mono kaga misieme nga mbawa. 10Meeme ni Mfumu, kidi kiwi? 11Nde ni nimigi, ndawe gu Talasa, gunu bu wamono muudu wumoso waguleese gisala giwusala. Lowo yimona si gimi gu misi mutulu misieme mini mingwi ngini. Bayigelabiwi luba keme mu googo, ludu gie.12Luyi wanagana ande muudu wumoso wugangamana ande Nzaama ande wuyabeene misigi, baada babosogo bagele bamuwaya luzidi, gagele muyudu wupimi, kuumaana Ananiasa. 13Lugaya besagana ande meeme luga ndeele ni paanga Sawulu, bisa mono; mbal'moso luyi mumono.14Gandeele ni Nzaama wu bakaaga babisi wutu gusoolo mutulu wuyabeene luzolo lunde, wuyabeene Yesu, muudu mupimi, wuwugu ndagande. 15Wudaaga gimbangi ginde mu gugele baada babosogo mu mapaana mamosogo mawu mamono ande mawu ma wugu. 16Guzili lowo, nimigi, bodamana, wululu masumu maaga, wulumusu Nzaama.1817Luyi fudugu gu Yelusalemi..... 1819Meeme ni Mfumu Nzaama, bangiaba buyi gama ande buyi wingisa mu bologo bana balaba ndaga yinze mu manzo ma Nzaama. 20Luba zwe mbangi wunze Étienne, meeme se buyi gele, buyi langasa, milele mi baada bana migele gu miogo mi meeme. 21Asi gandeele ni ndawe, ngini gudumusu guleye gugele baada ba bigaana bimbaana.22Luba muwesele ni gadodo, baada luba si milolo ni numu dogolo yaya muudu wu gifa gigi, gakono gubisa monogo wumoono. 23Luba saya milolo, bagele bamu swila maana mu tala, batabana milele mibiwi, 24Mfuma-basuda luga leele basuda ni bamu wingisi gu camp lubiwi bamu bulu fimbu mutulu gayabeene gisini gi miloolo mini.2625Luba muganga misingi, nde ni gwigi pimi mu gubulu mwisi Lomo ni lowo yaana gumusaamasa? 26.....lugaya leele mfuma-basuda ni wuya gidi kiwi? Dala muudu wuna gigi mwisi Lomo.27Mfumu wunu lugaya muwufulu ni nze wigi mwisi Lomo? Nde luga guumunu. 28Mfumu ni meeme yifudu nzimi yivulu mu gugidigi mwisi Lomo. Asi Poolo ni meeme yibudugu mwisi Lomo, ngwigi munga-bulu. 29Baada bana bazola gumu saamasa, luba doogo gabiwi. Mfuma-basuda se gawugu boomo mutula misingi miba muganga.30Bwisi butsie, mfumu wunu gazolo ni gayabeene paana yiba funeene Poolo. Luga mugudululu misingi, galeele mfuma-banganga-Nzaama ni bawingini mu kungi ande bambudu babosogo. Luba yasa Poolo ya kebe ga baada.

Chapter 23
1Poolo luga badele babosogo, gaba leele ni bapaanga, meeme gayi masaleene Nzaama pima-pimi tii loolo, 2Ananiasa, mfuma-banganga-Nzaama ni numu bulu gu gono. 3Nde ni nze Nzaama wini gubulu, wigi nga gibege gi mpembi. Wuya mbulusu meeme ande gunsaamasa asi nzege wulabaaga misigi.4Baada bagele yana ni wuya dugu nganga-Nzaama? 5Nde ni lowo iyabeene ni gigi nganga-Nzaama. Ngiaba ni basonogo ni baleelaaga mfumu gubiyi.6Poolo luga mono ni mu gimvugu gini bamoso bagele basadusu, bambaana bafalisi, luga baleele ni bapaanga, meeme ngwigi mufalisi, ngwigi mwana-mufalisi. Nuya nsaamasa mutulu yisaaga mudimi mu gunimigi mu lufa. 7Ginaga bafalisi baguumu naaga gunimigi mu lufa, asi basadusu.... 8Ndelunu luba gabalagana, badoyagana...9Bafalisi luba nimigi mu kobo badodo ni bisi lowo duya mono si gubiyi gu muudu wuwu. Gugala daanga lumoso wanzio wutu muleele ni lowo .... 10Mfuma-basuda luga mono ni miaga mima hinagana, ni lowo bama mana giele Poolo bidini-bidini, luga leele basuda mu gumu zangana bamu dwala gu Camp lubiwi mu ngolo.11Mu pibi Nzaama lugaya muleele ni guwugu boomo lowo, ndebunu buwu ndeedeeni gimbangi ya Yelusalemi, bu waya sala se gu Lomo.12Bwisi butsie bayudu maguumu mana luba wugagana mu gugini gudia ande gunwa 13mutulu guzwa Poolo.14Lubaya leele bamfumu babanganga-Nzaama ande bambudu ni numu loomo mfuma-basuda ganu duseene Poolo, ngagwi ni numa zolo gugodololo Paana yinde, bisi dugini gudia ande gunwa duya muzwa 15nde lowo yaana gudulugu mu tsini.16Gisi mwanaana-paanga gagele ndeyana wuwuga, lugaya deleene Poolo, 17nde luga dumusu suda wumoso ande mwanaana-panga gugele mfuma-basuda gaya muleele mu nduungu ni1918 1920mwana-bagala gadodo ni bayudu basi mfuunu ni baguloomo wuba duuseene Poolo migiese bamu wigili 21gubawa geele lowo, bu baya muzwa, bagini gudia ande gunwa gisini mvudu yinze, batu guda mwede.22Mfuma-basuda luga fudulu mwana wunu, gamu leele ni gwa deeleene lowo si muudu wumbaana paana yiyi. 23Luga demene basuda boolo gaba leele ni yidigaana basuda ba makonga kama yoolo (200) ande basuda ba bapundu maguumu nsambwadi (70) beene gu bulu bu Kayisaala pibe-pibi. 24Nuyidigi se pundu wuseena Poolo.25Luga sonogeene Mfumu Feligisi 26ni wuwu meeme Kolodo Lysiasa yitu gu sonogeene mugaana wuwu. 27Guugu bayudu baya fuunu muudu wunu wuyi tugu dumusu,28yidele paana yinde mu kebe ga gimvugu ginene, lowo gwigi ande paana yi lufa ni lowo yi bologo, gwigi mapaana ma misigi mibiwi. 29Muudu beene gigi mwisi Lomo; 30ndelunu luyi tugu dumusu mutulu nze wuba wigili. Butwini monagana. Ni meeme ande basuda lowo, nga bamuzwe.31Basuda luba seene Poolo 32bagie ande pibe-pibi tii gugele Antipatris. 33Baada bana badwala Poolo, luba duulu ya bulu bu Kayisaala, luba duusu mugaana, bawe Feligisi, bamu leese Poolo.34Nde ni gigi nawa? Mwisi kiwi? 35Luga wugu ni gigi mwisi Silisi, nde ni ngini muwufulu ni baada bana batu mufuunu bama duulu yaaya. Lubaya musa mu nzo yi mfumu Elodi.

Chapter 24
1Gungoya-mafugu madaana, Ananiasa, mfuma-banganga-Nzaama ande bambudu bamoso mu kebe vous ande Teletulu luba gie gugele mfumu wu maana mu gwaa fuunu Poolo. 2Luba duulu, Teletulu ni mfumu Félix, 3bisi dugini guumunu mu mudimi wumoso mu gisala ginze,4zibili matswi, ngwigili. 5Muudu wuwu gigi wunu wuya bebese bulu lu bisi, wuya wingisi dibundu lu bisi Nazaleti mu kebe gabisi, 6nkutu wumana sawala nzo-Nzaama, ndelunu ludu tumu gama.7Lugaya duulu Lydiasa, mfuma-basuda, luga wolo Poolo mu ngolo gu miogo mi bisi, luga gie we nde. 8Bisi ni luwa musaamasa, nzege buwa yabeene gubiyi gunde gudu maya mufuuneene. 9Bayudu babosogo ni gigi muudu mufa.10Luga demene Poolo ni dodo. 11Poolo ni meeme ngwigi kiesi mu gusaama ya misi minze mutulu nze wuma sala mitsia mivulu mu gihene gigi. 12Nzege laba gudodo gu meeme, buwu haha ni lowo gwama yima gidi si gubiyi gumoso. 13Meeme yima sala yaaya ya Yelusalemi gideese gi mafugu guuma-moolo mu gusaama Nzaama, lowo yima sala si muudu wumoso gubiyi, lowo si paana yimoso mu kebe ga nzo-Nzaama, lowo si ya kebe ga bulu.14Duugu tama ngwigi mu gisala gigi gi Daada Nzaama wu bakaaga babisi. Yilabaga misigi pima-pimi ande maba sonogo babigili. Asi loolo bamaya mfuunu, gimi lowo bagu leese gubiyi guyi masala. 15Luyi maya fudugu ngwigi mu nzili ndeyiyi yi Nzaama wubisi ande biwi se, yimaya leede magaba gugele Nzaama, 16iya guumunu mu gunimigi mu lufa si baada bafa, si baada bapimi.17Asi luya duulu bayudu ba Aziyi baya mbaga meeme mu kebe ga bisaama bi gufungunu masumu 18mu kebe ga nzo-Nzaama, yigele meege beene; 19bagu leese loolo gubiyi gu meeme20ni lowo gubiyi guyi sele mu kebe ga kungi yinene. 21Gimi gimoso giyi dodo meeme mu ndaga yingolo kaga gunimigi mu lufa.22Mfumu Feligisi gagele wuya beene pima-pimi mapaana maama, ndelunu gaba leele ni duzili Liziasa, mfuma-basuda mu gusaamasa Poolo, ginaga buga yabeene dibundu luulu lu Yesu. 23Ndelunu luga dumusu Poolo mu bologo, nde ni bambayi baana se biyaaga mu gumudala ndegunu.24Gungoya mafugu Feligisi lugayi ande mugesaana Dulusili wu muyudu, mu gwa wigili paana yini yi lugwigili mu Mfumu Yesu. 25Luga baleela, Feligisi gagele mu boomo, luga sobo bufugu bu gimogo; luga mu fudulu mu bologo.26Feligisi gademena Poolo hoso daanga mu gwa mogo we nde, gazila ni Poolo gamufudu nzimi lugigi mu bologo, ginaga gawuga bayudu boomo, 27asi gungoya mvulu yoolo, Polosiwusu Fesitusu lugaya mu tsidi mu gimfumu, Poolo gasaala mu kebe ga bologo.

Chapter 25
1Luga duulu Fesitusu ya Yelusalemi, gungoya-mafugu madede, mfuma-banganga-Nzaama ande bambudu lubaya fuunu Poolo. 2Gisi bagele baganga mfuunu ni bamuzwe mu nzili, 3luba muloomo ni beenande gu Yelusalemi.4Asi Fesitusu ni Poolo gigi mu bologo, wunu wigi ande mufuunu giyi twenande gu bulu bu Kayisaala, 5bamfumu babini se biyi ndegunu baamufuunu.6Fesitusu gagele gunu mafugu gidese gi naana (8) nilowo guumu (10). Bwisi butsie luga demene kungi. 7Lubaya dwala Poolo, bayudu baduugu gu Yelusalemi luba bulusu gumu doneene mapaana. 8Asi Poolo ni lowo gwama yimasala si gubiyi gumoso, gugele mu misigi mi bayudu, gugele mu nzo-Nzaama, si gugele mfuma-maana.9Feligisi mu guwa bayudu kiesi, gawufulu Poolo ni wuma zolo ni ngagu saamasa gu Yelusalemi ? 10Poolo ni yaya ngwigi ya misi mi mfuma-gisi, mfumu munene, meeme lowo yimasala si gubiyi gumoso, nzege munu guyabeene.11Ni yisele gubiyi, lowo ngwigi boomo mu gufa. Nutwala gugele Kayisaala. 12Ndelunu Feligisi ni wena gugele mfumu wumunene.13Luya duulu mfumu Agrippa ya bulu bu Kayisaala ande paangaana Bérénice, lubaya wa Feligisi mbodo. 14Gungoya-mafugu, Feligisi luga mudeleene paana yi Poolo. Nde ni yaya gwigi ande muudu wumoso wubaya fuunu, luga. 15Meeme buyi musaamasa luyi gele gu Yelusalemi, mu daanga luya mufuunu banganga-Nzaama ande bambudu; 16asi buyi nanga gumuzwa, gigi mwisi Lomo.17Baada batu mufuunu bigi ndeyaya ande meeme. 18Mu mifuunu mibiwi, meeme lowo yimasala mono si gubiyi gumoso 19kaga mapaana ma dibundu lubiwi lu Yesu wunu wudodoga Poolo ni wufi, wunimigi mu lufa. 20Meeme lowo yimono bu gugiele paana yini.21Nga buga loomo ndege Poolo ni gasaama ya misi mi mfumu munene, ndelunu luyimu dumusu mu bologo. 22Agrippa ni yima zolo yimu wugu meege beene, Fesitusu ni migiese.23Bwisi butsie Agrippa luga yi ande basuda ande mugesaana Bérénice, luba wingini mu nzo yi bazusi. 24Feligisi ni Mfumu Agrippa ande bini babosogo numa yuulu yaya, dalaana muudu wuwu bayudu bamufuunu duugu gu Yelusalemi tii yaya,25basaya milolo ni gafi kaga. 26Lowo yima mono gimi gi gusonogeene mfumu wunene mu mifuunu mibiwi 27meeme lowo yiya mono paana yi gumu dumuseene gu Lomo.

Chapter 26
1Agrippa luga wufulu Poolo ni wigi ande gimi gi gudodo? 2Poolo ni Mfumu, ngwigi kiesi mu gusaama ya misi minze loolo, 3nze wigi wunu wuyaba misigi mi bayudu ande mapaana mabiwi gudigi baada babosogo.4Bini babosogo nungiaba meeme duugu gimbeele ya kebe ga Yelusalemi. 5Nuyaba ni ngwigi mufalisi mu kebe ga dibundu lubisi.6Dalaana loolo yima gamaga gisini lese lunu luduwe Nzaama duugu bakaaga babisi, 7lese lusilineege bakaaga babisi mu kebe ga bigaana guuma-biolo (12) bi baana ba Yisaleele mudimi pibi ande mooso. 8Lowo si muudu wumoso wuyasa mudimi mu gunimigi mu lufa?9Mu daanga luyi saya miaaga, yigama baada bana basaama Yesu, buyi bazwaaya. 10Luba paya nzili bamfumu ba banganga-Nzaama, 11yiba mwesa pasi hoso daanga mu kebe ga manzo ma Nzaama, ni bawesele mu gulaba Nzaama wubiwi wunu; yibalaba tii mu mabulu ma ginzenzi.12Mfumu Agrippa, meeme yigele mu nzili yi Damasa ande mugaana wupe mfuma-banganga-Nzaama, mbal'moso misieme mitala lumiya kanga misi, luyi bwi mu tsini, 13baada bayi gelabiwi se bu bamono; gugele mu kebe ga mooso, daanga yataa mudwe. 14Luyi bwi ndebunu, yiwugu ndaga yimoso mu tala ni Sawulu, Sawulu, mutulakiwi wuyapaaga pasi yiyi?15Meeme ni nze nawa Mfumu? Nde ni meeme Yesu. 16Nimigi, iya gugidili muuda-gisala wumeeme, wadaaga gimbangi gimeeme bu duma wanagana loolo. 17Ngini gugebaaga bihene bibiosogo biwini ya mwangaaga paana yimeeme mu kebe ga bayudu ande mu bigaana bimbaana. 18Wini yaa bazibilaaga misi mutulu bamono mooso, badoogo mu pibi yi Sadana; bana bini wesele gusala masumu, bini kuumunu meeme, bubini baga gihene mu Gimfumu gi Nzaama, masumu mabiwi bumini vungugu.19Mfumu Agrippa, luyi wugu ndaga yini, lowo yisi mudwe bwidi, luyi bulusu gulongo Ndaga-Nzaama ya Damasa ande ya Yelusalemi; gungoyo mu gisi gi bayudu gigiosogo ande mu bisi bimbaana. 20Yibalonga mu gusobo mugeleene wubiwi, bawesele bisala bifa, badeleene Mfumu Nzaama. 21Gisini ndegini bayudu baya kama mu kebe ga nzo-Nzaama ni banzwe.22Asi Nzaama luga kebe, ndelunu tii loolo iya yada gimbangi bihene bibiosogo. 23Lowo yima laba mapaana mana mamosogo, babigili ande Mose badodo ni Yesu gini mono pasi, bu gini nimigi mu lufa, gini leese mooso mu kebe ga baada babosogo.24Ludoda Poolo bunu, Mfumu Feligisi ni Poolo, nze wigi mubela-lese. 25Nde ni lowo, Mfumu, lowo gwigi lese, mapaana mayi madodo migi ma mundaga. 26Gisi Mfumu Fesitusu wuyaba mapaana mamosogo maama madiga ya mbese.27Poolo ni Mfumu Agrippa, wumaguumunu mapaana mamosogo ma ba bigili? 28Nde ni Poolo, wuma zolo ni wukidili muklisto kaga ndeluulu? 29Poolo ni si ndeluulu, si daanga lumbaana, lowo ni nze peele, asi nugidigi nga meeme bini babosogo nwigi yaya.30Babosogo bagele yana ande bamfumu babiwi luba mana nimigi, bamwamagana gabiwi, bena dodo ni 31muudu wuwu lowo gigi si ande gubiyi gumoso gu gafileene ni lowo gu gawingineene bologo. 32Agrippa luga leele Fesitusu ni muudu wuwu budu kaa muwesele gwana ni gakono guloomaaga ni gamono Kayisaala, Mfuma-maana wunene.

Chapter 27
1Luba dumusu mfuma-basuda wumoso kuumaana Zuluwusu ni gadwala Poolo ande baada bambaana ba bologo gu Lomo, mu gisi gi Italie. 2Dugie mu maswaa mu nzili yi Asie ande mwisi Macédoine mu gisi gi Tessalonigi wumoso kuumaana Aristarque.ne3Bwisi butsie, ludu duulu ya bulu bu Sidoni. Zuluwusu gazola Poolo guvulu, luga muwesele mu gwa dala bambayi baana. 4Mu nzili yi Chypre muhungu bu wudu yangigisi. 5Ya Myra, ludu mono maswaa maduugu gu bulu bu Alegizandele 6mawena gu Italie, ludu wingini.7Muhungu wuduwe pasi yivulu mu nzili, dusele mafugu mavulu; 8ndelunu Duya duulu duwono ya gihene giba demenaga ni Mambuungu Mapimi, bela-bele ande bulu bu Lazeye.9Dudigisi yana daanga luvulu, ginaga gugele gubiyi mu gubisa gweene mu nzila-maja, ndelunu Poolo luga luugisi bangaa-maswaa ni 10nzili yiduya gweene, lowo yigi pimi, duma fana gwaa fa bisi baada, maswaa se mamaya beebe. 11Asi lowo gabiwi bamu wugeene si biwi, si bamfumu ba basuda, si baada bana bambaana bagele munu mu kebe.12Bazola ni baduulu ya mbuungu yi Fenigisi, ginaga badina pioyo. 13Lowo duduulu ya banunga biwi, muhungu wuduugu gu misele,14luwu duseene, luwu nigisi maswaa, 15bu dukaa bugumugu, luduya ganga ya gisaanga gi Kawuda, 16ludu hululugu ndeyana.17Luba pusu ya simi, 18luba ganga misingi mu maswaa mutulu makono guhungu.19Dusele yana mafugu mavulu 20mutulu muhungu wugele wuvulu, wungolo, dusele daanga luleye, mu mooso gu tala daanga lowo lumonoga, si miodo se lowo mu pibi. Dunuunga ni bu dufi.21Mafugu mana mamosogo dugele nzala, ndelunu Poolo luga bulusu guba wele ni buyi nuleele, dukono gudigi gihene gina, lowo nuzolo guwugu ndaga yimeeme, numa mono luulu? 22Asi nukono guwugu boomo, lowo si muudu wumoso wufaya, maswaa peele ma beeba, bu mabila.23Mu pibi yini Poolo luga mono wanzio wuya muleele ni guwugu boomo lowo, meeme Nzaama waaga ngwigi ande nze, 24buwu monagana ande Kayisaala, mfuma-maana wunene. 25Baada babosogo bawigabiwi mu kebe ga maswaa buba huluga gisini nze. Luga baleele ni bambayi, nukono gumono pasi, Nzaama wumeeme buga sala mapaana maga mandeele. 26Asi lowo dubinga ya gisaanga gina gimoso.27Mu kebe ga pibi yi bufugu bu guuma-mana (14) bangaa-maswaa luba mono ni duma duulu mu kuuga-maana, luba mege maja, bamono ni maja migi mavulu, 28ludu pusu gandana, luba bisa mege, maja magele kaga mavulu, luba ganga kaga ndebunu 29ni lowo maswaa mamagwe gisaga-saga; bazila ni bwisi butsie.30Bawuga boomo ni maswaa buma nioma 31asi Poolo ni nukono guwugu boomo, lowo gufaya si muudu wumoso, lowo nubilisa si gimi gimoso gi luudu. 32Luga leele basuda babosogo ande mfumabiwi Zuluwusu ni33dumasala mafugu guuma-mana (14) lowo gusala dia si gimi gimoso, 34yanwiyi ande baada babosogo, nudi. 35Luga mana giese lumpa, gadoono Nzaama, luga mana bawa.36Babosogo luba di hoso muudu ya nzala yana, bimi bini bisaala babi luumu mu nzele. 37Bagele baada kama yolo, maguumu nsambwadi ande basaamana. 38Babosogo luba bege ngolo mu luudu.39Lutsie bwisi, lowo bamona simi lu nzele, bagana gwa ganga ya gihene gimonoga ngagwi ni zeele. 40Luba giese misingi, gidini gi gibeye gi gimoso lugi doogo, 41gini gimbaana lugiya gologo yataa zeele, gigele gimana budigi mu mipugisi mi nzele.42Basuda mu boomo bunu banunga ni baada bu badina gabiwi mu gugasa, bazola ni bazwe baada ba bologo bosogo, asi Zuluwusu mu guhulusu Poolo, luga nanga nungu lunu. 43Gaba leele ni baada bana bayaba gugasa babwi baada batomo mu maja, 44bana bamoso nga baya labaaga mangoyo, bagele bidini bi mabayi ni lowo ni maswaa tii gunu gubaya duulu ya zeele. Ndebunu bahulugu baada babosogo.

Chapter 28
1Luduya duulu ya gisaanga gi bademena ni Malada, mvulu yigele yinoga, 2bisi bulu lunu badu yamba pimi tsili, luba dugungugeene mbaa yivulu, dugele duwoda bisi babosogo mu guyidi pioyo.3Poolo luga dolo bidini bi mabayi ni gasi gu mbaa, gisi gugele ande ngongono, luga wugu mbaa, luga mulaminini mu googo. 4Bangaa bulu ni muudu wuwu gazwaga baada, lowo gahuluga, dalaana Nzaama wutu muwa duumbu si bunu buga maduugu mu nzele.5 Asi Poolo luga lugumunu googo, ngongono luga bwi ya mbaa, lowo gabisa wugu si busoso bitsi mu googo. 6Baada bazila ni gawuubu, gabwi, gafi; asi luba mono ni daanga luvulu luma digi si gimi lowo, biwi ni lowo gwana gigi muudu mufa, gigi nzaama.7Gugele ande muudu wumoso ya bulu lunu kuumaana Pubiliyusu, gadu seene pimi tsili gu nzwana, dusele yana mafugu madede. 8Gidaana gagele wubeela bawa ande gudigi zumu, Poolo lugaya mudala, gamusaameene, gamusi mioogo, luga zuunu. 9Bakaasa bambaana bavulu bawiya, bazuuna. 10Ludu basisa baduwe bimi bivulu bigwenabiwi mu nzili.11Duwingini mu maswaa kuumamiwi Les Dioscures 12luduya duulu ya Silakusu, dusele yana mafugu madede.13Gungoya mafugu moolo Luduya duulu ya Puzolo mu nzila Legio. Bufugu bunu bulebe, muhungu luwu bisa bulusu. 14Ya Puzolo dusele poso moso mu kebe ga baklisto, bazolo ni dugelabiwi. Bwi ndebunu duya duulu ya Lomo. 15Baklisto ba Lomo luba wugu baya duyamba ya Zaana lu Appiusu ande Manzo Madede ma Banzenzi. Poolo luga bamono, gagele mu kiesi givulu, luga dono Nzaama.1816Poolo luba muleede gu mioogo mi suda wumoso wuga galande. 17Gungoya mafugu madede, Poolo luga demene bamfumu ba bayudu ba Lomo, gaba leele ni bapaanga, meeme lowo gwama yima gidi si muudu wumoso gubiyi, si musigi wumoso wu bakaaga babisi wuyima bebese lowo, asi bakeme, bandimini gugele bisi Lomo. Luba nsaamasa, bubaka ngwesele mutulu lowo gabiwi bamono gubiyi gumoso mu kebe gameeme guba nzweleene, asi bayudu luba nanga.19Lowo yima fuunu gigaana gibisi. 20Yimaya mu gunu leele ni misingi mimi bama kanga mutulu ndaga yiyi yisilineege baana ba Yisaleele mudimi.21Biwi ni bisi lowo guyaba ni nze bagu geme, lowo gumono si muudu wuma duugu gunu, si mugaana wuma duugu mu gisi gi bayudu se lowo mu kuumanze. 22Duma zolo ni nzege beene wudu deleene, duyaba ni nzili yiwuya laba nze, gihene bibiosogo baada bayi nanga.23Luba ledagana lese. Lugugu bufugu bunu, luga bulusu guba deleene, bagele ya gihene gini giga gala nde. Duugu mu gipwili tii mu gingwese gagele wuba leela Gimfumu gi Nzaama ande misigi mi Mose ande Yesu ande mapaana mabasonogo babigili. 24Baada bamoso bagele baguumuna mapaana maba wuga, bambaana bananga gabiwi.25Bagabalagana ndebunu guwugagana lowo gugele. Gaba leele peele ni Muhunga-Nzaama wudodo gugele mubigili Yisaya ni 26Bunwini wugaaga pimi, asi lowo nwini bagisaaga, Bunwini dwalaaga pimi, asi lowo nwini monaaga.27Bwi ndebunu baada bana bayi midwe bwidi, balu ganga matswi, bazigi misi mutulu bakono gumono, bakono guwugu, bakono gubagisi, ndebunu bakono gwa fudugu gugele meeme Nzaama ni yiba zuunusu.28Nzaama luga bisa dodo ni nuyabeene ni Nzaama wudumusu paana yima daleene moono wu mvulande mvulu gugele baada ba bigaana bimbaana, biwi bubini muwugaaga. 29Luba wugu ndebunu, bayudu luba gie gabiwi, mu nzili bayaa dodagana biwi ande biwi.30Poolo gasele mvulu yoolo mu nzo yini yiga fudune. Gayamba baada babosogo bana baya mudala. 31Gaba longa pima-pimi Gimfumu gi Nzaama ande Paana yi Mfumu Yesu, gukono guwugu boomo.

## Romans

Chapter 1

1Wuwu meeme Poolo, muuda-gisala wu Mfumu Yesu wunu wugawe gisala gi gulongo Ndaga-Nzaama 2ndebunu bu sonogo babigili ni 3Mwana-Nzaama gini budugu mu ngolo yi Muhunga-Nzaama mu gigaana gi Davili mu muswini,4gufa gunde ande gunimigi mu lufa mu ngolo yi Nzaama. 5Ndelunu mu nzila-nzimi Nzaama wungwe gisala gi gulongo Ndagaana mu bisi bibiosogo mutulu baada basileene Mfumabisi Yesu mudimi, bamu zidisaaga. 6Bini se nwigi mu kebe baada bana baga demene Nzaama mu guwingini mu gimvugu gi Mfumu Yesu.7Iya nusonogeene bini bisi Lomo babosogo baga zolo Nzaama ni nugelande ande baga demene, Daada Nzaama ande Mfumu Yesu banudele mu disi lupimi.8Iya doono tomo Daada Nzaama mutula bini 9ginaga mu gisi gigiosogo baya dodeene lugwigili lubini. 10Mu bisaama bimeeme bibiosogo, Nzaama gigi mbangi,11iya nuloomeene ni nuleedaganaaga ngolo bini babosogo, ndebunu iya zolo gwa numono 12mutulu gusiamisaganaaga bini ande bini ande meeme mu ngolo yi Muhunga-Nzaama.13Yima zolo ni nuyabeene ni bunzologa mu gwa nudala duugu tama. asi kugaaga. 14Nzologa ni gisala gimeeme gimonogo mu kebe ga baada bana bigi banga-luugu ande bama kono guluugu ande bana bama longogo ande bana bama kono gulongo. 15Ndelunu iya zolo ni bini bisi Lomo se nuwugu Paana yiyi yi Pimi.16Yigi paana yizolo Nzaama ni baada babosogo mu gisi bahulugu ni bamasa lugwigili, tomo bayudu, gungoyo bigaana bimbaana. 17Gwigi ngolo yi Nzaama yiga leese duugu luyanaga tii nsugu, yini yiya gidili baada pimi ya misi miana ndebunu buba sonogo ni muudu mupimi bamu monoga mu lugwigili lugini bageene moono wu mvulande mvulu.18Duugu gu tala Nzaama gigi mu kobo gugele baada bana bigi mu gusala masumu ande gubiyi gugwosogo ndegunu guya baganga nzili yi gumono Gimfumu gi Tala. 19Mapaana maga zologa Nzaama wuma leese pima-pimi ndege beene.20Ndelunu duugu luga sala yidigi gisi gigi bifu binde bigi mu gumonogo ni bigi bipimi mu kebe ga bisala biana ande ginzaama giana. 21Baada bugu baweseleene lowo gubiyi gubiwi mutulu bamu yaba Nzaama, asi bazolaaga gumu zidisi ande gulu doono; manungu mabiwi migi ma buyungu, misi mibiwi mifi.22Bazolaaga gusaama Nzaama wumoono, 23bayaya saama bidegi, banono ba tala ande bambisi ba musidi ande bana bayaya siene ya tulu ande guwa muudu wunu wufaaga lugugu lu Nzaama.24Gimi ndegini Nzaama gaba wesele mu mapaana mabiwi mansono ande ma muudu, ginaga biwi bamu zolaaga Nzaama, 25asi bazolo gufugamaneene bimi bini biga sele Nzaama wunu wuma fana gulumu mvulande mvulu. Amen.26Mapaana mapimi bama gidili ma bupala, babagala bena gugele bakaada bambaana, bakaada bena saga badimi bambaana; 27Gimi ndegini Nzaama wuba wesele ba salaaga bu bamazolo biwi beene, asi duumbu luba zila.28Ginaga bazolaaga guwugeene Nzaama, bamu menge, ndelunu nde se wuba wesele mu buzobo bubiwi, bena sala bisala-sala bibiwi,29babwi luleene ande musaga ande mudwe bwidi ande kono, kiene lowo mu kebe gabiwi, 30gisala gudugagana biwi ande biwi ande gudodo bupala ande gusagagana buhala ande guzwagagana ande gudodagana, 31ande gusala mapaana mafa ma gifande gifa;32bagugusaaga malese mabiwi, badala ande misi gubiyi guya salamana mu kebe gabiwi; baana luzidi lowo gugele bibudi bibiwi.

Chapter 2
1Nze wunu wuya giese mapaana ma baada bambaana, si wigi nawa, 2yabaaga ni gubiyi gunu guwuya mono bagwene, nzege se wugu sala nga biwi, wuya lugieseene duumbu nzege beene.3Nze wutu mudigi Nzaama mu pimi? Nze ni buwini bingi ya misi minde? 4Nzaama wugu zila ni wusobo mugeleene waaga.5Nze wunu wuya kono guzolo gusobo, matu gusala nzege. Nzaama gini saamasa hoso muudu mu bisala biana yataa maana maama. 6Gini wa hoso muudu matabisi mana mama fana ande nde. 7Bana baya sala mapimi bini baga moono wu mvulande mvulu,8asi bana baya sala gubiyi bini baga duumbu; 9bini gala mu pasi ande kiene mu bufugu bu nsugu,10asi baada bana baya sala mapimi ande gusaga lugugu lu Nzaama, bini gala mu mugieme; Nzaama gini badala mu disi lupimi mu bufugu bunu 11ginaga nde lowo gigi ande gadongo. Bini mono tomo pasi bayudu, bigaana bimbaana mangooyo; bini mono se mugieme tomo bayudu, bigaana bimbaana mangooyo. 12Baada bana bakono guyaba misigi mi Mose lowo bini basaamasa mu misigi mini mu gubiyi gibiwi, nga baada bana bayaba misigi mini,13asi bana bamiyaba bini basaamasa labeene mapaana maba yaba mutulu hoso muudu gigi mu gumi saleene mu guzolo gwana. 14Gifa gimoso nga baada ba bigaana bimbaana bana bama kono misigi mini, asi munu gumisaleene15ginaga Nzaama gaguumunuga baada bana baya zidisi misigi, asi lowo ni bana baya miwugu, asi gukono gumi saleene, manungu mabiwi maya badwala mu nzili .... 16Mu bufugu bu nsugu misigi bumini bingisi baada bamoso, bumini belese baada bambaana, labeene mapaana bmigi mu kebe ga Ndaga-Nzaama.17Nze muudu wunu wuya lusigisi ni wigi muyudu, wuyaba misigi, wuya longo baada bambaana, wuya leese bifa-misi nzili, 18lowo wuya zolo ni baada basalaaga ginduumu ni lowo bbasaamaaga bidegi, 19abunu si nzege wuyaya sala ginduumu ande guwibi bidegi mu manzo ma Nzaama ma baada bana? 20Ni nze wuyaba misigi, abunu si wumi saleneege?21Nze wuya milongo baada bambaana peele, nzege lowo? 22Wuya longo baada ni bakono guwibi, asi nzege munu gwa wibi;23wuya longo misigi mi Nzaama, asi wuya muwa Nzaama nsono daanga lu wuyaya zwa misigi miana. 24Mugaana wu Nzaama wuya dodo ni bayudu bigi mu gudugusu Nzaama gugele baada ba bigaana bimbaana.25Guyaadigi gunze labeene misigi mibini kiwi guya monogoso ni nze lowo wuya laba misigi?26Ni muudu wuba kono guyaadigi wulaba misigi, wumi zidisa, Nzaama lowo gini museene ngagwi ni bamu yaadigi? 27Muudu wunu bugini gufuunu nze muyudu wunu wuba yaadigi mutulu guyaadigi gunze gwigi gu gimuudu, gu muswini, asi lowo gwigi gu mudimaaga, lowo wuya sala mapaana migi mu misigi, gisi mapaana ndemana maba sonogo mu misigi maya nanga misigi. Guyaadigi gunze gwigi gupamba.28Muyudu mupimi gwigi wunu wuya laba mapaana maba sonogo, 29asi lowo ni wunu wuba yaadigi, asi mu mudimi Muhunga-Nzaama lowo gwana, gamu lumusaaga gwana Nzaama, asi nde baada bamu lumusa.

Chapter 3
01Mfunu yi gugala muyudu ande yi guyaadigi yigi kiwi? 02Mfunu yigi yivulu mutulu Nzaama gasi tomo lusili gugele bayudu.03Bayudu bamoso lowo bamu zidisa Nzaama, bunu Nzaama buga bananga mutula gubiyi gubiwi? Galowo. 04Basonogo ni pimi wugele ande gibingi ni batu gufuunu, dumonogo muudu mupimi mu ndaga yaaga, nga bwigi Nzaama, si baada bigi bapala, nde gadodaaga bupala bupala.05Dudodo kiwi ni mapaana mapimi munu gu monogo mu gubiyi gubisi? Ni mutulakiwi Nzaama gaya duwa duumbu? 06Bunu lowo. Gwigi ndebunu ni Nzaama bugini saamasa kaga baada, nde bugigi mupimi.07Asi ni bupala bumeeme munu gubudugu mapaana mapimi maga zologa Nzaama, mutulakiwi ngini baga duumbu? 08Baada bamoso ni dusalaaga kaga gubiyi, mapimi bumini monogaaga, asi lowo ni mapaana mana migi mameege. Baada bana bubini baga duumbu lubiwi mu bufugu bunu.9Bayudu bama digi baada bambaana? Galowo. 10Baada babosogo babwi mu masumu, mu gisi gigi lowo gwigi ande muudu mupimi si wumoso, ndebunu buga dodo Nzaama, lowo si wumoso;11basalaaga si pimi yimosow magono mabiwi maduusuga kaga bihongo bikele. 12Baada babosogo bigi gifa gimoso ya misi mi Nzaama, bamu dini, basagaaga mbunzu yinde.13Bigi nga maluumu manga zibigi, ludimi lubiwi luduusuga made makele nga made ma ngongono, 13badodoga kaga bupala mu magono mabiwi.15Bamu dinaaga Nzaama boomo, 16bihene bibiosogo biba digiga biwi basisiga pasi ande kiene, 17lowo bayaba gubwisi baada midimi, 18tini kaga mu gwa zwa bagwene.19Mapaana maba dodoga Nzaama mamosogo migi mutulu baada bana balabaga misigi, si ndebunu lowo gwigi ande muudu wini dodo ni nde lowo gini saama 20mutulu ya misi mi Nzaama lowo gwigi ande muudu mupimi wunu wulabaga misigi miana pima-pimi, baada babosogo bigi mu masumu.21Nzaama mu guzolo gwana wuwe baada nzili yi gugidigi baada bapimi ya misi minde, gwigi kaga gusileene Mwanaama Yesu mudimi; 22baada babosogo bana baya mugwiigili, gwigi baada babosogo, gugele bayudu, gugele bigaana bimbaana23mutulu baada babosogo babwi mu masumu, 24ndelunu Yesu wuya badogolo mu masumu, galoomaaga si gimi gimoso.25Nzaama gigi pimi daanga lulwosogo, tomo buga wesele baada basalaga masumu, 26luulu se gaya zolo ni baada bawesele masumu, babolomono midimi, babege moono wu mvulande mvulu ni bama guumunu Yesu wunu wulu leede nga magaba mu gufileene baada babosogo yataa kulunsi mutulu Nzaama gadogolo baada mu gihigi gi masumu.27Mutulakiwi baada baya saaga luleene ya misi mi Nzaama? 28Gwigi mfunu? Galowo, Nzaama gigi peele wu bayudu, bigaana bimbaana lowo?29Lowo gwigi bunu, Nzaama gigi wu baada babosogo bana bigi ande lugwigili, 30Nzaama gigi wumoso peele, nde wunu wugidiliga baada pimi ya misi miana mu lugwigili.31Ndebunu lugwigili luya sa misigi gihene gi mfunu mu kebe ga baada babosogo gugele bayudu, gugele bigaana bimbaana.

Chapter 4
1Duma fana gudodo kiwi mutula kaagabisi Abalayama? Gabege kiwi mu gimuudu ginde? 2Nzaama buga mumono ni gigi muudu mupimi, gwigi mutula mapaana maana mapimi maga sala. Wuma fana gulu sigisi, asi lowo galu sigisi ya misi mi Nzaama. 3Basonogo ni Nzaama gamu guumunu mutulu lugwigili lwana, gasaya mudimaana mugele Nzaama.4Muuda-gisala gabagaga nzimi mu gisala giana giga masala, 5asi lowo gwigi ni Nzaama gaguumunu muudu wunu wuma kono lugwigili, gifa gimoso ni muudu lowo gama sala gisala, lowo se gama fana gubaga nzimi. Lowo gwigi ni magaba ma kiene.6Davili ni Nzaama wumonoga mapimi ma muudu, galabaaga gubiyi gunde. 7Bamono kiesi baada bana baga weseleene Nzaama masumu mabiwi ande bana baga gunzunu masumu. 8Muudu wunu wugawe kono gudalaaga Nzaama masumu maana, gagele mu kiesi.9Gwigi baada bana peele baba yaadigi bama fana ya misi mi Nzaama e baada babosogo ande bana baba kono guyaadigi? 10Gwigi baada babosogo bigi ande lugwigili. Nzaama gamu guumunu Abalayama kidaanga? lunu luba muyaadigi e gungoyo?11Bamu yaadigi gungoyo. Tomo Nzaama wumu guumunu labeene bisala biana ande mudimaana. Guyaadigi guyi mangoyo, gwigi gidimi gi mu luudu. 12Ndelunu Abalayama wugidigi kaagabisi wu lugwigili, gwigi baada babosogo bana baba yaadigi ande bana baba kono guyaadigi.13Nzaama lowo ni gagenese Abalayama ande badigili baanani gini bawa maana mutulu misigi mini miga laba Abalayama, asi mutula lugwigili lwana. 14Misigi mileesega muudu nzili yipimi, asi Nzaama gadalaga lugwigili mu kebe ga mudimi wu muudu, 15Nzaama gawuguga kobo ........16Nzaama galeede lese lowo ni mutula misigi, 17asi mutula lugwigili duugu kaagabisi Abalayama tii gugele bisi babosogo bana baya gwigili mu Nzaama wunu wuwaaga baada moono, wunu wusele bimi bibiosogo.18Abalayama gamu sileene Nzaama mudimi, gigi daada wu baada bavulu, bugu badaanga lowo ndebunu budodo Nzaama nga buba sonogo ni wini gala daada wu baada bavulu. 19Mu mudimi wuga saya gagele ande mvulu kama, mugesaana Saala se buga nunu, lowo gasala budu,20si ndebunu lowo gasala dogolo mudimaana gugele Nzaama, gagele kaga wumu lumusa. 21Luudu lugele luwoono, asi nungu lunde kaga gu lese lumu we Nzaama; 22dalaana gimi gimu guumunu Nzaama ni gigi muudu mupimi mutula lugwigili lwana.23Bisi baada dusaaga mudimi ande lugwigili mugele Mfumu Yesu, mapaana maba sonogo ni Nzaama gamu mono muudu mupimi, lowo migi mutulu Abalayama peele, 24asi mutulu bisi babosogo bana duya guumunu ni Nzaama wuduusu Mfumabisi Yesu mu lufa mutulu gudu gidili baada bapimi ya misi miana; 25ndelunu Nzaama gamu dwala mu nzila gufa gisni masumu mabisi, gamu fuduleene moono mutulu bisi duhulugu.

Chapter 5
1Mu lugwigili ndelunu Nzaama wudu gidili baada bapimi, mu nzila Mwanaana Yesu wuya dudwaleene Mapimi maana. 2Twigi mu kiesi givulu mutulu dusaaga mudimi ni butwini baga ndaama-lugugu lu Nzaama.3Dugalaaga kiesi mu daanga lu pasi mutulu nga duyabeene guganga mudimi pima-pimi ande gusileene Nzaama mudimi 4ande gugala ande gibagala mu luudu ande mu kebe ga mudimi; 6mu gumu sileene mudimi ndemunu dubege Muhungaana mu kebe ga midimi mibisi, gadu diageene Muhungu mu guzolo gwana.6Ludu kono ngolo yi gudini masumu, Mfumu Yesu luga ya dufileene mu daanga lunu luga zoloso Nzaama. 7Gwigi pasi yivulu muudu mu gu guumunu ni gafi ya gihene gi muudu mupimi, wunu wuwaaga mapaana mana maga zologa Nzaama.8Asi Nzaama mu guleese guzolo gwana wuduwe Mwanaana, wunu wuya dufileene mu daanga ludu gele baada ba masumu, 9luulu wudu wululu mu matsili maana, wudu hulusu, wudu gidili baada bapimi ya misi miana.10Luulu luga dudogolo mu kobo yi Nzaama, dugosagana ande Nzaama, lumenge ludu gelalwiwi ande Nzaama luwi, dubege moono mu nzila Mfumabisi Yesu, Mwana-Nzaama mu lufa lwana yataa kulunsi. 11Luulu dugalaana mu kiesi mutulu dugidigi baana ba Ndaama mu matsili ma Mfumabisi Yesu.12Lufa luwingini mu gisi mutula muudu wumoso Adama, wusele masumu; ndelunu baada babosogo babwi mu masumu. 13Luga kono guleede Nzaama misigi gugele Mose, Nzaama lowo gasala masumu ma baada. Duugu lusele Adama masumu, lufa lubwileene baada bavulu mutula muudu wumoso.14Asi mapimi ma Nzaama ande kiene yaana mutula baada, wudu leese ni Adama gabala gifani-fani giana , lufa lugama muudu muwosogo wunu wuma kono guzidisi Daada Nzaama. 15Si ndebunu gubiyi gu Adama lowo guma fanagana ande magaba ma kiene yi Nzaama, maga duwe mu nzila muudu wumoso, Mfumu Yesu, magaba mama digi tala.16Magaba mama digi mfunu ma muudu wumoso, maya hulusu baada bavulu gudigi lufa lu baada bavulu mutula masumu ma muudu wumoso. 17Baada babosogo babege magaba mana mapimi ande kiene yi Nzaama, ndebunu bubini galaagande ande guyaala mutula Yesu.18Ndebunu buwi baada babosogo mu masumu mutula Adama, 19ndebunu se Mfumu Yesu wunu wudogolo baada mu masumu, wunu wuba gidili baada bapimi ya misi mi Nzaama, mu gulemvege gwana20Nzaama luga si misigi, masumu luma hinagana, 21asi mapimi ma Nzaama ande guzolo gwana gwigi yato, ngolo yinde ande kiene yaana yiduwe moono wu mvulande mvulu mu nzila Mwanaana-Yesu, Mfumabisi.

Chapter 6
1Duma fana gudodo kiwi? Dusalaaga gabisi kaga masumu mutulu Nzaama wudu wugeene kiene ande gudu leese mapimi maana hoso daanga? 2Bunu lowo, du faaga gisini masumu, dubisa mafudugeene? 3Nuyabaaga ni bisi baada bana dubodamana, dufi ande Mfumu Yesu, dunimigi mu lufa nzili yimoso ande nde mu ngolo yi Daada Nzaama?4Mutulu bisi babosogo se dubege moono wufini. 5Ni bisi dufi ande Yesu, duwusugu mu lufa ande Yesu, gatwigi gifa gimoso nga nde, dugosagagana mu lufa,6ndebunu se dugosagagana mu moono. Ndelunu lufa yataa kulunsi ludu sobo, luudu lubisi lu masumu ludoogo, dubege luudu lufini; lowo dubisa saala bahigi ba masumu. 7Ginaga ni muudu wumafa, wuma doogo mu masumu.8Ni bisi dumafa ande Yesu, twini galaaga mu kuugande 9Yesu gafi mbala yimoso gisini masumu mabisi, wufudugu gu tala, lowo gini bisa fa.10Ndebunu buga gie, gigi wumoono, lufa lowo lwini bisa mugama, lowo lusaala ande ngolo. 11Bisi se dusaana mudimi ni twini galaagande mu kuuga Daada Nzaama.12Masumu lowo mama fana gunu yaala, numa dini gimbili, guma weseleene luudu lubini lowo, 13lowo mama bisa saala ande ngolo ya misi mibini, bini lowo nubisa saala bahigi bamiwi; 14asi nulu leede gugele Nzaama ganu saleene nga bimi biana bi gisala mutulu bini nudoogo mu misigi w nugidigi bahigi ba Nzaama.15Luulu dusalaana masumu mutulu lowo twigi mu misigi, twigi mu kiene yi Nzaama? Lowo gwigi bunu. 16Ni muudu wuma guumunu gusaleene muudambaana gisala, ga guya leesege ni wuma guumunu gulemvege mu ndaga yinde, wuma gidigi nga muhigaana, gaboda laba mapaana mande.17Gwigi gusoolo mu gulaba masumu ni lowo Nzaama. 18Asi bini baada bana bagele tomo bahigi ba masumu, luulu nugidigi baana ba Nzaama bana baga guulu, galowo nubisa saala mu manzili mana, nuguumunu gulaba Ndaga-Nzaama.19Mu daanga lutomo lunu gala mu gihigi gi masumu nusala mapaana mambaana, 20luulu lunu magidigi baana ba Nzaama, mapaana mabini masobogo, mayi mapimi. 21Ndelunu Nuyabaaga ni mapaana mapimi mafuduga moono du mvulande mvulu, asi masumu mafuduga lufa lu mvulande mvulu.22Mfunu kiwi mu gufudugeene masumu ande lufa? 23Gulemvegeene Nzaama guleedega moono wu kiene wu mvulande mvulu gugele baada bana bigi ande lugwigili mugele Mfumabisi Yesu Klisto.

Chapter 7
1Bini bapaanga, nuyabeene mayi yazolo gunu leele mutulu nuyaba misigi mi Mose.2Misigi migalaga mu daanga lunu lwigi muudu ande moono, gifa gimoso nga mukaada wigi mu waala, gagalaga mu misigi mi waala mu daanga lunu lugigi mu nzo yi mudimi. 3Ni wumaya saga bagala wumbaana gama sala ginduumu, asi ni mudimi wuma fa, lowo gama saala mu misigi, wuma fana gudwala mudimi wumbaana.4Ndebunu se bisi baada dugala tomo mu gihigi gi misigi dusala mapaana labeene misigi mini miba sonogo, dusala bunu bu zola luudu lubisi, 5asi luulu ludu doogo mu misigi, duwinigini mu Ndaga-Nzaama, mu gimvugu gi Mfumu Yesu,6mapaana mabisi masobogo, magidigi mapimi ya misi mi Nzaama, magidigi mafini, makulu mamosogo mawi. Luulu Muhunga-Nzaama wuyaya dudwala, ngolo yi misigi yiwi.7Misigi migi masumu? Lowo, ni misigi mikonaaga meeme lowo yikaya yabeene ni gusa misi mu bimi bi bagwene gwigi masumu. 8Masumu mabudugu mu misigi9miwi mibolomono mudimi wu meeme mu gusala bisala-sala ande gwa budu lufa. 10Ni misigi lowo, masumu nga migi ngagwi ni gimi ginga fa. Gwigi misigi miya ndeese masumu.11Masumu makidigeene, matoneene, maya nzwa gungoyo yi misigi. 12Misigi miwi beene miduugu gugele Nzaama, migi mi Nzaamaa, migi pimi.13Gimi gipimi gigidigi gifa? Galowo gwigi bunu. Lufa ni luwingini, gwigi mutula masumu, gisini gigi ndegini. Gimi gigele gipimi gibolomogo, giya twaleene lufa gungoyo yi misigi. 14Misigi migi gimi gi gimpeve, asi meeme lowo ngwigi ande ngolo yi gudini masumu, yigidigi muhigamiwi.15Gimi giyi mazolo gusala, yigi salaaga, iya salaaga gini giyi makono gugana mu gusala. 16Ni yima sala gimi giyi makono guzolo mu gusala, lunu yima mono si ni misigi migi pimi17mutulu mu luudu lumeeme lunu luma kono ngolo, lowo ni meeme iya salaaga, gwigi masumu maya ngialaaga, 18ndebunu meeme bu gusala mapimi mayi yazolo lowo;19iya salaaga gubiyi guyi makono guzolo mu gusala, asi pimi yiyi zolo gusala, lowo iya yisala. 20Lowo ni meeme iya salaaga bunu, asi gwigi masumu mu kebe gameeme. 21Luulu yima mono ni mu kebe gameeme mwigi ande mihungu miolo miya nwananasa meeme.22Wunu wupimi wuya nzoleene Daada Nzaama, wuya tumu mu gulaba misigi mi Nzaama, 23asi luudu bulu makono ngolo, lwigi mu gubwa gu ndaama yi muhungu wufa, wu masumu.24Kiene peele, naa wini togolo meeme mu gihigi gi luudu luulu lu masumu? 25Galumu gwana Daada Nzaama mu kuuma Mwanaana, Mfumabisi Yesu wuya togolo mu gihigi gi masumu, luulu yiwingini mu gisala ginde, yibege ngolo yi guyidi masumu.

Chapter 8
1Luulu baada bana bigi mu gimvugu ande Mfumu Yesu lowo bini baga duumbu mutulu Muhunga-Nzaama wuba dogolo mu misigi mini mibuduga lufa, 2wuba dwala mu misigi mini mibuduga moono wu mvulande mvulu mu nzila Yesu Klisto.3Nzaama wumenese ngolo yi gimi gini gugala pasi mu misigi mi Mose, wudogolo masumu gu misi mi baana baana luga dumusu Mwanaana Yesu mu gisi gigi, wuya gidigi muudu wu muswini ngagwi ni muudu wu masumu. 4Nzaama gasele bunu mutulu gumenese pwisi yi mapaana ma gisi gigi mu kebe ga baana baana, 5asi baada bamoso bana basaala mu luudu ande mu mapaana ma gisi gigi ande mu pwisi yi luudu, bisi dubege Muhunga-Nzaama, ndewunu wudu menese pwisi yi bimi bi gisi gigi, ndewunu wuya dudwalasaaga.7baada bana baya bilaba, bamenge Nzaama, bamu zidisaaga, lowo bama fana guwa Nzaama kiesi, 8asi bana baya nanga biesi bini bigi ande moono wu mvulande mvulu, bigi midimi dulu-duluu.9Asi bini nwigi mu Nzaama, Muhungaana wigi mu kebe gabini, wunu dwalasa, nwigi ande moono mutulu Mfumu Yesu gigi mu kebe gabini. 10Si bunwini fa mu muswini, asi nugidigi baada bapimi ya misi mi Nzaama. Baada bana bama kono Muhunga-Nzaama, lowo bigi ba Nzaama.11Ni muudu wunu wuya fudulu moono gugele Yesu wuguwe Muhungaana, ndebunu se bugini leede moono mu luudu lubini lunu lufaaga12mutulu bini nwigi ande Muhungu wunde mu kebe gabini. 13Nukono gulaba biesi bi gisi gigi ni lowo bunwini fa, asi ni twigi mu Muhunga-Nzaama, numa nanga pwisi yi luudu lubini, nwini baga moono wu mvulande mvulu.14Baada bana baya laba Muhunga-Nzaama bigi baana ba Nzaama, 15ginaga Muhungu wunu bege wunu gidili baana baana, lowo nwigi bahigi, lowo se nusaala ande boomo; ndelunu duma fana gumu demene Nzaama ni Abba Daawa.16Muhunga-Nzaama wudu leesa ni twigi baana ba Nzaama, 17butwini baga ndaama yi bimi bini biga genese baana baana ande Yesu, ginaga budu monogande pasi, butwini galande se mu Gimfumu gi mugieme wunde.18Pasi yiduya mono loolo, lowo yigi nga mugieme wunu wutwini mono gu tala. 19Gisi gimutsini gigi mu guzili mugieme beene20ginaga gibwi gu miogo mi wunu wukono gusalaaga si gimi gipimi, asi lowo ni mu ngolo yaana, gwigi guzolo gu Nzaama. 21Gisi gimutsini gigi mu gumono pasi ngagwi ni mukaada wigi ande misongo, 22asi Nzaama bugini yimenese mu bufugu bunu ande guleese mugieme wuma digi guvulu, bugini menese gihigi gi mfuma-gisi gigi gigaya bebese.23Lowo ni mudimi peele duyaya sa, asi dumono ni twigi ande Muhunga-Nzaama mu kebe gabisi ngagwi ni gidimi gitomo giga dugenese, 24giga dudumusu mu gudu guulu ande mu gudu hulusu; wudu gidili baana baana. 25Budu makono guyabeene gusaama ande ngolo, Muhunga-Nzaama munu gudu saameene ya gihene gibisi,26ande gudu loomeene mapaana matwiga miwi mfunu. 27Ndege Nzaama munu guyabeene midimi mibisi ande pwisi yibisi.28Bisi duyaba ni mapaana mamosogo maga salaga Nzaama mutula bisi duya musileene mudimi ande bana baga gene migi mapimi. 29Wuba soolo tama, wuba demene mu guba gidili nga Mwanaana Yesu, wuba gidili baada bapimi ya misi miana; 30ndebunu Yesu wugi digi yayaana bambeele bavulu mutulu biwi se babege gobo mu mugieme wunde.31Dubisa dodo kiwi ni Nzaama gigi ande bisi, naa wuma fana gudu nwanasa? 32Ni Yesu Mwanaana lowo gamu swege ni gakono gufa, bunu kiwi bini mukono mu gudu wa bisi ande Yesu bini bibiosogo?33Naa wini fuunu baada bana baga soolo Nzaama? Si muudu lowo mutulu wuba mono ni bigi baada bapimi. 34Naa ndewunu wini bagieseene duumbu? Si muudu lowo, ginaga Yesu wufi, wunimigi mu lufa, gigi ya googo lu gidaada lu Nzaama, munu gudu saameene.35Naa wunu wuma fana gudu gabala bisi ande Yesu mu guzolo gugu gu gadu zolo nde? Si kiene, si boomo, si nzala, si lufa, si biduumu, si pasi yi hoso gifa gini, si gukono gu nzimi ni lowo hoso gimi gini, bima fana? 36Basonogo ni mutula nze bisi duguumunu gufa hoso daanga lunu, badu gidili ngagwi ni mameeme maba yaya zwa.37Asi bisi duyaba ni twigi ande gibingi gima digi bunene gu miogo mi wunu wudu zolo. 38Lowo gwigi si gimi gimoso gini dugabala bisi ande Mfumabisi Yesu mu guzolo gunu gudu leese Daada Nzaama, gugele moono, gugele lufa, gugele mihungu mifa mi tala, si mi maana, si daanga luulu, si lunu lwini wiyi gungoyo, 39lowo si gimi gimoso gini gugu.

Chapter 9
1Iya nuleele paana-paana, lowo ni yi bupala, meeme ngwigi mu kebe ga Yesu, Mwana-Nzaama wunu wuya twalasa. Gigi gimbangi gi mundaga. 2Mudimameeme wigi mu kiene yivulu, mu pasi yima kono nsugu.3Yima faana guzolo ni Nzaama gapoongo mutula bapaanga bayi zologa, ginaga bigi baada baana baga soolo, 4baga we misigi, baga sileene lusili, bigi gigaana giana. Nzaama gigi mu kebe gabiwi mu mugieme waana; 5bigi badigili ba Abalayama ande Yisagi ande Yagobo. Yesu mu gimuudu ginde gigi mu gigaana gibiwi. ..... Nzaama galumu mvulande mvulu. Amen.6Baana ba Yisaleele lowo gwigi ni babosogo bana babudugu mu muswini mu gigaana gini; baana ba Abalayama, lowo gwigi ni baana baana mu muswini, 7asi gwigi baada bana baga genese Nzaama gugele Abalayama ni gungoya Yisagi, wini gala daada wu baana bavulu.8Gwigi baana ba lusili lu Nzaama ande Abalayama 9ginaga Nzaama gadodo ni mu daanga ndeluulu lungini yafudugu yaaya, mugesaaga Saala gini gala wubudu mwana wu bagala.10Dumu nungaana Lebegi, mugesa kaagabisi Yisagi, gabudu baana boolo. 11Nzaama gasalaga mapaana mu guzolo gwana, ndebunu galeele Lebegi nga buba sonogo ni 12meeme Nzaama yima soolo Yagobo, asi Esawu, mbudu gini gala mu gusaleene Yagobo makwinaana. 13Paana yiyi yidigi yana Lebegi lowo tomo gubudu. Nzaama lowo gamu soolo Yagobo ni mutula bisala biana.14Duma fana gudodo kiwi, ni Nzaama lowo gigi pimi? Lowo gwigi bunu. 15Nzaama galeele Mose ni meeme ni yima zolo gusalasa muudu, buyi musalasa, ni yima zolo guwugu kiene yi muudu, buyi muwugeene. 16Lowo gwigi mutula mapimi maana ni lowo mu ngolo yaana,17asi gwigi mu guzolo gu ndege Nzaama. Ndelunu galeele mfumu wu Ngipiti ni gwigi meeme yigu si mu gimfumu mutulu baada bangiabeene mu gisi gigiosogo. 18Nzaama gawuguga kiene yi muudu wuga mazolo, gawaaga se muudu mudwe bwidi nga buga mazoloso.19Mu kebe gabini daanga lumoso muudu wuma ngufulu ni mutala kiwi si Nzaama gadu monoga bisi baada bafa? Naa wuma fana gunanga luzolo lu Nzaama? 20Nze naa wuma fana gusobo luzolo lunde? Nzungu yi dumu yima fana guwufulu muudu wuyi yidigi ni mutula kiwi wuma ngidigeene meeme bubu? 21Mubuma-nzungu wuma fana guyidigi hoso bunu buga magana, ni nzungu yi tala yivulu ni lowo yitala yi nsisi mu dumu lumoso ndelunu; gwigi luzolo lwana.22Baada bana basala gubiyi, Nzaama gaba leesa kobo yinde, bana bamana fa, 23bisi baga zolo ande baga soolo mu kebe ga baada babosogo, 24lowo ni mu kebe ga bayudu peele, wudu we ndaama-lugugu lunde.25Basonogo mu mugaana wu Ozeye ni baada bana bama kono mu gigaana gi meeme ngini bademene baada baama, bana bayi kona guzolo, ngini bademene baada ba guzolo; 26gihene gi baba demena ni bigi baada baama, ginde gini gibini bademene ni baana ba Nzaama wu moono.27Yesaya se buga dodeene baana ba Yisaleele ni si ndebunu bunwigi guvulu gudigi mbenge yi zeele mu nzele wu nene, lowo ni baada bana babosogo bubini hulugu, 28ginaga gimi gini gidodo Nzaama bugini gi gugusu gigiosogo mu mbala yimoso yataa-maana. 29Yesaya bu ga dodo geele duugu tama ni Nzaama gakono gudu sileene ndaama badigili, dukaya gudigi nga bisi Sodomo ande Gomoolo.30Dudodo kiwi ni baada ba bigaana bimbaana bakono gusaga gu gidigi baada bapimi ya misi mi Nzaama mu lugwigili bagidigi bapimi, 31asi baana ba Yisaleele bana balaba misigi mi Mose lowo gabiwi gu bodo?32Mutulu lowo gabiwi bamu saga mu lugwigili, basaya manungu mabiwi mu bisala bibiwi, bayaya bulu masasa mu mudoyo wunu wu si Nzaama ni wubwisaaga baada, asi muudu wunu wini musileene mudimi, lowo gini gama nsono; ndebunu buba sonogo ni 33dalaana mudoyo wuyi masa mu Siyono, mudoyo wini bwisaaga baada.

Chapter 10
1Bapaanga ba guzolo, iya nuloomeene mu mudimi wuwosogo gugele Nzaama ni bayudu bahulugu; 2mutulu balu leede gugele Nzaama, asi bamu yabaga pima-pimi, 3lowo bayaba buga gidiliga Nzaama baada pimi ya misi miana, gini gimbangi gi mee4Ginaga Yesu wuya nsugusu misigi mi Mose mutulu baada babosogo bana baya gwigili bayabeene abunu gugidigi pimi ya misi mi Nzaama. 5Mose gasonogo ni muudu mugu hulugu galaba misigi ande gumi saleene.6Dalaana abunu muudu gama fana gugidigi mupimi ya misi mi Nzaama mu lugwigili. 7Gudodo lowo ni naa wuma fana gwa gulumugu yaaya mu tsini? Naa wuma fana gubanaga gu tala?8Ndaga ayiyi mu kuuga nze, mu kebe ga mudimaaga ande mu gono lwaga, ndeyiyi yiduya longo bisi, ni wutu yiguumunu mu gono lwaga, wutu yisa mu kebe ga mudimi waaga wuwosogo, 9wuma gwigili ni Yesu gigi wunu wunimisi Nzaama mu lufa, gigi Mfumu ande Muhulusu-baada, buwini hulugu. 10Lugwigili lwigi mu mudimi, asi guguumunu gwigi mu gono.11Basonogo ni Nzaama gadodo ni muudu wunu wuma mugele nde lowo gini wugu nsono. 12Ndelunu bayudu ande bigaana bimbaana bigi gifa gimoso ya misi mi Nzaama, gisobagani gubwasa; babosogo biginande Nzaama wumoso, ndewunu Mfumabiwi, wini gaaba bimi biana gugele baada babosogo bana baya musileene mudimi. 13Ndebunu bu basonogo ni wunu wini saga mbunzu yi Nzaama bugini hulugu.14Abunu si baada bini musaga ni lowo bama gwigili? Abunu bini mugwigili ni lowo bama sala wugu Ndagaana? Abunu bini wugu Ndagaana ni lowo bama sala mono geele si muudu mu gwa balongo? 15Ni lowo batu badumusu baada? Ndebunu bu basonogo ni gini gwigi pimi mu gumono baada bamaya dwala mapaana mapimi.16Asi lowo ni baada babosogo baguumunu Paana yi Pimi. Yesaya ni Mfumu, naa wusala guumunu paana yiduya longo? 17Lugwigili lwiyiga mu paana yini yiduya wugu, paana yi Yesu, yiduya longo.18Bayudu lowo gabiwi bawugu paana yiyi? Ni buba yiwugu, lowo gabiwi bayi bagisi?19Mose gafudulu ni Nzaama gadodo ni baada ba bigaana bimbaana nwini basileene buhala ande guba wugeene kobo mutula meeme; bigi bazobo.20Yesaya ni Nzaama gadodo ni baada bana bama kono gwansaga meeme, yiba we nzili mu gwa mono, yilu monogoso yagele biwi; bana bakono gundoomo si gimi gimoso, yiba zili bufugu bumutsini. 21Gabwese mutula baana ba Yisaleele ni yidandalala miogo gugele baada bana bakono gunzidisaaga ande bana bigi mudwe bwidi.

Chapter 11
1Iya bisa wufulu ni Nzaama wutabana baana ba Yisaleele, baada baana? Galowo, mutulu mege ngwigi mwisi Yisaleele, mudigili wu Abalayama, mu kebe ga gigaana gi Benjame. 2Gigi gigaana giana giga soolo duugu tama, nga bunu yaaba ni basonogo ni Eliyi buga nienge ya misi mi Nzaama mutula baana ba Yisaleele ni 3Mfumu, meeme yisaala mege beene, babigili babosogo bamana bazwa, luulu baya ni meeme banzwe.4Asi Nzaama gamu fuduleene ni kiwi? Gamu leele ni mege yilu swegeene babagala midi nsambwadi (7.000) bana bakono gufugamana ya misi mi Nzaama wu Baala. 5Gifa gimoso mu daanga luulu Nzaama wusoolo gandaama ga tsisi ga baada mu guzolo gwana.6Lowo ni gwigi mutula bisala bibiwi gaba soolo ni lowo mapimi mande mfunu yimiwi kiwi? 7Dudodo kiwi? Baana ba Yisaleele lowo gabiwi babege gimi gini giba saga. 8Ndebunu buba sonogo ni Nzaama gawe peele baada bana baga soolo; gaba ganga biwi misi mutulu bakono gumono ande matswi mutulu bakono guwugu ande midimi mutulu bakono gubagisi.9Davili se ni duugu lunu tii loolo bihene biba swega madia mabiwi bigidigi miede mibiwi, miya babwisi, babege gimi gibaya saga; 10bamonaaga, misi miba bwi pibi; benega mu gukoogamana, migaga mibayi busoso.11Yibisa wufulu ni bayudu luba tilimigi yataa mudoyo, luba bwi, lowo babisa nimigi, babwi gimbili? Galowo, asi mutula gubiyi gubiwi, baada babosogo ba bigaana bimbaana babege moono du mvulande mvulu, 12guba nimisi buhala bu gimpeve mutula bigaana bimbaana. Ni gulugulumunu gubiwi guya vaamasa bigaana bimbaana, abunu gwini gala bunene bu mapimi mabiwi mu guhulugu gu baada babosogo?13Luulu iya leele baada bi bigaana bimbaana ni meeme ngwigi tumu wunu wuba dumusu gugele bini, ngwigi kiesi mu gisala giama. 14Iya nungu mu gulemese mbawa yi buhala bu gigaana gimeeme mutulu guhulugu gu baada ba bigaana bimbaana.15Luga yi Nzaama mu lugala, luga wugagana ande baada babosogo, bigande gimvugu gimoso, asi lubini bisa wanagana, abunu gwini gala? Ga gwini gala paana-paana, yi gubisa duugu mu lufa ande gubaga moono! 16Ni gidini gitomo gi lumpa gigi gi Nzaama, guya monogo ni lulwosogo ga lwigi lunde! Ni migasi mi mudi migi mi Nzaama, taanga yiyosogo yigi se yinde!17Baana ba Yisaleele bigi nga mudi wugama giese Daada Nzaama taanga, wutu gutsidisi nze ya gihene gini ..... 18Ndelunu nze wunu wuma kono muyudu ....19Nze ni wuma dodo ni Nzaama gagiese taanga yina mutulu meeme tsidi 20gwigi ndebunu ni Nzaama wuma giese taanga yini gisini gukono gu lugwigili, .....21....22Nzaama wuleese mu mbal'moso pimi yaana ande kobo yaana.23Ni wuya laba pimi yinde, wuya sala mapimi, bu wumona pimi yinde, asi ni wusala gubiyi, bu wumona kobo yinde; ndebunu gini gugiese nga taanga yini. Asi wuma fana gufudulu taanga yiga magiese yabgihene gitomo ni bayudu bama wesele gusala masumu; (taanga yini yigi bayudu). 24Nze wigi ludaanga lu mudi wugama gwini Nzaama...25Bapaanga ba guzolo, yinu leese gimi gimoso gini giga swege Nzaama ni nukono guyabeene ni nwigi banga-ndungu. Gimi beene gigi ni ndaama yi baana ba Yisaleele bamoso lowo bini yabeene daanga lwini hulugu baada ba bigaana bimbaana26ndebunu bwini hulugu nga buba sonogo ni Muhulusu gini duugu gu bulu lu Siyono, wunu wini ya menese masumu mamosogo mu kebe ga badigili ba Yagobo. 27Lunu meeme lungini sa lusili ande biwi, lungini dogolo masumu mabiwi.28Ni duma laba Ndaga-Nzaama yibaya nanga biwi, gwigi mutula pimi yibini, asi ni duma laba buga soolo Nzaama, bugini bazolaaga kaga, gisini bakaaga babiwi. 29Ginaga Nzaama gadogolaaga paana yiga dodo, gasobaaga se manungu mande.30Daanga lumoso bini bunu nanga gumu zidisi Nzaama, asi nde buga nuwugeene kiene, gifa gimoso bayudu se buba nanga gumu zidisi, asi buga bawugeene se kiene. 31Ndebunu buga leesega kiene yinde gugele baada babosogo mutulu bini babosogo numu yabeene. 32Ginaga wuganga baada babosogo gihene gimoso mutula mudwe bwidi wubiwi.33Nzaama gigi ande gimvaama gima digi bunene ande ndungu yivulu ande bumbaga buvulu tsili. Naa wunu wuma fana guyabeene manungu maana ande magani mande ma kobo? 34Nga buba sonogo ni naa wunu wuyaba manungu nma Nzaama? Naa wigi mbaga wunde?35Naa geele wusala muwa gimi ni nde gamu fudu? 36Ginaga bimi bibiosogo bigi binde, bisalamana gugele nde, mutula nde. Galumu mvulande mvulu Daada Nzaama. Amen!

Chapter 12
1Bapaanga bayi zolo, iya nuloomo ni nulu leede bini beene gugele Nzaama nga magaba mapimi, numu saamaaga, dalaana guzolo gunde mutula bisi. 2Gulaba mapaana ma gisi gigi lowo, asi numu dele nde mutulu ganu bolomono midimi, ganu we ndungu yifini, nuyabeene mapaana mapimi maga zologa nde, mana mamu waaga kiesi.3Iya nulugisi mutula magaba maga ngwe meeme, mu guzolo gwana, bini se numa yaba, muudu gakono gulu sigisi,4bisi twigi gifa gimoso nga luudu lu muudu, lwigi ande bilama bivulu, hoso gilama gigi ande gisala gigiwi mu kebe ga luudu. 5Mu gimvugu gi Yesu hoso muudu gigi ande magaba maana magisobagani ande makiene maga muwe Nzaama mu lugwigili.6Wunu wigi ande magaba ma gu dwalasa baada, gaba dwalasaaga pimi,........ 7Wunu wigi ande magaba ma gulongo baada Ndaga-Nzaama, gabalongo, labeene lugwigili lwana, wunu wigi ande magaba ma gusiamisi baada bambaana, gaba siamisi, 8wunu wigi ande magaba magu salasa baada bigi mu pasi, gaba salasaaga, wunu wigi ande magaba ma gu gaabeene baada bimi, gaba gabeene mu kiesi.9Nuzolaganaaga mu guzolo gu mudimi wu moso, mu guzolo gupimi bini ande bini, 10nu galaaga nga bapaanga ba zumu lumoso, nu salasanaaga mu daanga lupasi, numu saleene Mfumu Yesu mu mudimi wumoso,11gugalaaga bumoolo lowo, nusalaaga bisala, gusalanaaga gubiyi lowo, 12nusalanaaga mapimi mu kebe gabini. 13Nugabanaaga bimi binwigabiwi mfunu. Nusaamaaga guvulu, nugalaaga mu kiesi mutula mudimi wunu si mu Nzaama, nugangaaga mudimi mu daanga lupasi.14Numu loomo Nzaama gasagamana baada bana baya numsese pasi, asi gakono guba hongo. 15Dilaana ande baada bana baya dili, monaana kiesi ande bana bigi mu kiesi. 16Nulu gulumunu ya misi mi baada, gugala luleene lowo, gulu leesaaga lowo ndungu mu kebe ga baada, gufilineege bisala bimfunu lowo.17Gusalaaga bagwene gubiyi lowo ni batu gusala gubiyi. 18Nugalaaga pimi ande baada babosogo.19Mu daanga lukobo, guzolo lowo ni wusele gubiyi, ginaga basonogo ni dumu weseleene Nzaama gadu nwaneene. 20Ni muudu wunu wugu menge gigi nzala, muwe gudia; ni gigi pwisa-maja, muwe ganwi, asi gumu nangasa lowo. Ni wu masala bunu, gini luwugu nsono.21Guzolo lowo ni mapaana mafa magu yaala, asi salaaga mapimi mutulu wubelese gubiyi.

Chapter 13
1Muudu muwosogo gazidisaaga bamfunu mutulu Nzaama wuleedega gimfumu gugele baada, nde wuba waaga. 2Wunu wuma kono guba zidisi, lowo gatu muzidisi Nzaama, ndelunu gatu lusageene duumbu ndege beene.3Nzaama wusi bazusi mu gulabaaga baada mu mapaana mabiwi mafa, lowo ni mapaana mapimi. 4Ndelunu nze salaaga mapimi, nga bagu nwaneene mu bufugu bunu; asi ni wuya sala gubiyi, mudini Nzaama boomo ni lowo bubini gugala ande guguwa duumbu. 5Gwigi pimi mu gugala ande luzidi ande boomo bu Nzaama, lowo mu gudini peele duumbu, asi mu gusala mapaana manu manungu mu mudimi wubini.6Gisini gimbaana gisileene Nzaama bazusi mutulu gufudusu paga. 7Nufudu paga, numu dini Nzaama boomo, numu zidisi ande gumu lumusu.8Nuzolaganaa bini ande bini, ginaga wunu wuzologa bagwene, gaba salaaga gubiyi, nga bunu bwigi misigi 9ni guwibi lowo, guzwa muudu lowo, guwumu mudimi lowo mu bimi bi baada bambaana, gusala ginduumu lowo; misigi mimiosogo miwingini mu kebe ga musigi wuwu ni wini muzolo mugwene nga nzege beene. 10Guzolo gusala muudu gubiyi lowo, asi gwigi gugusu misigi mimiosogo.11Nuyaba mafugu maama matwigi, nuwusugu gu dolo, guhulugu guduulu bela- bele, lugwigili lusaala guleye. 12Pibi yima zolo guwa, bwisi lubu tsie duweselaana mapaana mafa, mapibi ; duvaadaana mada ma mooso, duvaadaana Mfumu Yesu.13Duweselaana guwudu mono ande gulaba biesi bi gisi gigi ande gubodoso muswini wu luudu 14ande gusala ginduumu ande biduumu ande buhala ande gusa misi mu bimi bi bagwene.

Chapter 14
1Yambaana muudu wunu wuma woono mu lugwigili, nukono gudendaganaaga ande guwelaaga ni lowo guseyaaga 2muudu wunu wuya dia bimi bini binukono gudiaga bini bamoso, si bididi, si miswini;3bimi bibiosogo Nzaama wubi si mutula muudu ni gabidi. 4Nze naa wunu wuya subu muuda-gisala wu mugwene, lowo gwigi paana yinze, ni wubwi ni lowo wunimigi, mu kiwi matu gudala? Gini gigi gisala gi mfumaana, asi lowo ni ginze.5Gisibagani gigi mu kebe ga baada, muudu wumoso ni mafugu mamosogo migi gifa gimoso, wumbaana ni mafugu mamoso mama digi mambaana mu mfunu. 6Gibi aboolo bigi mugu zidisi Mfumu Yesu wunu wufi ande wuwusugu mu lufa7mutulu gayaala baada bamoono ande bana bafi. 8Bisi ni buduya fa, gwigi mutula Yesu; lowo gwigi ande muudu wufaaga mutula ndege beene. 9Asi nze wigi nawa mugu saamasa ni lowo mu guwa muuda-mbaana duumbu?10Ginaga bisi babosogo butwini saama ya misi mi Nzaama ndebunu bu basonogo ni 11Meeme Nzaama ngwigi wumoono, baada ba bigaana bibiosogo bini ya fugamana ya mili mi meeme ande gupa lugugu.12Hoso muudu gini saama mu mapaana ma ndeege been ya misi mi Nzaama, 13ndelunu dukono guwelaganaaga bisi ande bisi, dukono gumonaaga ni bimi bi baada bambaana bigi bi masumu14mutulu meeme Mfumu Yesu wundeese ni dukono gubwisi baada bambaana mu masumu. 15Dukono gusubaganaaga ande guseyaganaaga mutula bimi bi gudia,16asi dusagaana gugala pimi ande gubwisaganaaga midimi, dugalaaga mu kiesi labeene Muhunga-Nzaama. 17Dukono guwoonosaaga bagwene luudu, muudu wunu wuya sala bunu Nzaama ande baada bamu guumunaaga.18Yesu gaya fileene baada babosogo. 1920Gubebese lowo gisala gi Nzaama gisini madia, ni lowo wudiaga miswini mini midiaga muuda-mbaana, ni lowo bididi bini biga diaga nde, ni lowo mono maga nwaga nde, 21bunu gusaga lowo ni wumu bwisi mu masumu mutulu Nzaama gasele bimi bibiosogo bipimi.22Gama lugwigili lwaga mutula nzege, guzolo lowo ni wubwi mu masumu mutula mapaana mawuya kono guzolo. Kiesi gugele muudu wunu wuya kono gulusageene duumbu. 23Asi wunu wuya mede mu gudia gaya lusageene duumbu mutulu gimi gini giwu makono gugiese mu mudimi wumoso gigi masumu.

Chapter 15
1Bisi baada bana twigi ngolo mu lugwigili dusiamisaaga bana bama woono mu lugwigili. 2Dukono gumono kiesi gi bisi peele, asi dusagaana ni biwi se bamono kiesi nga bisi.3Mfumu Yesu gasaga kiesi gi baada babosogo, lowo ni gindege peele, ginaga basonogo ni masawala mabaya gusawala nze mayaya mbwileene meeme. 4Gisi basonogo ni mapaana mana maba sonogo duugu mu daanga lukulu migi mutulu bisi dulongogo guganga mudimi mu daanga lupasi ande guleedaganaaga gibagala, bunu nga duyaba gusa mudimi.5Nzaama wu mudindamani ande wuleedega gibagala ganu we bifu bibi mu nzili yi Mwanaana Mfumu Yesu 6mutulu nugalaaga abiwi mu kebe ga gimvugu gibini, bunu nga numulumusu Nzaama, gidaana-Mfumabisi Yesu mu gono lumoso. 7Nuseenaganaaga pimi bini ande bini ndebunu buga seene Yesu baada bana baba yaadigi mutulu lugugu lu Nzaama.8Iya nuleele ni Yesu gigi muuda-gisala gibiwi mugu gugusu mapaana maga genese Nzaama gugele bakaaga babisi, 9asi bampani baya mulumusu Nzaama mutula kiene yaana nga bu basonogo ni bungini guwu lumusaaga mu kebe ga baada ba bigaana bimbaana, bungini guwu bigineege migungu mu ndumu yi kuumu yinze.10Gabisa dodo ni bini baada ba bigaana bimbaana, galaana mu kiesi ande bini baada ba bigaana giana baga soolo, 11numu lumusu mu kiesi bini babosogo.12Yesaya gabisa sonogo ni mu nzo yi Yese mwini budugu ande mwana-bagala wunu wini yaalaaga baada babosogo ande bampani bana bini musilineege mudimi;13gini yadwala gusa mudimi ande lugwigili ande gubwisi baada midimi mu ngolo yi Muhunga-Nzaama.14Iya nuleele bini bapaanga ba yizolo ni meeme yisi mudimi ni bini nwigi bangaa yilamana mu guleedaganaaga gibagala bini ande bini, nwigi ande ngolo ande ndungu yi gulongaganaaga Ndaga-Nzaama. Ndelunu buyi nusonogeene ni ngwigi kiesi mu gisala gigi gipe Nzaama mu kiene yaana ande guzolo gwana, ngwigi muuda-gisala wu Mfumu Yesu mu kebe ga bampani mu gulongo Ndaga-Nzaama mutulu biwi se bagidigi magaba mapimi mana mawululu Muhunga-Nzaama;15Ndelunu buyi nusonogeene ni ngwigi kiesi mu gisala gigi gipe Nzaama mu kiene yaana ande mu guzolo gwana; 16ngwigi muuda-gisala wu Mfumu Yesu mu kebe ga bampani mu gulongo Ndaga-Nzaama mutulu biwi se bagidigi magaba mapimi mana mawululu Muhunga-Nzaama.17Ngwigi kiesi mu gulumusu Mfumu Yesu mutula gisala giyi masala mu bihene bi gifande gifa duugu gu Yelusalemi tii mu bisi bimbaana nga Yilili. 18Yimana ya longa Ndaga-Nzaama ande gusala bipa bi gifande gifa, lowo ni mu ngolo yaama ni lowo mu guzolo gwaama, 19asi gwigi ndege Nzaama nga buba sonogo ni baada ba bigaana bimbaana bana bakono guyabeene, Paana yi Pimi yi Yesu.20Yizologa gwa longo tomo Paana yi Yesu mu bihene bini bi bamakono yaana guwugu kuumu yiyi mutulu bakono guduungu lugwigili lubiwi yatala kuumu yi muuda-mbaana nnga buba sonogo ni 21baada bana bakono gumu yaaba, babagisi; bana bakono gumu wugu geele, bamu mono.22Dalaana gimi giyikono guduuleene gugele bini. 23Asi luulu luyi makoono gisala gimbaana guugu, bungwiya gunu; bunwini ya ndeede tii gu Espani.24Bunwini yandeede lungini gugusu ndaama-pwisi yimeeme mu kebe gabini. 25Luulu yima gwe tomo gu Yelusalemi guba mandoomo bisi Masedoni ande bisi Akayi26mu gwa salasa baklisto ba Yelusalemi mu pasi yigi gunu. 27Biwi beene bagene bunu mutulu baklisto ba bayudu bu baya basalasa biwi baada ba bigaana bimbaana mu gimpeve,28ndelunu bisi se bama fana mu gwa salasa baklisto ba bayudu mu muswini. Ni yima menese guba wa magaba, ngini yadigeene yagele bini lungini gwenaaga gu Espani. 29Ginaga iyabeene ni mu kebe gabini ngwini baga lusagamana lu Mfumu Yesu luvulu.30Bapaanga ba yizolo, iya nuloomo ni nusaama guvulu mutulu meeme googo gu miogo mi bayudu, 31yilu geleene ande luudu ande mudimi hendele lungini ya duulu ya nwigi bini, magaba ma baklisto ba Yelusalemi magele mapimi; 32ndebunu mu guzolo gu Nzaama meeme tuulu mu kiesi yanwigi bini.33Nzaama gagele ande bini babosogo! Amen.

Chapter 16
1Yitu nudumusu paangabisi wu mukaada, Folowebe, gigi gisiele mu Dibundu lu Senkele, 2numu seene pima-pimi mu kebe gabini, numu salasa mu mamosogo magini galamiwi mfunu mu kuuma-mfumabisi Yesu, ndebunu buga nsalasa meeme ande baada bambaana.3Pilisigi ande Akilasa, bapaanga babisi bayi salagabiwi gisala gi Mfumu Yesu, nuba we mbodo. 4baada basi mudwe mu gupulusu meeme. Lowo ni meeme peele iya badoono, asi ande baklisto ba mabundu mamosogo ma bigaana bimbaana. 5Nubawe baklisto ba dibundu lubiwi ande mbayaama Yepayinede wuyi zologa mbodo, wunu wulu leede magaba ma mbenge yitomo yi maana ma Aziyi gugele Yesu.6ande Madiyi wunu moneene bini pasi yivulu 7ande Andolonikusu ande Yuniasa, bigaana giama, badusalabiwi gisala, badugelabiwi mu bologo, 8bana badedegeene mu guyaba Yesu, bigi baada bamfunu yivulu mu kebe ga batumu ande Apiliyasa wuyizolo mu Yesu9ande Yulubene ande Sitakisi, bayizologa 10ande Apelese ande gigaana gi Alisitobulu ande paangaama Elodiono 11ande gigaana gi Nalasisi, bigi mu Yesu12ande Tidifene ande Tidifoso ande Pelesidi wuyizolo, bigi baada ba gisala ba Yesu 13ande Lufusu wunu wuga soolo Nzaama ande maaya wubisi 14ande Asinikilidi ande Felegono ande Helemese ande Potobasa ande Elemasa ande bapaanga bagigabiwi;15ande Filologo ande Zulu ande Neele ande paangaama Olempe ande baada babosogo bagigabiwi 16ande baklisto ba mabundu mamosogo; nuleedagana mbodo yigono ande gono bini babosogo.17Gebaana ande baada bana bayaya gaabala mabundu ande gwasala mapaana ma nsono mu malongi mabiwi ma bupala, 18lowo bigi baada ba gisala ba Nzaama, baya nungeene zumu lubiwi, gubesagana ande biwi lowo ni lowo bama bwisi baada bana bama kono ngolo mu lugwigili.19Ngwigi kiesi mutula luzidi lubini, baada babosogo balu yabeene; iya zolo ni nugele ndungu mu mapaana mafa ande mu mapaana mapimi. 20Mfumabisi Yesu ganudele mu disi lupimi.21Timote wuyi salagande ande bapaanga baama Lusiwusu ande Yasono ande Sosipatele batu nudumusu mbodo 22ande Gayusu wunu wungiamba gu nzwana, wunu se wuyambaga baklisto babulu lwana mu bisaama gu nzwana gatu nudumusu mbodo ande Elasidi wunu wuswegega nzimi yi baada ba bulu lwana babosogo ande paangaabisi Kalatusu batu nudumusu mbodo.23Meeme Teletiwusu, iya nusonogeene mugaana wuwu, yitu nudumusu mbodo mu kuuma-Yesu. 24Dumu lumusaana Nzaama wubisi, nde munga-ndungu yi mvulande mvulu ande munga-ngolo wunu wuzologa ni mapaana mana maga swege duugu tama mayabagana mu migaana misonogo babigili25mutulu baada babosogo bama yabeene, basileene Mfumu Yesu mudimi, bamu zidisi. 26Ganudele mu disi lupimi Mfumabisi Yesu,27Daada Nzaama galumu mvulande mvulu mu kuuma-Mwanaana Yesu. Amen.

## 1 Corinthians

Chapter 1
1Gwigi meeme Poolo, tumu wu Mfumu Yesu wuga soolo Nzaama mu gumu saleene mu guzolo gwana ande paangabisi Sositene duya nusonogeene ande gunu dumusu mbodo 2bini baklisto ba bulu lu Kolinti bagasoolo Nzaama ande bana baya musaama hoso gihene gini mu kuuma Mfumu Yesu. 3Gidaabisi Nzaama ganudele mu disi lupimi ande ande gunudululu midimi.4Iya mudoono guvulu Nzaama mutula gimbangi ginuya leedeene Yesu 5ande gisala gibini gipimi, 6lowo numa koono si gimi gimoso mu gulongo gubini ande ndungu yibini,7nwigi bamvaama banene tsili mu gisala gibini mu kuuma Mfumabisi Yesu. 8Nzaama wunu wunu soolo bugini nuguguseene mapaana maga nudemeneene bugigi Nzaama wupimi 9mutulu nukono gugala ande gifu si gimoso tii mu bufugu bunsugu bu Mwanaana Mfumu Yesu.10Bapaanga ba guzolo, iya nuloomo mu kuuma Mfumu Yesu ni nukono gugala ande gadongo mu kebe gabini mu gudodo ni meeme ngwigi wu Poolo, muudambaana ni meeme ngwigi wu Apoloso, wumbaana se ni meeme ngwigi wu Kefasa, wumbaana se ni meeme ngwigi wu Yesu, 11asi galaana nungu lumoso ande ndaga yimoso. Yesu gigi wunga gabalagana mu bilama?12Nawa wuya nufileene bini, gwigi Yesu e Poolo? mutulu meeme yiwugu ni mu kebe gabini nwigi mu gudodagana. 13Numana bodamana mu kuuma nawa? yi Poolo? Galaana muudu wumoso.14Iya mudoono Nzaama buyi kono gubodogo gwama si muudu wumoso mu kebe gabini ni lowo nga numa dodo ni meeme ngwigi wu Poolo, 15gwigi Gayusu peele ande Kilisipusu 16ande nzo yi Sitefanasa.17Meeme, Yesu lowo gatumusu mu gubodigi ande gulongo baada mu ndungu yi baada bana bamana fa,18asi gwigi mu gulongo Ndaga-Nzaama mu gimpeve, bunu baada nga bahulugu mu ngolo yi Daada Nzaama. 19Babisa sonogo ni bungini beebese ndungu yi baada ande gimbaga gibiwi,20Nzaama lowo gadodo ni ngini bagidili bazobo? agunu bigi banga-ndungu ande balongi ba misigi ande banga-miaga? 21Baada bazolaaga guguumunu Ndaga-Nzaama mu gimpeve, bayi monoga ni buzobo,22asi bisi duyaya longo ni Yesu wufi yataa kulunsi, 23gimi ndegini bayudu bigi mu gudu sawala, asi bigaana bimbaana bigi lu gudu laba mu buzobo bunu;24baya mono ni gwigi ngolo ande ndungu yi Nzaama ndeyini yiya bademene, yima digi yi baada babosogo. 25Ndelunu bayudu baya loomo bipa, asi bigaana bimbaana biya loomo ndungu.26Bapaanga ba guzolo, dalaana mapaana maama mu kebe gabini baada baga demene Nzaama, baada ba ngolo yivulu lowo bigi bavulu, baada ba ndungu yi gimuudu yivulu lowo bigi bavulu, bamvaama lowo bigi bavulu, 27asi Nzaama wusoolo baada bama koono ngolo mutula gumenese ngolo yi banga-ngolo ande bazobo mutula gumenese ndungu yi banga-ndungu28ande bimi bipamba-pamba, bima koono gabiwi mfunu mu gisi gigi mutula gumenese mfunu yi bimi bini bimfunu 29bunu si muudu wumoso nga gakono gulu sigisi ya misi mi Nzaama.30Nzaama wugidili Mfumu Yesu ndungu yibisi wudu guumunu mutula nde. 31Basonogo ni muudu wunu wuma zolo gulu sigisi, galu sigisi mu bimi bini biga sele Nzaama.

Chapter 2
1Bapaanga ba yizolo, luyi gele mu kebe gabini, lowo yisala nuleele si mbala moso ni meeme ngwigi munga-ndungu wunu wuyaba gulongo Ndaaga-Nzaama, 2asi yinu longa Yesu wunu wungiaba, wunu wufi yata-kulunsi.3Meege beene yigele mu boomo, yidegeda, ngolo luyi wi mu luudu, 4ndaga yi meeme ande gulongo gumeeme lowo gumonoga ni ngwigi munga-ndungu, asi yinu deeleene gimbangi gi Yesu mu ngolo ande mu Muhunga-Nzaama 5mutulu lugwigili lubini nulu duungu yata-ngolo yi Nzaama, nukono gulu duungu mu ngolo yi muudu.6Lwindeluulu, ndungu yi duyaya longo, duya yilongo gugele baada bapimi, yigi yini yiga sweege Daada Nzaama duugu tama, 7lowo gazolo ni bazda bayi yabeene mu daanga lunu, ni lowo nga lowo ba muzwe Mfumu Yesu munga-mugieme yata-kulunsi.8Yini yigi ndungu yikono guyaba bamfumunba gisi gigi ande baada ba ndungu ba loolabubu, yigi mutula mugieme wubisi. 9Basonogo ni mapaana mana baada bama monaaga, bama wugaaga, bama yabaaga se mu midimi mibiwi; Nzaama gama yidigeene baada bana bamu zologa,10wudu leese mu ngolo yi Muhungaana wunu wuyabaga mapaana ande manungu mamosogo mana migi mu kebe ga mudimi wu muudu. 11Kimuudu wuyabaga manungu ma mudimi wu muudambaana, ni lowo gwigi ndeege beene mu muhungaana? Gifa gimoso si muudu gayabaaga mapaana ma Nzaama, kaga Muhungaana peele.12Bisi dubege Muhungu wuduugu gugele Daada Nzaama, lowo ni muhungu wu baada ba gisi gigi, 13lwindelunu ludu yayabeene gusala mapaana maya duloomo Muhunga-Nzaama ande gudu dumu;14asi baada bana bama koono Muhunga-Nzaama bugu mayabeene lowo, baya mamono ni gwigi buzobo. 15Muudu wigi mu gimpeve, bugu musaamasa lowo. 15Nawa wuyabaga manungu ma Nzaama mu gumu ludigeene? Asi bisi twigi ande manungu ma Mfumu Yesu.

Chapter 3
1Bapaanga ba guzolo, mu gudodo gupimi, lowo iya nuleele nga baada bigi ande Muhunga-Nzaama, asi nga baada ba gisi gigi, nga baana babambeele 2mutulu mu nkebe gabini gwigi ande baada bayaya dodagana ande guwingisi gadoongo, muudu wumoso ni meeme ngwigi muud'a Poolo, wumbaana ni meeme ngwigi wu Apoloso.3Meeme lowo yinu disi madia mabwidi, asi yinu nwisi midigi mutulu lowo nuka gugu, nwigi mu muswini. 4Lunu yaya sala bunu, lowo nwigi nga baada ba gisi gigi ? 5Poolo gigi nawa?Apoloso gigi nawa ? Gatwigi baada ba gisala bana bayaya saleene Nzaama mu gunu leele Ndagaana.6Hoso muudu gigi ande gisala giana, meeme yigwini mbenge, Apoloso wuya diageene maja, asi Nzaama nde wuya yimenese ande gu yiyelese. 7Mu kebe gabisi badede wumadigi mfunu gwigi Nzaama.8Ndelunu gibisi baboolo twigi gigielele, twigi gu masini, hoso muudu gini lubageene matabisi maana labeene bisala biana. 9Bisi twigi baada bana bayaya sala mu kuuma-Nzaama, bini nwigi nguunu yi Nzaama, nwigi nzo yi Nzaama.10Mu magapa mana maga pe Nzaama, meeme yinsumigi pima-pimi bibege bi nzo, muudambaana galebe guduungu, 11asi hoso muudu gagebe mu gulaba guduungu mutulu Mfumu Yesu wini ya nimisi bibege; muudambaana lowo gama fana gubi nimisi.12Baada bamoso bini bisala ande woolo ande bibende bi tala ande muleenge ande bididi, 13asi mu bufugu bu nsugu bini bimege gu mbawa mutulu guyabeene mfunu yi hoso gisala.14Gisala gi muudu wunu gini kono gunswimi gu mbawa, munga-giwi bugini baga matabisi maana, 15asi ni gimi gima twimi, munga-giwi lowo gini baga matabisi, asi bugini hulusu moono waana ngagwi ni nde wuma digi ya kebe ga mbawa.16Nuyaba pima-pimi ni bini nwigi nzo yi Nzaama, 17Muhunga-Nzaama wigi mu kebe gabini, wunu wuma zwa nzo yi Nzaama, Nzaama bugini muzwa ginaga yigi yi musantu.18Muudu gakono gulu doneene ni gigi nduungu 19ginaga nduungu yi gimuudu yigi buzobo ya misi mi Nzaama. Basonogo mu Mugaana-Nzaama ni nduungu yi baada Nzaama wuyi ganga, 20manungu mabiwi se gama monoga makoono mfunu.21Muudu gakono gulu sigisi mu mapaana papa fana gusala baada mutulu mamosogo migi mabini, 22gugele Poolo, gugele Apoloso ande Piele nande gisi ande lufa ande daanga luulu ande daanga Lunu lwini wiyi, bibiosogo bigi bibini ; 23basi bini nwigi ba Mfumu Yesu, nde giginwu Daada Nzaama.

Chapter 4
1Pimi nudu seenaaga bisi ngagwi ni baada ba gisala ba Mfumu Yesu bana bagaya dumusu Nzaama mu gulongo baada mapaana maana mana maswama. 2Gimi gimoso gima digi mfunu gwigi gugala muudu wunu wugaya sileene mfumaana mudimi.3Meeme lowo iya lusaamasa meege beene ni yilu mono muudu mupimi, lowo se yima zolo ni baada bambaana bansaamasa, asi gwigi ndeege beene Nzaama wuma fana mugu nsaamasa. 4Mudima-meeme lowo wuya ndeese si gubiyi gumoso, asi Nzaama wunu wungiaba munu gumono.5Ndelunu nukono gusaamasa baada tii lwini gugu bufugu bunu buga si Nzaama, bugini duusu mu wangala mapaana mamosogo mana maswama ande manungu ma midimi mi baada, lugini lumusu hoso muudu mu bisala biana.6Bapaanga ga guzolo, iya nuleese gifani gi meeme ande Apoloso mu gunu longo dukono gusomogo midingi miba dusileene, dulabaana mapaana maba sonogo ni 7muudu gakono gulu sigisi ni wuma digi baada babosogo ngagwi ni lowo gama sala baga geele magaba gugele Nzaama.8Nulu si bini beene gimfumu, nugidigi bamvaama, gisi bisi lowo gabisi twigi bamfumu ande bamvaama ya misi mibini mu gu yaala. 9Guya monogo ni bisi batumu Nzaama wudu si baada bansugu ngagwi ni baada ba bologo bana babaya zolo guzwa ya misi mi baada ande mi bawanzio.10Mutula Mfumu Yesu bisi dugidigi bazobo, badu mwesa pasi, dufaya gu nzala ande pwisa-maja, 11duya digi buguulu, badu bula, baya dudwala gisaga-saga, badu woonosa luudu, duya sala bisala bingolo mu gubaga madia;12asi bini nwigi banga-nduungu, banga-ngolo, banu zidisa mu gimvugu gi Mfumu Yesu. 13Nuba duduga, bisi duba sagamana; ni badu mwesa pasi, bisi duganga mudimi; duba waaya mamvudu mapimi ni badu leela gubiyi. Baya dumono ngagwi ni bimi bipamba.14Lowo ni iya nusonogeene mugu nuwa nsono, asi mugu nulongo ngagwi ni baana baama ba yizologa. 15Ni batu nuwa baada midi guumu (10.000) mugu nudalaaga lunwigi ande Mfumu Yesu, lowo nwini gala ande ba daada bavulu, kaga wumoso peele. Luyi leese Ndaga-Nzaama, yigidigi gidaabini mu gimvugu gi Mfumu Yesu. 16Lwindelunu iya nuloomo mu gulabaaga mugeleene wu meeme.17Iya nudumusu mwanaama Timote wu yizologa, wuyi sileene mudimi mu gwa nuwibigi misigi mini miya twalasaaga meeme mu gimvugu ande Mfumu Yesu nga buyi milongoga bihene bibiosogo mu mabundu. 18Baada bamoso mu kebe gabini bayaya lusi gisi ni meeme lowo ngini ya nudala.19Asi Nzaama wunzibileene nzili, bungini wiyi, lowo gwigi ni mutula gudodo gubiwi peele, asi gwigi mutulu gusala se gisala gibiwi. 20Gisala gi Nzaama lowo gigi gi gono, asi gigi gi ngolo yi Muhungaana. 21Numa zolo tsili kiwi? ngwiyi ande fimbu e ande mudimi wu dulu-duluu?

Chapter 5
1Mu kebe gabini ginduumu giya wugagana guvulu gini bakono gusalaga bampani, muudu wumoso wuyama ande mugesa-gidaana. 2Bini lowo gabini nuya wugu si nsono, nwigi mu gubulu tulu, lowo gabini gumu yidi.3Meeme si bunu bungwigi guleye, ngwigi bande bini mu manungu mu kuumu yi Mfumabisi Yesu. 4Muudu wunu wuma sala gubiyi gunuw iya nuloomo ni lunwini wana gana mu gimvugu gibini, 5numu dimini gu miogo mi Sadana gamuzwe, asi bugini hulusu moono waana mu bufugu bunsugu mu gimpeve.6Nukono gulu sigisi, nuyabaaga pimi ni gandaama ga mugiele gawubusuga mfufu yi mampa. 7 Dogolaana mugiele wunu wu kulu wu masumu mu kebe gabini, nga nufanagana ande mfufu yi mampa yifini yini yima koono mugiele; ndebunu bunwigi geele duugu luga luleede Mfumabisi Yesu nga magaba ma mwana-lumeeme yata-kulunsi. 8Dusalaana fedi lubisi lu Pagi gukono mugiele wukulu ande ginduumu, asi dulu salaana ande mampa mama koono mugiele, dugalaana baada bama digi pimi.9Luyi nusonogeene mugaana mu mbala yinawa, yizolo gunu leele ni nukono gugala giamba ande baada bana baya sala masumu 10nga ginduumu ande gwibi ande madiadi ande gusaameene bidegi ande bakidi.11Nukono gudiaaga ande baada bana baya ludemene baklisto, asi bigi mu guwudu mono ande gusala masumu ma gifande gifa. 12Meeme bugu saamasa bampani lowo, ndeege beene Nzaama gaba saamasa, asi baada ba gimvugu gibini. Mu Mugaana basonogo ni numu yidi muudu mufa mu kebe gabini.

Chapter 6
1Mutulakiwi nwigi ande mapaana mana maya nuwa pasi mu gimvugu gibini, 2lowo nuya leesagana, numa dele bini beene, asi nuyaya laba bampani? 3Lowo nuya mono ni baada bana lowo bama fana?4Bini ga bunwini saamasa gisi gigi ande bawanzio? 5Iya nuleele mutulu gunu wugusu nsono ni lowo gwigi si muklisto wumoso mu kebe gabini wuma fana gugiele mapaana mabini? 6Kaga mumpani wuma fana?7Ni nwigi ande gubiyi mu kebe gabini, guya monogo ni bini beene nwigi mu gibele 8mutulu nwigi bibi, bapala ande biwudu-mono9ande banduumu ande basaama-bidegi ande banganga ande baada ba masumu ma gifande gifa. 10Asi nuyabanni baada bafa lowo Nini baga gihene mu Gimfumu gi Tala. 11Dalaana bunu gelé bini tomo, asi Nzaama wunu wululu mu matsili ma Mwanaana, Mfumu Yesu, wunu si mu lugala mu gimpeve, wunu gidili baada bapimi ya misi miana.12Bunwini dodo ni duma fana gusala mapaana mamosogo. E, gwigi ndebunu, asi mamosogo lowo migi mapimi, bugu wesele muudu lowo ni mapwisi ma gisi gigi ma luyaala. 13Nudodoga se ni madia bama si mutula zumu, zumu mutula madia. E, gwigi ndebunu, Nzaama bugini dogolo zumu ande madia, asi luudu lowo lwigi mutula ginduumu, lwigi mutula Nzaama, Nzaama mutula luudu.14Nzaama wufuduleene Mfumu Yesu moono, bugini dufuduleene bisi se moono mu ngolo yaana. 15Nuyaba ni luudu lubini lwigi bilama bi luudu lu Mfumu Yesu, yima fana gubi goso ande mukaada bwu nduumu? Galowo!16Nuyaba ni wunu wuma goso luudu ande mukaada wu nduumu bama gidigi muudu wumoso, ginaga mu Mugaana basonogo ni bini gidigi muudu wumoso. 17Asi wunu wuma gosagana ande Mfumu Yesu wuma gidigi mu gimpeve muudu wumoso we nde.18Nugi dini ginduumu mutulu masumu mamosogo migi yanzie, asi ginduumu Gigi mu kebe ga luudu lu muudu, luudu lwigi nzo yi Nzaama, lwigi ande Muhungu wu Nzaama mu kebe; nuyabaaga bunu?19Bini lowo nwigi babini beene, asi nwigi baada ba Nzaama, baga suumu mu tala yivulu. 20Nusaleene luudu lubini mugu wa Nzaama lugugu.

Chapter 7
1Luulu iya nuwa mvudu yi mapaana Manu nusonogeene mu mugaana. 2Gwigi pimi ni hoso bagala gadwala mugesaana, mukaada se gadwala mudimaana mutulu ginduumu giyi givulu.3Lowo gwigi pimi mudimi mu gusaleene luudu lwana nga buga mazolo, mugese se gifa gimoso. 4Wumoso gakono gunangasa mugwene luudu lunde mutulu luudu lu mudimi lwigi mutula mugesaana, lu mugese lwigi mutula mudimaana.5Asi ni bama zolo guhululugu mu ndaama-mafugu mu gusaama, bama fana gulemene ndebunu ; gungoyo bama fudugeene gimvugu gibiwi ni lowo bama bwa gu miogo mi Sadana. 6Lowo ni iya nuwa misigi, asi iya nuwa nzili mu gugala nga meeme mu gukono gukweele ande bakaada bana bafileene badimi, balu lemeneene gabiwi ndebunu. 7Asi ni lowo nuya gugu mu guganga mudimi,8gimi lowo, numa fana gabini gukweele ni lowo numa bwa gisaga-saga 9mutulu hoso muudu Nzaama wumu we magaba maana ma gisobagani.10Bana bigi mu mawaala, iya bawa musigi wuma duugu gugele Nzaama ni mugese gakono guduugu mu nzo-mudimi, mudimi se gakono guwesele mugesaana. 11Ni mugese wuma nanga waala, gakono gubisa kweele, gafudugeene mudimaana, ni lowo bawuga gana.12Luulu lwigi nungu lu meege beene, lowo ni lu Nzaama. Iya dodo ni muklisto wu mukaada ni wuma dwala mudimi wu mumpani, 13ni lowo muklisto wu bagala wuma dwala mugese wu mumpani, bakono guzwa waala 14mutulu mumpani bugini besagana ande Nzaama, ni lowo baana babiwi bini gala nga baana ba bampani, gisi bigi bela-bele ande Nzaama.15Ndelunu ni mudimi ni lowo mugese wu mumpani wuma zolo guzwa waala, numu wesele galu zwe mu pwede. 16Abunu si mugese wu muklisto gini hulusu mudimaana ni lowo mudimi wu muklisto gini hulusu mugesaana?17Ni Nzaama wuma demene muudu, gwigi pimi mu gulaba misigi minde. 18Ni luga gudemene wugele muhigi wu muudu, 19ni lowo wuba kono guyaadigi, Nzaama wugu guulu,20wugu fudeene tala yivulu, 21wugu gidili muhigi waana, 22wuba kono guyaadigi, gusaga lowo ni bagu yaadigi, lowo gwigi mfunu. 23Paana yiyi iyaya yilongo mu kebe ga mabundu mamosogo. 24Bapaanga ba guzolo, hoso muudu gasele guzolo gu Nzaama ndebunu buga mudemene ande bugaya mudumu mu gusala.25Mutula pasi yi gisi gigi lowo ni iya nuwa musigi, asi gwigi nungu lwama mutula baada bana bakono gukweele ande bakaada bana bafileene badimi. 26Gwigi pasi mu gusala gisala gigi ni wigi ande baana ni lowo mugese ni lowo mudimi. Gwigi pimi mugu gisala ni wigi nzeege beene.27Gwigi pimi mwana-mukaada mu gukweele, asi gini dalaaga guvulu mapaana ma nzo yana ande ma gisi gigi. 28Asi wunu wigi mu waala, guzwa lowo waala lunu.29Lowo gwigi masumu mwana-mukaada ni lowo mwana-bagala mu gukweele. 30Bapaanga ba guzolo, guma waala bitsi mapaana buma yaya sobo mu gisi gigi. 31Baada bana bigi mu gudili, lowo bini monogo ni bigi mu kiene; bana bigi mu kiesi, lowo bini monogo ni bigi mu kiesi; bangaa suumu bimi, lowo bini monogo ni bigi ande bimi; bangaa bisala-sala bi gisi gigi, lowo bini bisa monogo mutulu gisi gigi tala lowo bugiya waalaga.32Meeme iya zolo ni wunu wigi mu waala, gadeleene mapaana ma waala lwana ande ma gisi gigi, wunu wigi ndeege beene gadeleene gisala bgi Nzaama 33mutulu mukaada-waala gadeleene mudimaana ande nzo yaana. Nukono gulu wa pasi mu midimi. 34 Si mukaada, si mwana-mukaada wuma kono gukweele, gaseleene Nzaama35asi gakono gulu gaabala mu bisala biolo.36Lowo iya nudumu mu gingolo-ngolo, 37asi gwigi mutula mapimi mabini, bien nugala bela-bele ande Nzaama. 38Ni mwana-bagala gaya zolo gukweele, pimi gagiese ndeege beene mu kebe ga mudimaana.39Nkudu guma digi pimi ni lowo gama kweele. 40Ni mukaada wufileene mudimi wuma mono mudimi wumbaana, pimi badwalaganande ni gigi muklisto, asi gwigi pimi mu saleene Nzaama lugigi ndeege beene. Luulu lwigi nungu lumeeme luga mapa Nzaama.

Chapter 8
1Luulu, dudalaana paana yi gudia madongo maba magabeene banzaama ba bidegi. Nuyaya dodo ni bisi babosogo twigi ande ndungu. 2E, gwigi ndebunu, asi ndungu yini lowo yigi yipimi mutulu yiya dugidili luleene. 3Gisi muudu wunu wuya lumono ni gigi ndungu, lowo gwana gayaba si gimi gimoso ; Nzaama gayaba muudu wunu wumu zologa.4Bisi duma fana gudia madongo mana maba magabeene banzaama ba bidegi? 5Bisi duyaba ni Nzaama gigi wumoso peele mu tala ande yataa maana, nde wunu wusele bimi bibiosogo ande bisi baada. 6Lowo gwigi ande wumbaana, Mfumu se gigi wumoso, kaga Yesu-Klisto wunu wusalamaneene bimi bibiosogo ande mu nzilande, wunu wudu waaga moono wutwigi awiwi, bana bamoso bigi bifani-fani bipamba-pamba.7Asi baada bavulu bayabaaga bunu. Bidegi lowo bigi ande madongo, si bunu buba biwaaga hoso daanga, si ndebunu lowo duma fana gubaga si gimi gimoso ni budu madia madongo mana; lowo se duma fana gukono si gimi gimoso ni lowo duma dia.8Asi bana badiaaga bayabaaga ni babwaaga mu masumu lubaya dia madongo mana; gisi bigi banga-woono, 9Gebaana mu gukono gubwisi baada bana bama kono lugwigili lungolo...asi lowo gamiwi mini dugoso ande Nzaama ...10Lunu ya dia mu kebe ga nzo yi nzaama wu bidegi, ni muudu wunu wuma kono lugwigili lungolo wutu numono bugini ganga mudimi mu gukono gudia?11 Nuyabeene ni nubeebese moono wu muudu wunu wuya fileene Yesu, nze gaama wigi ndungu. 12 Gudia gunu guya wingisi masumu mu kebe ga baada bana bama koono ngolo mu lugwigili, guya balwalasa biwi ande ndeege beene Mfumu Yesu. 13Lwindelunu meeme lowo ngini bisa dia madongo mana mama bwisi paangaana mu masumu.

Chapter 9
1Meeme lowo ngwigi wungaa guulu? lowo ngwigi tumu wu Mfumu Yesu? lowo yisala mumono geele? Bini lowo nwigi mbenge yi gisala gimeeme? 2Si bunu buyaya dodo baada bambaana ni lowo ngwigi tumu, asi bini beene ganwigi bambangi ba gisala gimeeme !3Ya misi mi baada bana hahaha nsubu, yidodoga ni 4meeme lowo yima fana ginaga madia ande mono mu gisala giama 5ande gudwala mugese wu muklisto nga Piele ande batumu bambaana? 6Ni lowo meeme peele ande Balanabasa duma fana gusaga madia bisi beene?7Nuwugu geele ni suda wudiaya mu nzimi yaana ni lowo mugebe mameeme gakono gunwa midigi mi mabele ma bitwisi bigaya gebenni lowo musala-nguunu gakono gudia mbenge yi nguunu yaana? 8Asi yikono guleede bifani bi bimi biduya mono peele, ginaga basonogo mu Mugaana wu misigi mi Mose ni9Nukono gumu ganga pundu wunu wuya niada lowo musingi gu gono, Nzaama gaba zolaaga bangombi? 10Badu sononogeene paana yini. Pimi muudu wunu wuya sala nguunu gadi bimi bi nguunu yini ande wunu wuya gini. 11Bisi dugwini mu gimpeve, gwigi gubiyi mu gudia mbingi yi gisala gibisi?12Ni baada bambaana munu gudia, gubiyi gibisi agunu? ni bisi duganga mudimi mu gukono guganga nzili mu daanga ludu nulonga Paana yi Pimi yi Mfumu Yesu?13Nuyaba pimi ni baada bana baya sala mu kebe ga nzo-Nzaama badiaga mu gisala gi nzo-Nzaama, bana bafufuga magaba ma Nzaama, badiaga mu magaba ndemana. 14Gifa gimoso se bana baya longo Ndaga yi Nzaama bama fana gudia mu gisala ndegini. 15Lowo yima loomo mu gingolo-ngolo, asi iya zolo gunu leele ni gisala gigi giya paaga kiesi, lowo ni meege yigi bege, asi gwigi ndeege Nzaama wupe. Ni iya gisala gubiyi, pimi mfi, asi lowo gwigi ande muudu wunu wini togolo kiesi kiesi gigi. 16Meege beene bugu lusigisi lowo mu gulongo Ndaga-Nzaama mutulu buba tumuga, gwigi kiene ni lowo yitu yilongo.17Ni gugalaaga ni iya longo mu guzolo gu gwamaw nga ngwigi ande lufudu, asi buba tumuga gwama, 18ndelunu bugu loomo si gimi gimoso lowo, kaga yiwi beene Ndaga-Nzaama yini mfudu. Kiesi gimeeme Gigi gulongo Ndaga-Nzaama yi kiene.19Ngwigi wungaa guulu, lowo muhigi wu muudu, asi yilu gidili muhigi wu baada bavulu mutulu yiba dwala gugele Mfumu Yesu. 20Lungwigi ande paana mu kebe ga bayudu, iya monogo ni ngwigi muyudu mutulu yiba dwala gugele Mfumu Yesu; lungwigi ande baada bambaana bana bakono guyaba misigi mi Mose, iya monogo nga biwi mutulu yiba dwala gugele Mfumu Yesu; lungwigi ande bana bama kono lugwigili lungolo, iya monogo nga biwi mutulu yiba dwala gugele Mfumu Yesu.21Lowo ni iya nanga misigi mi Mose, ginaga ngwigi mu kebe ga misigi mi Mfumu Yesu 22mutulu biwi se bahulugu. 23Iya sala bunu mutulu gubaga mbingi.24Nuyaba ni baada bana basenega tini, mu kebe gabiwi, gwigi wumoso peele wubagaga magaba. Bini se nuseene tini, nubege magaba. 25Baada babosogo bana basalaga nsaga yi gifande gifa, mu gubingi gwigi ande misigi mingolo ande malongi mavulu baba waaga. Basalaga bunu mutulu gubaga magaba ma plu yini yibeebega, asi bisi duya saga mpu yini yikono gubeebaaga. 26Bwi ndebunu meeme yisenega tini misi gu gilungunu mutulu magaba, gifa gimoso nga muudu wunu wuya nwaana gu makofi, gabulaaga gisaga-saga ni lowonwuma bele. 27Meeme iya gebe luudu lwama pima-pimi mutulu yikono gubele mu gisala giyi masala gi gulongo baada bambaana Ndaga-Nzaama.

Chapter 10
1Bapaanga ba guzolo, iya nuleele ni nuba nungeede bakaaga babisi mu daanga lu Mose, 2badiga gu tsina-madudu, babwili nzele wu maja ma lugie gu mili, guya monogo ni buba bodamana, 3luba nwi ande gudia madia ma gimpeve gimvugu ande Mose, 4gunwa guya leesege ni gwigi Mfumu Yesu mudoyo wu moono wunu wubadwala mu nzili.5Mu kebe gabiwi, bamoso Nzaama lowo gaba guumunu, ndelunu, luba mana fa mu tsege yi bwasa. 6Bisi dubege ndungu, dukono gula bifu bibiwi bifa ande manungu mabiwi mafa.7Nukono gusaameene bidegi, nukono gusala ginduumu nga biwi. Basonogo ni buba bwanzana mu gudia ande gunwa, buba nimigi mu gugini. 8Asi bisi dukono gusala nga biwi, dalaana baada midi maguumu moolo ande badede (23.000) bafi mu bufugu bumoso.9Dukono gumu mege Mfumu Yesu nga biwi, dalaana bana bamana fa gu bangongono, lu bamana balunzu, 10bamoso wanzio wu lufa wumana ba zwa mutulu gunienge gubwi.11Bimi bibi bidu we ndungu, dukono gubisa bisala nga biwi mutulu dukono gubwa; 12muudu wunu wigi mu muningi gagebe, gakono gunwa. 13Mihungu mini miyaya numege migi bwindebunu mu kebe ga baada, asi Nzaama wunu wugugusuga malese maana bugini nugebaaga ande gunu wa ngolo mu gukono gubwa; lowo se gini zolo ni ngolo yinu wi ya misi mi mihungu mifa.14Gimi gimoso gima digi mfunu, Nukono gusaamaaga bidegi. 15Iya nuleele nga baada ba ndungu, dalaana ludu nwaaga gidimi gi matsili ma Yesu ande ludu diaaga gidimi gi luudu lunde, 16dugalga mu gimvugu gimoso ande Yesu ngagwi ni bilama bi luudu lwaana 17mu kebe ga lumpa lumoso si twigi baada bavulu?18Dalaana mu kebe ga baana ba Yisaleele, baada bana baleedega magaba ma gufufu ga bigi mu gimvugu ande Nzaama. 19Asi magaba mana maba waaga bidegi migi ande mfunu ni lowo giwi beene bidegi gigi mfunu?20Galowo, ndelunu yima zolo gunu leele ni bampani bawaaga Nzaama magaba, asi bawaaga mihungu mifa. 21Ndelunu, lowo yima zolo ni bini nugosaganaaga ande mihungu mifa daanga lunuya dia ni lowo lugu nwa, nugalaaga ya meese ma Mfumu Yesu ande ya meese ma mihungu mifa; 22ni lowo, duma fudumunu kobo yi Nzaama. Bisi dutu mudigi mu ngolo?23Nudodoga ni Nzaama wudu we nzili yi gusala mapaana mamosogo. E, gwigi ndebunu, asi mamosogo lowo migi mamfunu mu kebe ga gimvugu. 24Muudu gakono gusaga mbingi yindeege, asi gasege yi baada bambaana.25Numa fana gudia madoongo mamosogo mabaya dege ya zaana, gumede lowo. 26Ni mumpani wutu gudemeneene madia gu nzo yaana, dia bimi bibiosogo biga tugu wa, gumede lowo, gumu wufulu se lowo. 27Asi ni muudambaana wutu guleele ni gudia lowo, bimi bini babi leede magaba gugele bidegi; nze gumu laba lowo28mutulu basonogo mu Mugaana wu Nzaama ni bimi bibiosogo bigi yataa maana bigi bi Nzaama, midimi miolo migi gubiyi. Lowo ni iya dodeene bunu nze, asi muudu wunu. 29Ni midimi miolo migi gubiyi, asi mutulakiwi nde gama fana gwa guleele ni gusala lowo gimi ginawa? 30Ni yima wa Nzaama madoono mutula madia, mutulakiwi baada bini ya nsubu mu madia mana?31Diana, nwana hoso gimi mu guwa Nzaama lugugu, 32asi guwa bayudu ni lowo baada bambaana mono lowo, ni lowo Dibundu lu Nzaama. 33Meeme iya sa ngolo mu guwa Nzaama kiesi daanga lulwosogo mu mapaana mamosogo; iya saga kiesi gi baada babosogo, asi lowo ni gimeege beene mutulu baada babosogo bahulugu. Ndelunu bini se salaana ndebunu.

Chapter 11
1Bini, nundabaaga meeme, nga buyi labaga meeme Mfumu Yesu. 2Meeme, ngwigi kiesi mu gisala gibini, nuya laba mapaana mamosogo mayi nulongo. 3Iya zolo ni numu yabeene Yesu ni gigi mfumu wu muudu muwosogo, mudimi gigi mfuma-mugesaana, Nzaama gigi mfuma-Yesu. 4Gwigi gubiyi bagala mu guwingini ande pu gu mudwe mu nzo-Nzaama lugaya saama ni lowo mu gulongo Ndaga-Nzaama,5ni lowo mukaada gu mudwe bwasa ni lowo wugiese gikulu-bandi, gaya beye mudimaana ande Mfumu Yesu lugaya saama ni lowo mu gulongo Ndaga-Nzaama. 6Mukaada ni lowo gama fugu mudwe waana ande gidambala daanga lulwosogo ni lowo wuma gaya bamfufu, gwigi nsono.7Bagala lowo gama fana gufugu gufugu mudwe waana mutulu gigi gifani gi Nzaama wuga waaga lugugu; Nzaama se lowo gamu sele mutula mukaada. 8Asi mukaada gamu sele mutula bagala, mu nzila-bagala,9ndelunu bawaaga mudimaana lugugu. 10Mudwe wu mukaada lowo wuma fana gugala bwasa mutulu Nzaama wuwu si gidimi gi luzidi mu bamfufu ni lowo mu gidambala mutula bawanzio, gigi gidimi gi bisala biana biga muwe.11Bwindebunu mu gimvugu gibisi ande Mfumu Yesu, mukaada gigi gu miogo mi bagala, bagala gigi gu miogo mi mukaada; 12ginaga bagala gabuduguga gugele mukaada, mukaada gasalamana mu nzili yi bagala mu guzolo gu Nzaama.13Giesaana bini beene ni gwigi pimi mukaada mu guwingini mudwe wubwasa mu nzo-Nzaama. 14Ni bagala gagangaaga bamfufu, abunu si mukaada gama fana gugaya bande? 15Gwigi pimi ande kiesi ni mukaada gigi hoso daanga ande bamfufu baleye, Nzaama gamu we mutulu bamonogogaaga nga gidambala. 16Ni muudu wusaaya miaga, gumu leele ni mabundu ande baada lowo bama fana gusobo misigi mi nzo-Nzaama.17Labeene mapaana manuya sala, meeme lowo yima fana gunu buleene miogo mutulu bimvugu binu yaya wingini bigi ande baada hahaha wingisi gadoongo. 18Lunu yaya wanagana ya meese ma Mfumu, lowo gwigi ni mutulu gunungu pasi yiga mono Mfumu Yesu, 19asi gwigi ande baada bayaya dia gu mfubi, bayaya dia bimi bibiwi beene mu gusigiseene bana bama koono bimi ande gubawa nsono ngagwi ni mu manzo mabiwi lowo badiaga, baada bambaana munu guwudu mono.20Ndelunu guya loomogo ni nuboda dala banawa bigi tsili baklisto, 21pimi numana gabalagana mutulu nuya wa Dibundu lu Nzaama nsono. 22Mu mapaana ma gifa gini nuya zili ni meeme yinu buleene miogo? Galowo.23Dalaana malongi maga me meeme Mfumu Yesu, yinu longo ni mu pibi yini yiba dege Mfumu Yesu, gaseene lumpa, luga doono Nzaama, luga mana lugiese ande gugabeene balongogo baana, 24gadodo ni gigi gifani gi luudu lumeeme mutula bini; hoso daanga nusalaaga ndebuubu mu gunungu meeme.25Luga bisa seene goobo lu vini, gadodo ni luulu lwigi lusili lu Nzaama lufini ande baada mu nzila-matsili mameeme. Nusalaaga ndebuubu mu gunungaaga meeme. 26Hoso daanga lunwini diaaga lumpa ande gunwa goobo luulu, nwini longaaga lufa lumeeme.27Ndelunu hoso muudu wuya dia luudu ande gunwa goobo luulu gaya wingini mu gimvugu ande Mfumu Yesu; guya loomogo ni hoso muudu galu godoloso mu gudia ande gunwa, gayidigi mudimaana. 28Asi wunu wuma kono gulu godoloso, ni wuma seene ndebunu ande jili mu mudimaana, 29gayabeene ni ndeege beene wuya lusageeene pasi, wuya lubwisi mu masumu mu luudu lu Yesu ande mu matsili maana. 30Gisini ndegini baada bavulu mu kebe gabini bamana beele, bamoso bamana fa.31Ndelunu ni buduya ludala bisi beene mu kebe ga midimi, lowo duma fana gubwa mu masumu, 32asi ni gwigi Daada Nzaama wunu wuyaaba gugiese mapaana mabisi pima-pimi, gakono gudu wa duumbu nzili yimoso ande baada ba gisi gigi.33Bapaanga ba guzolo, lunuya waanagana ya meese nma Mfumu, nuzilaganaaga bini babosogo. 34Ni gwigi ande muudu wigi nzala, pimi gasala dia gu nzo yaana mu gukono gusaga kobo yi Nzaama mu kebe ga bimvugu bibini. Mapaana mambaana nginiya madala ndegunu.

Chapter 12
1Bapaanga, luulu dudalaana mapaana ma magaba ma Nzaama. 2Yima zolo ni nuyabeene ni lowo gwigi ande muudu wuma fana gudodo ni Nzaama mupiaga Yesu ni gigi ande Muhunga-Nzaama ni lowo wumbaana gadodo ni Yesu gigi Mfumu ni lowo gigi ande Muhunga-Nzaama. 3Nuyabeene ni lunu gele bampani, nulaba bidegi bikono ndaga.4Muhunga-Nzaama wigi wumoso peele, ndewunu wuleedega magaba ma gifande gifa 5mu gusaleene kaga Mfumu Yesu. 6Nzaama gigi wumoso peele, ndewunu wuleedega bisala bibiosogo bi gifande gifa gugele baada babosogo.7Muhunga-Nzaama wuwaaga hoso muudu magaba mutula mapimi ma baada babosogo. 8Muudu wumoso wubege magaba ma ndungu yi gudodo mapaana, wumbaana magaba ma gulongo Ndaga-Nzaama pima-pimi,9muudu wumbaana lugwigili lungolo, 10wumbaana se magaba magu sala bipa, wumbaana magaba ma gubigili mapaana ma Nzaama ande gulugisi baada, wumbaana se magaba magu yaaba mihungu mifa ande mihungu mipimi; wumbaana magaba magu dodo mandaga mafini, maginzenzi, wumbaana se magaba magu bangana mandaga. 11Muhungu kaga windewunu wumoso wuleedega magaba mamosogo mana ma gifande gifa, ma gisobagani gugele hoso muudu mu guzolo gu Nzaama.12Yesu gigi gifa gimoso nga luudu lu muudu ande bilama bivulu. 13Bisi babosogo ande bayudu ande bigaana bimbaana, ande bahigi ande bamfumu, dubodamana mu Muhunga-Nzaama mutulu guduungu luudu lumoso peele ande gunwa Muhungu wunu wumoso.14Luudu lwigi lumoso, asi lwigi ande bilama bivulu. 15Ni tswi luma dodo ni meeme lowo ngwigi disi, nga lowo lwigi mu kebe ga luudu; 16ni guulu luma dodo ni meeme lowo ngwigi googo, 17nga lowo lwigi mu kebe ga luudu.18Muudu wuma fana guwugu nsungu ni lowo guwugu mandaga ni gagalaaga ande disi peele? 19Bwindebunu Nzaama gasele luudu ande bilama bivulu, 20ni lowo nga lowo lwigi lumutsini. Lukaya gala bunu ni lugalaaga gilama gimoso peele?21Disi lowo luma fana guleele guulu ni meeme lowo ngwigi ande mfunu yinze, mudwe se lowo wuma fana guleele mili ni meeme lowo ngwigi ande mfunu yibini. 22Bilama bi luudu bidu monoga ni bima digi mfunu, binsono ya misi mi baada, dubi swegega pima-pimi, 23bini bidu monoga ni bipamba-pamba, 24ndebini bidu salasaga hoso daanga, bidu kono guzidisaaga ande gusweege. Asi Nzaama gazologa ni dubi zidisaaga bilama bibiosogo, bigi bimfunu.25Ni gilama gimoso gigi mu gubeele, bibiosogo bigi mu pasi; ni gimoso gima baga luzidi, bibiosogo bigi mu kiesi. 26Bwindebunu mu kebe ga gabiwi gadoongo gagalaaga, bigi ande guzolagana, bibiosogo bigi gifa gimoso. 27Bini babosogo nwigi bilama bi luudu lu Mfumu Yesu.28Bwindebunu Nzaama wumana sa baada mu bihene bi gisobagani ande magaba magaba se ma gisobagani; tomo gwigi batumu, bama laba babigili, gungoyo balongi ande bazunusu bakaasa ande baada bana baya salasa bagwene ande bana baya dwalasa bibwili bi baada. 29Lowo ni babosogo bigi batumu ni lowo babigili, ni lowo balongi, ni lowo bangaa sala bipa, ni lowo bangaa zunusu bakaasa, ni lowo bana badodoga mandaga ma ginzenzi, ni lowo babangana ba mandaga,30lowo bigi ande magaba ma gifa gimoso ni magu sala bipa, ni magu zunusu bakaasa, ni magu dodo mandaga ma ginzenzi. 31Asi bini sagaana magaba mana mama digi mfunu. Luulu iya nuleese nzili yima digi mfunu.

Chapter 13
1Ni meeme lowo yizologa baada, si buyi ma dodo mu mandaga ma ginzenzi ande ma bawanzio ande gugabeene baada bimi, si buyi tulu luumu ya kebe ga mbawa, si buyi malongo Ndaga-Nzaama, si buyi yaabeene mapaana maga swege Nzaama, 3lowo gwama ngwigi mfunu, iya fanagana ande gibende gini giya sa lubu lupamba-pamba nga ngungu ni lowo gidaadi giya bulu mizigi.4Muudu wunu wuzologa bagwene galeedega kiesi mu kebe ga baada, gawugaaga kobo, gasalaaga baada gubiyi, gazolaaga ni baada bambaana basele gubiyi,6gazologa mapimi ma baada babosogo, 7daanga lulwosogo gagebega lugwigili lwana ande gusa mudimi mu mapaana mamosogo.8Gulongo mapaana ma Nzaama ande gudodo mu mandaga ma ginzenzi ande ndungu bibiosogo bubini nsugu, 9asi guzolagana gwini galaaga mvulande mvulu. 10Daanga lwini ya mapaana mapimi, gimuudu bugini bili.11Luyi gele mwana-mbeele yinunga nga mwana-mbeele, yisala mapaana ande gudodo nga mwana-mbeele, asi luyi gidigi mbudu, mapaana ma gimbeele mamosogo yiwesele. 12Luulu, duya mono gisaga-saga ngagwi ni mu gipeele gikulu, asi mu daanga lunu, bungini muyaabeene pima-pimi Nzaama; bwi ndebunu buga ngiaba nde.Chapter 13 0
-9991 Ni meeme lowo ngwigi a de guzolo gu baada, si buyi tuba gabeene bimi, si buyi madodo mandats ma ginzenzi ande ma bawanzio, 2 si buyi malongo Ndaga-Nzaama, si buyi tulu luumu ya kebe ga mbaa, si buyi mayabeene mapaana maga swege Nzaama, 3 Lowo gwama ngwigi mfunu; iya fanagana ande gibende gini giya duusu lubu nga ngungu ni lowo nga gidaadi giya bulu misigi.4Muudu wunu wuzologa bagwene, galeedega kiesi mu kebe ga baada; gagangaga mudimi, galu zanganaaga, galu sigisaaga, 5 lowo gigi buko, gawugaaga kobo, gamengaaga baada, gasalaaga baada gubiyi,6 gazologa gusala baada mapaana mapimi, gazolaaga ni baada bambaana basele gubiyi;7 gagebega lugwigili lwaana daanga lulwosogo ande gusa mudi.8 Gulongo Ndaga-Nzaama ande gudodo mandaga maginzenzi ande ndungu bubini nsugu, 9asi guzolo gwini galaaga mvulande mvulu. 10Lwini ya mapaana mapimi, gimuudu bugini waalaga.11Luyi gele meeme mwana-mbeele, yinunga nga mwana-mbeele, yisala nga mwana-mbeele, yidoda mapaana ma gimbeele, asi luyi gidigi mbudu, mapaana ma gimbeele mamosogo yima wesele. 12 Luulu duya mamono gisaga-saga nga mu gipeele gikulu, asi mu daanga lunu, bungini muyabeene pima-pimi ndebunu buga ngiaba nde meeme.13 Mu kebe ga bimi bibi bidede, guzolagana ande gusa gusa mudimi ande lugwigili, gimi gima digi mfunu gwigi guzolagana.

Chapter 14
1 Tomo sagaana guzolagana mu midimi mibini ande magaba mana maga leedega Nzaama, mama digi tsili mfunu gwigi magaba ma gulongo Ndaga-Nzaama.2 Ni muudu munu gudodo mandaga maginzenzi, maya kono guyaaba baada, lowo gwana gaya basalasa mutulu lowo gabiwi baya bagisi si gimi gimoso, asi gaya leele Nzaama, gaya lusalasa ndeege beene. 3Asi wunu wuya longo Ndaga-Nzaama, gaya salasa baada mutulu Muhunga-Nzaama wuya muleese mapaana maga swege Nzaama, mana maya yelese lugwigili lubiwi, munu guba sangasa ande guba sa gibagala. 4Muudu wunu wuya dodo mandaga maginzenzi, ndeege beene wuya baga mbingi, asi wunu wuya longo baada, gaya saga mbingi yi baada babosogo mu kebe ga Dibundu lumutsini.5 Gwigi pimi mu gulongo Ndaga-Nzaama, asi lowo ni mu gudodo mandaga maginzenzi. 6 Ni yima ya gu bulu lubini, yidoda mandaga manu yakono guwugu gabini si paana yimoso, mfunu gimeeme yigi kiwi mu kebe gabini? Gwigi mfunu mu gunu longo mapaana ma Nzaama, mu gunu leese mapaana mana maga mandeele ande gunu wa nduungu.7Gifa gimoso nga muudu wunu wuya bulu mizigi, ni lowo gaya duusu mandaga pima-pimi, abunu baada bayaba gubigi mugungu? 8 Ni lowo muudu wunu wuya kono gubulu mvili-mvili pima-pimi, abunu baada bayilamana mu gunwanasa bambeni babiwi? 9 Bwindebunu se baada lowo bama fana gubagisi malongi maya duugu mu mandaga maginzenzi ni lowo gwigi ande muudu wuya mabangana; maya digi gamiwi mu muhungu.10Mandaga migi mavulu yataa maana, migi ma gifande gifa; 11mamosogo maleesega mapaana, ndelunu mu kebe ga baada boolo ba mandaga ma gisobagani, wumoso gigi munzenzi gugele wunu wumbaana, wunu se gigi munzenzi gugele wunu wutomo.12Gwigi mfunu mu gusaga magaba ma Muhunga-Nzaama mutulu guyelese Dibundu lu Nzaama.13 Lwindelunu muudu wunu wuya dodo mandaga maginzenzi, pimi gamu loomo Nzaama gamu de magaba ma gubangana. 14 Gwigi pasi ni meeme ngwigi mu gusaama Nzaama ni lowo mu gubigi mu gimpeve peele,15gisi ngwigi se mu gusaama ande gubigi mu nduungu yaama. 16Abunu muudambaana gama fana gulangasa ni Amen ni lowo gaya wugu mapaana ma bisaama bimeeme?17Bisaama bini si bigi bini bima digi pimi, lowo gabiwi bini salasa baada. 18 Iya doono Nzaama mu mandaga maginzenzi mayi dodoga gunu digi bini .19 asi yizologa gudodo ndaama yi mapaana mana maba yaba baada mu kebe ga gimvugu gi Dibundu, asi lowo ni gudodo mapaana mavulu maginzenzi.20Bapaanga ba guzolo, nukono gusalaaga nga baana ba bambeele, pimi nugele bambeele ya misi mi gubiyi, asi bambudu mu manungu mabini. 21Dalaana maba sonogo Nzaama ni ngini baleele baada bana mu ndaga yi ginzenzi, mu gono lu banzenzi, si lowo gabiwi bama zolo guwugu ndaga yimeeme.22Gudodo mu mandaga maginzenzi gwigi mutula bampani, lowo ni mutula baklisto; gifa gimoso se gulongo Ndaga-Nzaama gwigi mutula baklisto, lowo ni mutula bampani. 23 Ni mu kebe ga gimvugu gi baklisto, baada babosogo nuya dodo mu mandaga maginzenzi, ni baada bambaana ni lowo bampani batu nuwugu, lowo bini dodo ni nwigi babeela-lese?24Asi ni mumpani ni lowo muudu gwana wutwa nubaga mu kebe ga nzo-Nzaama, mudimi ga buwini mubulu, 25 bugini sulamana mutula masumu maana, bugini luyabeene, bugini mulumusu Nzaama ni gigi tsili mu kebe gabini.26 Bini bapaanga, luulu dudodo kiwi? Daanga lunuya wanagana mu bisaama, gwigi pimi muudu wumoso mu kebe gabini gabigi mugungu, wumoso galongo Ndaga-Nzaama, wumbaana gadodo paana yitu muleese Nzaama, wumbaana se gadodo mu mandaga maginzenzi, wumbaana se gabangana mapaana mana mutulu Dibundu lubege lusalasa, luyele. 27 Ni baada bavulu badodo mu mandaga maginzenzi, gwigi pimi ni badoda wumoso-wumoso, bansugu mu baada boolo ni lowo badede; bunu wumoso gagele mu gubangana. 28 Ni lowo gwigi ande muudu wuma fana gubangana mapaana mana, mfunu lowo mu gubisa dodo mu kebe ga gimvugu, asi baada bana baluleele biwi beene, baleele se Nzaama.29Ni balongo ba Ndaga-Nzaama bama monogo si badede, balongaaga wumoso-wumoso, bambaana badodeene malongi mabiwi. 30Bini babosogo numa fana gulongo Ndaga-Nzaama mu guwa baada babosogo ngolo ande mu gulongogo,31 asi ni gwigi ande muudu wuma seene paana gugele Nzaama mu daanga lu malongi, gwigi pimi ni wunu wuya longo gamu we tomo mugwene gihene gadodo.32 Gwigi pimi ni baada bana baya dodo, balu yaala, baseeleene mima-pimi magaba,33 bakono guwingisi gisaga-saga, bagele dalalaa.34 Mu kebe ga bimvugu bibiosogo bi baklisto, pimi bakaada bakono guwagalaaga, bawaaga badimi babiwi luzidi, nga buba sonogo misigi mi Nzaama. 35 Ni bigi ande gimi gi guwufulu, hoso mukaada nga gawufulu mudimaana gu nzo yibiwi. 36Paana yiyi yiduugu gugele bini? Yiwiyeene bini peele?37 Ni gwigi ande muudu wuya nungu ni gigi longi ni lowo mubigili ni lowo nde gigi ande magaba ma Muhunga-Nzaama, gayabeene ni musigi wuwu wuyi masonogo meeme wigi wu Mfumu Yesu. 38 Asi ni wutu wunanga, matu mudala ndeege ande Nzaama waana.39Bapaanga ba yizolo, zaana ngolo mu gulongo pima-pimi Ndaga-Nzaama, asi guganga lowo nzili baada bana baya zolo gudodo mu mandaga maginzenzi. 40Meeme iya nuloomo ni nusalaaga mu nzili yipimi ande luzidi mapaana mamosogo.

Chapter 15
1Bapaanga ba yizolo, luulu iya nuwibigi Paana Yipimi yinu wugu geele.2 yini yiyi nulongo, yinu gangamana ayi,bunu, lugwigili lubini lwigi galwiwi lupamba.3 Meeme yinu longo tomo ma longi mayi seene perte beene ni Yesu buga fi, buba musigi, gungoya mafugu madede luga nimigi mu lufa. 4 Buga monogo gugele Piele ande gugele balongogo baana;5 tomo gugele balongogo baana guuma-boolo, 6 gungoyo gugele gidigi gi baada kama daana mu mbala yimoso 7nga buba sonogo mu Mugaana-Nzaama, bamoso bamana fa, asi bambaana bigi bamoono.8 Gungoyo gugele Jagi, gundugu meeme sibunu bungwigi mwana wu matsombe. 9Meeme lowo gwama yima fana mu guntemene tumu, ngwigi gimi gipamba10mutulu yimonosa baklisto pasi yivulu, asi gwigi mu guzolo gwana ande mu kiene yaana gape ngolo yiyi ni yimu seleene gisala gi gitumu. 11 Gwigi guzolo gwana guya salaaga mu kebe gameeme, si ndebunu ande biwi ande meeme duya sala kaga gisala gi gunu longo Ndaga-Nzaama; ndegini ginuya gwigili.12Duya nulongo ni Yesu wunimigi mu lufa, abunu si mu kebe gabini baada bamoso baya dodo ni baada bana bamana fa, lowo bini wusugu? 13 Ni ndebunu Yesu lowo gwana gawusugu? Gimbangi gibisi gigi gi bupala? 14Ni Yesu lowo gawusugu, bisi duya longo kiwi? Bini nuya gwigili kiwi?15Ni baada bana bafi lowo bini wusugu, 16 Yesu lowo gawusugu? Lugwigili lubini lwigi galwiwi lupamba? 17Bini se nwigi kaga mu kebe ga masumu mabini?18 Guya monogo ni baada bana bafi ande lugwigili mu kuuma Yesu babili gabiwi gimbili? 19 Bisi dusi mudimi mu kebe ga Yesu, duma fana gumono pasi gidigi baada bambaana?20 Asi gwigi paana-paana ni Yesu wunimigi mu lufa, wuleese ni gwigi ndebunu, baada bana bamana fa, bubini wusugu. 21 Gifa ndegini lufa luyi mu nzili yi muudu wumoso, moono se wuyi mu nzili yi muudu wumoso.22Baada babosogo bafaaga bagangamana ande Adama, bini hulugu se mutulu bagangamana ande Yesu, 23 asi hoso muudu ande ndongo yaana; tomo Mfumu Yesu wini yafudugu, gungoyo baada bana bamu sileene mudimi.24 Lunu Yesu lugini beebese bimfumu ande ngolo yiyosogo yi mihungu mifa ande gufudulu gimfumu gu miogo mi Daada Nzaama 25 ginaga daanga lunu Yesu lugini yaala tii gunu bugini niada bambeni baana gutsina mili miana. 26 Mbeni wunsugu wugini beebese Yesu gwigi lufa.27Ndebunu buba sonogo ni Yesu bugini niada bimi bibiosogo, asi Nzaama lowo, 28 mutulu nde Nzaama wini muniadasa bimi bini bibiosogo, daanga ndelunu lugini boda yaala bimi bibiosogo, nde Nzaama nga Daada, Yesu nga Mwanaana, bugini muzidisaaga.29Nuba nungeede baada bana baya bodamana mutula baada bana bamana fa. 30Baya sa mudimi mu gubaga kiwi ni baada bana bafi lowo bini wusugu?31Bapaanga, mutulakiwi gulu waaga pasi? Gisini kiwi ya Efese meeme yinwaanasa bambisi ba kobo ba musidi ni gugele mapaana ma gimuudu? 32Ni baada bana bafi lowo gabiwi bini wusugu, nga bunu dodoga geele ni dumana dia gabisi, dumana nwa gabisi ginaga migiese butwini fa gabisi.33Gulu doneene lowo, mu kebe gabini bamoso lowo gabiwi bamu yaaba Nzaama, yinu wugusu nsono, gwigi ande baada baya bwisi bagwene mu masumu ginaga bambayi bafa ba beesesega bifu bi bambayi bapimi. 34Asi bini weselaana manzili mana mafa.35Baada bubini wufulaaga ni baada bana bamana fa abunu bini wusugu? Bini gala ande luudu luki gifa? Zobo lu muudu! Luwu gwiniga lumbenge, ni lowo yaana luma fa, lumenega? 36Ga gwigi Nzaama wulu waaga nzili mu gumene ande guduusu kaya mu guzolo gwana mu hoso mudi wuga mazolo.37Ndebunu se bimi bibiosogo bini bigi ande moono ande bini bigi ande miswini, 38gugele baada, gugele bambisi ba musidi ni lowo ba mwese, 39gugele banono batala40Gwigi se ande bimi bi tala ande bimi bi maana, guseeme gubiwi gwigi gisobagani, 41daanga gifa gimbaana, ngono ande miodo se gifa gimbaana; mu kebe ga miodo, hoso moodo wigi ande guseeme guwiwi.42Gifa gimoso lubini wusugu baada bini gala ande luudu lumbaana, lu gimpeve, lunu lukono gufaaga, asi daanga luba fi, baba zigi ande luudu lu muswini, lu lufa. 43 Gutsina maana lugele lungaa woono ande lupasi, asi lugini wusugu lwini gala lu mugieme. 44Gu tsina maana lugele lu muswini, asi lugini wusugu, lwini gala lu gimpeve.45Mugaana wu Nzaama wuya dodo ni Adama wutomo gagele ande moono mu kebe ga luudu, asi Adama wu yoolo gigi Muhungu wunu wuleedega moono. 46Adama wutomo gasalamana mu maana, asi wuyoolo gaduugu gu tala;47Adama wutomo gigi du muswini, nde wudedegeene yataa maana, asi wuyoolo gigi wu gimpeve, gayi mangoyo. 48Bimi bi maana bifanagana ande wunu wusalamana mu maana, bimi bi tala bifanagana ande wunu wunu wuduugu gu tala. 49Lwindelunu bisi twigi gifani gi muudu wunu wusalamana mu maana ande wunu wuduugu gu tala.50Bapaanga ba guzolo, yima zolo gunu leele ni bimi bi muswini ande bi matsili lowo bini wingini mu Gimfumu gi Nzaama mutulu bigi bi masumu ande lufa, bisi lowo twini fa ni bisi babosogo, asi butwini bolomogo. 51Yinu deeleene paana yimoso yimfunu, lwini bulu mvili-mvili,52mbal'moso baada babosogo bana bafi, lubini wusugu, lowo bini bisa fa, twini bolomogo mu gifa gimbaana. 53Bimi bini bibeebega, lowo bini bisa beebe, bini bifaaga, lowo bini bisa fa.54Lwindelunu lwiini gugu mapaana mamosogo maba sonogo ni lufa bulwini waalaga, gibingi bugini tsidi. 55Lufa, agini gibingi ginze? ayini ngolo yinze yiwu zwaga baada?56Ngolo yifa yi guzwa baada yigi mu masumu, yigi mu misigi. 57Bapaanga ba guzolo, dumu waana Nzaama madoono buga ya du ingisaaga mu nzila Mfumu Yesu.58Dusaamana ngolo mu gusala gisala gi Nzaama, dulu leedaana pima-pimi, dugi salaana mu mudimi wumoso, gigi gimfunu.

Chapter 16
1Mutula magaba magu dumusu bapaanga ba Yelusalemi, iya nuloomo ni hoso muudu gayidigaaga magaba maana hoso lumingi, mu guzolo gwana; nukono gunzili meeme. 2Labaana mapaana mayi longo bisi Ngalati.3Lungini ya duulu yana, ngini dumu baada bana banwini soolo mu gudwala magaba mana; 4ni numa zolo ni meeme se ngwene we biwi, bungini gwene.5Ngini gala gunu ni yima doogo gu Masedoni, gungini digeene. 6Yima nungu, bungini lama mu kebe gabini tii gunu gwini wa mwanga.7lowo yima zolo ni ndigi gukono gumogo we bini. 8Iya nungu ni mu bufugu bu Pantekoto, ngini gala ya Efese 9mutulu ngwini gala ande gisala gimoso gipimi ande gi mfunu si bunu butwini gala ande bambeni bavulu.10Ni Timote wuma duulu geele gunu, gumu woonoso geele luudu lowo mu hoso paana yini ginaga nde gasalaga gisala gi Mfumu Yesu givulu nga meeme. 11Muudu gakono gumu yangigisi, asi numu salasa mu gulaba yaana pima-pimi mutulu gini yafudugu tii yaaya, meeme ngwigi mugu muzili ande bapaanga babisi. 12Asi Apoloso buyi musiamisiga mu gwiyi gunu, ni wubaga daanga bugini ya ande bapaanga bambaana, asi lowo ni mafugu maama.13Zibilaana misi, dindamanaana mu lugwigili lubini, galaana ngolo ande gibagala. 14Mapaana mamosogo numa salaaga mu luzolo.15Numu yaba Sedifaani ande baada babosogo ba nzo yaana, bigi baada batomo bana babolomono midimi ya kebe ga bulu lu Akayi; 16bigi bana bama fana gunu dwalasa ande baada bana bambaana se.17Ngwigi kiesi mu gwiyi gunde we Akayikusu we Folotunatusu 18mutulu bagugusu pwisi yimeeme, yinu kono gupa bini gibagala nga buba nusele bini. Bigi baada bagu sileene mudimi.19Mabundu ma ndaama yi Asie ande Pidisili ande Akilasa ande baklisto ba dibundu lunde ande bapaanga babisi babosogo yaaya batu nudumusu mbodo. 20Nuleedagana mbodo yi gono, yi gipaanga gunu, bini babosogo mu gimvugu gi Mfumu Yesu.21Mugaana wuwu gwigi meege beene Poolo iya wusonogo gu miogo miama. Yitu nudumusu mbodo yivulu mu kuumu yi Mfumabisi Yesu. 22Ni gwigi ande muudu wukono guzolaaga Mfumu Yesu, pimi Nzaama gamu hongo! Marana tha! (Mfumabisi Yesu yawiyi!). 23Nzaama ganudele mu disi lwana lupimi mu gimvugu giana ande Mfumu Yesu. 24Yinu zologa guvulu.

## 2 Corinthians

Chapter 1
1Gwigi Meeme Poolo wunu wugidili Yesu tumu waana mu guzolo gwana ande paangaana Timote duya nusonogeene bini bisi Kolinti ande baklisto ba Akayi babosogo. 2Gidaabisi Nzaama ande Mfumu Yesu banu dele mu disi lupimi.3 Dumu lumusaana Nzaama, gidaana-Mfumu wubisi Yesu wunu wuleedega ngolo gugele baada bigi mu pasi, 4ndelunu bisi duwaaga se baada bambaana bigi mu pasi yi gifande gifa ngolo yini yiga duwaaga nde.5Ndebunu bu twigi mu pasi yini yimono Mfumu Yesu wunu wudu waaga ngolo, bisi se duba waaga ngolo baada bana bigi mu pasi 6mutulu mu pasi ndeyini ni dumaganga mudimi, butwini baga moono du mvulande mvulu. 7Bisi dunu siline mudimi ni pasi yinu yamono ndeyini yini nuwa ngolo nga bisi.8Duya zolo ni bini nuyabeene pasi yidu mono bisigu ndaama Azi gunu gudu kaya fa. 9Dununga ni budu fi, asi Nzaama wunu wudu silinige mudimi, luga duhulusu; 10ndebunu buga duhulusu, ndebunu se bubini duhulusu mu daanga lunu.11Bisi dumu silineege mudimi hoso daanga, bini se nudu saamaneege bisi mutulu mu bisaama bibini ande bi baada bambaana bubini duhulusu, baada bavulu bubini mudoono mutula bisi.12Mapaana mamfunu mama fana gunuwa bini kiesi lowo ni migi mambaana, kaga mana manu yaaba, mana manuya bagisi ande maduya nusonogeene hoso daanga ni 13 bisi bu twini numoneene bini kiesi, bini se bunwini dumoneene bisi kiesi mu bufugu bu nsugu; 14nukono gulaba biesi bi gisi gigi, asi nuwesele gimuudu gibini, Muhunga-Nzaama wunu dwalasaaga.15Manungu mameeme magele ni ngwini yadigi ya bulu lubini ya Kolinti mutulu nwa ndeede gu Masedoni tii gu Yudeye, asi manungu luma sobogo. 16Lowo ni yima sala mu gimuudu ni mu mbala lowo yima dodo ni E, yima dodo ni Lowo.17Mfumabisi Yesu mwana-Nzaama wuduya longo ande meeme ande Silasa ande Timote gadodaaga ni E ande Lowo mu mbala yimoso. 18Nde gigi wunu wudodoga peele ni E19mutulu mu kebe gande mwigi kaga E. 20Ndelunu bisi wudodoga ni Amen mu gulumugu Nzaama mutulu nde wuya gugusu mapaana mamosogo madugenese Daada Nzaama.21Nzaama wudu si gidimi, wudu soolo, wudu diageene Muhungaana mu kebe ga midimi. 22mu gudu leese mapimi mande mana maga duswegeene.23Lowo gwigi mutula gunu wa pasi gimi giyi koono guzolo gwa fudugu mu nzili yi bulu lubini, ndelunu ni yima sala gubiyi, Nzaama ganzwe. 24Lowo duya saga gunu salasa mu gingolo-ngolo mapaana manu fana gusala bini mu lugwigili lubini, asi duya zolo mapimi mabini.

Chapter 2
1Ni lowo iya nufudugeene gwigi mutulu Kobo gunu wa pasi ande kiene, 2ni yitu nuwa kiene, bini nupaaga meeme kiesi, banawa bini pa meeme kiesi?3Gimi ndegini giyi nusonogeene mugaana mutulu ni meeme ngwigi mu kiesi bini se nugele mu kiesi. 4Luyi sonoga yigele mu kiene ande nsanga mu misi, nuyabeene gimi fini, asi gumono pasi lowo.5Ni muudu wumoso mu kebe gabini gigi mu kiene, lowo ni gwigi mutula meeme peele, asi mutula baada babosogo ni lowo mutula baada bamoso mu kebe gabini. 6Gimi gigi ni baada bavulu bamu nungeene muudu wunu, 7luulu nukono gubisa dala gubiyi guga masala nde, asi numu we gibagala.8Ndelunu iya nuloomo ni numu leese guzolo gubini. 9Dalaana gisini giyi nusonogeene, mutulu ngiabeene ni bunu labaga mapaana mayi nulongoga.Ni bunuya weselagana gubiyi mu kebe gabini, meeme se munu gunu weseleene bini ya misi mi Mfumu Yesu 11mutulu gukono guleede nzili gugele Sadana nga bunu yaba mapaana mande mafa.12Luyi duulu ya bulu bu Twalasa, Nzaama ganseleene mapaana mapimi, 13asi yimono kiene mutulu lowo yimu mono paangabisi Tito, ndelunu luyi sala wa bisi Twalasa mbodo, luyi gie gu Masedoni.14Dulumusaana Nzaama bugaya dudwala hoso daanga mu gimvugu ande Yesu mu guleese gibingi giana hoso gihene gini ngagwi ni maasa ma nsungu yipimi ya misi mi baada. 15Bisi se twigi nga maasa ma nsungu yipimi mana maga diaga Yesu ya misi mi Nzaama ande gugele baada bana baya laba nzili yi moono du mvulande mvulu ande baada bana bamu nanga.16Bisi lowo twigi nga baada bana bayaya dege Ndaga-Nzaama, asi twigi bana bayaya laba guzolo gu Nzaama mu nzili yini yima fanagana, 17duyi longaana mu gimvugu ande Yesu ya misi mi ndege Nzaama wunu wudu dumuga.

Chapter 3
1Bisi duya saga gulu monogoso ya misi mi baada ande gulu sa bisi beene nga buya sala baada bambaana bana bayaya sonogo mu mugaana ni lowo bana bayaya loomo? 2Mugaana wubisi wigi bini beene, wudu masonogo mu midimi mibini, muudu muwosogo wunu wuya wudaanga munu guyaba mapaana migi mu kebe. 3Nwigi mugaana wunu wuya sonogo Mfumu Yesu mu nzila-bisi, lowo gawu sonogo ande maja ma mugaana, asi ande Muhunga-Nzaama wu moono mu kebe ga midimi mibisi.4Bisi dusaaga mudimi gugele Nzaama mu nzila-mwanaana Yesu 5ginaga ni bisi peele nga lowo duma fana gusala si gimi gimoso, asi gwigi nde wudu waaga ngolo yini yidu salaga gisala gigi. 6Bisi twigi baada baana ba gisala, wudu gidili baada ba lusili lufini, lowo gwigi ni mu misigi, asi gwigi mu Muhungaana. Misigi midwalaga muudu gu lufa, asi Muhungu wudwalaga gu moono wu mvulande mvulu.7Misigi bami sonogo mu midoyo, lugugu lu Nzaama lumonogo mu daanga lunu lugele mbunzu yi Mose yiseema, baana ba Yisaleele bugu mudala lowo, si ndebunu gugele mu daanga lutsisi. 8Ni misigi midwalaga muudu gu lufa mima gala bunu, asi mugieme wu Muhunga-Nzaama abunu wini gala?9wunu wugidiliga baada pimi ya misi mi Nzaama? 10Ni mugieme wunu wu kulu wuma gala ndebunu, si wunu wu loolo wuwunene? 11Ni wunu buwu digi gawiwi, si wunu wini lama mvulande mvulu abunu wini gala?12Bisi duya sa mudimi, 13asi lowo ni nga Mose wulu fugu mulele gu mbunzu ni baana ba Yisaleele bakono gumono misieme mini si bunu bumi kono gulama gamiwi.14Asi ndungu yibiwi yibwi pibi tii loolabubu bigi gutsina mulele wunu wulu fugu Mose, lunu luba daangaaga migaana mi lusili lukulu. Mulele wunu wuma fana gudoogo kaga mu mooso wu Yesu. 15Tii loolabubu ndungu yibiwi yigi gutsina mulele lubaya daanga migaana mi Mose. 16Basonogo ni mulele wunu wini doogo ni duma dala Mfumu Yesu wunu wigi Muhungu.17Ni bisi babosogo nde wutu duzibili misi lunu duma doogo mu gihigi, duma hululugu, 18duma gidigi nga nde wunu wini duwa mugieme, wunu wuma digi bunene. Gini gigi gisala gi Muhungu.

Chapter 4
1Nzaama wubisi gigi Nzaama mupimi, wudu de gisala gigi, dugi salaga gukono guwoono luudu. 2Ndelunu dugi salaga pimi mutulu muudu muwosogo gagi yabeene, mu bufugu bu nsugu hoso muudu gini lusaameene ndege ya misi mi Nzaama.3Ndaga-Nzaama duyi longaaga pimi dukono guwingisi bupala mu kebe, dukono gubwese gimi, dukono gudogolo si gimi gimoso, ni lowo baada bana babili nzili lowo bini yiguumunu ginaga Sadana mfuma-gisi gigi wuba ganga misi, bamonaaga 4lowo baya yabeene si gimi gimoso, lowo baya mono mugiema- Nzaama mu malongi ma Ndaga-Nzaama mu kuuma-mwanaana Yesu.5Mu malongi mabisi dukono gulu monogoso bisi beene, dumonogoso Mfumu Yesu wunu wigi mooso mu kebe ga pibi nga buga dodo ndege, 6bisi twigi baada baana ba gisala baga wingisi mooso mu kebe ga midimi mutulu dulongo baada mugieme du Nzaama wunu wuya geege ya mbunzu yi Yesu.7Bisi duseene gimi gimoso gima digi tala, gigi gi gimpeve mu kebe gabisi ngagwi ni gini gigi mu kebe ga mabungu mutulu gumonogoso ngolo yi Nzaama. 8Bisi twigi mu kebe ga pasi, asi pasi lowo yini duzwa; twigi mu kebe ga kiene, asi kiene lowo yini dudogolo guganga mudimi; 9bubini dubwisi, asi lowo bini duzwa. 10Bisi duvaada lufa lu Yesu mu luudu lubisi mutulu moono wunde wumonogo mu kebe ga luudu lubisi,11moono wunu wu Yesu wigi mu gumonogo hoso daanga mu kebe ga luudu lubisi, lufa lu Yesu munu gusala mugele bisi mutulu bini nubege moono mu luudu luulu lufaaga. 12Bisi babosogo twigi bangafa si butwigi mu muningi.13Basonogo ni meeme yisi mudimi sa iya dodo bunu, bisi se dusi mudimi sa duya dodo bunu. 14Duyaba ni Nzaama wunu wunimisi Yesu mu lufa bugini dunimisi se bisi, butwini wusugu nzili yimoso ande Yesu mu lufa, butwini monogo ya misi mi Nzaama. 15Duya mono pasi yiyi yiyosogo mutula bini, bunu Nzaama ganu dele mu disi lupimi, nugele baada bavulu mugu musaama ande gumu wa lugugu ande madoono.16Dukono guwoono luudu si bunu buluya beebe bitsi-bitsi, luudu lubisi lu gimpeve munu gufudugu hoso bufugu. 17Kiene yiduya wugu luulu lowo yima digi mugieme wunene wu mvulande mvulu ande wumfunu yivulu 18ginaga bisi lowo duya dala bimi bini biya monogo gu misi, asi bini biya kono gumonogo gu misi, bini bi mvulande mvulu.

Chapter 5
1Duyaba ni luudu lubisi lu gimuudu lwigi nga nzo yi tente, bulwini fa, asi mudimi wubisi wigi ni 2bufugu bunu Nzaama gini duwingisi mu nzo yaana yi mvulande mvulu, nzo yini yikono guduungu muudu; 3bugini duvaadasa milele, lowo twini gala buguulu gu tala.4Lowo duya saga gudogolo luudu luulu lu muswini, asi duya saga ni duvaada luudu lunu lukono gufaaga mutulu luudu luulu lutwigalwiwi loolo lwigi bugogo. 5Ndege beene Nzaama wunu wudu genese luudu lutala daanga luga duwe Muhungaana.6Twigi ande gibagala daanga lulwosogo, 7asi duyaba ni daanga lutwigi mu kebe ga luudu luulu lu muswini, 8twigi guleye ande Nzaama; ndelunu duya sa ngolo ni duvaada luudu lunu lutala9mutulu duduugalwiwi ya misi mi Mfumu Yesu 10ginaga hoso muudu gini baga matabisi maana labeene bisala biana biga sala yataa maana ni bipimi ni lowo bifa.11Bisi munu guyabeene mpili yi guzidisi Nzaama, ndelunu duya nuzoleene ni bini se numu yabeene pima-pimi nga budu muyaba bisi, nudigi nkudu bisi, asi lowo duya nudumu. 12Kiesi gibisi gigi ni bini nuba leese baada bana baya nudala ni nwigi baana ba Nzaama.13Ni bisi duya monogo bazobo gwigi mutula Nzaama, asi lowo twigi bazobo, gwigi mutula bini. 14Ndelunu muudu wumoso wufileene baada babosogo mutulu babege moono wu mvulande mvulu baada bana bigi mu kebe ga lufa lunde. 15Gafi mutulu baada babosogo bakono gugala ande moono wubiwi beene, asi mutulu wunu wufi, wuwusugu mu lufa gisini biwi.16Bisi lowo Dubisa dalaaga si muudu wumoso mu disi lugi muudu, asi ni duma dala Yesu 17mutulu ni muudu wuma wingini mu gimvugu gi Yesu, wuma sobogo, gimuudu ginde gitomo gima sa, wuma gidigi muudu mufini,18Nzaama wuya gosagana ande bisi baada babosogo mu nzila Mwanaana Yesu 19wuga si ya kebe mu gugoso baada ande ndege Nzaama gukono gudala gubiyi gubisi. Ndelunu wudu de gisala gi guyabasa baada babosogo paana yini yigu gosagana.20Bisi twigi baada bana baga dumu Yesu, baga demene Nzaama ni bagoso baada babosogo mu kuuma-Yesu. 21Nde gigi wunu wukono masumu (musantu), asi Nzaama luga muvaadasa masumu ma baada babosogo mutulu mu nzilande biwi babege moono.

Chapter 6
1Bisi baada duya sala ande Nzaama duyanu boneene ni gubebese lowo mapimi magaya nusaleene Nzaama. 2Daanga lupimi aluulu lugaya dodo ni mu daanga lupimi buyi gusalasa, buyi guhulusu bufugu bunu. Duzolaaga ni muudu gabeye gisala gibisi, duzolaaga guwa muudu nsono, 3asi duzologa ni dumonogo daanga lulwosogo ni twigi baada ba gisala ba Nzaama, si mu daanga lupasi, si mu daanga lu kiesi.4Duya mono pasi yivulu ande kiesi, asi duya ganga mudimi. 5Badu bula, duwingina mu bologo, Badu waaya gisala gipasi, badu nangasa dolo ande gudia, badu dumusa baada mu gwa duyidi, asi duya ganga kaga mudimi. 6Duya monogoso ni twigi baada ba gisala gisala ba Nzaama mu mapimi mana madu guumunu gugele Nzaama ande Muhungaana 7ande guzolo gunu tu mudimi ande malongi mabisi mu bngolo yi Nzaama.8Mada mabisi ligi gumonogo baada bapimi ya misi mi Nzaama. Baada bamoso munu gudu zidisi, bambaana munu gudu sawala, bambaana badu luga ni dubagaaga, 9asi duyaba ni twigi bamvaama; badu luga ni twigi banzenzi gisi lowo bisi twigi banga-gisi, duyabagana; badu luga ni twigi banga-fa, asi twigi bamoono; 10badu waaya kiene, asi twigi mu kiesi, badu waaya duumbu, asi lowo duya fa; badu luga ni bapala gisi lowo duyaya longoa paana-paana.11Bapaanga ba bulu lu Kolinti, duya loomo ni nudu zibileene midimi mibini, 12nuguumunu mapaana maduya nulongo, nudu leese guzolo gubini nga budu nuzologa bisi. 13Meeme yinu seenega bini nga baana baama.14Nugabalagana ande baada ba bifu bifa, gunu numono geele mooso wugosaganana ande pibi ni lowo muklisto ande mumpani ni lowo bidegi ande nzo-Nzaama ni lowo Yesu wuma gosagana ande Sadana? 15Yesu gigi mooso, bisi twigi nzo-Nzaama ndebunu buga dodo ndege Nzaama ni 16meeme ngini galaaga ande biwi, ngini gwenaaga ande biwi, ngwini gidigi Nzaama wubiwi, biwi bini gidigi baada baama.17Ndelunu nuba dini, nukono gulamana gimi gifa, 18yanwiyi gugele meeme Nzaama wunu wuma digi ngolo yiyosogo. Meeme ngini gidigi gidaabini, bini nwini gidigi baana baama ba bakaada ande babanbagala.

Chapter 7
1Bambayi ba guzolo, malese maama mamosogo mama faana ande bisi, migi mapimi; ndelunu dusaana ngolo duwesele gusala masumu, duma dinaana, dusalaaga mapaana mapimi nga Gidaabisi Nzaama.2Nudu seenaaga pimi mu midimi mibini. 3Bisi lowo duya nusala si gubiyi gumoso, meeme nkudu ngwigi kiesi givulu mutula bini nga buyi nusileene mudimi. 4Mu pasi yibisi yiyosogo, kiesi gimeeme gigi givulu mutula bini nga buyi nusonogeene geele.5Luduya duulu ya Masedoni, lowo dumono kiesi si bitsi mutulu mapaana mapasi magele mavulu, baada bamoso lowo badalagana pimi, 6asi dusangaga mu daanga luya duulu Tito. Nzaama wunu wuwaaga baada bana bama woono luudu ngolo. 7Lowo gwigi ni nde peele wudu we kiesi, asi mapaana mana madu wugu, manuya sala mu lugwigili lubini , bunu mu we ndege beene ngolo ande mutula nwaneene meeme ande bunu zolo gubisa mono meeme.8Ngiaba ni mugaana wuyi nusonogeene wunu we kiene, lowo ni gugele mu luzolo, buyi mono ni numona kiene 9asi kiene yileedega Daada Nzaama gunsugu yigidigiga kiesi, yilamaaga gayiwi, lowo yigi nga yini yiduuguga mu manungu ma baada bana baya mono pasi mu midimi; yini yidwalaga baada gu lufa. 10Asi yigi yi Nzaama, yini yidwalaga baada gu moono wu mvulande mvulu, yini yisoboga mugeleene wu baada. Ndelunu meeme ngwigi mu kiesi gima hinagana mutula bini.11Dalaana mamvudu mama duugu mu kiene yibini yinu zoleene Nzaama amaama: guzolo gubini gipimi ande ngolo yibini yinu geme gisala gi Nzaama and1e gunanga masumu ande guwugu Nzaama boomo ande gunwana gubini ande gusaga mu gubisa mono meeme.Guya monogo ni lowo nwigi si gubiyi gumoso. 12Ndelunu mugaana wuyi nusonogeene lowo wugele mutulu gubiyi gunu sele muudu ni lowo mutulu muudu wuga sele gubiyi, asi gwigi mutulu nuyabeene bu Nulu leedega mu gisala gi Nzaama.13Gimi ndegini gidu waaga bisi gusangaga ande bu nuseene Tito mu kebe gabini, numu we kiesi givu!u tsili. 14Ni yitu lusigisi bitsi mu kuumabini, gwigi mutula mugeleene wubini ande lugugu luduya wugu mu kuumabini mu gisala gipimi ginuya sala nga budu wugu gu gono lu Tito.15Ndelunu guzolo gubini gunu muleese guya muwa kiesi givulu ni wunu nunga ande luzidi lunu muyaamba mu kebe gabini ande gulu gulumunu gubini ya misi minde. 16Ngwigi mu gusangaga guvulu mutula bini, iya nusileene mudimi mu mapaana mabini mamosogo.

Chapter 8
1Bapaanga babisi, duya zolo ni bini se nuyabeene mapimi ma Nzaama maga masala mu kebe ga mabundu ma Masedoni. 2Baklisto bama gala mu pasi yivulu tsili, lowo gabiwi bagele ande bimi, asi baleese kiesi gima digagana mu gugaaba gubiwi.3Meege beene buyi mono, baya duloomo biwi beene ni badumusu baklisto bigi gu Yudeye lusalasa. 4Baleede bimi bivulu gidigi bidu gêne bisi, hoso muudu nga buga zoloso ndege beene mu mudimaana, gukono mabogodo ni lowo gumu sindigi. 5Balu leede tomo gu miogo mi Nzaama, gungoyo luba yi gugele bisi.6Lwi ndelunu ludu tunudumusu Tito mu gwa nulongo gisala gini giga bulusu guugu. 7Bini nwigi bamvaama banene, nubege guzolo ande lugwigili ande ndungu yi mapaana mamosogo maga dugenese nulongo8ginaga nuyaba buga luleede Mfumu Yesu mutula bisi, gigi mvaama wunu wulu gidili muudu wuma koono gibageene 9mutulu bini nubege gimvaama mu miogo minde mibwasa.10Meeme iya nuleele ni gwigi pimi ni bini numa gala baada batomo mugu guumunu gisala gigi, tomo bini nubulusu mugu luleede 11ginaga Nzaama gazolaaga ni nuleede nga bwigi gibageene gi hoso muudu, 12luleede guzolo gubini gupimi bunu nde gaguumunu ni gimi gini gi13Lowo gwigi pimi ni mu daanga lunu makono gimi numono pasi mu gusalasa baada bambaana, 14asi gwigi pimi mu gusalasaganaaga ni gimi gigi, bwi ndebunu mu daanga lu pasi yinze, baada bambaana bubini ya gusalasa. 15Basonogo ni muudu wunu wuma dolo bimi bivulu, lowo bitumu hinagana, wunu wuma dolo gandaama, lowo gama kono gimi.16Dumu lumusaana Nzaama wunu wuwe Tito luzolo lugunu salasa nga bisi. 17Nde wu guumunu mu gwiyi gugele bini mu guzolo gwana,18ni wubaya buleene miogo mu mabundu mamosogo mu gisala gigi gi gulongo Ndaga-Nzaama. 19Gigi muudu wutu duwa mabundu mamosogo ni twenaagande mu gisala gi Nzaama.20Bisi dusaana ngolo mu gugebe pima-pimi nzimi yiyi, dumonogoso luzolo lubisi mu kebe ga gisala gigi, 21dumu waana Nzaama lugugu ya misi miana ande ya misi mi baada.22Luulu duya nudumusu paangaabisi wumbaana wudu silineege mudimi giya nzili yimoso ande Tito wunu wudu salagande tomo ande bapaanga bambaana mutulu gwa nusalasa; 23duya nuloomo ni nuba leese guzolo gubini ginaga bayaya sala mutula lugugu lu Mfumu Yesu. 24Bunu mabundu mamosogo nga mamu sileene mudimi.

Chapter 9
1Lowo tsili gwigi mfunu ni yinu sonogeene mu guwa baklisto ba Yudeye magaba mutulu meeme ngiaba ni midimi mibini migi mipimi. 2Gimi ndegini buyi nusileene gugele bisi Masedoni ni bisi Akayi bayilamana duugu mu mvulu yima digi. Baada bavulu mu kebe gabini baya laba gifu gibini.3Ndelunu duya nudumusu ndaama bapaanga ba bisi-Masedoni balu moneene biwi beene ni 4paana yidu badeleene mu kuuma bini yigi ndebunu, nukono gudu wa nsono. 5Yima zolo ni tomo biwi biyi, meeme ngini yalaba gungoyo mutulu biwi bamono ni gwigi ndebunu ni bini nuyidigi magaba mana, gukono gugala gitungu-mugili.6Hoso muudu galu leedeene nga buga mazolo mu mudimaana, gukono mabogodo ni lowo gingolo-ngolo gi muuda-mbaana ginaga Nzaama wuzolo muudu wunu wuya leede mu kiese. 7Badodo ni wunu wuma gwini bitsi gabaga bitsi, wunu wuma gwini bimi bivulu gabaga se bimi bivulu.8Nzaama wuma fana guwa muudu wu gifa gini bimi bivulu bi gifande gifa, bini bima fana gumu salasa hoso daanga ande mu gusalaaga baada bambaana mapimi 9ande guwaaga baada bana bakono gubagaaga bimi bivulu bini bi mvulande mvulu ndebunu buba sonogo.10Nzaama wunu wuwaaga mugwini-mbenge, wumu disa, bugini muwa mbenge yivulu ande guyelese bimi biga mana gwini, gini nugidili bamvaama 11mutulu nugabaaga hoso daanga. Ndebunu baada bavulu bubini mudoonaaga Nzaama mutula magaba mabini matwini badwaleene.12Bimi binu madumusu lowo ni bigi peele mfunu gugele baklisto, asi biya loomo se gubisa mu bisaama mutulu gudoono Daada Nzaama. 13Baada bavulu bini mulumusu Nzaama mutula gulemvege gubini ande guzolo gubini mu Ndaga-Nzaama bunu magaabeene baada bambaana bimi bibini. 14Bubini nusaameene gugele Nzaama ni ganu dele mu disi lupimi. 15Galumu gwana Nzaama wunu wuma kono wugu mumegande.

Chapter 10
1Wuwu meeme Poolo iya nusonogeene, baada badodoga ni yimonogoga ni ngwigi pwede lungwigi mu kebe gabini, asi bamonoga ni ngwigi wu gikagala-ngolo bihene bimbaana. 2Nukono gungiamba ni yima duulu gunu mutulu yiya zolo guleese baada bana baya dodo ni bisi duya saleene gimuudu gibisi.3Bisi twigi baada, asi gisala gibisi giya laba misigi mi Nzaama, lowo ni mi gimuudu, bisi lowo duya saleene mada ma gimuudu. 4Mada mabisi migi ma ngolo yi Nzaama, mana maya bwisi malongi ma bupala ande gububulu bibege bi midoyo,5migi mana maya gama manungu ma baada bafa mu kuuma-Yesu. 6Bisi duma fana guganga gono lu baada babosogo bana baya kono guzidisi Yesu tii lubini muzidisi.7Bini nuya mono mapaana yanzie. Ni muudu wulu mona ni gigi mu gimvugu ande Yesu, galu godoloso. 8Gwigi ndebunu ni bisi twigi mu Yesu.9Meeme kalaaga ande nsono mu gudodeene ngolo yini yiga paaga Nzaama, lowo ni yigi mutulu gubeebese, asi mu gudwala gimvugu gibini gu gilungunu. 10Migaana mi meeme baya dodo ni miya waaga baada pasi, asi meeme numonoga pwede ni ngwigi mu kebe gabini, nukono guwa pasi11Gimi gimfunu nuyabeene ni mapaana maduya sonogo lutwigi guleye nde mana se maduya saleene lutwigi yaaya mu kebe gabini. 12Bisi lowo duma fana gulu monogoso ni twigi yatala baada babosogo mu ngolo yibisi beene ni lowo gulu mege ande baada bambaana.13Duya saleene Daada Nzaama ndebunu bugaya dudumu ndege, lowo duma fana gusomogo mudingi wuga dusileene nde; baada baya dodo bunu bigi mazobo. 14Bisi lowo se duma fana gusigisi gisala gi baada bambaana, gidu makono gusala bisi.15Gisala gibisi gigi ande mudingi, nde munu muduya salande... lugwigili lubini ni luyele. 16Duma fana gwa longo Ndaga-Nzaama mu bihene bimbaana, asi lowo duma fana gusigisi gisala gikene, gibisi beene.17Ginaga basonogo ni muudu gama zolo gulusigisi, gasigisi gisala gitu musaleene Nzaama. 18Ndelunu lowo gwigi ni ndege muudu wulu sigisa, asi Nzaama gazologa ni ndege gamu guumunu mu gisala giana.

Chapter 11
1Yima zolo ni nungweseleene gaama gaaga ga buzobo. Nuganga bitsi mudimi. 2Meeme ngwigi mugu nusileene buhala, bunu bula duuga gugele Nzaama. Meeme yinu genese waala ande mudimi wumoso kuumaana Yesu, giniya nubaga bakono yaabagana ande bagala wumbaana,3Gugala lowo nga kaagabisi Eva, wunu wugaya doneene ngongono. 4Bini nuzibili misi mu malongi ma baada bambaana, ni muudu wutwa nuleese Yesu wumbaana, lowo ni wuwu wudutu nulongo bisi, nukono gumu guumunu, labaana Ndaga-Nzaama yiyi yi Muhungu wumoso, wumbaana lowo.5Yima nungu ni batumu babini baba nene lowo bama ndigi meeme mu gulongo ni lowo mu guyabeene pima-pimi Ndaga-Nzaama. 6Mapaana mamosogo buyi nulonga daanga lulwosogo .7Yinu longa Ndaga-Nzaama gukono gunu loomo si gimi gimoso, lowo yinu waaya bugogo bumeeme, 8buyi lugulumuna mutulu yinu zangana bini; yisala gubiyi? 9Bapaanga ba Masedoni buba tumusu bimi bibiosogo bi yigelabiwi mfunu.10Lowo ni yisala bunu mu gukono gunu zolo, lowo gwigi bunu, Nzaama munu guyaba ni meeme yinu zolo bini. Mfumu Yesu wunu wuya dudumu mu gisala giana munu guyaba ni 11meeme ngini salaaga kaga ndebunu bihene bibiosogo tii gu ndaama yi Akayi mutulu baada bana baya lusigisi bamono.12Biwi bigi batumu ba bupala, bayaya ludoneene ni bigi ba Mfumu Yesu, gisi lowo gabiwi. 13Lowo gwigi paana yi guwibigeene14ginaga ndege Sadana gigi wanzio wu mooso, wanzio wu bupala. 15Biwi baya lusa ni bigi batumu ba Nzaama, gisi lowo, asi gu nsugu bubini baga duumbu lubiwi.16Iya bisa nuleele ni nukono gunseene meeme ngagwi ni mubeela-lese ni lowo nga zobo, 17asi lowo gwigi ni mu guzolo gu Nzaama 18baada bavulu baya lusigisi mu mapaana mabiwi beene, meeme se buyi lusigisa ndebunu.19Ni bini baada ba ndungu nuguumuna buzobo bu baada bana, abunu meeme yikono gusala nga biwi? 20Nuguumuna ni banu lugulu bimi, banu bulu, banu gidili bahigi babiwi, 21meeme iya wugu nsono, todo ndebunu nga zobo, mu gulu sigisi, lowo ngini wugu nsono ya misi mi bini ande ya misi mi baada bana baya sala buzobo.22Meeme lowo ngwigi muyudu nga biwi? Lowo ngwigi mu-ebele nga biwi? Lowo ngwigi mudigili wu Abalayama? 23Lowo ngwigi muuda-gisala gi Mfumu Yesu?24Nkudu yitu badigi biwi. 25Meeme yimono pasi yi gifande gifa ande mu gumbulu fimbu mbala dede ande mu bologo mbala yivulu ande mugu bugumugu mu nzele 26ande mu bisala bingolo gugele bayudu ande gugele baada ba bigaana bimbaana, mu mabulu manene ande mu tsege yibwasa27ande mu kebe ga bapaanga bafa. Daanga lumoso bandwalasa ande midoyo. 28Mafugu mavulu dolo lowo gu misi, yigala nzala ande pwisa-maja, buguulu. 29Yiwuga pasi ni muudu wuma bwa mu lugwigili lwana, yinu wugune bini kiene, yimona pasi yivulu hoso bufugu mu kebe ga mabundu.30Ni gulu sigisi, meeme yima fana gulu sigisi mu mapaana maama maya menese meeme ngolo. 31Lowo ni iya nuleele bupala, galumu gwana gidaana-Mfumabisi Yesu.32Luyi gele gu Damasa, mfuma-bulu lunu kuumaana Aletasa luga mana sa basuda ya mambele mabulu mamosogo mutulu bakeme meeme, asi baklisto luba tuusu ya neele lu gibege gi lupangu mu kebe ga gidungu mu pibi. 33Ndelunu luyi gie gwama.

Chapter 12
1Ni gulu sigisi, luulu buyi lusigisa. Yinu leele mapaana maga ndeele meeme Mfumu Yesu mu mudimi ande mayi mono mu gimona-misi. 2Meeme ngiaba ni gwigi ande muklisto wumoso wuga nabasa Nzaama gu tala gidigi mvulu guumana (14), nde peele Nzaama wuyaba ni gwigi ndebunu.3Luga banaga gawugu mandaga ma ginzenzi 4muudu bugu mayabeene lowo, bugu madodo lowo. 5Meeme lowo yima fana gulu sigisi meege beene mu gisala gimeeme, asi yima zolo gisigisi muklisto wunu wubanaga gu tala,6Ni gulu sigisi meege mu mapaana mana maya ngwonoso luudu. Kono gudodo ngagwi ni zobo, asi yima zolo ni baada batodeene meeme mapaana mabaya mono ande mabaya wugu gugele meeme. 7Mu gukono gulu sigisi ande gukono gugala luleene mutula mapaana manene mayi mono ande mana maga ndeele, buyi beele gikaasa gingolo,8luyi saama Nzaama mbala dede (3) ni ganzunusu. 9Nzaama gandeele ni guzolo gimeeme guma gugu gugele nze. Ngolo yimeeme yima monoga ni nze wuma woono. Yima zolo ni yilu sigisi mu guwoono gwama mutulu ngolo yi Mfumu Yesu yimonogo mugu nwaneene meeme. 10Lungwigi meeme wunga woono, ngolo yinde yimonogo ndelunu, ngwigi kiesi mu pasi yiya mono ande misingi mibaya tugu baada ginaga ngolo yinde yiya monogo mu daanga lungwigi meeme wunga woono. Ndelunu yima dodo ni lungwigi wunga woono, ngwigi ngolo.11Ni yidodo nga zobo' gwigi bini nuzolo bunu mutulu lowo nunwaneene, si lowo ngwigi mfunu yivulu gu misi mi batumu babini banene. 12Mapaana mayi sala meeme mu kebe gabini ande buyi ganga meeme mudimi gugele mu gunu leese ni ngwigi tumu ande bipa bini biga sala Nzaama bi gifande gifa. 13Mabundu mambaana matu nudigi bini mu kiwi? Nungweseleene ni lowo yinu waaya bugogo bumeeme.14Bungwiya bisa fudugu mu mbala yidede gu bulu lubini, asi lowo ngini nuwa bugogo bu gudia gumeeme. Meeme lowo yiya nusageene ni nupe nzimi, asi yiya nusaaga bini baada. Pimi bibwidi bi baana baseene bugogo bu baana babiwi, asi lowo gwigi pimi ni baana baseene bugogo bu bibwidi bibiwi. 15Meeme ngini gala kiesi ni nseene nzimi yimeeme yinu salasa bini, asi lowo ni yilu salasa mege beene. Bunu guya leesege ni meeme yinu zologa bini guvulu, bini nunzolaaga meeme?16Guya monogo ni meeme buyi kono gunu wa bugogo, ngwigi muudu mufa? Buyi nuniogola? 17Luyi nudumusu Tito ande paanga wumbaana, buyi nuniogolo? 18Tito buga nuniogolo gunu?19Nuya nungu ni bisi dusaga gulu bingisi gu misi mi mibini? Galowo. Bisi duya sala mu gimvugu ande Mfumu Yesu ya misi mi Daada Nzaama.20Meeme ngwigi mu boomo ni mu daanga lutwini ya gunu baada bamoso bagele gisaga-saga, bisi se dumonogo gisaga-saga. 21Baada bamoso bafudugeene mu gusala masumu nga ginduumu ande bidoda-dodo ande gudodagana ande gusilagana buhala; bambaana mu kobo ande gudugagana ande luleene. Lowo yima zolo ni Nzaama gamwese nsono ya misi mibini mutula masumu ma baada bana bama fudugu gungoyo mu gusala gubiyi. Gwini pa meeme pwisi yi gudili.

Chapter 13
1Bungwini bisa yafudugu gu bulu lubini mu mbala yidede. Ndebunu buba sonogo ni Paana yiyosogo yiwaaga ni baada boolo ni lowo badede batu yileedeene gimbangi. 2Iya bisa nulugisi mu mbala yiyoolo ni lowo ngini bisa nuwa bugogo bu gundisaaga.3Nuya saga ni Mfumu Yesu ganu leele mu gono lumeeme, bunwini muwugu, gigi mu gusala mu kebe gabini, lowo gatu nuwoono. 4Luba musi yataa kulunsi, buga woono, asi luulu gigi ande ngolo yi Daada Nzaama. Mu gimvugu ndegini gitwigande, bisi se twigi banga-woono, asi butwini nuleese ni twigi ande ngolo yi Daada Nzaama, bunwini yimono.5Numegeede gulu dala hoso muudu ni nwigi ande lugwigili, ni lowo nutu lumono, dodaana ni lowo nutu ludala pimi. 6Bunwini mono ni gisala gibisi gigi gipimi mu kebe gabini.7Ndelunu duya saama Nzaama ni mu kebe gabini si muudu wumoso gakono gubwa mu masumu, lowo duya zolo ni numono, asi duya zolo ni nusalaaga mapaana mapimi, si bisi lowo dutu magugusu. 8Ginaga lowo duma fana gusala mapaana maga kono guzolaaga Nzaama, dusalaaga luzolo lunde hoso daanga.9Bisi dumonoga kiesi ni twigi banga-woono, bunu bini nwigi ngolo. Duya nusaameene ni nugele baada bapimi tsili. 10Ndelunu iya nusonogeene daanga lungwigi guleye, lowo ni mu gunu mwese pasi, asi mutulu guyelese lugwigili lubini. Ndebunu lungini yaduulu, nukono gumono ni iya nusalasa gisala mu gingolo-ngolo. Ngolo yiduya salayiwi yigi yi Daada Nzaama, yigi mutulu guduungu gimvugu gibini, asi lowo ni mutula gubeebese gimvugu.11Bapaanga ba guzolo, galaana pimi, nuzolaganaaga bini babosogo, nusalasanaaga ande guleedaganaaga mbodo yi gipaanga ande guleedaganaaga gibagala bini ande bini ande guwugaganaaga ande gubwisaganaaga midimi; 12bunu Nzaama mupimi ande wu guzolo bugini galaaga ande bini hoso daanga.13Baklisto babosogo batu nudumusu mbodo. 14Nzaama ganu dele mu disi lupimi mu guzolo gu Mfumu Yesu ande gimvugu gi Muhunga-Nzaama.

## Galatians

Chapter 1
1Gwigi meeme Poolo wunu wugidili Daada Nzaama tumu mu guzolo gwana ande gu Mfumu Yesu ande bapaanga bigi yaaya 2duya nusonogeene bini baklisto ba mabundu ma Ngalati mu gunuleese ni3Gidaabisi Nzaama ande Mfumabisi Yesu bigi mu gunu dala mu disi lupimi ande mu gunu bwisi midimi. 4Yesu wulu leede ndege beene mu gudu guulu mu masumu mu guzolo gu Gidaabisi Nzaama. 5Nzaama gaseene lugugu lu mvulande mvulu. Amen.6Iyamono guwibigeene ni bini nusisa Ndaga-Nzaama yi Pimi nuyaya laba baada ba gisaga-saga. 7Baada bambaana mu kebe gabisi, si wanzio wu tala ni munu gunuleese ndaga yimbaana,8gugwigili lowo. Nulabaaga kaga ndaga yini yinu wugu gugele bisi, yini yinu yaaba; lowo gwigi ande yimbaana. 9Ni muudu wunudwala mu nzili yimbaana, muudu wunu gigi mu kebe ga gihongo gi Nzaama. 10Bini bapaanga ba guzolo, meeme lowo yiya saga gulu zoloso gugele, lowo se yiya saga guwa baada kiesi mu kebe ga malongi maama.11Ndaga yiyi lowo ni meege beene iya yisaga, lowo se ni muudu wuyi ndongo, 12asi gwigi ndege beene Mfumu Yesu wundongo, ni bunu lowo, nga lowo ngwigi muudaana wu gusala.13Bini beene nuwugu buyi gele meeme tomo, buyi mwesa baklisto pasi, buyi sala mutulu guzwa Dibundu lu Nzaama. 14Buyi digi baada bana bangwigi abi deele lumoso mu gusaleene misigi mi Dibundu lubisi lu bayudu.15Gisi Nzaama wunsolo luyi kono yaana gubudugu mu gumusaleene. Gwigi mu guzolo ande kiene yaana gatemene lunu lugugu daanga. 16Lowo yigie gugele batumu batomo gu Yelusalemi ni lowo gugele hoso muudu wunu, asi gatumusu gu gisi gi Alabi ande gu Damasa. 17Gatumusu ni ngalongo Ndagaana gugele baada ba bigaana yimbaana, lowo ni gugele bayudu.18Gu Yelusalemi, yigie gungoya mvulu dede (3), ndegunu guyi yabeene Piele; 19yimono tumu kaga Jagi, makwina Yesu, wumbaana lowo. 20Lowo gwigi ni bupala yigi paana-paana iya nusonogeene.21Yigele ande poso yoolo (2). Gungoyo luyi gie gu ndaama Siliyi ande gu ndaama Silisiyi. 22Gunu baklisto bawuga peele baada badoda ni muudu beene ndewunu wumwesa baklisto pasi, wuyaya longo Ndaga-Nzaama, 23asi lowo bangiaba. 24Ndelunu luba lumusa Nzaama.

Chapter 2
1Gungoya mvulu guuma-yina (14) luyi fudugu gu Yelusalemi mu gwa leese bambudu ba Dibundu ni gisala gimeeme gitomo ande gini gima laba gigi mu bigaana bimbaana lowo gigi gipamba, asi gigi ndebunu bu tumu Nzaama. 2Yigie ande Tito ande Balabasa.3Baada bambaana mu kebe gabisi bazola ni bayaadigi Tito ginaga gagele mwisi Ngelese, 4bazola gudala gimvugu gibisi ande Mfumu Yesu mu ndungu, gisi lowo bagele baada babisi. 5Asi lowo dusala guumunu maana yini.6Nzaama gadalaaga nzie yi muudu, meeme lowo yisala yabeene ni bagale banawa, lowo yimona mfunu yi guba yabeene si bunu bagele baada bamfunu, 7yibaleele kaga ni Nzaama wupe gisala gi gulongo Ndagaana mu kebe ga bigaana bimbaana 8ndebunu buga dumusu Piele mu kebe ga bayudu.9Jagi ande Piele ande Yowani daanga luba yabeene ni Nzaama wudu gabeene bisala bamoso mu kebe ga bayudu, bisi mu kebe ga bigaana bimbaana, si luba duwe mbodo mu guleese ni duguumunu gisala gini. 10Luba duloomo mu gunungeene baada bana bama kono gibageene mu kebe ga Dibundu lu Yelusalemi; luyi guumunu.11Luyi duulu meeme ya Antioso, buyi muwele Piele mu gubiyi guga sele. Tomo buga diaya ande bapaanga ba bigaana bimbaana, 12asi luya duulu bapaanga baga dumusu Jagi, luga wesele gudia ande biwi, bawuga Balabasa boomo13mutulu bagele bakono guba yaadigi. 14Yimu leele ya midi mi baada babosogo ni nze wigi muyudu, mu kebe ga baada ba bigaana bimbaana wuma monogaaga nga bisi, abunu luulu wuya pusu baada bana ni bagalaaga nga bayudu? Ndaga-Nzaama lowo wutu yilaba.15Bisi twigi bayudu ba matsili, asi Nzaama gadalaaga bigaana. Luulu dugwigili mu Nzaama ande mu Yesu, Nzaama gaya dudala bisi babosogo mu lugwigili lunu; lowo duma bisa saala baada ba misigi mi Mose; 16twini hulugu mu lugwigili, asi lowo ni mutula misigi mini.17Ni duguumunu ni Yesu wudu fileene mutulu gudu dogolo mu masumu, asi bisi munu gubisa sala masumu, guya leesege ni Yesu wudu dumuga mu gusala masumu? Galowo. 18Asi gafileene kiwi? Meeme yifi nzili yimoso ande Yesu yataa kulunsi, luulu lowo ni meeme ngwigi wumoono, 19asi Yesu wigi wumoono mu kebe ga meeme20mutulu nde wuleede moono waana mu gu togolo meeme mu lufa ndebunu buga zolo ndege beene ande gufa ya gihene gi meeme. 21Meeme lowo yima nanga ni Nzaama wudu dala mu disi lwana lupimi, 22asi ni wuma guumunu muudu mutula misigi, mfunu yi lufa lu Yesu gubwasa!

Chapter 3
1Ndungu lowo gabini bini bisi Ngalati? Naa wutu nulogo? Bini ga numono bini beene gimona-misi gi lufa lu Yesu yataa kulunsi ! 2Nuya laba misigi mi bakaaga babini e Nuya laba lugwigili lu Mfumu Yesu? Nuya laba Ndaga-Nzaama yinu gwigili mu ngolo yi Muhunga-Nzaama e nuya laba misigi? 3Nubulusu ande Muhunga-Nzaama, luulu numa fudugeene mapaana mabini beene, nwigi biyungu?4Mapaana mamosogo manuya sala migi gamiwi mapamba? Galowo. 5Nzaama gaya nuwa ngolo yi gusala bipa mutulu lugwigili lwana e mutula misigi?6Nzaama gamu guumunu Abalayama ni gigi muudu mupimi gisini lugwigili lwana. 7Lwi ndelunu basonogo ni mutulu lugwigili lu Abalayama, Nzaama gamu genese 8ni bugini musagamana, 9bugini sagamana se baada babosogo bana bini fanagana ande Abalayama, bini gidigi badigili baana.10Basonogo ni baada bana baya ..... 11Bana baya kono gulaba Ndaga-Nzaama bigi mu kebe ga gihongo gi Nzaama. Lowo gwigi ande muudu mupimi gu misi mi Nzaama gisini misigi, 12asi mu lugwigili peele muudu gamonogoga pimi ya misi mi Nzaama.13Yesu wudu guulu mu masumu daanga luga fi yataa kulunsi ya gihene gibisi. Ndelunu nde wudogolo gihongo gibisi ndebunu bu basonogo ni muudu wunu wini luzwa mu misingi yataa mudi gigi mu kebe ga gihongo gi Nzaama. 14Lusagamana luga genese Nzaama gugele Abalayama lumonogo mu nzila Yesu gugele baada ba bigaana bimbaana mu lugwigili lunu ludu waaga Muhunga-Nzaama l'absence Ndagaana.15Bini bapaanga, iya mege gimi gimoso gini gidu monoga. Ni muudu gigi mu gufa wuma sonogo mugaana pima-pimi, lowo gwigi ande muuda-mbaana wuma fana gusobo si gimi gimoso mu kebe gungoya lufa lunde, lowo gudogolo si gimi, gubwese si gimi se lowo. 16Nzaama wugugusu mapaana mamosogo maga gene mu nzila mwanaana Yesu, mana maga genese Abalayama ande mudigilaana; lowo basonogo ni badigili baana.17Yima zolo gudodo ni Nzaama wunu wusi lusili ande gulu gugusu, lowo ni gwigi mutula misigi mini miyi gungoya mvulu kama yina ande maguumu madede (430), asi mutula lugwigili. Misigi mini lowo mima fana gudogolo lusili lunu ande gulu zwa. 18Asi mbingi yini Nzaama gayi leedaaga mutula misigi, gwigi mutula lugwigili ndebunu buga genèse Abalayama.19Misigi gisala gimiwi kiwi? Gisala gi misigi gigi mutulu mapaana mana makono guzilaaga Nzaama. 20Gwigi bawanzio baya misa, ndelunu lowo gwigi mfunu mu gudumusu muuda-mbaana ni ndege Nzaama. wigi mu kebe ga baada.21Guya monogo ni misigi lowo migi nzili yimoso ande Pagani ma Nzaama? E, ndebunu tsili, mutulu ni misigi mibodisaaga moono wu muudu ya misi mi Nzaama, nga muudu wugidigi mupimi. 22Basonogo ni gisi gimutsini gigi gu miogo mi Sadana, ndelunu mugu hulusu baada Nzaama galeede magaba ma lugwigili gugele baada bana baya musileene mudimi mu nzila mwanaana Yesu Klisto.23Ludu kono gubaga yaana lugwigili, dulaba misigi, gisi misigi miya dulaba hoso gihene, hoso daanga; dugele nga baada ba bologo tii gunu guduya baga lugwigili. 24Daanga luga yi Yesu dugidigi baada bapimi ya misi mi Nzaama; 25lowo dubisa saala baada ba gulaba misigi. 26Mu lugwigili bini babosogo nugidigi baana ba Nzaama.27Gugele bayudu, gugele baada ba bigaana bimbaana, gugele ba bagala, gugele bakaada, gugele bamfunu, gugele bahigi, gugele baada ba gisala, 28mu gimvugu gi Yesu ginu bodamana mu kuumaana nugidigi muudu wumoso, bimi binde bibiosogo bigidigi bibisi babosogo. 29Nugidigi bini babosogo badigili ba Abalayama, bunwini baga mbingi yiga nugenese.

Chapter 4
1Daanga lumoso yimazolo gudodo ni gigidi lugigi mwana-mbeele, mu kebe ga nzo yi gidaanagigi gifa gimoso ande baada ba gisala ba gidaana si ndebunu bugigi munga-bimi 2mutulu gwigi baada ba gisala baya munsasa, biwi baya mugebe, gigi gu miogo mibiwi hoso. daanga tii gugini gulu.3Bisi se tomo dugele gu miogo mi Sadana, dugele nga baana, 4asi luya gugu daanga luga zoloso Nzaama, luga dudumusu mwanaana Yesu, wuya dudogolo mu gihigi gi mihungu mifa, 5dugidigi baana ba Nzaama, wudu dumusu Muhunga-mwanaana Yesu Mu midimi, wuyaya sa milolo6ni Abba Daada Nzaama mu guleese ni twigi baana baana. 7Luulu, lowo se wigi muuda-gisala, asi wigi mwanaana; ndelunu buwini baga mbingi yiyosogo yiga swegeene baana baana.8Tomo nugele ande banzaama bana bakono gusalaga si gimi gimoso, banzaama ba bidegi, lowo numuyaba Nzaama wu moono, nugele bahigi ba mihungu mifa. 9Asi luulu lunu tumu yabeene, nde se wunu yabeene, mfunu kiwi mu gubisa fudugeene mihungu mini mifa mipamba-pamba ande mu gubisa gidigi bahigi?10Nuya pa kiene ni nuya mono mfunu mu mafugu maama ande bangoono baaba ande mamvulu maama ande madaanga maama mamosogo manu mafudugu mu pasi 11yini yiyi mono meeme mutula bini.12Bapaanga ba guzolo, nugidigi nga meeme mutulu meeme se buyi gele nga bini. 13Luyi yi gugele bini, yigele mukaasa, yibeela misi, 14asi lowo nutini mutula makaasa, nungiamba pimi, nunseene ngagwi ni wanzio; nkudu ngagwi ni Yesu Klisto.15Nunseene pimi tsili ngagwi ni bunu kaya sogolo misi mibini nupe meeme. Nugidi kiwi?Bunu beele nga meeme? Ganu gele mu kiesi givulu ! 16Luulu numa menge mutulu yinu longo Paana yi Pimi?17Bapaanga ba guzolo, ngwigi kiesi mu kebe gabini, asi gwigi ande baada bambaana baya zolo gudu gabala bini ande meeme, 18mutulu banu we manungu mabiwi mafa. Meeme ni kalaaga tii gunu, nga yima bisa nulongo mapaana mambaana.19Gwigi pimi mu gusala mapimi daanga lulwosogo, lowo ni lungwigi meeme mu kebe gabini peele. 20Iya mono pasi mutula bini, nga pasi yi misongo mi mukaada wuya zolo gubudugu; yiwaaga ni wumabudu mwana. Pasi yiyi yimeeme yini wa ni bini numa fanagana ande Mfumu Yesu.21Bini nuya zolo gulaba misigi, nundeeseede kiwi nuyaba mu misigi? 22Basonogo mu misigi ni Abalayama gabudu baana ba babagala boolo, wutomo ande muuda-gisala kuumaana Agaala, labeene misigi mi gisi, 23wuyoolo ande mugesaana wu mfumu, kuumaana Sala, labeene lusili lu Nzaama.24Paana yiyi iya leesege ni yigi lusili lutomo ande luyoolo. 25Agaala gigi lusili lu musele wu Sinayi, baana bande bigi bahigi, gwigi Yelusalemi lu loolo,26asi lusili lu Saala lwigi Yelusalemi lutala, baana bande bigi bamfumu; bulu lunu lwigi maayabisi. 27Basonogo ni nze mukaada wukino gubudu gala mu kiesi, sa milolo, nze wukono guyaba pasi yi misongo, nze wuba tabana, wini budu baana bavulu gudigi wunu wuga zologa mudini.28Bini bapaanga ba guzolo, nwigi baana ba lusili lu Nzaama gifa gimoso ande Yisagi. 29Daanga lumoso mwana wubudugu labeene misigi mi gisi gigi gamwesa wunu wubudugu labeene lusili lu Nzaama pasi.30Asi basonogo ni kiwi? Basonogo ni muyidi muuda-gisala wu mukaada ande mwanaana; lowo gama fana gudia mbingi yi gidaana, kaga mwana du gimfumu. 31Ndelunu bapaanga ba guzolo, bisi twigi baana ba gimfumu, lowo ni baana ba muhigi.

Chapter 5
1Yesu wudu guulu mu gihigi gi masumu, lowo dubisa saala baada bagu labaaga misigi. 2Bini nuya bisa laba misigi, gebaana, wigilaana, meeme Poolo iya nuleele ni3nuya gunu yaadigi, lowo nwigi ande mfunu yi Yesu mutulu nuya fudugeene misigi. 4Bini nuya saga gumonogo baada bapimi gu misi mi Nzaama mu misigi, nuya lugabala ande Yesu, Nzaama lowo gaya nudala mu disi lupimi.5Bisi duya sa mudimi mugele Nzaama, wudu waaga Muhungaana mu gudu gidili baada bapimi ya misi miana mu lugwigili lubisi, 6lowo twigi mfunu yi gudu yaadigi; bisi twigi mu gimvugu ande Yesu.... 7Nubulusu pimi, asi naa wunu wutu nuwoonoso mu nzili? 8Mapaana manu yaya wugu lowo migi ma Daada Nzaama wunu demene.9Ndaama yi mugiele yini yi wubusuga mfufu yi mampa, gwigi ndebunu. 10Luulu meeme yisileene Nzaama mudimi mutula bini. Yima nungu ni bini se nuya mono nga meeme, asi wunu wuya nusa gisaga-saga bugini baga duumbu lu Nzaama.11Bapaanga ba guzolo,.... nga Ndaga-Nzaama lowo yima fana guwa baada pasi, nga bu baya pa meeme, 12asi baada bana baya nudoneene balu gidili gabiwi bagobo.13Si lowo nwigi bahigi, nukono gusalaaga bisala-sala ande gulabaaga biesi bi gisi gigi; 14gimi gimfunu gigi gusalasanaaga mu kebe gabini ande guzolaganaaga, ginaga guzolo guma digi misigi mimiosogo, ndebunu bu basonogo ni nze muudu wumu zolo mugwene nga nzege beene. 15Ni nuya sala mapaana nga bambisi ba musidi, nuya leedagana pasi bini ande bini ande guzwesagana...16Iya zolo gunu leele ni gulaba lowo pwisi yi luudu lu gimuudu, 17asi labaana pwisi yi Muhunga-Nzaama mutulu ni Muhunga-Nzaama wuya dwalasa mudimi wu muudu, wumenesega pwisi yi gimuudu, 18ginaga Muhunga-Nzaama ande gimuudu gibisi bawugaganaaga. Ni Muhunga-Nzaama wuma yaala muudu, misigi migalaaga se mfunu.19Baada bana baya laba pwisi yi luudu bigi bana baya sala mapaana mafa, ma nsono ande guwibi ande gudodo bupala ande gusala ginduumu ande gusaama bidegi ande gusala bakidi ande gunwanagana ande gusagagana buhala 20ande guwugagana misigi ande gugabalagana ande gudendagana ande guwugeene bagwene kobo ande guwudu mono ande gusala bisala-sala. 21Gebaana nga buyi nuleele geele, ni lowo lowo nwini mono Gimfumu gi Nzaama.22Muhunga-Nzaama wubusuga guzolo ande dulu-duluu ande kiesi ande gugangamana mudimi ande gulu yaala ande gusala mapimi. 23Mapaana maama migi se nde mana ma zologo misigi. 24Baada ba Yesu bigi baada bana bagafi abiwi yataa kulunsi, bana batabana gimuudu gibiwi gigiosogo, baya laba mapaana ma Muhunga-Nzaama.25Duweselaana Muhunga-Nzaama wudu dwalasaaga, ginaga wuduwe moono. 26Dukono gusalaaga mapaana mapamba-pamba ande bimi bi gimuudu ande gusa misi mi bimi bi baada.

Chapter 6
1Bapaanga ba guzolo, dugebaana mu gukono gubwa mu masumu ma baada bambaana, ni muudu wumoso wuma sala gubiyi, 2pimi mu gumu ludigeene mu bugiege ande mu gu sala sagana nga bwigi misigi mi Yesu mu guseena gana bugogo.3Muudu wunu wuya lusa yatala-baada babosogo, lowo gwana gigi muudu wu mfunu. 4Hoso muudu galu si luzidi ndege beene, gayi digi mugeleene waana, 5ginaga hoso muudu gaseene bugogo bwana.6Muudu wunu wuya wugu Ndaga-Nzaama gigi muuda-gisala wu Nzaama.... 7Gulu doneene lowo, Nzaama bamu damasaaga, 8wunu wuma gwini gimi gigaya moneene ndege kiesi, gini baga lufa, wunu wuma gwini gimi gini giya wa Muhunga-Nzaama kiesi, gini baga moono du mvulande mvulu.9Dusalaaga mapaana mapimi hoso daanga gugele baada babosogo, guwoono lowo, ginaga ni dusala ndebunu butwini baga matabisi mu daanga lupimi, 10Dusalaaga guvulu gugele bapaanga batwigabiwi mu lugwigili.11Dalaana bisono bimeeme bibi bunene, iya nusonogeene ni nukono gulusa yataa baada babosogo, 12baada bana baya zolo gunu yaadigi, baya zolo Gulu monogoso ni bigi baada bapimi ya misi mi baada ni batu nusa gidimi, baya dini guba mwese pasi mutula kulunsi lu Yesu; biwi beene lowo baya laba misigi. 13Baya saga gulu monogoso mu gidimi gibini giba tunu sa mu luudu.14Meeme lowo iya mono mfunu yi gungiadigi, gimi gigi mfunu moono wu mvulande mvulu wuyi mabaga mu lufa yataa kulunsi ande Yesu. 15Baada bana babosogo baya laba Yesu, iya baloomeene Nzaama gaba dululu midimi, gaba dele mu disi lupimi, gaba w gabwe

## Ephesians

Chapter 1
1Wuwu meeme Poolo, tumu wu Mfumu Yesu iya nusonogeene bini baklisto ba Dibundu lu Efese, mbodabini mu kuuma Daada Nzaama ande yi Mfumabisi Yesu Klisto. 2Nzaama ganu dululu midimi, Mfumu Yesu ganu wugene kiene mu guzolo gunu guga dusagamana mu gimvugu gi Mfumu Yesu mu tala tala.3Daada Nzaama galumu gwana. 4Nzaama lu guzolo gwana wudu soolo ni dugele baana baana duugu luyanaga lu gisi gigi.5Wudu gidili baana baana mu nzili yi mwanaana Yesu, 6ndelunu bien dumu lumusaaga mutula guzolo gwana gu kiene, gudu makono gusuumu mu nzimi.7Yesu wudu suumu mu matsili maana, 8wu duwe gimbaga gi Nzaama ande gimvaama9ande guyabeene giswaama gi Nzaama. 10Nzaama wudu yidigeene mapaana mana mini gugu mu daanga lunu luga gene mu bufugu bunsugu yataa maana ande gu tala nga bunu bwigi guzolo gwana.11Bisi dubege gobo lubisi mu bimi biga dugenese daanga luga dusoolo. 12Bisi dumu lumusu Nzaama, dumu sileene mudimi mutula bunene bwana mu nzila mwanaana Yesu.13Mu nzili ndeyini bini se nubege gidimi gi Muhunga-Nzaama ya mbunzu mu ndaga yini yi nuwugu, yini yileedega moono wu mvulande mvulu. 14Muhunga-Nzaama wuya gugusu mana madu genese Nzaama ni butwini mabaga mu bufugu bunu. Luulu bisi dumu lumusu Nzaama mu bunene bwana. butwini mono Gimfumu gi Nzaama.15Ndelunu mu lugwigili lubini mu Mfumu Yesu ande guzolo gubini, 16meeme iya nuloomeene gugele Nzaama ni ganu we gimbaga ande ndungu nuyabeene mapaana mande;17ndelunu iya nuwa madoono. 18Iya nu saameene ni Nzaama se ganu we kangeene yi mudimi tii gunu gunwini mono bimvaama bi Gimfumu gi tala.19Mu kebe ga gusaama bimeeme iya nuloomeene ni nuyabeene bunene ande ngolo yi Nzaama. 20Mu ngolo ndeyini Nzaama gadogolo Yesu mu lufa, gamu si mu kuuga gidi ginde gi gimfumu, gayaalagande gu tala ya googo lunde lu gidaada. 21Yesu wubege gimfumu gima digi bimfumu bibiosogo ande ngolo yima digi ngolo yiyosogo ande kuumu yima digi makuumu mamosogo mvulande mvulu.22Nzaama wuniadasa mwanaana Yesu mapaana mamosogo gu tsina mili, wumu si mfumu munene wu Dibundu. 23Yesu gigi ya dibundu lwana, hoso daanga dibundu lwigi luudu lunde luyuulu mu gisi gimutsini.

Chapter 2
1Tomo nugele nga baada hangars mutulu nusala gubiyi guvulu, 2nusala mapaana ma nuzola bini beene, nulaba pwisabini yi luudu ande mudimi nga baada ba gisi gigi. 3Bisi se dugele ndebunu nga baada babosogo. Gusaamasa gu Daada Nzaama gugele gudu zila.4Asi mu guzolo gu Nzaama ande kiene yi Mfumu Yesu mu gimvugu gini gitwigi mu Mfumu Yesu, wudu rigolo mu manzili mana. 5Luulu duya laba guzolo gu Nzaama 6mutulu wudu hulusu, wudu dogolo mu lufa lunu lugi mpeve, wudu gidili baada baana,butwini yaalaagande gu tala. 7Mu kiene yi Yesu ande guzolo gu Nzaama guga duleese mu nzila mwanaana duhulugu, dumono se gimvaama giga duswegeene gu tala;8lowo gwigi ni mu ngolabisi ni lowo mapimi mabisi, asi gwigi mu kiene kiene yindeege Nzaama. 9Gwigi mu lugwigili lunu lutwigalwi mu Yesu Klisto. 10Ndelunu mu gimvugu gini gibisi ande Mfumu Yesu, dusalaaga mapaana mapimi.11Nungaana bu nugele tomo, bini lowo nugele baana ba Nzaama, nugele banzenzi, nugele guleye ande Nzaama, 12lowo nugele mu gigaana gi Nzaama,13asi luulu lunu tumu yabeene Yesu ndeege beene wuya dugoso mu gimvugu gitwigande, dugidigi baada bamoso bayudu ande baada bana bamakoono bayudu. 14Yesu wudu se luudu lunde, wububulu gibege gini gidu gabala tomo ande Nzaama, 15wuzwe misigi mi bayudu, wudu dululu midimi. 16Mu gimvugu ndegini Yesu wufi yataa kulunsi, wuya goso baada babosogo, wuba gidili gigaana gimoso gifini.17Nzaama wugidigi Daada wu baada babosogo, hoso muudu wuma fana gubesaganande mu gimpeve. 18Yesu wuya dogolo gimbeni mu kebe ga baada babosogo mu nzila kulunsi lwana ande matsili maana magaya diaga.19Bini baada ba bisi bimbaana, lowo se nwigi banzenzi mu Gimfumu gi Nzaama 20mutulu Yesu wuya nuwingisi mu kebe ga gigaana gi baana ba Nzaama, ndege wuduungu nzo yini yi gigi, ndege wuduungu yataa babigili ande yataa batumu bana baga dedegese gu gilungunu. 21Ndege gigi gunzu lunu lugeme nzo, gigi wunu wuleedege ngolo mu kebe ga nzo-Nzaama. 22Mu gimvugu ndegini bini se nwigi ndaama yi nzo yini mutulu Mfumu Nzaama gigi mu kebe gabini mu gimpeve

Chapter 3
1Ndelunu meeme Poolo, muuda-bologo du Nzaama ande wu Mfumu Yesu, iya saama Nzaama 2mutula bini baada bana nuduugu mu bisi ande mu bigaana bimbaana.3Meeme Nzaama gansoolo mutulu nga nudwaleene Ndaga yiyi ande gunu leese mapaana mande mana maga nuswegeene. 4Mapaana beene mamosogo yima sonogo geele, ni nutu madaanga numa fana guyabeene giswaama gi Nzaama mutula kuuma Yesu-Klisto. 5Mu daanga lutomo Nzaama lowo galeesa giswaama ginde gugele baada, asi loolo wulu leese mu nzili yi Muhungaana gugele babigili ande gugele batumu baana.6Giswaama beene gigi ni Ndaga-Nzaama yigi mutulu bayudu ande baada bana bamakono bayudu babosogo babege 7Meeme ngwigi muuda-gisala guma digi gukieye mu kebe ga baada ba gisala babosogo ba Nzaama, asi Nzaama wunsoolo mu mapimi maana mu gudwalasa Paana yaana gugele baada bana bama koono mu gigaana gi bayudu.8Gwigi mahaama gugele meeme mu gubaga magaba maama ma gulongo Ndaga-Nzaama yi gimvaama. 9Mapaana maama maga swege Nzaama duugu tama,10loolo meeme ngwigi mugu maduusu ya misi mi baada ba Dibundu lu Yesu mutulu gayabeene ngolo yi gisi gi tala ande gimbaga gi Daada Nzaama 11ndebunu buga gene Nzaama lunu luga gugusu Mfumu Yesu.12Mu gimvugu gitwigi ande Mfumu Yesu ande lugwigili lubisi, meeme iya nuloomo ni nukono guwoono luudu mutula pasi yi gifande gifa yi gisi gigi, 13asi dusaana ngolo, duganga mudimi, dudalaana kaga Daada Nzaama, dumu sileene mudimi, butwini baga matabisi Mu bufugu bunu.14Iya fugamana ya misi mi Daada Nzaama, 15iya muloomo nde wunu wudalga baada babosogo gu tala ande yaaya mu tsini ni 16ga nuwe ngolo nga bunu bwigi migasi mu tsina maana, nugeme lugwigili lubini mu ngolo yi Mfumu Yesu ande yi Muhunga-Nzaama,17nugeme guzolo mu midimi mibini nga guzolo gunu guleese Yesu 18mutula baada mu lufa lunsono yataa kulunsi. 19E, numafana guyabeene gimbaga gi Nzaama ande gimvaama giana,20nde wunu wigi ande ngolo yigu sala mapaana mamanene ande mapaana mana madu kono gunungaaga bisi baada. 21Galumu Mfumu Nzaama mu kebe ga Dibundu mu nzila Yesu Klisto mvulande mvulu. Amen.

Chapter 4
1Wuwu meeme muda-bologo wu Nzaama iya nuboneene bini baga demene ni nukono gugala gisaga-saga, asi galaana pimi ndebunu bwigi kuumabini. 2Galaana pwede ande luzidi nulu gulumunu ya misi mi baada, nugangaags mudimi mu kebe gabini, nuzolanaaga bini ande bini. 3Saana ngolo ni pimi mu gimvugu gibini, gini ginu dululuga midimi mu nzila Muhunga-Nzaama.4 Luudu lwigi lumoso peele, Muhunga-Nzaama se wigi wumoso peele; gifa gimoso mudimi se wigi wumoso peele. 5Nzaama gigi wumoso peele, lugwigili se lwigi lumoso peele, mbodidi se yigi yimoso peele. 6Nzaama gigi wumoso, Daada wu baada babosogo wunu wuya yaalaaga baada babosogo ande bimi bibiosogo, wunu wigi mu gihene bibiosogo, wunu wusalaga mapaana mamosogo.7Hoso muudu Yesu wumu we magaba maana ma gifa giana daanga luga banaga gu tala nga bu basonogo mu Mugaana-Nzaama ni 8wugeme baada ba bologo, wuba gabeene magaba.9Mbangudulu 10luulu wuya lemene ya tala gisi gigiosogo11wugabeene baada bamoso gulongo Ndaga-Nzaama, bambaana batumu, bambaana babigili. 12Ndelunu wuba we ndungu yi guyabeene Ndaga-Nzaama pima-pimi ande gusala gisala giana pima-pimi 13mutulu bisi babosogo dugele gimvugu gimoso mu lugwigili gi Mfumu Yesu, Mwana-Nzaama ande gumuyabeene pima-pimi ni gigi Klisto; lunu dumonogo ni dugulu mu gimpeve.14Dukono gubisa gala nga baana bambeele, ni hoso muhungu ni lowo hoso paana yini yidu bwisi ni lowo yidu doneene nga malongi ma baada ba bupala. 15Ludu yaya longo Ndaga-Nzaama mu guzolo gugwosogo, dugulu mu giklisto, ginaga ndege gigi mudwe. 16Gwigi mu guzolo gwana gaya duungu luudu lwana luya sala pima-pimi, sa luya yele ande gubwa ngolo.17Iya nuloomo ande gunu sidi ni nukono gugala nga bamimpani bakono guyaba si gimi, bakono guzolaaga guyabeene mapaana mapimi maduuguga gugele Nzaama, 18ginaga bigi biyungu, bigi mudwe bwidi, 19bawuga gabiwi nsono mu gusala hoso gubiyi gunu.20Bini lowo nwigi baada ba gifa gini abunu, 21bini nwigi baklisto, nulongogo mapaana mapimi mana maga zologa Yesu. 22Nuwesele mapaana mamosogo mana makulu,23sobaana mugeleene wubini duugu mu manungu tii mu mugeleene wubini 24Vaadaana luudu lufini lunu luyidigi Nzaama mu gifani gi ndege beene, lunu luga monogo ni lupimi, luma kono si gifu gimoso.25Weselaans gudodo bupala. 26Ni wigi mu Kobo, guyamayi lowo tii gunu mu pibi, yimenese sileene, gusala gubiyi lowo, ginaga bisi babosogo twigi bidini bi luudu lumoso. 27Guweselene lowo Sadana daanga ni lowo wutu guyaala mu gasala gubiyi.28Mwibi gawesele guwibi, gasege gisala gi miogo, gadalaaga mutulu gasalasaaga baada bambaana ande gulu salasaaga ndege beene mu nzili yipimi. 29Guduusaaga lowo ndaga yifa mu gono lunze, dodaaga mapaana mapimi ande mamfunu, mana mamaaga bagwene kiesi, mana madululuga midimi mi baada, mana mawaaga baada bambaana ngolo yi gusala mapimi. 30Guwa lowo Muhunga-Nzaama wunu wigi mu kebe ganze nsono ande kiene ginaga Muhungu ndewunu wini gudogolo nze gimbili mu masumu mu bufugu bunu.31Weselaana kobo, nuyidi manungu mamosogo mafa ande gisege ande misingi ande mabogodo. 32Galaana pimi ande baada babosogo, nuweselanaaga gubiyi gunuya salaganaaga bini ande bini nga buga nuweseleene bini Nzaama mu nzila Mwanaana Mfumu Yesu.

Chapter 5
1Bunwigi baana ba gazolo Nzaama, saana ngolo nugidigi nga nde. 2Mugeleene wubini wugele wunu wu guzolo nga buga duzolo bisi Nzaama, mu guzolo gunu Yesu wululeede yataa kulunsi nga magaba ma nsungu yipimi yini yiwaaga Nzaama kiesi mutulu guduwa bisi moono.3Bini nwigi baada ba Nzaama, lowo gumafana si bitsi mu kebe gabini ni gubiyi gumoso gu hoso gifa gini gumonogo ni lowo yiwugagana. 4Si ndaga yifa yikono guduugu mu magono mabini, si yi buzobo, si yi jili. Nuduusaga mandaga mapimi mana mawaaga Nzaama kiesi nga bisaama bimadoono mutula mapimi maana.5Nuyabeene ni lowo si muudu wumoso wu masumu wini wingini mu Gimfumu gi Tala yi Nzaama ande Yesu. 6Muudu gakono gunudoneene, kobo yi Nzaama yiyiga mu bifu bi gifa gini, mu masumu. 7Gugosaganaaga lowo ande baada ba masumu mutulu bini nudoogo mu gimvugu gini8ginugele tomo mu kebe gapibi, luulu numono mooso, nuwingini mu gimvugu gini gimonogoga mooso wunu wigi Mfumu Yesu; 9mooso wunu wuleesega mapimi ande nzili . 10Saana ngolo mu guyabeene mapaana mapimi ande mapaana mafa. 11Nukono guwinginaaga mu bimvugu bi baada ba pibi, nuba duusu ya misi mi baada. 12Gwigi nsono mu gudodeene mapaana maya sala baada bambaana mu gubadamana.13Mapaana ni mama duugu yanzie, mamonogoga wangala, 14baada babosogo bu bama yabaga. Basonogo ni wusugu nze wunu wigi gu dolo, nimigi nze wunu wigi gu tsina bafa, Yesu nga gagu leese mooso.15Gebaana mugeleene wubini, gugala nga biyungu lowo, asi galaana ndungu 16ginaga maama migi gubiyi, si muudu ni lowo hoso gini gunu doneene geele lowo. 17Gufa buyungu lowo, asi nubagisi Nzaama kigimi gaya zili gugele bini.18Guwudu mono lowo, ni lowo matu nudwala gisaga-saga, asi nuyulu Muhunga-Nzaama. 19Nusiamisaganaaga bini ande bini mu migungu mi Nzaama mini leese Muhunga-Nzaama. Nubigaaga migungu mi gulumusu Nzaama mu kebe ga midimi mibini. 20Numu doonaaga hoso daanga Daada Nzaama mu kuuma Mfumu Yesu mu mapaana mamosogo. 21Nuzidisanaaga bini ande bini mu kebe ga manzo,22bagese balabaaga ndaga yi badimi babiwi, baba zidisaaga; 23badimi bigi bamfumu babiwi mu kebe ga manzo 24ndebunu bugigi Yesu, Mfumu mu kebe ga Dibundu.25Badimi gazolo bagese babiwi nga Yesu buga zolo Dibundu, galu leede mu lufa mutulu gahulusu baada babosogo; 26wulu gidili lupimi ya misi mi Nzaama, wulu wululu mu maja ande mu Ndaga-Nzaama. 27Lowo lwigi ande gifu gifa si gimoso.28Badimi bazolo bagese babiwi nga buba zologa luudu lubiwi beene; lowo gwigi ande muudu wusala menge luudu lwana. 29Muudu muwosogo wuzolo luudu lwana, galu waaga madia ande gulu gebe ndebunu bu gebega Yesu Dibundu. 30Bisi babosogo twigi bidini ni luudu lu Yesu.31Basonogo ni bagalaaga gini sisi gidaana ande maana, gini ya gosagana ande mugesaana, ndebunu gibiwi aboolo bini gidigi muudu wumoso. 32Gigi giswaama ginene gi Nzaama mutula Yesu ande Dibundu. 33Ndelunu mudimi gazolo mugesaana nga buga zologa luudu lwana, mugese gazidisi mudimaana.

Chapter 6
1Bini baana nuzidisi badaada ande bamaaya babini, wuwu musigi wubini wutomo gu misi mi Nzaama, 2wigi ande lusili, 3ndebunu bu nwini lama mu gisi gigi, nwini gala mu kiesi.4Bini badaada ande bamaaya, guwugusaaga baana kobo lowo mu todeene yibini, asi nubagisi nsaasa mu nzili yipimi, mu Muhunga-Nzaama.5Bini baada ba gisala, nuzidisaaga bamfumu babini ba gisala mu mudimi wumoso. 6Guzolo lowo ni hoso daanga banu dalaaga mu gusala pimi, nusala gisala gipimi ngagwi ni Nuya saleene Mfumu Yesu. 7Nusalaaga mu mudimi wupimi ngagwi lowo nuya saleene baada peele, asi ande Daada Nzaama. 8Bini bahigi, nulu mono ni nwigi bahigi ba Yesu, gifa se gimoso bini bamfumu, hoso muudu gini baga matabisi maana, labeene bisala biana bipimi mu gisi gigi.9Nuyabeene bini bamfumu ni10Mu gumenese, sagaana gubaga ngolo yini yiga leedega Nzaama wu ngolo yiyosogo. 11Nde ganu we mada mana mama fana gubelese Sadana ande Muhungu miana mifa12mutulu lowo ni duya nwana ande baada, asi ande Sadana ande mihungu miana mifa; 13dusenaana mada ma Nzaama, magimpeve nga dubelese ngolo yi mihungu mini tii mu bufugu bunu butwini nsugusu Sadana.14Vadaana mapaana ma Nzaama ngagwi ni mugaba mu lugede ande gudodo mapaana mapimi ngagwi ni gikudu gi gibende ya tulu ande Ndaga-Nzaama ngagwi ni masabadi gu mili mibini mutulu nubwisi baada midimi. 15Yilamanaana ngagwi ni basuda baya gwe mu biduumu. 16Hoso daanga nugeme lugwigili lubini ngagwi ni lubayi lugu kono gulwala mapunzu mutulu lugwigili ndelunu lwini zimi mbaa yi Sadana.17Nuguumunu guhulugu ande Ndaga-Nzaama ngagwi ni mbeese yi Muhunga-Nzaama. 18Bimi bibi bibiosogo nubi loomo mu gimpeve, mu kebe ga bisaama gugele Nzaama. Nugalaaga pimi, nuzibili misi daanga lulwosogo.19Nusaameene baada ba Nzaama babosogo, nunsaameene se meeme mutulu ndongaaga Ndaga-Nzaama pima-pimi, ngiabeene giswaama gi yiwiyi 20si bunu bungwigi mu bologo.21Paangabisi Tisigi bugini ya nudeleene mamosogo maya digi yaaya 22mutulu bini se nuyabeene buyi magidigi meeme ande gunu siamisi.23Daada Nzaama ande Mfumu Yesu banudele mu disi lupimi bini bapaanga ba guzolo ande ba lugwigili babosogo. 24Nzaama ganu diageene kiene yinde ande guzolo gunde gukono nsugu bini nuzologa Mfumabisi Yesu.

## Philippians

Chapter 11 Wuwu meeme Poolo ande Timote, baada ba gisala gi Mfumu Yesu, duya nusonogeene bini bisi bulu lu Fidipo bagasi mu mbimi ande bambudu ba Dibundu ande bisiele. 2 Gidaa- bisi Nzaama ande Mfumabisi Yesu banu dele mu disi lupimi.3 Hoso daanga mu bisaama bimeene iya doono Nzaama 4 mutulu lusalasa lubini lunu yaya longo Ndaga-Nzaama duugu lunu tii loolabubu. 5 Ngwigi kiesi mutula bini. 6 Iya sa mudimi ni Nzaama wunu wunu we gisala giana gipimi bugini galaaga ande bini daanga lulwosogo tii lugini ya fudugu Mfumu Yesu.7 Si ndebunu bu ngwigi mu bologo, ngwigi kiesi mutula gisala gigi gi Ndaga-Nzaama. 8 Nde gigi mbangi wumeeme. Yinu zologa bini babosogo mu mudimi wumeeme mu kuuma-Mfumu Yesu.9 Iya nuloomeene ni Nzaama gagugusu luzolo lubini, galugidili lulunene, ganu we nduungu yivulu nuyabeene ande gubagisi pima-pimi Ndagaana, nuyi longo gugele baada, 10 nga nugidigi baada bapimi bana bamakono si gubiyi gumoso, nuyabeene gubiyi ande pimi tii bufugu bwini ya fudugu Mfumu Yesu. 11 Ganu vaamasa mu mapaana mapimi mana maduuguga gugele Yesu, mana mawaaga Nzaama lugugu ande mugieme.12 Bapaanga, iya nuleele ni bologo luyi mawingini meeme lubodoso mapaana, Ndaga-Nzaama yiyalagana, 13 baada bavulu munu gwayi longogo gukoono boomo; 14 ande baada bigi gu ngana-mfumu bayaba ni bologo lumeeme lwigi gisini Ndaga-Nzaama.15 Baada bamoso bayaya longo Ndaga-Nzaama mu luzolo lu Mfumu Yesu, 16 asi baada bambaana mu buhala ginaga lowo baya nzolo meeme, 17 baya nungu ni baya paaga meeme pasi mu bologo.18 Si ndebunu meeme yisi mudimi ni ngwigi ande gibingi tii gunu mu gisala gigi. 19 Ngwigi kaga mu kiesi mu gugisala gukoono nsono mutulu Muhunga-Nzaama munu gunsalasa mu bisaama bibini si ngwigi wumoono, si ngwigi mu gufa.20 Manungu ma baada bafa lowo gamiwi mini gidi si gimi gimoso, baada lowo gabiwi bini maguumunu. 21 Lowo yima yaaba kidi kiwi mutulu mapaana moolo maya ngwiyeene gu mudimi22 ni kele wumoono ni lowo mfi gwama mutulu moono wumeeme wigi Yesu Klisto, 23 lufa lumeeme lwigi matabisi, 24 asi bisaama bibini biya ndoomo ni kele wumoono.25 Bu ngwigi mu gimvugu ande bini yiyamono ni ngwigi pimi ande mu kiesi givulu mu gugala wumoono mu kebe ga bini mutulu gunu salasaaga mu lugwigili lubini 26 ande mu gugalaaga kiesi mu lugwigili lu Mfumu Yesu. 27 Gimi gimfunu gigi ni nugalaaga pimi, nulabaaga Ndaga-Nzaama,28 asi baada bana bamoso matu badala biwi beene, bubini bili, asi bini bu nwini bingi ya misi mi Nzaama. 29 Nuyabaaga ni meeme yinwana giduumu ande luulu ngwigi kaga mu gunwana; 30 Nzaama gigi ande bini mu giduumu gigi mutula kuuma-Yesu mu lugwigili lubini ande mutula pasi yinuya mono nga bunuya mono meeme tii loolo.

Chapter 21 Iya mono ni gimvugu gibini ande Mfumu Yesu ande guzolo gwana ginuya nuwa ngolo ande gibagala? Mu kebe gabini guzolagana ande Muhunga-Nzaama bigi? 2 Ni gwigi ndebunu nuya pa kiesi mu mudimi mu mugeleene wubini wu gimvugu ande nungu lumoso.3 Nulu gulumunaaga mu kebe gabini, gulusaaga yato baada babosogo lowo, gusagaaga mapimi ma nzege beene lowo, 4 asi hoso muudu gasagaaga mapimi ma baada babosogo, hoso muudu gamono ni muuda-mbaana wutu mudigi nde, gudendaganaaga lowo.5 Galaana nga baada bana bayaaba Yesu. 6 Gagala ya gihene gimoso gipimi ande Daada Nzaama gu tala, 7 asi luga lugulumunu, luga gidigi muudu yataa maana, 8 luga guumunu gwafa lufa lunsono yataa kulunsi.9 Ndelunu Nzaama luga muzangana yataa baada babosogo ande yataa bimi bibiosogo. 10 Wumu we kuumu yimadigi makuumu mamosogo gu tala ande mu gisi gigi ande gutsina maana, baada babosogo ande bimi bibiosogo bigi gutsina mili minde, 11 ndelunu bilumusu kuuma-Yesu ni gigi Mfumu mu lugugu lu Daada Nzaama.12 Bini bambayi baama, ngiaba ni nupaaya luzidi daanga luyi gele ande bini, gwigi gifa gimoso se luulu lungwigi mu bologo. 13 Salaana mapaana mana mamadigi mapaana mana matomo. Nzaama gigi ande bini, gamaana pimi lugwigili lubini, ndelunu Nzaama gaya nuwa ngolo yigusala gisala giana nga bugaya zoloso ndege.14 Ngiaba ni gisala giyi sala sala meeme mu kebe gabini lowo gigi gipamba, 15 ndelunu salaana nga baada bama koono si gubiyi gumoso, leemaana nga miodo gu tala, baada ba gisi gigi banu mono ni nwigi baada bapimi, nwigi baana ba Nzaama, 16 nudwala Paana yi Pimi yi Yesu mu kebe ga baada bafa ba gisi, Paana yi Moono wu mvulande mvulu.17 Ni bubini nzwa, ngwigi kiesi mu gugoeo matsili mameeme ande lugwigili lubini nga magaba, 18 ndebunu iya nuloomo ni bini se nugele mu kiesi.
19Tama lowo iya nudumusu Timote, mu mudimi wuyi si mugele Mfumu Yesu nga nutumusu mapaana mabini mapimi mana mini pa gusangaga. 20Nde peele wumafana guyabeene mapaana mameeme ande gumono pasi yibini. 21Bini beene nuyaba buga luleede nde mu gisala gi Mfumu Yesu....24Bini bapaanga bamoso, galaana mu kiesi mutula Mfumu Yesu. Dalaana meeme lowo yima woono mu gubisa nusonogeene mutulu mapaana maama migi mfunu yivulu. 2Gebaana gugele baada baya salaaga masumu ande gulongo mapaana mafa, bigi nga bambwa. 3 Bisi twigi baada bana baya saleene Nzaama mu nzili yimafana mutulu duya sala mapaana mana maya dudumu Muhunga-Nzaama lu gusala, twigi kiesi mu gimvugu gi bisi ande Yesu , asi lowo ni duya sala mapaana mabisi beene ma gimuudu.25 Yimanungaaga ni yinu dumusu paangabisi Epafoloditiw wunu tumusu mutulu gwa twaleene lusalasa lumfunu, 26asi nuyaba ni nde wuduya sala ande gisala ande gunwana giduumu wubeela. Gigi mfunu mu gwa nudala. 27Gabeele ngolo tsili, gusaala bitsi ni gafi, asi Nzaama luga muwugeene kiene, lowo ni nde peele, asi ande meeme se lowo gazolo ni mono pasi yivulu ande gugala mu kiene yivulu.28 Iya mono ni yimu dumusu numu mono mutulu bini se nugele mu kiesi. 29 Ni wuma duulu, numu seene pimi tsili mu kiesi givulu nga paanga mu kebe ga Mfumabisi Yesu, 30 mutulu gamaduugu mu lufa gisini lusalasa lumeeme, mu gisala gi Mfumu Yesu. Baada ba gifa gigi nubaseenaaga pimi tsili.

Chapter 3
1Bini bapaanga bamoso, galaana mu kiesi mutula Mfumu Yesu. Dalaana meeme lowo yima woono mu gubisa nusonogeene mutulu mapaana maama migi mfunu yivulu. 2Gebaana gugele baada baya salaaga masumu ande gulongo mapaana mafa, bigi nga bambwa. 3 Bisi twigi baada bana baya saleene Nzaama mu nzili yimafana mutulu duya sala mapaana mana maya dudumu Muhunga-Nzaama lu gusala, twigi kiesi mu gimvugu gi bisi ande Yesu , asi lowo ni duya sala mapaana mabisi beene ma gimuudu.4 Meeme se yimafana gusala nga mamosogo maya sala baada bambaana ande gunungu nga biwi, nkudu yimafana gubadigi biwi 5 mutulu yibudugu nga muudu muwosogo, bangiadigi mu bufugu bu naana (8) labeene misigi mi bisi, ngwigi muyudu mu gigaana gi Benji, ngwigi mufalisi, yimwesa baklisto pasi yivulu labeene misigi mibisi,6 lowo si muudu wumoso wusala ngwele, yidodoga ndaga yi gi-ebele.7Asi mamosogo mana migi mapaana mapamba gu misi mi meeme gisini Yesu,8duugu luyi muyabeene ni gigi ande mapaana mapimi, gagiesega pima-pimi mapaana ma baada, lowo ni nga baada ba gisi gigi mu misigi mibiwi, 9 yima monoga ni migi mapaana mapamba nga todo mutulu mbege moono wu mvulande mvulu mu lugwigili lu ngwigalwi mu Mfumu Yesu Klisto. 10 Iya saga daanga lulwosogo gufanagana ande Yesu mu pasi yiga mono yataa kulunsi 11tii guga wusugu mu lufa,12asi lowo yaana yima duulu ya gihene ginde, lowo yaana yima baga matabisi. 13 Ngwigi mu guseene tini tuulu ya gihene gini gi gigi nde, yikono gudala gungoyo. 14 Meeme ande bini dufinaana tini,15dusagaana gubaga gimi gini gitala gigi gugele Daada Nzaama, bisi baada bama gulu geele, 16 twenaana gugaya dudemene Mfumu munene, Daada Nzaama mu nzila-mwanaana Yesu.17Bini bapaanga, iya nulugisi ni nukono gulaba baada bana baya sala mapaana mansono mutulu biwi bini nsugu gubiyi nga buyi nuleelega hoso daanga, 18 asi bini numege gundaba meeme guba labaaga biwi lowo, 19 ginaga biwi baya dalaaga kaga zumu lubiwi, baya labaaga biesi bi gisi gigi.20Asi bisi twigi baada ba Gimfumu gi tala, gunu gwigi Mfumu Yesu, Muhulusi wu bisi, 21 wunu wini dubolomono luudu luulu, gini duwa luudu lunu lukono guwugaaga nsono. lunu lu mugieme.

Chapter 4
1 Bapaanga ba guzolo, ngwigi kiesi givulu mu gwa bisa numono, bini nwigi kiesi ande gibingi gimeeme. Dindamanaana ndebunu mu gimvugu gi Mfumu Yesu. 2Nze Evodi ande Sintisi, iya nuloomo mu gugangamana ande Yesu. 3Mbayaama wu gisala wubasalasaaga bakaada bana ande Clément basala ande meeme mu gumwangasa Ndaga-Nzaama ande bapaanga bana bamoso badu salabiwi, makuumu mabiwi mawingini mu Mugaana wu Moono.4Galaana mu kiesi bu nwigi mu gimvugu ande Yesu. 5Gugalaaga mu kiene lowo, asi nugalaaga mu kiesi hoso daanga, nuloomaaga hoso gimi mu bisaama gugele Nzaama, 6 numu waaga madoono daanga lulwosogo mu hoso gimi gini, si mu daanga lu kiesi, si mu daanga lu pasi; guma saala bitsi Yesu mu gwiyi. Nusalaaga mapaana mapimi hoso daanga gugele baada babosogo.7Nzaama ganu dululu midimi, ganu we manungu mapimi nde wunu wuleedega dulu-duluu dumadigi mapaana mamosogo.8Numonogaaga ni nwigi baada bana bamafana mu gugala baana ba Nzaama ya misi mi baada, nugalaaga ande luzidi. 9 Mapaana manu longogo gugele meeme, gumatabana lowo, Nzaama bugini nugebaaga.10Ngwigi kiesi mu gimvugu gigi gi Yesu, lowo ni mutula bimi bingwigabiwi, ngiaba ni bini bunu nsalasa, 11 asi iya mono kiesi si mu daanga lu kiese, si mu daanga lu pasi, si ngwigi nzala, si ngwigi miogo. Bini se nugalaaga mu kiesi daanga lulwosogo. 12Meeme ngiaba guleese kiesi gimeeme hoso daanga si madia migi, si ma makoono. 13Ngiaba ni Yesu wupaaga ngolo daanga lulwosogo ni ngwigi mu pasi.14 Gwigi bini peele bisi bulu lu Fidipo nuyaba pasi yi yimono meeme, gwigi bini nuyi mu gunsalasa luyi duugu gu Masedoni, 15 mu daanga lubulusu Ndaga-Nzaama mu guyalagana, bini beene munu guyabeene. 1616 Ya Tesalonigi se bunu tumusu lusalasa. 17Nzaama ganu dele mu disi lupimi, gunu bwese matabisi mana mafana ande bini.18Luulu numa tumusu magaba ma mahinagana, magaba ma nsungu yipimi ya misi mi Mfumu Nzaama. 19 Iya muloomo ni gagugusu pwisi yibini yiyosogo mu gimvaana ginde gima digi pimi. 20Galumu gwana Gidaabisi Nzaama mvulande mvulu. Amen.21 Nuba we baklisto ba Dibundu lubini babosogo mbodo mu kuuma Mfumu Yesu. 22Bini se batu nudumusu mbodo gugele baklisto bigi yaaya ande bana basalga gu ngaana yi mfumu. 23 Nzaama ganu dele mu disi lupimi bini babosogo. Amen.

## Colossians

Chapter 1
1Gwigi meeme Poolo, wugasi Nzaama mu gisala giana mu guzolo gwana ande paanga wubisi Timote, 2duya nusonogeene bini baklisto nwigi ya bulu lu Koloso. Daada Nzaama ganu dele mu disi lupimi. 3Mu kebe ga bisaama bibisi bibiosogo duya doono Nzaama hoso daanga4 Nukono gulaba muudu wunu wuya lu nungeene ndeege beene mu gulu .... ande mu bisaama bi bupala,5 gisi lowo gwana gigi ande Yesu mu kebe ga mudimaana, 6gaya luleese ya misi mi baada ngagwi ni wanzio, asi lowo gwana gamu yaaba Yesu, mudwe wu Dibundu.7duugu lunu yinu yiwugu mu mbala yitomo mu kebe gabini, nuyabeene guzolo ande kiene yi Daada Nzaama ni yigi paana-paana 8ndebunu bunu yiwugu gugele paangabisi wu mudimi Epalagasa, muuda-gisala wu Mfumu Yesu, bugaya dudeleene mapana mabini manuya sala.9Bisi se duugu ludu wugu paana yibini, duya nusaameene hoso daanga ni Nzaama ganu dwalasa mu nzili ande mu Muhungaana 10mutulu nubudu mbenge yipimi ande ngolo yini yima faana, nudwala gisala ginde gu gilungunu,11ganu yulusu ndungu ande yaana ande kangeene-mudimi mutulu hoso daanga nudindamana ande kiesi. 12Numu doono Nzaama ande kiesi mutulu wudu gidili baana baana bini baga mbingi yinde gu tala;13wunu doogolo mu kebe ga gihigi gi masumu munu gele, wunu duusu mu kebe ga pibi, wunu wingisi mu kebe ga mooso ande 14gunu dwala mu Gimfumu gi Mwanaana wu gazolo.15Yesu gigi gifani gi Nzaama, gigi Mwana-Nzaama wutomo, gigi yataa bimi bibiosogo biga sele, gabi sele we nde, gabi sele mutula nde ande mu nzilande; 16bimi bibiosogo bini biya monogo ande bini biya kono gumonogo ande ngolo yiyosogo ande bimfumu bibiosogo ande mihungu mimiosogo mu kebe ga tala ande yataa maana. 17Bimi bibiosogo bubiya muwaneene, tomo nde wudedegeene mu gisi; gigi mudwe wu Dibundu lu Nzaama. Dibundu lwigi luudu lunde,18gigi luyanaga ande muudu wutomo wunu wunimigi mu kebe ga baada bana bafi, ndelunu wugidigi muudu wutomo yataa mapaana mamosogo. 19Ginaga Nzaama gazolo ni baada babosogo mu gisi gimutsini gaba gidili baana baana mu nzila Mwanaana Yesu 20ande guba dala mu disi lupimi ande guba bwisi midimi duugu gu tala tii yataa maana mu matsili mana maga diaga yatala kulunsi.21Bini se nugele tomo guleye ande Nzaama mutula mapaana mabini mafa, nugele bamenge ba Nzaama, 22asi lunu wugu paana yiyi yipimi yi moono, Nzaama wunu goso mu kebe ga baana baana mu nzila-lufa lu Mwanaana, gaya zolo ni nugidigi baada bapimi bana bama kono gifu ya misi minde. 23Mudimi wunu yaasa ande lugwigili lubini nulu duungu yataa midoyo nga lumeeme; gudala lowo saama lumbaana. Paana beene yipimi ndeyiyi yiba yaya longo mu gisi gimutsini, yi ndeyiyi yiyi gidigeene meeme muuda-gisala.24Ngwigi mu kiesi givulu mugu gugusu pasi yisisi Mfumu Yesu yiga mono mu kebe ga gisala gigi 25mutulu guleese gisi gigiosogo gimi gi mfunu giga swege Nzaama, loolo gama zolo ni giyabagana. 26Gimi beene gigi ni Mfumu Yesu gigi mu kebe ga baada babosogo bana baya muguumunu. 27Paana beene yiga tumuseene meeme Daada Nzaama mu gwa nulongo ndeyiyi, nuyi sileene mudimi bunwini yibageene gobo mu mugieme wu Nzaama.28Ndebunu bisi duyaya longo baada babosogo ande guluugisi hoso muudu mu guwingini mu gimpeve mu kebe ga gimvugu gi Yesu. 29Ngolo yi gisala gimeeme gigi gwigi ndege Mfumu Yesu wuya paaga, sa giya monogo.

Chapter 2
1Iya zolo ni nuyabeene pasi yimeeme mu giduumu gingwigagiwi mu gisala gigi yigi mutula bini ande bisi bulu lu Laodiseye ande baada bambaana bana bakono gungiabeene. 2Iya bazoleene ni bagele ngolo ande gibagala, bamu yabeene Mfumu Yesu ni gigi paana yiga sweege Nzaama, bagele ndungu, bazolagana; 3mutulu ande ndungu ande gimbaga gi mapaana ma Nzaama biswama mu kebe gande.4Muudu gakono gunu doneene, gakono gunu bwisi gisaga-saga mu mapaana ma gisi gigi ma bupala ande ma gimuudu, mana ma misigi mi bakaaga ande ma mihungu mifa; 5dalaana kaga Mfumu Yesu.6Meeme ngwigi ande bini daanga lulwosogo mu manungu si lowo twigi gihene gimoso. Ngwigi kiesi ni bini nuboda gama lugwigili lubini mugele Mfumu Yesu. 7Bwi ndebunu buba nulongo Ndaga-Nzaama mu gimvugu ande Mfumu Yesu, nudindamana ndebunu, nuduungu moono wubini yataa Mfumu Yesu.8Ginaga Nzaama wumu vaadasa bimi bibiosogo bingolo yitala ande yi gisi gigi. Numu doonaaga hoso daanga Daada Nzaama. 910 Daanga lunu bodamana, nufi ande Yesu,11 nu nimigi se mu lufa ande12 Yesu mutulu nuguumunu ngolo yi Nzaama yini yiduusu Yesu gu tsina baada bana bafi.13Tomo nugele nga baada bangaa fa mu gimpeve, bamimpani, baada baba kono guyadigi mutula gubiyi gubini, 14asi luulu Nzaama wudu weseleene masumu mabisi mamosogo, wudu fuduleene moono, wupaaga mugaana wunu wudu fuuna mu mapaana maga kono guzolaaga Nzaama, daanga lunu luga gele Mfumu Yesu yataa kulunsi. 15Lwi ndelunu Nzaama wuwoolo ngolo yiyosogo ande bimfumu bi Sadana, wubi leese gugele Mwanaana.16Muudu gakono gunu wa pasi mutula bimi bubini bi gudia ni lowo bi gunwa ni lowo mutula mafedi ma Dibundu ande ma gifande gifa. 17Bini bibiosogo bigi gidimi gi mafugu ma nsugu.18Nukono gulaba muudu wunu wuya lu nungeene ndeege beene mu gulu .... ande mu bisaama bi bupala, 19gisi lowo gwana gigi ande Yesu mu kebe ga mudimaana, gaya luleese ya misi mi baada ngagwi ni wanzio, asi lowo gwana gamu yaaba Yesu, mudwe wu Dibundu.20Bini nufi ande Yesu, banu guulu mu mapaana ma gisi gigi, lowo nubisa saala baada ba gulaba misigi mi gisi gigi, 21asi mutula kiwi bayaya nuleele ni gugala lowo gimi gigi, gudia lowo gigi, gusala lowo buubu? 22Bini bigi bimi biwaaga gabiwi gungoya madaanga, 23asi bisalasaaga luudu lu muudu mu guyaala mapwisi malwiwi, biya monogo gu misi ni bipimi, gisi bigi ni gimuudu.

Chapter 3
1Bini nudoogo mu lufa nzili yimoso ande Mfumu Yesu, nukono gubisa ya labaaga mapaana ma gisi gigi, 2sagaana mapaana ma Nzaama, mana migi gu tala gugele wunu wuyaalaga mu kuugu yi Daada Nzaama. 3Ginaga moono wubini wigi mu kebe ga Mfumu Yesu duugu lunu fi we nde, 4nwini nimigi bufugu bunu gihene gimoso we nde lugini bisa ya monogo mu kebe ga mugieme waana.5Bilisaana mu kebe gabini mapaana mamosogo mana maya wa Nzaama kobo, 6nga gusaama bidegi ande gusala ginduumu ande manungu mafa. 7 Dalaana bunu gele bini tomo lunu laba mapaana ma gisi gigi nga kobo ande gunsubu baada ande gusala mapaana ma buzobo nga bambisi. 8Gukono guwugagana si ndaga yimoso yifa mu magono mabini, nubi tabana bimi bifa bibiosogo.9Gudodaaga lowo bupala mu kebe gabini, ginaga nuwesele bimi bifa bibiosogo, 10luulu nugidigi baada bafini, ba Daada Nzaama, nwigi bifaani biana, numu yabeene pima-pimi. 11Lowo gubisa saala mfunu si wigi muyudu, si muuda-mbaana, si wungaa yadigi, si wuba kono guyaadigi, si muhigi, si wunu wuba guulu, si wunu wungaa luugu, si wunu wuma kono guluugu, gimi gimfunu gigi guyabeene Mfumu Yesu mu kebe ga mapaana mamosogo.12Bini nwigi mu kebe ga gigaana gi baana ba Nzaama, wunu soolo, wunu zolo, ndelunu pimi nuleesaaga mugeleene wupimi, nuzolaganaaga bini ande bini, 13ande guweselaganaaga gubiyi mu kebe gabini ndebunu buga nuweseleene bini Mfumu Yesu. Nugangaaga mudimi, nusalanaaga mapimi, nulu gulumunaaga. 14Yataa mapaana mamosogo tomo nusaaga guzolagana mu kebe ga gimvugu gibini, gimi gindegini giga nudemeneene Daada Nzaama.15 Ndebunu ganu dululu midimi, ganu yaala, bini nwigi nga bilama bi luudu, nudalaganaaga pimi. 16Ndaga-Nzaama yinu yaala mu kebe ga midimi mibini, numu bigeene migungu mi ndumu ande mi madoono Daada Nzaama, 1718Bini bakaada ba mawaala, nulabaaga mapaana maya zolo badimi babini nga buga zologa Nzaama, 19bini badimi, nuwaaga bagese babini kiesibgu misi; 20bini baana, nuwaaga bibwidi bibini luzidi mu mapaana mamosogo, ndebunu bu zologa Nzaama; 21bini bibwidi, nukono guwaaga bana babini kobo ni lowo bama woono luudu.22Bini baada ba gisala, nusalaaga pimi gisala gibini, nukono gusalaaga mu daanga lubaya nudala peele, asi nugi salaaga daanga lulwosogo mu mudimi wumoso ngagwi ni lowo gigi gi baada, asi gi Daada Nzaama. 23Nuba zidisaaga bamfumu babini ba gisala. 24Nuyabaaga ni bunwini baga matabisi mabini gugele Nzaama, mana maga swegeene baana baana. 25Asi bana baya sala gubiyi bini mono pasi, ginaga Nzaama gaseenega baada babosogo gifa gimoso.

Chapter 4
1Bini bamfumu ba bisala, nuba fudaaga pimi baada babini ba bisala, ndebunu buya loomogo gisala gibiwi; nuyabaaga ni bini se nwigi ande mfumabini gu tala.2Numu saamaaga guvulu Nzaama, numu saamaaga se mutula gisala gibisi, 3gadu zibileene manzili, meeme ngiabeene gulongo Ndaga-Nzaama pima-pimi si bungwigi mu misingi. 4Numu waaga se madoono mabini.5Nulu gebaaga gugele baada bama kono lugwigili, nugalaaga ndungu, gudigisaaga lowo pamba-pamba daanga lubini lu bisaama. 6Mugeleene wubini wugele wu kiene yi baada bambaana ngagwi ni madia maba masa mungu, guwaaga muudu ndaga yifa lowo.7Yitu nudumusu bapaanga baaba Tishigi ande Onezimi bayi zolo, banudeeleene mapaana mamosogo maya digi guugu, 8bigi baada bayi salagabiwi gisala gi Nzaama. 9Onezimi gigi wumoso mu kebe gabini, numu yaba.10Numu seene pimi Madigo wunu wigi 11Yesu wubaya demene ni Yusitusu..... Bigi mu kebe ga baada bana baba kono guyaadigi, buyi salagabiwi gisala gi Nzaama.12Epalagasa wunu wubini gatu nudumusu se mbodo. Iya muleedeene gimbangi ni gaya nusaameene guvulu bini ande bisi Laodiseye ande bisi Yelapolisi 13mutulu nulemvege mu gusala luzolo lu Nzaama. 14Lugasi wunu wu munganga wuzolagana guvulu ande Demasa batu nudumusu se mbodo.15Nuba we bapaanga ba bulu lu Laodiseye mbodo ande bisi Nemfasa ande bisi dibundu lunde. 16Mugaana wuwu, pimi nwini wu daanga mu kebe ga gimvugu gibini, gungoyo nuwu daangasa se baklisto ba Laodiseye; bini se bunwini daanga mvudu yibiwi. 17Numu leele Alashipi gagebe gisala giana, gagisele pimi.18Meeme Poolo yitu nuwa mbodo yimeeme yi googo, nunungaaga gimvugu gibini ande meeme. Nzaama ganu dele mu disi lupimi.

## 1 Thessalonians

Chapter 1
1Gwigi meeme Poolo ande Timote ande Silasa duya nusonogeene bini baklisto ba Dibundu lu Tesalonigi, baada ba Daada Nzaama ande Mfumu Yesu.2Duya doono Nzaama hoso daanga mu bisaama bibisi mutula gisala gibini ande guzolo gubini gunuya leese gugele baada babosogo ande lugwigili lubini mu kebe ga Mfumu Yesu ya misi mi Gidaabisi Nzaama. 3Duya nuloomeene Nzaama ganu dululu midimi, ganu dele mu disi lwana lupimi.4 Bapaanga ba guzolo ba soolo Nzaama, 5Ndaga-Nzaama yinu wugu, lowo yigi ni gu gono peele, asi yigi mu Muhunga-Nzaama ndebunu bunu dumono bisi mu kebe gabini.6Bini beene nwigi mu gulaba mapaana maduya sala bisi si ndebunu mu kebe ga pasi yibaya duwa, nuya sala ande kiesi giya nuwa Muhunga-Nzaama; 7gimi ndegini ginu gidili baada bana baya leese nzili yipimi gugele bisi Masedoni ande bisi Akayi.8Lowo gwigi ni mutula Ndaga-Nzaama peele yinu wugu, asi ande mutula ndumu yi lugwigili lubini yiduulu guleye 9baada babosogo munu gunu dodeene ande mudimi wunu si mu guzili Mfumu Yesu, Mwana-Nzaama wunu wunimigi mu lufa, 10ande bunu wesele mu gusaameene bidegi, numana bitabana, nubolomono midimi mibini, nuguumunu Nzaama, nudini Kobo yaana.

Chapter 2
1Bapaanga babisi, nuyaba bini beene ni gwiyi gubisi mu kebe gabini lowo gugele gupamba. Bunu numono pasi yiba duwe gu bulu lu Fidipo ande gudu duugu. 2Asi gwigi pimi mu guyabeene ni gisala giduya sala bisi lowo gigi gibisi gi gimuudu,3lowo ni gi manungu ma muudu wu gisi gigi, lowo se ni duya saga guwa baada kiesi, 4gigi gi Daada Nzaama; nde wunu wudu waaga ngolo yiduya gisaleene, nde wunu wuduya saga guwa kiesi.5Bini beene munu guyabeene ni mu kebe gabini, bisi lowo dusala saga gulu Santana ni bisi twigi tsili batumu ba Mfumu Yesu, lowo dusala nuleele si paana yimoso yi bupala, lowo dusala gala nzala-dia, lowo dusala saga si mbala yimoso lugugu lubisi beene, 6asi duya sala gisala gibisi pwede ande gulugulumunu ya misi mi baada bambaana ya misi mibini,7ndebunu bugalaga maaya wunu wuya nsasa baana baana. 8Lowo duzolo ni dunu longo peele Ndaga-Nzaama, asi dumono ni mu guzolo gudu nuzolo bini, dunu we se ande miono mibisi. 9Bini nwigi mu gu yabeene pasi yidu mono bisi ande gisala gidu sala pibi ande mooso mutulu gukono gunu wa bugogo bubisi;10bini beene ande Daada Nzaama nwigi bambangi, bunu mona mugeleene wubisi mu kebe gabini, lowo wugele si gifu gimoso. 11Nuyaba ni dunu sena ngagwi ni baana ya misi mi gidaabiwi mugu nusaangasa mu midimi ande mugu nulongo mugeleene wupimi 12ande mapaana ma Nzaama wunu wuya nudemene mu gimfumu giana ande mu mugieme waana.13Duya mudoono hoso daanga Nzaama bunu seene bini Ndagaana yidu nulongo, lowo nuyi seene ngagwi ni ndaga yi muudu, asi nga yindeege beene Nzaama wunu wuya sala mu kebe gabini.14Bapaanga, bini nugidigi gusala nga baklisto ba mabundu ma Yudeye, bapaanga babini beene banu waaya pasi ndebunu se buba mona biwi pasi gu miogo mi bayudu. 15Bayudu biwi ndebana bazwe Yesu ande babigili baya ganga bampani nzili mu gukono guwugu Ndaga-Nzaama, bakono guhulugu, bamenge Nzaama ande baada babosogo, 16baya sala bunu mutulu bagugusu masumu mabiwi ma hoso bufugu, asi Nzaama wuba we duumbu lubiwi.17Bapaanga ba guzolo, duugu ludu gabalagana, midimi mibisi, wumeme tsili Poolo, migalaaga pwede, duzologa ni duwanagana, 18dusaga mpili ni twiyi gunu, asi Sadana wudu ganga nzili. 19Mudimi wubisi wudu saaga ande kiesi gibisi ande mugieme wubisi bima faana gumonogo mugele nawa? Lowo ni mu kebe gabini ya misi mi Mfumu Yesu lugini yafudugu? 20Ga gwigi ndebunu, bini nwigi kiesi ande mugieme wubisi.

Chapter 3
1Dumono bu guganga mudimi lowo, ndelunu ludu nungu ni dusaala bisi beene ya Atene, bini ludu nudumusu paangabisi Timote, muuda-gisala wu Nzaama mu gwa nulongo Ndaga-Nzaama 2ande gunu luugisi ni nugeme ngolo lugwigili lubini mu mpili ni muudu wumoso gakono gubwa mu daanga luulu lu pasi. 3Nuyabeene ni Nzaama wudu sileene pasi yiyi yiduya mono.4Lwi ndelunu yimono bu guganga mudimi lowo, yisaga mu guyabeene ni lugwigili lubini lwigi kaga lungolo 4mutulu Sadana gakono gwa bwisi si muudu wumoso, ni lowo gisala gibisi gima gweene pamba. 5Ndebunu buyi nulongo ludu gele mu kebe gabini ni butwini monaaga pasi mu gisala gigi, ndebunu se duyi mono.6Lugaya fudugu Timote guugu, bu gadu deeleene mapaana ma lugwigili lubini ande guzolo gubini ande kiesi gibini ginu ya saga ni duwanagana, gifa gimoso bisi se duya saga ndebunu. 7Duya mono kiesi givulu mutula bini si bunu buduya sala mu kebe ga pasi.8Si ndebunu bisi twigi bamoono mutulu mudimi wunu yasa bini mugele Daada Nzaama. 9Ki madoono duma faana gumu wa Daada Nzaama mu kiesi giduya numoneene bini? 10Duya saama ngolo pibi ande mooso ni Nzaama gadu zibileene nzili bisi twigi gunu, twa monaganaana,11duya sa mudimi ni mu guzolo gwana butwini ya mu kuuma-Mfumabisi Yesu. 12Ndeege beene Nzaama ganu bwese guzolo yataa guzolo gunu gwigi mu kebe gabini ande gunuya zolaaga baada bambaana nga buduya nuzolo bisi.13Gwigi guzolo gupimi, guma kono si gifu gimoso ya misi mi Gidaabisi Nzaama tii bufugu bwini yafudugu Mfumabisi Yesu ande baada bana baya musileene mudimi.

Chapter 4
1Bapaanga ba guzolo, nuyaba mapaana madu nulongo mu guwa Nzaama kiesi ande bini mu gugala pimi, nwigi mu guma sala ndebunu, 2asi duya nuloomo ande gunu boneene ni nubisa masala pima-pimi gudigi mana matomo.3Gimi gigaya zolo Daada Nzaama gwigi gulu gebe mu kebe ga mapaana mapimi ande gukono gusala ginduumu. 4Hoso muudu galu gebe luudu lwana, 5nukono gulu dwalasa mu biesi bi gisi gigi nga bampani bakono guyaba Nzaama. 6Si muudu wumoso gakono guvudu madia ma mugwene, gakono gumu sala si gubiyi gumoso ni lowo Nzaama gini bawa duumbu baada bana baya sala bagwene gubiyi.7Ginaga Nzaama gadu loomoga mu gusala mapimi, asi lowo ni gubiyi. 8Muudu wunu wuya nanga mapaana maama, lowo ni gaya nanga muudu, asi gaya nanga Nzaama wunu si Muhungaana mu kebe gabini.9Mutula guzolagana gu gipaanga, bugu nuleele si gimi lowo, 10bini beene nwigi mu gusaleene mu kebe gabini ande bapaanga ba Masedoni, 11asi gimi giduya nuloomo gigi ni nuyabeene gulu saleene gu miogo mibini beene, gukono gunungeene muudambaana, ndebunu budu nulongoga; 12nuleesaaga mugeleene wupimi mu kebe ga gimvugu gibini, baada bambaana se banu guumunu, guwinginaaga mu mapaana ma baada banzie lowo, dalaana gisala gibini.13Gumono guwibigeene lowo ni gwigi ande baada bangaa fa, bunwini kono gumono kiene nga baada bana bakono lugwigili, 14ginaga bisi dusi mudimi ni Yesu wufi, wunimigi mu lufa, ndelunu mu bufugu bunu Nzaama bugini ba nimisi nzili yimoso ande Yesu. 15Ndeege Yesu gadodo ni mu bufugu bunsugu tomo baada bana bafi bini dedegeene mu gwa wanagana we nde, bisi twini gala bamoono mangoyo;1617 18

## 2 Thessalonians

Chapter 1
1Gwigi meeme Poolo ande Timote ande Silasa duya nusonogeene bini bisi Dibundu lu Gidaabisi Nzaama ande Mfumabisi Yesu gu Tesalonigi. 2Nzaama ganu dele mu disi lwana lupimi, ganu dululu midimi mu kuuma Mfumabisi Yesu.3Duya mudoonaaga Nzaama hoso daanga mutula ndumu yi lugwigili lubini mu bihene bibiosogo ande guzolo gubini mu mapaana manene manuya sala, ndelunu nwigi mu gubanaga tsili. 4Bisi duya mono kiesi bunuya ganga mudimi mu mabundu ma Nzaama mu kebe ga pasi yiyosogo ande lugwigili lunuya gama ande gudindamana mu gusala gisala gi Nzaama. 5Guya monogo ni numa faana guwingini mu Gimfumu gi Nzaama mutula pasi yinuya mono,6ginaga Nzaama bugini bawa pasi baada bana baya nuwa bini pasi; 7bini ande bisi bugini du hululusu mu bufugu bwiniya duugu Mfumu Yesu mu tala ande bawanzio mu ngolo yaana, 8mu kebe ga ludimi lu mbawa baada bana bakono guyaba Nzaama ande bana bakono gulabaaga Paana Yipimi yi Mfumu Yesu.9Duumbu lubini baga biwi lwigi guba tabana mu zwingi lu mbawa yini yikono nsugu 10bufugu bugini yafudugu mu mugieme ande baada bapimi, bana bamu guumunu mu gimbangi gibisi mu kebe gabini.11Ndelunu duya nusameene hoso daanga ni Nzaama ganu gidili baada bana bama digi pimi ya misi miana, gagugusu mapaana magaya nuzoleene mu gusala mu ngolo yaana mu kebe ga lugwigili lubini 12mutulu kuuma-Mfumabisi Yesu yilumu mu kebe gabini, bini se nulumu mu guzolo ande kiene yaana mu kuuma-Mfumabisi Yesu.

Chapter 2
1Bapaanga ba yizolo, mutula bufugu bunsugu ande gimvugu gibisi we nde, muudu gakono gunu bwisi si bitsi mu mapaana ma bupala 2ni lowo ma gisaga-saga ni lowo si mu mugaana ni lowo manungu maba madodo ni mabisi. gebaana bakono gunu doneene,3ni daanga lunu luma gugu bunwini mono bidimi, 4ndeege mfuma-bupala bugini dumaaga baada baana mu gumu lumusu ni gigi Nzaama yataa bimi bibiosogo, bubini musaamaaga mu kebe ga manzo ma Nzaama, gini lusa ndeege ni gigi nzaama.5Bunuya wibigi ni buyi nuleele luyi gele gunu? 6Dalaana loolo gimi giya muganga nzili, gigaya lameene mu gwiyi mu daanga lwana, 7gigi ndebunu buga gene Nzaama ni daanga luma gugu, lwini doogo gimi gini gimu gangaga nzili.8Muudu mufa giniya duugu mu ngolo yi Sadana, 9giniya doneene baada bana bakono gugabeene Paana Yipimi yi Mfumu Yesu ni bahulugu, gini salaaga bipa bi gifande gifa bi bupala, 10asi Yesu bugini muzwa gu mbawa yi gono lunde.11Nzaama gaya bawa baada bana bakono guyabeene nzili yi Yesu, 12mutulu baguumunu mapaana mana ma bupala, bakono guhulugu, babege duumbu.13Bapaanga ba guzolo, duya mudoono hoso daanga Daada Nzaama mutulu wunu soolo duugu luyanaga ni bunwini hulugu mu mapimi mabini ande Muhungaana ande lugwigili lubini, 14ndelunu wunu demene mu gulaba Paana Yipimi mutulu nuwingini mu mugieme wu Mfumabisi Yesu. 15Bapaanga ba guzolo, galaana ngolo lugwigili lubini ande gulaba mapaana mamosogo mayi nulongo mu gono lubisi ande mu migaana mibisi.16Mfumabisi Yesu wunu zolo ande Gidaabisi Nzaama banu we ngolo mu midimi ande gusa mudimi, 17ande gunu dala mu disi lupimi, nusalaaga mapimi ande guduusaaga ndaga Yipimi gugele baada.

Chapter 3
1Bapaanga ba guzolo, gimi gimbaana nudu sameene bisi mutulu Ndaga-Nzaama yimana mwamaga ande gulumu mu bihene gimbaana ndebunu buyi salamana gugele bini; 2dudoogo gu miogo mi baada bafa bana bama kono lugwigili. 3Duya sa mudimi ni Nzaama wunu wuya gugusu ndaga yiga dodoga, buga nuseleene mapimi, buga nugebe mu kebe ga baada bafa, lowo banu gidi gimi,4bunwa sala gisala pimi ndebunu buduya nuloomo mu gusala. 5Duya nulomeene ni Nzaama gadwalasa mu nzili gwana midimi mibini ande mu guganga midimi.6Bini bapaanga, gebaana ande muudu wunu wuya wingisi gisaga-saga mu gukono gulaba mapaana madu nulongo bisi, 7bini beene nuyaaba budu gele bisi mu kebe gabini, lowo ni mu gisaga-saga, 8lowo dusala nuwa bugogo bu gudia gubisi, asi dusala mu pasi pibi ande mooso. 9Lowo guya leesege ni lowo duma faana mu gunu wa bugogo bubisi,10nuyaba ni ludu gele mu kebe gabini, dunu longa ni muudu wunu wuya kono guzolo gusala gisala, gakono gudia gwana se. 11Duya wugu ni mu kebe gabini gwigi ande baada baya kono guzolo gusala gisala, baya wingisi gisaga-saga ande mapaana mapamba-pamba, 12duya baloomo ni bawesele gifu gini, basalaaga gisala, balu disaaga biwi beene.13Bini bapaanga, nukono guwoono mu gusalaaga mapimi. 14Ni gwigi ande muudu wuya kono gulaba mapaana madu nusonogeene mu kebe ga mugaana, numu si misi, nukono gubambagana we nde, gawugu gwana nsono; 15gumu menge lowo, asi numu ludigeene, gigi paangabini.16Meeme Poolo, yitu nuwa mbodo gu miogo, gini gigi gidimi gi migaana mi meeme mimiosogo miyi sonogaaga. 17Nzaama mungaa dalalaa, ganu dululu midimi, ganu dele mu disi lwana lupimi, 18daanga lulwosogo galaana pwede ndebunu bwigi guzolo gwana mu kuuma-Mfumabisi Yesu.

## 1 Timothy

Chapter 1
1Mwanaama wu mudimi Timote, wuwu meeme Polo, tumu wu Nzaama we wu Yesu Klisto iya gusonogeene mugaana wuwu. 2Daada Nzaama we Mfumu Yesu bagudele mu disi lupimi, baguwe dulu-duluu.3Iya zolo ni nze wusaala ya Efese, wusala longo baada bawesele malongo ma bupala we matigi we miaga mi pamba-pamba, bakono guduumunaaga makuumu ma bambudu ba tomo, 4ndebunu baada bini gala we luzolo we lugwigili lumusomo we mudimi mupimi.5Baada babili nzili, balongoga bagwene mapaana ma pamba-pamba mu gingolo-ngolo, asi biwi beene bama seleneege. 6Misigi migi mfunu yagele baada ni migi mu nzili yipimi, 7misigi lowo migi mutula baada bapimi, asi migi mutula baada baaba: 8bana bakono guzidisaaga mapaana ma Nzaama we badaada we bamaaya babiwi,9bana bazwaaga bagwene, bana balaalaga Nzaama mu bupala, bana basalaga ginduumu, bana bakono gulabaaga misigi mi Nzaama, 10bana bakono guyaba Nzaama, baada ba mudwe bwidi, baada badegega bagwene, babagala bakweleganaaga biwi ande biwi, bakaada se gifa gimoso, 11baada badodoga bupala, bakono guzolaaga paana-paana.12Iya wa Mfumu Yesu madoono bugape gisala gigi we ngolo mu gukono gulaba mana mayi gidi meeme mu daanga luyi koono gugidigi muklisto, luyi mubeya. 13Luulu wunsoolo, wutele mu disi lunde lupimi, wupe luzolo we lugwigili. 14Ganseene meeme nga muudu wunu wulesega baada bambaana mugeleene wupimi15mutulu gubaga moono wu mvulande mvulu. 16Meeme ngwigi wunu wumadigi baada babosogo mu gusala masumu, asi Nzaama lugangugeene kiene. 17Luzidi we lugugu bigele ande Nzaama wunu wukoono nsugu,18wukono gumonogaaga gu misi, gigi wumoso peele; wumbaana lowo gigi. Amen! 19Nze mwanaama Timote, iya guwa malongo maama mutulu wigi we lugwigili we manungu mapimi mu mudimaaga; 20baada bavulu lowo bigi ande manungu mapimi nga Imeneye we Alegizandele, badodoga mapaana mafa mu kuuma-Nzaama.

Chapter 2
1Iya guleele ni mu daanga lu bisaama baada basaama tomo mutula biwi beene, baleeda se madoono mutula biwi beene, 2gungoyo basaama mutula baada bambaana, baleede se madoono mutula baada bambaana. 3baba sameene se bamfumu ba gisi, bawingisi dulu-dulu we luzidi we ginzaama. 4Mana migi mapaana maga zologa Muhulusu wubisi.5Daada Nzaama gazologa ni baada babosogo bahulugu, bayabeene mapaana ma musomo ndelunu lugansolo meeme mu gumwangasa musomo wunde mu kebe ga baada bamakono mu gigana gi bayudu, 6bamu yabeene ni nde gigi kaga Nzaama wumoso peele wunu wuguulu baada gu miogo mi mumenge Sadana mu nzili yi Mfumu Yesu, 7wunu wululeede ndege beene nga magaba.8Meeme iya zolo ni babagala basaamaaga mu gimvugu, bakono guwugaaga kobo mu daanga lu bisaama, 9bakaada se bavadaaga milele mipimi, bakono guvadaaga bibende mu kodo, ni lowo milele mi tala yivulu, mi luleene; 10guganga se bamfufu lowo mu guleede luzidi gugele Nzaama.11Lowo yima wa bakaada nzili mu gulongo Ndaga-Nzaama ni lowo mu guyaala babagala, mutulu Nzaama gasele tomo bagala, mukaada mangoyo. 12Sadana gadoneene Eva, lowo ni Adama;13ndelunu mukaada lugabebese musigi wu Nzaama. 14Asi hoso muudu wumabudu baana ni wumasa lugwigili bugini hulugu, 15ni gigi pwede we guzolo we ginzaama, luleene lowo gwana.

Chapter 3
1Muudu wumafana gudwalasa dibundu lowo gamafana gugala wu mugeleene wufa, gwigi ndebunu. Gamafana gudwaala mugese wumoso peele, gamafana gugala muudu wu luzidi, 2wu guluyaala ande guyaala nzo yaana, baana bande bamafedi gugala ande mugeleene wupimi, wu luzidi, lowo guwudu mono ande gugala nzala-nzimi. 3Gamafana guyambaaga banzenzi gu nzwana, gakono gugala muudu wu gisaga-saga ande wu gikagala-ngolo, gagele pwede.4Ni lowo gamafana guyaala nzwana, abunu gini dwalasa dibundu lu Nzaama? 5Lowo gamafedi gugala muudu wufini mu dibundu ni lowo gini gala luleene.6Asi gumabodo muudu wukulu mu dibundu wu basilineege baada babosogo mudimi, si bamimpani bamu guumunu ni gigi muudu mupimi. 7Lowo gamafana gudigisi gidese mu hoso paana yini .8Bisiele se gifa gimoso, lowo si gisiele gimoso gimafana gugala ande mugeleene wufa nga guwudu mono ni lowo guda bupala ni lowo gugala gisaga-saga. 9Bisiele bimafana gulaba mapaana maya bileese Nzaama mu gusala. 10Mu gubi nimisi ya misi mi baada, tomo guba mege.11Bakaada se bamafana gudwala mudimi wumoso, mugeleene wubiwi wumafana gugala wupimi. 12Luulu lu iya gusonogeene mugaana wuwu, tama lowo bu ngwiyaa gudala, 13ni yima lama geele, mugaana wuwu buwa guleese mapaana mawaa laba mu kebe ga dibundu lu Nzaama wu moono.14bifu bi guseleene nga guunzu luma gama nzo. 15Yesu gagidigi muudu, gavaada muhungu wunu wumu bingisi, bawanzio luba mulumusu.16Paana yinde yiyabagana gisi gimutsini, baada babosogo bamusileene mudimi, ndelunu Nzaama luga muzangana gu tala.

Chapter 4
1Muhunga-Nzaama wudodoga gumusomo ni mafugu ma nsugu baada bubini bwisi lugwigili lubiwi gisini mapaana ma bupal, 2mini longaaga baada bambana bana bigi we manungu mafa mu mudimi mibiwi.3Baada bana balongoga gunanga madia, gisi lowo Nzaama wusi madia ma gifa ande gifa mutula muudu, 4mamosogo migi mapimi. 5Balongoga se ni gukwele gwigi gitsini.6Malongo mana ni wutumalongo, baada bubini guguumunu, bini mono ni gumusomo nze wuyasaleene lugwigili we ginzaama. 7Gulaba mapaana mapamba-pamba lowo, 8 saleene gumusomo ande lugwigili,9baada badi madia mamosogo gungoya bisaama. 10Longo baada musomo wuwu, guguumunu lowo si muudu wumoso ni11gagusawala nze mutulu wigi mbeele, 12leese gimbangi gipimi, bifu binze we gudodo gunze we guzolo se lugwigili we ginzaama ginze mu kebe ga baklisto tii gunu gungini duulu meeme; 13nze dangaaga kaga mugaana-Nzaama ya midi mi baada,14longaaga, guwesele lowo magaba maguwe Nzaama ma Muhunga-nde duugu ludodo babigili lunu lubagusi miogo. 15Ni bisala binze biena gu gilungunu, baada bugini hulugu nzili gimoso we nzege beene. 16Gala ngolo mu gisala gigi, gebe malongo maama, lugebe se nzege beene.

Chapter 51Gungeneene mbuda-muudu lowo, asi muludigeene ngagwi ni gigi gidaaga, baludigeene se baana babagala we babakaada ngangwi bapanga baaga;
2bamaaya se gifa gimoso ngagwi ni maaga.3Salasa we luzidi bakaada bafileene badimi, bana bakono si muudu. 4Bana bigi we baana ni lowo badigili, bawesele gu miogo mi baana we badigili babiwi;5wunu wuma badagana tsili, muudu wumusalasa lowo, wululeede mu gusaama Nzaama we guloomo lusalasa pibi we mooso. 6Longo baada ni mukaada wunu wuya laba biesi bi gisi gigi bagele wungafa.7Ni muudu lowo gaya salasa gigana giana mumpani mu gubiyi. 8Mukaada wufileene mudimi mu gumusonogo kuumu tomo gagugusu mvulu maguumu masamana, bagele we bifu bibi:9gansasga baana baana pimi, gayambga banzenzi pimi gu nzwana, 10gadwala mudimi wumoso peele, gawululaaga mili mi baklisto, gasalaaga baada bigi mu pasi,11gasalaaga mapaana mapimi. Bana bakono gununu gubasonogo lowo, ni lowo bubini bisa kwele, bini bwa madiadi, bubini bilagana nzila-Yesu, 12bini gwenaaga mu manzo ma gisaga-saga we gwawinginaaga mu mapaana ma baada bambana we bidodadodo. 13Ndelunu meeme yimazolo ni bakaada bana babisa dwala badimi babiwi, babudu baana,14babansasa, bayaala manzo mabiwi mutulu bavulu babili nzila-Nzaama, balebe Sadana. 15Ni we muklisto wu mukaada wigi ande bakaada bafileene badimi mu gigana gibiwi, wesele ni nde gabaselese, gakono guleede bugogo gu dibundunlu Nzaama, lunu luyasalasa bana bamakono tsili baada ba gubasalasa. 16Bambudu bana basalga gisala gipimi bamafana gubaga matabisi mabisi mbal yoolo, bana balongoga bagwene.17Ndaga-Nzaama yiyadodo ni muuda-gisala gabege lufudu lwana. 18Basonogo ni guganga lowo ngombi gono ni wuniada mbenge, mimi gayidi.19Ni bamaya funu mbuda-dibundu, pimi gugele baada boolo ni lowo badede; 20ni baada basele gubiyi, bangeneene ya misi mi baada babosogo, bunu bamoso nga bawugu boomo.21Iyaguleele ya misi mi Nzaama, mi Yesu we mi bawanzio mu gusala mapaana maama, 22laba malongo maama, gugala we manungu mambana lowo, sala gifa gimoso gugele muudu wuwosogo.23Gusa muudu miogo tina-tini lowo, guwinginaaga lowo mu masumu ma baada, lugenzaaga, gunwaaga maja peele lowo, 24nwaaga se ndama-mono mutulu nze wubelega guvulu. 25Baada bavulu masumu mabiwi mamonogoga mangoyo, bamoso gugilungunu, mapaana mapimi se mamosogo mamonogoga, mambana bu guswama lowo.

Chapter 6
1Baada ba gisala bamafedi guzidisi guvulu bamfumu babiwi; lowo si muudu wumoso wumafana gubeye Mfumu Nzaama, 2wesele ni baada ba gisala bigi ande bamfumu babiwi babaklisto babazidisi nga bapanga babiwi ba luzolo.3Longo mapaana maama. Ni we muudu wuya duugeene mapaana ma musomo wu Mfumu Yesu, wulonga mapaana mambana, lowo gigi mu lugwigili lubisi, gigi luleene, wubili nzili yi musomo, 4gigi we makaasa ma miaga we ma gudodagana; miaga nde mini mibadwalga mu buhala, mu masawala, mu manunginini, mu bupal, miaga mibiwi miwaaga. 5Banunguga ni mu giklisto bubini vaama.6Mu nzila-giklisto gimvama gigi ni muudu wutululeede mu mpili yipimi, wumazolo ndaama-bimi yigigabiwi gukono gusaga manzili ma gisi gigi, 7bibiosogo bi gisi gigi buduya biwaneene, gugele milele, gugele madia, gugele manzo maguyama, dubi moneene kiesi. 8Asi baada bana basagaga gimvama gi gisi gigi Sadana gababwisiga mu manzili mande, wubazwaga se, gababwisiga mu pasi;9ndelunu babilisiga lugwigili lubiwi, bena yangaganaaga. 10Asi nze muuda-Nzaama lowo gulaba mapaana mana, gama lugwigili, leese gimbangi giwude ya misi mi Nzaama we mi baada, ganga mudimi, gala muudu wu pwede we wu luzolo,11saga moono wukono nsugu mu bisala biaga tii bufugu bwini yafudugu Mfumu Yesu nga bugade gimbangi ya misi mi Pilaada. 12Gugala si gifu gimoso gifa lowo.13Nzaama gigi wumoso peele, nde se Mfumu wu bamfumu, bubini gugusu bufugu bunu bwibi monogo Mfumu Yesu wunu wukono yana gumonogo si gugele muudu wumoso, 14wesele ni lugugu we ngolo yinde bigele mvulande mvulu. Amen!15Baleele bamvama ba gisi gigi baswege gimvama gibiwi gu miogo mi Nzaama. 16wunu wuleedega bimi bibiosogo.17bini bileedega kiesi; baleele basele mapimi, badogolo midimi mibiwi mu bimi, bagabaaga se gugelebaada bambana; 18mu bufugu bunu bubini baga moono wukono nsugu. 19Mwana-meeme Timote, wigili mapaana mawu longogo, gulaba lowo mapaana magisaga-saga gi baada bambaana,20gulaba miaga mi bazobo lowo, dala bavulu babilisi lugwigili lubiwi. 21Nzaama ganudele mu disi lupimi.

## 2 Timothy

Chapter 1
1Meeme Poolo iyagusonogeene nze Timote mwana-meeme wu mudimi, mugaana wuwu mu luzolo lutwigalwi mu gimvugu we Daada Nzaama, 2meeme tumu wu Yesu Klisto wunu wuga dumusu mu guleele baada Paana yi moono.3Daada Nzaama we Mfumu Yesu bagu dele mu disi lupimi, bagu we dulu-duluu, bagu wugeene kiene. 4Iya fudulu madoono mavulu gugele Nzaama wunu wuba seleene bakaaga baama, 5wuyi yasaleene se meeme.6Ni yima nungu gudili gunze, pwisi ni yigu monaaga. 7Iya mono ni lugwigili lunze lwigi nga lu kaagaaga wu mukaada, Loyisi wubudu maaga Enisi.8Ndelunu iyaguwibigi ni wusi ngolo mu magaba mana maguwe Nzaama mafunu 9mutulu Muhunga-Nzaama wuduwaaga gibagala wudu salasaaga mu guzolagana we mu gulu yaala. 10Guwugu nsono lowo mu guda gimbangi gi Mfumu Yesu, ni lowo gimeeme mutulu ngwigi mu bologo gisini kuuma-Yesu, 11asi guumunu gumono pasi mutula nde mu gumwanga Paana yi Pimi yiga tugu wa mu ngolo yaana.12Nzaama wudu hulusu duugu tama yana lowo gusala gisi gigi, lowo ni mu mapimi mabisi, asi mu luzolo lwana gadusoolo mu gumu saleene ganu dele mu disi lwana lupimi mutula Yesu Klisto. 13Luzolo lunu luya monogaaga mu gwiyi gu Yesu yaaya mu tsini, Yesu wuya belese lufa, wulu menese ngolo, wuleede moono wu mvulande mvulu mu Paana yi Pimi. 14Meeme Nzaama wunsoolo mu gugala longo we tumu waana mu gumwanga Paana yi Pimi,15ndebunu meeme ngiaba ni mapaana mana maga tsileene nde bumini gugu mu bufugu bunu. 16Nze laba mapaana ma musomo mayi guleese meeme, gama lugwigili we luzolo lutwigalwiwi mu Yesu, laba malongo maga guwe mu nzila-Muhunga-Nzaama. 17Wuyaba ni baada m'a Azi bu batini meeme nga Fizele we Elemojene. Daada Nzaama gawugeene nzo yi Onezifolo kiene mu gibagala giga paya mu bologo, gaya nsaga tii gu Lomo. 18Daada Nzaama we Mfumu Yesu bamu wugeene kiene mu bufugu bunu. Nze wuyaba se bisala biga nseleene meeme gu Efese.

Chapter 2
1Nze mwanaama, sa ngolo mu mapaana mayi gulongo, nze se wulongo baada bambaana bana bawusilineege mudimi, 2biwi se nga balongo baada bambaana.3Nze gala suda wu Yesu, guumunu gumono pasi bu monoga suda. Suda wupimi lowo galabaga mapaana manzie, 4munga-nsaga galabaga misigi mi nsaga yaana, ni bunu lowo nga gabingaaga. 5Gifa gimoso se musala-nguunu gadiaga muudu wutomo bimi bi nguunu yaana.6Nungu mapaana mayi guleele, Yesu buga leese mpili yigu yabeene mapaana mamosogo 7Muhunga-Nzaama buga wusulu Yesu mu lufa.8Davili gagele kagaana. 9Iya monaaga pasi gisini Paana yi Pimi yiyi longoga, yiwinginiga bologo nga muudu mufa, 10asi lowo bama fana gusa Paana yi Nzaama mu bologo.11Meeme kangaga mudimi mutulu baada bambana se bahulugu, babege lugugu lu mvulande mvulu. 12Dusaana mudimi mu mapaana maama; 13ni dumafa we nde we guganga mudimi, butwini galaaga we nde, twini yaalaaga we nde.14Ni dutumunanga, nde se bugini dunanga,ni dutumulemvegeene, bugini gugusu maga dugenese, nde lowo gadaaga bupala. 15Nze baleele mapaana ma musomo, gusaaga miaga lowo mu mapaana ma pamba-pamba, mana mabebesega baada.16Nze sa ngolo ni wumonogo muudu mupimi gu misi mi Nzaama, sala gisala gipimi mu lugwigili lulwosogo. 17Mu kebe ga baada babebesega bagwene, gwigi we Imeneye we Filede, babilisi nzili yipimi we lugwigili lubiwi, 18bigi nga gido giya simigi mu luudu lu muudu.19Mu kebe ga nzo gwigi we manzungu masalasga hoso bufugu, mambaana maduuguga kaga ni fedi lwigi ni lowo banzenzi batala bamaya, 20magoobo we maloongo se gifa gimoso. 21Muudu wunu wumawesele masumu gasalga gisala yipimi, mu luzolo lupimi, ndelunu nze gusaaga miaga lowo,22gusalaaga lowo nga mwana-mbeele, asi salaaga mu mudimi dulu-duluu, 23miaga midwalga gudodagana.24Muudu wunu wuya sala gisala gi Nzaama gadodaganaaga ande baada bambaana, gagangaga mudimi, 25gaswingigiga baada bambaana mu gubolomono midimi 26ande guyabeene gusala mapimi, baduugu mu zwingi lu Sadana wunu wuba laba tomo.

Chapter 3
1Mu mafugu mansugu pasi yini gala yivulu; 2luzolo ande kiene lowo bini bisa gala, luzidi gugele babadaada ande bamaaya bu lwini wa galwiwi; baada bini zolaaga nzimi, bini galaaga luleene ande gikagala-ngolo, 3bini subaaga bagwene, bubini basawalaaga ande guba menge, bini galaaga kobo ande kono; 4bini bawaaga pasi ande guba dege, lowo bini zolaaga gusala mapaana mapimi,5bini salaaga mapaana gukono gunungu, bini zolaaga biesi bi gisi gigi, asi Nzaama lowo bini muzolaaga; 6bini leesaaga ginzaama gibiwi gu misi mi baada,7asi gu mudimi lowo gabiwi si gandaama.8Gugalaaga lowo mu gimvugu gi baada bana benaa sagaaga gubwisi bakaada mu masumu, 9ni bakono guyabeene nzila-Nzaama,10bananga Ndaga-Nzaama nga bunanga Yanesi ande Yambelesi ndaga yi Mose; 11si ndebunu manungu mabiwi lowo mini lama, baada bubini yabeene Ndaga-Nzaama. 12Nze wuyaba manungu ande bifu bimeeme ande malongo ande lugwigili ande kangeene yi mudimi wu meeme ande pasi yi yimonoga ande yiba paaga baada 13mu mabulu maama ma Antioso ande Yikoniumu ande Lisitele, asi Mfumu Nzaama luga togolo mu pasi yiyosogo yini.14Yabeeni ni baada bana baya sala luzolo lu Nzaama, ba bamonosoga pasi. 15Baada bafa bigi mu gubwisi baada bambaana mu kebe ga masumu, asi nze laba kaga malongo mawu longogo ande guganga mudimi nga buwu yaaba duugu gimbeele giaga ni Mugaana wu Nzaama wini guwa nduungu yini guhulusu ni wuma sileene Yesu mudimi.16Mugaana wu Nzaama wusonamana mu ngolo yi ndege Nzaama mutulu gulongo baada mapaana-mapaana, mu guba swingigi bifu ande gugabeene gugala mu ginzaama, 17bunu nga bayabeene mpili yi gusalaaga mapaana mapimi.

Chapter 4
1Ya misi mi Nzaama ande mi Mfumu Yesu nze sa ngolo mu gulongo baada ande guganga mudimi, 2ande gugala gibagala mutulu Yesu lugini ya saamasa baada bamoono ande bana bafi,3baada lowo bini zolaaga guwugu mapaana-mapaana, bini zolaaga mapaana mabiwi beene, 4bini labaaga baada ba gisaga-saga ande bapala, 5asi nze saga guluyaala, ganga mudimi, longo Ndaga-Nzaama,6gugusu gisala giaga giguwe Nzaama. 7Daanga lumeeme lu gufa ande lu gubaga 7matabisi luma gugu, yima nwana giduumu ginene, luulu luyi bege matabisi ma gisala gi yima sala, 8matabisi mana lowo ni Yesu gangwaaya meeme peele, asi baada babosogo bana baya musileene mudimi.9Nze sa ngolo mu gwaa fudugu, gulama lowo. 10Dala Demasi wusala nsisi meege beene, gayaa laba biesi bi gisi gigi, wugie gwana gu Tesalonigi, Kelesense wugie gu Ngalati, Tito gu Dalamati.11Lugasi peele wusaala yaya. Yawiyi ande Madigo gaya nsalasaaga, Tisigi yimu dumu gu Efese. 12Gubili lowo mugwa twaleene gazaga gayi sisi gu Twalasa mu nzo yi Kalapu ande migaana mini mi pela-mbisi. 13Gebe ande Alegizandele mu mapaana maga nsele meeme,14Nzaama gini muwa duumbu bu gananga guwugu madu mulongo bisi. 15Si muudu wumoso lowo wunwaneene meeme luyi saama gugele Leta, si ndebunu, Nzaama buga pe gibagala il, 16buga togolo gono lukulu, ndebunu bugini togolo pasi yiyosogo.171817 18 Bawe bi Pilisili ande Akilasa ande nzo yi Onezifolo mbodo,19nze se batu gudumusu mbodo gugele Yibulusu ande Pudense, ande Linusu ande Kolodo ande bapaanga babosogo. 20Yelasidi wusaala gu Kolinti, Dolofimi gu Miledi, 21gigi mukaasa. Asi nze sa ngolo wiyisileene luulu lumakono gunogo tomo mvulu. 22Nzaama gagele ande nze, gagu dele mu disi lupimi.

## Titus

Chapter 1
1Wuwu meeme Poolo, muuda-gisala gi Nzaama ande tumu wu Mfumu Yesu Klisto iya gusonegeene ndaga yiyi, 2 yileedega moono wu mvulande mvulu wugenese Nzaama baana baana bamudimi. 3Nzaama lowo gadaaga bupal, meeme se ndugisi baada babosogo nga bunu butumu Mfuma-bisi Yesu.4Gugele nze Tito mwana-meeme wu wumusomo mu lugwigili lutwigalwi mu Mfuma-bisi Yesu Klisto.5 Yigusisi gu Crète wusala sa bambudu ba dibundu mu gihene;6bagele baada ba bifu bipimi: babagala bagele mugese wumoso peele, 7 baana babiwi bakono gugala gisaga-saga, waga lowo, bagele baklisto;8mutulu Nzaama wusi ni mbuda-dibundu gamafedi gugala muuda-bifu bipimi, 9 wukono gunwaaga mono mavulu, wukono lulene ande bidoda-dodo, wukono bupal ande gikagala-ngolo, wuyambaga baada gu nzwaana, wuzologa mapaana mapimi.10Ginaga gwigi we baada bavulu mu kebe ga bana ba bagiese bigi mudwe bwidi, mandaga mabiwi migi ma pamba-pamba, madwalaga baada mu manzili mafa; 11gwigi mfunu mu guba gama, baya longo mapaana ma nsono, maya pasa bigaana.12Muudu wumoso wu nduungu mu kebe gabiwi gadodo ni bini bisi Crete nwigi bapala, bamoolo, bambisi bakobo ande bafa. 13Gimbangi gibini gigi gi kedigi, wuba ngeneene pima-pimi mutulu lugwigili lubiwi lubodo.14Gulaba lowo mapaana ma bayudu and bans bakono guzolaaga mapaana mapimi.15Baada bapimi, mapaana mabiwi mamosogo migi mapimi, asi baada bafa ande bana bakono gugwigili, lowo bigi si paana yimoso yipimi, ginaga manungu ande midimi mibiwi mibeebe. 16Baya monogo ni bamuyaaba Nzaama, gisi lowo gabiwi; baada baba zolaaga mutulu luzidi lowo gabiwi, bagugaaga gusala paana yipimi.

Chapter 2
1Iyagusonogeene musomo wupimi. 2Longo banunu babagala ande babakaada, mutulu babagala bakono gulusa,3 asi bagele luzidi, baluyaala, bazolagana, bagele baada ba lugwigili lungolo, bagangaaga mudimi; 4 bakaada bagele ande ginzaama, balongaaga baana babakaada mapaana mapimi, bazolaaga badimi babiwi ande baany babiwi, 5 bananga madiadi ande gunwa mono mavulu, bagele bosala bipimi mu manzo mabiwi;6baluyaala, bagele mudimi wupimi, ndelunu baada lowo bini sawalaaga ndaga-Nzaama. 7 Wulongo se babagala bamakono gununu balebe bifu bipimi, baluyaala ande gusalasa mapaana mapimi, 8 bagele luzidi.9 Nze dodaaga gumusomo, bunu bambeni banze lowo bini sawalaaga ndaga-Nzaama, 10 ginaga gugele we baada bavulu bana ba bagiese mu kebe gabini bigi mudwe bwidi, mandaga mabiwi migi ma pamba-pamba, badwalaga baada mu manzili mafabagisala se nga balemvegeene bamfumu babiwi bagisala, babawaaga kiesi, bawesele miaga we bwibi, bagele bifu bipimi,11 bini bamfumu babasileene mudimi, baada se bubini zidisaaga malongo ma Muhulusu wubisi, Nzaama.12 Bifu bi baklisto bimafedi gugala bini biyalese ni Nzaama wuzolo baada; mu luzolo ndelunu baada bawesele gimuudu gibiwi, 13baseleene ginzaama duugu daanga lunu tii gunu gwini gugu bufugu bu mugieme,14bufugu bu kiesi we bu lugugu lu Mfumu Yesu; wunu wululede nga magaba mutulu gududogolo bisi mu masumu, wuzolo mapaana mapimi.15Nze longo ande gibagala we gungana, muudu gakono gugubeye.

Chapter 3
1Baleele ni balemvegaaga gugele bamfumu ba leta ande bambudu babiwi mu gusala gusala giba tuba loomo mu gusala; baleese luzolo lupimi we dulu-duluu; 2baganga mudimi, bidoda-dodo lowo, bagele pwede.3Bisi se budu gele gisaga-saga nga biwi, budu bili nzili, dugele kono, mudwe bwidi we buhala we gumengagana;4asi ludu wugu ni Nzaama gigi muudu mupimi, wuzolo baada, wudu hulusu, lowo ni mu ngolo yibisi, ni lowo mu mapimi mabisi, 5asi mu kiene yinde.6Gaduhulusu mu daanga ludubodamana mu maja, ndelunu Muhungu wunde wuduwululu mu maja ; dubudugu dubudugu gufini, 7 dubudugu baada bafini mu lusalasa lu Yesu Klisto, Muhulusu wubisi.8Nzaama wuduwe muhungande wumafana we bisi mu guzingawi mu mudimi wupimi we gubaga moono wu mvulande mvulu.9Ndaga yiyi yigi gumusomo, nze sangolo ni baada basele mapimi, gama lugwigili, 10asi gulaba mapaana mapamba-pamba lowo, makono mfunu, gusaaga miaga lowo; mulongo muunga-miaga mbal moso ni lowo mbal yoolo, ni wumananga gwana, muwesele ndebunu; 11 yabeene ni muudu wu gifa gini wubili nzili yipimi, wubwi mu masumu, wulubelese ndege beene.12Lungini gudumusu Ademasi ni lowo Tisigi, gulama lowo mu gwambaga ya Nigapolisi, ngini gala ndebunu ya mvula-tomo. 13Longo pima-pimi baada bayabeene gisala mapaana mapimi, mapaana mamfunu, bawesele mapaana mapamba-pamba.15Wubawe se baklisto bana gunu mbodo. Wesele Nzaama ganudele mu disi mupimi.15Wubawe se baklisto bana gunu mbodo. Wesele Nzaama ganudele mu disi mupimi.

## Hebrews

Chapter 1
1Tomo Nzaama gadoda gungoya babigili, 2asi luulu gadodoga mu nzila mwanaana Yesu wuga dumusu, wuga selande gisi gigiosogo. 3Gigi gifani gi Nzaama mu kebe ga baada,4luga belese masumu mamosogo, wuya bwanzana mu kuuga Nzaama, kuumande yidigi makuumu mamosogo mu ngolo, wudigi ande bawanzio ba Nzaama. 5 Nzaama gigi ande mwana wumoso peele, Yesu.6Lowo gama sala demene geele wanzio wumoso ni mwanaana, nde gigi gidaana, asi bawanzio babosogo bamu saama Yesu nga bu gabaleele ndege Nzaama. 7Bawanzio gaba si ni nwigi batumu bameeme, baada bameene ba gisala.8Galeele mwanaana Yesu ni gidi gi gimfumu gi nze lowo gigi ande nsugu, nze wini yaalaaga mvulande mvulu, wini gielaaga mapaana ma baada pimi, 9lowo wini sala zolo si gubiyi gumoso, kaga mapaana mapimi. Nzaama ni nze yigu soolo, yigu si mfumu yataa baada ande bimi ande bibiosogo bidusele mu gimvugu,10tala ande maana bubini waalaga, asi nze wigi mvulande mvulu, bubini beebe nga milele mima pagaga, 11nze buwini migangaaga nga gazaga, asi lowo wini sala nunu si bitsi, wini galaaga gifa gimoso, 12ya googo lumeeme lugi daada tii gunu gungini ya guniadasa bamenge baagagu tsina mili nga yataa gihwini.13Nzaama lowo gama sala leele geelendaga yiyi gugele bawanzio. 14Bigi batumu ba Nzaama gugele baada baga zologa guhulusu.

Chapter 2
1Ndelunu mapaana madu wugu madodo tomo Mfumu Yesqu, baada bambaana se luba madodo, mawe bana bakono gumu laba duumbu.2Bana balebe nzila-Nzaama babege matabisi ma Muhunga-Nzaama, hoso muudu mu mpili yaana. 3Bisi ni lowo duya laba bwigi luzolo lu Nzaama abunu twini hulugu? 4Ginaga Nzaama wulede gimbangi ni paana yiyi ni yigi yipimi, wulese bipa bi gifa ande gifa.5Gihene gimoso mu Mugaana-Nzaama basonogo ni Nzaama wusi muudu yataa bimi bibiosogo ande yataa mapaana mamosogo, 6wumu we gimfumu gigu biyaalaaga;7lowo gadimini gimfumu gugele bawanzio, asi daanga lunde lwigi ndaama. 8Bawanzio ni muudu gigi nawa gu misi mi Mfumu Nzaama? Si ndebunu muudu gigi gu tsina bawanzio.9Guya monogo ni Yesu bu gigi gu tsina bawanzio mu daanga lutsisi, asi buga guumunu gufileene baada, loolo Nzaama wumuwe lugugu ande mugieme yataa baada ande bimi bibiosogo. 10Mu guzolo ande kiene yini Yesu wuhulusu baada babosogo.11Yesu gadogologa masumu ma baada, wuba gidili bapaanga baana, wuba wululu mu matsili maana, sa gaba demenega bapaanga. 12Nde ni Nzaama gini gulumusu ya misi mi bapaanga bameeme,13ngini gusileene mudimi mu kebe ga baads babosogo ande baana bawupe. 14Yesu gigi ande maja ande matsili mu luudu nga baada babosogo, 15asi yataa kulunsi wubelese mfuma-maana wugele ande ngolo yi lufa lu baada, wuba guulu mu gihigi gi masumu.16Yesu gasalasaaga bawanzio, asi asi gasalasga bapaanga baana baada bagaya fileene yataa kulunsi, badigili ba Abalayama. 17Mu gufa gunde ande kiene yaana, Nzaama wumu gidili mfumu munene, wunu wusalga luzolo lu Nzaama, wunu wuya guulu baada mu masumu. 18Mutulu Sadana buga mumege, luulu ndr gawaaga baada ngolo yi gubelese Sadana ande mihungu miana mifa.

Chapter 3
1Nzaama wunusoolo mu gugala mu kuuga Yesu gu tala, 2ndelunu sagaana ni nugelande gihene gimoso mu gimfumu gini, 3mutulu m/nwigi baada bana bafi, bana banimigi mu lufa nzili moso ande Yesu; gulaba biesi bi gisi gigi lowo. 4Mose gasala mapaana mana maga zologa Nzaama, ndelunu gamumege ande Yesu nga mungaa-nzo, wumadigi nzo yaana mu mfunu; mungaa-nzo gwigi Daada Nzaama.5Muudu wunu wusaaga mudimi mu gudungu nzo labeene luzolo lu Nzaama gigi mungaa-nzo. 6Mose gigi muuda-gisala mupimi wu Nzaama.7Bisi twigi nzo yaana mu Muhungu, mungaa-nzo gwigi Yesu. 8Luulu lunu mawugu ndagande gusa mudwe bwidi lowo9nga bakaaga babini mu daanga luyi megamana meeme mu kebe ga nsege ande mapaana mayisele mu nzila-Ngipiti. 10Sa yiya bawugeene kobo, 11yiba leele ni lowo bini wingini mu gisi gi lusili.12Gebaana ni muudu gakono gusa mudwe bwidi, gakono gugala ande mudimi wufagu misi mi Nzaama. 13Nulongaganaaga hoso bufugu bini ande bini mu gukono gusala masumu.14Bisi twigi mu kebe ga Yesu, ni dutumu sileene mudimi tii gunu nga budu buludu tomo. 15Ni duwuga ndaga-nde dukono gusa mudwr bwidi.16Banawa bana baya sa mudwe bwidi? Gwigi baada bana baga duusu Mose gu Ngipiti. 17Banawa Nzaama gawugeene kobo? Gwigi baada bana baya laba gusala masumu ande bana bafi mu nzili. 18Banawa Nzaama galeele ni lowo nwini wingini mu gisi gi lusili, gini gigwaa hululugu ande ndege? Gwigi baada bana basaaya mudwe bwidi. 19Mu gukono gusa mudimi mugele Nzaama, lowo bawingini mu gisi gi lusili gini gi guhululugu.

Chapter 4
1Dugebaana mutulu dukono gubilisi si muudu wumoso mu kebe gabini mu gukono gusa mudimi mu mapaana maduwugu, 2gifa gimoso nga baada bana bakono guwingini ya bulu buba genese Nzaama mu gwaa hululugu.3Bisi bana duya wugu Ndaga-Nzaama butwini wingini mu gidi gi gini nga buga dodo mu Mugaanaana ni mu kobo yimeeme baada bana baya kono gunsileene mudimi, lowo bini wingini mu gisi gi guhululugu; 4ginaga ndege Nzaama buga hululugu mu bufugu bunu bu nsambwadi (7) luga menese gusala gisi. 5Luga bisa dodo mu kobo ni lowo bini wingini mu gisi gi gaba yidigeene mu gwaa hululugu.6Luulu mu kiene yi Nzaama baada bambaana bamafaana guwingini mu gisi gini ni bamasa mudimi, 7ndelunu luga bayidigeene bufugu bumoso buga demene ni "Loolo". Yoswa ni gawingisaaga baada mu gisi gini, Nzaama lowo gakaya bisa dodeene bufugu bunu.8Gadoda hoso daanga mu gono lu Davili ni lu numa wugugu Ndaga-meeme gusa mudwe bwidi lowo. 9Buga hululugu Nzaama mu bufugu bu nsambwadi (7), bisi se duhululugu, 10dukono gubwa nga bakaaga babisi bana basi mudwe bwidi mu Ndaga-Nzaama. 11Ginaga wunu wuma hululugu gama fanagana ande Nzaama luga menese gusala gisi.12Ndaga-Nzaama yigi ngolo, yigi yimoono nga mbeese yi kobo yi masaama moolo, yini yigabalaga luudu lu muudu bidini-bidini, yimonogo manungu ma muudu mu kebe ga mudimi. 13Mu kebe ga muudu lowo gwigi ande gimi gimoso gikono guyabaaga Nzaama ande gumono ginaga misi minde mimonoga mudimi wu muudu, bu guswaama lowo.14Bisi twigi ande mfumu wu banganga-Nzaama wunu wubelese masumu ma gisi gigi, wunu wumafana mu gudu salasa mu gudini masumu nga ndege wubingi ya misi mi Daada Nzaama, 15ndelunu bisi se dusi ngolo dugeme lugwigili lubisi. 16Dubesagana ande gidi gi gimfumu bufugu bwini gala ndebunu, Nzaama bugini dudala mu disi lwana lupimi.

Chapter 5
1Nzaama gasoologa muudu wumoso mu kebe ga baada mu gugala mfuma-banganga-Nzaama, 2mutulu gawaaga Nzaama magaba ma gifa ande gifa mu gudogolo masumu ma baada bambaana ande ma ndege beene; 3ginaga gigi muudu, wubwaga se mu masumu.4Muudu lowo gamafana gulusa ndege ya gihene gini. Dala Aloni, gwigi Nzaama wumu demene; 5Mfumu Yesu lowo galusi ni ndege mfuma-banganga-Nzaama, gwigi Nzaama wumusi daanga luga dodo ni duugu loolo nze wigi Mwanaama, meeme ngwigi Gidaaga,6wigi nganga-Nzaama wu mvulande mvulu gifa gimoso ande nganga-Nzaama wunu Melekisedegi.7Daanga lulwosogo Yesu mu bisaama binde mu gisi gigi buga lugulumuna ya misi mi Nzaama ande gudili, 8gagele wumu bonene mutulu gamu hulusu mu lufa, Nzaama buga wuga bisaama binde, luga sele luzolo lwana,9ndelunu gamuwe gimfumu gi mvulande mvulu, 10luga musi mfuma-nganga-Nzaama gifa gimoso ande nganga-Nzaama wunu Melekisedegi. 11Mapaana magu nuyabasa migi mavulu, asi gwigi pasi bini mu gubagisi, nwigi ande pwisi yi gunwa midigi nga baana ba bambeele,12nwigi ande pwisi yi gulongogo bimi bi baana ba bambaana, mapaana ma gimbudu lowo yana. 13Muudu wunu wunwaaga midigi gigi mwana-mbeele, lowo gamafana guyabeene mapaana mafa ande mapaana mapimi; 14bambudu peele bamafana guyabeene.

Chapter 6
1Duwesele gulongogo mapaana ma luyanaga lu moono wu giklisto ande bisaama bi gusa mudimi gugele Nzaama ande bi gusa baada miogo ande bi gu bodamana gu gifande gifa, 2ande mapaana ma guwusugu mu lufa, migi mapaana ma baana ba bambeele; 3luulu bisi dudalaana gugilungunu.4Gwigi ande baada bayaa fudulu Mfumu Yesu yataa kulunsi mu mugeleene wubiwi wu mapaana makulu, mana mafa, 5bigi baada bana bamono kiesi luba yamba magaba ma Nzaama, mana ma Muhunga-Nzaama, 6asi bafudugeene mapaana mabiwi makulu; pimi mu guba swingigi balebe nzili yifini yi moono.7Maana ni mvulu munu guma nogeene migi mu kebe ga lusagamana ni mayaa budu midi ande bididi bi gudia, 8asi ni mayaa budu nganga, lowo migi ma lusagamana, mini nsugu mu gumasa mbawa.9Nzaama gasalaaga baana baana gubiyi, 10ndelunu duyaa nuzoleene mapaana mapimi gugele Daada Nzaama.11Duyaa nuzoleene ni nusi ngolo ande gudindamana mu guganga mudimi ande gusala mapimi, 12nukono gugala bamoolo mutulu nubege magaba mana manu genese Daada Nzaama mu lugwigili lubini.13Nzaama luga genese Abalayama mu gumu gidili daada wu gigaana ginene gi baada ande mu gumu sagamana, lowo gadaanga kuumu yi muudambaana wutu mudigi mu bunene, 14galu daanga ndege beene mutulu lowo gwigi ande wunu wutu mudigi nde. 15Mu gwa baga mamu genese Nzaama, Abalayama ga ganga mudimi.16Mu gulaala Nzaama, muudu gadaangaga kuumu yi wunu wutu mudigi nde, ndebunu lusili lumenesega miaga mu kebe ga baada. 17Nzaama lowo gadodoga bupala, maga dodoga nde, buga magugusuga. 18Mapaana maama moolo gulaala Nzaama ande gusa lusili lowo mini sala sobo, ndelunu bisi duya sa mudimi mugele nde dusi manungu ni bugini duwa mana maga dugenese.19Mapaana madu silineege bisi mudimi migi nga gibende gini gigangaga maswaa ya kebe ga nzele, gima fanagana ande mioono mibisi gu mioogo mi Mfumabisi Yesu wudedegeene gu tala. 20Wuwingini ya kebe ga nzo-Nzaama, gigi nga mulele wunu wunene wuyaa gabala nzo-Nzaama, gigi mfuma-banganga-Nzaama wu mvulande mvulu nga Melekisedegi.

Chapter 7
1Melekisedegi gigi mfuma-Salemi, mfuma-banganga-Nzaama wunu wusagamana Abalayama mu daanga luga zwe bamfumu bana baga nwanabiwi. 2Kuumu yiyi yigi kuumu yi gimfumu gi Dulu-duluu ande gimfumu gi Mapaana mapimi. 3Daada lowo gwana, maaya lowo gwana, kaaga lowo gwana, si gisini lowo gwana, si nsugu se lowo gwana. Asi gigi nganga-Nzaama wu mvulande mvulu nga Mwana-Nzaama.4Luga wanagana ande Abalayama, lugamu sagamana. Abalayama luga muwe gidini gimoso gi bimi mu bidini guumu biga gabala (1/10); labeene bunene bunde, bimi bini biga seene mu biduumu. 5Baada babosogo ba gigaana gi Levi baleeda magaba ndebunu buleede Abalayama gugele Melekisedegi, 6asi Melekisedegi lowo gagele mu gigaana gigi.7Muudu wuwaaga mugwene lusagamana gwigi wunu wuma digi bunene, Melekisedegi luga sagamana Abalayama, nde gamuwe magaba. 8Baada ba gigaana gi Levi bawologa magaba gugele bapaanga babiwi bafaga, asi Melekisedegi gigi wumoono, labeene Mugaana-Nzaama. 9Luga leede Abalayama magaba mana, Levi se buga leede, 10mutulu gigi mu zumu lu kaagaana Abalayama.11Luga leede Nzaama misigi gugele baada ba Yisaleele, ni banganga-Nzaama basalaaga gisala gipimi, nga Nzaama lowo gakaa leede misigi gugele banganga-Nzaama bambaana, nga Melekisedegi, nga Aloni. 12Ni ginganga-Nzaama gima sobo, misigi se mifedi gusobo.13Baya dodeene Mfumu Yesu wuya budugu mu gigaana gi Yudu gikono geele gubaga si nganga-Nzaama wumoso, 14Mose nkudu lowo gasala mudodeene.15Ginganga-Nzaama gi Yesu lowo gigi gi muswini, 16asi gi Muhunga-Nzaama, gifa gimoso nga Melekisedegi, lowo gigi ande nsugu. 17Mugaana-Nzaama wuya dodo ni nze wini gala nganga-Nzaama wu mvulande mvulu gifa gimoso ande Melekisedegi.18Ndelunu Mfumu Nzaama gadogolo misigi mikulu mi Mose, luga si misigi mifini 19mutulu mini mitomo lowo migele mingolo, lowo gamiwi misele gisala gipimi.20Luga yaadigi Nzaama Mwanaana gimfumu, gasi lusili mu kuumandege, asi luba yaalga banganga-Nzaama bambaana, lowo basaaga lusili. 21Mu daanga lu Yesu, Mfumu Nzaama gasi lusili ni nze wini gala nganga-Nzaama wu mvulande mvulu.22banganga-Nzaama bambaana bafi, 23gimi ndegini gisala gikono gumonogaaga, asi Mfumu Yesu gigi wumoono mvulande mvulu. 24Gini gisobagani gigi mu gisala gi ginganga-Nzaama gi Yesu ande gi baada bambaana.25Yesu gigi wunu wuma fana mu ginganga-Nzaama gipimi mutulu lowo gigi ande gubiyi si gumoso, si lusumu lumoso lowo, Nzaama wumu banasa gu tala, gadiminiga mapaana ma baklisto gugele Daada Nzaama. 26Gigi wunu wuhulusuga baada babosogo bana bamu silineege mudimi, gigi wumoono mvulande mvulu, gagalaaga bela-bele ande baada ba masumu.27Lowo gigi nga banganga-Nzaama bamoso bana baleedega magaba hoso daanga mutula biwi beene andr mutula baada bambaana; 28asi nde galuleede magaba ndege beene mbala yimoso labeene lusili lu Nzaama, luulu gigi Mfuma-banganga-Nzaama wu mvulande mvulu, gigi nganga-Nzaama mupimi tsili.

Chapter 8
1Paana yimadigi mapaana mamosogo mu mfunu yigi ni Yesu gigi Mfuma-banganga-Nzaama wunu wuya bwanzana mu kuuga Daada Nzaama gu tala, 2wunu wusalga ya gihene gimadigi misigi mimiosogo, gihene gi musantu mu kebe ga nzo yi tente yini yiga duungu ndege Nzaama, asi lowo ni baada.3Ndelunu hoso nganga-Nzaama wu gisi gigi galeedega magaba ma gifande gifa gugele Nzaama. 4Yesu ni gagalaaga se yaya nga bu gasalga se ndebunu; 5labeene buga leele Mfumu Nzaama muudaana wu gisala Mose luga zolo ni gaduungu nzo yi tente, gamuleele ni laba mapaana mana mawu wugu yato yi musele.6Yesu wubege gisala gima digi bunene ya kebe ga baada ande Daada Nzaama. 7Ni bisala bini bitomo bigalaaga bipimi, nga Mfumu Nzaama lowo gakaya bisa sa lusili lumbaana ande baada.8Nzaama luga mono gubiyi gu baada bana baga duusu mu buhigi gu Ngipiti mu gukono gulaba lusili luga bawe, 9ndelunu luga gabisa sa lusili lumbaana.10Nzaama ni lusili lufini luyi yayasa mu kebe ga Yisaleele lugala ni hoso muudu galu geme mu mudimaana, lowo si muudu wumoso waya longo mugwene si mwanaana, hoso muudu buga yaba ndege beene misigi mimeeme.11Yimisaaya mu kebe ga mudimi wu hoso muudu, yimi sonoga yataa mambunzu mabiwi mutulu bangiabeene duugu bambeele tii bambudu ni meeme ngwigi Nzaama wubiwi, biwi bigi baada bameeme. 12Bungwini bawu guneege kiene mu gubiyi gubiwi, lowo ngini labaaga gubiyi gunu.13Misigi mifini lumi wingini mu kebe gabiwi, mini mikulu lumi bwi mu guwalaga.

Chapter 9
1Mu lusili lutomo gugele ande 2mu gihene gitomo giba demena ni gihene3mu sugu lunu luyoolo luma digi gitsini, gunu gwigi meese ma woolo ya bayaa fufa bidi, gwigi sandugu lu misigi lu woolo. 4Mu kebe ga sandugu lunu mwigi bungu lu woolo, mu bungu mwigi madia ma mana ande muhangawu Aloni bawu vaadasa bididi ande midoyo mi lusili lu Nzaama ande baada. 5Yatala gwigi bidegi bi bawanzio bamana dandalala mavaga-vaga mu guleese ni Nzaama wigi ya gihene gini.6Banganga-Nzaama bawinginiga mu sugu lunu lutomo mu gusala bisala bibiwi, 7asi Mfuma-biwi nde peele wuwinginiga mu sugu luyoolo mbala moso mu mvulu yi mutsini ande matsili ma bambisi mu gulomo Nzaama ni gaba weseleene masumu mande ande ma baada babosogo maba sala gukono guyabeene .8Muhunga-Nzaama wuyaya leese ni sugu lutomo lwigi kaga .... 9mutulu guyaa monogo ni lowo gwigi magaba ma gifande gifa mini wululu mudimi wu muudu; 10bini bigi kaga bisala-sala.11Asi Yesu wunu wululeede beene, wuya menese mapaana mana, wugidigi Mfuma-banganga-Nzaama lowo ni mu nzo-Nzaama yiduungu baada gu miogo, asi yi ndege Nzaama wu tala. 12Mfumu Yesu lowo gaya duguulu mu matsili ma bambisi,13asi mu matsili maana, gadu guulu se mbala moso peele, luga wingini mu gisala gi ginganga-Nzaama. 14Ni matsili ma bambisi madu wulula masumu, ndebunu matsili mande matala madu menese nzala yi mapaana ma pamba-pamba ma gisi gigi mutulu dusaleene Nzaama pima-pimi. 15Yesu gigi wunu wuya goso Daada Nzaama ande baada mu lusili lufini luga leede yataa kulunsi.16Ni muudu gigi mu gufa wuma sonogo mugaana wu bimi biga masala sisi, guya loomogo tomo guyabeene ni wufi e lowo yana, ndelunu Yesu wuduguulu mu lufa lunde. 17Asi ni muudu lowo yana gamafa, mugaana wunde lowo wigi mfunu.18Lusili lutomo lunu luga sala Mose lugala ande matsili ma bambisi 19gamagosa ande maja ande bididi; gabi dulula yataa mugaana wu misigi, gaswela baada ande budo bu mbawa bunu buga fufa bambisi. 20Gudoda ni maama migi matsili ma lusili lufini lutu nuzoleene Nzaama mutulu numu wugeene.21Ndelunu Mose luga mana swele matsili yatala nzo yi tente ande yatala bimi bi gisala gi nzo-Nzaama nga mabungu. 22Bimi bibiosogo bima laamana matsili bipimi, masumu mawi ni lowo bigi bi masumu.23Bigi bidimi biya lese ni matsili ma bambisi mayaya wululu masumu, 24asi matsili mama digi mfunu gwigi ma Mfumu Yesu wunu wuwingini gu tala gunu gwigi Nzaama mutula bisi baada.25Lowo gwigi ni Yesu galu leedega hoso daanga nga bu winginiga mfuma-banganga-Nzaama mu gihene gima digi gitsini mbala moso mu mvulu yimutsini, asi gwigi mbala yi moso peele galu leede ande matsili maana. 26Ni gugalaaga hoso daanga, nga Yesu gamonoga pasi mbala yivulu.27Hoso muudu gama fana gufa mbala yimoso, bini musaamasa se mbala yimoso. 28Ndebunu se Yesu galu leede mbala yimoso mu gudogolo masumu ma baada bavulu mu mbala moso, lugini yafudugu mu mbala yi yoolo, lowo ni mu gwaa dala paana yi masumu ma baada, asi mu gwaa hulusu baada bana bamu silineege mudimi, bana bamu ziliga.

Chapter 10
1Misigi mi Mose lowo tsili migi mapaana mana mini gala mu daanga lunu, asi migi gidimi, 2mutulu ni magaba maba leedega hoso daanga, hoso mvulu, mamenesaaga masumu ma baada nga lowo babisa salaaga masumu, 3nga lowo babisa leedaaga magaba hoso daanga. 4Matsili ma bambisi lowo ma mafana gumenese masumu.5Lugayi Yesu mu gisi gigi galeele Daada Nzaama ni nze lowo wusala zolo si mbisi wumoso nga magaba, lowo wusala zolo si gimi gimoso, 6asi wuzolo luudu lumeeme nga magaba, .....7ndelunu meeme luyi guumunu mu gusala luzolo lunze nga bu basonogo mutula meeme.8Basonogo ni nze wusala zolo si magaba mamoso mana maba fufuga yatala meese, gugele magaba ma matsili, gugele magaba ma kaaya, 9asi wuzolo matsili ma luudu lu meeme mu guwululu baada gisi lowo ni magaba mana maba fufuga labeene misigi mi Mose, loolo misigi mini mifi mu gwiyi gu meeme. 10Yesu gayi mu gusala luzolo lu Nzaama, mu gululeede ndege beene nga magaba, galuleede mbala yimoso, masumu lumawi;11asi banganga-Nzaama bambaana baleeda magaba hoso daanga, masumu lowo masala wa. 12Yesu wuya bwanzana mvulande mvulu mu kuuga Daada Nzaama, mu googo lu gidaada. 13Luulu Yesu gayaa zili ni Nzaama gamu niadasa bamenge bande gutsina mili minde. 14Bwi ndebunu Yesu galu leede mbala yimoso nga magaba mutulu gaguulu baada mu masumu.15Muhunga-Nzaama wumonogoso ni paana yini yigi, 16ndebunu bubasonogo ni ngwini basa misigi mi meeme mu midimi mibiwi, ngini misonogo se ya mambunzu mabiwi.17Lowo se ngini labaaga masumu mabiwi, 18mutulu yiba wululu, lowo ngwigi ande mfunu yi magaba mabiwi.19Bapaanga, luulu twigi ande nzili yigu wingini mu kebe ga gihene gini gima digi gitsini, 20mu matsili ma Mfumu Yesu, wunu wudu zibileene nzili yifini. 21Dubege Mfuma-banganga-Nzaama mu kebe ga nzo-Nzaama. 22Dubesaganaana yana ya gigi nde ande midimi mipimi, dumu sileene midimi mini miga wululu mu maja mapimi.23Mapaana maduyaa sileene mudimi duboda magebe, 24dulu gebaana bisi babosogo mutulu dukono gusala bisala-sala, duzolaganaana, dusalaaga mapaana mapimi.25Dukono gubeebese gimvugu gibisi gi bisaama nga baada bambaana26mutulu lowo twini bisa leede magaba ma gudogolo masumu ni dufudugu mu gusala masumu mu luzolo lubisi daanga luulu ludu mayaaba mapaana mapimi ni bufugu bunsugu bwiya. 27Ni baada boolo ni lowo badede batu guleedeene gimbangi gi masumu, ni nze wubeebese misigi mi Mose, lufa lunze lwigi gu miogo miaga,28ginaga luulu duya zili bufugu bu Mfumu Yesu bugini saamasa bamenge baana. 29Ni gumagala bunu, asi muudu wunu wuyaa beebese matsili matala ma Mfumu Yesu maga diaga yataa kulunsi ande wunu wuya dugu Muhunga-Nzaama, kigifa gi duumbu gini baga mu bufugu bunu?30Dumu yaba wunu wudodo ni meeme bu ngini nunwaneene, bungini fudu gubiyi gu bamenge bameeme, Nzaama bugini basaa masa. 31Gwigi boomo mu gubwa gu miogo mi Nzaama wumoono.32Nuwibigeede minianga miga mono Klisto mu daanga lukulu, 33luba muwoolo bimi, luba mwesa pasi ya misi mi baada, 34bunu mona bu bagida baada ba bologo,35asi bini nuyaba ni nwigi ande gimvaama ginene gi mvulande mvulu. 36Saana mudimi gugele Nzaama wubini mutulu mu bufugu bunu nubege matabisi mana maga nugenese. 37Basonogo ni wunu wini ya gigi mu nzili.38Nzaama ni wunu wuyaa nsileene mudimi bugini hulugu mu lugwigili lwana, asi ni wuma fudugeene masumu, meeme bungini mu tswigi. 39Bisi lowo twigi baada bana bayaa fudugu gungoyo, asi twigi baada bana basaaga mudimi mu moono wu mvulande mvulu.

Chapter 11
1Lugwigili lwigi gusa mudimi mu gimi gini gikono gumonogaaga gu misi, ni gigi. 2Bambudu batomo Nzaama gaba guumunu mutula lugwigili lubiwi. 3Gisi gigi dugi yaba mu lugwigili ni Nzaama wugi sele mu luzolo lwana; lowo gwigi ande gimi gi gakono gusala nde, lowo gasala sala si gimi gimoso mu gimi gini gimonoga, kaga mu lugwigili gasele bimi bibiosogo bidu monoga ande bini bidu kono gumonaaga.4Mu lugwigili ndelunu Abele gawe Nzaama magaba mapimi magazolo Nzaama, luga naanga magaba ma paangaana Kaini mafa. Si bunu bu gafi, Nzaama wumu guumunu, wuwu guga se bidili binde ande loolabubu.5Gwigi mu lugwigili lwana Nzaama gadwala Enoki gu tala mutulu gamu mono muudu mupimi duugu tama, 6si ndebunu bukono gumonaaga Nzaama muudu mupimi mu gisi gigi. Muudu wuma kono lugwigili gasaaga mudimi mugele Nzaama.7Nowo se mu lugwigili lwana gahulusu gigaana giana mu daaga luga yidigi maswaa.8Abalayama se mu lugwigili lwana gasisi gisi gi giana luga gie gu gisi giga mudumusu Nzaama, gisi gi ginzenzi. 9Gagele munzenzi mu gisi gini, gayama mu manzo ma tente ande mwanaana Yisagi ande mudigilaana Yogobo; 10bazila ni Nzaama gaba duungeene bulu lunene.11Mu lugwigili ndelunu Abalayama wugidigi daada wu gigaana ginene gi baada bavulu gima digi mbenge yi zeele ande miodo mu guvulu, bugu midaanga lowo; 12ndelunu luga bege mwana wu bununu ande mugesaana Saala wunu wufi gisidi. Basaaya kaga mudimi mu lese luba we Mfumu Nzaama.13Baada babosogo bana bafi gukono gubaga bimi bini biba zila, si ndebunu buba bimono ande guwugu mu lugwigili lubiwi, 14sa badodo ni bisi twigi banzenzi ande badigi-nzili mu gisi gigi gi maana; ndelunu basaga gisi gibiwi beene.15Ni bagalaaga ande nzala yi gisi gini giba duugu, nga bafudugu gabiwi, 16asi pwisi yi biwi yigi yi gisi gifini gigi gu tala gunu gu gaba ziliga Daada Nzaama.17Abalayama mu lugwigili lwana gawe Nzaama mwanaana Yisagi wumoso peele wuga budu, 18gagele ande manungu ni Nzaama bugini mufuduleene moono ni wutumu zwa yataa meese ma gimenge, 19ginaga Nzaama gamuwe lusili ni Yisagi wini mubudeene milongo mi baana.20Yisagi mu lugwigili lwana gasagamana Yagobo ande Esawu ni basala mono mapimi. 21Ndebunu se Yagobo gasagamana baana ba Yozefi luga yegamana mu muhangaana, mu daanga luga duulu mu gufa, luga saama Nzaama. 22Yozefi mu lugwigili lwana gadodo ni baana ba Yisaleele bubini doogo mu gihigi gu Ngipiti, galeese bapaanga baana bubini gidi ande bigwili binde.23Gidaana-Mose ande maana mu ligwigili lubiwi luba mono pimi yi mbunzu yi Mose, luba zwe musigi wu mfuma-Ngipiti, baya swege mwana wu bangoono badede. 24Luga gulu, Mose mu lugwigili lwana gazolo gumono pasi ande baada ba Nzaama, 25luga nanga gumono biesi mu nzo Falawu. 26Mose lowo gazolo gumono biesi bi gisi, gazolo ganiogogo mu gulaba Yesu mutulu gabege matabisi gu gilungunu.27Ndelunu luga doogo gu Ngipiti lugagie gwana si bunu buga si mfumu Falawu musigi, lowo gagele mu boomo si bitsi mutulu gasaya mudimi gugele Nzaama wunu wukono gu monogaaga. 28Mu lugwigili lunu Mose luga galeele baana ba Yisaleele ni lubini salaaga fedi lu Pagi, bamana gwidi matsili ma bambisi ya mambele ma manzo mabiwi mamosogo, lwini yadigi bawanzio bakono guzwa baana babiwi batomo ba babagala.29Kaga mu lugwigili, baana ba Yisaleele babwili nzele wunene wu maja ma lugie gu mili ngagwi ni mu maana, asi lubaya duulu bisi Ngipiti ni babwili, luba fi babosogo. 30Mutula lugwigili lubiwi, baana ba Yisaleele luba bwisi bibege bi lupangu lu bulu lu Yeliko, lubaziede bulu mbala nsambwadi (7) ande migungu mi Nzaama. 31Kaga mu lugwigili, mukaada wumoso wu nduumu, kuumaana Lahaba wuyamba baada ba Nzaama baga dumusu Yoswa mu gwa dala gisi, lowo gafi ande nzo yi biwi yiyosogo mu daanga luzwe Nzaama baada bana bakona gulaba luzolo lunde.32Kiyibisa dodo mutula Samwele ande Davili ande Ngidioni ande Samisioni ande Yefeti ande babigili mu gukono gu daanga? 33Baada baaba mu lugwigili lubiwi buba mana belese bamenge babiwi mu biduumu ande gu bawolo bimfumu, basala mapaana mapimi, bamana ganga bataama magono. 34Buba zimi mbawa yingolo, buba dini lunu lubazola guba zwa gu mambeese, buba mana zunu mu makaasa mabiwi, babaga ngolo ...ya Mfumu Nzaama luba wona luudu, badinisa basuda baginzenzi.35Bakaada bana bamana fileene baada, buba bisa mono baada babiwi ande moono, baada bamoso baguumunu gumono pasi mutulu babege moono wupimi. 36Bambaana bawingina mu bologo, baba bula fimbu, baba ganga misingi, baba seya, 37bambaana se baba vaadasa mapele ma bambisi, baba digisa ya misi mi baada, baba zwaya gu mambeese, 38bamoso gu midoyo. Nzaama lo1o gazolo ni baada bamono pasi yigifa ginabunu, bawingi naaga mu mazwingi ande gwadinaaga gutoo misele,39mutula lugwigili lubiwi buga baguumuna si ndebunu bu bakono gubaga gimi gini giga bagenese. 40Nzaama wudu yidigeene gimi gipimi, gazolo ni dugi bege nzili yimoso bisi ande biwi, gadu gidili baada bama digi pimi.

Chapter 12
1Bisi twigi ya kebe, duyabeene ni bambangi bavulu bigi mu gududala, dukono guwugu nsono mu gudini masumu, dusele nga Mfumu Yesu wuguumunu gifa yataa kulunsi; dumu dele kaga nde, buga beene ni kiesi gimu zila gungoya pasi ande lufa lunsono. 2Wuya bwanzana mu kuuga Daada Nzaama ya gidi gi gimfumu, dumu labaana tii gu nsugu mu lugwigili libisi. 3Numu seene nga wunu wunanga masumu gu misi minde,4guwono lowo bini nukono yana gunwana ande masumu tii mu lufa. 5Nuyaba ni Daada Nzaama wulongo nze mwana-meeme guumunu ni Nzaama gagulongo nga mwanaana, guwono luudu lowo ni bugaya guyama. 6Nzaama gazologa muudu muwosogo, gaseenega baada babosogo nga baana baana,7ndelunu gawaaga duumbu muudu muwosogo wunu wuma sala gibiyi. Kidaada wunu wukono guwaaga mwanaana duumbu ni lowo gumu yama? 8Ni gwigi ande baana bakono gubagaaga duumbu lu gidaabiwi lowo bigi baana baana.9Badaada babisi ba gimuudu baduwaaga duumbu, duba zidisa, abunu si Gidaabisi wudu waaga moono? 10Duumbu lunu lwigi lu daanga lutsisi, lwigi lupasi ande lukiene, 11asi lunu lu Nzaama lwigi lukiesi gi mafugu mini ya gu gilungunu.12Nukono guwonoso miogo ande mili mibini, nuzangana miogo mibini, nuniada mu manzili mapimi, nukono guwadaga, 13baada bana bamana beele mili, nuba si ngolo banimigi, bamu labaaga.14Sagaana mu gugala pimi ande baada babosogo, ni lowo butwini koono gimfumu gi Nzaama. 15Dukono gugala nga mudi wukele wunu wuya mene luwu beebese midi mi mbaana. 16Dugebaana, dukono gugala nga Esawu wudege gimbudu mutula gudia, asi gungoyo lugaya dileene gidaana ni gamu sagamana, 17gisi lowo ndeege wusele gubiyi.18Bini lowo nuya besagana ande gimi gi giguma gu miogo, musele wu Sinayi. 19Baana ba Yisaleele luba wugu mvili-mvili, luba mono pibi ande muhungu ande mbawa yato musele, luba boneene muudu wunu wudoda ni gubisa duleele si paana lowo. 20Ginaga lowo bagugu gulaba musigi wu Nzaama ni si mbisi wuma lamana musele, bamu zwe gu midoyo. 21Gwigi paana yiboomo, ndelunu Mose ni meeme ngwigi mu boomo buvulu ande mu madegede.22Asi bini nuya besagana ande Yelusalemi lutala, bulu lu Nzaama wumoono, gunu guyuulu bawanzio ba gifande gifa, Siyono, 23gunu gwigi baana batomo baba sonogo mu tala, basala fedi, gunu gwigi Nzaama wunu wugiesega mapaana ma baada, gunu gwigi baada bana bafi, baga gidili Nzaama baada bama digi pimi; 24gunu gwigi Mfumu Yesu wugoso baada ande Daada Nzaama mu lusili lufini mu matsili maana maga diaga yataa kulunsi, wunu wudodoga mapaana mapimi gudigi matsili ma Abele.25Bisi dugebaana, dukono gunanga ndaga-muudu wunu wuga dumusu Nzaama ni lowo twini baga duumbu nga baada bana batomo bamu nanga. 26Lowo gwini bisa gala ni maana peele mini nigagana, asi ande tala se buyini nigagana.27Mapaana maama mayaa lesege ni Nzaama bugini nigisi bimi biga sele mu gisi, bubini waalaga, 28bini saala peele bini bini kono gunigagana. 29Bisi dusaana ngolo ni duwingini mu gimfumu gini gikono guniganaaga, dumu saama Nzaama ande luzidi ande boomo mutulu nde gigi nga mbawa.

Chapter 13
1Bini zolaganaana nga bapaanga. 2Nuba yambaaga baada bambaana mu manzo mabini, gwigi ande baada bayamba bawanzio, asi lowo baba yabeene.3Nuwibigaaga baada bana bigi mu bologo ande bana bayaa mono pasi ngagwi ni bini se nwigi mu bologo, ginaga bini se nwigi ande luudu lunu lumonoga pasi nga lubiwi. 4Bini nugebaaga makwele ande matoso mabini, lowo gusalaaga ginduumu, ginaga baada bana bayaa sala ginduumu Nzaama bugini basaamasa.5Nukono guzolo nzimi, Nzaama gadodo ni lowo ngini nuwesele miogo; .... kiesi mu bimi bini binwigi abiwi. 6Dukono guwugu muudu boomo mutulu Nzaama gigi ande bisi.7Labaana bwigi baada bana baya nuleele Ndaga-Nzaama, labaana lugwigili lubiwi. 8Mfumu Yesu Gigi gifa gimoso ande yono, ande loolo ande mvulande mvulu.9Gulaba lowo malongi ma baada bambaana ande misigi mi madia; bana balebe geele, lowo basala baga si gimi gimoso. 10Banganga ba Nzaama bana baleedega magaba yataa meese, lowo badiaga ni lowo guseene si gimi gimoso. 11Matsili ma bambisi bana baba zwaga mutulu magaba ma masumu, nganga-Nzaama gama dwalga gu sugu lunu luma digi gitsini, asi bafufuga miswini mi bambisi gumbaana.12Ndebunu Mfumu Yesu se gamono pasi yataa kulunsi ande gupidigi yi bulu mutulu gu wululu baada mu matsili ma ndeege beene. 13Twenaana gu gigi nde gupidiga-bulu, dukono guwugu nsono; 14ginaga lowo twigi ande bulu lunu lwini lama yaya mu tsini. Dusagaana bulu lunu lwini ya gu gilungunu.15Mu nzila-Yesu duwaana Nzaama magaba ma mivumbu mibisi mi lugugu lunde. 16Dukono guwesele mu gusala mapimi ande mu gusalasagana ....magaba mana ma zologa Mfumu Yesu. 17Nuba wugeene bambudu babini ba dibundu, ginaga biwi bayaa dala miono mibini pibi ande mooso; bunu baboda sala gisala gibiwi pima-pimi ni lowo baboda gisala ande mabogodo.18Nudu sameene bisi mutulu dusele gisala mu mudimi wupimi, butwigi ande luzolo lupimi. 19Iya nuloomo gimi gimoso nusaameene ni Mfumu Nzaama ganselese, yikono gulama mu gwaa fudugu gugele bini.20Mfumu Nzaama wunu wunimisi Yesu mu kebe ga lufa, wumu gidili nganga-Nzaama munene wunu wugebega mameeme mu matdili maana mutulu matsili mande ..... 21Nzaama wunu wuleedege dulu-duluu mu kebe ga baada ganu we ngolo yi gusala mapimi maga zologa nde , gadu salasa mu kuuma-Yesu, bunu bisi dumu lumusu mvulande mvulu! Amen.22Bini bapaanga, iya nuloomo mu guganga mudimi ande mu gulaba mapaana mayi tunu sonogeene mu gidini. 23Iya nuleele se ni paanga-bisi Timote wuduugu mu bologo. Ni wuma duulusileene, bu ngwiyande nzili moso mu gwa nudala.24Nuba we bambudu ba dibundu lubini ande baklisto babosogo mbodo. Bapaanga ba Yitalie batu nudumusu mbodo. 25Mfumu Nzaama ganu dele mu disi lupimi bini babosogo.

## James

Chapter 1
1Wuwu meeme Jagi muuda-gisala wu Nzaama ande wu Mfumu Yesu yitu nudumusu mbodo bini bapaanga numana pasagana mu bisi bimbaana mutula pasi. 2Iya nuloomo ni numono pasi yiyi ngagwi ni 3paana yi kiesi yini nuwa kangeene-mudimi mu lugwigili lubini.4Kangeene-mudimi yiboda sala gisala gipimi gima kono si gifu gimoso bunu bini nga numogo baada bama digi pimi. 5Ni muudu wumoso wuma kono ndungu mu kebe gabini, gamu loomo Nzaama wunu wuyi leedega gugele baada gukono gifu.6Gayi loomo ande lugwigili, gakono gumede, ni lowo gini gala ngagwi ni maja mana maya laba muhungu yataa nzele; 7muudu wu gifa gini lowo gini baga si gimi gugele Nzaama 8mutulu gigi....9Muudu wunu wuya lugulumunu, gamono kiesi mutulu bugini zangaga, 10asi mvaama gini gawugu nsono mutulu gini hengemege ngagwi ni gintuntu gi gididi 11gini giwumu mu mooso, pimi yigiwi luyi waalaga; ndebunu bwini waalaga bimi bi mvaama.12Kiesi gugele muudu wunu wuya ganga mudimi mu daanga lugama megamana, asi lowo gama bwa mu masumu mutulu Nzaama bugini vaada pu yi gimfumu yiga genese Nzaama gugele baada bana bamu zologa.13Muudu gakono gudodo ni meeme Nzaama wuma mege mutulu Nzaama gamegaaga muudu, nde se bamu megaaga mu gusala gubiyi.14Asi muudu bamu megega mu gudala gwana, 15gwindegunu gumu bwisiga mu gusala masumu gunsugu lufa lumaya wingini; 16bini bapaanga bayi zolo, muudu gakono gunu doneene.17Magaba mapimi mamosogo ande mapaana mapimi mamosogo maduuguga gu tala gugele Daada Nzaama wunu wukono gusobaaga, gunu gukono si gisobagani gimoso (gi daanga). 18Wudu sele mu guzolo ngagwi ni baana baana batomo mu kebe ga bimi bibiosogo biga sele.19Bapaanga, nuyabaaga pimi ni hoso muudu gaboda wigilaaga, gaboda dodaaga, gakono guwugaaga kobo mu mbala moso ni paana gama wugu ni lowo gama mono 20mutulu kobo yiswingigaaga paana nga bwigi guzolo gu Nzaama. 21Ndelunu dinaana masumu mamosogo, labaana mapaana ma Nzaama manu wuguga, mini hulusu miono mibini.22Mapaana ma Nzaama manuya wugaaga, nukono guma wugaaga peele gu matswi, asi numa si mu bisala, 23ni lowo nwini fanagana ande muudu wunu wutu ludala mu gipeele, 24gungoyo wuma bilagana mbunzu yaana. 25Wunu wuya saleene mapaana ma Nzaama mu kebe ga moono waana, lowo gigi nga muudu wunu wuya wugu, asi wuma bilagana; nde bugini mono kiesi mu bufugu bunu.26Ni muudu wulu mona ni nde gigi wunu wuma digi guyabeene mapaana ma Nzaama, bugaya ludoneene, 27guboda yabeene mapaana ma Nzaama gwigi gusalasa baana bafileene badaada ande bamaaya ande bakaada bafileene badimi ande gudini masumu mamosogo.

Chapter 2
1Bapaanga ba guzolo, lugwigili lubini mu Mfumabisi Yesu lukono gugala lugu soolo baada, asi lugele lu guzolo muudu muwosogo. 2Ni guma monogo ni mu kebe ga baada bamaya wingini mu gimvugu gibini, muudu wumoso wuvaada pimi, wumbaana lowo gwana guboda vaada, 3wunu wuma boda vaada nutu muwa gidi gipimi ni gabwanzana, wunu wumbaana, nutu muwa gihene gi pamba-pamba ni lowo wuma nimigi; 4lowo nuya mono ni nuya gaabala baada? Nwigi ande manungu mafa?5Wigilaana bapaanga ba guzolo, Nzaama lowo gasi ni baada bana bakono gibageene babege lugwigili luvulu, bamvaama bunu nga babege gimfumu ginde? 6Bamvaama ga biwi ndebana baya numwesaaga pasi ande gunu wingisi mu mabologo 7ande gubeye kuumu yi pimi yinu bege yi baklisto?8Ni bunuya laba nga buba sonogo ni muzolo mugwene nga nzege beene, nuya sala pimi, 9asi ni nuya dala mambunzu, nuya sala masumu, nwini baga duumbu nga baada bafa.10Ni muudu wulaba misigi, asi wuma bwa mu musigi wumoso, gama bwa mu misigi mimiosogo 11mutulu muudu wunu wusi musigi ni guzwa muudu lowo, ndewunu se wudodo ni gusala lowo ginduumu. Ni nze lowo wuma sala ginduumu, asi wuma zwa muudu, ga wubwi mu misigi, wubeebese.12Nusalaaga ngagwi ni nwigi bini babosogo nwigi baada, bama fana gunu saamasa 13mutulu gusaamasa lowo gwigi ande kiene. Kiene yima digi gusaamasa.14Bapaanga ba guzolo, lugwigili luma kono bisala lwigi lungaa fa. 15Ni muudu wuma kono milele ni lowo madia, 16nze wigi amiwi, asi lowo wutu muwa, 17wutu muleele ni ndawene pimi, wawodo mbaa, wuyugudu gwaga.18Ni muudu wutu guleele ni nze wigi ande lugwigili, meeme ngwigi ande bisala, ndeseede lugwigili lunze luma kono bisala; meeme yigu leese lumeeme mu bisala. 19Wuya zolo gumono ni lugwigili luma kono bisala lwigi lungaa fa, nze zobo wuwu? 20Ni bu wuya gwigili ni Nzaama gigi wumoso peele, yabeene ni mihungu mifa se miyaba, bumi degedega mu kuumande.21Ni bisala bikonaaga mfunu mu lugwigili, nga Nzaama lowo gamu guumunu gidaabisi Abalayama, gamu guumunu luga gene gumu wa mwanaana Yisagi magaba yata mbawa. 22Kaagabisi Abalayama Nzaama gamu guumunu mu bisala biana biga leese mu lugwigili lwana; 23ndebunu buba sonogo ni Abalayama gagidigi mbayi wu Nzaama. 24Gifa gimoso se mukaada wumoso wusala ginduumu, kuumaana Lahaba, Nzaama gamu dele mu disi lupimi daanga luga yamba banzenzi mu kebe ga nzwaana ande guba dinisi.25Guya leesege ni Nzaama gaguumunuga muudu mu bisala biana, ndebunu lugwigili luma kono bisala lwigi lungaa fa. 26

Chapter 3
1Bapaanga ba guzolo, dukono gugala baada bavulu mu gulongo Ndaga-Nzaama 2mutulu bisi duyaya longo twini saama gudigi baada bambaana,3Bapundu duba gangaga musingi gu gono mutulu gadu lemvegeene, dumu dwala hoso gunu gudu magana; 4gifa gimoso se maswaa ma misingi ande milele duma dwalaga gu miogo ande gaama gatsisi si muhungu wuma bula ngolo.5Ndebunu se ludimi lwigi gaama gatsisi mu kebe ga muudu, gama fana gusala mapaana manene mu moono wu muudu, 6gifa gimoso nga mbawa yitsisi yima fana gutswimisi mbalaga, musidi wunene ni lowo tsege yinene. Ludimi ande mbawa bima fana guzwese luudu lubisi ande gisi gimutsini; dulu gebaana ginaga bini bigi bimi bi zwingi lumbawa yi mvulande mvulu mu kebenga luudu lubisi.7Baada bama fana gulongo bambisi ba musidi ande banono ba tala ande bambisi bana bena sienaaga ya tulu, 8asi lowo bama fana gulongo gono lubiwi beene,9gono ndelunu ludu yawa Daada Nzaama lugugu, ndelunu se luduya sagamana ande guhongo baada bana bigi bifani bi Nzaama. 10Lowo lwigi gimi gipimi.11Bapaanga ba guzolo, nuyaba ni mwese wumoso wudusaaga ande maja mapimi ande maja makele, 12nzele wu mungu wuduusaaga maja mapimi magunwa, mukiefe wubudaaga malele, mulele wubudaaga kiefe.13Ni mu kebe gabini gwigi ande muudu wuya lumono ndungu ande gimbaga gudigi baada babosogo ni bima duugu gugele Nzaama, pimi gabi leese mu kebe ga bisala biana, gakono gulu zangana yato, 14ni bunu lowo, asi ni bunu lowo, guya monogo ni lowo bigi bi Nzaama,15bigi bi Sadana 16mutulu nde wuleedega luleene nande buhala ande gisaga-saga mu kebe ga baada ande gubiyi gu gifande gifa. 17Asi ndungu yiduuguga gugele Nzaama gu tala yigi yipimi ande yi dulu-duluu, yiwaaga baada kiesi ande bimi bipimi, baada bagalaaga bupala ande gisaga-saga, 18asi baya wingisi baada babosogo mu guzolagana ande gusalagana mapimi...

Chapter 4
1Mu kebe gabini ande gudodagana ande biduumu gunu biya duugu? Ga gugele bini beene, mu bizola-zolo bubini. 2Nuyabaaga guloomo, nuyabaaga gubaga bimi bini binwigabiwi mfunu, 3hoso daanga gisala gibini kaga bimi bi pamba ande gudodagana ande guzwesagana. Lwi ndelunu ni numa loomo, Nzaama ganu waaga mutulu manungu mabini migi mafa, nuya nungeene kaga mazumu mabini.4Gisala gibini gimbaana gusala ginduumu, nuyabaaga ni nuwaaga Nzaama kobo? Muudu wunu wuya zolo gisi gigi, gagalaaga mbayi wu Nzaama, wumenge Nzaama. 5Basonogo ni Nzaama gaba zolaaga baada ba luleene,6ndelunu wuzolo baada baya lugulumunu, wuzolo Muhungaana wuga dusi mu mudimi. 7Asi bini numu dini Sadana, nulabaaga guzolo gu Nzaama,8nubesaganande, weselaana gusala masumu, nuwululu miogo ande midimi mibini mi bupala. 9Numu fileene Nzaama, numu leese pasi ande kiene yibini, nulu gulumunu ya misi minde. 10Maseye mabini numa gidili bidili, numu boneene, bugini nudala mu disi lunde lupimi, bugini nuzangana.11Mu kebe gabini lowo gwigi si muudu wuma fana gusaamasa mugwene, si gumu nwanasa ni lowo gumu nsubu 12mutulu gwigi Nzaama peele wuma fana gusaamasa muudu muwosogo ande gumu hulusu ni lowo gumu zwa; gwigi nde wusi misigi mimiosogo.13Bini baada bana nudodoga ni lowo loolo ni lowo migiese twena sala kikidi gibisi gu bulu luna lulunene, twena sala mvulu yimutsini, nwigi mu gubilagana ni Nzaama wuma zolo, 14nuyabaaga mapaana mini nubwileene mu nzili, nwigi nga mbungu yi gipwili yiyiga mu gisi, asi gungoya daanga bitsi yima waalaga gayiwi.15Mu mapaana mabini ande mu manungu mamosogo, dalaana tomo Nzaama 16mutulu nde ganu guguseene. 17Ni muudu wuyaba gusala mapimi, asi lowo gaya masala, gaya sala masumu.

Chapter 5
1Bini bamvaama, nubulusu gudili daanga ndelulu mutula pasi yini nubwileene gu nsugu. 2Ndebunu bimvaama bubini bibiosogo bubini bolo, nuya biswegeene mafugu ma nsugu. 3Nzimi yibini ande woolo bini mana bwa tadi-tadi yini mana nudia miswini ngagwi ni mbaa, milele mibini mini mana dia bansenene.4Numana zwa baada bana bakono ngolo, numana dia nzimi yi baada babini ba gisala, 5asi bidili bibiwi biduulu tii gugele Daada Nzaama, mfuma-basuda gu tala. 6Bini nuya mono gabini kiesi mu pasi yibisi yataa maana.7Bini baklisto, gangaana mudimi, nuzili bufugu bunu bu Mfumu Yesu 8ndebunu bu ziliga basala manguunu mvulu yitomo mu gugwini bimi bibiwi ande mvulu yi nsugu mutulu gubidia.9Nukono gubogodaaga ni lowo bubini nusaamasa, nugangaaga mudimi, nudindamana ginaga musaamasa wuduulu ya mbele. 10Dalaana kangeene-mudimi yi Yobo mu pasi yiga mono yiyosogo, gimi gini giga musaleene Daada Nzaama gu nsugu. 11Gifa gimoso babigili ki pasi bamono, asi baganga mudimi, ndelunu baada babosogo bana baya ganga mudimi babege kuumu yi Bamono Mapimi mutula kiene yi Nzaama.12Bapaanga ba guzolo, ni mu kebe gabini muudu wumoso wubwi mu makaasa ni lowo mu masumu, pimi gademene bambudu ba Dibundu bamu saameene13ndebunu mu lugwigili Nzaama bugini mu zunusu mukaasa, bugini mu nimisi, mungaa masumu, bugini mu weseleene masumu maana; 14wunu wigi mu pasi, gasaama Nzaama, wunu wigi mu kiesi, gabigi migungu mi gulumusu Nzaama. 15Si muudu wumoso gakono gulaala Nzaama gisaga-saga, si mu kuuma-maana, si mu kuuma-tala, asi ni paana, yiguumunu ni lowo yinanga.16Nuleesaganaaga masumu mabini ande makaasa mu kebe ga gimvugu gibini, bunu nusaamanaaga bini ande bini, bakaasa bubini zunaaga mu lugwigili lubini. 17Eliyi gagele muudu nga bisi babosogo, luga saama ni mvulu yikono gubisa nogo, mvulu lowo sala nogo mitsia midede ande ndaama (3,5). 18Luga bisa saama, mvulu luyi nogo, bimi lubi bisa mene mu maana.19Ni mu kebe gabini muudu wumoso wuma waadaga mu nzili yifa, muudambaana gamu fudulu mu nzili yipimi, bunu nde gayabeene ni wunu wutu mufudulu mu nzili gini muhulusu mu lufa, gini zigi masumu mavulu.